





Dengan nama Allah 

Yang Maha Penyayang dan Maha Pengasih 


(Muqaddimah surah) 

Surah ini ialah Surah Madaniyah yang tergolong 
antara surah-surah Al-Qur'an yang akhir diturunkan 
jika ia tidak merupakan surah terakhir Al-Our'an . 1 
Oleh sebab itu ia mengandungi peraturan-peraturan 
atau hukum-hukum yang final mengenai tatacara 
perhubungan di antara umat Muslimin dan seluruh 
umat yang lain di dunia ini, di samping mengandungi 
penjenisan masyarakat Islam itu sendiri, penentuan 
nilai-nilainya dan darjat-darjatnya, kedudukan- 
kedudukan setiap kumpulannya dan setiap kelas dari 
kelas-kelasnya , 2 serta huraian yang halus dan jelas 
mengenai realiti masyarakat ini secara keseluruhannya 
dan realiti setiap kumpulan dan kelas. 

Surah ini - bertolak dari pertimbangan ini - 
mempunyai kepentingan yang khusus dalam 
menjelaskan tabi'at program atau tata-cara 
pergerakan Islam, fasa-fasa dan langkah-langkahnya. 
Apabila ditinjau peraturan-peraturan yang final yang 
terkandung di dalam surah ini bersama-sama dengan 
peraturan-peraturan sementara yang diterangkan di 
dalam surah-surah sebelumnya, tinjauan ini akan 
mendedahkan sejauh mana fleksibiliti dan ketegasan 
sistem hidup Islam. Tanpa dibuat tinjauan yang seperti 
ini, maka gambaran peraturan-peraturan dan prinsip- 
prinsip itu akan bercampuraduk sebagaimana yang 
pernah berlaku apabila diambil ayat-ayat yang 
mengandungi peraturan-peraturan sementara lalu 
dijadikan peraturan-peraturan yang final, kemudian 


7 Mengikut riwayat yang rajih. Surah an-Nasr merupakan Surah 
Al-Qu'ran yang terakhir diturunkan. 

2 Kelas-kelas yang dimaksudkan di dalam masyarakat Islam 
bukannya kelas-kelas sosial dengan pengertian yang- kecil 
yang difaham pada hari ini, tetapi yang dimaksudkan ialah 
kategori-kategori yang dilandaskan di atas nilai-nilai Islamiyah 
semata-semata seperti kategori! kaum Muhajirin dan kaum 
Ansar yang pertama, pejuang-pejuang yang menyertai di 
dalam Peperangan Badar, para peserta Perjanjian ar-Ridhwan, 
mereka yang menginfaq sebelum pembukaan negeri Makkah 
serta turut berjihad dan mereka yang menginfaq selepas 
pembukaan negeri Makkah serta turut berjihad, mereka yang 
tidak ikut berjihad dan orang-orang Munafiqin dan 
seterusnya. 


ayat-ayat yang mengandungi hukum-hukum yang 
final itu dikehendaki ditafsir dan dita'wilkan supaya 
sesuai dengan peraturan-peraturan sementara itu 
terutama dalam pembicaraan mengenai jihad di 
dalam Islam dan mengenai tatacara perhubungan 
masyarakat Islam dengan masyarakat-masyarakat lain 
yang bukan Islam. Sehubungan dengan ini kami 
berharap semoga kami ditaufikkan Allah untuk 
menjelaskannya di dalam kata pengantar ini, juga di 
celah-celah penjelasan mengenai ayat-ayat di dalam 
surah ini. 

Dengan usaha mengkaji nas-nas surah ini secara 
objektif, juga mengkaji sebab-sebab nuzul dan segala 
latar belakangnya yang terdapat di dalam riwayat- 
riwayat ma'thurah serta mengkaji peristiwa sirah 
Rasulullah s.a.w. ternyata bahawa surah ini secara 
keseluruhannya adalah diturunkan di dalam tahun 
yang kesembilan Hijrah, tetapi ia bukannya 
diturunkan sekaligus. Walaupun kami tidak dapat 
mengemukakan secara pasti waktu-waktu yang tepat, 
di mana turunnya bahagian-bahagian surah ini dalam 
tahun yang kesembilan itu, namun dapatlah 
ditarjihkan bahawa surah ini adalah diturunkan dalam 
tiga peringkat. Peringkat pertama ialah sebelum 
berlakunya Peperangan Tabuk dalam bulan Rejab 
tahun ini. Peringkat yang kedua dalam masa 
persiapan untuk menghadapi peperangan itu 
kemudian di tengah-tengah peperangan ini. Peringkat 
yang ketiga ialah selepas kembali dari peperangan itu. 
Adapun bahagian-bahagian awal surah ini, iaitu dari 
permulaan surah hingga kepada penghabisan ayat 
yang kedua puluh lapan adalah diturunkan di akhir 
tahun yang kesembilan menjelang musim haji, iaitu di 
bulan Zulkaedah atau bulan Zulhijah. Inilah secara 
umumnya yang dapat ditarjih dan diyakinkan. 

(Latar belakang dan pokok pembicaraan) 

Bahagian pertama surah ini dari awainya hingga ke 
penghabisan ayat yang kedua puluh lapan 
mengandungi penjelasan menentukan tatacara 
perhubungan yang final di antara kem Islam dengan 
pihak Musyrikin umumnya di Semenanjung Tanah 
Arab, di samping menjelaskan sebab-sebab yang 
sebenar yang bersejarah dan berhubungkait dengan 
'aqidah-'aqidah yang menjadi asas penentuan 
tatacara perhubungan ini. la dijelaskan dengan uslub 
Al-Qur'an yang menarik dan efektif melalui 
ungkapan-ungkapan yang kuat nada-nadanya, tegas 
maksudnya dan mendalam kesannya. Di antara 
contohnya ialah: 

"(Inilah pernyataan) pemutusan hubungan daripada Allah 
dan rasul-Nya (yang dihadapkan) kepada orang-orang 
Musyrikin yang kamu telah mengadakan perjanjian dengan 
mereka (1). Oleh sebab itu (wahai kaum Musyrikin) 
beijalanlah kamu (dengan bebas dan aman) di bumi negeri 

ini selama empat bulan dan ketahuilah bahawa kamu tidak 
akan dapat melemahkan Allah dan sesungguhnya Allah 
tetap menghinakan orang-orang yang kafir(2). Dan (Inilah) 
satu pernyataan daripada Allah dan rasul-Nya kepada umat 
manusia pada hari Haji Akbar bahawa sesungguhnya Allah 
dan rasul-Nya telah memutuskan hubungan dengan kaum 
Muslimin. Oleh kerana itu, jika kamu bertaubat, maka ia 
lebih baik untuk kamu, tetapi jika kamu berpaling, maka 
ketahuilah bahawa kamu tidak akan dapat melemahkan 
Allah, dan sampaikan berita gembira kepada orang-orang 
kafir bahawa mereka akan menerima 'azab yang amat 
pedih(3). Kecuali orang-orang Musyrikin yang kamu telah 
mengadakan perjanjian dengan mereka kemudian mereka 
tidak pernah mengurangi sedikit pun isi perjanjian itu 
terhadap kamu dan mereka tidak pernah membantu 
seseorang pun memusuhi kamu, maka sempurnakanlah 
peijanjian kamu dengan mereka sehingga sampai 
tempohnya. Sesungguhnya Allah menyayangi orang-orang 
yang bertaqwa(4). Apabila habis tempoh empat Bulan 
Haram (di mana kamu diharam berperang), maka bunuhlah 
kaum Musyrikin di mana sahaja kamu jumpai mereka, 
tangkaplah mereka, kepungilah mereka dan perhatikan 
pergerakan mereka di setiap tempat kawalan. Jika mereka 
bertaubat, mendirikan solat dan menunaikan zakat, maka 
berilah kebebasan kepada mereka. Sesungguhnya Allah 
Maha Pengampun dan Maha Pengasih(5). Jika seseorang 
dari golongan Musyrikin meminta perlindungan kepada 
kamu, maka berilah perlindungan kepadanya sehingga ia 
sempat mendengar Kalamullah kemudian hantarkannya ke 
tempat yang aman baginya. Layanan yang sedemikian 
kerana mereka adalah golongan yang tidak mengetahui(6). 
Bagaimana mungkin orang-orang Musyrikin itu wajar 
mempunyai peijanjian yang diakui di sisi Allah dan rasul-Nya, 
kecuali kaum Musyrikin yang kamu telah mengadakan 
perjanjian dengan mereka berhampiran Masjidil-Haram. Oleh 
itu selama mereka berlaku lurus terhadap kamu, maka 
hendaklah kamu berlaku lurus terhadap mereka. 
Sesungguhnya Allah menyayangi orang-orang yang 
bertaqwa(7). Bagaimana wajar begitu, sedangkan jika 
mereka memperolehi kemenangan terhadap kamu, mereka 
tidak memelihara hubungan kekerabatan dengan kamu dan 
tidak pula menghormati perjanjian. Mereka menyenangkan 
hati kamu dengan mulut mereka, sedangkan hati mereka 
menolak dan kebanyakkan mereka adalah orang-orang yang 
fasiq(8). Mereka menukar ayat-ayat Allah dengan harga yang 
sedikit kemudian mereka menghalangi manusia dari jalan 
Allah. Sesungguhnya amat buruk sekali segala perbuatan 
yang dilakukan mereka(9). Mereka tidak memelihara 
hubungan kekerabatan dengan orang Mu'roin dan tidak 
pula menghormati perjanjian, dan mereka adalah golongan 
yang melampaui batas(IO). Jika mereka bertaubat, 
mendirikan solat dan menunaikan zakat, maka mereka 
adalah saudara-saudara seagama dengan kamu. Dan Kami 
menjelaskan ayat-ayat itu kepada golongan yang ingin 
mengetahui (11). Dan jika mereka mencabuli sumpah 
(peijanjian) mereka setelah mengikat perjanjian mereka dan 
mencela agama kamu, maka perangilah pemimpin- 
pemimpin kekufuran itu kerana mereka sebenarnya tidak 
menghormati sumpah (perjanjian) mereka supaya mereka 
berhenti(12). Mengapa kamu tidak memerangi orang-orang 
yang telah mencabuli sumpah (peijanjian) mereka dan 
berazam untuk mengusir Rasulullah dan merekalah yang 
mula-mula memerangi kamu? Apakah kamu takut kepada 
mereka, sedangkan Allah itulah yang lebih wajar kamu 
takuti-Nya jika kamu benar orang-orang yang beriman(13). 
Perangilah mereka nescaya Allah mengazabkan mereka 
dengan perantaraan tangan kamu dan menghinakan mereka 
serta menolong kamu mengalahkan mereka dan 


menyembuhkan hati orang-orang yang beriman(14). Dan 
menghapuskan kemarahan hati mereka dan Allah menerima 
taubat orang-orang yang dikehendaki-Nya. Dan Allah Maha 
Mengetahui dan Maha Bijaksana(1 5). Apakah kamu fikir 
bahawa kamu akan ditinggalkan (tanpa diuji) sedangkan 
Allah belum lagi mengetahui (dalam realistik) adanya mereka 
yang sanggup beijihad dari kalangan kamu dan mereka yang 
tidak mengambil sahabat-sahabat setia selain Allah, rasul- 
Nya dan para Mu'minin. Dan Allah Maha Mengetahui segala 



"Wahai orang-orang yang beriman! Janganlah kamu 
mengambil bapa-bapa dan saudara-saudara kamu sebagai 
sahabat-sahabat setia jika mereka mengutamakan kekufuran 
dari keimanan, dan sesiapa di antara kamu yang mengambil 
mereka sebagai sahabat-sahabat setia, maka merekalah 
orang-orang yang zaiim(23). Katakanlah: Jika bapa-bapa 
kamu, anak-anak kamu, saudara-saudara kamu, isteri-isteri 
kamu, kaum keluarga kamu, harta kekayaan yang 
diusahakan kamu, perniagaan yang kamu bimbang ketidak 
larisannya dan rumah-rumah kediaman yang disukai kamu 
itu lebih dicintai kamu dari Allah dan rasul-Nya dan dari 
berjihad fi Sabilillah, maka tunggulah sehingga Allah 
membawa keputusan-Nya. Dan Allah tidak memberi hidayat 
kepada golongan manusia yang fasiq. "(24) 



"Wahai orang-orang yang beriman! Sesungguhnya orang- 
orang Musyrikin itu adalah najis. Oleh sebab itu janganlah 
mereka mendekati Masjidil-Haram selepas tahun ini. Dan jika 
kamu bimbang menjadi miskin, maka Allah akan memberi 



398 


BD SURAH AT-TAUBAH 08. 


JUZU' KE- 10 


kekayaan kepada kamu dari limpah kurnia-Nya jika ia 
kehendaki. Sesungguhnya Allah Maha Mengetahui dan 
Maha Bijaksana. "(28) 


Dari gaya penjelasan Al-Qur'an yang zahir di dalam 
ayat-ayat yang kami petikkan di sini dan dalam ayat- 
ayat bahagian ini semuanya, juga dari kekuatan 
galakan supaya membunuh kaum Musyrikin dan 
memulaukan mereka di seluruh Semenanjung Tanah 
Arab, menunjukkan sejauh mana perasaan serba 
salah, kebimbangan dan kesangsian yang berkecamuk 
di dalam hati kaum Muslimin atau setidak-tidaknya 
sekumpulan yang agak sedar dari mereka untuk 
melaksanakan langkah yang tegas ini pada masa itu 
kerana beberapa faktor, yang kami harap dapat 
menjelaskannya di dalam kata pengantar ini dan 
semasa mentafsirkan ayat-ayat surah ini sebentar lagi. 


Bahagian yang kedua dari surah ini juga 
mengandungi penjelasan yang menentukan tatacara 
perhubungan yang finai di antara masyarakat Islam 
dan kaum Ahlil-Kitab umumnya, di samping 
menerangkan sebab-sebab yang berhubung dengan 
'aqidah, sebab-sebab sejarah dan sebab-sebab realiti 
yang memerlukan kepada penentuan hubungan- 
hubungan itu, juga menjelaskan tabi'at Islam dan 
hakikatnya yang. tersendiri, menerangkan 
penyelewengan kaum Ahlil-Kitab dari agama Allah 
yang benar, baik dari aspek 'aqidah atau aspek 
perilaku yang menyebabkan kaum Ahlil-Kitab dilihat 
dari kacamata islam bukan berpegang dengan agama 
Allah yang diturunkan kepada mereka, iaitu agama 
yang mewajarkan mereka digelarkan sebagai kaum 
Ahlil-Kitab: 







bZ -'S s / j, 

£2-2^ 





"Perangilah orang-orang yang tidak beriman kepada Allah 
dan tidak pula beriman kepada hari Akhirat dan mereka 
tidak mengharamkan apa yang telah diharamkan Allah dan 
rasul-Nya dan mereka tidak beragama dengan agama yang 
benar, iaitu orang-orang (Yahudi dan Nasara) yang 
dikurniakan kitab sehingga mereka sanggup membayar 
jizyah dengan patuh dan ta'at(29). Dan orang-orang Yahudi 
telah berkata: 'Uzayr itu putera Allah, dan orang Nasara pula 
telah berkata: Al-Masih itu putera Allah. Itulah perkataan 
mereka yang diucapkan dengan mulut mereka. Mereka 
meniru perkataan orang-orang kafir sebelum ini. Allah 
binasakan mereka! Bagaimana mereka boleh dipesongkan 
begrtu?(30). Mereka telah mengambil orang-orang alim dan 
rahib-rahib mereka sebagai tuhan-tuhan selain Allah dan 
begitulah juga mereka lakukan terhadap al-Masih putera 
Maryam, sedangkan mereka tidak disuruh melainkan supaya 
mereka menyembah Tuhan yang satu. Tiada Tuhan kecuali 
Dia. Maha Suci Allah dari segala apa yang dipersekutukan 
mereka(31). Mereka mahu memadamkan nur Allah dengan 
mulut mereka, sedangkan Allah tidak menghendaki kecuali 
menyempurnakan pancaran nur-Nya walaupun tidak disukai 
oleh orang-orang kafir(32). Dialah yang telah mengutuskan 
rasul-Nya membawa hidayat dan agama yang benar untuk 
ditonjolkannya mengatasi seluruh agama yang lain walaupun 
tidak disukai oleh orang-orang Musyrikin(33). Wahai orang- 
orang yang beriman! Sesungguhnya sebilangan besar dari 
orang-orang alim dan rahib-rahib makan harta orang ramai 
dengan cara yang tidak betul dan mereka menghalangi 
orang lain dari jalan Allah. Dan orang-orang yang 
menyimpan emas dan perak dan tidak menginfaqkannya di 
jalan Allah, maka sampaikan berita gembira bahawa mereka 
akan mendapat 'azab yang amat pedih(34). Pada hari emas 

dan perak itu dipanaskan di dalam api Neraka Jahannam, 
lalu dibakarkan dengannya dahi, lambung dan belakang 
mereka (sambil dikatakan kepada mereka:) Inilah harta 
kekayaan yang kamu simpan untuk diri kamu, oleh itu 
rasakanlah sekarang harta kekayaan yang disimpan kamu 
itu. "(35) 

Dari gaya penjelasan Al-Qur'an yang zahir di dalam 
ayat-ayat bahagian ini juga ternyata bahawa ia 
sedang menghadapi rasa kebimbangan dan 
kegoyahan yang berkecamuk di dalam hati kaum 
Muslimin pada masa itu untuk menghadapi kaum 
Ahlil-Kitab umumnya, atau sebahagian terbesar dari 
mereka, dengan bentuk hubungan-hubungan yang 
dijelaskan oleh ayat yang pertama bahagian ini. 
Sebenarnya pihak yang dimaksudkan oleh Al-Qur'an 
supaya dihadapi oleh kaum Muslimin dari awal-awal 
lagi ialah kerajaan Roman dan sekutu-sekutu mereka 
yang terdiri dari orang-orang Kristian Arab di Syam 
dan negeri-negeri di sebaliknya. Ini sahaja sudah 
cukup untuk menimbulkan rasa kebimbangan dan 
kegoyahan kepada mereka kerana kerajaan Roman 
terkenal kuat dan ternama di dalam sejarah di 
kalangan orang-orang Arab yang tinggal di 
Semenanjung Tanah Arab, tetapi nas- (yang 
memerintah supaya memerangi orang-orang yang 
tidak beriman itu) merangkumi seluruh Ahlil-Kitab 
yang mempunyai sifat-sifat yang disebut oleh ayat itu 
sebagaimana kami akan jelaskan kelak Insya Allah 
ketika mentafsirkan ayat-ayat itu. 

Dalam kumpulan ayat bahagian yang ketiga 
dimulakan dengan kecaman terhadap mereka yang 
merasa keberatan apabila diseru supaya bersiap sedia 
untuk berperang. Mereka merasa berat dan malas 
untuk keluar berperang. Mereka bukan semuanya 
terdiri dari orang-orang Munafiqin sebagaimana akan 
dijelaskan nanti. Sikap keberatan itu membayangkan 
betapa sulitnya langkah dan peperangan itu kepada 
kaum Muslimin pada masa itu kerana sebab-sebab 
yang kami harap dapat menghuraikannya nanti, Insya 
Allah, apabila tiba di tempatnya kelak: 




" Wahai orang-orang yang beriman! Mengapa jika dikatakan 
kepada kamu: Keluarlah beramai-ramai berperang untuk 
Sabilullah, kamu merasa keberatan dan ingin duduk tidak 
bergerak di bumi? Apakah kamu lebih berpuas hati dengan 
kehidupan dunia dari kehidupan Akhirat? Sebenarnya 
keni'matan hidup dunia hanya sedikit sahaja dibandingkan 
dengan keni'matan hidup di Akhirat(38). Jika kamu tidak 
keluar beramai-ramai untuk berperang nescaya Allah akan 
seksakan kamu dengan ‘azab yang amat pedih dan 
menukarkan kamu dengan satu kaum yang lain dan kamu 
tidak dapat mendatangkan sesuatu kemudharatan kepada- 
Nya, dan Allah Maha Berkuasa di. atas segala sesuatu(39). 
Jika kamu tidak menolongnya (Nabi Muhammad), maka 
sesungguhnya Allah telah pun menolongnya ketika ia diusir 
(dari Makkah) oleh orang-orang kafir dan ketika kedua- 
duanya berlindung di dalam gua di mana ia berkata kepada 
sahabatnya: (Abu Bakr) 'Janganlah anda berdukacita kerana 
Allah bersama kita, lalu Allah menurunkan ketenteraman- 
Nya ke atasnya dan membantunya dengan bala tentera 
(malaikat) yang tidak dapat dilihat oleh kamu dan Allah telah 
jadikan kalimat orang-orang yang kafir itu berada di tempat 
yang paling rendah, sedangkan kalimatullah itulah kalimat 
yang paling tinggi dan Allah Maha Perkasa dan Maha 
Bijaksana(40). Keluarlah beramai-ramai berperang dalam 
semua keadaan baik dalam keadaan ringan mahupun dalam 
keadaan berat dan berjihadlah dengan harta benda kamu 
dan jiwa raga kamu untuk Sabilullah. Perjuangan itu lebih 
baik kepada kamu jika kamu mengetahui."(41) 

Memandang kepada ungkapan-ungkapan kecaman, 
amaran dan kata-kata yang tegas di dalam ayat-ayat 
bahagian ini, juga memandang kepada peringatan 
Allah kepada orang-orang yang beriman bahawa Dia 
telah pun membantu Rasulullah s.a.w. ketika beliau 
diusir dari negeri Makkah tanpa disertai bantuan dari 
seseorang manusia, juga memandang kepada 
perintah Allah yang tegas kepada mereka agar keluar 
berjihad dalam apa keadaan sekalipun, sama ada 
ringan atau berat, maka ternyatalah dari semua 
ungkapan ini situasi-situasi gawat di masa itu, iaitu 
situasi-situasi kesulitan, keinginan ponteng dari keluar 

berperang dan situasi kebimbangan dan kegoyahan 
yang memerlukan pengemblengan kecaman, amaran, 
pernyataan yang tegas, peringatan dan perintah yang 
keras itu. 

Kemudian datang pula bahagian yang keempat dari 
rangkaian surah ini, iaitu bahagiannya yang 
terpanjang yang menelan lebih dari separuh surah, di 
mana didedahkan skandal-skandal kaum Munafiqin di 
dalam masyarakat Islam, dan keadaan-keadaan jiwa 
dan tindak-tanduk mereka, juga sikap-sikap mereka di 
dalam Peperangan Tabuk sebelumnya, semasa 
peperangan dan selepasnya, di samping 
mendedahkan hakikat niat, tipudaya dan alasan- 
alasan mereka, kerana tidak ikut serta di dalam 
peperangan, juga tindakan-tindakan mereka yang 
bertujuan melemahkan semangat perjuangan, 
menyebarkan fitnah dan memecahkan barisan 
Muslimin dan melakukan perbuatan-perbuatan yang 
menyakiti Rasulullah s.a.w. dan para Mu'minin yang 
jujur. Pendedahan itu diiringi dengan peringatan agar 
para Mu'minin berwaspada terhadap tipu muslihat 
kaum Munafiqin dan menentukan tatacara 
perhubungan mereka dengan kumpulan-kumpulan 
kaum Musyrikin itu, dan seterusnya mengadakan 
pemisahan di antara kaum Muslimin dan kaum 
Musyrikin dan membezakan setiap perkumpulan itu 
dengan sifat-sifat dan .tindak-tanduk mereka masing- 
masing. Sebenarnya bahagian ini merupakan badan 
bagi surah ini, dan dari penjelasannya ternyata 
bagaimana sikap Munafiq atau talam dua muka itu 
muncul dan merebak kembali selepas pembukaan 
negeri Makkah dan selepas terhapusnya dari 
masyarakat Islam menjelang pembukaan Makkah, 
yang kita akan mengetahui sebab-sebabnya di dalam 
ceraian yang berikut. Kami tidak dapat 


membentangkan semua ayat bahagian ini di sini, 
malah cukuplah bagi kami membentangkan beberapa 
ceraian darinya sahaja untuk menunjukkan tabi'atnya: 



"Jika perkara yang diseru engkau itu suatu manfa'at yang 
senang dicapai dan suatu peijalanan yang mudah tentu 
mereka akan menurutmu ; tetapi tempat yang dituju engkau 
itu dirasa amat jauh oleh mereka dan mereka akan 
bersumpah dengan nama Allah: Jika kami mampu tentulah 
kami keluar bersama kamu. Mereka membinasakan diri 
mereka sendiri dan Allah memang mengetahui bahawa 
mereka adalah pendusta-pendusta."(42) 




“Dan jika mereka benar-benar mahu keluar berperang 
tentulah mereka telah mengadakan persediaan untuknya, 
tetapi Allah sebenarnya tidak suka mereka terdorong keluar 
berperang lalu Allah menghalangkan mereka lalu mereka 
diseru: Tinggallah bersama-sama orang-orang yang tidak 
ikut berperang(46). Jika mereka keluar bersama kamu, 
mereka tidak menambahkan suatu apa kepada kamu selain 
dari kekacauan dan mereka akan segera meresap di dalam 
kalangan kamu untuk menyebarkan fitnah terhadap kamu. 
Sedangkan di dalam kalangan kamu ada golongan yang 
suka mendengar percakapan mereka. Dan Allah Maha 
Mengetahui orang-orang yang zalim(47). Sesungguhnya 
sebelum ini, mereka telah pun berusaha menimbulkan fitnah 
terhadap kamu dan mereka telah mengaturkan berbagai- 
bagai, tipudaya terhadapmu hingga datanglah kebenaran 
dari munculnya agama Allah, sedangkan mereka tidak 
menyukainya(48). Di antara mereka ada yang berkata: 
'(Wahai Rasulullah,) benarkan saya tidak ikut berperang dan 
jangan dedahkan saya kepada fitnah (perempuan)' ingatlah 
sebenarnya mereka telah jatuh ke dalam fitnah ('azab) dan 
sesungguhnya Neraka Jahannam mengepungi seluruh 
orang-orang kafir(49). Dan jika engkau mendapat sesuatu 
kebaikan ia menjadikan mereka berdukacita dan jika engkau 
ditimpa sesuatu bencana, mereka berkata: 'Kami telah 
memikirkan urusan kami dengan hati-hati sebelum Ini' dan 
mereka beredar dari situ dengan penuh gembira. "(50) 

"Dan mereka bersumpah dengan nama Allah bahawa 
mereka dari golongan kamu, sedangkan sebenarnya mereka 
bukan dari golongan kamu, tetapi mereka adalah orang- 
orang pengecut(56). Seandainya mereka mendapat tempat 
perlindungan atau gua-gua atau lubang tentulah mereka 
akan menuju kepadanya dengan berlari pantas(57). Dan di 
antara mereka ada yang mencelamu tentang pembahagian 
sedekah-sedekah, jika mereka diberi sebahagian darinya, 
mereka bersenang hati dan jika mereka tidak diberi 
sebahagian darinya mereka terus marah(58). Dan jika 
mereka berpuas hati dengan apa yang diberikan Allah dan 
rasul-Nya kepada mereka dan berkata: 'Cukuplah 

anugerahan Allah kepada kami, Allah tetap akan 
mengurniakan kepada kami dari limpah kurnia-Nya juga 
rasul-Nya. Sesungguhnya kami amat gemar kepada Allah 
(tentulah lebih baik kepada mereka). "(59) 

"Di antara mereka (Munafiqin) ada orang-orang yang 
menyakiti Nabi dan mengatakan bahawa ia (Nabi) telinga 
yang mempercayai segala apa yang didengarnya, 
katakanlah: la telinga yang baik yang mempercayai segala 
apa yang baik bagi kamu, ia mempercayai Allah dan 
mempercayai orang-orang yang beriman dan la menjadi 
rahmat kepada orang-orang yang beriman di kalangan 
kamu. Dan orang-orang yang menyakiti Rasulullah akan 
memperolehi 'azab yang amatpedih(61). Mereka bersumpah 
kepada kamu dengan nama Allah untuk mendapat 
keredhaan kamu, sedangkan Allah dan rasul-Nya itulah yang 
lebih wajar bagi mereka mendapat keredhaan-Nya jika 
mereka benar orang-orang yang beriman(62). Tidakkah 
mereka mengetahui bahawa sesiapa yang menentang Allah 
dan rasul-Nya, maka dia akan mendapat balasan hidup kekal 
di dalam Neraka Jahannam. Itulah penghinaan yang paling 
besar(63). Orang-orang Munafiqin itu takut diturunkan 
kepada mereka suatu surah yang mendedahkan kepada 
mereka segala isi hati mereka. Katakanlah: Teruskan ejekan 
kamu itu, sesungguhnya Allah tetap akan mengeluarkan 
sebab apa yang ditakuti kamu(64). Dan jika engkau bertanya 
mereka (tentang ejekan-ejekan itu). Nescaya mereka 
menjawab: 'Kami hanya berbual-bual dan bermain-main 
sahaja'. Katakanlah: Apakah wajar kamu mengejek-ejek 
Allah, ayat-ayat-Nya dan rasul-Nya? (65). Janganlah kamu 
berdalih. Sebenarnya kamu telah kafir kembali setelah kamu 
beriman. Jika Kami mema'afkan segolongan dari kamu, 
maka Kami tetap akan mengazabkan segolongan yang 
kerana mereka adalah orang-orang yang berdosa(66). 
Orang-orang Munafiqin lelaki dan perempuan adalah 
bekerjasama satu sama lain. Mereka menyuruh melakukan 
kemungkaran dan melarang melakukan kebaikan dan 
mereka sentiasa menggenggam tangan mereka (bakhil). 
Mereka telah melupakan Allah, kerana itu Allah telah 
melupakan mereka. Sesungguhnya orang-orang Munafiqin 
itulah orang-orang yang fasiq(67). Allah mengancam orang- 
orang Munafiqin lelaki dan perempuan serta orang-orang 
kafir dengan balasan hidup kekal abadi dalam Neraka 
Jahannam. itulah balasan yang cukup untuk mereka dan 
Allah telah mengutuk mereka dan mereka akari mendapat 
keseksaan yang kekal. "(68) 

"Wahai Nabi, ! Perangilah orang-orang kafir dan orang-orang 
Munafiqin dan kasarilah mereka. Tempat kediaman mereka 
ialah Neraka Jahannam, dan itulah seburuk-buruk tempat 
kembali(73). Mereka bersumpah dengan nama Allah bahawa 
mereka tidak berkata begitu. Sebenarnya mereka telah 
mengeluarkan perkataan yang kufur dan mereka telah kafir 
kembali . selepas keislaman mereka dan mereka telah 
mengingini untuk melakukan sesuatu yang tidak mungkin 
dicapai mereka. Mereka tidak menaruh dendam melainkan 
kerana Allah dan rasul-Nya telah memberi kesenangan 
kepada mereka dari limpah kurnia-Nya. Oleh itu jika mereka 
bertaubat, maka itu adalah lebih baik kepada mereka, dan 
jika mereka enggan nescaya Allah akan menyeksakan 
mereka dengan 'azab yang amat pedih di dunia dan di 
Akhirat dan mereka tidak akan memperolehi di bumi ini 
seorang pelindung dan seorang penolong pun(74). Dan di 
antara mereka ada orang yang berjanji dengan Allah, iaitu 
jika Allah mengumiakan kami sebahagian dari limpah kurnia- 
Nya nescaya kami akan mengeluarkan sedekah dan tetap 
berada di dalam golongan orang-orang yang soleh(75). 
Tetapi setelah Allah mengumiakan kepada mereka 
sebahagian dan limpah kurnia-Nya mereka terus bakhil 
dengan pengurniaan itu dan berpaling (dari janji itu) dan 
mereka adalah orang-orang yang sentiasa membelakangi 
(perjanjian)(76). Lalu Allah mewariskan sifat hipokrit di dalam 
hati mereka hingga sampai pada hari mereka menemui Allah 
kerana mereka telah memungkiri apa yang dijanjikan mereka 
dengan Allah dan kerana mereka berdusta. "(77) 

"Orang-orang (Munafiq) yang mencela orang-orang Mu'min 
yang memberi sedekah secara sukarela, juga mencela orang- 
orang yang tidak mempunyai wang untuk bersedekah 
kecuali sekadar kemampuan mereka serta mengejek mereka , 
maka Allah telah membalas ejekan mereka dan mereka akan 
memperolehi 'azab yang amat pedih(79). (Sama sahaja) 
sama ada engkau memohon ampun untuk mereka atau 
engkau tidak memohon ampun untuk mereka. Sekalipun 

tujuh puluh kali engkau memohon ampun untuk mereka, 
maka Allah tetap tidak akan mengampunkan mereka. 
Hukuman itu disebabkan kerana mereka telah kafir terhadap 
Allah dan rasul-Nya, dan Allah sekali-kali tidak memberi 
hidayat kepada golongan orang-orang yang fasiq(80). 
Orang-orang yang ditinggal (tidak ikut berperang) telah 
bergembira dengan kedudukan mereka yang tertinggal di 
belakang Rasulullah dan mereka memang tidak suka 
berjihad dengan harta benda dan jiwa raga mereka untuk 
Sabilullah dan mereka telah berkata: 'Janganlah kamu keluar 
berperang di dalam panas terik ini', katakanlah: Api Neraka 
Jahannam itu lebih panas lagi jika mereka mengerti(81). Oleh 
itu hendaklah mereka sedikit ketawa dan banyak menangis 
sebagai balasan terhadap perbuatan-perbuatan yang 
diusahakan mereka(82). Jika Allah mengembalikan engkau 
kepada satu puak dari mereka (Munafiqin) lalu mereka 
meminta keizinan engkau untuk keluar berperang, maka 
katakanlah kepada mereka: Kamu tidak akan keluar 
berperang bersamaku buat selama-lamanya dan kamu tidak 
akan memerangi seorang musuh pun bersamaku, kerana 
pada kali yang pertama dulu, kamu telah pun rela untuk 
tidak keluar berperang. Oleh itu sekarang tinggallah kamu 
bersama-sama mereka yang tidak keluar berperang(83). Dan 
janganlah engkau menyembahyangkan jenazah seseorang 
pun dari mereka yang telah mati buat selama-lamanya dan 
jangan sekali-kali engkau berdiri dikuburnya, kerana mereka 
telah kafir terhadap Allah dan rasul-Nya dan kerana mereka 
mati dalam keadaan fasiq(84). Dan janganlah engkau 
dipesonakan oleh harta kekayaan dan anak-anak mereka 
yang ramai. Sebenarnya Allah mahu menyeksakan mereka 
dengan harta dan anak-anak mereka di dunia ini dan agar 
nyawa mereka tercabut dalam keadaan kafir." (85) 

Dan lain-lain ayat hingga akhirnya. 

Ayat-ayat panjang yang menyerang dan membuka 
pekung di dada kaum Munafiqin itu membayangkan 
betapa banyaknya percubaan-percubaan jahat yang 
dilakukan oleh golongan Munafiqin pada masa itu 
untuk mengganggu, mengacau dan menyibukkan 
barisan Muslimin dengan berbagai fitnah, pakatan- 
pakatan jahat, berita-berita dusta untuk 
memesongkan arah tujuannya, dan dalam waktu 
yang sama ia mendedahkan keadaan ketidakpaduan 
dan ketidakselarasan dalam struktur organisasi 
masyarakat Islam di masa itu. Keadaan ini 
dibayangkan di dalam firman Allah S.W.T.: 



"Sedangkan dalam kalangan kamu ada golongan yang suka 
mendengar percakapan mereka."(47) 

Juga dibayangkan oleh larangan-larangan yang 
keras supaya jangan memohon kemaafan kepada 
orang-orang Munafiqin dan menyembahyangkan 
jenazah mereka. Situasi ini muncul akibat kemasukan 
berbagai-bagai puak dan kelompok ke dalam agama 
Islam selepas pembukaan negeri Makkah, sedangkan 
keimanan yang sebenar belum lagi bertapak di dalam 
hati mereka dan jiwa mereka belum lagi terterap 
dengan ciri Islam yang betul. Kami akan huraikan 
secara terperinci selepas membentangkan ayat-ayat 
yang mengklasifikasikan berbagai-bagai kelompok 
yang menganggotai masyarakat Islam pada masa itu. 


Bahagian yang kelima dan rangkaian ayat-ayat 
surah ini ialah ayat-ayat yang mengklasifikasikan 
kelompok-kelompok yang wujud dalam masyarakat 
Islam, dan dari sini kita mengetahui bahawa di 
samping kelompok, Muhajirin dan kelompok Ansar 
yang jujur, yang menjadi landasan masyarakat Islam 
yang padu dan kukuh itu terdapat pula berbagai- 
bagai kelompok yang lain, iaitu kelompok al-A'arab 
atau kelompok orang-orang Arab Badwi, di dalam 
kelompok ini terdapat Muslimin yang jujur, golongan 
Munafiqin dan golongan yang belum lagi menghayati 
kemanisan iman di dalam hati mereka, juga termasuk 
orang-orang Munafiqin dari penduduk Madinah. Di 
sana juga terdapat kelompok yang mencampurkan 
amalan yang soleh dengan amalan yang jahat dan 
mereka belum lagi sempurna diterapkan dengan ciri- 
ciri keislaman atau belum lagi dileburkan di dalam 
acuan Islam yang sempurna, seterusnya di sana 
terdapat segolongan warga masyarakat yang tidak 
diketahui keadaan dan nasib kesudahan mereka. 
Hakikat mereka terserah kepada Allah yang 
mengetahui hakikat dan nasib kesudahan mereka 
yang sebenar, di samping golongan ini terdapat pula 
segolongan yang mengatur komplot-komplot jahat 
yang berseiindung di sebaik nama agama. Ayat-ayat 
Al-Qur'an dari surah ini memperkatakan seluruh 
kelompok-kelompok ini dengan ringkas tetapi amat 
berguna dan menjelaskan bagaimana kelompok- 
kelompok ini harus ditangani di dalam masyarakat 
Islam, la mengarah Rasulullah s.a.w. dan para 
Muslimin pilihan supaya mengikuti cara-cara tertentu 
untuk melayani setiap golongan dari mereka: 

" Orang-orang A'arab itu lebih kental kekufuran dan 
kemunaflqan mereka dan lebih wajar tidak mengetahui 
batas-batas hukum yang diturunkan Allah kepada rasul-Nya. 
Dan Allah Maha Mengetahui dan Maha Bijaksana (97). Dan 
sebahagian dari orang-orang A'arab memandang apa yang 
dibelanjakan mereka untuk SabilUllah itu sebagai bayaran 
yang merugikan dan mereka menunggu-nunggu agar kamu 
dilanda pancaroba-pancaroba zaman. Sebenarnya di atas 
merekalah wajar ditimpakan pancaroba yang buruk. Dan 
Allah Maha Mendengar dan Maha Mengetahui(98). Dan 
sebahagian dan orang-orang A'arab itu ada yang beriman 
kepada Allah dan kepada hari Akhirat dan memandang apa 
yang dibelanjakan mereka untuk Sabilullah itu sebagai 
amalan-amalan yang mendekatkan diri mereka di sisi Allah 
dan sebagai jalan untuk mendapat rahmat dari do'a-do'a 
Rasulullah. Ketahuilah, bahawa segala apa yang dibelanjakan 
mereka merupakan amalan yang baik bagi mereka. Allah 
akan memasukkan mereka ke dalam rahmat-Nya. 
Sesungguhnya Allah Maha Pengampun dan Maha 
Pengasih(99). Dan angkatan perintis Islam yang pertama dari 
para Muhajirin dan Ansar, juga orang-orang yang mengikut 
mereka dengan sebaik-baiknya, maka Allah redha terhadap 
mereka dan mereka juga redha terhadap (ganjaran-ganjaran 
Allah) kepada mereka. Allah telah menyediakan untuk 
mereka taman-taman Syurga yang mengalir di bawahnya 
sungai-sungai, di mana mereka hidup kekal abadi. Itulah 
kejayaan yang amat besar(tOO). Dan di antara orang-orang 
A'arab yang berada sekeliling kamu terdapat orang-orang 
Munafiqin, dan golongan ini juga terdapat di dalam 
kalangan penduduk Madinah. Mereka tetap berdegil dengan 
sikap Munafiq itu. Kamu tidak mengenali mereka, tetapi 
Kami mengenali mereka. Kami akan menyeksakan mereka 
dua kali kemudian mereka akan dikembalikan kepada 'azab 
yang amat besar(101). Dan ada pun golongan lain yang 
mengakui dosa-dosa mereka, mereka mencampurkan 
amalan-amalan yang baik dengan amalan-amalan yang 
jahat Semoga Allah menerima taubat mereka. 
Sesungguhnya Allah Maha Pengampun dan Maha 
Pengasih(102). Ambillah (wahai Muhammad) dari harta 


mereka bahagian sedekah yang mencuci dan membersihkan 
mereka dan berdo'alah terhadap mereka. Sesungguhnya 
do'a-do'amu itu memberi ketenteraman kepada mereka. 
Dan Allah Maha Mendengar dan Maha Mengetahui."(1 03) 

“Dan ada pula golongan lain yang ditangguhkan (hukuman 
terhadap mereka) kepada keputusan Allah sama ada la 
mengazabkan mereka atau menerima taubat mereka, dan 
Allah Maha Mengetahui dan Maha Bijaksana(1 06). Dan di 
antara mereka ada pula orang-orang yang mendirikan masjid 
dengan tujuan untuk menimbulkan kemudharatan kepada 
orang-orang yang beriman, menegakkan kekufuran dan 
memecahbelahkan para Mu'minin, juga untuk dijadikannya 
pengkalan intipan bagi mereka yang memerangi Allah dan 
rasul-Nya sebelum ini. Mereka sanggup bersumpah: Tujuan 
kami tidak lain melainkan semata-mata untuk kebajikan, 
sedangkan Aliah menyaksi bahawa mereka adalah para 
pembohong(107). Janganlah engkau mendirikan 
sembahyang di dalam masjid itu buat selama-lama. 
Sesungguhnya masjid yang dibinakan di atas landasan taqwa 
sejak hari pertama lagi itu lebih wajar engkau mendirikan 
solat di dalamnya, di mana terdapat orang-orang yang suka 
membersihkan diri, dan Allah menyayangi orang-orang yang 
banyak membersihkan diri.“(108) 


Dan lain-lain ayat hingga akhirnya. 

Dari wujudnya berbagai-bagai puak dan kelas-kelas 
keimanan di dalam masyarakat islam sebagaimana 
yang dibayangkan oleh ayat-ayat tadi dapatlah dilihat 
sejauh mana wujudnya gejala ketidakpaduan di dalam 
masyarakat Islam selepas pembukaan negeri Makkah, 
sedangkan sebelum itu masyarakat Islam telah pun 
bersih atau hampir-hampir bersih dari gejala itu 
sebagaimana akan diterangkan nanti. 

Bahagian yang keenam dari rangkaian ayat-ayat 
surah ini mengandungi penjelasan tentang tabi'at 
perjanjian setia atau bai'ah Islamiyah dengan Allah 
untuk berjihad di jalan Allah, juga tentang tabi'at 
jihad di jalan Allah dan batas-batasnya, dan 
seterusnya tentang kewajipan jihad kepada 

penduduk-penduduk kota Madinah dan kepada 
orang-orang A'arab yang tinggal di sekelilingnya, iaitu 
mereka tidak dihalalkan mengelakkan diri atau 
ponteng dari jihad atau dari keluar berjihad bersama 
Rasulullah s.a.w., dan mereka tidak seharusnya 
mencintai diri mereka hingga tidak menghiraukan diri 
Rasulullah s.a.w. Bahagian ini juga menerangkan 
betapa perlunya diadakan pemisahan atau 
pengasingan diri dengan kaum Musyrikin dan kaum 
Munafiqin. Dan di tengah-tengah bahagian, ini 
terdapat keterangan mengenai keputusan Allah 
terhadap setengah-setengah orang yang tidak ikut 
berjihad bersama Rasulullah s.a.w. dengan hati yang 
ikhlas dan bukannya dengan sikap Munafiq, juga 
keterangan mengenai keadaan dan sikap setengah- 
setengah golongan Munafiqin terhadap ayat-ayat Al- 
Qur'anul-Karim yang diturunkan Allah: 



"Sesungguhnya Allah telah memberi dari orang-orang yang 
beriman jiwa raga dan harta benda mereka dengan bayaran 
bahawa mereka akan memperolehi Syurga. Mereka 
berperang di jalan Allah lalu mereka 'membunuh atau 
dibunuh. Itulah janji Allah yang benar di dalam Taurat, Injil 
dan Al-Qur'an. Siapakah yang lebih menepati janjinya dari 
Allah? Oleh sebab itu bergembiralah dengan jual beli yang 
telah kamu lakukan itu dan itulah suatu kejayaan yang amat 
besar. "(111) 



"Tidaklah wajar bagi Nabi dan orang-orang yang beriman 
memohon keampunan (kepada Allah) untuk orang-orang 
Musyrikin walaupun mereka dari kaum kerabat sendiri 
setelah ternyata kepada mereka bahawa orang-orang 
Musyrikin itu adalah penghuni Neraka(1 13). Tiadalah 
permohonan keampunan yang dilakukan oleh Ibrahim untuk 
bapanya itu melainkan kerana adanya suatu perjanjian yang 

telah dijanjikan Allah kepadanya, tetapi setelah ternyata 
bahawa bapanya adalah musuh Allah, ia terus berlepas diri 
darinya. Sesungguhnya Ibrahim, adalah seorang yang sangat 
lembut hatinya dan sangat sabar. "(1 14) 

"Sesungguhnya Allah telah mengurniakan taubat ke atas 
Nabi, para Muhajirin dan para Ansaiyyang mengikutinya di 
sa'at-sa'at yang gawat setelah hati segolongan dari mereka 
hampir-hampir menyeleweng kemudian Allah mengurniakan 
taubat ke atas mereka. Sesungguhnya Allah Maha 
Penyayang dan Maha Pengasih(11 7). (Dan mengurniakan 
taubat) ke atas tiga orang yang telah ditangguhkan 
keputusan terhadap mereka sehingga bumi yang luas 
menjadi sempit kepada mereka dan hati mereka juga 
dirasakan begitu picik dan mereka yakin tiada tempat 
perlindungan dari kemurkaan Allah melainkan kembali 
kepada-Nya, kemudian Allah mengurniakan taubat kepada 
mereka supaya mereka sentiasa bertaubat. Sesungguhnya 
Allah Maha Penerima taubat dan Maha Pengasih."(l 1 8) 

“Tidaklah wajar bagi penduduk Madinah dan orang-orang 
A'arab yang tinggal di sekitar mereka mengelakkan diri dari 
ikut berperang bersama Rasulullah dan tidak pula wajar bagi 
mereka mencintai diri mereka hingga tidak menghiraukan 
diri Rasulullah. Hal itu disebabkan kerana tiada kedahagaan, 
tiada kepenatan, tiada kelaparan dalam perjuangan fi 
Sabilillah, tiada tempat yang dipijak mereka yang 
menimbulkan kemarahan orang-orang kafir dan tiada 
kecederaan yang diterima mereka dari musuh melainkan 
semuanya ditulis sebagai amalan yang soleh kepada mereka. 
Sesungguhnya Allah tidak sekali-kali mensia-siakan pahala 
para Muhsinin (120). Dan tiada perbelanjaan yang 
dibelanjakan mereka (untuk Sabilullah) sama ada kecil atau 
besar dan tiada wadi yang dilintasi mereka melainkan 
semuanya ditulis (sebagai amalan soleh) kepada mereka, 
kerana Allah hendak memberi balasan yang lebih baik 
terhadap apa sahaja amalan yang telah dilakukan 
mereka(121). Dan tidaklah wajar bagi orang-orang yang 
beriman keluar semuanya untuk berperang. Oleh itu 
hendaklah sekumpulan dari setiap puak dari mereka keluar 
untuk memperdalamkan kefahaman di dalam agama dan 
untuk memberi peringatan kepada kaum mereka apabila 
mereka kembali kepada mereka supaya mereka 
berwaspada(122). Wahai orang-orang yang beriman! 
Perangilah orang-orang kafir yang berada berdekatan 
dengan kamu dan biarlah mereka menemui sikap yang keras 
dan kasar di dalam kalangan kamu, dan ketahuilah bahawa 
Allah bersama para Muttaqin."(123) 




"Dan Apabila diturunkan sesuatu surah, mereka memandang 
satu sama lain seraya bertanya: ' Adakah seorang Islam 
melihat kamu?' Kemudian mereka beredar dari situ. Allah 
telah memalingkan hati mereka kerana mereka adalah satu 
golongan orang-orang yang tidak mengerti."(1 27) 


Pada akhirnya surah ini ditamatkan dengan 
memerikan sifat Rasulullah s.a.w. dan menyampaikan 
arahan dari Aliah supaya beliau berserah kepada Allah 
sahaja dan berpada dengan pertolongan-Nya: 




A, P 

© 

"Sesungguhnya kamu telah didatangi seorang rasul dari 
kalangan kamu sendiri, la sangat prihatin terhadap segala 
kesusahan yang dialami kamu dan sangat mengambil berat 
terhadap kamu, la sangat sayang dan kasihan belas terhadap 
para Mu'minin(1 28). Dan jika mereka berpaling juga, maka 
katakanlah: Cukuplah Allah menjadikan Pelindungku, tiada 
Tuhan selain Dia, kepada-Nya aku berserah dan Dialah 
Tuhan yang memiliki Arasyyang agung. "(129) 


Kami sengaja telah membuat petikan yang panjang 
dari ayat-ayat surah ini dalam tinjauan sepintas ini 
sebelum mentafsirkannya dengan terperinci, kerana 
ayat-ayat surah ini melukiskan dengan sempurna 
gambaran masyarakat Islam dalam masa selepas 
pembukaan negeri Makkah dan memerikan 
strukturnya yang organik. Dalam gambaran ini kita 
dapat melihat dengan jelas wujudnya semacam 
ketidakpaduan dan kekurangan keselarasan di antara 
tahap-tahap keimanan para anggotanya di samping 
dapat dilihat gejala-gejala kebakhilan dan kekikiran 
untuk mengorbankan jiwa raga dan harta benda, 
gejala-gejala kemunafiqan, kelemahan, dan 
kesangsian dalam pelaksanaan kewajipan, dan tugas- 
tugas, juga gejala campur aduk dan kekeliruan dalam 
memahami tatacara hubungan di antara kem Islam 
dengan kem-kem yang lain dan gejala tidak wujudnya 
pemisahan yang jelas yang berlandaskan 'aqidah (di 
antara kaum Mu'minin dengan kaum Musyrikin) 
walaupun semuanya ini tidak bertentangan dengan 
kewujudan kelompok Muhajirin dan kelompok Ansar 
yang menjadi teras masyarakat Islam yang kukuh, 
jujur dan bersih. Semua gejala-gejala ini memerlukan 
penjelasan-penjelasan yang panjang, terperinci dan 
beraneka ragam untuk memberi pendedahan, 
kesedaran dan penerangan yang diperlukan oleh 
masyarakat. 

Sebelum ini kami telah terangkan secara ringkas 
bahawa situasi ini adalah berpunca dari kemasukan 
berbagai-bagai kelompok manusia ke daiam Islam 
selepas pembukaan negeri Makkah yang belum lagi 
mendapat tarbiyah Islam yang sempurna dan belum 
lagi diterapkan dengan ciri keislaman yang sejati, 
tetapi keterangan yang ringkas ini tidak dapat 
difahamkan dengan jelas kecuali dirujukkan kepada 
peristiwa sejarah pergerakan Islam sebelum dan 
selepas pembukaan negeri Makkah. Kami akan cuba 
memperkatakannya di sini seringkas mungkin 
sebelum membuat apa-apa ulasan terhadap maksud 

dan tujuan peristiwa sejarah ini, juga maksud ayat- 
ayat Al-Qur'an yang disebut di dalam surah ini. 


Gerakan Islam Fasa Makkah 

Pergerakan Islam lahir di Makkah di atas batu uji 
yang amat suiit. Sebaik sahaja jahiliyah - yang diwakili 
oleh kaum Quraysy - menyedari bahaya yang sebenar 
yang diancam oleh da'wah " ob Vj <U1 V oi 
^>1 yang melahirkan pemberontakan terhadap 

setiap kuasa dunia yang tidak diambil dari kuasa Allah 
dan penentangan terhadap setiap Taghut yang wujud 
di muka bumi serta mendorong manusia melarikan 
diri dari kuasa itu kepada kuasa Allah.... sebaik sahaja 
jahiliyah menyedari bahaya yang serius dari kelompok 
pergerakan organik yang baru, yang dicetuskan oleh 
da'wah tauhid di bawah kepimpinan Rasulullah 
s.a.w., iaitu kelompok pergerakan yang menumpukan 
keta'atan dan kepatuhannya kepada Allah dan rasul- 
Nya sejak hari pertama lagi dan menentang 
kepimpinan jahiliyah yang diwakili kaum Quraysy, di 
samping menentang undang-undang dan peraturan 

yang wujud di dalam jahiliyah ini sebaik sahaja 

jahiliyah Yang diwakili pada mulanya oleh kaum 
Quraysy itu menyedari bahaya-bahaya tersebut, ia 
terus melancarkan penentangan yang membabi buta 
terhadap da'wah, kelompok dan kepimpinan yang 
baru ini. Segala senjata yang dimilikinya dalam bentuk 
mengadakan gangguan, tipudaya, fitnah, penindasan, 
helah dan muslihat telah ditumpukan kepada da'wah 
Islamiyah itu. 

Masyarakat jahiliyah secara mendadak bangkit 
mempertahankan diri dari bahaya yang mengancam 
kewujudannya. la menggunakan segala alat yang 
digunakan adalah setiap makhluk yang hidup untuk 
menyelamatkan diri dari bahaya maut. Ini adalah satu 
realiti biasa yang tidak dapat dielak setiap kali 
munculnya da'wah yang memperjuangkan konsep 
Rububiyah Allah yang menguasai semesta alam dalam 
sebuah masyarakat jahiliyah yang berlandaskan 
prinsip Rububiyah kepada sesama manusia atau setiap 
kali munculnya da'wah baru dalam kelompok 
pergerakan yang baru, yang digerak di bawah 
kepimpinan yang baru dan menentang kelompok 
jahiliyah yang lama dengan penentangan yang sama 
handal. 3 

Di waktu inilah setiap individu di dalam kelompok 
Islam yang baru ini terdedah kepada gangguan dan 
penindasan dalam segala bentuk dan ragamnya 
hingga seringkali sampai ke tahap menumpahkan 
darah. Pada masa itu tiada sesiapa yang sanggup 
membuat pengakuan La ilaha llailah dan Muhammad 
pesuruh Allah dan menggabungkan diri dalam 


3 Lihat ulasan di atas ayat-ayat yang akhir Surah al-Anfal di 
dalam juzu' ini. 


kelompok Islam yang baru lahir dan menyatakan 
keta'atan kepada kepimpinan yang baru itu kecuali 
mereka yang menyerahkan jiwa raga mereka kepada 
Allah dan bersedia untuk menghadapi gangguan, 
penindasan, kelaparan, pemencilan diri, penyeksaan 
dan pembunuhan hingga kadang-kadang sampai ke 
tahap yang paling buruk. 

Melalui pengalaman-pengalaman yang sedemikian, 
Islam dapat mewujudkan satu tapak yang kukuh yang 
terdiri dari individu-individu yang paling handal dan 
kuat di dalam masyarakat Arab di zaman itu. Ada pun 
individu-individu yang tidak sanggup menghadapi 
tekanan-tekanan ini mereka meninggalkan agama 
yang dianuti mereka dan kembali semula kepada 
jahiliyah, tetapi golongan ini sangat kecil, kerana 
seluruh risiko yang seperti ini memang diketahui 
umum sebelum ini, oleh sebab itulah dari awal-awal 
lagi tiada sesiapa yang sanggup berpindah dari 
jahiliyah kepada Islam dan menjalani jalan berduri 
yang penuh dengan bahaya yang ditakuti itu 
melainkan individu-individu terpilih, istimewa dan unik 
sifat-sifatnya. 

Perkembangan Masyarakat Islam Semasa 
dan Selepas Peristiwa Hijrah 

Demikianlah Allah memilih angkatan perintis 
pertama kaum Muhajirin dari individu-individu yang 
unik dan cemerlang untuk menjadi tapak yang kukuh 
bagi agama Islam di Makkah, di samping menjadi 
tapak yang kukuh agama Islam selepas itu di Madinah 
bersama-sama angkatan perintis pertama kaum Ansar 
walaupun di peringkat awal mereka tidak digelarkan 
dengan istilah Ansar sebagaimana orang-orang yang 
berpindah ke Madinah di gelarkan kaum Muhajirin, 
namun kesanggupan mereka mengadakan Bai'at al- 
Aqabah dengan Rasulullah s.a.w. membuktikan 
bahawa mereka mempunyai sifat-sifat keperibadian 
yang tulen, yang sesuai dengan tabi'at agama Islam. 
Ujar Ibn Kathir di dalam tafsirnya: Dan kata 
Muhammad Ibn Kab al-Qurazi dan lainnya: Ujar 
Abdullah Ibn Rawahah r.a. kepada Rasulullah s.a.w. 
(iaitu pada malam bai'at al-Aqabah): "Kemukakan 
syarat-syarat yang dikehendaki anda untuk Tuhan 
anda dan diri anda". Lalu beliau bersabda: "Syarat 
saya untuk Tuhan saya ialah kamu hendaklah 
mengabdikan diri kepada-Nya dan jangan kamu 
mempersekutukan-Nya dengan sesuatu apa, dan 
syarat untuk diri saya pula ialah kamu hendaklah 
mempertahankan diri saya sebagaimana kamu 
mempertahan diri kamu dan harta benda kamu". Lalu 
mereka bertanya: "Apakah ganjaran untuk kami jika 
kami lakukan semuanya itu?" Jawab beliau "Syurga". 
Lantas mereka berkata: "Perjanjian ini amat 

menguntungkan, kami tidak akan membatal atau 
meminta dibatalkannya." 

Kaum Ansar yang telah mengadakan bai'at ini 
dengan Rasulullah s.a.w. tidak mengharapkan sesuatu 
yang lain di sebaliknya kecuali ganjaran Syurga. 
Mereka telah mengikatkan bai'at itu dan 

mengumumkan bahawa mereka tidak akan 
membatalkannya dan tidak pula akan menerima 
dibatalkan oleh Rasulullah s.a.w. Mereka berbuat 
begitu kerana mereka tahu bahawa mereka bukannya 
mengadakan satu perjanjian yang enteng, malah 
mereka yakin bahawa kaum Quraysy dan seluruh 
orang Arab akan memusuhi mereka, mereka yakin 
bahawa selepas perjanjian ini mereka tidak akan 
hidup damai dengan pendokong-pendokong jahiliyah 
yang bertapak kuat di sekeliling mereka di 
Semenanjung Tanah Arab dan di kalangan mereka di 
Madinah. 

Mengikut riwayat Ibn Kathir dalam kitabnya " 

ujar Al-lmam Ahmad: Kami telah 

diceritakan oleh Abdur~Razzaq, kami telah diberitakan 
oleh Ma'mar Ibn Khaytham dari Abu az-Zubayr dari 
Jabar katanya: Rasulullah s.a.w. tinggal di Makkah 
selama sepuluh tahun. Beliau menemui orang ramai di 
rumah-rumah kediaman.mereka, di pasar-pasar Ukaz 
dan al-Majannah dan di musim-musim haji. Beliau 
berkata kepada mereka: "Siapa yang sanggup 
memberi tempat perlindungan kepada saya? Siapa 
yang sanggup menolong saya sehingga saya dapat 
menyampaikan perutusan Allah, maka dia akan diberi 
ganjaran Syurga?" Tetapi tiada seorang pun yang 
sanggup memberi tempat perlindungan dan 
pertolongan kepada beliau. Sehingga jika ada seorang 
yang keluar dari negeri Yaman atau dari suku Mudhar 
(dan berada di Makkah), maka orang ini akan ditemui 
oleh kaumnya atau kaum kerabatnya yang dekat lalu 
berpesan kepadanya: Awak harus hati-hati dan 
berwaspada terhadap seorang pemuda Quraysy agar 
dia tidak dapat mempesonakan awak. Apabila beliau 
berjalan di kalangan kaum mereka, maka jari-jari 
tangan mereka akan menuding kepada beliau 
sehingga Allah mengutus kami kepada beliau dari 
negeri Yathrib, lalu kami sanggup memberi tempat 
perlindungan kepadanya dan kami percaya 
kepadanya. Setiap orang kami yang keluar 
menemuinya akan beriman kepadanya dan beliau 
akan membaca ayat-ayat AI-C^uKan kepadanya. Dan 
apabila orang ini kembali kepada kaum keluarganya, 
mereka terus menganut agama Islam melalui 
keislamannya sehingga tidak ada sebuah rumah dari 
rumah-rumah kaum Ansar melainkan di sana terdapat 
sekumpulan Muslimin yang melahirkan keislaman 
mereka. Kemudian kami sekalian mengadakan 
pertemuan dan berkata: "Sampai bila kita hendak 
membiarkan Rasulullah s.a.w. pergi ke sana ke mari 
dan diusir di bukit-bukit Makkah dan menghadapi 
ancaman ketakutan?" Lalu rombongan kami seramai 
tujuh puluh orang 4 berangkat untuk menemui beliau. 
Mereka datang kepada beliau di musim haji dan kami 
berjanji dengan beliau untuk mengadakan pertemuan 
di jalan Bukit a!-Aqabah. Kami berkumpul di sana 


Yang sebenarnya bilangan mereka ialah tujuh puluh dua 
orang, tetapi orang-orang Arab seringkali tidak menyebut 
angka lebihan. 


berdikit-dikit, seorang kemudian dua orang sehingga 
cukup bilangan kami lalu kami berkata: "Wahai 
Rasulullah, di atas perkara apakah kami harus 
mengadakan perjanjian dengan anda?" Jawab beliau: 
"Kamu berjanji patuh dan ta'at kepada saya sama ada 
di waktu cergas dan malas, berjanji untuk berkorban 
sama ada di masa susah atau di masa senang, berjanji 
untuk menyuruh melakukan perbuatan yang ma'ruf 
dan melarang melakukan perbuatan yang mungkar, 
berjanji untuk memperkatakan perjuangan di jalan 
Allah tanpa takut kepada kecaman dari sesiapa pun 
dan berjanji untuk membantu dan mempertahankan 
saya - Jika saya datang kepada kamu - sebagaimana 
kamu mempertahankan diri kamu sendiri, isteri-isteri 
dan anak-anak kamu dan ganjaran yang akan 
diperolehi kamu ialah Syurga". Lalu kami bangkit 
mendapatkan beliau dan Asad ibn Zurarah 

memegang tangan beliau dan dialah yang termuda di 
antara mereka. Mengikut riwayat al-Bayhaqi pula 
dialah yang termuda di antara anggota-anggota 
rombongan tujuh puluh orang itu kecuali saya lalu ia 
berkata: "Wahai penduduk Yathrib sabarlah sebentar! 
Kita tidak datang menemui beliau dengan 

menunggang unta melainkan kerana kita yakin 
bahawa beliau adalah utusan Aliah, tetapi ingat, 
bahawa tindakan kita mengeluarkan beliau (dari 
Makkah) pada hari ini bererti suatu konfrontasi 
terhadap orang-orang Arab dan suatu tindakan 
membunuh golongan elit kamu dan ia juga bererti 
bahawa kamu akan digigit mata pedang. Sekiranya 
kamu sanggup menghadapi semuanya itu, maka 
bolehlah kamu mengambil beliau dan kamu akan 
mendapat ganjaran dari Allah, tetapi jika kamu 
menaruh sesuatu kebimbangan terhadap diri kamu, 
maka hendaklah kamu tinggalkan dia. Fikirlah perkara 
ini dengan sejelas-jelasnya kerana ia lebih baik untuk 
kamu di sisi Aliah". Lalu mereka berkata: "Jangan 
ganggu kami, wahai Asad. Demi Aliah, kami tidak 
akan tinggalkan perjanjian ini dan kami tidak akan 
membatalkannya buat selama-lamanya". Ujar Jabar: 
Lalu kami berdiri mendapatkan beliau dan 
mengadakan bai'at dengan beliau dan di dalam 
perjanjian ini beliau mengenakan syarat-syaratnya ke 
atas kami dan menjanjikan kami dengan balasan 
Syurga. (Cerita ini telah diriwayatkan juga oleh Al- 
Imam Ahmad dan al-Bayhaqi dari saluran Daud ibn 
Abdul Rahman al-Attar dan al-Bayhaqi menambah 
dari al-Hakam dengan sanadnya kepada Yahya Ibn 
Sulaym dan kedua-duanya meriwayatkannya dari 
Abduliah ibn Uthman ibn Khaytham dari Abu Idris 
sama dengan riwayat ini. Isnadnya Jayid mengikut 
syarat Muslim, tetapi mereka tidak mengeluarkannya. 
Ujar ai-Bazzar: Cerita ini diriwayatkan juga oleh rawi- 
rawi yang lain dari Ibn Khaytham dan kami tidak 
mengetahui cerita ini diriwayatkan oleh Jabar 
melainkan dengan saluran ini). 

Dari sini jelaslah bahawa kaum Ansar memang 
mengetahui segala risiko dari perjanjian ini. Mereka 
juga mengetahui bahawa merekatidak dijanjikan apa- 
apa balasan di dunia ini dalam menghadapi risiko- 
risiko ini walaupun dalam bentuk kemenangan 

mengalahkan musuh. Mereka tidak dijanjikan dengan 
sesuatu ganjaran yang lain dari ganjaran Syurga. Di 
samping itu cerita ini membuktikan sejauh mana 
kesedaran mereka terhadap Syurga dan sejauh mana 
keinginan mereka untuk hidup di dalam Syurga. Oleh 
sebab itu tidak syak lagi mereka tergolong sama 
dalam angkatan pertama kaum Muhajirin yang telah 
membina dan menyediakan masyarakat ini. Mereka 
merupakan tapak dan teras yang kukuh bagi 
masyarakat Islam di peringkat awal ditegakkan di 
Madinah. 

Tetapi masyarakat Madinah tidak terus kekal bersih 
dan jernih keraria agama Islam telah tersebar di 
merata pelosok Madinah menyebabkan sebilangan 
besar penduduknya yang kebanyakannya terdiri dari 
golongan yang mempunyai kedudukan di kalangan 
kaum mereka terpaksa mengikut langkah kaum 
mereka demi menjaga kedudukan di kalangan mereka 
sehingga apabila tercetus Peperangan Badar, maka 
pembesar mereka iaitu Abduilah Ibn Ubay ibn SaluI 
telah berkata: "Perkara ini telah menentukan 
arahnya", lalu dia berpura-pura menganut agama 
Islam. Sudah tentu ramai di antara mereka telah 
dihanyut oleh arus itu lalu memeluk agama Islam 
secara ikut-ikutan sahaja walaupun mereka tidak 
bersikap Munafiq, tetapi mereka belum lagi 
memahami ajaran Islam yang sebenar dan belum lagi 
terterap dengan ciri-ciri Islam yang sejati. Situasi yang 
seperti ini telah mengakibatkan wujudnya 
ketidakpaduan dalam pembinaan masyarakat 
Madinah yang berpunca dari perbezaan tahap-tahap 
keimanan warga masyarakat. 

Di sinilah methodologi tarbiyah Al-Qur'an yang unik 
itu memerlukan operasinya untuk mendidik berbagai- 
bagai insan warga masyarakat Islam yang baru ini dan 
untuk berusaha membina semula keselarasan dan 
kesesuaian di antara tahap-tahap 'aqidah, tahap- 
tahap akhlak dan perilaku berbagai-bagai jenis warga 
dan manusia yang masuk ke dalam badan masyarakat 
yang baru itu. 

Apabila kita mengkaji surah-surah Madaniyah 
dengan tertib nuzulnya secara lebih kurang kita dapat 
melihat betapa besarnya usaha yang dicurahkan 
dalam operasi yang berterusan untuk meleburkan 
semula berbagai-bagai anasir manusia di dalam 
masyarakat Islam terutama anasir-anasir yang terus 
masuk di dalam masyarakat ini walaupun dihalang 
oleh kaum Quraysy yang degil, yang telah berusaha 
menghasut setiap Qabilah Arab yang tinggal di 
Semenanjung Tanah Arab dan walaupun dihalang 
oleh orang-orang Yahudi yang telah berusaha 
mengemblengkan anasir-anasir yang menentang 
agama dan masyarakat yang baru ini. Situasi ini 
memerlukan kepada operasi-operasi melebur dan 
menyusun semula anasir-anasir di dalam masyarakat 
dalam bentuk yang berterusan, yang tidak mengenal 
lemah dan alpa walaupun sedetik. 


Walaupun seluruh usaha ini telah dilancarkan, 
namun gejala-gejala kelemahan, kemunafiqan, 
kesangsian, kebakhilan berkorban dengan jiwa raga 
dan harta benda dan ketakutan untuk menghadapi 
bahaya masih terus muncul dari semasa ke masa 
terutama di masa-masa yang gawat dan terutama 
gejala-gejala ketidakjelasan 'aqidah yang memutuskan 
hubungan di antara seorang Muslim dengan kaum 
kerabatnya yang mendokong jahiliyah. Ayat-ayat Al- 
Qur'an di dalam surah-surah yang bersilih-ganti 
mendedahkan kepada kita tabi'at gejala-gejala ini, di 
mana methodologi tarbiyah Al-Qur'an cuba 
mengubahnya dengan berbagai-bagai uslub 
Rabbaniyah yang unik. Di antara ayat-ayat yang kami 
sebut di bawah ini sebagai contoh ialah ayat-ayat dari 
Surah al-Anfal (5 - 8): 



"(Semua peristiwa-peristiwa yang berlaku itu adalah dengan 
perintah Allah) sama seperti peristiwa Tuhanmu yang telah 
mengeluarkanmu dari rumahmu (di Madinah menuju ke 
Badar) dengan perintah yang benar, sedangkan sebahagian 
dari para Mu'minin tidak bersetuju(5). Mereka 
membantahmu tentang perintah yang benar itu setelah 
ternyata kebenarannya seolah-olah mereka sedang dibawa 
kepada maut dan nampak maut(6). Dan (kenangilah) ketika 
Allah menjanjikan kamu bahawa salah satu dari dua 
angkatan Quraysy (yang dihadapi kamu itu) akan dimenangi 
kamu, dan kamu mengingini (menawan) angkatan kafilah 
(Quraysy) yang tidak bersenjata, sedangkan Allah 
berkehendak (supaya kamu berperang dengan angkatan 
Quraisy yang bersenjata) untuk menegakkan kebenaran 
dengan kalimat-kallmat-Nya dan menghapuskan orang- 
orang kafir hingga ke saki-baki mereka yang akhir(7). Kerana 
Allah hendak menegakkan yang benar dan menghapuskan 
yang batil walaupun tidak disukai oleh orang-orang yang 
melakukan dosa.“(8) 

(Dan ayat-ayat dari Surah Aali Imran: 7-9): 

"Dialah yang telah menurunkan kitab Al-Qur'an kepada 
kamu. Di antara isinya terdapat ayat-ayat yang muhkamah. 
Itulah Induk Al-Qur'an dan yang lain ialah ayat-ayat yang 
mutasyabihah. Adapun orang-orang yang mempunyai 
kecenderungan ke arah kesesatan, maka mereka selalu 
mengikut ayat-ayat-Nya yang mutasyabihah kerana hendak 
membuat fitnah dan hendak membuat ta'wilan. Dan tiada 
yang mengetahui ta'wilnya melainkan Allah, sedangkan 
orang-orang yang teguh dan mendalam ilmunya berkata: 
Kami beriman kepadanya (ayat-ayat yang mutasyabihah). 
Semuanya itu dan sisi Tuhan kami beku. Dan tiada yang 
mengambil pengajaran melainkan orang-orang yang 
berakal(7). Wahai Tuhan kami! Janganlah Engkau 
membiarkan hati kami, menyeleweng dan sesat setelah 
Engkau memberi hidayat kepada kamu dan kurniakan kami 
rahmat dari sisi-Mu. Sesungguhnya Engkaulah Tuhan, Yang 
Maha Pengumia(8). Wahai Tuhan kami! Sungguhnya Engkau 
akan mengumpulkan seluruh manusia di suatu hari (Qiamat) 
yang tiada sebarang keraguan terhadapnya. Sesungguhnya 
Engkau sekali-kali tidak menyalahi janji. "(9) 


(Dan ayat-ayat dari Surah al-Hasyr: 1 1-13): 

' Tidakkah Engkau memperhatikan orang-orang Munafiq 
yang berkata kepada saudara-saudara mereka yang kafir dari 
golongan Ahlil-Kitab: Jika kamu diusir keluar, nescaya kami 
akan tetap keluar bersama kamu dan kami selama-lamanya 
tidak akan tunduk kepada sesiapa pun yang bertujuan 
menentang.kamu dan jika kamu diperangi, kami tetap akan 
membantu kamu. Dan Allah menyaksi bahawa 
sesungguhnya merekalah orang-orang yang benar-benar 
berdusta(ll). Jika mereka (kaum Yahudi) diusir keluar, 
mereka tidak akan turut keluar bersama mereka, dan jika 
mereka diperangi, mereka tidak akan membantu mereka, 
dan jika mereka membantu mereka, mereka akan berpaling 
lari ke belakang kemudian mereka (kaum Yahudi) tidak akan 
mendapat bantuan(12). Sesungguhnya kamu di dalam hati 
mereka lebih ditakuti dari Allah. Hal itu kerana mereka 
adalah golongan manusia yang tidak mengerti. "( i 3) 


(Dan ayat-ayat dan surah al-Ahzab: 9-14): 

"Wahai orang-orang yang beriman! Kenangilah ni'mat- 
ni'mat Allah yang dikurniakan kepada kamu ketika kamu 
diserang oleh tentera-tentera (gabungan), lalu Kami lepaskan 
ke atas mereka ribut yang kencang dan tentera-tentera 
(malaikat) yang tidak dapat dilihat oleh kamu dan Allah 
sentiasa melihat segala apa yang dilakukan kamu(9). laitu 
ketika mereka menyerang kamu dari atas dan dari bawah 
kamu dan ketika mata kamu memandang liar dan jantung 
kamu sesak hingga ke kerongkong kerana cemas dan kamu 
menaruh berbagai-bagai sangkaan terhadap Allah(IO). Di 
sanalah orang-orang Mu'min diuji dan digoncangkan (hati 
mereka) dengan sekuat-kuatnya(1 1). Dan (kenangilah) ketika 
orang-orang Munafiq dan orang-orang yang berpenyakit di 
dalam hati mereka berkata: Tiada apa yang dijanjikan Allah 
dan rasul-Nya kepada kita melainkan palsu be!aka(12). Dan 
(kenangilah) ketika segolongan dari mereka berkata: Wahai 
penduduk Yathrib, bukan tempatnya bagi kamu (berjuang di 
sini). Oleh itu baliklah. Dan segolongan yang lain dan mereka 
pula meminta kebenaran (pulang) kepada Nabi sambil 
berkata: Sesungguhnya rumah-rumah kami terdedah 
(kepada serangan musuh-musuh) sedangkan sebenarnya 
rumah-rumah itu sama sekali tidak terdedah. Mereka hanya 
bertujuan hendak melarikan diri sahaja(13). Dan sekiranya 
Madinah dimasuki musuh yang menyerang mereka dari 
segenap sudutnya kemudian mereka diajak murtad dari 
agama mereka, sudah tentu mereka akan melakukannya dan 
mereka tidak akan teragak-agak melainkan hanya sedikit 
sahaja. "(14) 


(Dan ayat-ayat dari Surah an-Nisa: 71 -73): 

"Wahai orang-orang yang beriman! Ambillah langkah 
berwaspada (yang perlu) untuk kamu. Dan keluarlah 
berperang sepasukan demi sepasukan atau keluarlah 
serentak semuanya(71). Dan sesungguhnya di antara kamu 
ada orang yang sengaja melambat-lambatkan (keluar 
berperang). Oleh itu jika kamu ditimpa kemalangan ia 
berkata: Sesungguhnya Allah mengurniakan ni'mat kepada 
saya kerana saya tidak ikut berperang bersama mereka(72). 
Dan jika kamu memperolehi limpah kurnia (kemenangan) 
dari Allah, nescaya mereka berkata: - Seolah-olah selama ini 
tidak pernah wujud hubungan mesra di antara kamu dengan 
dia - alangkah baiknya andainya aku turut berperang 
bersama mereka supaya aku juga turut mendapat kejayaan 
yang besar." (73) 


(Dan ayat-ayat dari Surah an-Nisa: 77 - 78) 


y 'l 




"Tidakkah engkau melihat kepada orang-orang yang ■ 
dikatakan kepada mereka: Tahanlah tangan kamu (dari 
berperang) dan dirikanlah solat dan tunaikan zakat. 
Kemudian setelah mereka diwajibkan berperang, tiba-tiba 
segolongan dari mereka takut kepada manusia sama seperti 
takut kepada Allah atau lebih takut lagi. Mereka berkata- 
kata: Wahai Tuhan kami, mengapa Engkau wajibkan kami 
berperang? Mengapa tidak Engkau tangguhkan kami 
berperang hingga ke satu masa yang hampir? Katakanlah 
Keni'matan dunia itu hanya sedikit sahaja dan Akhirat itu 
lebih baik untuk orang yang bertaqwa dan di sana kamu 
tidak akan dianiayai sedikit pun(77). Di mana sahaja kamu 
berada, maut tetap mendapatkan kamu walaupun kamu 
berada di dalam sebuah kubu yang tinggi, dan jika mereka 
memperolehi kebaikan nescaya mereka berkata: Ini adalah 
anugerah istimewa dari Allah. Dan jika mereka ditimpa 
keburukan nescaya mereka berkata: ini adalah dari 
perbuatan engkau (wahai Muhammad). Katakanlah: 
Semuanya itu adalah dari Allah belaka mengapakah orang- 
orang ini tidak dapat memahami sesuatu percakapan? "(7 8) 


(Dan ayat-ayat dari Surah Muhammad: 36 - 38): 



y&c? -yyyL? c4 






412 


Sffi SURAH AT-TAUBAH C& 


JUZU' KE-10 





' Sesungguhnya hidup dunia ini hanya permainan dan 
hiburan. Dan jika kamu beriman dan bertaqwa nescaya Allah 
mengurniakan pahala amalan-amalan kamu dan Dia tidak 
meminta harta benda kamu(36). Jika Allah meminta harta 
benda kamu dan mendesak kamu supaya memberinya 
nescaya kamu akan bakhil dan nescaya Allah melahirkan 
segala kemarahan dan dendam kamu(37). Ingatlah, kamu 
sekalian adalah orang-orang yang diseru supaya 
menginfaqkan harta untuk jalan Allah. Di antara kamu ada 
orang-orang yang bakhil, dan sesiapa yang bakhil, maka 
sebenarnya ia bakhil terhadap dirinya sendiri, dan Allah 
Maha Kaya dan kamu sekalian adalah miskin belaka. Dan 
jika kamu berpaling (dari keimanan), maka Allah akan 
menggantikan kamu dengan satu kaum yang lain dari kamu 
dan setelah itu mereka tidak akan menjadi seperti 
kamu."(38) 


(Dan dari ayat-ayat Surah al-Mujadaiah: 14-22): 

'Tidakkah engkau lihat orang-orang (Munafiqin) yang 
bersetiakawan dengan orang-orang (Yahudi) yang dimurkai 
Allah. Mereka (Munafiqin) bukan dari golongan kamu dan 
bukan pula dari golongan mereka (Yahudi). Mereka 
bersumpah bohong dan mereka tahu (mereka 

berbohong)(14). Allah telah menyediakan 'azab yang amat 
dahsyat untuk mereka. Sesungguhnya amat buruk 
perbuatan yang dilakukan mereka(15). Mereka telah 
menggunakan sumpah-sumpah (bohong) mereka sebagai 
perisai (untuk melindungi diri mereka), lalu mereka halangi 
manusia dari jalan Allah, kerana itu disediakan untuk mereka 
'azab yang hina(l 6). Harta kekayaan dan anak-pinak mereka 
tidak berguna sedikit pun untuk menyelamatkan mereka dari 
'azab Allah. Merekalah penghuni-penghuni Neraka, di mana 
mereka hidup kekal di dalamnya(17). ingatlah pada hari 
seluruh mereka dibangkitkan Allah, lalu mereka bersumpah 
(bohong) kepada Allah sebagaimana mereka bersumpah 
(bohong) kepada kamu. Dan mereka menyangka bahawa 
mereka berpijak di atas sesuatu (alasan yang kukuh). 
Sesungguhnya merekalah manusia-manusia pendusta (18). 
Syaitan telah menguasai mereka dan menjadikan mereka 
lupa menyebut Allah. Merekalah kumpulan Hizbusy-Syaitan. 
Ingatlah kumpulan Hizbusy-Syaitan. Ingatlah kumpulan 
Hizbusy-Syaitan itulah kumpulan yang rugi(19). 
Sesungguhnya orang-orang yang menentang Allah dan 
rasui-Nya mereka termasuk dalam golongan orang-orang 
yang hina-dina(20). Allah telah membuat keputusan Aku dan 
rasul-Ku pasti menang. Sesungguhnya Allah Maha Kuat dan 
Maha Perkasa(21). Engkau tidak mungkin dapati kumpulan 
orang-orang yang beriman kepada Allah dan kepada hari 
Qiamat yang sanggup bersetiakawan dengan mereka yang 
menentang Allah dan rasul-Nya walaupun orang-orang ini 
ibubapa mereka sendiri atau anak-anak mereka sendiri atau 
saudara-saudara mereka sendiri atau keluarga mereka 
sendiri. Merekalah orang-orang yang Allah teguhkan 
keimanan di dalam hati mereka dan Allah menguatkan 
mereka dengan roh dari ciptaan-Nya dan Dia masukkan 
mereka di dalam taman-taman Syurga yang mengalir di 
bawahnya berbagai-bagai sungai, di mana mereka akan 
hidup kekal di dalamnya. Allah telah redha terhadap mereka 
dan mereka telah redha terhadap Allah. Merekalah Hizbullah 
dan sesungguhnya Hizbullah itulah kumpulan yang 
mendapat kejayaan. "(22) 


(Dan ayat-ayat dari Surah al-Maidah: 51 - 53): 

"Wahai orang-orang yang beriman,! Janganlah kamu 
mengambil orang-orang Yahudi dan orang-orang Nasara 
selaku sahabat-sahabat setia kerana mereka adalah sahabat- 
sahabat setia terhadap satu sama lain. Dan barang siapa dari 
kalangan kamu mengambil mereka sebagai sahabat-sahabat 
setia, maka dia adalah dari golongan mereka. Sesungguhnya 
Allah tidak memberi hidayat kepada orang-orang yang 
zalim(51). Kerana engkau lihat (orang-orang Munafiq) yang 
berpenyakit di dalam hati mereka bertindak dengan tergesa- 
gesa mengadakan hubungan setiakawan dengan mereka 
(Yahudi dan Nasara) seraya berkata: Kami takut ditimpa mala 
bencana. Semoga Allah membawa kemenangan (kepada 
rasul-Nya) atau sesuatu keputusan dari sisinya yang 
menyebabkan mereka menyesal terhadap segala apa yang 
telah dirahsiakan di dalam hati mereka(52). Dan orang-orang 
yang beriman akan berkata: Inikah orang-orang yang telah 
bersumpah dengan nama Allah dengan sumpah mereka 
yang sungguh-sungguh bahawa mereka tetap bersama 
kamu? Sia-sialah segala amalan mereka, dan jadilah mereka 
orang-orang yang rugi. "(53) 


(Dan ayat-ayat dari Surah al-Mumtahanah: 1 - 4): 





"Wahai orang-orang yang beriman! Janganlah kamu 
mengambil musuh-Ku dan musuh kamu sebagai sahabat- 
sahabat setia yang kamu campakkan kasih mesra kamu 
kepada mereka, sedangkan mereka tidak percaya kepada 
agama yang benar yang datang kepada kamu. Mereka 
mengusir rasul dan kamu (dari Makkah) kerana ka'mu 
beriman kepada Allah Tuhan kamu. Jika kamu benar-benar 
keluar kerana beijihad di jalan-Ku dan kerana mencari 
keredhaan-Ku (maka tidak seharusnya) kamu menyampaikan 
secara rahsia kasih mesra kamu kepada mereka, sedangkan 
Aku mengetahui segala apa yang disembunyikan kamu dan 
segala apa yang dinyatakan kamu. Barang siapa di antara 
kamu yang melakukan perbuatan itu, maka sesungguhnya 
dia telah tersesat dari jalan yang benar(1). Jika mereka dapat 
menangkap kamu, mereka akan menjadi musuh-musuh 
kamu dan mereka akan menghulur tangan mereka memukul 
dan membunuh kamu serta menghulurkan lidah mereka 
dengan kata-kata nista yang jahat dan mereka bercita<ita 
supaya kamu menjadi kafir(2). Tidak akan berguna kepada 
kamu kaum kerabat kamu dan tidak pula anak-anak kamu 
pada hari Qiamat. Allah akan memisahkan di antara kamu 
(pada hari itu) dan Allah Maha Melihat segala apa yang 
dilakukan kamu(3). Sesungguhnya terdapat contoh teladan 
yang baik untuk kamu dalam (perjalanan hidup) Ibrahim dan 
mereka yang mengikutnya ketika mereka berkata kepada 
kaum mereka: Sesungguhnya kami berlepas diri dari kamu 
dan dari sembahan-sembahan yang kamu sembah selain dari 
Allah. Kami tidak percaya kepada agama kamu dan memang 
jelas wujudnya permusuhan dan kebencian antara kami dan 
kamu buat selama-lamanya sehingga kamu beriman kepada 
Allah Yang Maha Esa sahaja, kecuali pada perkataan Ibrahim 
kepada ayahandanya: Sesungguhnya anakanda akan 
memohon keampunan untuk ayahanda kerana anakanda 
tidak memiliki sebarang kuasa untuk menyelamatkan 
ayahanda dari 'azab Allah. Wahai Tuhan kami, kepada-Mu 
kami berserah dan kepada-Mu kami bertaubat dan kepada- 
Mu tempat kembali."(4) 


Cukuplah kami membawa sepuluh contoh ini yang 
dipetik dari berbagai-bagai surah untuk membuktikan 
wujudnya gejala-gejala yang lahir di dalam 
masyarakat Isiam yang baru itu sebagai hasil tabi'i dan 

pasti dari kemasukan berbagai-bagai anasir baru yang 
berterusan yang belum lagi dileburkan dengan 
sempurna dalam acuan Islam dan belum lagi 
diselaraskan dengan angkatan Muslimin pertama 
yang menjadi tapak dan teras masyarakat yang kukuh 
dan bersih melainkan setelah melalui masa tertentu, 
di mana dilancarkan usaha dan tarbiyah yang 
berterusan (untuk mengislahkan mereka). 

Tetapi tapak masyarakat Islam di Madinah pada 
keseluruhannya masih lagi utuh dengan sebab pada 
asasnya ia ditegakkan di atas satu tapak yang kukuh 
dan bersih, iaitu tapak angkatan perintis Islam yang 
terdiri dari kaum Muhajirin dan Ansar yang telah 
melahirkan perpaduan yang kukuh dan menjadi teras 
yang kuat yang membolehkannya untuk menghadapi 
gejala-gejala kelemahan dan bahaya-bahaya yang 
lahir dari anasir-anasir (warga masyarakat yang baru) 
yang belum lagi sempurna menjalani proses 
peleburan, pematangan, pemaduan dan 
penyelarasannya. 

Sedikit demi sedikit anasir-anasir yang baru ini 
dilebur, dibersih dan diselaraskan dengan angkatan 
teras masyarakat dan semakin hari semakin 
bertambah kurang bilangan anasir-anasir sumbang 
yang terdiri dari orang-orang yang bersemangat 
lemah, orang-orang Munafiqin, orang-orang yang 
teragak-agak dan takut-takut, juga orang-orang yang 
belum lagi mempunyai pandangan 'aqidah yang jelas 
dan sempurna yang dapat dijadikan asas hubungan- 
hubungan mereka dengan orang-orang lain (yang 
bukan Islam) sehingga tidak lama menjelang 
penaklukan negeri Makkah, masyarakat Islam hampir- 
hampir mencapai tahap keselarasan yang sempurna 
dengan angkatan terasnya yang kukuh dan bersih dan 
hampir-hampir pada keseluruhannya mencapai tahap 
contoh yang menjadi matlamat metodologi tarbiyah 
Rabbani yang unik itu. 

Namun begitu, dalam masyarakat Islam di waktu itu 
masih terdapat darjat-darjat prestasi yang tidak sama 
yang dilahirkan oleh pergerakan 'aqidah itu sendiri) 
iaitu di sana muncul kumpulan-kumpulan Mu'minin 
yang berbeza darjat mereka dari kumpulan Mu'minin 
yang lain mengikut prestasi yang dicapai mereka di 
dalam pergerakan 'aqidah, juga mengikut senioriti 
dan ketabahan mereka masing-masing di dalam 
perjuangan. Kumpulan-kumpulan yang mendapat 
darjat keutamaan ialah angkatan pertama kaum 
Muhajirin dan kaum Ansar, pejuang-pejuang yang 
menyertai Peperangan Badar, para sahabat yang 
mengambil bahagian dalam perjanjian ar-Ridhwan di 
Hudaybiyah. Kemudian turut mendapat keutamaan 
secara umumnya ialah para dermawan yang 
menginfaqkan harta mereka untuk perjuangan fi 
Sabilillah sebelum penaklukan negeri Makkah serta 
turut ke medan pertempuran. Kemudian datang nas- 
nas AI-Qur'an dan hadith Nabi di samping 
kedudukan-kedudukan amali mereka di dalam 
masyarakat Islam yang menguatkan darjat-darjat 
keutamaan mereka ini, iaitu darjat-darjat yang 
diwujud dan ditetapkan oleh pergerakan 'aqidah. 




ita r_d i 


"Dan angkatan perintis Islam yang pertama dari para 
Muhajirin dan Ansar, juga orang-orang yang mengikut 
mereka dengan sebaik-baiknya, maka Allah redha terhadap 
keta'atan mereka dan mereka juga redha terhadap 
(ganjaran-ganjaran Allah) kepada mereka. Allah telah 
menyediakan untuk mereka taman-taman Syurga yang 
mengalir di bawahnya sungai-sungai, di mana mereka hidup 
kekal abadi. Itulah kejayaan yang amat besar." (100) 


U I jbs'i JUi jJj Jj*I ^Ual 4)1 JaJ 

"Allah telah melihat kepada pejuang-pejuang Badar lalu 
berfirman: Buatlah apa sahaja yang kamu kehendaki kerana 
sesungguhnya Syurga itu telah diwajibkan untuk kamu. " 


(hadith ini ‘ dikeluarkan oleh al-Bukhari sebagai 
jawapan Rasulullah s.a.w. kepada Umar r.a. ketika ia 
meminta kebenaran Rasulullah s.a.w. untuk 
memenggal leher Hatib Ibn Abi Baltaah yang telah 
dilanda sa'at kelemahan jiwa lalu ia menghantar 
berita secara rahsia kepada kaum Quraysy 
menceritakan kepada mereka tentang persiapan 
Rasulullah s.a.w. untuk menakluk negeri Makkah): 



"Sesungguhnya Allah telah redha terhadap orang-orang 
Mu'min ketika mereka berjanji setia denganmu di bawah 
sepohon pokok dan Allah telah mengetahui perasaan yang 
ada di dalam hati kamu, lalu Dia menurunkan ketenteraman 
ke atas mereka dan membalas mereka dengan kemenangan 
yang dekat (waktunya). (1 8) Serta harta rampasan yang 
banyak yang akan diambil mereka dan Allah adalah Maha 
Perkasa dan Maha Bijaksana.(1 9)" 


(Surah al-Fath: 18-19) 

"Tidak sama di antara kamu orang yang menginfaqkan 
(hartanya) di jalan Allah dan berperang sebelum pembukaan 

negeri Makkah. Mereka lebih tinggi darjatnya dari orang- 
orang yang menginiaqkan (harta mereka) dan berperang 
selepas itu. Allah telah menjanjikan kepada mereka masing- 
masing balasan yang amat baik dan Allah Maha Mengetahui 
segala apa yang dilakukan kamu." 

(Surah al-Hadid: 10) 

Js>-\ vAU £)IS" j) 4)i\ ji tilip go -Ub>- L 

SjAp jit U 4i)l (J 4i2jsjf LaS 

^ J 

"Sabarlah wahai Khalid, jangan ganggu sahabat-sahabatku 
itu! Demi Allah jika engkau memiliki emas sebesar Bukit 
Uhud kemudian engkau infaqkannya untuk jalan Allah, 
nescaya engkau belum lagi mencapai kelebihan perjuangan 
sepagi bagi seseorang dari para sahabatku dan tidak pula 
kelebihan sepetangnya. “ 

Ibn al-Qayim telah menyebut hadith ini di dalam 
kitab 'oUaII jIJ" dan ia merupakan jawapan 
Rasulullah s.a.w. kepada Khalid Ibn al-Walid ketika ia 
bertengkar dengan Abdul Rahman Ibn Auf r.a. 
Walaupun Khalid digelarkan sebagai pedang Allah, 
namun Abdul Rahman adalah dari angkatan perintis 
Muslimin yang pertama, kerana itu Rasulullah s.a.w. 
berkata kepada Khalid, "Jangan ganggu sahabat- 
sahabatku". Beliau maksudkan dengan "sahabat- 
sahabatku" itu ialah golongan sahabat yang 
mempunyai kedudukan yang istimewa di dalam 
masyarakat Islam di Madinah. 

Walau bagaimanapun, namun perbezaan golongan- 
golongan ini dengan darjat-darjat keimanan mereka 
masing-masing yang dicetuskan oleh pergerakan 
Islam itu sama sekali tidak menghalangkan jurang 
tahap-tahap keimanan yang berbeza-beza itu menjadi 
semakin bertambah dekat dan selaras di dalam 
masyarakat Madinah sebelum penaklukan negeri 
Makkah, juga tidak menghalangkan hilangnya 
sebahagian besar dari gejala-gejala ketidakpaduan di 
dalam barisan Muslimin dan sebahagian besar dari 
gejala-gejala kelemahan semangat, kesangsian, 
kebakhilan untuk berkorban jiwa raga dan harta 
benda, ketidakjelasan 'aqidah dan sikap Munafiq 'dari 
masyarakat Islam di Madinah yang pada keseluruhan 
dapat dianggap sebagai tapak Islam. 

Gejala-gejala Dalam Masyarakat Muslimin 
Selepas Era Pembukaan Makkah 

Tetapi penaklukan negeri Makkah yang berlaku 
pada tahun yang kelapan hijrah serta ekoran- 
ekorannya seperti kemasukan suku Hawazin dan 
Thaqif di Ta'if ke dalam Islam, yang merupakan dua 
kekuatan kaum yang besar di Semenanjung Tanah 
Arab selepas kaum Quraysy, menyebabkan 
masyarakat Islam kembali terdedah kepada curahan 
berbagai-bagai kelompok manusia baru yang begitu 
ramai. Mereka masuk ke dalam agama Islam dengan 
berbagai-bagai tahap keimanan. Ada yang menganut 
Islam dengan perasaan benci, ada yang berpura-pura 
menganut Islam (Munafiq), ada yang hanyut dan 


terikut-ikut masuk Islam kerana kedudukannya yang 
kuat dan menonjol dan ada golongan mualaf yang 
belum terterap dengan hakikat ajaran islam yang 
pokok dan belum lagi sebati dengan roh Islam yang 
haqiqi. 

Selama ini penentangan kaum Quraysy yang begitu 
degil dan lama terhadap Islam merupakan 
penghalang yang kuat, yang menyekat pengaliran 
islam di Semenanjung Tanah Arab. Selama ini kaum 
Quraysy merupakan pihak tertinggi yang memegang 
kata pemutus dalam urusan-urusan keagamaan di 
Semenanjung Tanah Arab di samping menerajui 
pengaruh ekonomi, politik dan moral. Penentangan 
kaum Quraysy terhadap agama yang baru dalam 
bentuknya yang begitu degil itu merupakan faktor 
yang berjaya memalingkan orang-orang Arab di 
seluruh Semenanjung Tanah Arab dari menganut 
agama itu atau setidak-tidaknya merupakan faktor 
yang menyebabkan mereka teragak-agak atau 
menunggu-nunggu sehingga perjuangan di antara 
kaum Quraysy dengan anak buahnya Nabi 
Muhammad itu selesai. Apabila kaum Quraysy 
mengaku kalah selepas pembukaan Makkah dan 
kemudian di ikuti pula oleh suku Hawazin dan Thaqif 
di Ta'if, sedangkan ketiga-tiga suku Yahudi yang kuat 
di Madinah telah pun dihancurkan kekuasaan, mereka 
buat selama-lamanya, iaitu suku Bani Qaynuqa' dan 
Bani an-Nadhir telah diusir ke Syam dan suku bani 
Qurayzah telah dihapuskan dan kaum Yahudi di 
Khaybar pada akhirnya telah menyerah diri. 
Seluruhnya peristiwa itu menandakan zaman 
kemasukan manusia berduyun-duyun ke dalam 
agama Allah, atau zaman pengaliran Islam di merata 
pelosok Semenanjung Tanah Arab di dalam jangka 
masa setahun sahaja. 

Tetapi perkembangan horizontal Islam ini telah 
membawa kembali dalam bentuk yang lebih luas 
gejala-gejala lama yang telah lahir di dalam 
masyarakat Islam selepas Peperangan Badar setelah 
masyarakat Islam di waktu itu hampir-hampir bersih 
dari gejala-gejala yang tidak sihat itu berkat pengaruh 
tarbiyah Islam yang lama masa dan berterusan selama 
kira-kira tujuh tahun selepas peperangan besar Badar. 
Sekiranya tidak kerana keseluruhan masyarakat 
Madinah telah berubah menjadi asas yang kukuh dan 
bersih bagi 'aqidah Islam dan tapak yang teguh 
kepada masyarakat Islam tentulah perkembangan 
horizontal islam yang pantas di Semenanjung Tanah 
Arab itu akan membawa bahaya yang besar, tetapi 
Allah yang mengatur dan mengendalikan urusan 
perkembangan ini telah menyediakan angkatan 
perintis pertama para Muhajirin dan Ansar untuk 
menjadi tapak yang kukuh bagi 'aqidah Islam selepas 
perkembangan yang agak luas setelah mencapai 
kemenangan di dalam Peperangan Badar. Begitu juga 
Allah S.W.T. telah menyediakan keseluruhan 
masyarakat Islam di Madinah untuk menjadi tapak 
yang kuat selepas perkembangan yang sangat pantas 
itu setelah negeri Makkah ditaklukkan. Allah Maha 

Mengetahui di manakah Dia hendak meletakkan 
risalah-Nya. 

Awal-awal gejala buruk yang muncul ialah pada 
masa Peperangan Hunayn yang diceritakan di dalam 



“(Wahai orang-orang yang beriman!) Sesungguhnya Allah 
telah memberi pertolongan kepada kamu di berbagai-bagai 
medan peperangan, juga pada hari Peperangan Hunayn, di 
mana kamu terpesona dengan bilangan kamu yang ramai, 
namun ia tidak memberi faedah sedikit pun kepada kamu. 
Dan (menyebabkan kamu mengalami kekalahan-kekalahan) 
hingga bumi yang luas dirasakan kamu sempit kemudian 
kamu melarikan diri ke belakang(25). Kemudian Allah 
menurunkan ketenteraman-Nya ke atas rasul-Nya dan ke 
atas para Mu'minin serta menurunkan bala tentera malaikat 
yang tidak dapat dilihat oleh kamu dan menyeksakan orang- 
orang yang kafir. Itulah balasan kepada orang-orang 
kafir. "(26) 

Di antara sebab-sebab yang menonjol bagi 
kekalahan ini pada mulanya ialah apabila dua ribu 
orang yang mendapat pengampunan pada hari 
penaklukan Makkah telah memeluk Islam pada hari 
itu dan turut keluar bersama sepuluh ribu tentera 
Muslimin dari Madinah yang telah menakluk negeri 
Makkah itu. Penyertaan dua ribu orang ini dalam 
angkatan sepuluh ribu orang tentera Muslimin itu 
menjadi punca timbulnya kerosakan imbangan di 
dalam barisan Muslimin, ditambah pula dengan faktor 
tindakan mengejut suku Hawazin. Ini disebabkan 
kerana angkatan tentera itu bukan semuanya dari 
bala tentera angkatan pertama Muslimin yang 
menjadi teras masyarakat Islam yang kukuh dan 
bersih, yang telah dididik dan diselaraskan dengan 
sempurna dalam satu jangka masa yang lama di 
antara Peperangan Badar dan penaklukan negeri 
Makkah. 

Begitu juga gejala-gejala yang muncul dalam masa 
tercetus Peperangan Tabuk, iaitu gejala-gejala yang 
tidak sihat yang timbul sebagai hasil tabi'i dari 
perkembangan horizontal Islam yang pantas itu atau 
dari kemasukan berbagai-bagai kelompok manusia 
yang baru ke dalam Islam dengan berbagai-bagai 
tahap keimanan dan disiplin. Gejala inilah yang 


dibicarakan oleh Surah at-Taubah dan yang 
memerlukan kepada penjelasan yang terperinci 
dengan uslub penerangan yang beraneka ragam 
sebagaimana telah kami sebut petikan-petikan ayat- 
ayat yang mewakili setiap bahagian surah ini. 

Di sini dapatlah kita membuat lencongan untuk 
mengikut langkah-langkah peristiwa bersejarah yang 
berlaku di dalam masyarakat Islam selepas dua tahun 
pembukaan negeri Makkah, iaitu sewaktu Rasulullah 
s.a.w. diwafatkan Allah, di mana seluruh 
Semenanjung Tanah Arab kembali murtad dan tiada 
yang tetap berpegang teguh dengan Islam kecuali 
masyarakat Madinah yang menjadi tapak Islam yang 
kukuh dan bersih. Gejala ini dapat ditafsirkan dengan 
mudah, .kerana masa dua tahun selepas penaklukkan 
negeri Makkah itu tidak cukup untuk menanamkan 
hakikat pengajaran Islam di dalam jiwa berbagai-bagai 
kelompok manusia yang begitu ramai yang telah 
menganut Islam selepas penaklukan negeri Makkah 
dengan berbagai-bagai tahap keimanan yang longgar 
dan goyah. Apabila Rasulullah s.a.w. diwafatkan 
Allah, maka seluruh Semenanjung Tanah Arab telah 
bergegar kecuali Madinah yang menjadi tapak 
masyarakat Islam yang kuat dan stabil. Dengan 
kekuatan, • kebersihan dan keselarasan tapak 
masyarakat Islam di Madinah inilah ia telah berjaya 
menghadapi gelombang dan menahankannya dari 
dihanyut arus yang kuat itu dan mengubahkan 
arahnya ke pangkuan Islam sekali lagi. 

Melihat hakikat dengan pemandangan sedemikian 
rupa sudah cukup untuk memperlihatkan kepada kita 
betapa bijaknya pentadbiran Ilahi mendedahkan, 
da'wah Islamiyah di Makkah di masa permulaannya 
kepada penindasan dan penentangan yang begitu 
lama dan membiarkan kaum Musyrikin yang zalim 
mengganggu dan menindas kelompok Muslimin yang 
kecil itu supaya meninggalkan agama mereka. Darah 
mereka ditumpahkan dengan percuma dan mereka 
diperlakukan segala macam tindakan yang 
menyeksakan. 

Allah S.W.T. mengetahui bahawa inilah sesuatu cara 
yang betul untuk mentadbirkan kelompok Muslimin 
pertama dan membentuk asas yang kukuh bagi 
'aqidah Islam. Tanpa penderitaan dan pengalaman 
pahit yang lama, batang-batang yang kecil tidak 
boleh menjadi kuat dan tahan menghadapi tekanan- 
tekanan. Darjat ketabahan, ketahanan, keikhlasan 
dan kesanggupan meneruskan perjuangan di jalan 
Allah walaupun ditindas, di'azab, dibunuh, diseksa, 
diusir dan diperiapar dan walaupun dengan bilangan 
yang kecil dan ketiadaan bantuan dan pertolongan... 
darjat-darjat kesanggupan inilah sahaja yang layak 
menjadi tapak yang kuat dan stabil pada titik tolak 
yang pertama. 

Tapak yang kuat yang dibentuk oleh angkatan 
Muhajirin yang pertama kemudian bergabung pula 
dengan angkatan pertama kaum Ansar, merekalah 
yang menjadi tapak masyarakat Islam di Madinah 
sebelum tercetusnya Peperangan Badar, dan 

kemudian merekalah juga yang menjadi kelompok 
wira-wira pengawal yang kuat dan gagah berani 
dalam masa berlakunya kegoyahan dan warawiri 
selepas kemenangan di dalam Peperangan Badar 
dengan sebab perkembangan Islam yang meluas yang 
membawa penganut-penganut baru Islam yang 
begitu ramai, yang belum lagi matang dan belum lagi 
menyelaraskan diri mereka dengan angkatan asas 
(angkatan Muslimin pertama) dari segi tahap 
keimanan dan disiplin Islam. 

Akhirnya angkatan asas ini semakin bertambah luas 
dimensinya menjelang penaklukan negeri Makkah 
sehingga meliputi seluruh masyarakat Madinah. 
Angkatan inilah yang mengawal dan menjaga Islam 
dari goncangan-goncangan yang berlaku selepas 
penaklukan Makkah dan seterusnya dari goncangan 
maha besar selepas kewafatan Rasulullah s.a.w. dan 
kemurtadan Semenanjung Tanah Arab dari Islam. 

Di samping hakikat ini memperlihatkan kepada kita 
pentadbiran Ilahi Yang Maha Bijaksana yang telah 
mendedahkan da'wah kepada berbagai-bagai 
penderitaan yang sekian lama di Makkah dan 
mendedahkan masyarakat Islam di Madinah kepada 
berbagai-bagai kesulitan, kesusahan dan bahaya 
hingga ke masa perjanjian Hudaybiyah, maka hakikat 
ini juga mendedahkan kepada kita tabi'at metodologi 
pergerakan da'wah Islam yang sentiasa membaru 
pada setiap zaman dan setiap tempat. 

Mula-mula segala usaha harus ditumpukan untuk 
membangun satu angkatan asas yang kukuh yang 
terdiri dari para Mu'minin yang tulen, yang telah diuji 
dan dilebur dalam dapur kesusahan dan dugaan, 
namun mereka tetap tabah dan teguh di samping 
berusaha mendidik mereka dengan tarbiyah imaniyah 
yang mendalam yang menambahkan lagi ketabahan, 
kekuatan dan kesedaran mereka, dan dalam waktu 
yang sama perhatian yang berat harus ditekankan 
agar perkembangan Islam secara horizon-tal tidak 
berlaku sebelum diyakini dan dipastikan terbentuknya 
angkatan asas yang kukuh, bersih, sedar, terpelajar 
dan terdidik dengan sebaik-baiknya, ke-rana 
perkembangan Islam secara horizontal yang berlaku 
sebelum terbentuk angkatan asas itu mendatangkan 
bahaya yang menghapus dan mensia-siakan 
kewujudan apa sahaja pergerakan yang tidak 
mengikut cara-cara da'wah yang pertama dari aspek 
ini dan tidak memelihara tabi'at methodologi 
pergerakan Rabbani Nabawi yang diikuti oleh 
kelompok Muslimin pertama. 

Walau bagaimanapun Allah S.W.T. tetap 
memelihara perkara ini terhadap da'wah-Nya. Oleh 
sebab itu apabila Allah menghendaki da'wah-Nya 
bergerak dengan harakat yang betul, maka dia akan 
mendedahkan angkatan pelopor da'wah itu kepada 
pengalaman-pengalaman dan penderitaan- 
penderitaan yang pahit dan lama masanya dan 
melambatkan kejayaan mereka, mengecilkan bilangan 
mereka dan membuat orang ramai menunggu- 


nunggu mereka sehingga Allah mengetahui bahawa 
mereka benar-benar sabar dan tabah, benar-benar 
bersedia dan layak untuk menjadi angkatan asas yang 
kuat, bersih, sedar dan jujur. Kemudian Aliah akan 
memindahkan langkah-langkah mereka dengan 
tangan qudrat kuasa-Nya dan Allah tetap menguasai 
dan menerajui urusan-Nya, tetapi kebanyakan 
manusia tidak mengetahui. 


Pokok-pokok Pembicaraan Dalam 
Surah At-Taubah 


Kini kami akan huraikan secara ringkas pokok- 
pokok pembicaraan utama yang terkandung dalam 
surah ini terutama pembicaraan mengenai peraturan- 
peraturan muktamad yang dijelaskan oleh surah ini 
tentang tata hubungan kem Islam dengan kem-kem 
lain yang wujud di sekitarnya. Peraturan-peraturan 
yang dikemukakan dalam surah ini dengan sifatnya 
sebagai peraturan-peraturan terakhir yang diturunkan 
Allah - merupakan kemuncak garis pergerakan sistem 
hidup Islam. 

Kami ingin ulangi di sini apa yang kami pernah 
terangkan di dalan juzu' yang kesembilan - dalam 
kata pengantar Surah al-Anfal - mengenai tabi'at 
sistem hidup agar dengan keterangan itu kita dapat 
memahami peraturan-peraturan final yang terkini 
walaupun ulangan itu merupakan sesuatu yang 
berulang di dalam kitab tafsir Fi Zilal. Ini disebabkan 
kerana perenggan-perenggan berikut yang kami akan 
ulangi di sini adalah sangat perlu untuk 
menghidupkan penjelasan ayat: 

Al-lmam Ibn al-Qayim telah menyaring siri jihad di 
dalam Islam di dalam kitab dalam satu 

bab yang dijodolkan dengan tajuk: 

(Bab Tertib Garis Panduan Dari Rasulullah Mengenai 
Langkah-Langkah Untuk Menghadapi Golongan Kafir 
Dan Golongan Munafiqin Sejak Beliau Diangkat 
Menjadi rasul Hingga Beliau Menemui Allah 
Azzawajalla) 


"Wahyu pertama yang diturunkan Allah Taala 
kepada beliau ialah ayat yang menyuruh beliau 
membaca dengan nama Tuhannya Yang Maha 
Pencipta. Itulah masa pertama beliau dilantik menjadi 
nabi. Dalam perintah yang pertama itu beliau disuruh 
membaca untuk dirinya sahaja dan belum lagi 
diperintah menyampaikannya kepada manusia. 
Kemudian diturunkan pula ayat: 


"Wahai orang yang berselimut! Bangkitlah dan sampaikan 
peringatan kepada manusia. " 

(Surah al-Muddaththir: 1-2) 


"Mula-mula beliau diperintah menyampaikan 
peringatan kepada kaum keluarganya yang dekat, 
kemudian kepada kaumnya, kemudian kepada orang- 
orang Arab yang berada di sekeliling kaumnya. 

kemudian kepada seluruh orang-orang Arab dan 
akhirnya kepada seluruh manusia. Selepas diangkat 
menjadi nabi, beliau terus berda'wah dan 
menyampaikan peringatan selama lebih dari sepuluh 
tahun tanpa berperang dan mengenakan cukai jizyah. 
Beliau diperintah supaya jangan melawan, supaya 
bersabar dan bersikap pemaaf. Kemudian beliau 
diizinkan Allah berhijrah ke Madinah dan kemudian 
diizinkan berperang. Mula-mula beliau diperintah 
supaya memerangi mereka yang memeranginya dan 
menahan diri dari memerangi mereka yang tidak 
memeranginya, kemudian beliau diperintah 
memerangi kaum Musyrikin sehingga seluruh 
keta'atan atau agama tertentu kepada Allah sahaja. 
Selepas dikeluarkan perintah berjihad, maka 
kedudukan golongan orang-orang kafir terbahagi 
kepada tiga kategori: (1) Golongan kafir yang 
berdamai dan mengadakan persetujuan gencatan 
senjata. (2) Golongan Kafir Harbi. (3) Golongan Kafir 
Zimmi. Beliau diperintah menghormati dan 
menyempurnakan perjanjian yang dimeteraikan 
dengan orang-orang kafir yang mengadakan 
perjanjian dengan beliau selama mereka bersikap jujur 
dan menghormati perjanjian itu. Jika beliau bimbang 
dan mengesyaki pengkhianatan dari mereka, beliau 
diperintah supaya memulangkan perjanjian itu kepada 
mereka tanpa memerangi mereka sehingga beliau 
mengetahui bahawa mereka telah mengkhianati 
perjanjian itu. Beliau telah diperintah supaya 
memerangi golongan kafir yang mencabul perjanjian, 
dan apabila turun surah Bara'ah (At-Taubah), di mana 
diterangkan peraturan-peraturan atau hukum-hukum 
mengenai semua golongan kafir itu, iaitu beliau 
diperintah memerangi musuhnya dari kaum Ahlil- 
Kitab sehingga mereka sanggup membayar jizyah 
atau menganut agama Islam. Dalam surah ini juga 
beliau diperintah memerangi orang-orang kafir 
dengan menggunakan pedang dan lembing dan 
menentang orang-orang Munafiqin dengan 
menggunakan kekuatan hujah dan lidah. Dalam surah 
ini juga beliau diperintah melucutkan diri dari semua 
perjanjian dengan orang-orang ' kafir dan 
memulangkan perjanjian-perjanjian itu kepada 
mereka. Di sini golongan kafir yang mengikat 
perjanjian dengan beliau dibahagikan kepada tiga 
golongan. Pertama: Golongan yang mencabul 

perjanjian dan tidak menghormatinya dengan jujur. 
Golongan ini wajib diperangi dan beliau telah 
memerangi dan mengalahkan mereka. Kedua: 
Golongan yang mengadakan perjanjian damai selama 
masa yang tertentu dan mereka tidak mencabulinya 
atau menyerang beliau. Di sini beliau diperintah 
menghormati perjanjian itu selama masa yang 
ditentukan mereka. Ketiga: Golongan kafir yang tidak 
materai apa-apa perjanjian dan tidak pernah 
memerangi beliau atau memeterai satu perjanjian 
yang tidak terbatas, maka untuk menghadapi 
golongan ini, beliau telah diperintah supaya memberi 
tempoh selama empat bulan kepada mereka dan 
apabila tempoh itu berakhir, beliau diperintah 
memerangi mereka. Rasulullah s.a.w. telah 
memerangi golongan kafir yang mencabul perjanjian 


dan memberi tempoh selama empat bulan kepada 
golongan kafir yang tidak mengikat perjanjian atau 
golongan yang mengikat perjanjian yang tidak 
terbatas dengan beliau. Dan beliau diperintah supaya 
menghormati dan menyempurnakan perjanjian itu 
hingga sampai tempohnya, tetapi seluruh mereka 
telah memeluk Islam dan tidak ada yang tinggal kafir 
sehingga habis tempoh perjanjian itu. Rasulullah 
s.a.w. telah mengenakan cukai, jizyah ke atas 
golongan Kafir Zimmi. Pendeknya kedudukan orang 
kafir selepas diturunkan Surah Bara'ah (at-Taubah) 
adalah terbahagi kepada tiga golongan, iaitu 
golongan yang memerangi beliau, golongan yang 
memeterai perjanjian dengan beliau dan golongan 
Zimmi. Kemudian golongan kafir yang mengikat 
perjanjian- damai itu memeluk agama Islam dan sejak 
itu. mereka menjadi dua golongan sahaja, iaitu 
golongan Kafir Harbi yang memerangi beliau dan 
golongan Kafir Zimmi, tetapi golongan Kafir Harbi 
takut kepada beliau. Jadi penghuni bumi di masa itu 
terbahagi kepada tiga golongan, iaitu golongan 
Muslimin yang beriman kepadanya, golongan Kafir 
Zimmi yang damai dan diberi keamanan dan 
golongan Kafir Harbi yang takut kepada beliau. Sikap 
Rasulullah s.a.w. terhadap golongan Munafiqin ialah 
beliau diperintah menerima tindak-tanduk mereka 
yang lahir dan menyerahkan hakikat hati mereka 
kepada Allah di samping mendebati mereka dengan 
ilmu dan hujah. Beliau juga diperintah supaya jangan 
menghiraukan mereka di samping bersikap kasar 
terhadap mereka dan berusaha mempengaruhi hati 
mereka dengan kata-kata yang menarik. Beliau 
dilarang menyembahyangkan jenazah mereka dan 
berdiri di atas kubur mereka. Rasulullah s.a.w. telah 
diberitahu sekiranya beliau memohon keampunan 
untuk mereka, nescaya Allah tidak akan 
mengampunkan mereka. Inilah cara-cara layanan 
Rasulullah s.a.w. terhadap musuh-musuhnya dari 
orang-orang kafir dan orang-orang Munafiqin." 

Ciri-ciri Dalam Tatacara Pergerakan Islam 

Dari saringan yang baik tentang peringkat-peringkat 
jihad di dalam Islam ini dapatlah dilihat dengan jelas 
ciri-ciri yang kuat dan mendalam dalam tatacara 
pergerakan agama Islam yang wajar bagi kita berdiri 
lama di hadapannya untuk memikir dan 
merenunginya, tetapi dalam tafsir Fi Zilal ini kita tidak 
mempunyai ruangan kecuali sekadar membuat 
komentar-komentar secara umum sahaja: 

• Ciri pertama dari tata cara pergerakan agama ini 
ialah ciri realisme yang serius, la adalah suatu 
pergerakan menghadapi realiti manusia dan ia 
menghadapinya dengan sarana-sarana yang sesuai 
dengan kewujudan manusia di alam realiti. la 
menghadapi jahiliyah dari segi i'tiqad dan kefahaman 
yang menjadi landasan tegaknya peraturan jahiliyah 
yang realistik dan praktikal yang disokong oleh kuasa- 
kuasa yang mempunyai kekuatan fizikal. Oleh sebab 
itulah pergerakan Islam menghadapi seluruh realiti ini 
dengan sarana yang sesuai dengannya, iaitu ia 
menghadapinya dengan da'wah dan penerangan 

yang jelas untuk membetulkan kepercayaan- 
kepercayaan dan kefahaman-kefahaman manusia, la 
menghadapinya dengan kekuatan dan jihad untuk 
menghapuskan peraturan-peraturan dan kuasa-kuasa 
yang menjadi tapak asas kepercayaan dan kefahaman 
itu. Itulah peraturan-peraturan dan kuasa-kuasa yang 
menjadi batu penghalang di antara orang ramai 
dengan usaha-usaha pembetulan kepercayaan- 
kepercayaan dan kefahaman-kefahaman mereka 
melalui penerangan jelas. Itulah peraturan-peraturan 
dan kuasa-kuasa yang menundukkan orang ramai 
dengan menggunakan paksaan dan tipu helah yang 
menyesatkan mereka dan membawa mereka ke arah 
mengabdikan diri kepada yang lain dari Tuhan mereka 
Yang Maha Besar. Islam merupakan suatu pergerakan 
yang tidak berpada dengan mengemukakan 
penjelasan dan penerangan sahaja di hadapan kuasa 
kebendaan dan tidak pula menggunakan paksaan- 
paksaan kebendaan untuk mempengaruhi hati 
manusia. Islam bertindak untuk mengeluarkan 
manusia dari 'ubudiyah kepada sesama manusia 
kepada 'ubudiyah kepada Allah Yang Maha Esa 
sahaja sebagaimana akan dijelaskan nanti. 

• Ciri vana kedua di dalam tatacara pergerakan 
agama ini ialah realisme di dalam pergerakan, iaitu 
pergerakan Islam adalah pergerakan yang 
berperingkat-peringkat. Setiap peringkat mempunyai 
sarana-sarana yang sesuai dengan kehendak- 
kehendak dan keperluan-keperluannya yang sebenar. 
Setiap peringkat menyerah kepada peringkat yang 
mengiringinya, la tidak menghadapi realiti dengan 
teori-teori semata-mata dan tidak pula menghadapi 
realiti ini dengan saranan-saranan yang beku. Orang- 
orang yang membawa nas-nas Al-Qur'an untuk 
dijadikan dalil tatacara agama ini dalam persoalan 
jihad tanpa mengambil kira ciri realisme ini dan tanpa 
memahami tabi'at peringkat-peringkat yang dilalui 
oleh tatacara ini dan tanpa memahami hubungan 
berbagai-bagai nas ini dengan setiap peringkat itu, 
bererti mereka telah melakukan campur aduk yang 
serius dan menimbulkan kekeliruan yang 
menyesatkan terhadap tatacara agama ini • dan 
seterusnya membebankan nas-nas itu dengan prinsip- 
prinsip dan kaedah-kaedah yang tidak dapat 
ditanggung oleh nas-nas itu. Ini disebabkan kerana 
mereka mengirakan setiap nas itu seolah-olah nas 
yang final yang mencerminkan kaedah-kaedah yang 
final dalam agama ini, lalu mereka berkata dengan 
semangat seorang yang berjiwa tewas dan berminda 
kalah kerana ditekan oleh realiti umat Muslimin yang 
malang, di mana Islam yang ada pada mereka ialah 
Islam nama sahaja .... mereka berkata: Islam tidak 
melancarkan jihad melainkan kerana 
mempertahankan diri. Dengan perkataan ini mereka 
faqir mereka telah memberi satu sumbangan yang 
baik kepada Islam kerana mereka menolak jihad dari 
tatacara pergerakan Islam, sedangkan tujuan jihad 
ialah untuk menghapuskan seluruh Taghut di muka 
bumi ini dan membawa manusia mengabdikan diri 
kepada Allah Yang Maha Esa sahaja atau untuk 


mengeluarkan manusia dari 'ubudiyah kepada sesama 
manusia kepada 'ubudiyah kepada Allah Tuhan 
manusia. Untuk melaksanakan tujuan ini Islam tidak 
memaksa mereka memeluk agama Islam, tetapi Islam 
berjuang untuk mewujudkan suasana bebas di antara 
mereka dengan agama ini setelah dihancurkan kuasa 
politik yang memerintah atau mengenakan paksaan 
ke atas mereka hingga mereka sanggup membayar 
jizyah dan mengaku kalah serta memberi kebebasan 
yang penuh kepada orang ramai sama ada mereka 
hendak memeluk Islam atau tidak. 

• Ciri vana ketiga ialgii pergerakan Islam yang 
berterusan ini dan sarana-sarananya yang berubah- 
ubah itu tidak mengeluarkan Islam dari dasar-dasar 
dan matlamat-matlamatnya yang tertentu, malah 
Islam sejak hari pertama lagi sama ada ia berda'wah 
kepada kaum keluarga yang dekat atau berda'wah 
kepada kaum Quraisy atau berda'wah kepada seluruh 
umat Arab ;atau berda'wah kepada seluruh umat 
manusia, ia tetap berda'wah dengan prinsip yang 
sama dan menyeru mereka kepada matlamat yang 
sama, iaitu menumpukan 'ubudiyah kepada Allah 
Yang Maha Esa sahaja dan keluar dari 'ubudiyah 
kepada sesama manusia. Tiada tawar menawar dan 
tiada tolak ansur dalam konsep prinsip dan matlamat 
ini. Kemudian Islam terus berjuang untuk 
merealisasikan prinsip yang tunggal menerusi satu 
program yang teratur dan berperingkat-peringkat, di 
mana setiap peringkat mempunyai sarana-sarana 
yang berlainan sebagaimana telah kami jelaskan 
sebelum ini. 

• Ciri yang keempat ialah wuiudnva kawalan undang- 
undang yang mengendalikan hubungan-hubungan di 
antara masyarakat Islam dengan masyarakat- 
masyarakat yang lain mengikut peraturan-peraturan 
yang kami nukilkan dari saringan Ibn al-Qayim yang 
baik, yang termuat di dalam kitab "jUaII j)J". 
Kawalan undang-undang itu ditegakkan di atas 
prinsip bahawa penyerahan diri yang total kepada 
Allah itu merupakan prinsip sejagat yang dipegang 
oleh seluruh umat manusia atau mereka harus 
memilih sikap berdamai dengan Islam, iaitu tidak 
menghalangkan perkembangannya dengan halangan- 
halangan politik atau dengan kekuatan kebendaan 
dan memberi kebebasan yang penuh kepada orang 
ramai sama ada hendak memilih Islam atau tidak 
mengikut kemahuan mereka sendiri tanpa menentang 
dan memeranginya. 5 Jika ada pihak yang 
menentangnya, maka Islam berhak memerangi 
mereka hingga tewas atau mengaku kalah. 


Bertolak dari penjelasan ini dapatlah kita memahami 
hukum-hukum atau peraturan-peraturan terakhir 


5 Lihat ulasan dalam kata pengantar Surah al-Anfal " mengenai 
■jihad dalam Islam. 

yang disebut di dalam surah ini seperti pengumuman 
perlucutan Allah dan rasul-Nya dari perjanjian- 
perjanjian dengan, kaum Musyrikin, pemberian 
tempoh kepada orang kafir yang mengadakan 
perjanjian yang bertempoh dengan kaum Muslimin 
sehingga habis tempohnya dengan syarat mereka 
tidak pernah mengkhianati perjanjian mereka dengan 
orang-orang Islam dan tidak pernah menyokong 
sesiapa untuk menyerang orang-orang Islam, juga 
pemberian tempoh selama empat bulan kepada 
orang-orang kafir yang mengadakan perjanjian yang 
tidak bertempoh dengan kaum Muslimin dengan 
syarat mereka tidak pernah mengkhianati perjanjian 
mereka dengan kaum Muslimin dan tidak pernah 
menyokong sesiapa untuk menyerang orang Islam. 
Sama dengan kumpulan ini ialah orang-orang kafir 
yang tidak mempunyai sebarang perjanjian dengan 
orang-orang Islam, juga pembatalan perjanjian- 
perjanjian dengan orang-orang kafir yang 
mengkhianati perjanjian mereka serta diberi tempoh 
selama empat bulan, di mana mereka diberi 
kebebasan bergerak di bumi ini dengan aman. 
Apabila tempoh empat bulan ini berakhir, mereka 
akan ditangkap dan dibunuh di mana sahaja mereka 
ditemui, mereka akan dikepung dan ditahan dari 
bergerak dan berpindah dengan bebas dan aman .... 
di samping kita dapat memahami hukum-hukum atau 
peraturan-peraturan yang dikemukakan dalam surah 
ini supaya membunuh kaum Ahiil-Kitab yang 
menyeleweng dari agama Allah yang betul sehingga 
mereka sanggup membayar jizyah dengan patuh dan 
ta'at, juga memahami peraturan-peraturan yang 
menyuruh memerangi orang-orang Munafiqin yang 
bekerjasama dengan orang-orang kafir dan 
melakukan tindakan-tindakan kasar terhadap mereka 
dan tidak menyembahyangkan jenazah-jenazah 
mereka atau berdiri di kubur mereka. Semuanya ini 
merupakan hukum-hukum atau peraturan-peraturan 
yang memindakan hukum-hukum berperingkat- 
peringkat yang dijelaskan di dalam surah-surah yang 
di turun sebelum Surah Taubat dan kini kami kira 
pindaan ini dapat dimengertikan oleh kita 
berdasarkan penjelasan tadi. 

Di sini tidak ada ruang untuk menghuraikan secara 
terperinci mengenai peraturan-peraturan terakhir ini 
juga mengenai peraturan-peraturan berperingkat 
yang diterangkan sebelum turunnya peraturan- 
peraturan terakhir ini, baik di ruang ini, mahupun di 
ruangan pembicaraan yang lain dari pembicaraan- 
pembicaraan surah ini, tetapi kami akan huraikannya 
secara terperinci, insya Aliah, ketika mentafsirkan 
ayat-ayat surah ini dengan terperinci. 

Tetapi kami lebih dahulu ingin mengingatkan 
bahawa peraturan-peraturan berperingkat itu 
bukanlah peraturan-peraturan yang dimansuhkan 
dengan erti ia tidak boleh dipakai dalam mana-mana 
situasi yang dilalui oleh umat Muslimin selepas 
turunnya peraturan-peraturan terakhir ini di dalam 
Surah At-Taubah. ini disebabkan kerana pergerakan 
dan realiti yang dihadapi oleh umat Muslimin di dalam 
berbagai-bagai situasi dan tempat itulah yang 


menentukan - melalui ijtihad yang bebas - manakah 
peraturan yang lebih sesuai dipakai dalam mana- 
mana situasi, zaman dan tempat itu tanpa melupakan 
peraturan-peraturan terakhir yang wajib dipakai 
apabila umat Muslimin berada dalam keadaan yang 
memungkinkan mereka melaksanakan peraturan- 
peraturan ini seperti keadaan yang wujud ketika 
turunnya Surah At-Taubah ini dan zaman-zaman 
selepas itu, di mana berlakunya penaklukan- 
penaklukan Islam yang ditegakkan di atas landasan 
peraturan-peraturan yang terakhir dalam melayani 
kaum Musyrikin dan kaum Ahiil-Kitab. 

Orang-orang yang berjiwa kalah di zaman ini 
berada di hadapan realiti umat Muslimin yang 
malang, di mana tiada saki-baki Islam yang tinggal 
pada mereka selain dari nama sahaja, juga berada di 
hadapan serangan kaum orientalis yang licin yang 
mengancam prinsip jihad di dalam Islam. Mereka cuba 
menggunakan nas-nas peraturan berperingkat 
sebagai jalan lari dari hakikat jihad yang sebenar, yang 
menjadi asas perjuangan Islam di permukaan bumi 
dengan tujuan untuk membebaskan seluruh manusia 
dari menyembah sesama manusia dan 
mengembalikan seluruh mereka kepada menyembah 
Aliah Yang ■ Maha Esa sahaja, di samping 
menghancurkan para Taghut, sistem-sistem hidup dan 
kuasa-kuasa yang memaksa manusia menyembah 
yang lain dari Allah dan tunduk kepada kuasa yang 
lain dari kuasa Allah dan berhakimkan kepada 
undang-undang yang lain dari syari'at Allah. Oleh 
sebab itulah kita melihat orang-orang yang berjiwa 
kalah itu berkata: Allah S.W.T. berfirman: 

"Jika mereka cenderung kepada perdamaian, maka 
hendaklah engkau juga cenderung kepadanya dan 
bertawakkallah kepada Allah." 

(Surah ai-Anfal:61) 

Dan Allah S.W.T. berfirman: 


£j grui' «i 

V j ^ ^ 'f 

"Allah tidak melarang kamu berbuat baik dan berlaku adil 
terhadap orang-orang yang tidak memerangi kamu kerana 
agama dan tidak mengusir kamu dari kampung halaman 
kamu, Allah tidak melarang kamu danpada melakukan 
kebaikan dan keadilan kepada mereka. " 


(Surah al-Mumtahanah:! 


Dan Allah S.W.T. berfirman: 

"Dan perangilah di jalan Allah orang-orang yang memerangi 
kamu dan janganlah kamu melampaui batas kerana 
sesungguhnya Allah tidak menyukai orang-orang yang 
melampaui batas. " 

(Surah al-Baqarah:1 90) 


Dan Allah S.W.T. telah berfirman mengenai kaum 
Ahlil-Kitab: 



"Katakanlah: Wahai Ahlil-Kitab! Marilah kita berpegang 
kepada satu ketetapan yang sama di antara kami dan kamu, 
iaitu kita tidak menyembah melainkan Allah dan kita tidak 
mempersekutukan Aliah dengan sesuatu apa dan kita tidak 
jadikan di antara sesama kita selaku tuhan-tuhan yang lain 
dari Allah. Dan jika mereka enggan berbuat begitu, maka 
katakanlah: Saksilah sekalian kamu bahawa kami adaiah 
orang-orang yang patuh kepada Allah. " 

(Surah Aali 'lmran:64) 

(Menurut mereka, berdasarkan ayat-ayat ini) islam 
tidak memerangi melainkan hanya orang-orang yang 
memerangi penduduk negeri Islam di dalam kawasan 
sempadannya atau orang-orang yang mengancam 
keselamatan negara Islam dari luar. Rasulullah s.a.w. 
pernah memeterai perjanjian damai Hudaybiyah 
dengan kaum Musyrikin dan beliau juga telah 
mengadakan perjanjian dengan kaum Yahudi di 
Madinah dan kaum Musyrikinnya. Semuanya ini - 
menurut kefahaman mereka yang kalah - 
menunjukkan bahawa Islam tidak mempunyai apa- 
apa hubungan dengan seluruh manusia yang lain di 
merata pelosok dunia ini. Bukanlah tanggungjawab 
Islam jika manusia menyembah tuhan yang lain dari 
Allah dan bukanlah tanggungjawab Islam, jika 
manusia mempertuhan-kan satu sama lain selain dari 
Allah di seluruh bumi ini selama Islam berada dalam 
keadaan aman di dalam sempadan negaranyal Itulah 
sangkaan yang salah terhadap Islam dan sangkaan 
yang buruk terhadap Allah, iaitu sangkaan yang 
diilhamkan oleh kekalahan minda di hadapan realiti 
yang malang, yang dihadapi mereka, juga kekalahan 
minda di hadapan kuasa-kuasa dunia yang 

menentang Islam, yang tidak dapat diatasi mereka 
pada sa'at kini. 

Perkara ini akan menjadi gampang dan mudah jika 
mereka yang berjiwa kalah di hadapan kuasa-kuasa 
dunia itu tidak merujukkan kekalahan mereka kepada 
Islam itu sendiri dan tidak meletakkan di atas bahu 
Islam tanggungjawab kelemahan realiti hidup mereka 
yang berpunca dari kejauhan diri mereka dari Islam. 
Tetapi malangnya mereka enggan berbuat begitu, 
malah mereka tetap meletakkan tanggungjawab 


kelemahan dan kekalahan mereka di atas bahu 
agama Allah yang kuat dan teguh. 

Sebenarnya nas-nas Al-Qur'an yang dijadikan 
pegangan mereka adalah nas-nas Marhaliyah (untuk 
peringkat-peringkat sementara bukan final) untuk 
menghadapi realiti yang tertentu sahaja dan realiti 
yang tertentu ini mungkin berlaku berulang-ulang kali 
di dalam kehidupan umat Muslimin, dan di dalam kes 
yang seumpama inilah dipakai nas-nas Marhaliyah itu, 
kerana realiti kes ini sama dengan realiti peringkat 
yang dihadapi oleh nas-nas yang membawa 
peraturan-peraturan Marhaliyah itu. Tetapi ini tidaklah 
bererti bahawa realiti peringkat itu merupakan 
matlamat kemuncak cita-cita atau merupakan 
langkah penghabisan agama Islam, malah ia bererti 
bahawa umat Muslimin pastilah berusaha dan 
berjuang terus memperelokkan kedudukan- 
kedudukannya dan menghapuskan halangan- 
halangan di jalan perjuangannya sehingga pada 
akhirnya dapat diterapkan peraturan-peraturan atau 
hukum-hukum final yang disebut di dalam Surah At- 
Taubah yang terakhir yang menghadapi realiti yang 
berlainan dari realiti yang dihadapi oleh nas-nas 
Marhaliyah itu. 


Nas-nas terakhir menjelaskan peraturan menangani 
kaum Musyrikin: 

"(Indah pernyataan) pemutusan hubungan daripada Allah 
dan rasul-Nya (yang dihadapkan) kepada orang-orang 
Musyrikin yang kamu (kaum Musyrikin) telah mengadakan 
perjanjian dengan mereka(l). Oleh sebab itu (wahai kaum 
Musyrikin) berjalanlah kamu (dengan bebas dan aman) di 
bumi ini selama empat bulan dan ketahuilah bahawa kamu 
tidak akan dapat melemahkan Allah dan sesungguhnya Allah 
tetap menghinakan orang-orang yang kafir.(2) Dan (inilah) 
satu pernyataan dari Allah dan rasul-Nya kepada umat 
manusia pada hari Haji Akbar bahawa sesungguhnya Allah 
dan rasul-Nya berlepas diri dari kaum Musyrikin. Oleh kerana 
itu, jika kamu (kaum Musyrikin) bertaubat, maka ia lebih baik 
untuk kamu, tetapi jika kamu enggan, maka ketahuilah 
bahawa kamu tidak akan dapat melemahkan Allah, dan 
sampaikan berita gembira kepada orang-orang kafir bahawa 
mereka akan menerima 'azab yang amat pedih.(3) Kecuali 
orang-orang Musyrikin yang kamu telah mengadakan 
perjanjian dengan mereka, kemudian mereka tidak pernah 
mengurangi sedikit pun isi perjanjian itu terhadap kamu dan 
tidak pernah membantu seseorang pun memusuhi kamu, 
maka sempurnakanlah perjanjian kamu dengan mereka 
sehingga sampai tempohnya. Sesungguhnya Allah 
menyayangi orang yang bertaqwa.(4) Apabila habis tempoh 
empat Bulan Haram (di mana kamu diharam berperang), 
maka bunuhlah kaum Musyrikin di mana sahaja kamu 
jumpai mereka, tangkaplah mereka, kepungilah mereka dan 
perhatikan pergerakan mereka di setiap tempat kawalan. 
Jika mereka bertaubat, mendirikan solat dan menunaikan 
zakat, maka berilah kebebasan kepada mereka. 
Sesungguhnya Allah Maha Pengampun dan Maha 
Pengasih. (5) Dan jika seorang dari golongan Musyrikin 
meminta perlindungan kepada kamu, maka berilah 
perlindungan kepadanya sehingga ia sempat mendengar 
Kalamullah kemudian hantarkannya ke tempat yang aman 
baginya. Layanan yang sedemikian kerana mereka adalah 
golongan yang tidak mengetahui. "(6) 

Nas-nas terakhir menjelaskan peraturan menangani 
kaum Ahlil-Kitab: 



"Perangilah orang-orang yang tidak beriman kepada Allah 
dan tidak pula beriman kepada hari Akhirat dan mereka 
tidak mengharamkan apa yang telah diharamkan Allah dan 
rasul-Nya dan mereka tidak beragama dengan agama yang 
benar, iaitu orang-orang (Yahudi dan Nasara) yang 
dikurniakan kitab sehingga mereka sanggup membayar 
jizyah dengan patuh dan ta'at. "(29) 

Sekiranya umat Islam pada hari ini dengan realiti 
mereka masa kini tidak mampu melaksanakan 
peraturan-peraturan ini, maka mereka - di sa'at ini 
untuk sementara waktu - tidak ditaklifkan memakai 
peraturan-peraturan ini, kerana Allah tidak 
mentaklifkan seseorang melainkan sekadar 
keupayaannya dan bolehlah mereka menggunakan 
keluasan peraturan-peraturan Marhaliyah dan 
beransur-ansur meningkat dengannya hingga mereka 
dapat melaksanakan peraturan-peraturan terakhir itu 
apabila mereka berada dalam realiti yang 
membolehkan mereka melaksanakan peraturan- 
peraturan itu, tetapi mereka tidak seharusnya 
memutar-mutarkan leher nas-nas peraturan yang final 
itu untuk disesuaikan dengan nas-nas peraturan 
Marhaliyah, dan mereka tidak seharusnya meletakkan 
tanggungjawab kelemahan mereka di atas bahu 
agama Allah yang kuat dan kukuh. Mereka 
seharusnya bertaqwa kepada Allah dari mengubahkan 
tabi'at agama ini dan melemahkannya dengan alasan 
kerana Islam agama keamanan dan kedamaian. 
Memang benar Islam merupakan agama keamanan 
dan kedamaian, tetapi di atas landasan 
menyelamatkan seluruh umat manusia dari 
menyembah yang lain dari Allah dan memasukkan 
umat manusia ke dalam Islam secara keseluruhannya. 
Islam ialah suatu sistem hidup ciptaan Aliah, dan 
seluruh manusia dikehendaki meningkatkan diri 
kepadanya dan menghayati segala kebaikannya, islam 
bukannya sistem hidup ciptaan manusia ' dan 
bukannya ideologi-ideologi dari hasil pemikiran 
manusia sehingga para penda'wahnya merasa takut 
untuk mengumumkan bahawa matlamat mereka 
yang terakhir ialah menghancurkan segala kuasa dan 
kekuatan yang menyekat jalan perjuangannya untuk 
memberi kebebasan kepada setiap individu manusia 
memilihnya. 


Apabila ideologi-ideologi yang diikuti manusia ini 
dari hasil pemikiran manusia dan apabila undang- 
undang dan peraturan-peraturan yang mengatur dan 
mengendalikan kehidupan manusia dari hasil 

pemikiran manusia juga, maka setiap ideologi dan 
setiap sistem hidup masing-masing mempunyai hak 
untuk hidup aman damai di dalam perbatasan 
masing-masing selama ia tidak menceroboh 

sempadan orang-orang lain. Semua ideologi sistem 
hidup, undang-undang dan peraturan yang beraneka 
bentuk ini berhak untuk hidup bersama dan masing- 
masing berkewajipan menahan diri dari bertindak 
untuk menghapuskan satu sama lain. 

Tetapi apabila sistem hidup dan undang-undang 
yang wujud di sana itu ialah sistem hidup dan syari'at 

Rabbaniyah yang memperjuangkan 'ubudiyah kepada 
Allah Yang Maha Esa sahaja dan di sampingnya 
terdapat pula sistem-sistem hidup, ideologi-ideologi, 
undang-undang dan peraturan dari ciptaan manusia 
yang memperjuangkan 'ubudiyah kepada sesama 
manusia, maka kedudukan perkara ini berbeza sama 
sekali, kerana sistem hidup ciptaan Ilahi berhak 
melewati batas-batas ciptaan manusia dan 
membebaskan manusia dari 'ubudiyah kepada sesama 
manusia dan meninggalkan mereka bebas untuk 
memilih 'aqidah yang di sukai mereka di bawah 
naungan keta'atan kepada Allah Yang Maha Esa 
sahaja. 

Orang-orang yang berjiwa kalah yang berusaha 
memutar-mutarkan leher nas-nas Al-Qur'an dengan 
tujuan untuk mengeluarkan diri dari keadaan serba- 
salah yang lahir - mengikut sangkaan mereka - dari 
perjuangan Islam yang melewati batas pertamanya 
untuk membebaskan manusia di seluruh dunia itu dari 
'ubudiyah kepada yang lain dari Allah, orang-orang ini 
sebenarnya telah melupakan hakikat yang besar ini, 
ia itu di sana wujudnya sistem hidup Rabbani yang 
memperjuangkan 'ubudiyah kepada Allah Yang Maha 
Esa sahaja yang bertentangan dengan sistem-sistem 
hidup ciptaan manusia yang memperjuangkan 
'ubudiyah kepada sesama manusia!!! 

Jihad dalam Islam mempunyai justifikasi-justifikasi- 
nya yang lahir dari sistem hidup Ilahi itu sendiri. 
J ustif i kasi-j ustif ikasi ini harus dipelajari oleh orang- 
orang yang berjiwa kalah yang meletakkan 
tanggungjawab kekalahan dan kelemahan mereka di 
atas Islam semoga Allah mengurniakan kepada 
mereka kekuatan dari sisinya dan daya furqan yang 
dijanjikan Allah kepada para hamba-Nya yang 
bertaqwa. 

Pada akhirnya Surah At-Taubah ini tidak ditulis " ^ 
" pada awalnya seperti surah-surah 
yang lain dalam mashaf 'Uthman r.a. yang menjadi 
asas mashaf-mashaf. Mengikut riwayat at-Tirmizi 
dengan isnadnya daripada Ibn Abbas katanya: Aku 
bertanya Uthman ibn Affan: "Apakah sebab yang 
mendorong anda apabila sampai kepada Surah al- 
Anfal - dari kumpulan surah-surah al-Mathani - e dan 
kepada Surah Bara'ah (At-Taubah) - dari kumpulan 
surah-surah seratus ayat - lalu anda gandingkan 
kedua surah itu tanpa menulis sebaris ayat " 4l!i ^ 
jua .^1 dan kemudian anda meletakkannya 

dalam kumpulan tujuh surah yang panjang. Mengapa 
anda berbuat begitu?" Lalu 'Uthman menjawab: 
"Adalah Rasulullah s.a.w. di suatu ketika di mana 
diturunkan kepada beliau beberapa surah serentak. 
Oleh itu apabila turun sesuatu ayat kepadanya, ia 
terus memanggil setengah-setengah keraninya dan 


6 Surah-surah yang mempunyai rangkaian ayat yang tidak 
sampai seratus ayat dan tidak tergolong di dalam surah-surah 
yang pendek. 


bersabda: 'Letakkan ayat ini dalam surah yang 
menyebut ayat begini', dan Surah al-Anfai merupakan 
di antara surah-surah pertama yang diturunkan di 
Madinah dan Surah Baraah (At-Taubah) merupakan di 
antara surah-surah akhir diturunkan di Madinah dan 
pembicaraannya juga hampir sama dengan 
pembicaraan Surah al-Anfal, dan saya bimbing Surah 
Bara'ah ini merupakan sebahagian dari Surah al-Anfal. 
Kemudian Rasulullah s.a.w. wafat sedangkan beliau 
tidak pernah menyatakan kepada kami bahawa Surah 
Bara'ah ini adalah sebahagian dari Surah al-Anfal. 
Oleh sebab itulah saya gandingkan di antara 
keduanya tanpa menulis sebaris ayat " 

dan saya letakkan kedua-duanya di dalam 
kumpulan tujuh ayat yang panjang." 

Riwayat ini merupakan riwayat yang paling hampir 
untuk mengemukakan satu pentafsiran yang boleh 
diterima tentang kedudukan dua surah ini seperti 
keadaan sekarang tanpa diceraikan oleh sebaris ayat 
Begitu juga riwayat ini 
menjelaskan kepada kita bahawa kedudukan ayat- 
ayat dalam surah-surah dan tertib ayat-ayat di 
tempat-tempatnya masing-masing adalah dilakukan 
dengan perintah-perintah Rasulullah s.a.w. semasa 
hayatnya dan beberapa surah yang tertentu terus 
terbuka untuk ditambah dalam waktu yang sama. 
Oleh sebab itu apabila turun sesuatu ayat atau 
beberapa ayat mengenai sesuatu peristiwa yang 
berlaku yang menghadapi rfaljti yang wujud di masa 
itu atau melengkapkan sesuatu peraturan atau 
memindakannya mengikut program pergerakan Islam 
yang realistik, maka Rasulullah s.a.w. akan 
memerintah agar ayat-ayat itu diletakkan di 
tempatnya dalam surah yang berkait dengan-nya. 
Dengan cara yang sedemikian di sana terdapat hikmat 
yang tertentu mengapa setiap surah mempunyai isi 
kandungan dari ayat-ayat yang tertentu, di samping 
terdapat hikmat tertentu mengapa ayat-ayat itu 
disusun sedemikian rupa di tempatnya masing-masing 
di dalam surah itu. 

Mengikut perhatian kami - sebagaimana telah kami 
sebut berulang-ulang kali dalam kata pengantar 
surah-surah - bahawa setiap surah mempunyai 
syakhsiyah masing-masing, di samping mempunyai 
ciri-ciri khusus yang menentukan rupa bentuk 
syakhsiyah itu. Begitu juga di sana terdapat suasana- 
suasana dan bayangan-bayangan tertentu. Kemudian 
bentuk-bentuk pengungkapan ayat-ayat di dalam 
sesuatu surah itu juga menguatkan rupa bentuk dan 
menonjolkan syaksiyah surah itu. Barangkali 
penjelasan dalam para yang lepas dan keterangan 
hadith Ibn Abbas sebelumnya dapat mentafsirkan 
gejala yang terang ini yang telah kami sebut berulang 
kali dalam kata pengantar surah-surah dalam tafsir Fi 
Zilal ini. 

Sekarang cukuplah sekadar ini sahaja kata 
pengantar ringkas surah ini dan marilah kita beralih 

kepada mentafsirkan nas-nas surah ini secara 
terperinci. 

(Kumpulan ayat-ayat 1-28) 

"(Inilah pernyataan) pemutusan hubungan daripada Allah 
dan rasul-Nya (yang dihadapkan) kepada orang-orang 
Musyrikin yang kamu telah mengadakan perjanjian dengan 
mereka(l). Oleh sebab itu (wahai kaum Musyrikin) 
berjalanlah kamu (dengan bebas dan aman) di bumi negeri 
ini selama empat bulan dan ketahuilah bahawa kamu tidak 
akan dapat melemahkan Allah dan sesungguhnya Allah 
tetap menghinakan orang-orang yang kafir(2). Dan (Inilah) 
satu pernyataan dari Allah dan rasul-Nya kepada umat 
manusia pada hari Haji Akbar bahawa sesungguhnya Allah 
dan rasul-Nya memutuskan hubungan dengan kaum 
Musyrikin. Oleh kerana itu, jika kamu bertaubat, maka ia 
lebih baik untuk kamu, tetapi jika kamu berpaling, maka 
ketahuilah bahawa kamu tidak akan dapat melemahkan 
Allah, dan sampaikan berita gembira kepada orang-orang 
kafir bahawa mereka akan menerima 'azab yang amat pedih 
(3). Kecuali orang-orang Musyrikin yang kamu telah 
mengadakan perjanjian dengan mereka kemudian mereka 
tidak pernah mengurangi sedikit pun isi perjanjian itu 
terhadap kamu dan mereka tidak pemah membantu 
seseorang pun memusuhi kamu, maka sempurnakanlah 
perjanjian kamu dengan mereka sehingga sampai 
tempohnya. Sesungguhnya Allah menyayangi orang-orang 
yang bertaqwa(4). Apabila habis tempoh empat Bulan 
Haram (di mana kamu diharam berperang), maka bunuhlah 
kaum Musyrikin di mana sahaja kamu jumpai mereka, 
tangkaplah mereka, kepungilah mereka dan perhatikan 
pergerakan mereka di setiap tempat kawalan. Jika mereka 
bertaubat, mendirikan solat dan menunaikan zakat, maka 
berilah kebebasan kepada mereka. Sesungguhnya Allah 
Maha Pengampun dan Maha Pengasih(5). Jika seseorang 
Musyrikin meminta perlindungan kepada kamu, maka 
berilah perlindungan kepadanya sehingga ia sempat 
mendengar Kalamullah kemudian hantarkannya ke tempat 
yang aman baginya. Layanan yang sedemikian kerana 
mereka adalah golongan yang tidak mengetahui(6). 
Bagaimana orang-orang Musyrikin itu wajar mempunyai 
perjanjian yang diakui di sisi Allah dan rasul-Nya, kecuali 
kaum Musyrikin yang kamu telah mengadakan perjanjian 
dengan mereka berhampiran Masjidil Haram. Oleh itu 
selama mereka berlaku lurus terhadap kamu, maka 
hendaklah kamu berlaku lurus terhadap mereka. 
Sesungguhnya Allah menyayangi orang-orang yang 
bertaqwa"(7). 

"Bagaimana wajar begitu, sedangkan jika mereka 
memperolehi kemenangan terhadap kamu, mereka tidak 
memelihara hubungan kekerabatan dengan kamu dan tidak 
pula menghormati perjanjian. Mereka menyenangkan hati 
kamu dengan mulut mereka, sedangkan hati mereka 
menolak dan kebanyakan mereka adalah orang-orang yang 
fasiq(8). Mereka menukar ayat-ayat dengan harga yang 
sedikit kemudian mereka menghalangi manusia dari jalan 
Allah. Sesungguhnya amat buruk sekali segala perbuatan 
yang dilakukan mereka(9). Mereka tidak memelihara 
hubungan kekerabatan dengan orang Mu'min dan tidak 
pula menghormati perjanjian dan mereka adalah golongan 
yang melampaui batas(IO). Jika mereka bertaubat, 
mendirikan solat dan menunaikan zakat, maka mereka 
adalah saudara-saudara seagama dengan kamu. Dan Kami 
menjelaskan ayat-ayat itu kepada golongan yang ingin 
mengetahui(ll). Dan jika mereka mencabuli sumpah 
(perjanjian) mereka setelah mengikat perjanjian mereka dan 
mencela agama kamu, maka perangilah pemimpin- 
pemimpin kekufuran itu kerana mereka sebenarnya tidak 
menghormati sumpah (perjanjian) mereka supaya mereka 
berhenti(12). Mengapa kamu tidak memerangi orang-orang 
yang telah mencabuli sumpah (perjanjian) mereka dan 
berazam untuk mengusir Rasulullah dan merekalah yang 
mula-mula memerangi kamu ? Apakah kamu takut kepada 
mereka, sedangkan Allah itulah yang lebih wajar kamu 
takutinya jika kamu benar orang-orang yang beriman(13). 
Perangilah mereka nescaya Allah mengazabkan mereka 
dengan perantaraan tangan kamu dan menghinakan mereka 
serta menolong kamu mengalahkan mereka dan 
menyembuhkan hati orang-orang yang beriman(14). Dan 
menghapuskan kemarahan hati mereka, dan Allah menerima 
taubat orang-orang yang dikehendaki-Nya. Dan Allah Maha 
Mengetahui dan Maha Bijaksana(1 5). Apakah kamu fikir 
bahawa kamu akan ditinggalkan (tanpa diuji), sedangkan 
Allah belum lagi mengetahui (dalam reaiiti) adanya mereka 
yang sanggup berjihad dari kalangan kamu dan mereka yang 
tidak mengambil sahabat-sahabat setia selain Allah, rasul- 
Nya dan para Mu'minin. Dan Allah Maha Mengetahui segala 
apa yang dilakukan kamu(16). Tidak sekali-kali wajar bagi 
kaum Musyrikin mengimarahkan masjid-masjid Allah, 
sedangkan mereka sendiri mengakui diri mereka kafir. Itulah 
orang-orang yang sia-sia amalan mereka dan mereka akan 
kekal di dalam api Neraka(17). Sesungguhnya orang yang 
wajar mengimarahkan masjid-masjid Allah ialah orang yang 
beriman kepada Allah dan kepada hari Akhirat, mendirikan 
solat dan menunaikan zakat dan ia tidak takut kecuali Allah, 
semoga mereka termasuk dalam golongan orang-orang 
yang mendapat hidayat(!8). Apakah kamu jadikan (orang- 
orang) yang memberi minuman kepada orang-orang yang 
mengerjakan haji itu sama dengan orang-orang yang 

beriman kepada Allah dan kepada hari Akhirat serta berjihad 
di jalan Allah? Mereka tidak sama di sisi Allah, dan Allah 
tidak memberi hidayat kepada golongan manusia yang 
zalim(19). Orang-orang yang beriman dan berhijrah serta 
berjihad di jalan Allah dengan harta benda dan jiwa raga 
mereka adalah lebih tinggi darjatnya di sisi Allah, dan 
merekalah orang-orang yang mendapat kejayaan(20). 
Mereka diberi tabsyir oleh Tuhan mereka bahawa mereka 
akan mendapat rahmat, keredhaan dan balasan Syurga dari- 
Nya, di mana mereka memperolehi ni'mat kesenangan yang 
kekal abadi"(21). 




"Mereka hidup kekal di dalamnya buat selama-lamanya. 
Sesungguhnya di sisi Allah disediakan pahala yang amat 
besar(22). Wahai orang-orang yang beriman! Janganlah 
kamu mengambil bapa-bapa dan saudara-saudara kamu 
sebagai sahabat-sahabat setia jika mereka mengutamakan 
kekufuran dari keimanan dan sesiapa di antara kamu yang 
mengambil mereka sebagai sahabat-sahabat setia, maka 
merekalah orang-orang yang zalim(23). Katakanlah: Jika 
bapa-bapa kamu, anak-anak kamu, saudara-saudara kamu, 
isteri-isteri kamu, kaum keluarga kamu, harta kekayaan yang 
diusahakan kamu, perniagaan yang kamu bimbang (dilanda) 
kemelesetan dan rumah-rumah kediaman yang di sukai 
kamu itu lebih dicintai kamu dari Allah dan rasul-Nya dan 
dari berjihad fi Sabilillah, maka tunggulah sehingga Allah 
membawa keputusan-Nya. Dan Allah tidak memberi hidayat 
kepada golongan manusia yang fasiq(24). Sesungguhnya 
Allah telah memberi pertolongan kepada kamu diberbagai- 
bagai medan peperangan, juga di dalam Peperangan 
Hunayn, di mana kamu terpesona dengan bilangan kamu 
yang ramai, tetapi ia tidak memberi faedah sedikit pun 
kepada kamu dan (menyebabkan kamu mengalami 
kekalahan) hingga bumi yang luas dirasa sempit oleh kamu, 
kemudian kamu melarikan diri ke belakang(25). Kemudian 
Allah menurunkan ketenteraman-Nya ke atas rasul-Nya dan 
ke atas para Mu'minin serta menurunkan bala tentera 
malaikat yang tidak dapat di lihat oleh kamu dan 
menyeksakan orang-orang kafir. Itulah balasan yang 
setimpal kepada orang-orang kafir(26). Kemudian selepas itu 
Allah menerima taubat dari mereka yang dikehendaki-Nya. 
Dan Allah Maha Pengampun dan Maha Pengasih (27). 
Wahai orang-orang yang beriman! Sesungguhnya orang- 
orang Musyrikin adalah najis. Oleh sebab itu janganlah 
mereka mendekati Masjidil-Haram selepas tahun ini. Dan jika 
kamu bimbang menjadi miskin, maka Allah akan memberi 
kekayaan kepada kamu dari limpah kurnia-Nya jika Dia 
kehendaki, sesungguhnya Allah Maha Mengetahui dan 
Maha Bijaksana”(28). 

(Latar belakang dan pokok pembicaraan) 

Rangkaian ayat-ayat bahagian ini diturunkan 
kemudian dari rangkaian ayat-ayat yang bakinya 
walaupun tertibnya diletakkan di bahagian awal. 
Tertib ayat-ayat di dalam surah-surah Al-Qur'an itu 
adalah dibuat mengikut perintah Rasulullah s.a.w. 
sebagaimana telah diterangkan sebelum ini. Kini 
jelaslah bahawa urusan mentertibkan ayat-ayat dalam 
surah-surah itu adalah dari urusan Rasulullah s.a.w. 

Ayat-ayat bahagian ini mengandungi perintah 
menamatkan perjanjian-perjanjian yang wujud di 
antara kaum Muslimin dengan kaum Musyrikin 
hingga ke masa itu sama ada penamatan itu selepas 
berlalunya empat bulan bagi kaum Musyrikin yang 
mengadakan perjanjian-perjanjian yang tidak terbatas 
dengan kaum Muslimin atau bagi kaum Musyrikin 

yang mengkhianati perjanjian mereka atau selepas 
berakhirnya tempoh perjanjian bagi kaum Musyrikin 
yang mengadakan perjanjian yang terbatas dan 
mereka tidak mengurangi isi kandungan perjanjian itu 
walau sedikit pun dan tidak pernah membantu mana- 
mana pihak menyerang kaum Muslimin. Natijah yang 
akhir dari perintah ini pada keseluruhannya ialah 
menamatkan semua perjanjian dengan kaum 
Musyrikin di Semenanjung Tanah Arab dan 
menamatkan dasar mengadakan perjanjian dengan 
kaum Musyrikin selepas itu dengan pengumuman 
berlepas tangan secara mutlak dari kaum Musyrikin 
dan dengan pengumuman mengecam kewajaran 
kaum Musyrikin mempunyai perjanjian yang diakui di 
sisi Allah dan rasul-Nya. 

Di antara kandungan pembicaraan bahagian ini 
ialah perintah tidak membenarkan kaum Musyrikin 
melakukan tawaf di Masjidil-Haram atau 
mengimarahkannya selepas itu dengan apa bentuk 
imarah sekalipun, iaitu berlainan dengan perjanjian 
umum yang mutlak di antara Rasulullah s.a.w. dengan 
kaum Musyrikin di zaman silam, di mana satu sama 
lain menjanjikan keamanan di Baitullahil-Haram dan di 
dalam bulan-bulan haram, di mana mereka kekal 
dengan kepercayaan syirik mereka. 

Orang yang mengkaji peristiwa-peristiwa Sirah 
Nabawiyah untuk melihat realiti sejarah tatacara 
pergerakan Islam, juga untuk mengkaji tabi'at 
tatacara ini sendiri, fasa-fasanya dan matlamat- 
matlamatnya, akan melihat dengan jelas bahawa 
langkah tegas ini yang diambil terhadap 
perhubungan-perhubungan di antara kem Islam di 
Semenanjung Tanah Arab dengan seiuruh kem-kem 
kaum Musyrikin, juga di antara kem Islam dengan 
kem-kem Ahlil-Kitab yang dijelaskan dalam surah ini, 
adalah satu langkah yang tepat dengan waktunya, di 
mana dunia dan situasi-situasinya telah bersedia 
untuk menerimanya, dan langkah ini merupakan 
suatu langkah tabi'i yang pasti diambil tepat pada 
masanya. 

Dari realiti sejarah peringkat demi peringkat, 
pengalaman demi pengalaman, ternyata bahawa co- 
existense atau hidup bersama tidak mungkin berlaku 
di antara dua sistem hidup yang mempunyai 
perbezaan asas yang mendalam dan jauh, yang 
merangkumi setiap butiran i'tikad dan kefahaman, 
merangkumi akhlak dan perilaku, merangkumi 
peraturan sosial, peraturan ekonomi, peraturan politik 
dan kemanusiaan, iaitu perbezaan yang lahir dari 
perbezaan i'tikad dan kefahaman, iaitu dua sistem 
hidup yang bertentangan, salah satunya ditegakkan di 
atas landasan 'ubudiyah manusia kepada Allah Yang 
Maha Esa tanpa sebarang sekutu dan yang satu lagi 
ditegakkan di atas landasan 'ubudiyah kepada sesama 
manusia, 'ubudiyah kepada tuhan-tuhan palsu dan 
'ubudiyah kepada berbagai-bagai Tuhan. Kemudian 
pertentangan itu berlaku di antara keduanya pada 
setiap langkah hidup, kerana setiap langkah dari salah 
satu dari dua sistem itu pasti berbeza dengan sistem 


hidup yang salah satu lagi itu dan pasti bertentangan 
dengannya secara total seperti pertentangan yang 
berlaku pada dua sistem ini. 

Bukanlah sesuatu di luar dugaan apabila kaum 
Quraisy berdiri dengan penuh kedegilan menentang 
da'wah Yl Ati dan di Makkah 

dan memeranginya di Madinah dengan peperangan 
yang tidak setanding. Begitu juga bukannya sesuatu 
di luar dugaan apabila kaum Yahudi di Madinah 
berdiri menentang pergerakan Islam dan bergabung 
dengan kaum Musyrikin untuk membentuk satu kem 
yang menentang Islam walaupun mereka dari 
golongan Ahlil-Kitab. Bukannya sesuatu di luar 
dugaan apabila kaum Yahudi dan kaum Quraisy 
mengemblengkan suku-suku Arab di Semenanjung 
Tanah Arab di dalam Peperangan Ahzab untuk 
menghapuskan bahaya da'wah Islamiyah yang 
mengancam seluruh mereka sebaik sahaja berdirinya 
kerajaan Islam di Madinah yang ditegakkan di atas 
landasan 'aqidah Islam dan sebaik sahaja 
dibangunkan peraturan pentadbirannya mengikut 
sistem Rabbani yang unik itu. Begitu juga - 
sebagaimana akan kita ketahui sebentar lagi - 
bukanlah sesuatu di luar dugaan apabila kaum Nasara 
- dari kaum Ahlil-Kitab - berdiri menentang da'wah 
dan pergerakan Islam sama ada di negeri Yaman atau 
di negeri Syam atau di sebalik negeri Yaman atau di 
sebalik negeri Syam sehingga sampai akhir zaman. 
Itulah tabi'at-tabi'at keadaan. Pertama, itulah tabi'at 
sistem hidup Islam yang memang diketahui dan 
dirasakan oleh fitrah semula jadi para pendokong 
sistem-sistem hidup yang lain, mereka mengetahui 
tabi'at Islam yang bertekad menegakkan kerajaan 
Allah di bumi dan mengeluarkan umat manusia 
seluruhnya dari menyembah sesama manusia kepada 
menyembah Allah Yang Maha Esa sahaja serta 
menghancurkan segala penghalang-penghalang 
fizikal yang menyekat manusia dari kebebasan untuk 
membuat pilihan sendiri yang sebenar. Kemudian 
yang kedua, ia juga merupakan tabi'at pertentangan 
di antara dua sistem hidup yang tidak mempunyai titik 
pertemuan, baik dalam persoalan-persoalan besar 
mahupun dalam persoalan-persoalan kecil yang 
menyebabkan pendokong-pendokong sistem hidup 
ciptaan manusia sentiasa berazam untuk 
menghapuskan sistem hidup Rabbani yang 
mengancam kewujudan mereka, sistem-sistem hidup 
mereka dan undang-undang dan peraturan-peraturan 
ciptaan mereka sebelum sistem hidup Islam 
menghancurkan mereka. Ia merupakan suatu 
kepastian yang tidak dapat dielak dan tidak memberi 
ruang pilihan sama ada kepada pendokong sistem 
hidup Rabbani, mahupun kepada pendokong sistem 
hidup ciptaan manusia. 

Kepastian ini berpengaruh di sepanjang zaman dan 
di sepanjang pengalaman-pengalaman, la muncul di 
dalam berbagai-bagai bentuk yang menguat dan 
mendalamkan keperluan kepada langkah yang final 
yang diumumkan di dalam surah ini. Adapun sebab- 

sebab yang dekat dan secara langsung yang disebut 
oleh setengah-setengah riwayat, maka ianya tidak 
lebih dari babak-babak dalam satu siri yang panjang 
yang bersambung di sepanjang Sirah Nabawiyah yang 
mulia dan di sepanjang pergerakan Islamiyah sejak 
masanya yang pertama. 


Dengan pandangan yang luas kepada akar umbi 
semula jadi kedudukan persoalan ini dan kepada 
pergerakan-pergerakannya yang berterusan, dapatlah 
difahami tujuan langkah yang final ini tanpa 
mengabaikan sebab-sebab yang dekat dan secara 
langsung kerana sebab-sebab ini tidak lebih dari 
babak-babak di dalam suatu siri yang panjang. 


Al-lmam al-Baghawi telah menyebut dalam tafsirnya 
bahawa para Mufassirin telah berkata: Apabila 
Rasulullah s.a.w. keluar ke Tabuk, maka kaum 
Munafiqin terus menyebarkan berita-berita palsu dan 
kaum Musyrikin pula mula bertindak membatalkan 
perjanjian-perjanjian mereka, lalu Allah menurunkan 
ayat-ayat yang berhubungkait dengan mereka serta 
memberi tempoh selama empat bulan kepada mereka 
jika tempoh perjanjian mereka lebih pendek dari 
tempoh itu, atau menghadkannya setakat empat 
bulan sahaja jika tempoh perjanjian mereka lebih 
panjang dari tempoh- itu. 


Al-lmam at-Tabari pula menyebut selepas beliau 
mengemukakan aneka pendapat dalam mentafsirkan 
ayat-ayat- permulaan surah: Pendapat yang lebih dekat 
dengan betul ialah pendapat yang mengatakan 
tempoh yang diberikan Allah kepada kaum Musyrikin 
yang materai perjanjian dengan kaum Muslimin di 
samping kebenaran bergerak bebas yang diberikan 
kepada mereka dengan firman Allah: 



"Oleh sebab itu berjalanlah kamu (dengan bebas dan aman) 
di bumi selama empat bulan"(2) 


adalah tempoh dan kebenaran yang diberikan kepada 
kaum Musyrikin yang telah memberi bantuan kepada 
pihak lain untuk menyerang Rasulullah s.a.w. dan 
telah membatalkan perjanjian mereka sebelum habis 
tempohnya. Adapun kaum Musyrikin yang tidak 
membatalkan perjanjian mereka dan tidak menolong 
mana pihak untuk menyerang beliau, maka Allah 
telah memerintah Nabi-Nya s.a.w. supaya 
menyempurnakan perjanjian di antara beliau dengan 
mereka sehingga tamat tempohnya dengan firman- 
Nya: 



"Kecuali orang-orang Musyrikin yang kamu telah 
mengadakan perjanjian dengan mereka, kemudian mereka 
tidak pernah mengurangi sedikit pun isi peijanjian itu 


terhadap kamu dan mereka tidak pernah membantu 
seseorang pun memusuhi kamu, maka sempurnakanlah 
perjanjian kamu dengan mereka sehingga sampai 
tempohnya. Sesungguhnya Allah menyayangi orang-orang 
yang bertaqwa."(4) 


Di antara riwayat-riwayat yang juga diriwayatkan 
oleh at-Tabari dengan isnadnya dari Mujahid ialah 
mengenai firman Allah Taala: 



"(Inilah pernyataan) pemutusan hubungan daripada Allah 
dan rasul-Nya (yang diharapkan) kepada orang-orang 
Musyrikin 'yang kamu telah mengadakan perjanjian dengan 
mereka."(1) 

Katanya: (yang dimaksudkan dengan Musyrikin 
dalam ayat ini) ialah kaum Musyrikin yang telah 
mengadakan perjanjian (dengan Rasulullah) iaitu dari 
suku Mudlij dan orang-orang Arab yang beliau 
mengikat perjanjian dengan mereka dan sesiapa 
sahaja yang mengikat perjanjian. Katanya: Rasulullah 
s.a.w. telah datang dari Tabuk setelah selesai 
urusannya di sana dan beliau mahu mengerjakan 
ibadat haji. Kemudian beliau bersabda: "Oleh kerana 
kaum Musyrikin turut berkunjung ke Baitullah dan 
melakukan tawaf dengan keadaan bertelanjang, 
maka aku tidak suka mengerjakan haji sehingga 
perkara itu tidak berlaku". Lalu beliau menghantar 
Abu Bakr dan Ali Rahmatullahi alaihima. Kedua- 
duanya telah berkeliling menemui orang ramai di Zul- 
Majaz dan di tempat-tempat mereka berjual beli dan 
di semua tempat perhimpunan mereka. Kedua- 
duanya telah memberitahu kepada orang-orang 
Musyrikin yang telah mengikat perjanjian (dengan 
Rasulullah) bahawa mereka diberi kebenaran bergerak 
bebas dan aman selama empat bulan iaitu empat 
Bulan Haram yang berlalu berturut-turut, iaitu dua 
pula hari dari akhir bulan Zulhijjah hingga sepuluh hari 
dari bulan Rabiulawal. Kemudian selepas itu tidak ada 
lagi perjanjian dengan mereka. Kemudian seluruh 
mereka diberitahu bahawa mereka akan menghadapi 
tindakan perang kecuali mereka beriman, tetapi 
seluruh mereka telah menganut Islam pada masa itu 
dan tiada seorang pun yang mengambil kesempatan 
menjelajah dengan bebas. 

Sebab-sebab yang dekat dan secara langsung ini 
juga tidak syak lagi merupakan sebab yang agak 
penting diambil langkah terakhir yang tegas itu, tetapi 
sebab-sebab ini tidak lebih dari babak-babak dalam 
satu siri yang panjang, yang dari awal lagi tercetus 
dari kepastian asas yang besar, iaitu wujudnya 
pertentangan semulajadi di antara dua sistem itu dan 
ketidakmungkinan hidup bersama di antara keduanya 
kecuali dalam tempoh-tempoh darurat yang pasti 
berakhir. 

Almarhum asy-Syeikh Rasyid Redha telah berusaha 
mengumpulkan babak-babak dari siri itu dari sejak 
permulaan da'wah, walaupun beliau tidak berusaha 

mengumpulkan asal usul perbezaan asasi yang kekal, 
yang mewujudkan siri ini dengan babak-babaknya 
dan berakhir dengan akibatnya yang pasti - kerana itu 
beliau berkata dalam tafsir al-Manar. 

"Di antara hakikat yang masyhur dan diyakini 
kebenarannya yang tidak dapat dipertikaikan ialah 
Allah S.W.T. telah mengutuskan Muhammad sebagai 
pesuruh-Nya dan sebagai penamat para anbia' untuk 
membawa Islam yang menyempurnakan agama Allah, 
dan Allah jadikan Al-Qur'an sebagai mu'jizat rasul-Nya 
yang paling besar yang melemahkan manusia dari 
berbagai-bagai aspek yang telah kami jelaskan 
keseluruhan, di dalam tafsir (2 : 3 muka surat 190 - 
228 juzu' 1). Allah S.W.T. telah menegakkan binaan 
da'wah Islam di atas landasan dalil-dalil aqliyah yang 
memuas dan meyakinkan 7 dan melarang 
menggunakan paksaan dan kekerasan untuk 
mendesak orang ramai memeluknya sebagaimana 
kami telah jelaskan dalam tafsir (2 : 256 muka surat 
26 - 40 juzu' 3), ialu beliau ditentang oleh kaum 
Musyrikin yang telah menindas kaum Muslimin 
dengan tindakan-tindakan yang kejam untuk 
menghalangkan mereka dari agama Islam. Mereka 
juga telah bertindak menghalangkan beliau dengan 
menggunakan kekuatan agar beliau tidak dapat 
menyampaikan Islam kepada orang ramai, dan tiada 
seorang pun dari orang-orang yang mengikut beliau 
merasa dirinya terselamat dari pembunuhan dan 
penyeksaan kecuali dengan jaminan sekutu atau 
kaum kerabat (yang kuat). Oleh sebab itulah mereka 
terpaksa berhijrah ke sana ke mari sekali demi sekali. 
Kemudian penindasan dan gangguan mereka 
terhadap Rasulullah s.a.w. semakin hari semakin 
bertambah keras dan kejam sehingga mereka 
mengadakan pakatan sulit untuk menangkap dan 
mempenjarakan beliau buat selama-lamanya atau 
dibuang negeri atau dibunuh secara terangan di 
rumah Darun Nadwah, dan pada akhirnya mereka 
mengambil keputusan untuk membunuhnya, lalu 
Allah S.W.T. memerintah beliau supaya berhijrah ke 
Madinah sebagaimana telah dijelaskan dalam tafsir 
ayat (8 : 30 1&4 jjj muka surat. 650 

juzu' 9) - kemudian beliau berhijrah diikuti oleh 
sahabat-sahabatnya yang mampu berhijrah ke 
Madinah, di mana mereka dapati golongan Ansar 
yang membantu Allah dan rasul-Nya menyambut baik 
kedatangan mereka dan mengutamakan kepentingan 
mereka dari kepentingan diri mereka sendiri. Situasi 


7 Di sini kami pasti mengingatkan tentang methodoiogi aliran 

pemikiran al-Ustaz Muhammad 'Abduh yang terpengaruh 
kepada falsafah yang asing dari Islam, iaitu falsafah 
“Descartes" yang memberi tekanan yang begitu kuat kepada 
"akal" dan memberi kepada akal bidang yang terlalu banyak 
di dalam persoalan-persoalan 'aqidah. Oleh sebab itu kita 
pasti tokokkan kepada dalil-dalil aqliyyah dan ilmiyyah dengan 
dalil-dalil fitriyah yang sangat jelas dalam agama ini dan 
responnya mempunyai respon yang bertimbal balik dengan 
entiti manusia termasuk akal dan minda. 


yang wujud di antara kaum Muslimin dan kaum 
Musyrikin dan lainnya dari orang-orang Arab ialah 
situasi perang mengikut tradisi umum di masa itu. 
Rasulullah s.a.w. telah mengikat perjanjian dengan 
kaum Ahlil-Kitab dari orang-orang Yahudi di Madinah 
dan kawasan-kawasan sekitarnya, iaitu perjanjian 
hidup damai dan saling membantu di antara satu 
sama lain, tetapi mereka telah mengkhianati dan 
membatalkan perjanjian itu dengan tindakan mereka 
berikat setia dan membantu kaum Musyrikin setiap 
kali mereka memerangi beliau sebagaimana telah 
dijelaskan di dalam tafsir Surah al-Anfal di dalam juzu' 
ini. (Muka surat 53 - 68). 


"Nabi s.a.w. telah mengikat perjanjian dengan 
kaum Musyrikin di Hudaybiyah, iaitu perjanjian 
keamanan dan perdamaian selama sepuluh tahun 
dengan syarat-syarat yang cukup mudah dan 
perjanjian itu dimaterikan dalam posisi yang kuat 
bukannya dalam posisi yang lemah, la dibuat kerana 
cintakan keamanan dan kerana maksud menyebarkan 
Islam melalui hujah-hujah yang meyakinkan. 8 Suku 
Khuzaah masuk di dalam perjanjian Rasulullah s.a.w. 
sebagaimana suku Bani Bakr masuk di dalam 
perjanjian Quraisy, kemudian apabila kedua-dua suku 
ini bergaduh, suku Quraisy tampil membantu sukunya 
dengan alat-alat senjata dan dengan ini mereka telah 
membatalkan perjanjian dan ia menjadi punca 
tercetusnya semula peperangan umum dan 
mendorong Rasulullah s.a.w. menakluk negeri 
Makkah. Ekoran dari penaklukan ini ialah hancurnya 
kekuatan Quraisy dan mereka telah dikalahkan 
dengan hina, namun demikian mereka masih terus 
memerangi beliau setiap kali mereka mendapat 
kesempatan. Mengikut pengalaman, sama ada dalam 
masa mereka berada di dalam posisi yang kuat atau 
dalam posisi yang lemah, tidak ada faedahnya 
dimaterikan perjanjian-perjanjian dengan mereka dan 
tidak ada jaminan terhadap pengkhianatan dan 
pembatalan mereka sebagaimana akan dijelaskan 
sebentar lagi dalam ayat (7) surah ini: 


^ /J ^ ^ ^ 'Z /> 'u» 



Pandangan ini betul jika dimaksudkan bahawa penyebaran 
'aqidah melalui hujah-hujah yang meyakinkan itu merupakan 
prinsip pergerakan Islam, tetapi pandangan ini dikira melewati 
batasnya yang selamat jika dimaksudkan bahawa peperangan 
atau jihad di dalam Islam adalah semata-mata untuk tujuan 
mempertahankan keselamatan kaum Muslimin, dan sikap 
berdamai itu adalah wajib dalam situasi yang lain dari ini 
sebagaimana yang dijurusi oleh pengarang Rahimahullah. 

Muslimin tidak dapat hidup aman damai bersama 
mereka dengan bersandarkan kepada perjanjian- 
perjanjian yang dihormati bersama, di mana setiap 
pihak merasa aman dari pencerobohan pihak yang 
lain, dan oleh kerana mereka kekal dengan 
kepercayaan mereka, maka di sana tidak ada undang- 
undang yang dipatuhi mereka, yang mewajibkan 
mereka menghormati dan menepati undang-undang 9 . 
Masakan mereka hendak menghormati perjanjian- 
perjanjian, sedangkan kaum Ahlil-Kitab sendiri yang 
lebih wajar menghormati perjanjian telah mendahului 
mereka mengkhianati perjanjian. 10 


"Inilah dasar syar'i yang menjadi asas peraturan 
yang diterangkan oleh surah ini, iaitu peraturan 
membatalkan perjanjian-perjanjian mereka yang tidak 
dibataskan dengan jangka masa yang tertentu apabila 
mereka menghormatinya dengan jujur. Tujuan dari 
peraturan ini ialah untuk menghapuskan saki-baki 
kepercayaan syirik dari Semenanjung Tanah Arab 
dengan kekuatan dan menjadikan zon ini sebagai zon 
khusus bagi kaum Muslimin sahaja di samping 
menjaga dan memelihara prinsip-prinsip yang silam 
•yang dinyatakan dalam firman Allah: 



"Dan perangilah di jalan Allah orang-orang yang memerangi 
kamu " 


(Surah a!-Baqarah: 190) 




"Bagaimana orang-orang Musyrikin itu wajar mempunyai 
peijanjian yang diakui di sisi Allah dan rasul-Nya, kecuali 
kaum Musyrikin yang kamu telah mengadakan perjanjian 
dengan mereka berhampiran Masjidil Haram. Oleh itu 
selama mereka berlaku lurus terhadap kamu, maka 
hendaklah kamu berlaku lurus terhadap mereka. 
Sesungguhnya Allah menyayangi orang-orang yang 
bertaqwa(7). Bagaimana wajar begitu, sedangkan jika 
mereka memperolehi kemenangan terhadap kamu, mereka 
tidak memelihara hubungan kekerabatan dengan kamu dan 
tidak pula menghormati perjanjian. Mereka menyenangkan 
hati kamu dengan mulut mereka, sedangkan hati mereka 
menolak dan kebanyakan mereka adalah orang-orang yang 
fasiq(8). Mereka menukar ayat-ayat Allah dengan harga yang 
sedikit kemudian mereka menghalangi manusia dari jalan 
Allah. Sesungguhnya amat buruk sekali segala perbuatan 
yang dilakukan mereka(9). Mereka tidak memelihara 
hubungan kekerabatan dengan orang Mu'min dan tidak 
pula menghormati perjanjian, dan mereka adalah golongan 
yang melampaui batas(IO). Jika mereka bertaubat, 
mendirikan solat dan menunaikan zakat, maka mereka 
adalah saudara-saudara seagama dengan kamu. Dan Kami 
menjelaskan ayat-ayat itu kepada golongan yang ingin 
mengetahui(ll). Dan jika mereka mencabuli sumpah 
(perjanjian) mereka setelah mengikat perjanjian mereka dan 
mencela agama kamu, maka perangilah pemimpin- 
pemimpin kekufuran itu kerana mereka sebenarnya tidak 
menghormati sumpah (perjanjian) mereka supaya mereka 
berhenti."(12) 

"Maksudnya, mereka selalu tidak menghormati dan 
menepati perjanjian-perjanjian, oleh kerana itu kaum 


dan firman-Nya dalam Surah al-Anfal: 

"Dan jika mereka cenderung kepada keamanan, maka 
hendaklah engkau juga cenderung kepada keamanan" 

(Surah al-Anfal: 61) 

sekadar yang terdaya walaupun jumhur ulama' 
berpendapat bahawa ayat ini dimansuhkan dengan 
(ayat 5) atau ayat as-Saif (ayat pedang) dari surah ini 
dan dengan ayat yang membatalkan perjanjian- 
perjanjian dengan kaum Musyrikin." 


dan - Yang anehnya walaupun saudara pengarang 
Rahimahullah menyedari hakikat yang kukuh ini yang menjadi 
prinsip asas yang tidak membolehkan dasar hidup bersama 
dengan berlandaskan perjanjian di antara kem Islam dengan 
kem syirik dan kem kaum Ahlil-Kitab, kecuali dalam masa- 
masa tertentu sahaja yang tidak boleh dijadikan sebagai dasar 
yang tetap, namun beliau masih beranggapan bahawa dasar 
hubungan-hubungan di antara kem Islam dan kem-kem yang 
lain ialah perjanjian-perjanjian perdamaian selama tidak 
berlaku pencerobohan ke atas kaum Muslimin di negara 
mereka. Perjanjian ini boleh dibuat selama-lamanya dan 
langkah yang lain darinya merupakan langkah luar biasa, dan 
perkara ini adalah khusus bagi kaum musyrikin di 
semenanjung Tanah Arab.... (ini sedikit sebanyaknya adalah 
benar, tetapi hakikat kaum Musyrikin pada umumnya itulah 
hakikat kaum Musyrikin di Semenanjung Tanah Arab 
sebagaimana kami akan terangkan ketika mentafsirkan ayat- 
ayat surah). 

Sekian petikannya. 

Yang nampak jelas dari huraian dan ulasan ini - juga 
dari huraian selepasnya yang mentafsirkan surah ini 
dalam tafsir al-Manar - ialah walaupun beliau 
menyedari wujudnya sebab yang kuat dan mendalam 
yang tersirat di sebalik siri tindakan pembatalan 
perjanjian oleh kaum Musyrikin dan permulaan 
peluang pertama bagi kaum Musyrikin dan kaum 
Ahiil-Kitab untuk memerangi Islam dan para 
penganutnya, namun saudara pengarang (asy-Syeikh 
Rasyid Redha) tidak menyusuri sebab ini hingga ke 
akar tunjangnya dan tidak melihat kesinambungan 
dan kesyumulannya, juga tidak melihat hakikat agung 
di dalam tabi'at agama ini dan tabi'at tatacara 
pergerakannya, iaitu tabi'at perbezaan asas di antara 
sistem hidup ciptaan Aliah dan sistem-sistem hidup 
ciptaan manusia yang tidak mempunyai sebarang titik 
pertemuan, dan seterusnya sama sekali tidak 
memungkinkan hidup bersama di antara kem-kem 
yang hidup dengan sistem hidup ciptaan Ilahi dengan 
kem-kem yang hidup dengan sistem hidup ciptaan 
manusia. 

Adapun Ustaz Muhammad Izzat Daruzah yang 
mentafsirkan surah ini dalam kitabnya " 

maka beliau telah berada begitu jauh dari 
hakikat yang agung ini dan sama sekali tidak 
menyedari wujudnya sebab yang kuat dan mendalam 
itu, kerana - seperti penulis-penulis baru yang lain, 
yang berada di bawah tekanan realiti hidup umat 
Muslimin yang malang dan terpengaruh kepada 
kekuatan kem-kem kaum Musyrikin, kaum Atheis dan 
kaum Ahiil-Kitab yang begitu menonjol pada hati ini - 
beliau nampaknya sibuk mencari • bukti untuk 
menunjukkan bahawa Islam adalah agama keamanan 
dan perdamaian, iaitu satu agama yang hanya 
berminat untuk hidup aman damai dalam lingkungan 
sempadannya, jika dapat diadakan perdamaian dan 
perjanjian, maka Islam amat berminat ke arah itu dan 
tidak akan menukarkan dengan satu matlamat yang 
lain. 

Oleh sebab itu beliau tidak dapat melihat sesuatu 
sebab mengapa turunnya nas-nas atau, peraturan- 
peraturan yang baru di dalam Surah At-faubah selain 
dari sebab tindakan setengah-setengah kaum 
Musyrikin yang membatalkan perjanjian-perjanjian 
mereka dengan Rasulullah. Dan bagi kaum Musyrikin 
yang tidak membatalkan perjanjian-perjanjian mereka 
sama ada perjanjian yang terbatas dengan jangka 
masa yang tertentu mahupun perjanjian yang tidak 
terbatas, maka surah ini menjelaskan agar perjanjian- 
perjanjian itu dipelihara dan dihormati dan jika 
tempoh perjanjian telah berakhir, maka bolehlah 
diadakan perjanjian-perjanjian yang baru dengan 
mereka dan begitu juga mereka yang membatalkan 
perjanjian itu sendiri. Ayat-ayat atau peraturan 
Marhaliyah merupakan peraturan-peraturan pokok 
yang mengikat keumuman ayat-ayat atau peraturan- 
peraturan yang final di dalam surah ini. 


Oleh sebab itu beliau berkata ketika mentafsirkan 
firman Allah: 



"Kecuali orang Musyrikin yang kamu telah mengadakan 
perjanjian dengan mereka, kemudian mereka tidak pernah 
mengurangi sedikit pun isi perjanjian itu terhadap kamu, dan 
mereka tidak pemah membantu seorang pun memusuhi 
kamu, maka sempurnakanlah perjanjian kamu dengan 
mereka sehingga sampai tempohnya. Sesungguhnya Allah 
menyayangi orang-orang yang bertaqwa(4). Apabila habis 
tempoh empat Bulan Haram (di mana kamu diharam 
berperang), maka bunuhlah kaum Musyrikin di mana sahaja 
kamu jumpai mereka, tangkaplah mereka, kepungilah 
mereka dan perhatikan pergerakan mereka di setiap tempat 
kawalan. Jika mereka bertaubat, mendirikan solat dan 
menunaikan zakat, maka berilah kebebasan kepada mereka. 
Sesungguhnya Allah Maha Pengampun dan Maha 
Pengasih" (5) 

Di dalam dua ayat ini, juga ayat sebelum keduanya, 
terdapat gambaran-gambaran Sirah Nabawiyah di 
akhir zaman Madinah, di mana dibayangkan adanya 
perjanjian-perjanjian yang dimaterai di antara kaum 
Muslimin dan kaum Musyrikin selepas penaklukan 
negeri Makkah, dan perjanjian-perjanjian itu mungkin 
memanjang dari masa sebelum penaklukan negeri 
Makkah lagi, dan di antara kaum Musyrikin ada yang 
terus menghormati perjanjian dan ada pula yang 
mengkhianatinya atau memperlihatkan tanda-tanda 
melanggar perjanjian dan tidak jujur. 

"Sebelum ini kami telah mengingatkan bahawa 
ahli-ahli ta'wil dan ahli-ahli tafsir menamakan ayat 
yang kedua dari dua ayat yang kita sedang 
membicarakannya sebagai as-Saff (ayat pedang), dan 
mereka menganggapkan ayat ini sebagai ayat yang 
memansuhkan segala ayat yang mengandungi arahan 
bertoleransi atau bersikap mudah terhadap kaum 
Musyrikin, atau arahan memberi tempoh dan 
memaafkan mereka. Ayat ini mewajibkan membunuh 
kaum Musyrikin umumnya. Setengah-setengah ahli 
tafsir mengecualikan kaum Musyrikin yang telah 
mengikat perjanjian dengan kaum Muslimin hingga 
habis tempoh perjanjian itu, sementara setengah yang 
lain tidak mengecualikan mereka dan tidak pula 
mengharuskan menerima dari mereka selain dari 

menganut Islam selepas turunnya ayat ini. Dan kami 
telah mengingatkan bahawa pendapat yang 
sedemikian adalah keterlaluan dan bertentangan 
dengan keterangan-keterangan Al-Cjur'an yang 
mengandungi hukum-hukum yang Muhkamah 
supaya mereka tidak dibunuh kecuali mereka yang 
menunjukkan perseteruan, supaya tidak diapa-apakan 
kaum Musyrikin yang menunjukkan sikap damai dan 
mesra dan supaya mereka yang bersikap damai itu 
diberi layanan yang baik dan adil. Para ahli tafsir 
menyebut berulang-ulang kali pendapat-pendapat 
dan riwayat-riwayat mereka yang diambil dari ahli 
ta'wil yang terdahulu mengenai ayat ini. Misalnya Ibn 
Kathir telah meriwayatkan dari Ibn 'Abbas bahawa 
ayat itu telah mengarah Nabi s.a.w. supaya 
meletakkan mata pedang ke atas leher kaum 
Musyrikin yang telah mengadakan perjanjian dengan 
mereka sehingga mereka masuk Islam dan 
membatalkan segala perjanjian dengan mereka. Dan 
ahli tafsir yang sama ini juga telah meriwayatkan satu 
pendapat yang aneh dari Sulaiman ibn 'Uyaynah yang 
menyelaraskan di antara ayat-ayat ini dan ayat-ayat 
yang lain dari surah ini dan surah yang lain yang 
bukan memperkatakan tentang arahan membunuh 
kaum Musyrikin dan menamakan ayat-ayat itu 
sebagai ayat-ayat pedang. Beliau berkata: Nabi s.a.w. 
telah mengutus Ali ibn Abu Taiib supaya 
mengumumkan ayat-ayat ini kepada orang ramai 
pada hari Haji Akbar dan di antaranya ialah ayat ini 
yang dinamakannya sebagai ayat pedang bagi kaum 
Musyrikin Arab dan menamakan ayat Surah At- 
Taubah yang berikut sebagai ayat pedang untuk 
membunuh kaum Ahlil-Kitab: 



"Perangilah orang-orang yang tidak benman kepada Allah 
dan tidak pula beriman kepada hari Akhirat dan mereka 
tidak mengharamkan, apa yang telah diharamkan Allah dan 
rasul-Nya dan mereka tidak beragama dengan agama - yang 
benar, iaitu orang-orang (Yahudi dan Nasara) yang 
dikurniakan kitab sehingga mereka sanggup membayar 
jizyah dengan patuh dan ta'at. “(29) 



"Wahai Nabi,! Perangilah orang-orang kafir dan orang-orang 
Munafiqin dan kasarilah mereka. Tempat kediaman mereka 
ialah Neraka Jahannam dan itulah seburuk tempat 
kembali. "(73) 


Dan seterusnya menamakan ayat dari Surah al- 
Hujurat (9) yang berikut sebagai ayat perang untuk 
memerangi orang-orang yang memberontak: 




"Dan jika dua golongan dari orang-orang Mu'min 
berperang, maka damaikanlah di antara mereka. Dan jika 
salah satu dari dua golongan itu melakukan kezaliman 
terhadap satu golongan yang lain, maka perangilah 
golongan .yang melakukan kezaliman itu sehingga mereka 
kembali kepada perintah Allah. " 


(Surah al-Hujurat : 9) 


"Di antara yang aneh ialah pendapat at-Tabari yang 
mengatakan bahawa ayat (yang pertama) ini 
merangkumi kaum Musyrikin yang mengadakan 
perjanjian dan kaum Musyrikin yang tidak 
mengadakan perjanjian tanpa dibezakan, sedangkan 
beliau telah menjelaskan ketika mentafsirkan ayat 
yang berikut.(al-Mumtahannah: 8): 

')j j) ct^cf 


"Allah tidak melarang kamu berbuat baik dan berlaku adil 
terhadap orang-orang yang tidak memerangi kamu kerana 
Allah dan tidak mengusir kamu dari kampung halaman 
kamu. Sesungguhnya Allah sayangkan orang-orang yang 
berlaku adil" 


(Surah al-Mumtahannah : 8) 

dengan katanya: Ayat ini adalah ayat Muhkamah, di 
mana Allah tidak melarang orang-orang Islam dari 
berbuat baik dan berlaku adil kepada orang-orang 
kafir yang mengambil sikap saling berdamai, berbaik 
dan berkecuaii walau dan agama apa sekalipun dan 
orang-orang ini mungkin tidak mengadakan apa-apa 
perjanjian dengan kaum Muslimin. 

"Semua penerangan ini dan penerangan ayat (yang 
pertama ini) adalah jelas berkaitan dengan arahan 
membunuh kaum Musyrikin yang mempunyai 
perjanjian dengan kaum Muslimin yang mengkhianati 
perjanjian mereka sahaja, hingga boleh di katakan 
bahawa pendapat yang menganggap ayat ini sebagai 
ayat pedang yang merangkumi seluruh Musyrikin itu 
adalah satu pendapat yang membebankan ayat ini 
dengan pengertian yang tidak dapat ditanggung oleh 
isi kandungannya, begitu juga pendapat yang 
menganggapkan ayat ini sebagai ayat yang 
memansukhkan segala peraturan yang terkandung di 
dalam berbagai-bagai ayat yang lain, yang menjadi ciri 
dasar umum yang tetap seperti dasar tidak ada 

paksaan dalam agama dan dasar berda'wah ke jalan 
Allah dengan hikmat, pengajaran yang baik dan 
perdebatan yang menggunakan hujah-hujah yang 
jitu, dasar menggalakkan berbuat baik dan berlaku 
adil kepada orang-orang kafir yang tidak memerangi 
kaum Muslimin dan tidak mengusir mereka dari 
kampung halaman mereka sebagaimana kami telah 
memperingatkannya berulang-ulang kali sebelum ini. 
Tidak lama lagi akan tiba satu ayat yang secara terus 
terang memerintah kaum Muslimin supaya bersikap 
jujur dalam perjanjian mereka dengan kaum Musyrikin 
yang telah mengikat perjanjian dengan mereka di 
Masjidil-Haram selama mereka menunjukkan sikap 
yang jujur terhadap perjanjian itu. Dan di dalam ayat 
(yang pertama ini) terdapat dalil yang kuat yang 
menyokong pendapat yang kami kemukakan, insya 
Allah. 


"Mungkin timbul dua masalah mengenai hukum- 
hukum atau peraturan-peraturan yang terkandung di 
dalam dua ayat itu. Masalah pertama: Pengecualian 
yang disebut dalam dua ayat yang pertama itu adalah 
dikaitkan dengan kehabisan tempoh perjanjian. Jadi, 
apakah kaum Musyrikin yang mengadakan perjanjian 
ketika habis tempoh perjanjian itu dikira termasuk 
dalam pengumuman pemutusan hubungan yang 
diisytiharkan oleh Allah dan rasul-Nya dan mereka 
wajib diperangi? Huraian para Mufassirin memberi 
jawapan positif kepada pertanyaan itu, tetapi kami 
tidak menemui sebarang athar nabawi yang kuat 
mengenai persoalan ini. Menurut hemat kami 
pendapat para Mufassirin itu boleh diletakkan pada 
tahap tawaqquf (tergantung) jika dimaksudkan 
dengan pengertian yang umum dan ia memerlukan 
sedikit penjelasan, iaitu kaum Musyrikin yang 
mempunyai perjanjian dengan kaum Muslimin itu 
sama ada mereka menjadi musuh kaum Muslimin 
sebelum diadakan perjanjian itu, di mana berlaku 
peperangan dan pembunuhan di antara mereka 
kemudian kaum Muslimin mengadakan perjanjian 
dengan mereka sebagaimana kaum Quraisy telah 
mengadakan perjanjian damai dengan Nabi s.a.w. di 
Hudaybiyah, atau sama ada mereka ingin hidup 
berbaik-baik dan berdamai dengan kaum Muslimin 
tanpa berlaku sebarang permusuhan dan perbunuhan 
di antara mereka sebagaimana yang diperikan oleh 
ayat yang berikut : 


[ 





"Kecuali orang-orang yang meminta perlindungan pada satu 
kaum yang ada perjanjian di antara kamu dengan mereka 
atau orang-orang yang datang kepada kamu, sedangkan 
hati mereka amat berat untuk memerangi kamu atau 
memerangi kaum mereka, dan andainya Allah kehendaki 
tentulah Dia menjadikan mereka berkuasa melawan kamu, 
kemudian tentulah mereka memerangi kamu. Oleh itu jika 
mereka membiarkan kamu bebas dan tidak memerangi 
kamu serta menghulurkan perdamaian kepada kamu, maka 
Allah tidak sekali-kali memberi jalan (kebenaran) kepada 
kamu memerangi mereka. " 

(Surah an-Nisa': 90) 

"Dalam ayat ini - mengikut anggapan kami - 
terkandung satu peristiwa yang telah berlaku persis 
seperti yang dihuraikan tadi. Di dalam riwayat-riwayat 
sirah terdapat beberapa contoh yang lain di antaranya 
ialah riwayat dari ibn Sa'd bahawa Nabi s.a.w. telah 
mengadakan persetujuan dengan suku Sakhr dari 
qabilah Kinanah, iaitu persetujuan tidak serang 
menyerang di antara satu sama lain dan persetujuan 
bahawa mereka tidak akan mengatasi Rasulullah dan 
tidak membantu mana-mana musuh untuk 
menyerang beliau. Rasulullah s.a.w. telah 
mencatatkan kandungan persetujuan itu dalam satu 
perjanjian bersurat. Di dalam ayat (yang pertama tadi) 
tidak terdapat apa-apa keterangan yang melarang 
pembaharuan perjanjian atau melanjutkan lagi 
tempoh perjanjian dengan mereka jika mereka ingin, 
sedangkan selama ini mereka tidak pernah 
mengkhianati perjanjian dan menunjukkan niat yang 
tidak jujur. Di samping itu kaum Muslimin tidak 
berhak menolak permintaan mereka, kerana mereka 
hanya diperintah supaya memerangi mereka yang 
memerangi dan menceroboh mereka dalam apa 
bentuk sekalipun. Di dalam ayat yang akan datang 
sebentar lagi, kaum Muslimin secara terus terang 
diperintah berlaku jujur terhadap perjanjian mereka 
dengan kaum Musyrikin selama mereka jujur terhadap 
kaum Muslimin dan ini merupakan dalil bagi 
pendapat kami, insya Allah. 

"Masalah yang kedua ialah masalah yang 
dibayangkan oleh bahagian akhir dari ayat yang 
kedua yang mengarah supaya memberi kebebasan 
kepada kaum Musyrikin dan berhenti membunuh 
mereka kerana kesalahan mengkhianati dengan syarat 
mereka bertaubat dari syirik, mendirikan solat dan 
menunaikan zakat. 

"Yang terlintas dalam fikiran kami mengenai 
masalah ini ialah apabila kaum Musyrikin 
mengkhianati perjanjian mereka dan kaum Muslimin 
bertindak memerangi mereka, maka kaum Musyrikin 
kehilangan hak untuk mengadakan perjanjian yang 
kedua dan kaum Muslimin berhak mengenakan syarat 
yang menjamin keamanan dan keselamatan, iaitu 
mengenakan syarat taubat dari syirik dan menganut 
agama Islam serta menunaikan, kewajipan-kewajipan 
ibadat dan kewajipan maliyah. Syarat yang seumpama 
ini tidak boleh dikira sebagai memaksa mereka 
menganut agama islam, tanpa melihat bahawa syirik 

itu menggambarkan kejatuhan insaniyah yang 
diekploitasikan oleh kuasa-kuasa, pemikiran- 
pemikiran dan kepercayaan yang karut-karut yang 
bertentangan dengan akal, logik dan kebenaran, di 
samping itu syirik juga menggambarkan satu 
peraturan jahiliyah yang mendokong tradisi-tradisi 
yang zalim, adat-adat yang keji dan perkauman- 
perkauman yang tercela, sedangkan Islam 
mengenakan syarat ke atas kaum Musyrikin supaya 
menganut agama Islam untuk menjamin mereka dari 
keburukan-keburukan itu dan untuk mengangkatkan 
mereka ke tahap manusia kamil dari segi akal, akhlak, 
ibadat, 'aqidah dan amalan. Tetapi walau 
bagaimanapun, kami tidak dapat melihat dalam ayat- 
ayat tersebut sebarang keterangan yang menegah 
kaum Muslimin dari membaharui perjanjian sekali lagi 
dengan orang-orang kafir selepas peperangan jika 
muslihat mereka memerlukan pembaharuan 
perjanjian itu, kerana mereka mungkin tidak mampu 
meneruskan peperangan itu atau mengalahkan 
orang-orang kafir itu dengan kekuatan. 
Wallahu'alam." Selesai petikan. 

Dari perenggan-perenggan yang kami petikkan itu 
dan perenggan-perenggan yang serupa dengannya 
dalam tafsir karya pengarang ternyata bahawa beliau 
dari awal-awal lagi tidak pernah memikirkan bahawa 
Islam mempunyai hak yang mutlak untuk bertindak 
dan bergerak di bumi Allah dengan tujuan 
membebaskan umat manusia dari 'ubudiyah kepada 
sesama manusia dan memulangkan 'ubudiyah kepada 
Allah Yang Maha Esa sahaja pada bila-bila masa 
sahaja islam berupaya berbuat begitu, tanpa 
memandang sama ada di sana wujudnya 
pencerobohan ke atas penganut Islam di dalam 
perbatasan negerinya atau tidak ada. Saudara 
pengarang menafikan dasar ini dari awal-awal iagi, 
sedangkan dasar ini menjadi batu landasan jihad di 
dalam Islam dan tanpa dasar ini agama Allah akan 
kehilangan haknya untuk menghapuskan halangan- 
halangan fizikal dari jalan da'wah, juga akan 
kehilangan ciri keseriusannya dan realismenya untuk 
menghadapi realiti manusia dengan sarana-sarana 
yang sesuai dengannya di berbagai-bagai peringkat 
perkembangan mereka dengan menggunakan sarana- 
sarana yang sentiasa membaharu dan ini 
menyebabkan Islam terpaksa menghadapi kekuatan- 
kekuatan fizikal dengan kekuatan da'wah dalam 
bentuk menanam 'aqidah sahaja. Ini adalah suatu 
kedudukan yang lemah bagi agama Allah yang tidak 
diredhai oleh-Nya. 11 

Begitu juga ternyata bahawa saudara pengarang 
tidak pernah memikirkan tentang tabi'at tatacara 
pergerakan Islam dalam menghadapi realiti dengan 
sarana-sarana yang sesuai. Oleh sebab itulah beliau 


11 Lihat huraian kami mengenai jihad dan huraian yang kami 
petik dari buku karangan al-Ustaz al-Maududi: ^ 

^1 dalam juzu'yang ke sembilan. 


merujukkan hukum-hukum atau peraturan-peraturan 
final kepada nas-nas peraturan Marhaliyah yang 
diturun sebelumnya tanpa melihat bahawa nas-nas 
peraturan Marhaliyah itu adalah di turun untuk 
menghadapi keadaan-keadaan realiti yang berlainan 
dari keadaan-keadaan realiti yang dihadapi oleh nas- 
nas peraturan-peraturan yang final. Sebenarnya 
peraturan-peraturan Marhaliyah itu bukanlah 
peraturan-peraturan yang mansuh dalam erti kata ia 
tidak boleh dipakai walau dalam keadaan apa 
sekalipun setelah turunnya peraturan-peraturan final, 
malah peraturan-peraturan itu terus dikekalkan untuk 
menghadapi situasi-situasi yang sama dengan situasi- 
situasi yang telah dihadapi di masa turunnya 
peraturan-peraturan itu, tetapi peraturan-peraturan 
ini tidak -mengikat kaum Muslimin apabila mereka 
menghadapi situasi-situasi yang sama dengan situasi- 
situasi yang dihadapi oleh peraturan-peraturan final 
dan mereka berkeupayaan untuk melaksanakannya. 

Perkara ini memerlukan pandangan yang luas dan 
fleksibal, juga memerlukan kefahaman terhadap 
tabi'at agama ini dan tabi'at tatacara pergerakannya 
sebagaimana telah kami jelaskan sebelum ini. 


Di sini kami ingin kembali kepada pernyataan yang 
kami buat di awal perenggan yang silam: 


"Orang yang mengkaji peristiwa-peristiwa Sirah 
Nabawiyah untuk melihat kejadian bersejarah bagi 
tatacara pergerakan Islam, juga mengkaji tabi'at 
tatacara ini sendiri, fasa-fasanya dan matlamat- 
matlamatnya akan melihat dengan jelas bahawa 
langkah yang tegas dalam perhubungan- 
perhubungan di antara kem Islam di Semenanjung 
Tanah Arab dengan seluruh kem kaum Musyrikin, 
juga di antara kem Islam dengan kem-kem Ahlil-Kitab 
yang dijelaskan di dalam surah ini adalah satu langkah 
yang tepat dengan waktunya, di mana dunia dan 
situasi-situasinya telah bersedia untuk menerimanya 
dan langkah ini merupakan langkah yang tabi'i yang 
pasti diambil tepat pada masanya." 


Pengalaman demi pengalaman telah melahirkan 
satu undang-undang yang pasti untuk mengawal 
perhubungan-perhubungan di antara masyarakat 
Islam yang mengifradkan Aliah dengan ciri-ciri 
Uluhiyah, Rububiyah, Qiwamah, Hakimiyah dan kuasa 
perundangan dengan masyarakat-masyarakat jahiliyah 
yang meletakkan ciri-ciri tersebut pada yang lain dari 
Allah atau mempersekutukan Allah dengan yang lain 
dari-Nya dalam ciri-ciri itu. Undang-undang yang pasti 
ini merupakan undang-undang pertarungan yang 
dijelaskan Allah dalam firman-Nya: 


^ ^ ^ 

"Dan sekiranya Allah tidak menolak pencerobohan setengah 
manusia dengan penentangan dari setengah manusia yang 
lain, sudah tentu robohnya biara-biara paderi-paderi Kristian, 
gereja-gereja, rumah-rumah ibadat kaum Yahudi dan masjid- 
masjid di mana banyak disebutkan nama Allah. " 

(Surah al-Haj: 40) 


Juga dijelaskan dalam firman-Nya. 



"Dan sekiranya Allah tidak menolak pencerobohan setengah 
manusia dengan penentangan dari setengah manusia yang 
iain nescaya rosaklah bumi ini . " 


(Surah aI-Baqarah: 251) 

Kesan-kesan dari undang-undang yang pasti ini 
telah muncul dalam dua gejala yang amat nyata: 

Pertama : Islam dapat mengorak langkah, selangkah 
demi selangkah, peperangan demi peperangan dan 
peringkat demi peringkat, untuk mengembangkan 
sistem hidup ciptaan Aliah di seluruh permukaan bumi 
ini dan menyampaikan Kalimatullah kepada negeri 
demi negeri, kepada qabilah demi qabiiah, dalam 
perjalanannya untuk mengembangkan Kalimatullah 
kepada seluruh manusia dan menghapuskan segala 
rintangan fizikal yang menyekat peisytiharan umum 
itu dan hancurnya kekuatan Quraisy yang menyekat 
penyampaian da'wah kepada seluruh manusia 
sehingga tertakiuknya negeri Makkah dan hancurnya 
kekuatan Quraisy yang menjadi penghalang agung 
yang menyekat kemaraan Islam, kemudian di tengah 
jalan kemaraan itu menyerah pula qabilah Hawazin 
dan Thaqif di Ta'if, rgitu dua qabilah yang terkuat 
selepas qabilah Quraisy. Dan kini Islam mempunyai 
kekuatan yang menakutkan musuhnya dan berada di 
tahap yang membolehkannya untuk mengambil 
langkah terakhir yang tegas di Semenanjung Tanah 
Arab sebagai persediaan untuk melangkah ke bumi 
Allah yang lain dari negeri-negeri yang berada di 
sebalik Semenanjung Tanah Arab itu mengikut 
suasana yang sesuai untuk setiap langkah selanjutnya 
sehingga tidak ada lagi penindasan kerana menganut 
agama Allah dan sehingga seluruh agama atau 
keta'atan itu terpulang kepada Allah sahaja. 

Yang kedua : Pembatalan perjanjian-perjanjian yang 
diadakan oleh kem-kem jahiliyah dengan kaum 
Muslimin, di dalam berbagai-bagai situasi, perjanjian 
demi perjanjian, dan pembatalan itu dilakukan sebaik 
sahaja mereka mendapat peluang yang baik, iaitu 
ketika munculnya tanda pertama yang 
membayangkan bahawa kem Islam berada dalam 
suatu bahaya yang mengancam kewujudannya atau 
sekurang-kurangnya pembatalan itu membawa akibat 
yang aman kepada kaum Musyrikin dan kaum Ahlil- 
Kitab yang membatalkannya. Sebenarnya perjanjian- 
perjanjian itu bukanlah - kecuali jarang - diadakan 
atas hasrat yang sebenar untuk berdamai dengan 


Islam dan kaum Muslimin, malah diadakan atas 
dorongan terpaksa hingga ke satu masa yang 
tertentu, kerana kem-kem jahiliyah tidak sanggup 
melihat Islam terus tegak dan kuat di hadapan 
mereka. Mereka tidak sanggup melihat kewujudan 
Islam mencabar kewujudan mereka dan bertentangan 
dengan tatacara hidup mereka yang melibatkan 
prinsip-prinsip asasi dalam segala urusan hidup baik 
yang kecil mahupun yang besar. Kewujudan Islam 
benar-benar mengancam kewujudan kem-kem 
jahiliyah, kerana di dalam tabi'at Islam terdapat unsur- 
unsur kebenaran, kedinamisan, pergerakan dan 
dorongan bergerak dan bertindak untuk meleburkan 
seluruh kuasa Taghut dan mengembalikan seluruh 
manusia kepada menyembah Aliah Yang Maha Esa 
sahaja. 

Gejala yang akhir ini dan prinsip yang kuat yang 
menjadi tapak tegaknya itulah gejala yang 
diterangkan Allah dalam firman-Nya yang berikut 
mengenai sikap kaum Musyrikin: 



"Mereka akan terus memerangi kamu sehingga mereka 
(berjaya) mengembalikan kamu dari agama kamu (kepada 
kekafiran) jika mereka berupaya." 


(Surah a!-Baqarah: 217) 


Juga diterangkan dalam ayat yang berikut mengenai 
sikap kaum Ahlil-Kitab: 



"Sebahagian besar dari kaum Ahlil-Kitab bercita-cita jika 
mereka dapat mengembalikan kamu menjadi orang-orang 
kafir semula, kerana hasad dengki dari hati mereka setelah 
kebenaran ternyata kepada mereka." 

(Surah al-Baqarah: 1 09) 


Dan seterusnya diterangkan dalam ayat berikut: 



"Orang-orang Yahudi dan Nasara tidak akan berpuas hati 
terhadap engkau hingga engkau mengikut agama mereka." 

(Surah al-Baqarah: 120) 

Dengan nas-nas yang qat'i ini, Allah S.W.T. 
mengumum-kan tentang adanya kesatuan matlamat 
di antara semua kem-kem jahiliyah terhadap Islam 
dan kaum Muslimin dan tentang keazaman mereka 
yang kuat untuk mencapai matlamat ini dan untuk 

melanjutkan perjuangan ke arah itu di sepanjang 
zaman tanpa ditentukan dengan keadaan atau zaman 
tertentu. 

Tanpa memahami undang-undang yang pasti itu 
dalam tabi'at perhubungan-perhubungan di antara 
kem Islam dan kem-kem jahiliyah dan mentafsirkan 
gejala-gejala yang tercetus dari undang-undang itu di 
sepanjang sejarah dengan merujukkan kepadanya, 
maka kita tidak dapat memahami tabi'at jihad di 
dalam Islam, juga tidak dapat memahami 
pertarungan-pertarungan yang berlarutan di antara 
kem-kem jahiliyah dan kem-kem Islam, dan 
seterusnya tidak dapat memahami motif-motif para 
Mujahidin dari angkatan pertama, tidak dapat 
memahami rahsia-rahsia penaklukan-penaklukan 
Islam, tidak dapat memahami rahsia-rahsia 
peperangan-peperangan paganisme dan Peperangan 
Salib yang tidak pernah direda di sepanjang empat 
belas abad dan masih terus dilancarkan ke atas zuriat 
kaum Muslimin walaupun mereka telah terpisah dari 
hakikat Islam dan apa yang tinggal pada mereka 
hanya nama Islam sahaja. Inilah yang berlaku di 
seluruh negeri-negeri yang dikuasai komunis, negeri- 
negeri penyembah berhala dan negeri-negeri Kristian 
seperti Rusia, China, Yugoslavia, Albania, India, 
Kashmir, Habsyah, Zambia, Cyprus, Kenya, Afrika 
Selatan dan Amerika Syarikat. Ini tidak termasuk 
tindakan-tindakan penghapusan yang ganas dan jahat 
terhadap kelompok pelopor kebangkitan Islam di 
setiap tempat di dunia Islam atau - dengan ungkapan 
yang lebih halus - di negeri-negeri yang dahulunya 
Islam. Kuasa-kuasa komunis, paganisme dan Kristian 
bekerjasama dengan estabiisment-establisment yang 
mengendalikan usaha menghapuskan pelopor- 
pelopor kebangkitan ini dengan menghulurkan 
bantuan-bantuan yang cukup dan melabuhkan tirai- 
tirai diam membisu di sekitar tindakan-tindakan ganas 
mereka untuk menghapuskan kumpulan pelopor 
kebangkitan Islam yang luhur itu. 

Semuanya ini tidak dapat difahami tanpa lebih 
dahulu memahami undang-undang yang pasti itu dan 
gejala-gejala yang tercetus darinya. 

Undang-undang itu - sebagaimana telah kami 
terangkan sebelum ini - telah muncul - tidak lama 
sebelum turunnya Surah At-Taubah dan selepas 
penaklukan negeri Makkah - dalam dua gejala yang 
telah kami huraikan sebelum ini. Undang-undang itu 
muncul dengan jelas dan menyarankan agar satu 
langkah yang tegas pasti diambil di Semenanjung 
Tanah Arab sama ada terhadap kaum Musyrikin - 
yang sedang kita bicarakannya di bahagian ayat-ayat 
ini - atau terhadap kaum Ahlil-Kitab yang kita akan 
bicarakannya secara langsung di dalam bahagian 
ayat-ayat selanjutnya selepas itu. 


Tetapi kejelasan undang-undang itu kepada barisan 
kepimpinan Islam di waktu ini tidaklah bererti bahawa 
setiap kelompok dan puak di dalam masyarakat Islam 
melihat undang-undang itu sejelas itu belaka 


terutama kepada mereka yang baru menganut Islam 
dan masih dalam tahap mu'allaf dan lebih-lebih lagi 
orang-orang yang berhati lemah dan orang-orang 
yang berpura-pura beriman (Munafigin)! 


Di dalam masyarakat Islam terdapat kalangan- 
kalangan - mungkin setengahnya dari tokoh-tokoh 
Muslimin - yang merasa tidak senang terhadap 
tindakan membatalkan perjanjian-perjanjian dengan 
seluruh kaum Musyrikin, iaitu pembatalan selepas 
empat bulan bagi kaum Musyrikin yang mengkhianati 
perjanjian, juga bagi kaum Musyrikin yang 
mempunyai perjanjian-perjanjian yang tidak terbatas 
dengan kaum Muslimin, juga bagi kaum Musyrikin 
yang tidak pernah memerangi kaum Muslimin 
walaupun -tidak ada perjanjian, juga bagi kaum 
Musyrikin yang mempunyai perjanjian kurang dari 
empat bulan, dan pembatalan selepas habis tempoh 
perjanjian bagi kaum Musyrikin yang mempunyai 
perjanjian-perjanjian yang terbatas, sedangkan 
mereka tidak pernah mengurangi sedikit pun 
komitmen mereka terhadap perjanjian itu dan tidak 
pernah membantu sesiapa pun untuk menentang 
kaum Muslimin walaupun kalangan ini merasa senang 
dengan tindakan membatalkan perjanjian dengan 
kaum Musyrikin yang telah mengkhianati perjanjian 
dan kaum Musyrikin yang dikhuatiri melakukan 
pengkhianatan sebagaimana telah diterangkan di 
dalam nas-nas atau peraturan-peraturan Marhaliyah 
yang terkandung dalam Surah al-Anfal: 




(|a) 

“Dan Jika engkau bimbang apa-apa pengkhianatan dari 
sesuatu kaum, maka kembalikan perjanjian kepada mereka 
dengan cara yang adil. Sesungguhnya Allah tidak menyukai 
para pengkhianat." 


(Surah al-Anfal: 58) 

Tetapi tindakan membatalkan perjanjian-perjanjian 
dengan kaum Musyrikin yang lain selepas empat 
bulan atau selepas habis tempoh perjanjian mungkin 
di lihat oleh kalangan ini sebagai suatu tindakan yang 
bertentangan dengan amalan-amalan lumrah yang 
diketahui mereka, iaitu amalan mengadakan 
perjanjian dengan mereka yang ingin mengadakan 
perjanjian, amalan bersikap damai terhadap mereka 
yang bersikap damai dan amalan tidak mengapa- 
apakan terhadap mereka yang mengadakan 
perjanjian damai. Walau bagaimanapun, Allah 
menghendaki sesuatu tindakan yang lebih besar dari 
tindakan yang biasa dan menghendaki sesuatu 
langkah yang final bagi langkah-langkah yang telah 
diambil sebelum ini. 


Di dalam masyarakat Islam juga terdapat kalangan - 
mungkin setengah-setengahnya dari tokoh-tokoh 
Muslimin - yang berpendapat bahawa tindakan 
memerangi seluruh kaum Musyrikin dan memburu 
mereka sehingga mereka kembali kepada agama 
Islam adalah tidak perlu setelah Islam mendapat 

kemenangan di Semenanjung Tanah Arab dan setelah 
di sana tidak ada lagi kaum Musyrikin kecuali 
kumpulan-kumpulan kecil yang bertaburan di sana 
sini yang tidak dikhuatiri mengancam keselamatan 
Islam pada hari ini, apatah lagi memang diduga 
bahawa kumpulan-kumpulan kecil itu akan kembali 
perlahan-lahan kepada agama Islam di bawah 
naungan keamanan. Kalangan ini juga tidak sunyi dari 
perasaan tidak senang apabila tindakan yang keras ini 
melibatkan pembunuhan kaum kerabat yang dekat, 
sahabat-sahabat handai dan orang-orang yang 
mempunyai berbagai hubungan sosial dan ekonomi 
dengan mereka, sedangkan di sana masih ada 
harapan mereka akan masuk ke dalam pangkuan 
Islam tanpa menggunakan tindakan yang keras ini. 
Walau bagaimanapun, Allah menghendaki agar 
'aqidah sahaja dijadikan satu-satunya tali yang 
mengikat kelompok Muslimin dan agar Semenanjung 
Tanah Arab menjadi bumi yang bersih untuk Islam, 
dan seterusnya menjadi tapak yang aman bagi islam, 
sedangkan Allah mengetahui bahawa kerajaan 
Roman yang bertapak di tanah tinggi Syam itu 
menyimpan niat yang jahat terhadap Islam 
sebagaimana akan diterangkan kelak. 

Di dalam masyarakat Islam juga terdapat kalangan - 
mungkin setengah-setengahnya dari tokoh-tokoh 
Muslimin - yang menaruh kebimbangan akan 
berlakunya kemelesetan ekonomi ekoran dari 
kelumpuhan hubungan-hubungan dagang dan 
ekonomi di seluruh Semenanjung Tanah Arab dengan 
sebab perisytiharan perang terhadap seluruh kaum 
Musyrikin yang ada di sana, la memberi kesan yang 
buruk di musim haji terutama setelah diumumkan 
bahawa tiada seorang Musyrik pun yang dibenarkan 
mengerjakan haji selepas tahun itu dan kaum 
Musyrikin tidak di benar mengimarahkan masjid- 
masjid Allah... terutama apabila difikirkan bahawa 
tindakan yang keras itu adalah tidak perlu, kerana 
matlamat itu boleh dicapai melalui jalan-jalan damai 
walaupun lambat, tetapi Allah S.W.T. menghendaki 
agar 'aqidah dijadikan satu-satunya tali yang 
mengikat masyarakat Islam sebagaimana -telah 
dijelaskan sebelum ini dan agar 'aqidah dijadikan asas 
pertimbangan yang lebih kuat di dalam hati para 
Mu'minin dari pertimbangan-pertimbangan yang lain 
seperti pertimbangan hubungan kekerabatan dan 
hubungan persahabatan atau pertimbangan faedah 
dan muslihat. Begitu juga Allah S.W.T. mahu 
mengajar kaum Muslimin bahawa Dialah sahaja yang 
memegang sumber rezeki, sedangkan punca-punca 
rezeki yang zahir bukannya merupakan punca-punca 
rezeki yang tunggal yang diciptakan Allah untuk 
mereka dengan qudrat kuasa-Nya. 

Seterusnya di dalam masyarakat Islam terdapat 
golongan yang berhati lemah, ragu-ragu dan 
golongan mu'allaf dan Munafiqin dan lain-lainnya dari 
mereka yang menganut Islam secara beramai-ramai 
dan belum lagi terterap dengan ciri-ciri keislaman. 
Golongan inilah yang takut kepada tindakan untuk 


membunuh seluruh kaum Musyrikin dan bimbang 
berlakunya kemelesetan ekonomi akibat lumpuhnya 
kegiatan perniagaan di musim-musim haji, 
kekurangan keamanan dalam perdagangan, 
perjalanan dan putusnya hubungan-hubungan dan 
komunikasi-komunikasi di samping menghadapi 
perbelanjaan dan pengorbanan jihad yang menelan 
jiwa raga dan harta benda. Hati mereka tidak 
terdorong untuk menanggung semua beban ini. 
Mereka masuk ke dalam agama Islam yang kuat, 
menang dan stabil dan ini merupakan sesuatu yang 
menguntungkan mereka tanpa mengalami kepenatan 
yang besar, tetapi pengorbanan-pengorbanan yang 
dikehendaki dari mereka merupakan sesuatu yang 
tidak kena-mengena dengan mereka, kerana mereka 
masih baru dengan Islam dan dengan beban-beban 
tugasnya, tetapi Allah S.W.T. mahu memeriksa 
barisan dan hati kaum Muslimin dan kerana itu Allah 
berfirman kepada mereka: 


i' Oji 



"Apakah kamu fikir bahawa kamu akan ditinggalkan (tanpa 
diuji), sedangkan Allah belum lagi mengetahui adanya 
mereka (dalam realiti) yang sanggup berjihad dari kalangan 
kamu dan mereka yang tidak mengambil sahabat-sahabat 
setia selain Allah, rasui-Nya dan para Mu'minin. Dan Allah 
Maha Mengetahui segala apa yang dilakukan kamu. "(16) 


Gejala-gejala yang rumit dan celaru dalam 
masyarakat Islam yang bercampur aduk - selepas 
penaklukan negeri Makkah - itu memerlukan 
penjelasan yang panjang lebar dan terperinci yang 
diungkap dengan berbagai-bagai uslub dan saranan 
di dalam ayat-ayat bahagian ini untuk mengubati 
keladak-keladak yang tidak sihat yang mendap di 
dalam hati mereka dan menghapuskan 
ketidakpaduan di dalam barisan mereka di samping 
menghapuskan kekeliruan-kekeliruan dan salah 
faham yang berkecamuk hingga di dalam hati 
setengah-setengah orang Islam yang bersih. 


Keadaan-keadaan yang sedemikian memerlukan 
surah ini dibuka dengan satu perisytiharan umum 
yang menyatakan pemutusan hubungan dari Allah 
dan rasul-Nya dengan seluruh kaum Musyrikin dan 
pengisytiharan itu diungkapkan sekali lagi - selepas 
disenggangnya oleh satu ayat - dengan kekuatan dan 
nada tinggi yang sama supaya tidak ada hati seorang 
Muslim yang ingin mengekalkan hubungan yang baik 
dengan kaum Musyrikin yang telah diputuskan 
hubungan mereka oleh Allah dan rasul-Nya: 

"(Inilah pernyataan) pemutusan hubungan - daripada Allah 
dan rasul-Nya (yang dihadapkan) kepada orang-orang 
Musyrikin yang kamu telah mengadakan perjanjian dengan 
mereka."(1) 

"Dan (inilah) satu pernyataan dari Allah dan rasul-Nya 
kepada umat manusia pada hari Haji Akbar bahawa 
sesungguhnya Allah dan rasul-Nya telah memutuskan 
hubungan dengan kaum Musyrikin."(3) 

Keadaan yang sedemikian juga memerlukan 
pernyataan yang memberi ketenteraman kepada para 
Mu'minin dan menakutkan kaum Musyrikin, iaitu 
pernyataan yang menerangkan bahawa Allah tetap 
menghinakan orang-orang yang kafir dan orang- 
orang yang enggan beriman tidak akan dapat 
melemahkan Allah dan tidak akan terlepas dari 'azab- 
Nya: 

"Oleh sebab itu (wahai kaum Musyrikin) berjalanlah kamu 
(dengan bebas dan aman) di bumi ini selama empat bulan 
dan ketahuilah bahawa kamu tidak akan dapat melemahkan 
Allah dan sesungguhnya Allah tetap menghinakan orang- 
orang yang kafir(2). 

Jika kamu bertaubat, maka ia lebih baik untuk kamu, tetapi 
jika kamu berpaling, maka ketahuilah bahawa kamu tidak 
akan dapat melemahkan Aliah, dan sampaikan berita 
gembira kepada orang-orang kafir bahawa mereka akan 
menerima 'azab yang amat pedih."(3) 


Keadaan yang sedemikian juga memerlukan 
pernyataan membantah terhadap kewajaran kaum 
Musyrikin mempunyai perjanjian yang diakui di sisi 
Allah dan rasul-Nya - kecuali mereka yang telah 
mengadakan perjanjian kemudian menghormati 
perjanjian itu dengan jujur, maka perjanjian mereka 
hendaklah dihormati sehingga habis tempohnya 
selama mereka berlaku jujur - dan di samping itu para 
Mu'minin diingatkan bahawa kaum Musyrikin 
bersikap tidak menghormati perjanjian dan mereka 
tidak silu malu sanggup melakukan pengkhianatan 
jika mereka dapat menguasai kaum Muslimin. Para 
Mu'minin selanjutnya diberi gambaran tentang 
kekufuran kaum Musyrikin dan kepura-puraan 
mereka memperlihatkan hubungan mesra terhadap 
mereka kerana mereka takut kekuatan kaum 
Muslimin: 

(J) 

"Bagaimana orang-orang Musyrikin itu wajar mempunyai 
perjanjian yang diakui di sisi Allah dan rasul-Nya, kecuali 
kaum Musyrikin yang kamu telah mengadakan perjanjian 
dengan mereka berhampiran Masjidil-Haram. Oleh itu 
selama mereka berlaku lurus terhadap kamu, maka 
hendaklah kamu berlaku lurus terhadap mereka. 
Sesungguhnya Allah menyayangi orang-orang yang 
bertaqwa(7). Bagaimana wajar begitu, sedangkan jika 
mereka memperolehi kemenangan terhadap kamu, mereka 
tidak memelihara hubungan kekerabatan dengan kamu dan 
tidak pula menghormati perjanjian. Mereka menyenangkan 
hati kamu dengan mulut mereka, sedangkan hati mereka 
menolak dan kebanyakan mereka adalah orang-orang yang 
fasiq(8). Mereka menukar ayat-ayat Allah dengan harga yang 
sedikit kemudian mereka menghalangi manusia dari jalan 
Allah. Sesungguhnya amat buruk sekali segala perbuatan 
yang dilakukan mereka(9). Mereka tidak memelihara 
hubungan kekerabatan dengan orang Mu'min dan tidak 
pula menghormati perjanjian dan mereka adalah golongan 
yang melampaui batas."(1 0) 


Keadaan yang sedemikian juga memerlukan 
dibangkitkan kenangan-kenangan yang pahit di 
dalam hati kaum Muslimin dan dirangsangkan 
perasaan marah dan keinginan menuntut bela dan 
meluahkan dendam yang sebak dalam dada terhadap 
musuh-musuh mereka yang sekaligus menjadi musuh- 
musuh Aliah dan agama Allah: 

"Mengapa kamu tidak memerangi orang-orang yang telah 
mencabuli sumpah (perjanjian) mereka dan berazam untuk 
mengusir Rasulullah dan merekalah yang mula-mula 
memerangi kamu? Apakah kamu takut kepada mereka, 
sedangkan Allah itulah yang lebih wajar kamu takuti-Nya jika 
kamu benar orang-orang yang beriman(13). Perangilah 
mereka nescaya Allah mengazabkan mereka dengan 
perantaraan tangan kamu dan menghinakan mereka serta 
menolong kamu mengalahkan mereka dan menyembuhkan 
hati orang-orang yang beriman(14). Dan menghapuskan 
kemarahan hati mereka dan Allah menerima taubat orang- 
orang yang dikehendaki-Nya. Dan Allah Maha Mengetahui 
dan Maha Bijaksana."(1 5) 


Keadaan yang sedemikian juga memerlukan 
pemisahan yang sempurna di atas landasan 'aqidah 
dan menentang sentimen-sentimen kekerabatan dan 
persahabatan kedua-dua sekali serta memberi pilihan 
di antaranya dengan Allah dan rasul-Nya dan berjihad 
fi Sabilillah, dan seterusnya meletak kaum Muslimin di 
persimpangan jalan: 



"Wahai orang-orang yang beriman! Janganlah kamu 
mengambil bapa-bapa dan saudara-saudara kamu sebagai 
sahabat-sahabat setia jika mereka mengutamakan kekufuran 
dari keimanan dan sesiapa di antara kamu yang mengambil 
mereka sebagai sahabat-sahabat setia, maka merekalah 
orang-orang yang zalim(23). Katakanlah: Jika bapa-bapa 
kamu, anak-anak kamu, saudara-saudara kamu, isteri-isteri 
kamu, kaum keluarga kamu, harta kekayaan yang 
diusahakan kamu, perniagaan yang kamu bimbang (dilanda) 
kemelesetan dan rumah-rumah kediaman yang disayangi 
kamu itu lebih dicintai kamu dari Allah dan rasul-Nya dan 
dari berjihad fi Sabilillah, maka tunggulah sehingga Allah 
membawa keputusan-Nya. Dan Allah tidak memberi hidayat 
kepada golongan manusia yang fasiq. "(24) 

Seterusnya keadaan yang sedemikian memerlukan 
kaum Muslimin diperingatkan dengan pertolongan- 
pertolongan Allah yang diberikan kepada mereka di 
berbagai-bagai medan peperangan dan yang paling 
terkini ialah di hari tercetusnya Peperangan Hunayn, 
di mana mereka di tewas musuh dan tiada sesiapa 
yang sanggup menolong melainkan Allah yang 
mengirim bala tentera malaikat dan mengukuhkan 



"(Wahai orang-orang yang beriman) Sesungguhnya Allah 
telah memberi pertolongan kepada kamu di berbagai-bagai 
medan peperangan, juga pada hari Peperangan Hunayn, di 
mana kamu terpesona dengan bilangan kamu yang ramai, 
namun ia tidak memberi faedah sedikit pun kepada kamu 
dan (menyebabkan kamu mengalami kekalahan) hingga 
bumi yang luas dirasakan kamu sempit, kemudian kamu 
melarikan diri ke belakang(25). Kemudian Allah menurunkan 
ketenteraman-Nya ke atas rasul-Nya dan ke atas para 
Mu'minin serta menurunkan bala tentera malaikat yang 
tidak dapat di lihat oleh kamu dan menyeksakan orang- 
orang kafir. Itulah balasan yang setimpal kepada orang- 
orang kafir." (26) 

Pada akhirnya keadaan yang sedemikian juga 
memerlukan kaum Muslimin diberi keyakinan dari segi 
pendapatan rezeki yang dikhuatiri mereka akan 
dilanda kerugian kerana kemelesetan pasaran di 
musim-musim haji dan kelumpuhan kegiatan 
perdagangan. Mereka perlu diperingatkan bahawa 
rezeki itu bergantung kepada kehendak masyi'ah 

Allah dan bukannya kepada punca-punca rezeki yang 
zahiryang difikirkan mereka: 



"Wahai orang-orang yang beriman! Sesungguhnya orang- 
orang Musyrikin itu adalah najis. Oleh sebab itu janganlah 
mereka mendekati Masjidil Haram selepas tahun ini. Dan jika 
kamu bimbang menjadi miskin, maka Allah akan memberi 
kekayaan kepada kamu dari limpah kurnia-Nya jika ia 
kehendaki. Sesungguhnya Allah Maha Mengetahui dan 
Maha Bijaksana. "(28) 

Semua keterangan, penjelasan, saranan, 
pemberangsangan dan kempen yang panjang, yang 
menggunakan berbagai-bagai uslub ini 
membayangkan - sebagaimana telah kami tegaskan 
sebelum ini - keadaan masyarakat Islam selepas 
penaklukan negeri Makkah dan selepas masuknya 
berbagai-bagai anasir 'manusia yang baru dan ramai 
ke dalam agama Islam, juga selepas perkembangan 
horizontal yang begitu cepat, yang telah membawa 
kepada masyarakat Islam kumpulan-kumpulan 
manusia yang belum lagi terterap dengan ciri-ciri 
keislaman. Jika tidak kerana masyarakat Madinah 
telah sampai - melalui zaman dan tarbiyah Islamiyah 
yang lama - ke tahap yang stabil, kukuh, bersih, sedar 
dan bijak tentulah gejala-gejala ini akan menjadi 
punca-punca bahaya yang besar, yang mengancam 
kewujudan Islam itu sebagaimana telah kami jelaskan 
berulang-ulang kali sebelum ini. 

Kini cukuplah sekadar ini sahaja tinjauan umum 
terhadap pembicaraan-pembicaraan yang terkandung 
dalam bahagian pertama surah ini dan keadaan- 
keadaan masyarakat Islam di zaman itu yang 
dibayangkan olehnya. Sekarang marilah kita hadapi 
ayat-ayat berikut dengan huraian yang terperinci: 


(Pentafsiran ayat-ayat 1-6) 

Perisytiharan Putus Hubungan 
Dengan Kaum Musyrikin 


(Ji. <Ui\ j'iVj 





“(Inilah pernyataan) pemutusan hubungan daripada Allah 
dan rasul-Nya (yang dihadapkan) kepada orang-orang 
Musyrikin yang kamu telah mengadakan perjanjian dengan 
mereka(l). Oleh sebab itu (wahai kaum Musyrikin) 
berjalanlah kamu (dengan bebas dan aman) di bumi negeri 
ini selama empat bulan dan ketahuilah bahawa kamu tidak 
akan dapat melemahkan Allah dan sesungguhnya Allah 
tetap menghinakan orang-orang yang kafir(2). Dan (inilah) 
satu pernyataan dari Allah dan rasul-Nya kepada umat 
manusia pada hari Haji Akbar bahawa sesungguhnya Allah 
dan rasul-Nya memutuskan hubungan dengan kaum 
Musyrikin. Oleh kerana itu, jika kamu bertaubat, maka ia 
lebih baik untuk kamu, tetapi jika kamu berpaling, maka 
ketahuilah bahawa kamu tidak akan dapat melemahkan 
Allah, dan sampaikan berita gembira kepada orang-orang 
kafir bahawa mereka akan menerima 'azab yang amat pedih 
(3). Kecuali orang-orang Musyrikin yang kamu telah 
mengadakan perjanjian dengan mereka kemudian mereka 
tidak pemah mengurangi sedikit pun isi perjanjian itu 
terhadap kamu dan mereka tidak pernah membantu 
seseorang pun memusuhi kamu, maka sempurnakanlah 
perjanjian kamu dengan mereka sehingga sampai 
tempohnya. Sesungguhnya Allah menyayangi orang-orang 
yang bertaqwa(4). Apabila habis tempoh empat Bulan 
Haram (di mana kamu diharam berperang), maka bunuhlah 
kaum Musyrikin di mana sahaja kamu jumpai mereka, 
tangkaplah mereka, kepungilah mereka dan perhatikan 
pergerakan mereka di setiap tempat kawalan. Jika mereka 

bertaubat mendirikan solat dan menunaikan zakat, maka 
berilah kebebasan kepada mereka. Sesungguhnya Allah 
Maha Pengampun dan Maha Pengasih(5). Jika seseorang 
Musyrikin meminta perlindungan kepada kamu, maka 
berilah perlindungan kepadanya sehingga ia sempat 
mendengar Kalamullah kemudian hantarkannya ke tempat 
yang aman baginya. Layanan yang sedemikian kerana 
mereka adalah golongan yang tidak mengetahui."(6) 

Ayat-ayat ini dan ayat-ayat seiepasnya sehingga ayat 
dua puluh lapan adalah di turun untuk menentukan 
hubungan-hubungan yang final di antara masyarakat 
Islam yang mempunyai kedudukan yang teguh di 
Madinah dan di Semenanjung Tanah Arab umumnya 
dengan saki-baki kaum Musyrikin di Semenanjung 
Tanah Arab yang belum lagi masuk ke dalam agama 
Islam, sama ada mereka telah memeterai perjanjian 
dengan Rasulullah s.a.w. kemudian mereka 
membatalkannya apabila mereka melihat bahawa 
tindakan kaum Muslimin untuk menentang kerajaan 
Roman - sewaktu angkatan perang Muslimin bertolak 
untuk berperang dengan tentera Roman di Tabuk - 
akan memberi akibat yang membinasakan Islam dan 
para pengikutnya atau sekurang-kurangnya akan 
melemahkan kekuatan kaum Muslimin, atau mereka 
tidak meterai perjanjian dengan Rasulullah s.a.w., 
tetapi mereka tidak pernah bertindak jahat terhadap 
kaum Muslimin, atau mereka meterai perjanjian yang 
terhad atau tidak terhad dengan Rasulullah s.a.w. dan 
mereka menghormati perjanjian itu dan tidak pernah 
mengurangkan komitmen mereka sedikit pun 
terhadap perjanjian itu dan tidak pernah membantu 
sesiapa pun Untuk menentang kaum Muslimin. 
Kepada golongan-golongan kaum Musyrikin inilah 
diturunkan ayat-ayat ini dan ayat-ayat seiepasnya 
untuk menggariskan bentuk hubungan-hubungan 
final di antara mereka dengan masyarakat Islam 
berdasarkan pertimbangan-pertimbangan yang telah 
kami huraikan agak meluas sama ada dalam kata 
pengantar surah atau kata pengantar pelajaran ini 
khususnya. 

Uslub ayat-ayat ini dan cara pengungkapannya 
mengambil bentuk perisytiharan umum dengan 
nadanya yang tinggi. Dengan demikian tercapailah 
keselarasan di antara uslub ' dan cara 
pengungkapannya dengan maudhu 1 pembicaraannya 
serta suasana yang melingkungi maudhu' ini 
mengikut cara pengungkapan al-Qur'an. 12 

Di sana terdapat berbagai-bagai riwayat mengenai 
suasana-suasana perisytiharan ini dan cara 
penyampaiannya dan siapakah yang 
menyampaikannya. Riwayat yang lebih sahih dan 
lebih hampir dengan tabi'at suasana, juga lebih 
selaras dengan realiti kaum Muslimin zaman itu ialah 
riwayat yang dijelaskan oleh Ibn Jarir ketika beliau 


12 Lihat huraian secara meluas dalam buku " cr* 

&TJS11' bab £ J^UiSI" dan bab cjTjSJI iajjfa" 


menyebut riwayat-riwayat itu. Di sini kami petikkan 
mana-mana ulasannya yang menggambarkan 
pandangan kami terhadap hakikat yang berlaku dan 
mengabaikan ulasan-ulasannya yang tidak secocok 
dengan pandangan kami, juga ulasan-ulasannya yang 
bertentangan satu sama lain, kerana tujuan kami 
bukannya untuk membahaskan riwayat-riwayat itu 
dan bukan pula untuk membahaskan ulasan-ulasan 
Ibn Jarir at-Tabari, malah tujuan kami ialah untuk 
menthabitkan apa yang kami tarjihkan sebagai 
sesuatu yang benar berlaku berdasarkan riwayat yang 
ada dan kajian mengenainya: 


Ujar at-Tabari dalam satu riwayatnya dengan 
isnadnya dari Mujahid mengenai ayat: 



"(Inilah pernyataan) pemutusan hubungan daripada Allah 
dan rasul-Nya (yang dihadapkan) kepada orang-orang 
Musyrikin yang kamu telah mengadakan perjanjian dengan 
mereka."(1) 

Katanya (yang dimaksudkan dengan Musyrikin 
dalam ayat ini) ialah kaum Musyrikin yang telah 
mengadakan perjanjian (dengan Rasulullah) iaitu dari 
suku Mudlij dan orang-orang Arab yang beliau 
mengikat perjanjian dengan mereka. Katanya: 
Rasulullah s.a.w. telah datang dari Tabuk setelah 
selesai urusannya di sana dan beliau mahu 
mengerjakan ibadat haji, kemudian beliau bersabda: 
"Oleh kerana kaum Musyrikin turut berkunjung ke 
Baitullah dan melakukan ibadat tawaf dengan 
keadaan bertelanjang, maka aku tidak suka 
mengerjakan haji sehingga perkara itu tidak berlaku". 
Lalu beliau menghantar Abu Bakr dan Ali 
Rahmatullahi alayhima. Kedua-duanya telah 
berkeliling menemui orang ramai di Zul-Majaz dan di 
tempat-tempat berjual beli dan di semua tempat 
perhimpunan mereka. Keduanya telah memberitahu 
kepada orang-orang Musyrikin yang telah mengikat 
perjanjian (dengan Rasulullah) bahawa mereka diberi 
kebenaran bergerak bebas dan aman selama empat 
bulan, iaitu empat Bulan Haram yang berlalu berturut- 
turut, iaitu dua puluh hari dari akhir bulan Zulhijjah 
hingga sepuluh hari dari bulan Rabi'ul-Awal, 
kemudian selepas itu tidak ada lagi perjanjian dengan 
mereka. Kemudian seluruh mereka diberitahu bahawa 
mereka akan menghadapi tindakan perang kecuali 
mereka beriman, tetapi seluruh mereka telah 
menganut Islam pada masa itu dan tiada seorang pun 
yang mengambil kesempatan menjelajah dengan 
bebas. 

Ujar at-Tabari setelah beliau mengemukakan 
sejumlah riwayat-riwayat mengenai hakikat tempoh, 
iaitu awal dan akhirnya yang dimaksudkan 
dengannya: 

"Pendapat yang lebih tinggi kesahihannya 
mengenai perkara ini ialah pendapat yang 
mengatakan: Tempoh yang diberikan Allah kepada 
kaum Musyrikin yang mempunyai perjanjian dengan 
Rasulullah s.a.w. dan diberi kebenaran bergerak bebas 
dalam firman-Nya: 

" Oleh sebab itu (wahai kaum Musyrikin) berjalanlah kamu 
(dengan bebas dan aman) di bumi ini selama empat 
bulan"(2) 

ialah kaum Musyrikin yang mempunyai perjanjian 
dengan Rasulullah s.a.w. yang telah bertindak 
menolong pihak lain untuk memusuhi Rasulullah 
s.a.w. dan telah membatalkan perjanjian mereka 
sebelum habis tempohnya. Adapun kaum Musyrikin 
yang tidak membatalkan perjanjian mereka dan tidak 
pula pernah membantu sesiapa untuk memusuhi 
Rasulullah s.a.w., maka Allah telah memerintah Nabi 
s.a.w. supaya menghormati perjanjian di antara beliau 
dengan mereka hingga habis tempohnya dengan 
firman-Nya: 



"Kecuali orang-orang Musyrikin yang kamu telah 
mengadakan perjanjian dengan mereka kemudian mereka 
tidak pernah mengurangi sedikit pun isi perjanjian itu 
terhadap kamu dan ' mereka tidak pernah membantu 
seseorang pun memusuhi kamu, sempurnakanlah perjanjian 
kamu dengan mereka sehingga sampai tempohnya. 
Sesungguhnya Allah menyayangi orang-orang yang 
bertaqwa."(4) 

"Jika ada orang yang menyangka bahawa firman 
Allah Taala: 




"Apabila habis tempoh empat Bulan Haram (di mana kamu 
diharam berperang), maka bunuhlah kaum Musyrikin di 
mana sahaja kamu jumpai mereka."(5) 

membawa pengertian yang berlainan dari pendapat 
kami dengan alasan kerana ayat ini mewajibkan kaum 
Muslimin membunuh sekalian Musyrikin selepas 
berakhirnya tempoh empat bulan, maka sebenarnya 
perintah itu bukan bermaksud seperti yang 
difahamkan olehnya, kerana ayat yang datang selepas 
ayat ini membuktikan kesahihan pendapat kami dan 
kemelesetan pendapat orang yang mengatakan: 
Apabila bulan-bulan Haram itu berlalu, maka 
diharuskan membunuh sekalian orang Musyrikin sama 
ada mereka mempunyai perjanjian dengan Rasulullah 
s.a.w. atau tidak mempunyai perjanjian. Ayat yang 
datang kemudian itu berbunyi: 


s " J /t " 


^4 


"Bagaimana mungkin orang-orang Musynkin itu * wajar 
mempunyai perjanjian yang diakui di sisi Allah dan rasul-Nya, 
kecuali kaum Musyrikin yang kamu telah mengadakan 
perjanjian dengan mereka berhampiran Masjidil-Haiam. Oleh 
itu selama mereka berlaku lurus terhadap kamu, maka 
hendaklah _ kamu berlaku lurus terhadap mereka. 
Sesungguhnya Allah menyayangi orang-orang yang 
bertaqwa."(7) 


Mereka juga orang-orang Musyrikin, tetapi Allah 
memerintah Nabi s.a.w. dan sekalian orang Islam 
supaya berlaku jujur dalam perjanjian dengan mereka 
selama mereka berlaku jujur, iaitu tidak membatalkan 
perjanjian mereka dan tidak menolong mana-mana 
pihak menentang kaum Muslimin. 

"Di dalam cerita-cerita (akhbar) yang menguat satu 
sama lain dan Rasulullah s.a.w. menceritakan: 
Sewaktu beliau mengirim Ali Rahimahullahu supaya 
mengisytiharkan pemutusan hubungan kepada kaum 
Musyrikin yang mempunyai perjanjian dengan beliau, 
maka beliau telah menyuruh Ali supaya berucap 
kepada mereka: 'Sesiapa yang mempunyai perjanjian 
dengan Rasulullah s.a.w., maka perjanjiannya akan 
terus dihormati sehingga habis tempohnya. Cerita ini 
merupakan dalil yang paling jelas atas kesahihan 
pendapat kami, kerana Allah tidak memerintah Nabi 
s.a.w. supaya membatalkan perjanjian yang telah 
diikat oleh beliau dengan kaum Musyrikin hingga ke 
satu tempoh yang tertentu apabila mereka 
menghormati perjanjian itu dengan jujur atau tidak 
membatalkannya. Allah hanya memberi tempoh 
empat bulan kepada kaum Musyrikin yang telah 
membatalkan perjanjian mereka atau kepada kaum 
Musyrikin yang telah mengadakan perjanjian yang 
tidak terbatas dengan Rasulullah s.a.w. Ada pun 
kaum Musyrikin yang mengadakan perjanjian yang 
terbatas hingga suatu tempoh yang tertentu dan 
mereka tidak membatalkannya, maka Rasulullah 
s.a.w. telah diperintah supaya menghormati perjanjian 
itu hingga habis tempohnya. Dan beliau telah 
mengirim juruhebahnya supaya menghebahkan 
perkara ini kepada orang-orang Arab yang datang di 
musim haji." 


Ujar at-Tabari lagi dalam satu ulasannya yang lain 
terhadap riwayat-riwayat yang menyentuh perjanjian- 
perjanjian itu: 


"Cerita-cerita ini dan cerita-cerita yang 
seumpamanya membuktikan kebenaran pendapat 
kami, iaitu tempoh empat bulan itu diberikan kepada 
golongan kaum Musyrikin yang kami katakan itu. 
Adapun kaum Musyrikin yang mempunyai perjanjian 

yang terbatas dengan waktu-waktu yang tertentu, 
maka Rasulullah s.a.w. telah menghormati perjanjian 
itu hingga habis tempohnya berlandaskan perintah 
Aliah yang disampaikan kepadanya. Inilah maksud 
yang zahir dari ayat-ayat yang diturunkan Allah dan 
disokong oleh cerita-cerita (akhbar) dari Rasulullah 
s.a.w." 

Apabila kita tinggalkan riwayat-riwayat yang lemah 
dan athar dalam setengah-setengah riwayat yang 
mungkin ditinggalkan kerana perselisihan politik yang 
berlaku kemudiannya di antara puak Ali r.a dengan 
penyokong-penyokong puak Umawi atau ahli sunnah, 
maka bolehlah kita berkata bahawa Rasulullah s.a.w. 
telah mengirim Abu Bakr r.a. sebagai Amir Jama'ah 
haji pada tahun ini, kerana beliau tidak suka 
menunaikan ibadat haji, sedangkan kaum Musyrikin 
masih mengerjakan tawaf dengan keadaan bogel. 
Kemudian apabila turun bahagian awal Surah at- 
Taubah, maka beliau terus mengirim Ali r.a. menyusuli 
Abu Bakr, lalu Ali pun mengumumkan kepada orang 
ramai maksud ayat-ayat Surah at-Taubah itu yang 
mengandungi hukum-hukum atau peraturan- 
peraturan yang final dan di antaranya ialah peraturan 
yang tidak membenarkan mana-mana orang Musyrik 
mengerjakan ibadat tawaf di Baitullah selepas tahun 
ini. 

At-Tirmizi telah meriwayatkan di dalam kitab at- 
Tafsir dengan isnadnya dari Aii katanya: "Nabi s.a.w. 
telah mengirimkan saya ketika diturunkan Surah 
Bara'ah (at-Taubah) untuk menghebahkan empat 
perkara: (1) Orang-orang yang bertelanjang tidak 
dibenarkan melakukan ibadat tawaf. (2) Tiada 
seorang Musyrik pun yang dibenarkan menghampiri 
Masjidil-Haram selepas tahun ini. (3) Sesiapa yang 
mempunyai perjanjian dengan Rasulullah s.a.w., maka 
perjanjian itu akan dihormati sehingga habis 
tempohnya. (4) Dan tiada yang dapat masuk Syurga 
melainkan orang Islam". Khabar ini merupakan 
khabar yang paling sahih yang datang mengenai 
persoalan ini. Oleh itu kami rasa cukup dengannya. 



"(Inilah pernyataan) pemutusan hubungan daripada Allah 
dan rasul-Nya (yang dihadapkan) kepada orang-orang 
Musyrikin yang kamu telah mengadakan perjanjian dengan 
mereka. "(1) 

Perisytiharan umum yang dilaungkan dengan suara 
yang tinggi ini mengandungi dasar am perhubungan 
di antara kaum Muslimin dan kaum Musyrikin pada 
masa itu di Semenanjung Tanah Arab seluruhnya, 
kerana perjanjian-perjanjian yang diisytiharkan di 
dalam ayat ini ialah perjanjian-perjanjian yang wujud 
di antara Rasulullah s.a.w. dengan kaum Musyrikin di 
Semenanjung Tanah Arab. Perisytiharan pemutusan 
hubungan Allah dan rasul-Nya dari kaum Musyrikin 


menentukan sikap setiap Muslim terhadap kaum 
Musyrikin, la diungkapkan dengan nada yang 
mendalam di dalam hati setiap Muslim hingga tidak 
ada lagi ruang untuk bertanya dan teragak-agak. 


Selepas perisytiharan datang pula keterangan- 
keterangan, penentuan-penentuan dan huraian- 
huraian bagi perisytiharan ini: 



"Oleh sebab itu (wahai kaum Musyrikin) berjalanlah kamu 
(dengan bebas dan aman) di bumi negeri ini selama empat 
bulan dan ketahuilah bahawa kamu tidak akan dapat 
melemahkan Allah dan sesungguhnya Allah tetap 
menghinakan orang-orang yang kafir "(2) 

Ini merupakan keterangan bagi tempoh masa yang 
diberikan Allah kepada kaum Musyrikin, iaitu selama 
empat bulan, di mana mereka bebas bergerak, 
berpindah, berniaga, menyelesaikan kira-kira mereka 
dan mengubahkan kedudukan dengan aman, mereka 
tidak akan ditindak secara mengejut dan mendadak 
dan mereka boleh merasa aman terhadap perjanjian- 
perjanjian mereka dengan Rasulullah sehingga kaum 
Musyrikin yang telah membatalkan perjanjian mereka 
pada kesempatan yang pertama yang diperolehi 
mereka dan pada detik pertama, menduga bahawa 
Rasulullah s.a.w. dan angkatan perang kaum 
Mu'minin tidak akan dapat kembali dari Tabuk 
kepada keluarga mereka, kerana mereka akan 
ditawan oleh bala tentera Roman sebagaimana 
digembar-gemburkan oleh pehyebar-penyebar berita 
angin dan kaum Munafiqin di Madinah; Bilakah 
perisytiharan putus hubungan dengan kaum 
Musyrikin itu berlaku? la berlaku setelah sekian lama 
perjanjian-perjanjian itu dimateraikan dan di setiap 
kali ia dimateraikan setiap kali pula ia dibatalkan... la 
berlaku selepas mengalami siri-siri pengalaman yang 
panjang dan secara tegas meyakinkan bahawa kaum 
Musyrikin akan terus berjuang memerangi kaum 
Muslimin sehingga mereka berjaya mengembalikan 
mereka dari agama baru kepada agama asal mereka 
jika mereka mampu berbuat begitu. Di zaman sejarah 
manakah perisytiharan ini berlaku? la berlaku di 
zaman umat manusia belum lagi mengenai undang- 
undang selain dari undang-undang rimba, dan di 
zaman di mana tidak ada perhitungan lain di antara 
berbagai-bagai masyarakat ini melainkan perhitungan 
sama ada sesuatu masyarakat ini mempunyai 
keupayaan untuk menyerang masyarakat yang lain 
atau tidak, iaitu keupayaan menyerang tanpa 
memberi amaran dan peringatan, menyerang tanpa 
menghiraukan perjanjian sebaik sahaja mendapat 
peluang. Tetapi Islam tetap Islam sejak zaman itu lagi, 
kerana Islam adalah sistem hidup ciptaan Allah yang 
tidak ada hubungan dengan zaman dalam segala 
dasar dan prinsipnya. Justeru itu bukannya zaman 
yang memaju dan mengembangkan Islam, tetapi 

Islamlah yang memaju dan membawa perkembangan 
kepada masyarakat manusia di sekitar paksinya dan di 
dalam ruang lingkupnya, di samping itu Islamlah yang 
menghadapi realiti hidup manusia yang berkembang 
dan berubah-ubah kerana pengaruhnya dengan 
menggunakan berbagai-bagai sarana yang baru dan 
sesuai dengan perubahan dalam masa ia membawa 
manusia bergerak maju ke depan. 

Di samping jangka tempoh yang diberikan kepada 
kaum Musyrikin, ayat yang berikut menggoncangkan 
hati mereka dengan hakikat yang tetap akan berlaku. 
Ia menyedarkan mereka terhadap hakikat ini supaya 
mereka sedar dan membuka mata, iaitu walaupun 
mereka dapat bergerak bebas di bumi, namun mereka 
tidak akan dapat, melemahkan Allah untuk mencari 
mereka dan mereka tidak akan terlepas dari 
tangkapan Allah walaupun mereka melarikan diri. 
Mereka tidak akan terlepas dari nasib kesudahan yang 
telah ditetapkan Allah kepada mereka, iaitu Allah 
tetap akan mengira, memalu dan menghina mereka: 



"Dan ketahuilah bahawa kamu tidak akan dapat 
melemahkan Allah dan sesungguhnya Allah tetap 
menghinakan orang-orang yang kafir. "(2) 


Ke manakah mereka akan melepas dan melarikan 
diri dari Allah hingga Allah tidak berupaya mencari 
dan menangkap mereka, sedangkan mereka berada 
di dalam genggaman qudrat-Nya dan seluruh bumi 
juga berada dalam genggaman qudrat-Nya? Malah 
Allah telah membuat keputusan untuk menghinakan 
mereka dan tiada sesiapa yang berkuasa menolak 
keputusan-Nya? 

Kemudian ayat yang berikut menerangkan masa 
pengumuman perisytiharan pemutusan hubungan ini 
dan menyampaikannya kepada kaum Musyrikin untuk 
memberi amaran kepada mereka sehubungan dengan 
masa yang dijanjikan itu. 



"Dan (inilah)- satu pernyataan dari Allah dan rasul-Nya 
kepada umat manusia pada hari Haji Akbar bahawa 
sesungguhnya Allah dan rasul-Nya telah memutuskan 
hubungan dengan kaum Musyrikin. Oleh kerana itu, jika 
kamu bertaubat, maka ia lebih baik untuk kamu, tetapi jika 
kamu berpaling, maka ketahuilah bahawa kamu tidak akan 
dapat melemahkan Allah, dan sampaikan berita gembira 


kepada orang-orang kafir bahawa mereka akan menerima 
'azab yang amat pedih."(3) 

Riwayat-riwayat telah berselisih dalam menentukan 
maksud hari Haji Akbar. Apakah hari Haji Akbar itu 
hari Arafah atau hari korban? Mengikut pendapat 
yang sahih ialah hari korban. Kata-kata "azan" bererti 
perisytiharan dan ia diumumkan kepada orang ramai 
pada musim haji. Perisytiharan pemutusan hubungan 
Allah dan rasul-Nya dari kaum Musyrikin umumnya - 
dari segi dasar - kemudian di dalam ayat selanjutnya 
dikecualikan kaum Musyrikin yang mempunyai 
perjanjian terbatas, yang dikekalkan sehingga habis 
tempohnya. Hikmat menjelaskan dasar 'am dari awal 
lagi dalam bentuk umum amatlah terang, kerana ia 
menggambarkan tabi'at perhubungan yang final, 
sedangkan pengecualian itu adalah dikhususkan 
dengan perjanjian yang berakhir dengan tamatnya 
tempohnya yang ditentukan itu. Pemahaman seperti 
ini diilhamkan oleh pandangan yang luas terhadap 
tabi'at perhubungan yang harus wujud di antara kem 
yang menjadikan manusia sebagai para hamba 
kepada Allah Yang Maha Esa sahaja dengan-kem-kem 
yang menjadikan manusia sebagai para hamba 
kepada sekutu-sekutu Allah sebagaimana telah kami 
jelaskan dalam kata pengantar surah dan kata 
pengantar bahagian ayat-ayat ini. 

Setelah membuat perisytiharan pemutusan 
hubungan secara menyeluruh, maka ayat yang berikut 
menggalakkan mereka supaya mencari hidayat dan 
menakutkan mereka dari terus hanyut di dalam 
kesesatan: 



untuk kamu, tetapi jika kamu berpaling maka ketahuilah 
bahawa kamu tidak akan dapat melemahkan Allah, dan 
sampaikan berita gembira kepada orang-orang kafir bahawa 
mereka akan menerima 'azab yang amat pedih."(3) 

Amaran supaya takut kepada kesesatan dan 
galakan mencari hidayat di dalam ayat Bara'ah ini 
menunjukkan ciri tabi'at sistem hidup Islam, iaitu 
Islam adalah sistem hidup yang berlandaskan hidayat 
sebelum sesuatu yang lain. Islam memberi tempoh 
kepada kaum Musyrikin bukan semata-mata kerana ia 
tidak suka menyerang dan membunuh mereka secara 
mendadak sebagaimana yang telah berlaku di dalam 
perhubungan-perhubungan antarabangsa di zaman 
silam dan masih terus berlaku hingga ke zaman kini, 
tetapi ia memberi tempoh kepada mereka supaya 
mereka dapat berfikir dengan tenang dan memilih 
jalan yang lebih baik dan betul, la menggalakkan 
mereka bertaubat dari kepercayaan dan amalan syirik 
dan kembali kepada Aliah Tuhan Yang Maha Esa. la 
menakutkan mereka dari tindakan berpaling dari 
hidayat Aliah kerana perbuatan itu tidak memberi 

apa-apa faedah kepada mereka dan ia mengingatkan 
mereka terhadap balasan 'azab yang amat pedih pada 
hari Akhirat di samping kehinaan di dunia, la 
menggoncangkan hati mereka dengan goncangan 
yang kuat supaya sampah-sampah dosa yang 
mengarati fitrah mereka hilang darinya dan dapatlah 
fitrah kembali berfungsi mendengar dan menyambut 
hidayat. 


Di samping itu ayat ini juga memberi ketenteraman 
kepada barisan Muslimin dan kepada setiap hati yang 
dilambung ketakutan, kebimbangan, kesangsian, 
perasaan tidak senang dan sangkaan yang bukan- 
bukan kerana persoalan ini telah menjadi keputusan 
Allah dan kerana ketentuan nasib kesudahan telah 
pun ditetapkan sebelum dimulakan lagi. 

Setelah dijelaskan dasar umum dalam tata 
hubungan di antara masyarakat Islam dan masyarakat 
bukan Islam dengan mengumumkan perisytiharan 
pemutusan hubungan yang menyeluruh dengan 
kaum Musyrikin dan pembatalan perjanjian-perjanjian 
dengan mereka, maka ayat yang berikut pula 
membuat pengecualian yang khusus mengenai 
keadaan-keadaan sementara yang kemudian akan 
ditundukkan kepada dasar umum itu: 

'ifj ^ i 

"Kecuali orang-orang Musyrikin yang kamu telah 
mengadakan perjanjian dengan mereka kemudian mereka 
tidak pernah mengurangi sedikit pun isi perjanjian itu 
terhadap kamu dan mereka tidak pernah membantu 
seseorang pun memusuhi kamu, maka sempurnakanlah 
perjanjian kamu dengan mereka sehingga sampai 
tempohnya. Sesungguhnya Allah menyayangi orang-orang 
yang bertagwa. "(4) 


Pendapat yang lebih sahih mengenai kaum 
Musyrikin yang dikecualikan oleh ayat ini .ialah 
sekumpulan dari suku Bani Bakr - mereka dari suku 
Bani Khuzaymah ibn 'Amir dari Bani Bakr ibn Kinanah 
- yang tidak membatalkan perjanjian mereka yang 
diadakan di Hudaybiyah bersama kaum Quraysy dan 
sekutu-sekutunya dan mereka tidak mengambil 
bahagian dalam pencerobohan ke atas suku 
Khuzaymah, iaitu pencerobohan yang dibantu oleh 
Quraysy, dan dengan pencerobohan ini terbatallah 
perjanjian Hudaybiyah, dan penaklukan negeri 
Makkah telah berlaku selepas dua tahun diadakan 
perjanjian itu. Dan perjanjian itu telah dimateraikan 
selama 10 tahun dari Hudaybiyah. Kumpulan suku 
Bani Bakr ini tetap mematuhi perjanjiannya dan tetap 
dengan kepercayaan syiriknya, lalu Rasulullah s.a.w. 
memerintah supaya dihormati perjanjian mereka 
sehingga habis tempohnya. Dalil yang menguatkan 
pendapat kami - iaitu riwayat Muhammad ibn 'Ibad 
ibn Ja'afar - ialah perkataan as-Suddi yang 


mengatakan: "Mereka ialah suku Bani Dhamrah dan 
suku Bani Mudlij iaitu dua kaum dari suku Kinanah, 
juga perkataan Mujahid yang mengatakan: "Bani 
Mudlij dan Khuzaimah mempunyai perjanjian dan 
perjanjian inilah yang dimaksudkan Allah di dalam 
firman-Nya: 

"Maka sempurnakanlah perjanjian kamu dengan mereka 
sehingga sampai tempohnya. "(4) 

Tetapi menurut pemerhatian sejarah, suku Khuza'ah 
telah masuk ke dalam Islam selepas penaklukan 
negeri Makkah, jadi ayat ini adalah khusus untuk 
kaum Musyrikin yang terus tinggal dalam kepercayaan 
syirik mereka sahaja sebagaimana disokong oleh 
keterangan ayat yang ketujuh yang akan datang dari 
firman Allah: 



"Bagaimana mungkin orang-orang Musyrikin itu wajar 
mempunyai perjanjian yang diakui di sisi Allah dan rasul-Nya, 
kecuali kaum Musyrikin yang kamu telah mengadakan 
perjanjian dengan mereka berhampiran Masjidil-Haram. Oleh 
itu selama mereka berlaku lurus terhadap kamu, maka 
hendaklah kamu berlaku lurus terhadap mereka. 
Sesungguhnya Allah menyayangi orang-orang yang 
bertaqwa."(7) 

Kedua-dua kaum dari suku Kinanah ini adalah di 
antara puak-puak yang memeterai perjanjian 
berhampiran Masjidil-Haram di Hudaybiyah, kemudian 
mereka tidak pernah, mengurangi komitmen mereka 
sedikit pun terhadap kaum Muslimin dan tidak pernah 
menolong mana-mana pihak memusuhi mereka. 
Merekalah golongan kaum Musyrikin yang 
dimaksudkan di dalam pengecualian Al-Qur'an itu 
awal dan akhir sebagaimana yang difaham oleh 
angkatan Mufassirin yang pertama, dan pendapat ini 
juga telah dipilih oleh Ustaz asy-Syeikh Rasyid Redha, 
tetapi mengikut pendapat Ustaz Muhammad 'Izzat 
Daruzah bahawa yang dimaksudkan dengan kaum 
Musyrikin yang memeterai perjanjian itu ialah satu 
puak Musyrikin yang lain yang tidak disebut di dalam 
pengecualian yang pertama (dalam ayat 4). Ini 
berdasarkan kecenderungan beliau kepada 
membolehkan diadakan perjanjian yang berkekalan di 
antara kaum Muslimin dan kaum Musyrikin dengan 
bersandarkan kepada firman Allah: 



’ "Oleh itu selama mereka berlaku lurus terhadap kamu, maka 
hendaklah kamu berlaku lurus terhadap mereka. "(7) 

untuk dijadikan dalil bagi keharusan ( JLw ) 
memeterai perjanjian yang berkekalan! Pendapat ini 
adalah terlalu jauh dari tabi'at situasi dan tabi'at 
sistem hidup ciptaan Islam, juga tabi'at agama itu 
sendiri sebagaimana telah kami nyatakan berulang- 
ulang kali. 

islam telah menyempurnakan tanggungjawabnya 
terhadap kaum Musyrikin yang telah menghormati 
perjanjian mereka. Islam tidak hanya sekadar memberi 
tempoh kepada mereka selama empat bulan sahaja 
seperti yang diberi kepada golongan-golongan 
Musyrikin yang lain dari mereka, malah ia diberi 
tempoh sehingga habis tempoh perjanjian mereka. Ini 
disebabkan kerana mereka tidak pernah mengurangi 
komitmen mereka sedikit pun terhadap perjanjian itu 
dan tidak pernah membantu musuh kaum Muslimin. 
Oleh itu kesetiaan yang sedemikian mewajarkan 
perjanjian mereka dikekalkan sehingga habis 
tempohnya. Walaupun begitu itu kedudukan 
pergerakan masyarakat Islam di masa itu perlu 
bertindak membersihkan seluruh bumi Semenanjung 
Tanah Arab dari kepercayaan syirik dan mengubahkan 
negeri itu sebagai satu-satunya pangkalan yang aman 
bagi Islam, kerana musuh-musuhnya yang berada di 
perbatasan Semenanjung Tanah Arab kini telah 
menyedari bahayanya dan sedang mengemblengkan 
kekuatan untuk menghadapinya sebagaimana akan 
diterangkan ketika membicarakan Peperangan Tabuk, 
dan sebelum itu telah pun berlaku Peperangan 
Mu'tah yang merupakan suatu amaran bahawa 
kerajaan Roman sedang mengadakan persiapan untuk 
menghadapi Islam, lebih-lebih lagi mereka telah pun 
mengadakan perikatan dengan kerajaan Parsi yang 
berada di selatan Yaman untuk menentang agama 
yang baru ini. 

Apa yang telah berlaku, mengikut Ibn al-Qayim, 
ialah seluruh golongan kaum Musyrikin yang 
dikecualikan Allah dan disuruh menghormati 
perjanjian dengan mereka sehingga habis tempoh 
perjanjian itu telah menganut agama Islam sebelum 
habis tempoh itu, rrialah golongan-golongan kaum 
Musyrikin yang lain yang telah membatalkan 
perjanjian mereka dan diberi tempoh selama empat 
bulan untuk bergerak dengan bebas dan aman di 
bumi juga tidak sempat berbuat begitu kerana 
mereka telah memilih untuk memeluk Islam. 

Allah ' S.W.T. telah mengetahui - ketika 
mengaturkan langkah da'wah ini - bahawa masanya 
telah tiba untuk melancarkan tindakan terakhir ini, 
kerana suasana dan keadaan bumi Arab telah 
bersedia untuk menerima tindakan itu. Kini jelaslah 
bahawa tindakan terakhir itu datang tepat dengan 
waktunya, sesuai dengan realiti yang lahir dan sesuai 
dengan perencanaan Allah yang tersembunyi, dan 
inilah yang telah berlaku. 

Kini kita sedang berdepan dengan arahan Allah 
supaya menyempurnakan perjanjian dengan golongan 
Musyrikin yang menyempurnakan perjanjian mereka: 



"Maka sempurnakanlah peijanjian kamu dengan mereka 
sehingga sampai tempohnya. Sesungguhnya Allah 
menyayangi orang-orang yang bertaqwa."(4) 


Dalam ayat ini Allah hubungkan penyempurnaan 
perjanjian itu dengan ketaqwaan kepada Allah dan 
kasih sayang-Nya kepada para Muttaqin. Allah jadikan 
penyempurnaan perjanjian itu suatu ibadat dan 
ketaqwaan yang sangat disukainya. Inilah dasar 
akhlak di dalam Islam. Dasar akhlak di dalam Islam 
bukannya faedah dan kepentingan, bukannya dasar 
istilah dan adat kebiasaan yang sentiasa berubah, 
malah dasar akhlak ialah dasar ibadat dan ketaqwaan 
kepada Allah. Seseorang Muslim harus berakhlak 
dengan akhlak yang di sukai dan diredhai Allah. Di 
sinilah terletaknya potensi akhlak di dalam Islam dan 
di sinilah juga terletaknya sumber kesedaran akhlak 
yang kuat. Di samping itu dasar akhlak dapat 
merealisasikan faedah-faedah yang baik bagi 
manusia, menjaminkan muslihat dan kepentingan 
mereka dan dapat melahirkan masyarakat yang 
mengurangkan pergeseran dan percakaran hingga ke 
tahap maksimun yang mungkin di samping 
meningkatkan jiwa manusia menjulang tinggi kepada 
Allah. 

Setelah menjelaskan perintah memutuskan 
hubungan antara Allah dan rasul-Nya dengan seluruh 
kaum Musyrikin sama ada yang telah memeterai 
perjanjian atau tidak kecuali kaum Musyrikin yang 
tidak mengurangkan komitmen mereka sedikit pun 
terhadap perjanjian mereka dengan kaum Muslimin 
dan tidak pernah membantu mana-mana pihak yang 
memusuhi Islam, maka golongan ini dihormati 
perjanjian mereka hingga sampai tempohnya, maka 
ayat yang berikut pula menyebut tindakan selanjut 
yang harus diambil oleh kaum Muslimin selepas habis 
tempoh yang ditentukan itu: 



"Apabila habis tempoh empat bulan haram (di mana kamu 
diharam berperang), maka bunuhlah kaum Musyrikin di 
mana sahaja kamu jumpa mereka, tangkaplah mereka, 
kepungilah mereka dan perhatikan pergerakan mereka di 
setiap tempat kawalan. Jika mereka bertaubat, mendirikan 
solat dan menunaikan zakat, maka berilah kebebasan 
kepada mereka. Sesungguhnya Allah Maha Pengampun dan 
Maha Pengasih. “(5) 

Perisytiharan Putus Hubungan Diiringi 
Dengan Tindakan Perang 

Di sana terdapat pendapat-pendapat yang berbeza 
mengenai maksud "bulan-bulan haram" yang disebut 
di dalam firman Allah itu. Apakah bulan-bulan itu 
ialah bulan-bulan haram yang telah diistilahkan, iaitu 
bulan Zulkaedah, Zulhijah, Muharam dan Rejab? jika 
demikian maksudnya, maka waktu yang baki selepas 
perisytiharan pemutusan hubungan pada hari Haji 
Akbar ialah hari-hari yang baki dari bulan Zulhijah 
kemudian bulan Muharam iaitu lima puluh hari. Atau 
yang dimaksudkan dengannya ialah empat bulan 
yang diharamkan berperang iaitu mulai dari hari 
korban dan berakhir pada dua puluh Rabiul-Akhir? 
Atau tempoh yang pertama itu ialah untuk golongan 
kaum Musyrikin yang membatalkan perjanjian mereka 
dan tempoh yang kedua ini untuk golongan kaum 
Musyrikin yang tidak mempunyai perjanjian atau 
untuk golongan kaum Musyrikin yang memeterai 
perjanjian yang tidak terbatas? 

Pendapat yang sahih di sini kami ialah empat bulan 
yang disebut di dalam ayat ini bukannya bulan-bulan 
haram yang diistilahkan itu, tetapi bulan-bulan itu 
disifatkan sebagai bulan-bulan haram kerana di dalam 
bulan-bulan itu mereka diharamkan berperang. 
Tujuan kaum Musyrikin diberi tempoh di sepanjang 
bulan-bulan itu ialah untuk memberi kesempatan 
kepada mereka bergerak bebas dan aman di bumi 
negeri mereka selama empat bulan. Perintah itu 
merangkumi seluruh kaum Musyrikin kecuali 
golongan kaum Musyrikin yang memeterai perjanjian 
yang terbatas yang termasuk dalam golongan 
Musyrikin yang diberi tempoh sehingga selesai masa 
perjanjian itu. Selama Allah telah berfirman: 

^ (ji 

"Oleh sebab itu beijalanlah kamu (dengan bebas dan aman) 
di bumi negeri ini selama empat bulan"(2) 

maka pastilah empat bulan yang ditentukan itu 
bermula dengan hari pengumuman perisytiharan 
pemutusan hubungan itu. Inilah yang sesuai dengan 
tabi'at pengumuman itu. 

Allah telah memerintah kaum Muslimin - setelah 
habis tempoh empat bulan supaya mereka 
membunuh setiap orang musyrik di mana sahaja 
mereka ditemui atau menawan atau mengepung 
mereka jika mereka berlindung di mana-mana 
perkubuan atau mengawal dan mengintip pergerakan 
mereka supaya mereka tidak terlepas dan melesapkan 
diri, kecuali kaum Musyrikin yang diperintah supaya 
dihormati perjanjian mereka sehingga habis 
tempohnya tanpa diperlaku sebarang tindakan 
terhadap mereka. Tindakan itu dilakukan kerana 
kaum Musyrikin telah diberi amaran dan tempoh yang 
cukup. Di sini jelaslah bahawa mereka bukannya 
dibunuh secara mendadak dan bukannya ditangkap 
secara mengejut. Perjanjian-perjanjian mereka secara 
rasmi telah dicampak balik kepada mereka dan dari 


awal-awal lagi mereka tahu apakah langkah selanjut 
yang menunggu mereka. 

Tetapi tindakan ini bukannya tindakan penghapusan 
atau pembalasan dendam, malah ia merupakan 
sesuatu tindakan amaran dan dorongan supaya 
memeluk Islam: 

"Jika mereka bertaubat, mendirikan solat dan menunaikan 
zakat, maka berilah kebebasan kepada mereka. 
Sesungguhnya Allah Maha Pengampun dan Maha 
Pengasih." (5) 





Kaum Musyrikin Diberi Kesempatan Bertaubat 

Di belakang mereka telah berlalu dua puluh dua 
tahun, di mana mereka mendengar da'wah dan 
pandangan Islam, di mana mereka bertindak 
mengganggu dan menindas kaum Muslimin supaya 
meninggalkan agama mereka, di mana mereka 
memerangi kaum Muslimin dan mengaturkan 
komplot-komplot untuk menumbang kekuasaan 
mereka dan di mana mereka mengenal toleransi 
Islam, toleransi rasul-Nya dan pemeluk-pemeluk Islam 
terhadap mereka. Dua puluh dua tahun itu adalah 
suatu perjalanan sejarah yang panjang, namun begitu 
Islam tetap membuka dua tangannya untuk menerima 
mereka, dan oleh kerana itu Allah memerintah nabi- 
Nya dan kaum Muslimin yang telah ditindas, 
diperangi, diusir, diburu dan dibunuh mereka supaya 
berhenti melakukan tindakan yang keras terhadap 
kaum Musyrikin jika mereka memilih bertaubat 
kepada Allah dan menjunjung syi'ar-syi'ar Islam yang 
membuktikan bahawa mereka telah memeluk Islam, 
mematuhi perintah-Nya dan mengerjakan tugas-tugas 
yang diwajibkan ke atas mereka. Ini ialah kerana Allah 
tidak menolak sesiapa yang bertaubat walau sebesar 
mana sekalipun dosa-dosa mereka: 



"Sesungguhnya Allah Maha Pengampun dan Maha 
Pengasih."(5) 


Di sini kami tidak ingin masuk ke dalam perdebatan 
fiqhi yang panjang lebar yang dibicarakan oleh kitab- 
kitab tafsir dan kitab-kitab fiqah di sekitar nas-ini: 



"Jika mereka bertaubat mendirikan solat dan menunaikan 
zakat, maka berilah kebebasan kepada mereka"(5) 


iaitu perdebatan sama ada apa yang disebut di dalam 
ayat ini merupakan syarat-syarat Islam dan sesiapa 
yang meninggalkannya menjadi kafir, dan bila ia 
menjadi kafir? Dan sama ada orang yang bertaubat 

itu cukup dengan memenuhi syarat-syarat ini sahaja 
tanpa diperlukan menyempurnakan baki rukun-rukun 
Islam yang lain yang diketahui umum? 

Kami tidak fikir bahawa ayat ini menyentuh sesuatu 
dari perkara-perkara yang diperdebatkan itu, malah 
ayat ini hanya merupakan suatu nas yang 
menghadapi suatu realiti kaum Musyrikin di 
Semenanjung Tanah Arab pada masa itu, di mana 
seorang musyrik tidak mengumumkan taubatnya dan 
mendirikan solat dan menunaikan zakat melainkan 
dengan tujuan menerima Islam seluruhnya, mematuhi 
segala perintah-Nya dan memasuki ke dalam seluruh 
peraturannya. Oleh sebab itu ayat ini hanya menyebut 
taubat, mendirikan solat dan menunaikan zakat 
sahaja, kerana tiada siapa dari orang-orang Musyrik 
pada masa itu yang melakukan amalan-amalan ini 
melainkan pastilah dengan niat masuk Islam dan 
dengan kerelaannya untuk menerima syarat-syarat 
dan konsep Islam yang sempurna terutama keta'atan 
kepada Allah Yang Maha Esa dengan syahadat La 
ilaha Hallah dan pengakuan terhadap kerasulan 
Muhammad s.a.w. dengan syahadat Muhammad 
pesuruh Allah. 

Di sini jelaslah bahawa ayat ini bukannya bertujuan 
menerangkan sesuatu hukum, fiqah, malah bertujuan 
untuk menghadapi satu realiti yang mempunyai 
konteks-konteksnya, yang tertentu. 

Peperangan Islam Bukan Bertujuan 
Menghapuskan Kaum Musyrikin 

Akhirnya, walaupun Islam mengisytiharkan perang 
ke atas seluruh kaum Musyrikin selepas tamatnya 
tempoh empat bulan itu, namun Islam tetap juga 
dengan sifat-sifat toleransinya, keseriusan dan 
realismenya. Islam bukannya mengisytiharkan 
peperangan untuk menghapuskan setiap musyrik, 
malah Islam mengisytiharkannya sebagai kempen 
hidayat jika ada kemungkinan ke arah itu. Justeru 
itulah individu-individu musyrik yang tidak terlibat 
dalam mana-mana kumpulan jahiliyah yang 
menentang Islam, maka Islam menjamin keamanan 
kepada mereka di dalam negara Islam dan Allah telah 
memerintah Rasulullah s.a.w. supaya memberi 
perlindungan kepada mereka sehingga mereka 
mendapat kesempatan mendengar Kalamuilah 'dan 
sempurna disampaikan kepada mereka segala isi 
kandungan da'wah, beliau juga diperintah supaya 
menjaga dan mengawal keselamatan mereka 
sehingga dihantar ke tempat yang aman. Semuanya 
ini dilakukan untuk mereka walaupun mereka masih 
dalam agama syirik: 



"Jika seseorang Musyrikin meminta perlindungan kepada 
kamu, maka berilah perlindungan kepadanya sehingga ia 


sempat mendengar Kalamuilah kemudian hantarkannya ke 
tempat yang aman baginya. Layanan yang sedemikian 
kerana mereka adalah golongan yang tidak mengetahui.(6) 

Ayat ini memberi erti bahawa Islam sangat prihatin 
agar setiap hati mendapat hidayat dan pulang kepada 
Allah dan agar setiap orang Musyrik yang meminta 
perlindungan dan keamanan di negeri Islam wajib 
diberi perlindungan dan keamanan, kerana dalam 
situasi yang seperti ini Islam berada dalam keadaan 
aman dari diserang mereka dan dari perpaduan dan 
komplot mereka yang bertujuan menggugatkan Islam. 
Oleh sebab itu tiada apa-apa kemudharatan untuk 
diberikan kepada mereka peluang untuk mendengar 
Al-Qur'an dan mengenali agama ini (dari dekat) 
semoga hati mereka terbuka dan bersedia untuk 
menyambut dan menerima. Dan jika hati mereka 
tidak juga menyahut (panggilan iman), maka Allah 
telah mewajibkan warga-warga negara Muslimin 
supaya menjaga dan mengawal keselamatan mereka 
selepas mereka dikeluarkan dari negeri Islam hingga 
mereka sampai ke negeri yang aman!!! 

Perlindungan dan keamanan yang diberikan kepada 
mereka di negeri Islam ini merupakan satu kemuncak 
yang tinggi, tetapi kemuncak-kemuncak Islam yang 
semakin tinggi masih kelihatan di sana, kemuncak 
demi kemuncak dan di antaranya ialah kawalan 
keselamatan yang diberikan kepada seorang musyrik 
yang menjadi musuh Islam dan kaum Muslimin dan 
turut mengganggu, menindas dan memusuhi kaum 
Muslim di dalam tahun-tahun yang silam, ia terus 
diberi kawalan keselamatan sehingga ia sampai di 
negeri yang aman di luar perbatasan negeri Islam! 

Itulah jalan menuju hidayat bukannya jalan menuju 
ke arah penghapusan, hatta walaupun ketika itu Islam 
berusaha untuk menjadikan negeri itu suatu tapak 
yang aman bagi Islam. 

Orang-orang yang membicarakan jihad dalam Islam 
dan mengecapkannya sebagai tindakan memaksa 
manusia memeluk Islam dan orang-orang Islam yang 
bersikap mempertahankan agama ini merasa 
terperanjat dengan tuduhan yang sedemikian, lalu 
mereka tampil berhempas pulas menolak tuduhan itu 
dengan jawapan bahawa Islam tidak berperang 
melainkan dengan tujuan mempertahankan 
keselamatan warganegaranya dalam lingkungan 
perbatasan negerinya. Orang-orang yang seperti ini 
perlu melihat kepada kemuncak yang tinggi yang 
digambarkan dalam arahan yang luhur ini: 



"Jika seseorang Musyrikin meminta perlindungan kepada 
kamu, maka berilah perlindungan kepadanya sehingga ia 
sempat mendengar Kalamuilah kemudian hantarkannya ke 

tempat yang aman baginya. Layanan yang sedemikian 
kerana mereka adalah golongan yang tidak mengetahui. "(6) 

Islam merupakan pemberitahuan kepada mereka 
yang tidak mengetahui dan merupakan tempat 
perlindungan kepada mereka yang meminta 
perlindungan walaupun orang-orang ini dari musuh 
ketatnya yang pernah menghunuskan mata pedang 
kepadanya, pernah memerangi dan memusuhinya, 
tetapi tujuan Islam berperang dengan menggunakan 
mata pedang ialah untuk menghancurkan kekuatan- 
kekuatan fizikal yang menghalang individu-individu 
dari mendengar Kalamullah dan dari mengetahui 
ilmu-ilmu yang diturunkan Allah, iaitu ia 
menghalangkan mereka dari hidayat di samping 
menghalangkan mereka dari membebaskan diri dari 
menyembah kepada sesama manusia dan membawa 
mereka menyembah yang lain dari Allah. Apabila 
kekuatan-kekuatan dan haiangan-halangan ini dapat 
dihancurkan, maka semua individu, di bawah 
naungan Islam berada dalam keadaan yang aman 
terhadap 'aqidah mereka. Islam memberitahu dan 
mengajar mereka, islam tidak menakut-nakutkan 
mereka, Islam memberi perlindungan kepada mereka 
dan tidak membunuh mereka, kemudian Islam 
mengawal keselamatan mereka sehingga mereka 
sampai ke negeri yang aman. Semuanya ini diberikan 
kepada mereka walaupun mereka enggan menerima 
agama Allah! 

Di dunia hari ini terdapat berbagai-bagai sistem 
hidup ciptaan manusia dan mereka yang menentang 
sistem-sistem ini tidak akan merasa aman terhadap 
keselamatan dirinya, hartanya, maruahnya dan 
kehormatannya sebagai manusia! Kemudian ada 
sekumpulan orang yang berdiri melihat hal ini di 
dalam reaiiti hidup manusia, sedangkan mereka 
terkumat-kamit dan tergugup-gugup untuk menolak 
tuduhan palsu terhadap agama Allah yang 
memburukkan imej agama ini dan menjadi penolakan 
itu satu usaha yang lucu seolah-olah bercakap di 
hadapan mata pedang dan meriam di zaman ini dan 
di setiap zaman. 


(Pentafsiran ayat-ayat 7 - 12) 



(J) ^ U== t* 

y -sT ■ J ^ C- 



"Bagaimana mungkin orang-orang Musyrikin itu wajar 
mempunyai perjanjian yang diakui di sisi Allah dan rasul-Nya, 
kecuali kaum Musyrikin yang kamu telah mengadakan 
peijanjian dengan mereka berhampiran Masjidil-Haram. Oleh 
itu selama mereka berlaku lurus terhadap kamu, maka 
hendaklah kamu berlaku lurus terhadap mereka. 
Sesungguhnya Allah menyayangi orang-orang yang 
bertaqwa(7). Bagaimana wajar begitu, sedangkan jika 
mereka memperolehi kemenangan terhadap kamu, mereka 
tidak memelihara hubungan kekerabatan dengan kamu dan 
tidak pula menghormati peijanjian. Mereka menyenangkan 
hati kamu dengan mulut mereka, sedangkan hati mereka 
menolak dan kebanyakan mereka adalah orang-orang yang 
fasiq(8). Mereka menukar ayat-ayat Allah dengan harga yang 
sedikit kemudian mereka menghalangi manusia dari jalan 
Allah. Sesungguhnya amat buruk sekali segala perbuatan 
yang dilakukap mereka(9). Mereka tidak memelihara 
hubungan kekerabatan dengan orang Mu'min dan tidak 
pula menghormati peganjian, dan mereka adalah golongan 
yang melampaui batas(10). Jika mereka bertaubat, 
mendirikan solat dan menunaikan zakat, maka mereka 
adalah saudara-saudara seagama dengan kamu. Dan Kami 
menjelaskan ayat-ayat itu kepada golongan yang ingin 
mengetahui(H). Dan jika mereka mencabuli sumpah 
(perjanjian) mereka setelah mengikat perjanjian mereka dan 
mencela agama kamu, maka perangilah pemimpin- 
pemimpin kekufuran itu kerana mereka sebenarnya tidak 
menghormati sumpah (perjanjian) mereka supaya mereka 
berhenti."(12) 


Apabila kumpulan ayat-ayat yang silam selesai 
menjelaskan hukum-hukum atau peraturan-peraturan 
final dalam tata hubungan di antara masyarakat Islam 
dengan masyarakat kaum Musyrikin di Semenanjung 
Tanah Arab, dan tujuan dari peraturan-peraturan ini 
ialah untuk menamatkan segala perjanjian damai 
dengan seluruh kaum Musyrikin, setengahnya selepas 
tempoh empat bulan dan setengah lagi selepas 
berakhir tempoh perjanjian mereka dan selepas 

terlaksananya peraturan-peraturan ini, maka 

kedudukan mereka berakhir kepada dua keadaan, 
iaitu sama ada mereka bertaubat, mendirikan solat 
dan menunaikan zakat yakni masuk Islam dan 
menunaikan fardhu-fardhu yang wajib atau 

menghadapi tindakan dibunuh, dikepung, ditawan 
dan diintipkan segala pergerakan mereka. 


itu sebagaimana mereka telah berlaku lurus di masa 
yang silam. Ini adalah suatu cara yang amat halus dan 
hemat dalam mengungkapkan nas-nas mengenai 
perhubungan-perhubungan dan muamalah- 
muamalah tanpa berpada dengan mafhum-mafhum 
yang tersirat, malah diikuti dengan kenyataan- 
kenyataan yang muktamad. 


Apabila ayat-ayat yang silam selesai mengakhiri 
perjanjian-perjanjian dengan kaum Musyrikin, maka 
kumpulan ayat-ayat yang baru menjelaskan pula - 
melalui pertanyaan yang bertujuan membantah - 
bahawa adalah tidak wajar, tidak harus dan tidak 
tertelan jika di katakan kaum Musyrikin itu 
mempunyai perjanjian yang teraku di sisi Allah dan 
rasul-Nya. la merupakan bantahan pada dasar itu 
sendiri dan penolakan pada asasnya lagi yang 
diungkapkan dengan firman-Nya: 





"Bagaimana mungkin orang-orang Musyrikin itu wajar 
mempunyai perjanjian yang diakui di sisi Allah dan rasul- 
Nya? "(7) 


Oleh kerana bantahan yang termuat di dalam 
kumpulan ayat yang kedua ini mungkin difaham 
sebagai memansuhkan peraturan yang telah 
diterangkan di dalam kumpulan ayat-ayat yang 
pertama, iaitu peraturan yang memberi tempoh 
sehingga habis tempoh perjanjian kepada kaum 
Musyrikin yang menghormati perjanjian mereka dan - 
tidak pemah mengurangi komitmen mereka sedikit 
pun terhadap perjanjian itu dan tidak pernah 
membantu mana-mana pihak musuh Islam, maka di 
dalam ayat yang berikut Al-Qur'an kembali 
menjelaskan peraturan ini sekali lagi: 

^ ^ 'S* 'S 



"Kecuali kaum Musyrikin yang kamu telah mengadakan 
perjanjian dengan mereka berhampiran Masjidii-Haram. Oleh 
itu selama mereka berlaku lurus terhadap kamu, maka 
hendaklah kamu berlaku lurus terhadap mereka. 
Sesungguhnya Allah menyayangi orang-orang yang 
bertaqwa."(7) 


Pernyataan baru yang tegas ini menambahkan lagi 
kejelasan, kerana pernyataan yang pertama itu 
merupakan satu pernyataan yang umum yang 
menyuruh menyempurnakan perjanjian dengan kaum 
Musyrikin yang berlaku lurus terhadap perjanjian 
mereka sehingga habis tempoh perjanjian itu, 
kemudian pernyataan baru yang tegas ini 
membataskan keumuman ini, iaitu penyempurnaan 
perjanjian itu bergantung kepada kelurusan mereka di 
masa depan sehingga berakhirnya tempoh perjanjian 


Memandang kepada apa yang kami telah jelaskan 
sebelum ini dalam kata pengantar surah dan kata 
pengantar ayat-ayat bahagian ini mengenai gejala- 
gejala dan pertimbangan-pertimbangan yang wujud 
dalam masyarakat ini di waktu itu terhadap langkah 
yang tegas dan penting ini, maka rangkaian ayat yang 
berikut menimbulkan keyakinan di dalam hati kaum 
Muslimin, yang dapat menghapuskan dari mereka 
perasaan-perasaan serba salah, tidak senang dan 
bimbang dengan mendedahkan kepada mereka 
hakikat kaum. Musyrikin dan membongkarkan hakikat 
perasaan-perasaan dan niat-niat mereka yang sebenar 
terhadap kaum Muslimin, iaitu mereka tidak 
menghormati perjanjian dengan kaum Muslimin, tidak 
menaruh perasaan silu malu sedikit pun terhadap 
mereka, tidak menepati dan tidak terikat dengan 
perjanjian, tidak segan-segan menceroboh apabila 
mendapat peluang dan tidak ada jalan untuk 
mengadakan perjanjian, damai dengan mereka 
selama mereka tidak masuk ke dalam agama Islam 
persis seperti kaum Muslimin. 


%Ajb) 

"Bagaimana mungkin orang-orang Musyrikin itu wajar 
mempunyai perjanjian yang diakui di sisi Allah dan rasul- 
Nya?"(7) 

Mengapa Kaum Musyrikin Tidak Wajar Dimaterai 
Perjanjian Pada Dasarnya? 

Oleh kerana kaum Musyrikin tidak menta'ati Allah 
dengan 'ubudiyah yang tulen dan tidak 
mengi'tirafkan kerasulan rasul-Nya, maka bagaimana 
mungkin mereka mempunyai perjanjian yang diakui di 
sisi Allah dan rasul-Nya? Mereka tidak membantah 
dan mengingkar Uiuhiyah yang didakwa oleh manusia 
yang seperti mereka dan tidak pula membantah dan 
mengingkar sistem hidup yang diciptakan manusia 
yang seperti mereka, tetapi mereka sebaliknya 
membantah dan mengingkarkan Uiuhiyah Aiiah yang 
mencipta dan memberi rezeki kepada mereka. 
Mereka dari awal-awal lagi menentang Allah dan 
rasul-Nya dengan bantahan dan keingkaran 
sedemikian rupa dan justeru itu bagaimana mungkin 
mereka mempunyai perjanjian yang,diakui di sisi Aliah 
dan rasul-Nya? 

Inilah persoalan yang dibangkitkan oleh pernyataan 
yang diajukan dalam bentuk bantahan itu. Ia 
merupakan persoalan yang ditujukan kepada dasar 
perjanjian itu sendiri bukannya ditujukan kepada satu 
keadaan tertentu dari keadaan-keadaan perjanjian itu. 

Mungkin ini menimbulkan kemusykilan kerana 
kaum Musyrikin benar-benar telah mengadakan 
berbagai-bagai perjanjian dengan kaum Musyrikin 
dan setengah-setengah perjanjian itu pula telah 
diperintah Allah agar dihormati dengan sempurnanya 
oleh kaum Muslimin. Di samping itu di sana terdapat 
perjanjian-perjanjian yang telah dimaterai sebelum 
tertubuhnya kerajaan Islam di Madinah, iaitu 
perjanjian-perjanjian dengan kaum Yahudi dan 
perjanjian-perjanjian dengan kaum Musyrikin, 
sementara Perjanjian Hudaibiyah pula telah 
ditandatangani pada tahun yang keenam hijrah. Di 
samping itu di sana terdapat nas-nas di dalam surah- 
surah yang lepas yang mengharuskan pemeteraian 
perjanjian-perjanjian yang seperti ini walaupun 
diharuskan mengembalikan semula perjanjian itu 
apabila dibimbangi berlakunya pengkhianatan. Oleh 
itu apabila dasar mengadakan perjanjian dengan 
kaum Musyrikin itu di bantah di dalam ayat ini, maka 
bagaimana pula diharuskan perjanjian-perjanjian yang 
telah diadakan di masa-masa yang silam dan diakui 
berkuatkuasa sehingga turunnya bantahan terakhir 
terhadap dasar pemeteraian perjanjian itu? 

Kemusykilan ini tidak mempunyai apa-apa erti 
apabila tabi'at pergerakan Islam ini difaham dengan 
betul sebagaimana telah kami jelaskannya di 
permulaan surah ini dan di permulaan Surah al-Anfal 
sebelumnya. Sebenarnya perjanjian-perjanjian yang 
telah lalu itu adalah dibuat dengan tujuan untuk 
menghadapi realiti yang wujud di masa itu dengan 
segala sarana yang sesuai dengannya, sedangkan 
mengikut peraturan yang final kaum Musyrikin tidak 
wajar mempunyai perjanjian yang diakui di sisi Allah 
dan rasul-Nya. Perjanjian-perjanjian " yang lepas itu 
tidak lebih dari peraturan-peraturan Marhaliyah di 
tengah jalan pergerakan Islam yang dari awal lagi 
memperjuangkan matlamat supaya di bumi ini tidak 
wujud kesyirikan terhadap Allah dan supaya seluruh 
keta'atan itu tertentu kepada Allah Yang Maha Esa 
sahaja. Islam telah mengumumkan matlamat ini pada 
hari pertama lagi dan ia tidak mengelirukan sesiapa 
pun tentang matlamat ini. Justeru itu jika keadaan- 
keadaan realiti memerlukan ia berdamai dengan 
kaum Musyrikin yang ingin berdamai dengannya, 
maka bolehlah ia berdamai dengan mereka agar ia 
dapat menumpukan usahanya untuk menghadapi 
mereka yang menentang dan menyerangnya, la boleh 
berbaik-baik dengan mereka yang ingin mengadakan 
hubungan yang baik dengannya dalam mana-mana 
masa yang tertentu, la boleh mengadakan perjanjian 
dengan mana pihak sahaja yang ingin materai 
perjanjian dengannya dalam mana-mana peringkat 
perjuangannya, tetapi Islam tidak akan lupa kepada 
matlamat terakhirnya walau sedetik pun, di samping 
tidak lupa bahawa hubungan baik dan perjanjian 
dengan setengah-setengah kaum Musyrikin itu adalah 
terhenti pada budi bicara mereka sahaja kerana pada 
suatu masa nanti mereka akan tetap menyerang dan 
memerangi Islam. Mereka tidak akan membiarkan 
Islam begitu sahaja kerana mereka yakin kepada 


matlamatnya. Mereka tidak akan merasa aman 
terhadap Islam kecuali ketika mereka membuat 
persiapan untuk menghadapinya. Justeru itu awal- 
awal lagi Allah menjelaskan kepada kaum Muslimin: 





"Dan mereka akan terus memerangi kamu sehingga mereka 
berjaya mengembalikan kamu dari agama kamu (kepada 
agama mereka) jika mereka mampu (berbuat begitu). " 

(Surah al-Baqarah: 217) 

Ini adalah satu penjelasan abadi yang tidak di tentu 
dengan masa dan tempat yang khusus, satu 
penjelasan yang benar yang tidak bergantung dengan 
suasana dan keadaan yang khusus. 


Walaupun pada dasarnya dibantah, namun Allah 
membenarkan agar dihormati perjanjian-perjanjian 
dengan kaum Musyrikin yang tidak pernah 
mengurangi komitmen mereka sedikit pun terhadap 
kaum Muslimin dan tidak pernah membantu mana- 
mana pihak yang memusuhi Is-lam sehingga habis 
tempohnya dengan syarat kelurusan kaum Muslimin 
terhadap perjanjian itu sepanjang tempoh itu 
diikatkan dengan kelurusan kaum Musyrikin terhadap 
perjanjian itu dalam tempoh itu: 







"Kecuali kaum Musyrikin yang kamu telah mengadakan 
perjanjian dengan mereka berhampiran Masjidil-Haram. Oieh 
itu selama mereka berlaku lurus terhadap kamu, maka 
hendaklah kamu berlaku lurus terhadap mereka. 
Sesungguhnya Allah menyayangi orang-orang yang 
bertagwa. "(7) 


Golongan Musyrikin yang diisyaratkan oleh ayat ini 
tentang pemeteraian perjanjian mereka berhampiran 
dengan Masjidil-Haram itu bukanlah satu golongan 
Musyrikin yang lain dari golongan Musyrikin yang 
telah disebut sebelum ini dalam firman Allah: 









"Kecuali orang-orang Musyrikin yang kamu telah 
mengadakan perjanjian dengan mereka kemudian mereka 
tidak pernah mengurangi sedikit pun isi perjanjian itu 
terhadap kamu dan mereka tidak pernah membantu 
seseorang pun memusuhi kamu, maka sempurnakanlah 
perjanjian kamu dengan mereka sehingga sampai 


452 


80 SURAH AT-TAUBAH Oi 


JUZU' KE-10 


tempohnya. Sesungguhnya Allah menyayangi orang-orang pula menghormati perjanjian, dan mereka adalah golongan 
yang bertagwa "(4) yang melampaui batas. "(1 0) 


sebagaimana di faham oleh ahli-ahli tafsir yang baru. 
Sebenarnya mereka adalah golongan Musyrikin yang 
sama yang disebut pada kali yang pertama kerana 
kesesuaian dengan keumuman perisytiharan 
pemutusan hubungan dengan sebab golongan ini 
dikecualikan dari keumuman ini, kemudian disebut 
pula pada kali yang kedua kerana kesesuaian dengan 
bantahan terhadap dasar pemeteraian perjanjian itu 
sendiri dengan kaum Musyrikin kerana takut 
difahamkan bahawa hukum yang umum ini 
memansuhkan hukum yang pertama. Persoalan 
taqwa dan kesayangan Allah kepada para Muttaqin di 
sebut di sini dan di sana dengan nas yang sama untuk 
menunjukkan bahawa maudhu' yang dibicarakan itu 
adalah satu maudhu' yang sama. Di samping itu nas 
yang kedua menyempurnakan syarat-syarat yang 
disebut di dalam nas yang pertama, kerana nas yang 
pertama disyaratkan kelurusan mereka pada masa 
yang silam, sedangkan di dalam nas yang kedua 
disyaratkan kelurusan mereka pada masa yang akan 
datang. Ini adalah suatu cara yang amat hemat dalam 
pengungkapan nas-nas sebagaimana kami telah 
jelaskan sebelum ini, iaitu suatu kehematan yang 
tidak dapat diperhatikan kecuali dengan 
mencantumkan kedua-dua nas yang membicarakan 
satu maudhu' yang sama itu sebagaimana yang 
kelihatan jelas dan semestinya begitu. 


Kemudian ayat yang berikut kembali membantah 
dasar pemeteraian perjanjian dengan menyebut 
sebab-sebab yang berlaku di dalam sejarah dan di 
dalam realiti: 




(f) U===> \ j * \_ 


"Bagaimana wajar begitu, sedangkan jika mereka 
memperolehi kemenangan terhadap kamu, mereka tidak 
memelihara hubungan kekerabatan dengan kamu dan tidak 
pula menghormati peijanjian. Mereka menyenangkan hati 
kamu dengan mulut mereka, sedangkan hati mereka 
menolak dan kebanyakan mereka adalah orang-orang yang 
fasiq(8). Mereka menukar ayat-ayat Allah dengan harga yang 
sedikit kemudian mereka menghalangi manusia dari jalan 
Allah. Sesungguhnya amat buruk sekali segala perbuatan 
yang dilakukan mereka(9). Mereka tidak memelihara 
hubungan kekerabatan dengan orang Mu'min dan tidak 


Dendam Kesumat Kaum Musyrikin Yang Abadi 

Maksudnya, bagaimana kaum Musyrikin wajar 
mempunyai perjanjian yang diakui di sisi Allah dan 
rasul-Nya, sedangkan mereka tidak memeterai 
sesuatu perjanjian dengan kamu kecuali mereka 
berada dalam keadaan yang lemah untuk 
menewaskan kamu. Seandainya mereka dapat 
mengalahkan kamu nescaya mereka akan melakukan 
berbagai-bagai tindakan terhadap kamu tanpa 
mempedulikan perjanjian yang wujud di antara kamu 
dengan mereka dan tanpa memelihara komitmen- 
komitmen mereka terhadap kamu. Atau mereka akan 
melakukan ' apa sahaja perbuatan terhadap kamu 
tanpa silu malu dan segan. Pendeknya mereka tidak 
menghormati perjanjian dan tidak mengenal batas 
apabila mereka bertindak kejam terhadap kamu 
walaupun batas-batas yang di'tiraf umum dalam 
masyarakat itu, di mana mereka akan dicela apabila 
mereka melampaui garisnya. Oleh sebab mereka 
memendam perasaan marah yang begitu meluap-luap 
terhadap kamu, maka mereka akan bertindak ganas 
terhadap kamu dengan cara yang melewati batas, jika 
mereka mampu berbuat begitu walaupun adanya 
perjanjian di antara kamu dengan mereka. Jadi, yang 
menghalangkan mereka dari bertindak jahat terhadap 
kamu bukan kerana wujudnya perjanjian di antara 
mereka dengan kamu, malah yang menghalangkan 
mereka dari bertindak begitu ialah kerana mereka 
tidak berupaya untuk menguasai dan mengalahkan 
kamu. Seandainya pada hari ini mereka 
menyenangkan hati kamu - kerana kamu lebih kuat 
dari mereka - dengan kata-kata yang lemah lembut 
dan berpura-pura menghormati perjanjian, namun 
hati mereka tetap dipenuhi dendam kesumat 
terhadap kamu dan tetap enggan untuk terus 
menghormati perjanjian itu. Mereka tidak akan 
menepati janji mereka terhadap kamu dan tidak 
pernah menaruh perasaan kasih mesra kepada kamul 



“...dan kebanyakan mereka adalah orang-orang yang fasiq. 
Mereka menukar ayat-ayat Allah dengan harga yang sedikit 
kemudian mereka menghalangi manusia dari jalan Allah. 
Sesungguhnya amat buruk sekali perbuatan yang dilakukan 
mereka. "(8-9) 

Inilah punca dendam kesumat mereka terhadap 
kamu, juga punca mereka tidak memenuhi perjanjian 
mereka terhadap kamu dan seterusnya punca 
keinginan mereka untuk bertindak kejam dan 
sewenang-wenang terhadap kamu tanpa segan dan 
teragak-agak jika mereka mampu berbuat begitu. 
Semuanya berpunca dari penyelewengan mereka dari 
agama Allah dan penyimpangan mereka dari hidayat- 

Nya. Mereka lebih mementingkan keuntungan yang 
kecil dari mata benda kehidupan dunia dari ayat-ayat 
Allah yang diturunkan kepada mereka. Mereka 
berpegang teguh dengan keuntungan yang sedikit itu 
dan takut keuntungan itu terlepas dari mereka. 
Mereka takut Islam akan menghilangkan sesuatu dari 
kepentingan-kepentingan mereka atau akan 
menyebabkan mereka terpaksa mengorbankan 
sebahagian dari harta kekayaan mereka. Oleh sebab 
itu mereka menghalangi jalan Allah dengan sebab 
mereka mengutamakan keuntungan yang kecil dari 
ayat-ayat Allah, iaitu mereka menghalangi diri sendiri 
dan orang lain dari jalan Allah. (Di dalam ayat yang 
akan datang mereka disifatkan sebagai pemimpin- 
pemimpin kekafiran), dan perbuatan yang dilakukan 
mereka ini adalah suatu perbuatan yang buruk dan 
keburukannya telah dijelaskan oleh Allah: 



"Sesungguhnya amat buruk sekali perbuatan yang dilakukan 
mereka."(9) 

Selain dari itu, mereka tidak hanya sekadar menaruh 
dendam atau sekadar mengatur rancangan yang jahat 
terhadap diri kamu sahaja, malah mereka menaruh 
dendam kepada setiap orang yang beriman dan 
merancangkan tindakan yang jahat terhadap setiap 
orang Islam. Mereka halakan dendam kesumat dan 
kemarahan mereka kepada sifat keimanan yang 
menjadi pegangan kamu, mereka berdendam kepada 
keimanan itu sendiri. Ini adalah suatu gejala biasa 
yang dapat di lihat pada musuh-musuh kelompok 
Mu'min yang bersih dari penganut agama Allah di 
sepanjang sejarah dan abad, la adalah sama dengan 
apa yang dikatakan ahli-ahli sihir kepada Fir'aun 
ketika baginda mengancam mereka dengan 
penyeksaan dan pembunuhan yang paling kejam: 

liJj CrflA ^3 

'Sebenarnya engkau tidak membalas dendam terhadap kami 
melainkan, semata-mata kerana kami telah beriman kepada 
ayat-ayat Tuhan kami ketika ia datang kepada kami. " ■ 

(Surah al-A'raf: 126) 

la juga sama dengan apa yang di katakan Rasulullah 
s.a.w. kepada kaum Ahlil-Kitab dengan arahan dari 
Allah: 

Ajila LAc- J® 

"Katakanlah: Wahai Ahlil-Kitab! Kamu tidak membalas 
dendam terhadap kami melainkan semata-mata kerana kami 
beriman kepada Allah." 

(Surah al-Ma'idah: 59) 

Ia juga sama dengan apa yang diterangkan Allah 
tentang Ashabul-Ukhdud (para penguasa yang 
menggali parit) yang telah membakar orang-orang 
yang beriman: 

(J) 


"Dan mereka tidak membalas dendam terhadap mereka 
melainkan semata-mata kerana mereka beriman kepada 
Allah Yang Maha Perkasa dan Maha Terpuji." 

(Surah al-Buruj: 8) 


Di sini jelaslah bahawa keimanan itulah yang 
menjadi punca kemurkaan dan pembalasan dendam. 
Justeru itulah mereka menaruh dendam terhadap 
setiap Mu'min, dan di sa'at mereka membalas 
dendam, mereka tidak menghiraukan sebarang 
perjanjian dan tidak pula teragak-agak melakukan 
segala perbuatan yang jahat dan ganas: 


ii Tij '•} 'icydy 4 JjMi'l 


-•i ^ 


"Mereka tidak memelihara hubungan kekerabatan dengan 
orang Mu'min dan tidak pula menghormati perjanjian, dan 
mereka adalah golongan yang melampaui batas. "( 1 0) 


Sifat keterlaluan merupakan satu sifat yang 
bertunjang kuat di dalam hati mereka, la bermula dari 
titik kebencian mereka kepada keimanan itu sendiri 
dan dari tindakan menghalangkan orang lain dari 
keimanan dan berakhir dengan menentang keimanan 
dan menunggu peluang bertindak ganas terhadap 
para Mu'minin tanpa mempedulikan perjanjian dan 
perhubungan apabila mereka berada dalam posisi 
yang dapat mengalahkan orang-orang yang beriman 
dan merasa aman terhadap, kekuatan mereka. Di 
waktu ini mereka sanggup melakukan segala 
perbuatan yang ganas terhadap orang-orang yang 
beriman tanpa menghormati perjanjian yang wujud di 
antara mereka dengan orang-orang Mu'min dan 
tanpa merasa silu malu, segan dan teragak-agak 
terhadap perbuatan-perbuatan jahat yang dilakukan 
mereka ke atas para Mu'minin... apabila mereka 
merasa aman. 


Kemudian dalam ayat yang berikut Allah 
menjelaskan apakah tindakan yang seharusnya 
diambil oleh kaum Muslimin untuk menghadapi 
tindak-tanduk kaum Musyrikin itu: 



“Jika mereka bertaubat mendirikan solat dan menunaikan 
zakat, maka mereka adalah saudara-saudara seagama 
dengan kamu. Dan Kami menjelaskan ayat-ayat itu kepada 

golongan yang ingin mengetahui(ll). Dan jika mereka 
mencabuli sumpah (perjanjian) mereka setelah mengikat 
perjanjian mereka dan mencela agama kamu, maka 
perangilah pemimpin-pemimpin kekufuran itu kerana 
mereka sebenarnya tidak menghormati sumpah (perjanjian) 
mereka supaya mereka berhenti. "(12) 

Kaum Muslimin harus siap siaga menghadapi 
musuh-musuh yang sentiasa menunggu peluang 
untuk bertindak ganas terhadap mereka. Tiada yang 
menghalangkan musuh-musuh itu dari bertindak 
kejam tanpa rahmat kasihan belas ke atas kaum 
Muslimin melainkan kerana mereka lemah dan tidak 
berupaya melakukannya. Mereka tidak dihalangkan 
oleh perjanjian yang dimaterai mereka dan tidak pula 
oleh perasaan segan dan silu-malu, malah tidak juga 
dihalangkan oleh keinginan hendak mengekalkan 
hubungan yang baik. Di sebalik keterangan Ilahi ini 
terdapat sejarah yang panjang, dan seluruhnya 
membuktikan bahawa inilah garis rancangan mereka 
yang semulajadi dan ia tidak akan menyimpang 
darinya kecuali kerana sesuatu sebab yang mendadak, 
kemudian ia akan menjurus semula menuju garis 
semulajadinya yang telah ditentukan. 

Sejarah yang panjang dari realiti-realiti yang telah 
berlaku di samping tabi'at pertarungan yang pasti di 
antara sistem ciptaan Allah, yang mahu mengeluarkan 
manusia dari 'ubudiyah kepada sesama manusia dan 
mengembalikan mereka kepada 'ubudiyah kepada 
Allah Yang Maha Esa sahaja, dengan sistem-sistem 
hidup ciptaan jahiliyah yang memperhambakan 
manusia kepada manusia, inilah yang dihadapi oleh 
tatacara pergerakan Islam yang diarahkan Allah 
S.W.T. supaya melancarkan tindakan yang tegas ini: 



"Jika mereka bertaubat, mendirikan sbiat dan menunaikan 
zakat, maka mereka adalah saudara-saudara seagama 
dengan kamu. Dan Kami menjelaskan ayat-ayat itu kepada 
golongan yang ingin mengetahui (11). Dan jika mereka 
mencabuli sumpah (perjanjian) mereka setelah mengikat 
perjanjian mereka dan mencela agama kamu, maka 
perangilah pemimpin-pemimpin kekufuran itu kerana 
mereka sebenarnya tidak menghormati sumpah (perjanjian) 
mereka supaya mereka berhenti. "(12) 

Maksudnya, sama ada mereka masuk ke dalam 
agama Islam yang dianuti kaum Muslimin dan 
bertaubat dari dosa-dosa syirik dan pencabulan yang 
melampaui batas yang dilakukan mereka di masa 
silam, maka di waktu itu Islam dan kaum Muslimin 


akan memberi kema'afan terhadap perbuatan- 
perbuatan yang sewenang-wenang yang dilakukan 
oleh kaum Musyrikin terhadap mereka, dan dalam 
waktu yang sama hubungan di antara mereka dengan 
kaum Muslimin akan disimpulkan di atas landasan 
'aqidah dan kedudukan mereka selaku penganut- 
penganut Islam yang baru akan ditarapkan sebagai 
saudara-saudara kepada orang-orang Islam yang lama 
dan dengan demikian gugurlah seluruh sejarah zaman 
silam dengan segala kejahatan dan kejelikannya dari 
realiti dan hati. 



"Dan Kami menjelaskan ayat-ayat itu kepada golongan yang 
mengetahui."(1 1) 

Maksudnya, hukum-hukum atau peraturan- 
peraturan ini hanya dapat dimengerti dan difahami 
hikmatnya oleh golongan manusia yang mengetahui 
iaitu golongan para Mu'minin. 

Atau sama ada mereka bertindak mencabuli 
sumpah (perjanjian) setelah, mereka memeterainya 
dan bertindak mencela agama kaum Muslimin, dan ini 
bermakna bahawa mereka adalah pemimpin- 
pemimpin kekafiran yang tidak menghormati sumpah 
dan perjanjian dan hanya peperangan sahaja yang 
wajar menjadi jawapan kepada mereka supaya 
mereka sedar dan kembali ke jalan hidayat. Sebelum 
ini kami pernah tegaskan bahawa kekuatan kem Islam 
dan kemenangannya di dalam jihad telah berjaya 
mengembalikan ramai manusia yang kafir ke 
pangkuan kebenaran, kerana kekuatan dan 
kemenangan ini telah memperlihatkan agama yang 
benar kepada mereka sehingga mereka mengenalinya 
dan menyedari bahawa kemenangan yang dicapai 
oleh agama yang benar itu ialah kerana kebenarannya 
dan kerana ia disokong oleh kekuatan Allah dan 
seterusnya kerana Rasulullah s.a.w. telah 
menyampaikan keterangan yang benar kepada 
mereka bahawa yang memenangi perjuangan ini ialah 
Allah dan rasul-Nya. Inilah yang mendorong mereka 
bertaubat dan menerima hidayat bukannya kerana 
terpaksa, tetapi kerana keyakinan hati setelah mereka 
melihat kebenaran yang menang itu dengan jelas 
sebagaimana yang sering berlaku. 

Sejauh manakah ruang lingkup yang memberi luang 
kepada nas-nas ini bertindak? Sejauh manakah ruang 
lingkup sejarah dan alam persekitarannya? Adakah 
nas-nas ini khusus untuk penduduk-penduduk 
Semenanjung Tanah Arab di zaman yang tertentu itu? 
Atau apakah nas-nas ini mempunyai dimensi-dimensi 
zaman dan ruang yang lain? 

Nas-nas ini telah menghadapi realiti di Semenanjung 
Tanah Arab di antara kem Islam dengan kem kaum 
Musyrikin. Dan tidak syak lagi bahawa hukum-hukum 
atau peraturan-peraturan yang terkandung di dalam 
nas-nas ini adalah ditujukan kepada realiti ini dan 
golongan kaum Musyrikin yang dimaksudkan di 

dalam nas-nas ini ialah golongan kaum Musyrikin di 
Semenanjung Tanah Arab. 

Ini memang benar tetapi apakah ini ruang 

lingkup yang penghabisan bagi nas-nas ini? 

Kita seharusnya mengkaji sikap kaum Musyrikin 
terhadap kaum Mu'minin di sepanjang sejarah supaya 
kita dapat mengetahui sejauh mana ruang lingkup 
yang sebenar bagi nas-nas Al-Qur'an ini, dan supaya 
kita dapat melihat sikap kaum Musyrikin sepenuhnya 
di sepanjang sejarah. 


Adapun di Semenanjung Tanah Arab, mungkin 
sikap kaum Musyrikin itu telah dapat diketahui dari 
peristiwa-peristiwa sirah yang terkenal dan mungkin 
huraian yang terkandung dalam juzu' ini dari tafsir Fi 
Zilalil-Qur'an ini sudah cukup untuk menggambarkan 
sikap kaum Musyrikin terhadap islam dan penganut- 
penganutnya sejak masa pertama da'wah di Makkah 
hingga ke masa yang dihadapi oleh nas-nas surah ini. 


Memang benar bahawa konflik yang berpanjangan 
masa di antara Islam dengan kepercayaan syirik 
adalah tidak sama dengan konflik di antara Islam 
dengan Ahlil-Kitab dari kaum Yahudi dan Kristian. 
Tetapi hakikat ini tidak menafikan bahawa sikap kaum 
Musyrikin terhadap kaum Muslimin adalah selama- 
lamanya sama seperti yang digambarkan oleh ayat- 
ayat bahagian ini di dalam surah ini: 



& rfjSl i 

(J) 


j p s- ' 

$5? j 


"Bagaimana wajar begitu, sedangkan jika mereka 
memperoiehi kemenangan terhadap kamu, mereka tidak 
memelihara hubungan kekerabatan dengan kamu dan tidak 
pula menghormati perjanjian. Mereka menyenangkan hati 
kamu dengan mulut mereka, sedangkan hati mereka 
menolak dan kebanyakan mereka adalah orang-orang yang 
fasiq(8). Mereka menukar ayat-ayat Allah dengan harga yang 
sedikit kemudian mereka menghalangi manusia dari jalan 
Allah. Sesungguhnya amat buruk sekali segala perbuatan 
yang dilakukan mereka(9). Mereka tidak memelihara 
hubungan kekerabatan dengan orang Mu'min dan tidak 
pula menghormati perjanjian dan mereka adalah golongan 
yang melampaui batas. "( 1 0) 


Inilah sikap kaum Musyrikin dan kaum Ahlil-Kitab 
yang berkekalan terhadap kaum Muslimin. Adapun 


kaum Ahlil-Kitab, kami tundakan pembicaraan 
mengenai mereka hingga kepada masa yang khusus 
dengannya di dalam bahagian yang kedua surah ini. 
Dan adapun kaum Musyrikin maka memang begitulah 
tabi'at mereka terhadap kaum Muslimin di sepanjang 
sejarah. 

Apabila kita mengira bahawa Islam tidak di mulakan 
dengan kerasulan Nabi Muhammad s.a.w., malah 
diakhiri dengan kerasulannya, juga apabila kita 
mengira bahawa sikap kaum Musyrikin terhadap 
setiap rasul dan kerasulan sebelum ini adalah pada 
umumnya menggambarkan sikap syirik terhadap 
agama Allah, maka dimensi-dimensi konflik itu meluas 
begitu jauh dan sikap kaum Musyrikin itu dapat di 
lihat mengikut hakikatnya yang sebenar sebagaimana 
yang digambarkan oleh nas-nas Al-Qur'an yang asasi 
itu di sepanjang sejarah manusia seluruhnya tanpa 
pengecualian. 

Apakah tindakan yang telah dilakukan oleh kaum 
Musyrikin terhadap nabi-nabi Nuh, Hud, Soleh, 
Ibrahim, Syu'ayb, Musa dan Isa alaihim Salawatullahi 
wa Salamu Hu, juga terhadap orang-orang yang 
beriman kepada mereka di zaman mereka masing- 
masing? Kemudian apakah pula tindakan-tindakan 
yang telah dilakukan oleh kaum Musyrikin terhadap 
Nabi Muhammad s.a.w. dan orang-orang yang 
beriman kepadanya? Mereka tidak menghormati' 
hubungan kekerabatan dan tidak pula menghormati 
perjanjian apabila mereka dapat mengalah dan 
menguasai kaum Muslimin. 

Peristiwa Kaum Tartar Melanggar Baghdad 

Dan apakah pula tindakan-tindakan yang telah 
dilakukan oleh kaum Musyrikin terhadap kaum 
Muslimin di zaman serangan besar yang kedua agama 
syirik yang dilakukan oleh kaum Tatar? Kemudian 
apakah pula tindakan-tindakan yang telah dilakukan 
kaum Musyrikin dan kaum Ateis di zaman sekarang 
terhadap kaum Muslimin di setiap tempat selepas 
berlalunya empat belas abad? Mereka tidak 
menghormati hubungan kekerabatan dan tidak pula 
menghormati perjanjian tepat seperti yang dijelaskan 
oleh nas-nas Al-Qur'an yang benar dan abadi. 

Apabila kaum wathani Tatar melanggar kaum 
Muslimin di Baghdad maka terjadilah tragedi berdarah 
yang dicatatkan oleh cerita-cerita sejarah, yang kami 
rasa cukup dengan mengemukakan petikan-petikan 
segera dari buku sejarah susunan Abui Fida' (Ibn 
Kathir) yang bernama mengenai 

peristiwa-peristiwa yang berlaku pada tahun 656 
Hijrah: 

"Mereka menyerang negeri itu lalu membunuh 
sesiapa sahaja yang dapat dibunuh oleh mereka dari 
kaum lelaki, kaum perempuan, kanak-kanak, orang- 
orang tua dan orang-orang muda. Ramai dari 
penduduk negeri itu masuk di dalam telaga-telaga, 
tempat-tempat yang semak dan kotor dan 
menyembunyikan diri di sana berhari-hari lamanya 

tanpa keluar. Di antara mereka ada yang berkumpul 
di kedai-kedai dan menutup pintunya, tetapi askar- 
askar Tatar membuka kedai-kedai itu sama ada 
dengan memecahkan pintu-pintunya atau 
membakarnya kemudian mereka menyerbu masuk 
mendapatkan mereka. Sebahagian dari mereka 
melarikan diri di atas sutuh lalu mereka dibunuh tli 
atas sutuh sehingga darah mengalir di lorong-lorong. 
Inna Lillahi wa inna llaihi Raji'un. Begitu juga mereka 
dibunuh di masjid-masjid dan di rumah-rumah 
tumpangan, tiada sesiapa yang terselamat kecuali 
warga zimmi dari kaum Yahudi dan Kristian dan 
orang-orang yang dilindungi oleh mereka 13 atau 
orang-orang yang berlindung di rumah kediaman 
Perdana Menteri Ibn al-Alqami ar-Rafidhi dan 
kumpulan saudagar-saudagar yang mendapat 
keamanan setelah mereka membayar dengan harta 
mereka yang banyak untuk, menyelamatkan nyawa 
dan harta mereka. Dan akhirnya bandar Baghdad 
yang terkenal sebagai bandar yang paling menarik itu 
kembali menjadi padang runtuhan dengan 
sekumpulan penduduk-penduduknya yang kecil, yang 
hidup dalam ketakutan, kebuluran, kehinaan dan 
kemiskinan. 

"Ada beberapa kiraan yang berbeza mengenai 
jumlah kaum Muslimin yang terkorban di dalam 
serangan ini. Satu kiraan mengatakan jumlah mereka 
ialah sebanyak lapan ratus ribu, satu kiraan yang lain 
mengatakan sejuta jiwa dan satu kiraan lagi 
mengatakan jumlah korban ialah dua juta jiwa. 

"Angkatan tentera Tatar menyerang Baghdad pada 
hari-hari akhir bulan Muharram, dan pedang-pedang 
mereka terus membunuh penduduk-penduduknya 
selama empat puluh hari. Khalifah al-Musta'sim Billah 
Amirul-Mu'minin telah dibunuh pada hari Rabu hari 
keempat belas bulan Safar dan kuburnya dihapuskan. 
Usia beliau ketika itu ialah empat puluh enam tahun 
empat bulan. Lama masa pemerintahannya lima belas 
tahun lapan bulan dan beberapa hari. Turut dibunuh 
bersama beliau ialah putera sulungnya Abu al-'Abbas 
Ahmad yang berusia dua puluh lima tahun, kemudian 
putera tengahnya Abu al-Fadhl Abdul Rahman yang 
berusia dua puluh tiga tahun, sementara anak 
bongsunya Mubarak telah ditawan bersama tiga 
orang saudara-saudara perempuannya Fatimah, 
Khadijah dan Maryam. 

"Turut dibunuh ialah guru istana khalifah Syeikh 
Muhyiddin Yusuf ibn Syeikh Abu al-Farj ibn al-Juzi. 


13 Orang-orang Yahudi dan Kristian termasuk dalam warga 
zimmi. Merekalah yang melakukan hubungan surat menyurat 
dengan kaum Tatar supaya menyerang ibukota kerajaan 
Khalifah ini dan membasmikan Islam dan kaum Muslimin. 
Merekalah yang menunjuk tempat-tempat yang strategik di 
bandar Baghdad itu dan memberi kerjasama yang positif 
dalam malapetaka ini. Mereka mengaturkan sambutan yang 
baik untuk mengalu-alukan kedatangan askar-askar wathani 
Tatar supaya mereka membinasakan kaum Muslimin yang 
telah memberi perlindungan dan keamanan kepada mereka. 


Beliau adalah musuh kepada Perdana Menteri. Tiga 
orang anaknya juga telah dibunuh iaitu Abduilah, 
Abdul Rahman dan Abdul Karim. Para pembesar 
kerajaan dibunuh seorang demi seorang. Di antara 
mereka ialah ad-Duwidar as-Saghir Mujahiduddin 
Abik, Syihabuddin Sulaiman Syah, sekumpulan amir- 
amir dan orang-orang besar negeri. Ad-Duwidar as- 
Saghir itu telah dipanggil dari istana khalifah Bani 
Abbas, lalu beliau keluar bersama-sama anak-anak" 
dan isterinya dan dibawa ke tanah perkuburan al- 
Khilai di hadapan ai-Manzarah. Di sini beliau 
disembelih seperti biri-biri. Anak-anak perempuan 
beliau dan hamba-hamba sahayanya yang dipilih oleh 
mereka telah dijadikan tawanan perang. Kepala 
guru-guru yang menjadi guru khas kepada khalifah 
iaitu Sadruddin Ali ibn an-Nisyar juga turut dibunuh. 
Khatib-khatib, imam-imam dan hafiz-hafiz Al-Qur'an 
juga di bunuh menyebabkan masjid-masjid tidak 
dapat berfungsi, sembahyang-sembahyang jamaah 
dan Jumaat tidak diadakan di Baghdad selama 
beberapa bulan. 

"Apabila malapetaka yang telah ditakdirkan Allah 
itu berakhir setelah berlangsung selama empat puluh 
hari, bandar Baghdad menjadi bandar yang musnah 
dan rosak binasa. Tiada sesiapa yang menghuninya 
kecuali orang-orang yang ganjil dan asing. 

Mayat-mayat bertimbun-timbun di jalan-jalan raya 
seolah-olah anak-anak bukit yang kecil. Rupa mereka 
berubah apabila mayat-mayat itu di timpa hujan. 
Kemudian negeri itu menjadi busuk kerana bau 
mayat-mayat yang reput itu, dan udaranya berubah 
menyebabkan timbulnya wabak-wabak penyakit yang 
menular hingga ke negeri Syam. Akibatnya ramai 
manusia yang mati kerana perubahan dan kerosakan 
udara. Mereka menderita kerana kenaikan harga 
barang keperluan, mereka diserang wabak-wabak 
penyakit, diserang maut dan penyakit taun. Inna 
Lillahi wa Inna llaihi Raji'un. 

"Apabila Baghdad diisytiharkan aman, barulah 
manusia muncul dari bumi, dari lubang-lubang 
persembunyian mereka, dari parit-parit dan kubur- 
kubur seolah-olah orang-orang mati yang 
dibangkitkan dari kubur-kubur. Mereka tidak 
mengenali satu sama lain. Bapa tidak mengenal anak 
dan abang tidak mengenal adik, kemudian mereka 
diserang wabak penyakit yang dahsyat menyebabkan 
mereka mati menurut jejak korban-korban yang 
terbunuh sebelum ini 

Inilah gambaran dari satu realiti sejarah apabila 
kaum Musyrikin berjaya mengalahkan kaum 
Muslimin. Mereka tidak menghormati hubungan 
kekerabatan dan tidak pula menghormati perjanjian, 
tetapi apakah gambaran sejarah peristiwa lama ini 
merupakan gambaran yang khusus bagi kaum Tatar 
di zaman itu sahaja? 

Kekejaman Kaum Musyrikin Di Zaman Moden 

Tidak! Malah realiti sejarah di zaman moden ini juga 
tidak berbeza dari gambaran peristiwa ini! Tindakan- 

tindakan kaum wathani Hindu terhadap kaum 
Muslimin semasa Pakistan dipisahkan dari India tidak 
kurang buruk dan kejamnya dari tindakan-tindakan 
kaum Tatar di zaman yang lama itu. Seramai lapan 
juta kaum Muslimin yang berhijrah dari negeri India - 
kerana takutkan serangan-serangan ganas yang 
dilancarkan oleh kaum Hindu ke atas kaum Muslimin 
yang tinggal di India hingga menyebabkan mereka 
terpaksa memilih berhijrah ke Pakistan - hanya 
sampai ke pinggir-pinggir negeri Pakistan sejumlah 
tiga juta orang sahaja, sedangkan lima juta yang lain 
mati dalam perjalanan kerana diserang hendap oleh 
gerombolan wathani Hindu yang teratur yang dikenali 
dengan baiknya oleh kerajaan India. Gerombolan- 
gerombolan itu dipimpin oleh pegawai-pegawai tinggi 
kerajaan India dan gerombolan inilah yang 
menyembelih angkatan Muhajirin Muslimin di 
sepanjang jalan persis seperti mereka menyembelih 
kambing-kambing. Mayat-mayat mereka ditinggal 
untuk dimakan burung-burung helang dan binatang- 
binatang buas setelah dipotong dan dicaing dengan 
kejam. Kekejaman-kekejaman ini tidak kurang - jika 
tidak lebih - dari kekejaman-kekejaman yang 
dilakukan oleh kaum Tatar terhadap kaum Muslimin 
di Baghdad. Satu lagi tragedi yang amat kejam, yang 
dirancang secara teratur ialah tragedi yang dilakukan 
ke atas penumpang keretapi yang memindahkan 
pegawai-pegawai Muslimin di seluruh India ke 
Pakistan, di mana satu persetujuan telah dicapai 
untuk memindahkan mana-mana pegawai Muslimin 
dari pejabat-pejabat kerajaan India yang ingin 
berpindah ke Pakistan. Seramai lima puluh ribu 
pegawai Muslimin menumpang keretapi ini dan 
apabila keretapi yang penuh sesat dengan puluhan 
ribu pegawai Muslimin ini masuk menyeberangi 
terowong yang terletak di perbatasan di antara India - 
Pakistan yang terkenal dengan nama "Laluan 
Khaibar" dan keluar dari muka terowong di sebelah 
sana, maka tiada yang tinggal di dalam keretapi itu 
selain dari caingan-caingan daging manusia yang 
berselerak di dalam gerabak-gerabak keretapi itu. 
Gerombolan-gerombolan wathani Hindu yang cukup 
terlatih telah memberhentikan keretapi itu di dalam 
terowong dan tidak membebaskannya berlepas 
meneruskan perjalanannya melainkan setelah 
penumpang-penumpangnya yang berjumlah lima 
puluh ribu itu menjadi daging-daging cincangan dan 
darah-darah yang mengalir. Amatlah tepat firman 
Allah: 



"Bagaimana wajar begitu, sedangkan jika mereka 
memperolehi kemenangan terhadap kamu, mereka tidak 
memelihara hubungan kekerabatan dan tidak pula 
menghormati perjanjian. "(8) 


Pembunuhan-pembunuhan yang kejam itu masih 
terus berlaku dengan berbagai-bagai bentuk hingga 
ke masa ini. 

Kemudian apakah pula tindakan-tindakan kejam 
yang dilakukan oleh pengganti-pengganti kaum Tatar 
di negeri komunis China dan Rusia terhadap kaum 
Muslimin di sana? Mereka telah menghapuskan kaum 
Muslimin seramai dua puluh enam juta dalam masa 
suku abad sahaja, iaitu kira-kira sejuta orang dalam 
setahun. Dan proses penghapusan mereka masih 
terus berjalan. Ini tidak termasuk cara-cara 
penyeksaan yang amat kejam yang membuat seluruh 
anggota menggigil ngeri dan takut. 

Satu peristiwa amat kejam telah berlaku di negeri 
Islam Turkistan, di suatu daerah yang dikuasai China 
komunis. Kekejaman peristiwa ini menutup 
kekejaman kaum Tatar. Salah seorang pemimpin Islam 
di negeri itu telah ditangkap dan dibawa ke tengah 
jalan raya dan dimasukkan ke dalam, sebuah lubang 
yang digali khusus untuknya, kemudian penduduk- 
penduduk Muslimin telah dipaksa membawa buangan 
najis-najis mereka yang biasanya najis-najis itu 
diterima oleh kerajaan dari semua penduduk untuk 
dijadikan baja sebagai balasan pengagihan (makanan 
yang diberikan kepada mereka) dan mencurahkannya 
ke atas pemimpin yang ditanam di dalam lubang itu, 
kerja pembuangan najis itu dilakukan selama tiga hari 
menyebabkan pemimpin yang malang itu akhirnya 
tenggelam dan mati lemas dalam longgokan najis itu. 

Begitulah juga keganasan yang telah dilakukan oleh 
Yugoslavia komunis terhadap kaum Muslimin di 
negeri itu sehingga ia telah menghapuskan sejuta 
kaum Muslimin dalam masa kerajaan komunis 
menguasai negeri itu selepas peperangan yang kedua 
sehingga hari ini. Usaha-usaha penghapusan dan 
penyeksaan kaum Muslimin dengan cara yang kejam 
dan ganas itu masih terus dijalankan. Dan di antara 
contoh-contohnya yang kejam ialah mereka 
campakkan orang-orang Islam lelaki dan perempuan 
ke dalam mesin-mesin pengisar daging yang biasanya 
digunakan untuk mengeluarkan daging kisar. 
Demikianlah mereka dihancurkan di dalam mesin- 
mesin itu dan keluar di sebelah yang satu lagi dalam 
bentuk adunan daging, tulang dan darah. Tindakan- 
tindakan yang kejam seperti ini masih terus dilakukan 
sehingga sekarang. 


Apa yang berlaku di Yugoslavia berlaku juga di 
seluruh negeri komunis dan wathani pada hari ini.... 
di zaman ini. Alangkah tepatnya firman Allah: 



"Bagaimana wajar begitu, sedangkan jika mereka 
memperolehi kemenangan terhadap kamu, mereka tidak 
memelihara hubungan kekerabatan dengan kamu dan tidak 
pula menghormati peijanjian."(8) 

"Mereka tidak memelihara hubungan kekerabatan dengan 
orang Mu'min dan tidak pula menghormati perjanjian dan 
mereka adalah golongan yang melampaui batas. "(10) 


Tindakan kejam (yang dilakukan oleh kaum 
Musyrikin terhadap kaum Muslimin itu) di 
Semenanjung Tanah Arab itu bukanlah suatu kejadian 
di luar dugaan atau kejadian yang berlaku secara 
kebetulan dan bersifat sementara sahaja, dan 
tindakan-tindakan kejam (yang dilakukan oleh kaum 
Tatar terhadap kaum Muslimin di Baghdad itu) 
bukanlah sesuatu kejadian di luar dugaan atau 
kejadian yang berlaku secara kebetulan dan bersifat 
sementara sahaja! Malah tindakan-tindakan kejam 
terhadap para Mu'min adalah sesuatu kejadian yang 
berterusan, sesuatu tindakan tabi'i yang pasti berlaku 
di mana sahaja adanya kelompok Mu'minin yang 
beragama dengan agama yang menumpukan 
Ubudiyah kepada Allah Yang Maha Esa sahaja dan di 
mana adanya kelompok Mulhidin, Musyrikin atau 
kelompok Atheis yang memperhambakan diri mereka 
kepada yang lain dari Allah di setiap zaman dan di 
setiap tempat. 


Oleh sebab itu nas-nas Al-Qur'an itu walaupun pada 
asalnya telah di turun untuk menghadapi peristiwa 
yang berlaku di alam realiti Semenanjung Tanah Arab 
dan bertujuan untuk menjelaskan peraturan- 
peraturan mengadakan perhubungan dengan kaum 
Musyrikin di Semenanjung Tanah Arab, tetapi nas-nas 
itu mempunyai ruang lingkup zaman dan tempat 
yang lebih jauh dari itu lagi, kerana nas-nas itu 
sentiasa menghadapi tindakan-tindakan ganas yang 
seperti itu di setiap zaman dan tempat. Dan urusan 
melaksanakan nas-nas itu adalah bergantung kepada 
keupayaan melaksanakannya apabila berlaku tindakan 
kejam yang sama, di mana dilaksanakan nas-nas ini di 
Semenanjung Tanah Arab dan bukannya bergantung 
kepada asal hukum atau peraturan itu sendiri dan 
tidak pula bergantung kepada asal situasi ini sendiri 
yang tidak berubah mengikut zaman. 


(Pentafsiran ayat-ayat 13-16) 

Peningkatan Daya Juang Dan Keberanian Untuk 
Menentang Pencabulan Kaum Musyrikin 




"Mengapa kamu tidak memerangi orang-orang yang telah 
mencabuli sumpah (perjanjian) mereka dan berazam untuk 
mengusir Rasulullah dan merekalah yang mula-mula 
memerangi kamu? Apakah kamu takut kepada mereka, 
sedangkan Allah itulah yang lebih wajar kamu takuti-Nya jika 
kamu benar orang-orang yang beriman(13). Perangilah 
mereka nescaya Allah mengazabkan mereka dengan 
perantaraan tangan kamu dan menghinakan mereka serta 
menolong kamu mengalahkan mereka dan menyembuhkan 
hati orang-orang yang beriman(14). Dan menghapuskan 
kemarahan hati mereka dan Allah menerima taubat orang- 
orang yang dikehendaki-Nya. Dan Allah Maha Mengetahui 
dan Maha Bijaksana(1 5). Apakah kamu fikir bahawa kamu 
akan di tinggal (tanpa diuji), sedangkan Allah belum lagi 
mengetahui (dalam realiti) orang-orang yang sanggup 
berjihad dari kalangan kamu dan orang yang tidak 
mengambil sahabat setia selain Allah, rasui-Nya dan para 
Mu'minin. Dan Allah Maha Mengetahui segala apa yang 
dilakukan kamu. "( 1 6) 

Bahagian ayat-ayat ini di turun selepas ayat-ayat 
yang lepas yang mengemukakan bantahan dari segi 
dasar atas kewajaran kaum Musyrikin mempunyai 
perjanjian yang terhormat di sisi Allah dan rasul-Nya, 
di samping mengemukakan perintah memberi 
alternatif kepada kaum Musyrikin di Semenanjung 
Tanah Arab sama ada mereka masuk ke dalam agama 
yang dianuti oleh kaum Muslimin atau menghadapi 
tindakan perang kecuali mereka yang meminta 
perlindungan, maka mereka akan diberi perlindungan 
sehingga mereka dapat mendengar Kalamullah 
kemudian mereka akan dihantar ke tempat yang 
aman di luar sempadan negeri Islam, dan seterusnya 
menjelaskan sebab bantahan itu, iaitu kerana mereka 
tidak menghormati hubungan kekerabatan dengan 
orang-orang Mu'min dan tidak pula menghormati 
perjanjian apabila mereka berupaya menguasai dan 
mengalahkan orang-orang Mu'minin. 

Bahagian ayat-ayat ini di turun untuk menghadapi 
perasaan-perasaan yang berkecamuk di dalam hati 
kaum Muslimin dengan berbagai-bagai tahap 
keimanan mereka yang telah dihuraikan sebelum ini, 
iaitu perasaan teragak-agak, perasaan takut dan 
bimbang untuk melaksanakan langkah yang tegas ini, 
juga keinginan mencari dalihan atau alasan pura-pura 
kononnya kaum Musyrikin yang belum menganut 
Islam itu lambat-laun tetap akan menganut Islam juga 

tanpa memerlu dilancarkan tindakan perang yang 
syumul terhadap mereka, juga perasaan takut 
terancamnya jiwa dan kepentingan-kepentingan 
mereka dan keinginan menggunakan cara-cara dan 
sarana-sarana yang mudah. 

Nas-nas Al-Qur'an itu menghadapi perasaan- 
perasaan, kebimbangan-kebimbangan dan dalihan- 
dalihan ini dengan merangsangkan hati kaum 
Muslimin supaya mengenangi kembali peristiwa- 
peristiwa yang silam, yang baru dan yang lama, la 
mengingatkan mereka bagaimana kaum Musyrikin 
mengkhianati perjanjian yang dimeterai mereka 
dengan kaum Muslimin, bagaimana mereka tidak 
menghormati sumpah-sumpah janji mereka, 
bagaimana kenekatan mereka mengatur rancangan 
untuk mengusir Rasulullah s.a.w. dari negeri Makkah 
sebelum Hijrah, ia mengingatkan mereka bahawa 
kaum Musyrikinlah yang memulakan percerobohan ke 
atas kaum Muslimin di Madinah. Kemudian ia 
menimbulkan perasaan malu dan kesedaran terhadap 
harga, diri dan maruah mereka kerana takut 
berperang dengan kaum Musyrikin, sedangkan Allah 
lebih wajar ditakuti mereka jika mereka benar 
beriman kepada Allah, kemudian ia mem- 
berangsangkan mereka bangkit memerangi kaum 
Musyrikin semoga Allah menyeksakan mereka dengan 
perantaraan tangan mereka, di mana mereka hanya 
memainkan peranan sebagai tabir qudrat Allah untuk 
mengazab dan menghinakan musuh-musuh Allah dan 
sekaligus musuh-musuh mereka, juga untuk memberi 
kepuasan kepada hati para Mu'minin yang telah 
ditindas dan diseksa kerana agama Allah. Kemudian 
nas-nas itu menghadapi alasan pura-pura atau 
dalihan-dalihan yang bermain di dalam hati kononnya 
harapan masih ada bahawa saki-baki kaum Musyrikin 
yang belum menerima Islam itu lambat-laun akan 
masuk Islam tanpa perlu ditundukkan dengan 
peperangan, la menghadapi alasan dan dalihan itu 
dengan menyatakan bahawa harapan yang sebenar 
masuknya mereka ke dalam Islam adalah lebih kuat 
bergantung kepada kemenangan kaum Muslimin dan 
kekalahan kaum Musyrikin. Pada masa itulah dapat 
diharapkan sebahagian dari mereka - yang diterima 
Allah taubat mereka - kembali kepada Islam yang kuat 
dan menang. Pada akhirnya ayat-ayat itu menarik 
perhatian mereka bahawa Sunnatullah ialah menguji 
kelompok-kelompok Muslimin dengan tugas-tugas ini 
untuk menzahirkan hakikat keimanan dan pegangan 
mereka yang sebenar dan untuk menjelaskan bahawa 
Sunnatullah itu tetap tidak berubah dan menyimpang 
dari relnya. 


Sejarah Pengkhianatan Kaum Musyrikin 






"Mengapa kamu tidak memerangi orang-orang yang telah 
mencabuli sumpah (perjanjian) mereka dan berazam untuk 
mengusir Rasulullah dan merekalah yang mula-mula 
memerangi kamu? Apakah kamu takut kepada mereka, 
sedangkan Allah itulah yang lebih wajar kamu takuti-Nya jika 
kamu benar orang-orang yang beriman."(13) 

Sejarah kaum Musyrikin terhadap kaum Muslimin 
adalah seluruhnya dipenuhi dengan tindakan- 
tindakan mengkhianati sumpah dan membatalkan 
perjanjiannya. Peristiwa pengkhianatan yang paling 
dekat ialah peristiwa mereka mencabul perjanjian 
mereka dengan Rasulullah s.a.w. di Hudaybiyah. Di 
dalam perjanjian ini Rasulullah s.a.w. telah menerima 
syarat-syarat mereka dengan ilham dari Allah - yang 
dikira oleh setengah-setengah sahabat besar beliau - 
sebagai satu penerimaan yang memalukan. Rasulullah 
s.a.w. telah memenuhi dan menghormati perjanjian 
itu dengan sebaik-baik dan sejujur-jujurnya, tetapi 
sebaliknya kaum Musyrikin tidak menghormatinya 
dan mencabul perjanjian itu selepas dua tahun 
kemudiannya apabila mereka mendapat peluang yang 
pertama. Sebelum itu kaum Musyrikin juga yang 
merancang untuk mengusir Rasulullah s.a.w. di 
Makkah dan pada akhirnya mereka membuat 
komplot untuk membunuh beliau sebelum Hijrah. 
Semuanya itu berlaku di daerah Baitullahii-Haram, di 
mana (menurut tradisi) seorang pembunuh dari 
mereka diberi perlindungan dan keamanan terhadap 
keselamatan darahnya dan hartanya sehingga jika 
seorang dari mereka menemui orang yang 
membunuh saudaranya atau bapanya di daerah 
Baituliahil-Haram itu, maka ia tidak akan melakukan 
sesuatu tindakan yang buruk terhadapnya. Tetapi 
layanan yang seperti ini tidak diberikan kepada 
Muhammad pesuruh Aliah, yang berda'wah kepada 
hidayat, keimanan dan menyembah Allah Yang Maha 
Esa, malah mereka merancang untuk mengusirnya 
keluar dari negeri Makkah kemudian membuat 
komplot untuk membunuhnya di Baitullahil-Haram 
tanpa silu malu dan segan-segan, yang biasanya di 
tunjuk mereka terhadap musuh-musuh yang 
menuntut bela... seterusnya merekalah juga yang 
merancang untuk memerangi kaum Muslimin di 
Madinah. Mereka telah menetapkan keazaman 
mereka - di bawah pimpinan Abu Jahl - untuk 
menyerang kaum Muslimin walaupun kafilah 
perdagangan mereka telah terselamat dari kepungan 
kaum Muslimin sedangkan kerana keselamatan 
kafilah inilah mereka keluar untuk berperang. 
Kemudian merekalah juga yang memulakan serangan 
di dalam Peperangan Uhud dan Peperangan Khandak. 
Kemudian sekali lagi mereka mengemblengkan 
kekuatan mereka di Hunayn untuk memerangi kaum 
Muslimin. Semuanya merupakan peristiwa-peristiwa 
atau kenangan-kenangan yang baru sahaja berlalu 
dan semuanya membuktikan keazaman kaum 

Musyrikin untuk menghapuskan kaum Muslimin 
sebagaimana yang digambarkan oleh firman Allah: 



"Dan mereka tidak berhenti memerangi kamu sehingga 
mereka berjaya mengembalikan kamu dari agama kamu 
(kepada agama mereka) jika mereka mampu (berbuat 
begitu)" 

(Surah al-Baqarah: 217) 

di samping membuktikan tabi'at hubungan di antara 
kem yang menyembah tuhan-tuhan selain dari Aliah 
dengan kem yang hanya menyembah Allah Yang 
Maha Esa sahaja. 

Ketika rangkaian ayat-ayat surah ini menayangkan 
filem yang panjang mengenai peristiwa kenangan 
zaman silam dengan huraian yang pantas dan 
memberi kesan yang mendalam kepada hati kaum 
Muslimin, ia lantas bertanya mereka: 



"Apakah kamu takut kepada mereka?"(13) 


kerana tidak ada sebab yang menghalangkan mereka 
dari memerangi kaum Musyrikin kecuali kerana 
mereka takut dan gentar. Kemudian pertanyaan itu 
diiringi dengan pernyataan yang lebih merangsangkan 
hati mereka dari pertanyaan itu: 




= 01 ® 





"Sedangkan Allah itulah yang lebih wajar kamu takuti-Nya 
jika kamu benar-benar beriman."(13) 


Orang yang beriman tidak takut dan gentar kepada 
sesiapa pun kecuali Aliah. Jika mereka takut kepada 
kaum Musyrikin, maka Allah lebih wajar lagi ditakuti 
mereka. Tidak seharusnya wujud ruang kepada yang 
lain dari Allah di dalam hati para Mu'minin. 


Perasaan-perasaan para Mu'minin akan 
membongkas apabila dirangsangkan dengan 
peristiwa-peristiwa kenangan itu. Mereka terus 
terkenang bagaimana kaum Musyrikin berkomplot 
untuk melakukan tindakan-tindakan yang buruk 
terhadap Nabi mereka s.a.w., bagaimana mereka 
mencabul perjanjian-perjanjian mereka dengan 
Rasulullah s.a.w. apabila mereka mendapat peluang 
dan kesempatan yang baik, bagaimana mereka 
mengambil inisiatif bermusuh dan berperang dengan 
kaum Muslimin kerana didorong oleh perasaan 
angkuh dan keinginan bertindak melampaui batas. 
Dan di tengah-tengah ledakan perasaan-perasaan 
inilah ayat-ayat yang berikut memberangsangkan 
kaum Muslimin supaya bangkit berperang: 


“Perangilah mereka nescaya Allah mengazabkan mereka 
dengan perantaraan tangan kamu dan menghinakan mereka 
serta menolong kamu menolong mereka dan 
menyembuhkan hati orang-orang yang beriman (14) Dan 
menghapus kemarahan hati mereka..."(1 5) 

Maksudnya, perangilah kaum Musyrikin nescaya 
Allah jadikan kamu sebagai tabir qudrat kuasa-Nya 
dan sebagai alat kehendak iradat-Nya untuk 
mengazabkan kaum Musyrikin dengan perantaraan 
tangan kamu dan menghinakan mereka dengan 
kekalahan, sedangkan mereka terpesona dengan 
kekuatan mereka dan seterusnya dapat 
menyembuhkan hati golongan para Mu'minin yang 
ditindas oleh kaum Musyrikin dari perasaan marah 
yang terpendam di dalam hati mereka dengan 
memberi kemenangan kepada kebenaran dan 
kekalahan kepada kebatilan dan menghancurkan 
pejuang-pejuangnya. 


Bukan balasan ini sahaja, tetapi di sana ada lagi 
kebaikan dan ganjaran yang lain yang dicapai mereka: 


iUS (f 

"Dan Allah menerima taubat orang-orang yang dikehendaki- 
Nya."(15) 


Kesan Kemenangan Dan Kekuatan Kaum Muslimin 


Kemenangan yang dicapai oleh kaum Muslimin 
kadang-kadang dapat mengembalikan setengah- 
setengah orang Musyrikin ke pangkuan iman dan 
dapat membuka mata hati mereka memandang nur 
hidayat apabila melihat kaum Muslimin mendapat 
kemenangan, dan apabila mereka sedar wujudnya 
kekuatan ghaib yang bukan kekuatan manusia 
membantu kaum Muslimin, dan apabila mereka 
melihat kesan-kesan keimanan dalam segala situasi 
perjuangan mereka. Inilah yang telah berlaku. Di 
waktu inilah kaum Mujahidin Muslimin mendapat 
pahala dari jihad mereka dan dari usaha mereka 
memberi hidayat kepada orang-orang yang sesat dan 
dalam waktu yang sama Islam mendapat kekuatan 
baru yang ditambahkan kepada kekuatan yang telah 
sedia ada, iaitu kekuatan dari orang-orang yang baru 
mendapat hidayat dan bertaubat: 



"Dan Allah Maha Mengetahui dan Maha Bijaksana."(1 5) 


Iaitu mengetahui segala natijah di sebalik segala 
premis, dan Maha Bijaksana dalam menilaikan segala 
natijah tindakan dan pergerakan. 


Kemunculan kekuatan Islam dan kestabilannya 
dapat menarik hati ramai manusia yang selama ini 
terhalang kerana Islam berada dalam keadaan lemah 
atau tidak diketahui kekuatan dan pengaruhnya, dan 
kerja da'wah kepada Islam dapat dipendekkan 
separuh jalan apabila kaum Muslimin mempunyai 
kekuatan yang nyata yang menggerunkan musuh. 

Allah S.W.T., ketika mentarbiyahkan kelompok 
Muslimin yang kecil, lemah dan tertindas di Makkah 
dengan methodologi tarbiyah Al-Qur'an yang unik itu, 
tidak pernah menjanjikan kepada mereka kecuali satu 
janji sahaja iaitu Syurga, dan tidak pernah menyuruh 
mereka kecuali satu perkara sahaja iaitu bersabar, 
tetapi apabila mereka bersabar dan meminta ganjaran 
Syurga sahaja bukannya kemenangannya, maka Aliah 
kurniakan kemenangan kepada mereka dan 
menggalakkan mereka berperang untuk mencapai 
kemenangan dan mengubati hati mereka dengan 
kemenangan itu, ini ialah kerana kemenangan di 
waktu itu bukannya kemenangan untuk mereka, 
tetapi kemenangan untuk agama Aliah dan 
Kalimatullah dan mereka hanya berfungsi sebagai 
tabir qudrat kuasanya sahaja. 

Kemudian kaum Muslimin diwajib melancarkan 
jihad ke atas seluruh kaum Musyrikin dan 
mencampakkan semua perjanjian yang telah 
dimaterai dengan mereka dan berdiri dalam satu 
barisan yang padu untuk menentang mereka. Mereka 
pasti bertindak begitu untuk membongkarkan niat- 
niat dan rahsia-rahsia hati yang sebenar, juga untuk 
menghapuskan tabir-tabir yang menjadi tempat 
persembunyian orang-orang yang tidak ikhlas dan 
jujur kepada 'aqidah dan seterusnya untuk menolak 
alasan-alasan dan dalihan yang digunakan oleh 
setengah-setengah orang Islam yang masih 
berinteraksi dengan kaum Musyrikin kerana 
kepentingan mata pencarian mereka, dan mereka 
yang masih meneruskan hubungan mesra dengan 
mereka kerana pertalian kekeluargaan atau 
kepentingan. Tindakan tegas pasti dilakukan untuk 
menghapuskan tabir-tabir dan dalihan-daiihan itu dan 
mengisytiharkan pemisahan dengan seluruh kaum 
Musyrikin supaya terbongkar segala tembelang 
mereka yang menyimpan niat-niat yang jahat di 
dalam hati mereka dan tembelang mereka yang masih 
bersahabat setia dengan yang lain dari Allah, rasul- 
Nya dan orang-orang yang beriman dan menjadikan 
hubungan itu sebagai sarana untuk menjaga 
kepentingan dan pertalian mereka dengan kaum 
Musyrikin di bawah perlindungan . hubungan- 
hubungan yang tidak jelas di antara berbagai-bagai 
kem itu: 



"Apakah kamu fikir bahawa kamu akan ditinggalkan (tanpa 
diuji j, sedangkan Allah belum lagi mengetahui (dalam realiti) 
mereka yang sanggup berjihad dari kalangan kamu dan 
mereka yang tidak mengambil sahabat-sahabat setia selain 
Allah, rasui-Nya dan para Mu'minin. Dan Allah Maha 
Mengetahui segala apa yang dilakukan kamu, "(i 6) 


Di dalam masyarakat Islam di zaman itu - sebagai 
satu perkara biasa - terdapat satu golongan yang 
pintar menipu dan menembusi tembok-tembok dan 
pandai berdalih atau mengemukakan alasan-alasan 
palsu. Mereka bertindak dan bergerak dari belakang 
kelompok Muslimin dan mengadakan hubungan sulit 
dengan musuh-musuh Islam untuk mendapat sesuatu 
faedah dan muslihat walaupun merugikan kelompok 
Muslimin. Mereka melakukan tindakan-tindakan itu 
dengan bergantung kepada keadaan hubungan- 
hubungan yang tidak jelas dan kepada wujudnya 
lubang-lubang kelemahan dalam garis pemisahan di 
antara berbagai-bagai kem dalam masyarakat. 
Apabila garis pemisahan itu jelas dan diisytiharkan 
kepada umum, maka terpotonglah jalan 
penyeludupan golongan itu dan terdedahiah segala 
lorong dan liku-liku sulit kepada penglihatan umum. 

Sesungguhnya demi kepentingan kaum Muslimin 
dan kepentingan 'aqidah Islam, tabir-tabir itu pastilah 
dihapuskan dan perhubungan-perhubungan sulit itu 
pastilah dibongkarkan dan segala lorong-lorong dan 
liku-liku masuk itu pastilah dikenal dan diketahui 
supaya pejuang-pejuang yang ikhlas dan jujur itu 
dapat dibezakan dari pejuang-pejuang yang berpura- 
pura dan menipu, dan supaya orang ramai dapat 
mengenal dua kumpulan ini mengikut hakikat mereka 
yang sebenar walaupun Allah sebelum ini telah 
mengetahui siapa mereka yang sebenar: 



"Dan Allah Maha Mengetahui segala apa yang dilaku 
mereka." (i 6) 

Tetapi Allah hanya mempertanggungjawabkan 
seseorang itu di atas tindakan dan perilaku yang terbit 
dari mereka sahaja. Sunnatuliah juga menguji 
manusia untuk membongkarkan segala rahsia mereka 
yang tersembunyi, mengenal beza barisan-barisan 
mereka dan memeriksa segala hati mereka. Dan tidak 
ada ujian yang lebih baik dari ujian dengan kesusahan 
kesulitan, bebanan-bebanan tugas, penderitaan dan 
dugaan-dugaan malapetaka. 


(Pentafsiran ayat-ayat 17 - 22) 

“Tidak sekali-kali wajar bagi kaum Musyrikin mengimarahkan 
masjid-masjid Allah, sedangkan mereka sendiri mengakui diri 
mereka kafir. Itulah orang-orang yang sia-sia amalan mereka 
dan mereka akan kekal di dalam api Neraka(17). 
Sesungguhnya orang yang wajar mengimarahkan masjid- 
masjid Allah ialah orang yang beriman kepada Allah dan 
kepada hari Akhirat, mendirikan soiat dan menunaikan zakat 
dan ia tidak takut kecuali Allah, semoga mereka termasuk 
dalam golongan orang-orang yang mendapat hidayat(18). 
Apakah kamu jadikan (orang-orang) yang memberi 
minuman kepada orang-orang yang mengerjakan haji itu 
sama dengan orang-orang yang beriman kepada Allah dan 
kepada hari Akhirat serta berjihad di jalan Allah ? Mereka 
tidak sama di sisi Allah, dan Allah tidak memberi hidayat 
kepada golongan manusia yang zalim(19). Orang-orang 
yang beriman dan berhijrah serta beijihad di jalan Allah 
dengan harta benda dan jiwa raga mereka adalah lebih 
tinggi darjatnya di sisi Allah, dan merekalah orang-orang 
yang mendapat kejayaan(20). Mereka diberi tabsyir oleh 
Tuhan mereka bahawa mereka akan mendapat rahmat, 
keredhaan dan balasan Syurga dari-Nya, di mana mereka 
memperolehi ni'mat kesenangan yang kekal abadi(21). 
Mereka hidup kekal di dalamya buat selama-lamanya. 
Sesungguhnya di sisi Allah disediakan pahala yang amat 
besar "(22) 


manusia yang berhak mengimarahkan rumah-rumah 
Allah, kerana hak ini adalah khusus untuk mereka 
yang beriman kepada Allah dan melaksanakan segala 
tugas-tugas yang diwajibkan ke atas mereka. 
Pengendalian kaum Musyrikin mengimarahkan 
Baitullahil-Haram di zaman jahiiiyah dan menguruskan 
bekalan air kepada jamaah haji tidak dapat 
mengubahkan dasar ini. Ayat ini menghadapi 
perasaan-perasaan yang tidak sihat yang berkecamuk 
di dalam hati setengah-setengah Muslimin yang 
belum mempunyai pandangan yang terang terhadap 
dasar agama ini. 



"Tidak sekali-kali wajar bagi kaum Musyrikin mengimarahkan 
masjid-masjid Allah, sedangkan mereka sendiri mengakui diri 
mereka kafir."(17) 


Perbuatan itu adalah satu perbuatan yang 
dibangkang dan dibantah dari awal-awal lagi, la tidak 
mempunyai -apa-apa justifikasi kerana ia bertentangan 
dengan tabi'at segala sesuatu, kerana rumah-rumah 
Allah itu adalah khusus untuk Allah, tiada nama yang 
lain disebut di dalam rumah-rumah itu kecuali nama 
Allah dan tiada sesiapa yang layak disebut namanya 
bersama nama Allah selain dari-Nya. Jika demikian 
bagaimana kaum Musyrikin hendak mengimarahkan 
rumah-rumah Allah, sedangkan hati mereka kosong 
dari tauhid, sedangkan mereka mempersekutui Allah 
dan sedangkan mereka sendiri mengaku kafir, iaitu 
satu pengakuan yang benar, yang tidak dapat di 
ingkar dan tidak dapat dielak selain dari mengakui 
kebenarannya. 



"Itulah orang-orang yang sia-sia amalan mereka."(17) 

Amalan mereka sia-sia sahaja dan di antaranya 
termasuk amalan mengimarahkan masjid yang 
seharusnya dilandaskan di atas konsep mentauhidkan 
Aliah. 



'Dan mereka akan kekal di dalam api Neraka. "(1 7) 


Kaum Musyrikin Tidak Berhak Mengimarahkan 
Rumah-rumah Allah 

Selepas pengumuman pemutusan hubungan 
dengan kaum Musyrikin, maka tidak ada apa-apa 
keuzuran dan alasan lagi bagi mereka yang tidak 
mahu berperang dengan kaum Musyrikin. Begitu juga 
di sana tidak ada sebab yang membuat mereka 
teragak-agak untuk menafikan kaum Musyrikin dari 
mengunjungi Baitullah dan mengimarahkannya 
walaupun kerja-kerja ini telah dilakukan oleh kaum 
Musyrikin di zaman jahiiiyah. Di sini rangkaian ayat- 
ayat ini menolak kaum Musyrikin sebagai golongan 


Ibadat Merupakan Terjemahan Dari 'Aqidah 

Ibadat merupakan terjemahan dari 'aqidah, apabila 
'aqidah tidak sah, maka ibadat juga tidak sah. 
Pengamalan syi'ar-syi'ar agama dan pengimarahan 
masjid-masjid tidak mempunyai apa-apa erti selama 
hati tidak diimarahkan dengan i'tiqad dan 
kepercayaan yang betul dan dengan amalan yang 
benar dan terang dan seterusnya dengan keikhlasan 
kepada Allah sama ada di dalam amalan dan ibadat: 

"Sesungguhnya orang yang wajar mengimarahkan masjid- 
masjid Allah ialah orang yang beriman kepada Allah dan 
kepada hari Akhirat, mendirikan solat dan menunaikan zakat 
dan ia tidak takut kecuali Allah, semoga mereka termasuk 
dalam golongan orang-orang yang mendapat hidayat."(1 8) 

Ayat ini hanya menyebut "takut kepada Allah" 
selepas menyebut dua syarat keimanan dalaman dan 
amalan iuaran. Dan ini bukanlah bererti "takut 
kepada Allah" suatu pernyataan lebihan, kerana yang 
dipastikan di sini ialah keikhlasan kepada Allah dan 
menjauhkan diri dari segala bayangan syirik sama ada 
di dalam perasaan atau perilaku. Ketakutan seseorang 
kepada yang lain dari Allah itu merupakan sejenis 
syirik khafi yang sengaja diperingatkan Al-Qur'an di 
sini supaya i'tiqad dan amalan seseorang itu, hanya 
untuk Allah semata-mata. Di waktu ini sahaja para 
Mu'minin berhak mengimarahkan masjid-masjid Allah 
dan mengharapkan hidayat dari Allah: 



"Semoga mereka termasuk di dalam golongan orang-orang 
yang mendapat hidayat."(1 8) 

Tugas hati ialah bertawajjuh kepada Allah dan tugas 
anggota melaksanakan amalan, kerana Allah, 
kemudian tawajjuh dan amalan itu akan dibalas Aliah 
dengan hidayat, pencapaian matlamat dan kejayaan. 


Inilah dasar yang membolehkan seseorang 
mendapat hak mengimarahkan rumah-rumah Allah 
dan menilaikan ibadat-ibadat dan syi'ar-syi'arnya yang 
dijelaskan Allah kepada kaum Muslimin dan kaum 
Musyrikin. Oleh sebab itu tidak boleh disamakan 
orang-orang yang mengimarahkan Baitullah dan 
mengadakan bekalan air kepada jamaah haji di zaman 
jahiiiyah, di mana 'aqidah mereka tidak tulus kepada 
Allah dan di mana mereka tidak mendapat apa-apa 
habuan dari amalan dan jihad, mereka tidak boleh 
disamakan - dengan semata-mata mengimarahkan 
masjid dan memberi khidmat kepada jamaah haji - 
dengan orang-orang yang beriman dengan keimanan 
yang sebenar dan berjihad di jalan Allah dan berjuang 
untuk meletakkan Kalimatullah di tempat yang tinggi: 

S’ S' S’ 9 /6 s’ & s* s’ 



"Apakah kamu jadikan (orang-orang) yang memberi 
minuman kepada orang-orang yang mengerjakan haji itu 


sama dengan orang yang beriman kepada Allah dan kepada 
hari Akhirat serta beijihad di jalan Allah? Mereka tidak sama 
di sisi Allah, dan Allah tidak memberi hidayat kepada 
golongan manusia yang zalim. "(19) 

Neraca pertimbangan Allah merupakan satu- 
satunya neraca pertimbangan yang benar dan 
penilaian-Nya merupakan satu-satunya penilaian yang 
tepat: 



"Dan Allah tidak memberi hidayat kepada golongan manusia 
yang zalim. "(19) 

laitu golongan manusia yang tidak beragama 
dengan agama yang benar dan tidak membersihkan 
'aqidah mereka dari kekotoran syirik walaupun 
mereka mengimarahkan Baitullah dan mengadakan 
bekalan air kepada jamaah haji. 

Kemudian pengertian ini di akhiri dengan 
menjelaskan kelebihan para Mu'minin yang berhijrah 
dan berjihad dan ganjaran-ganjaran yang menunggu 
mereka iaitu rahmat dan keredhaan Allah, ni'mat 
kesenangan yang berkekalan dan pahala yang amat 
besar: 



"Orang-orang yang beriman dan berhijrah serta berjihad di 
jalan Allah dengan harta benda dan jiwa raga mereka adalah 
lebih tinggi darjatnya di sisi Allah dan merekalah orang- 
orang yang mendapat kejayaan(20). Mereka di beri tabsyir 
oleh Tuhan mereka bahawa mereka akan mendapat rahmat, 
keredhaan dan balasan Syurga darl-Nya, di mana mereka 
memperolehi ni'mat kesenangan yang kekal abadi(21). 
Mereka hidup kekal di dalamnya buat selama-lamanya. 
Sesungguhnya di sisi Allah disediakan pahala yang amat 
besar." (22) 

Kata sifat pengutamaan ( ) p ac j a 

ungkapan "Alit jJSei" (lebih tinggi darjatnya di 
sisi Allah) bukannya dimaksudkan dengan 

pengertiannya yang lahir. Ia bukannya bermaksud 

bahawa golongan yang lain itu mempunyai darjat 
yang lebih rendah, malah maksudnya para Mu'minin 
yang berhijrah dah berjihad diberi darjat kelebihan 
yang mutlak, sedangkan golongan yang lain (yang 
hanya mengimarahkan Baitullah dan menyediakan 
bekalan air kepada jamaah haji) akan sia-sia amalan 
mereka dan akan kekal di dalam api Neraka. 

Golongan ini tidak boleh dibuat perbandingan di 
antara mereka dengan golongan para Mu'minin yang 
Muhajirin dan Mujahidin baik dari segi darjat 
mahupun ni'mat kesenangan. 


(Pentafsiran ayat-ayat 23 - 24) 

Kemudian rangkaian ayat-ayat yang berikut 
meneruskan saranannya supaya membersihkan 
perasaan-perasaan dan hubungan yang wujud di 
dalam hati kelompok Mu'minin dan menumpukannya 
kepada Allah dan kepada agama Aliah, la menyaran 
supaya membebaskan hati mereka dari pertalian- 
pertalian kekeluargaan, kepentingan dan keni'matan. 
la mengumpulkan segala keni'matan dan kesenangan 
yang menjadi idaman manusia, juga segala 
perhubungan dalam hidup mereka, lalu ia 
meletakkannya dalam satu daun neraca, kemudian ia 
meletakkan pula cinta kepada Allah, kepada rasul-Nya 
dan kepada jihad fi Sabilillah dalam satu neraca yang 
lain untuk dipilih oleh para Muslimin. 



"Wahai orang-orang yang beriman! Janganlah kamu 
mengambil bapa-bapa dan saudara-saudara kamu sebagai 
■sahabat-sahabat setia jika mereka, mengutamakan 
kekufuran dari keimanan dan sesiapa di antara kamu yang 
mengambil mereka sebagai sahabat-sahabat setia, maka 
merekalah orang-orang yang zalim(23). Katakanlah: Jika 
bapa-bapa kamu, anak-anak kamu, saudara-saudara kamu, 
isteri-isteri kamu, kaum keluarga kamu, harta kekayaan yang 
diusahakan kamu, perniagaan yang kamu bimbang (dilanda) 
kemelesetan dan rumah-rumah kediaman yang disayangi 
kamu itu lebih dicintai kamu dari Allah dan rasul-Nya dan 
dari berjihad fi Sabilillah, maka tunggulah sehingga Allah 
membawa keputusan-Nya. Dan Allah tidak memberi hidayat 
kepada golongan manusia yang fasig. "(24) 


Kewajipan Menumpukan Cinta Kasih 
Kepada 'Aqidah 

'Aqidah Islam tidak sanggup menerima sekutu di 
dalam hati seorang, sama ada hati itu memberi 
tumpuan sepenuh kepadanya atau berpisah darinya, 
tetapi ini bukanlah bererti ia menuntut agar setiap 
Muslim memutuskan hubungan dengan keluarga, 
kaum kerabat, suami isteri, anak, harta, kerja, 
kesenangan dan keni'matan hidup dan bukanlah pula 
menuntut agar setiap Muslim menjalin kehidupan 
seorang rahib dan meninggalkan segala keni'matan 
hidup. Tidak sekali-kali begitu, malah apa yang 
dikehendaki oleh 'aqidah Islam ialah supaya seorang 
Muslim mengikhlaskan hati dan menumpukan cinta 
kasih kepadanya dan menjadikan 'aqidah sebagai 
penguasa dan pemerintah dan sebagai penggerak 
dan pendorong dalam hidupnya. Apabila 'aqidah 
telah mencapai tahap ini, maka tidak ada apa-apa 
halangan bagi seorang Muslim untuk meni'mati 
segala ni'mat kesenangan hidup dengan syarat ia 
bersedia mencampakkan ni'mat-ni'mat kesenangan 
itu apabila ia bertentangan dengan kehendak- 
kehendak 'aqidah. 

Persimpangan jalannya ialah sama ada 'aqidah yang 
menerajui hidupnya atau ni'mat kesenangan yang 
menerajuinya, sama ada 'aqidah yang berkuasa 
memberi kata pemutus atau ni'mat kesenangan dunia 
memegang kuasa pemutus. Apabila seorang Muslim 
itu yakin bahawa hatinya tetap ikhlas kepada 
'aqidahnya, maka tiada apa halangan baginya 
meni'mati keindahan-keindahan ni'mat yang 
diciptakan Allah dan rezeki-rezeki yang baik yang 
dikurniakan olehnya dengan syarat ia tidak membazir 
dan tidak bersikap angkuh dan sombong, malai 
keni'matan yang seperti itu merupakan sesuatu yang 
digalakkan memandangkan keni'matan itu dikira 
sebagai saiah satu cara untuk melahirkan kesyukuran 
kepada Allah yang sememangnya mengurniakan 
ni'mat-ni'mat kesenangan itu dengan tujuan supaya 
dapat dini'mati para hamba-Nya agar mereka sentiasa 
mengingati bahawa Dialah Tuhan yang memberi 
rezeki dan mengurniakan ni'mat-ni'mat yang 
melimpah-ruah itu. 



"Wahai orang-orang yang beriman! Janganlah kamu 
mengambil bapa-bapa dan saudara-saudara kamu sebagai 
sahabat-sahabat setia kamu jika mereka mengutamakan 
kekufuran dari keimanan." (23) 

Hubungan Kesetiaan Dengan Allah 

Demikianlah putusnya tali hubungan darah dan 
keturunan apabila putusnya tali hubungan hati dan 
'aqidah dan demikianlah terhapusnya kesetiaan 

kekerabatan di dalam keluarga apabila terhapusnya 
hubungan kesetiaan dengan Allah. Kesetiaan yang 
pertama harus diletakkan pada Allah dan di dalam 
kesetiaan inilah terikatnya seluruh manusia dan jika 
kesetiaan ini tidak wujud, maka tidak wujud lagi 
sebarang kesetiaan yang lain selepas itu, kerana tali 
hubungan telah terputus. 

$\U > & k ^ . 


* Dan sesiapa di antara kamu yang mengambil mereka 
sebagai sahabat-sahabat setia, maka merekalah orang-orang 
yang zalim."(23) 


Yang dimaksudkan dengan orang-orang yang zalim 
di sini ialah orang-orang Musyrikin. Oleh itu kesetiaan 
kepada keluarga dan kaum yang mengutamakan 
kekufuran dari keimanan merupakan sesuatu 
perbuatan syirik yang tidak secocok dengan 
keimanan. 


Rangkaian ayat-ayat ini tidak berpada dengan hanya 
menjelaskan dasar sahaja, malah dalam ayat yang 
berikut ia mengemukakan berbagai-bagai jenis 
perhubungan keinginan dan keni'matan hidup untuk 
diletakkannya dalam satu daun neraca dan 
meletakkan 'aqidah dengan segala keperluannya 
dalam satu daun neraca yang sebelah lagi. Ia 
meletakkan bapa, anak-anak, saudara-saudara, suami 
isteri, keluarga (hubungan darah dan keturunan dan 
hubungan kekerabatan dan perkahwinan), harta 
benda, perniagaan (keinginan fitrah), rumah-rumah 
kediaman yang mewah (kesenangan dan keni'matan 
hidup) dalam satu daun neraca dan meletakkan dalam 
daun neraca di sebelah lagi kecintaan kepada Allah 
dan rasul, kecintaan kepada jihad fi Sabilillah dengan 
segala keperluannya dan kesulitan-kesulitannya, 
dengan segala ekorannya yang memenatkan, segala 
kesudahan dan penderitaan-penderitaannya, dengan 
segala kesakitan dan pengorbanannya dan segala 
luka-luka dan keguguran di medan pertempuran, iaitu 
jihad fi Sabilillah yang bersih dari niat hendak 
mendapat kemasyhuran, nama yang baik dan 
terkemuka, bersih dari keinginan hendak bermegah- 
megah dan berbangga, dan seterusnya bersih dari 
keinginan untuk mendapat kepujian dah sanjungan 
penduduk dunia. Tanpa niat-niat yang bersih ini, ia 
tidak berhak menerima sebarang ganjaran dan 
pahala. 







"Katakanlah: Jika bapa-bapa kamu, anak-anak kamu, 
saudara-saudara kamu, isteri-isteri kamu, kaum keluarga 
kamu, harta kekayaan yang diusahakan kamu, perniagaan 
yang kamu bimbang (dilanda) kemelesetan dan rumah- 
rumah kediaman yang disayangi kamu itu lebih dicintai 
kamu dari Allah dan rasul-Nya dan dari berjihad f i Sabilillah, 
maka tunggulah sehingga Ailah membawa keputusan-Nya. 
Dan Allah tidak memberi hidayat kepada golongan manusia 
yang fasiq."(24) 

Itulah satu pilihan yang amat sukar dan berat, tetapi 
itulah hakikatnya yang sebenar dan jika tidak, maka 
"tunggulah sehingga Allah membawa keputusan- 
Nya", dan jika tidak, maka "tunggulah nasib 
kesudahan" yang akan diterima oleh orang yang 
fasiq: "Dan Allah tidak memberi hidayat kepada 
golongan manusia yang fasiq."(24). 

Kebersihan niat ini bukan sahaja dituntut dari 
individu Muslim, malah dituntut dari kaum Muslimin 
dan kerajaan Islam, kerana di sana tidak seharusnya 
wujud sesuatu pertimbangan yang lain terhadap 
mana-mana hubungan dan kepentingan yang 
mengatasi keperluan-keperluan 'aqidah kerana Allah 
dan keperluan-keperluan jihad fi Sabilillah. 

Allah tidak membebankan golongan Mu'minin 
dengan taklif-taklif yang berat ini melainkan dia 
mengetahui bahawa fitrah mereka memang sanggup 
memikulnya, kerana Allah tidak mentaklif seorang 
melainkan sekadar keupayaannya. Di antara rahmat 
Allah kepada para hamba-Nya ialah Dia telah 
meletakkan di dalam fitrah manusia darjat keupayaan 
yang tinggi untuk menunjukkan keikhlasan niat dan 
kesanggupan memikul tugas, di samping meletakkan 
dalam fitrah mereka rasa keni'matan yang tinggi 
terhadap keikhlasan niat itu, iaitu keni'matan yang 
tiada tolok bandingnya dengan seluruh keni'matan 
hidup dunia yang lain, iaitu keni'matan berhubung 
dengan Allah dan keni'matan mengharapkan 
keredhaan Allah, keni'matan kerana dapat mengatasi 
kelemahan dan kejatuhan, keni'matan kerana 
terselamat dari tekanan nafsu jasmani dan keni'matan 
kerana dapat meningkatkan diri ke puncak 
kegemilangan. Dan andainya mereka kalah kepada 
tekanan kepentingan hidup dunia, maka harapan dan 
cita-cita menuju ke puncak yang gemilang itu dapat 
membaharui keinginan mereka yang kuat untuk 
menyelamatkan diri dari tekanan itu. 

****** 

(Pentafsiran ayat-ayat 25 - 27) 

Teladan Dari Peperangan Hunayn 

Kemudian ayat-ayat yang berikut menyentuh 
perasaan Muslimin supaya mengingati peristiwa 
lampau dengan menayangkan lembaran realiti yang 
pernah dihayati mereka tidak lama sebelum ini, iaitu 
mengingati medan-medan pertempuran, di mana 

mereka mendapat pertolongan dari Allah, sedangkan 
mereka di waktu itu tidak mempunyai kekuatan dan 
kelengkapan yang cukup, juga mengingati hari 
Peperangan Hunayn di mana mereka mengalami 
kekalahan walaupun bilangan mereka cukup ramai, 
kemudian Allah mengurniakan pertolongan dengan 
kekuatan-Nya, pada hari itu hanya dua ribu orang 
sahaja tawanan yang dibebaskan telah bergabung 
dengan tentera Muslimin yang menakluk negeri 
Makkah, pada hari itu hati kaum Muslimin telah 
dilanda kelalaian dan kelupaan kepada Allah kerana 
terpesona dengan bilangan mereka yang ramai dan 
dengan kelengkapan mereka yang kuat. Mereka telah 
mengalami kekalahan supaya mereka sedar bahawa 
keikhlasan kepada Allah dan hubungan yang rapat 
dengan Allah merupakan alat yang paling penting 
untuk mencapai kemenangan, la merupakan alat 
kemenangan yang tidak akan mengecewakan mereka 
sebagaimana mereka telah dikecewakan oleh jumlah 
yang ramai dan kelengkapan yang kuat, juga pernah 
dikecewakan oleh harta kekayaan, saudara-saudara 



"Sesungguhnya Allah telah memberi pertolongan kepada 
kamu di berbagai-bagai medan peperangan, juga di dalam 
Peperangan Hunayn di mana kamu terpesona dengan 
bilangan kamu yang ramai, tetapi ia tidak memberi faedah 
sedikit pun kepada kamu dan (menyebabkan kamu 
mengalami kekalahan) hingga bumi yang luas dirasa sempit 
oleh kamu, kemudian kamu melarikan diri ke belakang(25). 
Kemudian Allah menurunkan ketenteramannya ke atas rasul- 
Nya dan ke atas para Mu'minin serta menurunkan bala 
tentera malaikat yang tidak dapat di lihat oleh kamu dan 
menyeksakan orang-orang kafir. Itulah balasan yang 
setimpal kepada orang-orang kafir(26). Kemudian selepas itu 
Allah menerima taubat dari mereka yang dikehendaki-Nya. 
Dan Allah Maha Pengampun dan Maha Pengasih. "(27) 

Allah telah mengurniakan pertolongan kepada 
kaum Muslimin di berbagai-bagai medan peperangan 
yang masih baru di dalam ingatan mereka. Peristiwa- 
peristiwa ini dapat diingati mereka dengan hanya 


melalui isyarat sahaja. Peperangan Hunayn berlaku 
selepas penaklukan negeri Makkah di dalam bulan 
Syawal tahun yang kelapan Hijrah, iaitu setelah 
Rasulullah s.a.w. selesai menakluk Makkah dan segala 
urusannya selesai diaturkan dan seluruh penduduknya 
memeluk Islam dan dibebaskan oleh Rasulullah s.a.w. 
tiba-tiba sampai berita kepada beliau bahawa suku 
Hawazin telah mengemblengkan kekuatan untuk 
memerangi beliau. Pemimpin mereka Malik ibn 'Auf 
an-Nadhri bersama-sama dengan seluruh suku Thaqrf, 
Banu Jasym, Banu Sa'd ibn Bakr dan beberapa 
kumpulan kecil dari Bani Hilal dan sekumpulan orang- 
orang dari Bani 'Amr ibn 'Amir dan 'Auf ibn 'Amir 
datang dengan kaum wanita dan anak-anak mereka 
termasuk binatang-binatang ternakan mereka, lalu 
Rasulullah' s.a.w. keluar untuk menentang mereka 
bersama angkatan tenteranya yang telah datang 
bersama beliau untuk menakluk Makkah, iaitu 
seramai sepuluh ribu orang yang terdiri dari kaum 
Muhajirin, kaum Ansar dan suku-suku Arab yang lain 
dan turut serta bersamanya dua ribu orang dari 
penduduk Makkah yang telah menganut Islam dan 
dibebaskan oleh beliau. Angkatan ini telah dibawa 
oleh Rasulullah s.a.w. untuk menentang musuh. 
Mereka telah bertembung di sebuah wadi yang 
terletak di antara Makkah dan Ta'if bernama Hunayn. 
Di sinilah berlakunya pertempuran di awal pagi yang 
masih diselubungi kegelapan subuh. Kaum Hawazin 
telah menyerang hendap ketika angkatan Muslimin 
turun ke dalam wadi itu. Mereka tidak sedar kecuali 
sesudah kaum Hawazin menyerang mereka dengan 
anak-anak panah dan mata pedang. Mereka 
menyerang serentak seperti seorang lelaki mengikut 
sebagaimana yang diperintah oleh pemimpin mereka 
menyebabkan kaum Muslimin terpaksa 
mengundurkan diri sebagaimana diceritakan oleh 
Allah S.W.T. Tetapi Rasulullah s.a.w. tetap tidak 
berganjak dari medan pertempuran. Beliau 
menunggang baghalnya yang bernama Syahba' 
menuju ke tengah-tengah musuh, pelana sebelah 
kanannya dipegang oleh al-Abbas dan pelana sebelah 
kirinya dipegang oleh Abu Sufyan" ibn al-Harith ibn 
Abdul Muttalib. Kedua-duanya menghimpit baghal itu 
supaya ia tidak berlari kuat, sedangkan Rasulullah 
s.a.w. menyebut-nyebut namanya dan menyeru kaum 
Muslimin yang berundur itu supaya kembali berjuang. 
Beliau berseru: "Kembalilah kepada aku, wahai 
hamba-hamba kesayangan Allah. Kembalilah kepada 
aku, akulah Rasulullah". Dan dalam situasi itu juga 
beliau bersabda: "Akulah Nabi, aku tidak berdusta, 
aku anak cucu Abdul Muttalib". Kira-kira seratus 
orang sahabat yang tetap tidak berganjak dari medan 
pertempuran bersama Rasulullah s.a.w. dan kata 
setengah orang bilangan mereka ialah seramai lapan 
puluh orang. Di antara mereka ialah Abu Bakr, Umar 
r.a., al-Abbas, Ali dan al-Fadhl ibn Abbas, Abu Sufyan 
ibn al-Harith, Ayman ibn Ummi Ayman, Usamah ibn 
Zayd dan lain-lain lagi r.a. Kemudian Nabi s.a.w. 
menyuruh bapa saudaranya al-Abbas yang 
mempunyai suara yang lantang itu supaya berseru 
dengan setinggi-tinggi suaranya: "Wahai orang-orang 
yang ikut serta di dalam perjanjian asy-Syajarah 


JUZU' KE-10 


£T> SURAH AT-TAUBAH G* 


467 


(maksudnya pokok ar-Ridhuan di mana kaum 
Muslimin yang terdiri dari kaum Muhajirin dan Ansar 
telah mengadakan perjanjian di bawah pokok ini 
bahawa mereka tidak akan lari meninggalkan beliau). 
Al-Abbas terus berseru: "Wahai orang-orang yang 
ikut di dalam perjanjian as-Samurah", dan kadang- 
kadang dia berkata: "Wahai orang-orang yang ikut di 
dalam perjanjian Surah al-Baqarah". Lalu kaum 
Muslimin yang mengundurkan diri itu menjawab: 
"Kami sambut seruanmu! Kami sambut seruanmu!" 
Sambil mereka berpatah-balik menuju kepada 
Rasulullah s.a.w. sehingga ada orang apabila melihat 
untanya enggan balik ia terus memakai baju besinya 
dan turun dari untanya dan melepaskannya dan terus 
pulang kepada Rasulullah s.a.w. Dan setelah mereka 
berkumpul di tempat Rasulullah s.a.w., beliau 
memerintah mereka supaya melancarkan serangan 
yang sungguh-sungguh. Pada akhirnya kaum 
Musyrikin kalah dan kaum Muslimin terus memburu 
mereka, ada yang dibunuh dan ada pula yang 
ditawan. Sebaik sahaja kumpulan Muslimin yang 
mengundurkan diri itu pulang kesemuanya kepada 
Rasulullah s.a.w., maka kumpulan kaum Musyrikin 
yang ditawan itu, telah dihimpun di hadapan 
Rasulullah s.a.w. 

Inilah satu peperangan, di mana angkatan perang 
kaum Muslimin bagi pertama kalinya terkumpul 
seramai dua belas ribu orang. Bilangan yang ramai ini 
telah membuat mereka terpesona dan terlupa kepada 
punca pertama kemenangan. Lalu Allah kalahkan 
mereka di awal pertempuran untuk mengembalikan 
mereka ke pangkal jalan, kemudian Allah 
mengurniakan kemenangan kepada mereka dengan 
kekuatan sekumpulan kecil kaum Muslimin yang tidak 
berganjak dari Rasulullah s.a.w. 


Ayat yang berikut mengulangi tayangan 
peperangan itu dengan pemandangan fizikalnya yang 
lahir dan dengan emosi-emosinya yang bersemarak: 



"Sesungguhnya Allah telah memberi pertolongan kepada 
kamu di berbagai-bagai medan peperangan, juga di dalam 
Peperangan Hunayn di mana kamu terpesona dengan 
bilangan kamu yang ramai, tetapi ia tidak memberi faedah 
sedikit pun kepada kamu dan (menyebabkan kamu 
mengalami kekalahan) hingga bumi yang luas dirasa sempit 
oleh kamu, kemudian kamu melarikan diri ke beiakang."(25) 

(Ayat ini memberi gambaran yang penuh) dari 
perasaan terpesona kepada bilangan yang ramai 
kepada goncangan perasaan kerana kekalahan 
mental, kepada perasaan sempit dan sulit, hingga 


bumi yang luas dirasa sempit dan menghimpit mereka 
hingga kepada harakat kekalahan yang nyata, 
berundur dan lari dari medan pertempuran. 

"Kemudian Allah menurunkan ketenteramannya ke atas 
rasul-Nya dan ke atas Para Mu'minin..."(26) 

Seolah-olah ketenteraman itu sehelai kain yang 
diturun untuk menambat hati yang melayang dan 
menenangkan perasaan yang terharu. 

\j 

"Serta menurunkan bala tentera malaikat yang tidak dapat di 
lihat oleh kamu..."(26) 

Justeru itulah kita tidak mengetahui hakikatnya dan 
tiada siapa yang mengetahui tentera Tuhanmu 
melainkan hanya Dia. 



"Dan menyeksakan orang-orang kafir. ..“(26) 

dengan pembunuhan, penawanan, rampasan dan 
kekalahan 

j 

“Dan itulah balasan yang setimpal dengan orang-orang 
kafir."(26) 

"Kemudian selepas itu Allah menerima taubat dari mereka 
yang dikehendaki-Nya. Dan Allah Maha Pengampun dan 
Maha Pengasih."(27) 

Bilangan Yang Ramai Bukan Kekuatan Sebenar 

Pintu keampunan itu sentiasa terbuka kepada 
mereka yang bersalah kemudian bertaubat. 
Peperangan Hunayn yang disebut dalam rangkaian 
ayat di sini adalah mengemukakan akibat lupakan 
Allah dan perbuatan bergantung kepada kekuatan 
yang lain dari kekuatan Allah, juga mendedahkan satu 
hakikat yang lain secara tersirat, iaitu hakikat 
kekuatan yang menjadi tapak tegaknya segala 
'aqidah. Bilangan yang ramai bukannya kekuatan 
yang sebenar, malah yang menjadi kekuatan yang 
sebenar ialah bilangan kecil yang arif dan berhubung 
rapat dengan Allah, berpendirian teguh dan ikhlas 
kepada 'aqidah. Bilangan yang ramai kadang-kadang 
menjadi sebab kekalahan kerana setengah-setengah 
orang yang masuk di dalam kumpulan ini dan sesat di 
dalam arusnya adalah terdiri dari orang-orang yang 
tidak memahami hakikat 'aqidah, di mana mereka 
hanyut dalam arus dan mempunyai pendirian yang 
goyah di sa'at dilanda kesusahan yang menimbulkan 
kekacauan dan semangat kalah dalam barisan. Di 

samping itu bilangan yang ramai juga boleh 
menyebabkan orang-orangnya mudah terpesona dan 
tidak bersungguh-sungguh menguatkan hubungan 
mereka dengan Allah kerana terpedaya dengan 
jumlah mereka yang banyak dan lupakan rahsia 
kemenangan di dalam perjuangan hidup. 

Setiap 'aqidah ditegakkan dengan kekuatan 
kumpulan pilihan bukannya dengan kekuatan 
kumpulan buih yang mudah hancur dan hilang dan 
bukan pula dengan kekuatan kumpulan jerami kering 
yang mudah diterbangi angin. 

****** 


(Pentafsiran ayat 28) 


Apabila penjelasan rangkaian ayat-ayat ini sampai 
ke bahagian ini dan menyentuh perasaan hati kaum 
Muslimin dengan kenangan kepada peristiwa sejarah 
yang baru sahaja berlaku, maka ayat yang berikut 
memberi kata pemutus terhadap kedudukan kaum 
Musyrikin atau kata abadi mengenai mereka sehingga 
hari Qiamat: ^ 

& jissSjpJ 




"Wahai orang-orang yang beriman! Sesungguhnya orang- 
orang Musyrikin adalah najis. Oleh sebab itu janganlah 
mereka mendekati Masjidil-Haram selepas tahun ini. Dan jika 
kamu bimbang menjadi miskin, maka Allah akan memberi 
kekayaan kepada kamu dari limpah kurnia-Nya jika Dia 
kehendaki sesungguhnya Allah Maha Mengetahui dan Maha 
Bijaksana. "(28) 


Kaum Musyrikin Berjiwa Najis 


Orang-orang Musyrikin itu najis. Di sini 

pengungkapan ayat ini memfizikalkan kenajisan jiwa 
kaum Musyrikin, la menjadikan hakikat dan 
kewujudan mereka sebagai najis. Mereka dengan 
keseluruhan diri dan hakikat mereka adalah najis yang 
dijijikkan dan suatu kekotoran yang harus dibersihkan 
darinya oleh orang-orang yang mahu menyucikan diri, 
dan pada hakikatnya najis mereka adalah najis mental 
bukan najis fizikal yang lahir, kerana tubuh badan 
mereka tidak najis. Itulah cara Al-Qur'an 

mengungkapkan sesuatu dalam bentuk fizikal. 14 


14 Lihat huraian dalam bab "ViH j 
dalam buku “oh 52 ' <^1 


"Adalah najis oleh sebab itu janganlah mereka mendekati 
Masjidil-Haram selepas tahun ini..."(28) 

Itulah tujuan mengharamkan kehadiran mereka di 
Masjidil-Haram hingga ke tahap tidak boleh 
mendekatinya. Kemudian dikemukakan sebab 
larangan itu iaitu kerana mereka najis, sedangkan 
masjid suci. 

Tetapi musim kegiatan ekonomi yang ditunggu- 
tunggu penduduk Makkah dan kegiatan perniagaan 
yang dihayati kebanyakan penduduk Semenanjung 
Tanah Arab, juga keberangkatan angkatan 
perniagaan di musim sejuk dan musim panas yang 
hampir menjadi asas kehidupan mereka akan hilang 
semuanya apabila kaum Musyrikin dilarang 
mengerjakan haji dan apabila diisytiharkan jihad ke 
atas seluruh kaum Musyrikin. Ya, memang benar 
begitu, tetapi ini adalah persoalan 'aqidah, dan 
menurut kehendak Allah seluruh hati hendaklah 
diikhlaskan kepada 'aqidah. Dan selepas itu Aliahlah 
mengaturkan urusan rezeki mereka di sebalik sebab- 
sebab biasa yang lumrah. 

"Dan jika kamu bimbang menjadi miskin, maka 
Allah akan memberi kekayaan kepada kamu dari 
limpah kurnia-Nya jika ia kehendaki. "(28). 
Maksudnya, apabila Allah berkehendak, la 
menukarkan punca-punca rezeki biasa dengan punca- 
punca rezeki yang lain. Dan apabila Allah 
berkehendak, Ia menutupkan sesuatu pintu rezeki dan 
membuka pintu-pintu rezeki yang lain. 



"Sesungguhnya Allah Maha Mengetahui dan Maha 
Bijaksana." (28) 

Maksudnya, Allah mentadbirkan segala urusan itu 
dengan ilmu dan kebijaksanaan, dengan perencanaan 
yang rapi dan kiraan yang halus. 


Methodologi Al-Qur'an bertindak di dalam 
masyarakat Islam yang telah mendapat kemenangan, 
sedangkan para warganya yang mempunyai berbagai- 
bagai tahap keimanan itu belum lagi diselaraskan. 

Sebagaimana kita dapat memerhatikan dari 
penjelasan ayat-ayat bahagian ini lubang-lubang 
kelemahan, maka begitu juga kita dapat 
memerhatikan bagaimana cara Al-Qur"an bertindak 
menutup lubang-lubang kelemahan itu di samping 
memerhatikan usaha-usaha yang mengambil masa 
yang panjang untuk mentarbiyahkan umat Muslimin 
dengan methodologi Al-CJuHan yang unik ini. 

Kemuncak yang menjadi matlamat methodologi Al- 
Qur'an yang berusaha memindahkan langkah-langkah 
umat Muslimin supaya sampai kepadanya ialah 
kemuncak keikhlasan kepada Aliah dan keikhlasan 
kepada agama-Nya, juga kemuncak pemisahan yang 
berlandaskan asas 'aqidah, iaitu pemisahan dari 
segala hubungan kekeluargaan dan segala 
kesenangan hidup dunia, dan pemisahan ini terhurai 

dalam penjelasan methodologi Al-Qur'an yang 
memperkatakan tentang perlunya kesedaran terhadap 
hakikat perbezaan-perbezaan yang wujud di antara 
sistem hidup ciptaan Allah yang menjadikan seluruh 
manusia hamba kepada Allah Yang Maha Esa sahaja 
dengan sistem hidup jahiliyah yang menjadikan 
manusia sebagai tuhan-tuhan kepada satu sama lain. 
Kedua-dua sistem itu tidak mempunyai titik-titik 
pertemuan dan tidak dapat hidup bersama. 

Tanpa wujudnya kefahaman asas terhadap tabi'at 
dan hakikat agama Islam dan terhadap tabi'at dan 
hakikat sistem jahiliyah, maka tiada seorang pun yang 
berupaya menilaikan hukum-hukum atau peraturan- 
peraturan Islam yang menjelaskan dasar-dasar 
muamalah dan perhubungan di antara kem-kem Islam 
dengan semua kem-kem yang lain: 


(Kumpulan ayat-ayat 29 - 35) 




"Perangilah orang-orang yang tidak beriman kepada Allah 
dan tidak pula beriman kepada hari Akhirat dan mereka 
tidak mengharamkan apa yang telah diharamkan Allah dan 
rasul-Nya dan mereka tidak beragama dengan agama yang 
benar, iaitu orang-orang (Yahudi dan Nasara) yang 
dikurniakan kitab sehingga mereka sanggup membayar 
jizyah dengan patuh dan ta'at(29). Dan orang-orang Yahudi 
telah berkata: Uzayr itu putera Allah dan orang Nasara pula 
telah berkata: Al-Masih itu putera Allah. Itulah perkataan 
mereka yang diucapkan dengan mulut mereka. Mereka 
meniru perkataan orang-orang kafir sebelum ini. Allah 
binasakan mereka! Bagaimana mereka boleh dipesongkan 
begitu?(30). Mereka telah mengambil orang-orang alim dan 
rahib-rahib mereka sebagai tuhan-tuhan selain Allah dan 
begitulah juga mereka lakukan terhadap al-Masih putera 
Maryam, sedangkan mereka tidak disuruh melainkan supaya 
mereka menyembah Tuhan yang satu. Tiada Tuhan kecuali 
Dia. Maha Suci Aliah dari segala apa yang dipersekutukan 
mereka(31). Mereka mahu memadamkan nur Allah dengan 
mulut mereka, sedangkan Allah tidak menghendaki kecuali 
menyempurnakan pancaran nur-Nya walaupun tidak di sukai 
oleh orang-orang kafir(32). Dialah yang telah mengutuskan 
rasul-Nya membawa hidayat dan agama yang benar untuk 
ditonjolkannya mengatasi seluruh agama yang lain walaupun 
tidak disukai oleh orang-orang Musyrikin(33). Wahai orang- 
orang yang beriman! Sesungguhnya sebilangan besar dari 
orang-orang alim dan rahib-rahib makan harta orang ramai 
dengan cara yang tidak betul dan mereka menghalangi 
orang lain dari jalan Allah. Dan orang-orang yang 
menyimpan emas dan perak dan tidak menginfaqkannya di 
jalan Allah, maka sampaikan berita gembira bahawa mereka 
akan mendapat 'azab yang amat pedih(34). Pada hari emas 
dan perak itu dipanaskan di dalam api Neraka Jahannam, 
lalu dibakarkan dengannya dahi, lambung dan belakang 
mereka (sambil dikatakan kepada mereka:) inilah harta 
kekayaan yang kamu simpan untuk diri kamu, oleh itu 
rasakanlah sekarang harta kekayaan yang disimpan kamu 
itu" (3 5). 

(Latar belakang ayat dan pokok pembicaraan) 

Bahagian yang kedua dari surah ini bertujuan 
menjelaskan hukum-hukum atau peraturan yang final 



470 


SO SURAH AT-TAUBAH GS 


JUZU' KE-10 


mengenai tata hubungan di antara masyarakat Islam 
dengan kaum Ahlii-Kitab sebagaimana ayat-ayat 
bahagian yang pertama surah ini bertujuan 
menjelaskan peraturan-peraturan yang mutakhir 
mengenai tata hubungan di antara masyarakat Islam 
dengan masyarakat kaum Musyrikin di Semenanjung 
Tanah Arab. 

Jika nas-nas bahagian yang pertama menghadapi 
realiti yang wujud di Semenanjung Tanah Arab pada 
masa itu dan memperkatakan tentang kaum 
Musyrikin yang berada di sana serta menjelaskan sifat- 
sifat, kejadian-kejadian dan peristiwa-peristiwa yang 
mengenai mereka secara langsung, maka nas-nas 
bahagian yang kedua ini - yang khusus mengenai 
kaum Ahlii-Kitab - merupakan nas-nas yang umum 
sama ada dari segi penggunaan kata-katanya atau 
dari segi pengertian, iaitu semuanya ditujukan kepada 
seluruh kaum Ahlii-Kitab sama ada yang tinggal di 
Semenanjung Tanah Arab atau yang tinggal di 
luarnya. 

Peraturan-peraturan final yang dimuat di dalam 
kumpulan ayat-ayat bahagian ini adalah 
mengandungi pindaan-pindaan yang pokok mengenai 
dasar-dasar hubungan yang sebelum ini menjadi asas 
tata hubungan di antara masyarakat Islam dan kaum 
Ahlii-Kitab terutama kaum Nasara. Sebelum ini 
beberapa pertempuran telah berlaku dengan kaum 
Yahudi, tetapi sehingga waktu ini tidak ada sebarang 
pergaduhan yang berlaku dengan orang-orang 
Nasara. 

Pindaan yang jelas di dalam peraturan-peraturan 
yang baru ini ialah perintah membunuh kaum Ahlii- 
Kitab yang menyeleweng dari agama Allah sehingga 
mereka sanggup membayar cukai jizyah dengan 
patuh dan tidak lagi diterima perjanjian-perjanjian 
damai dari mereka kecuali berlandaskan asas 
pembayaran jizyah ini. Dalam situasi ini mereka 
berhak mendapat hak-hak kewarganegaraan zimmi 
yang disifatkan sebagai mempunyai perjanjian dan 
wujudnya hubungan damai di antara mereka dengan 
kaum Muslimin. Tetapi apabila mereka yakin kepada 
agama Islam sebagai 'aqidah dan me-meluknya, maka 
mereka dikira dari golongan kaum Muslimin. 

Mereka tidak dipaksa memeluk agama Islam 
sebagai 'aqidah mengikut dasar Islam yang kukuh 
"tiada paksaan di dalam agama", tetapi mereka tidak 
dibiarkan bebas dengan agama mereka kecuali 
mereka sanggup membayar jizyah, dan dengan asas 
ini wujudnya perjanjian di antara mereka dengan 
masyarakat Islam. 

Pindaan terakhir dalam dasar-dasar hubungan di 
antara masyarakat Islam dengan masyarakat kaum 
Ahlii-Kitab tidak dapat difahamkan dengan betul 
kecuali setelah difahamkan dengan jelas tabi'at 
hubungan-hubungan yang harus wujud di antara 
sistem hidup ciptaan Allah dengan sistem-sistem 
hidup jahiliyah dalam satu aspek, juga setelah 
difahamkan dengan jelas tabi'at tatacara pergerakan 
Islam dengan berbagai-bagai peringkat dan sarananya 


yang sesuai dengan realiti manusia dalam satu aspek 
yang lain. 

Tabi'at hubungan yang pasti wujud di antara sistem 
hidup ciptaan Allah dan sistem-sistem hidup jahiliyah 
ialah ketidakmungkinan kedua-duanya hidup bersama 
melainkan di bawah keadaan-keadaan dan syarat- 
syarat yang tertentu, iaitu pada dasarnya di sana tidak 
harus wujud sebarang halangan yang menghalangkan 
perisytiharan Islam yang bertujuan membebaskan 
manusia, iaitu supaya mereka menyembah Allah Yang 
Maha Esa sahaja dan mengeluarkan mereka dari 
amalan menyembah sesama manusia iaitu sebarang 
halangan fizikal dari pihak kerajaan atau dari sistem 
pemerintahan dan dari establishment-establishment di 
muka bumi ini, kerana sistem ciptaan Allah mahu 
mendapatkan kedudukan yang dominan untuk 
membolehkannya mengeluarkan manusia dari 
menyembah sesama manusia kepada menyembah 
Allah Yang Maha Esa sahaja sebagaimana yang 
dinyatakan dalam pengisytiharan umum Islam, 
sementara tujuan sistem-sistem hidup jahiliyah pula 
mahu mempertahankan kewujudannya dan 
menghapuskan pergerakan yang memperjuangkan 
sistem hidup ciptaan Allah di dunia ini. 

Tabi'at tatacara pergerakan Islam ialah menghadapi 
realiti hidup manusia dengan pergerakan yang sesuai 
dengannya dan dapat mengatasinya di dalam 
berbagai-bagai peringkat perjuangan dengan 
menggunakan sarana-sarana yang berubah-ubah. 
Peraturan-peraturan Marhaliyah yang berperingkat- 
peringkat dan peraturan-peraturan yang final dalam 
tata hubungan di antara masyarakat Islam dan 
masyarakat-masyarakat jahiliyah merupakan contoh 
sarana-sarana yang berubah-ubah di dalam peringkat- 
peringkat perjuangan itu. 

Justeru itulah rangkaian ayat-ayat di dalam 
bahagian ini menggariskan tabi'at hubungan- 
hubungan ini, dan menentukan hakikat Ahlii-Kitab 
sebagai: "Syirik", "kafir" dan "batil", dan 

mengemukakan peristiwa-peristiwa yang menjadi 
landasan peraturan itu sama ada bukti dari 
kepercayaan-kepercayaan Ahlii-Kitab dan keserupaan, 
yang wujud di antaranya dengan kepercayaan orang 
kafir sebelumnya atau dari perilaku dan tindak-tanduk 
mereka di alam realiti. 

Nas-nas yang ada sekarang menjelaskan kaum 
Musyrikin dengan ciri-ciri berikut: 

Pertama : Mereka tidak beriman kepada Allah dan 
kepada hari Akhirat . 

Kedua : Mereka tidak mengharamkan apa yang 
diharamkan Allah dan rasul-Nya. 

Ketiga : Mereka tidak berpegang dengan agama 
yang benar. 

Keempat : Di antara kaum Yahudi ada yang 
mendakwa: Uzayr putera Allah, dan di antara kaum 
Nasara pula ada yang mendakwa: al-Masih putera 
Allah, dan sehubungan dengan kedua-dua dakwaan 

ini mereka adalah sependapat dengan dakwaan 
orang-orang kafir sebelum ini sama ada dari kaum 
wathani Greek atau kaum wathani Roman atau kaum 
wathani Fir'aun dan lain-lain kaum yang kafir (selepas 
ini kami akan jelaskan secara terperinci bahawa 
kepercayaan trinity di sisi kaum Nasara dan dakwaan 
dari segolongan mereka, dan dari segolongan kaum 
Yahudi bahawa Allah mempunyai anak adalah diambil 
dari kepercayaan-kepercayaan wathani yang 
terdahulu dan bukannya berasal dari kepercayaan 
Kristian atau kepercayaan Yahudi). 

Kelima : Mereka menjadikan ulama'-ulama' dan 
paderi-paderi mereka sebagai tuhan-tuhan selain dari 
Allah sebagaimana mereka jadikan al-Masih sebagai 
tuhan. Dengan perbuatan ini mereka telah melanggar 
perintah mentauhidkan Allah dan menumpukan 
keta'atan kepada Allah Yang Maha Esa sahaja, dan 
kerana perbuatan ini mereka dimasukkan ke dalam 
golongan Musyrikin. 

Keenam : Mereka memerangi agama Allah dan 
berhasrat untuk memadamkan nur Allah dengan 
mulut mereka dan kerana itu mereka disifatkan 
sebagai golongan Kafirin. 

Ketujuh : Kebanyakan ulama' dan paderi-paderi 
mereka makan harta orang ramai secara tidak sebenar 
dan menyeleweng dari agama Allah. 

Berlandaskan sifat-sifat ini dan pernyataan hakikat 
kedudukan kaum Ahlil-Kitab, maka ditetapkan 
hukum-hukum dan peraturan-peraturan final yang 
menjadi asas tata hubungan di antara kaum Ahlil- 
Kitab dengan kaum Muslimin yang beriman dengan 
agama Allah dan menghayati sistem hidup ciptaan 
Allah. 

Nampaknya pernyataan mengenai hakikat 
kedudukan kaum, Ahlil-Kitab yang mutakhir ini 
merupakan satu pernyataan yang memeranjatkan, 
kerana ia berlainan dari pernyataan-pernyataan yang 
silam mengenai mereka mengikut sebagaimana yang 
dikemukakan oleh kaum orientalis, para mubaligh 
Kristian dan murid-murid mereka dengan dakwaan 
bahawa Rasulullah s.a.w. telah mengubahkan 
pernyataan-pernyataannya dan peraturan- 
peraturannya terhadap kaum Ahlil-Kitab setelah 
beliau kuat dan gagah untuk melawan mereka. 

Tetapi menurut kajian yang objektif tentang 
pernyataan-pernyataan Al-Qur'an di dalam ayat-ayat 
Makkiyah dan Madaniyah mengenai hukum Ahlil- 
Kitab ternyata ianya tidak pernah berubah sedikit pun 
sejak datangnya Islam dan dapati kaum Ahlil-Kitab 
berpegang dengan kepercayaan-kepercayaan mereka 
yang berada dalam keadaan menyeleweng, tidak 
benar, syirik dan menolak agama Allah yang benar 
sehingga melibatkan ajaran-ajaran yang pernah di 
turun dan dikurniakan kepada mereka sebelum ini. 
Adapun pindaan-pindaan hanya berlaku dalam 
peraturan mengadakan hubungan dengan mereka 
sahaja dan pindaan ini, sebagaimana telah kami 


tegaskan berkali-kali, adalah tunduk kepada 
kehendak situasi-situasi dan kedudukan-kedudukan 
realiti yang sentiasa berubah-ubah, Adapun 
kedudukan Ahlil-Kitab, maka ia tetap tidak berubah 
sejak hari pertama diturunkan peraturan Allah 
terhadap mereka. 

Di sini kami ingin membawa beberapa contoh dari 
pernyataan-pernyataan AI-Qur'an mengenai hakikat 
kedudukan mereka, kemudian kami bentangkan 
pendirian-perdirian mereka yang sebenar terhadap 
Islam dan penganut-penganutnya dan pendirian- 
pendirian itu telah berakhir dengan penetapan 
peraturan-peraturan yang final dalam berinteraksi 
dengan mereka: 


Di Makkah di waktu ini tidak ada komuniti orang- 
orang Yahudi atau Nasara dalam bilangan yang ramai 
atau mempunyai kedudukan yang penting dalam 
masyarakat, malah di sana hanya terdapat individu- 
individu sahaja. Mengikut keterangan Al-Qur'an 
mereka telah menyambut da'wah Islam yang baru itu 
dengan gembira. Mereka percaya, menerima dan 
terus masuk Islam. Mereka mengakui kebenaran Islam 
dan kebenaran rasul-Nya, juga kebenaran Al-Qur'an 
selaku kitab yang mengesahkan kebenaran kitab suci 
yang ada di tangan mereka. Orang-orang ini tidak 
syak lagi terdiri dari orang-orang Nasara dan Yahudi 
yang masih kekal berpegang dengan kepercayaan 
tauhid dan masih memiliki saki baki kitab-kitab suci 
yang diturunkan kepada mereka. Mengenai orang- 
orang yang seperti inilah diturunkan ayat-ayat yang 
berikut: 






“Orang-orang yang Kami telah mengurniakan al-Kitab 
kepada mereka sebelum turunnya AI-QuKan, mereka adalah 
beriman kepadanya (Al-Oudan). Dan apabila dibacakan Al- 
QuKan kepada mereka lantas mereka berkata: Kami beriman 
kepadanya, la adalah kitab yang benar dari Tuhan kami. 
Sesungguhnya kami sebelum diturunkannya adalah orang- 
orang Muslimin." 


(Surah al-Qasas: 52-53) 






"Katakanlah: Sama ada kamu beriman kepada Al-Oudan 
atau tidak beriman (tidaklah menjejaskan apa-apa) kerana 
orang-orang yang telah dikurniakan ilmu sebelumnya apabila 

dibacakan kepada mereka Al-Qur'an, mereka lantas 
menyembamkan muka sujud seraya berkata: Maha Sucilah 
Tuhan kami. Sesungguhnya janji Tuhan kami tetap 
terlaksana. Mereka menyembamkan muka sujud sambil 
menangis dan Al-Qurian menambahkan khusyu' kepada 
mereka. 


(Surah al-lsra': 107-109) 




"Orang-orang yang Kami telah mengumiakan kitab kepada 
mereka adalah bergembira dengan kitab yang telah 
diturunkan kepadamu dan di antara golongan-golongan 
(Ahlil-Kitab dan Musyrikin) ada yang mengingkari 
sebahagiannya. Katakanlah! Sesungguhnya aku hanya 
diperintah menyembah Allah dan tidak mempersekutukan- 
Nya. Hanya kepada Allah aku berseru dan kepada-Nya juga 
aku kembali." 



"Katakanlah kepada mereka: Terangkanlah kepadaku 
bagaimana pendapat kamu jika Al-Qur'an datang dari sisi 
Allah lalu kamu ingkarkannya, sedangkan ada seorang saksi 
dari Bani Israel telah mengaku kitab yang seperti Al-Qurian 
(yang diturunkan sebelumnya) lalu ia beriman tetapi kamu 
mengambil sikap yang angkuh terhadapnya. Sesungguhnya 
Allah tidak memberi hidayat kepada orang-orang yang 
zalim." 


(Surah aI-Ahqaf: 1 0) 



"Dan demikianlah Kami turunkan kitab Al-Qurian kepadamu, 
lalu orang-orang yang telah Kami kurniakan kitab Taurat 
kepada mereka beriman kepadanya (Al-Qurian), dan di 
antara mereka (penduduk Makkah) ada yang beriman 
kepadanya. Dan tiada yang mengingkari ayat-ayat Kami 
kecuali orang-orang yang kafir. " 


(Surah al-Ankabut: 47) 
-'A? 


J&J 

jAj>\ 




"Apakah wajar bagiku mencari penentu peraturan yang lain 
dari Allah, sedangkan Dialah yang telah menurunkan kitab 
Al-Qur'an kepada kamu dengan terperinci? Dan orang-orang 
yang telah Kami kurniakan Taurat kepada mereka 
mengetahui bahawa Al-Qur'an itu adalah di turun dari 
Tuhanmu dengan sebenarnya, oleh kerana itu janganlah 
sekali-kali kamu tergolong dalam golongan orang-orang 
yang ingkar." 


(Surah al-An'am: 1 14) 




(Surah ar-Ra'd: 36) 

Sambutan yang seperti ini juga berulang-ulang kali 
telah ditunjukkan oleh individu-individu yang tinggal 
di Madinah. Al-Qur'an telah menceritakan beberapa 
pendirian mereka di dalam surah-surah Madaniyah, di 
mana setengah-setengahnya menyebut bahawa 
individu-individu itu adalah dari kaum Nasara.ini 
disebabkan kerana orang-orang Yahudi telah 
mengambil sikap yang berlainan dari sikap yang 
diambil oleh individu-individu dari golongan mereka 
yang tinggal di Makkah apabila mereka menyedari 
kekuatan Islam di Madinah: 





"Dan di antara Ahlil-Kitab terdapat orang yang beriman 
kepada Allah dan kepada wahyu yang diturunkan kepada 
kamu dan kepada wahyu yang diturunkan kepada mereka, 
sedangkan mereka khusyu' kepada Allah, tidak menukarkan 
ayat-ayat Allah dengan harga yang sedikit. Mereka 
memperolehi pahala di sisi Tuhan mereka. Sesungguhnya 
Allah amat pantas hisab-Nya. “ 


(Surah Aali 'Imran: 1 99) 

"Sesungguhnya engkau dapati orang-orang yang paling 
sengit permusuhan mereka terhadap orang-orang yang 
beriman ialah kaum Yahudi dan ' kaum Musyrikin dan 
sesungguhnya engkau dapati orang-orang yang paling dekat 
hubungan mesra mereka dengan orang-orang yang beriman 
ialah orang-orang yang berkata: Kamilah kaum Nasara. Hal 
sedemikian kerana di antara mereka terdapat pendita- 
pendita dan rahib-rahib, juga kerana mereka tidak bersikap 
angkuh(82). Dan apabila mereka mendengar wahyu (Al- 
Oudan) yang diturunkan kepada rasul (Muhammad) engkau 
melihat mata mereka digenangi airmata kerana mereka 
mengetahui kebenarannya, lantas mereka berkata: Wahai 
Tuhan kami, kami telah beriman dan oleh itu tulislah nama 
kami bersama, golongan orang-orang yang menyaksikan 
(kebenaran Al-Qur'an)(83). Dan sudah tentu tidak pantas 
bagi kami tidak beriman kepada Allah dan kepada 
kebenaran wahyu yang datang kepada kami, sedangkan 
kami sangat ingin agar Tuhan kami memasukkan kami ke 
dalam golongan orang-orang yang soleh(84). Lalu Allah 
membalas apa yang diucapkan mereka dengan taman- 
taman Syurga yang mengalir di bawahnya sungai-sungai, di 
mana mereka hidup kekal abadi. Dan itulah balasan kepada 
para Muhsinin."(85) 

(Surah al-Ma'idah) 

Tetapi sikap individu-individu yang beriman itu 
bukanlah mencerminkan sikap majoriti kaum Ahiil- 
Kitab di Semenanjung Tanah Arab terutama kaum 
Yahudi, kerana kaum Ahlil-Kitab yang majoriti inilah 
yang menyerang. Islam sejak mereka menyedari 
kekuatan Islam dan bahayanya terhadap mereka di 
Madinah. Mereka memerangi Islam dengan cara yang 
amat buruk, di mana mereka menggunakan segala 
sarana dan cara yang jahat yang diperikan oleh Al- 
Qur'an di dalam berbagai-bagai ayatnya, dan dalam 
waktu yang sama mereka secara tegas menolak untuk 
masuk ke dalam agama Islam dan mereka 
mengingkar segala bisyarah mengenai kerasulan Nabi 
Muhammad s.a.w. yang terkandung di dalam kitab- 
kitab suci mereka, juga mengenai kitab suci Al-Oudan 
yang mengesahkan kebenaran saki-baki kitab-kitab 
suci yang berada di tangan mereka yang diimani oleh 
individu-individu yang jujur itu. Para individu inilah 
sahaja yang mengiktirafkan kebenarannya dan 
menggunakannya secara terus terang sebagai hujah- 
hujah untuk menentang orang-orang yang 
mengingkarkannya. Begitu juga Al-Qur'an mula 
menurunkan ayat-ayat yang memberi . dan 
mencatatkan keingkaran ini dan seterusnya 
mendedahkan penyelewengan, kerosakan dan 


kekarutan-kekarutan yang dilakukan oleh kaum Ahlil- 
Kitab di dalam berbagai-bagai Surah Madaniyah. 
Walau bagaimanapun, ayat-ayat Al-Qur'an yang 
diturunkan di Makkah juga tidak sunyi membuat 
keterangan-keterangan tentang hakikat pegangan 
kaum Ahlil-Kitab. Di antaranya ialah ayat-ayat yang 
berikut: 







"Dan apabila Isa membawa keterangan-keterangan yang 
jelas dan berkata: Aku telah membawa hikmat kepada kamu 
dan juga telah menjelaskan kepada kamu beberapa 
persoalan yang kamu berselisih pendapat mengenainya. 
Oleh kerana itu b'ertaqwalah kepada Allah dan ta'atilah 
kepadaku(63). Sesungguhnya Allah adalah Tuhanku dan 
Tuhan kamu. Oleh kerana itu hendaklah kamu abdikan diri 
kamu kepada-Nya. Inilah jalan yang lurus(64). Lalu golongan- 
golongan yang wujud di antara mereka telah berselisih 
pendapat, oleh kerana ini celakalah bagi orang-orang yang 
zalim dari 'azab hari (Qiamat) yang amat pedih. "(65) 


(Surah az-Zukhruf) 

hi 4^4==^ 1 bj\ 



Xjo. 


"Dan mereka (kaum Ahlil-Kitab) tidak berpecah-belah 
melainkan sesudah datangnya ilmu yang benar kepada 
mereka kerana (di dorong) oleh hasad dengki di antara 
sesama mereka. Dan jika tidak kerana keputusan yang telah 
ditetapkan Tuhanmu untuk menangguhkan (hukuman 'azab) 
hingga ke satu masa yang tertentu, sudah tentu mereka 
telah dibinasakan. Dan sesungguhnya orang-orang yang 
dikurniakan warisan kitab (Taurat dan Injil) selepas mereka 
adalah berada dalam keraguan yang menyangsikan 
(kebenaran kitab itu)." 


(Surah asy-Syura: 14) 

"Dan (kenangilah) ketika dikatakan kepada mereka: 
Tinggallah sahaja di negeri ini dan makanlah dari hasil 
buminya di mana sahaja kamu suka, dan berdoalah: 
Gugurlah dosa-dosa dari kami, dan masuklah pintu, kota ini 
dengan keadaan sujud nescaya Kami ampunkan kesalahan- 
kesalahan kamu dan Kami akan tambahkan pahala kepada 
para Muh~slnin(161). Kemudian orang-orang yang zalim dari 
kalangan mereka telah menukarkan perkataan itu dengan 
perkataan yang tidak diajarkan kepada mereka, lalu Kami 
lepaskan ke atas mereka 'azab dari langit dengan sebab 
kezaliman yang telah dilakukan mereka(162). Dan tanyalah 
mereka (Bani Israel) tentang penduduk negeri yang terletak 
berdekatan dengan laut ketika mereka melanggar peraturan 
hari Sabtu (di mana mereka dilarang bekerja), pada hari itu 
ikan-ikan tangkapan mereka datang kepada mereka dan 
timbul di permukaan air, sedangkan pada hari bukan Sabtu 
ikan-ikan ini tidak datang begitu. Demikianlah kami uji 
mereka dengan sebab penyelewengan yang telah dilakukan 
mereka. "(1 63) 


(Surah al-A'raf) 



' Dan (kenangilah) ketika Tuhanmu mengumumkan bahawa 
sesungguhnya Dia akan membangkitkan untuk menguasai 
mereka (Bani Israel) sehingga hari Qiamat, kaum-kaum yang 
akan membinasakan mereka dengan 'azab yang seburuk- 
buruknya. Sesungguhnya Tuhanmu amat pantas balasan-Nya 
dan sesungguhnya Dia Maha Pengampun dan Maha 
Pengasih." 



"Kemudian selepas mereka datang pula generasi (yang 
menyeleweng) yang mewarisi kitab Taurat. Mereka 
mengambil harta benda dunia yang rendah ini dan berkata: 
Kami akan dikurniakan keampunan, sedangkan apabila 
datang kepada mereka harta benda dunia yang banyak itu 
pula nescaya mereka akan mengambil juga. Bukankah 
mereka telah diikatkan dengan perjanjian Taurat bahawa 
mereka tidak akan mengatakan sesuatu terhadap Allah 
kecuali perkara yang benar? Dan bukankah mereka telah 
mempelajari segala apa yang terkandung di dalam kitab ini? 
Dan bukankab negeri Akhirat lebih baik bagi orang-orang 
yang bertaqwa. Apakah kamu tidak berfikir?" 

(Surah al-A'raf: 1 69) 

Surah-surah Al-Qur'an yang diturunkan di Madinah 
mengandungi pernyataan terakhir mengenai hakikat 
pegangan kaum Ahiil-Kitab. Sarana-sarana dan cara- 
cara yang paling jahat dan buruk yang telah 
digunakan oleh kaum Ahlil-Kitab di dalam memerangi 
agama ini dan para pemeluknya telah diceritakan oleh 
Al-Qur'an di dalam bahagian-bahagian ayat yang 
panjang dari Surah-surah al-Baqarah, Aali Imran, an- 
Nisa', al-Ma'idah dan lainnya sebelum memberi 
pernyataan terakhir terhadap seluruh kedudukan 
mereka di dalam Surah at-Taubah. Di sini kami hanya 
berpada dengan membentangkan contoh-contoh 
yang tertentu dari pernyataan-pernyataan Al-Qur'an 
yang banyak itu: 



(Surah al-A'raf: 167) 

"Apakah kamu berangan-angan bahawa mereka akan 
beriman kepada kamu, sedangkan segolongan dari mereka 
telah pun mendengar Kalamullah kemudian mereka 
ubahkannya setelah mereka memahaminya padahal mereka 
mengetahuinya(75). Dan apabila mereka menemui orang- 
orang yang beriman, mereka berkata: Kami telah beriman, 
dan apabila mereka berada sesama mereka, mereka berkata: 
Apakah kamu menceritakan kepada mereka (orang-orang 
Islam) apa yang telah diberikan Allah kepada kamu supaya 
mereka dapat menjadikannya hujah ke atas kamu di sisi 
Tuhanmu. Apakah tidak kamu berfikir?(76). Apakah mereka 
tidak mengetahui bahawa Allah mengetahui apa yang 
dirahsiakan mereka dan apa yang dinyatakan mereka(77). 
Dan di antaranya ada golongan Ummi yang tidak mengerti 
kitab Taurat kecuali memasang angan-angan yang karut 
Mereka hanya membuat sangkaan-sangkaan sahaja(78). 
Celakalah mereka yang menulis kitab Taurat dengan tangan 
mereka sendiri, kemudian mereka mendakwa inilah kitab 
yang diturun dari sisi Allah untuk membeli keuntungan dunia 
yang sedikit Oleh itu celakalah bagi mereka kerana 
perbuatan yang dilakukan mereka. "(79) 


(Surah ai-Baqarah : 75 - 79) 




"Dan sesungguhnya Kami telah mengurniakan kitab kepada 
Musa dan Kami iringi setepasnya dengan rasul-rasul yang 
lain, dan Kami juga telah mengurniakan kepada Isa putera 
Maryam mu'jizat-mu'jizat yang amat jelas dan Kami 
membantunya dengan roh al-Qudus (Jibril), apa setiap kali 
datang seorang rasul kepada kamu membawa pengajaran 
yang tidak disukai hati kamu, kamu bertindak angkuh? 
Sebahagian kamu dustakannya dan sebahagian lagi kamu 
membunuhnya (87). Dan mereka berkata: Hati kami 
tertutup, malah sebenarnya Allah telah mengutuk mereka 
dengan sebab kekufuran mereka. Amat sedikit mereka 
beriman(88). Dan setelah datang kepada mereka kitab dari 
sisi Allah yang membenarkan kitab yang ada pada mereka 
dan mereka sebelum itu telah memohon kemenangan ke 
atas orang-orang (Arab) yang kafir (dengan kedatangan rasul 
yang akan dibangkitkan itu) tetapi setelah datangnya rasul 
yang mereka mengetahui (benarnya), mereka terus 
ingkarkannya. Oleh kerana itu laknat Allah ditimpakan ke 
atas orang-orang yang kafir(89). Alangkah buruknya 
perbuatan mereka yang menjual diri sendiri dengan 
mengingkarkan Al-Qur'an yang telah diturunkan Allah 
kerana menaruh perasaan hasad dengki disebabkan Allah 
menurun limpah kurnia-Nya kepada sesiapa yang disukai- 
Nya di antara para hamba kesayangan-Nya, kerana itu 
mereka kembali dengan mendapat kemurkaan demi 
kemurkaan, dan untuk orang-orang yang kafir disediakan 
'azab yang amat menghinakan(90). Dan apabila di katakan 
kepada mereka: Berimanlah kepada apa (AI~Qur’an) yang 
telah diturunkan Allah, mereka menjawab: Kami hanya 
beriman kepada apa (at-Taurat) yang diturunkan-Nya kepada 
kami sahaja, mereka mengingkari (Ai-Ourian) yang 
diturunkan kemudian darinya. Sedangkan Al-Qurian itulah 
yang benar, yang mengesahkan kitab yang ada pada 
mereka. Katakanlah kepada mereka: Mengapa kamu 
sebelum ini telah, membunuh para anbia' Allah andainya 
benar kamu telah beriman?"(91) 

(Surah al-Baqarah : 87 - 91) 

"Katakanlah: Wahai Ahlil-Kitab! Mengapakah kamu 

ingkarkan ayat-ayat Aiiah , sedangkan Allah menyaksikan 
segala apa yang dilakukan kamu(98). Katakanlah: "Wahai 
Ahlil-Kitab! Mengapakah kamu menghalangkan mereka 
yang beriman dari jalan Allah kerana kamu hendak 
menjadikannya jalan yang bengkok, sedangkan kamu 
sekalian saksi-saksi yang mengetahui (kebenarannya) dan 
Allah tidak sekali-kali lalai dari segala apa yang dilakukan 
kamu. "(99) 


(Surah Aali 'Imran : 98 -99) 
^ M ^ ^ 0 ^ 4- 'd* S ^ '“t 

"Apakah tidak engkau melihat kepada orang-orang yang di 
kurniakan sebahagian dari kitab suci? Mereka mempercayai 
sembahan-sembahan yang palsu dan Taghut dan mereka 
berkata kepada orang-orang yang kafir: Mereka ini lebih 
betul jalan mereka dari orang yang beriman(51). Merekalah 
orang-orang yang telah dilaknatkan Allah dan sesiapa yang 
telah dilaknatkan Allah, maka engkau tidak akan mendapati 
sesiapa pun yang sanggup menjadi penolongnya. "(52) 

(Surah an-Nisa' 51 - 52) 

"Sesungguhnya telah kafirlah orang-orang yang mengatakan 
bahawa Allah itu ialah al-Masih putera Maryam, sedangkan 
al-Masih berkata: Wahai Bani Israel, hendaklah kamu 
menyembah Allah, iaitu Tuhanku dan Tuhan kamu. 
Sesungguhnya sesiapa yang mempersekutukan Allah 
nescaya Allah mengharamkan Syurga kepadanya dan tempat 
kembalinya ialah Neraka. Dan orang-orang yang zalim sama 
sekali tidak akan mendapat penolong-penolong(72). 
Sesungguhnya telah kafirlah orang-orang yang mengatakan 
Allah itu ialah yang ketiga dari tiga (uqnum) dan sebenarnya 
tiada Tuhan yang lain melainkan Allah Yang Maha Esa. Dan 
jika mereka tidak berhenti mengeluarkan perkataan ini 
nescaya orang-orang yang kafir dari kalangan mereka akan 
disentuh 'azab yang amat pedih(73). Apakah mereka tidak 
bertaubat kepada Allah dan memohon keampunan dari-Nya. 
Sesungguhnya Allah Maha Pengampun dan Maha 
Pengasih(74). Al-Masih putera Maryam itu tidak lain 
melainkan hanya seorang rasul yang telah didahului 
sebelumnya oleh rasul-rasul yang lain dan ibunya adalah 
seorang wanita yang siddiqah, dan keduanya memakan 
makanan. Perhatikanlah bagaimana Kami memberi 
keterangan-keterangan yang jelas kepada mereka dan 
perhatikanlah pula bagaimana mereka dipesongkan (dari 
kebenaran). "(75) 


(Surah al-Ma'idah : 72 - 75) 


Apabila dikaji ayat-ayat ini dan ayat-ayat yang 
seumpamanya yang begitu banyak dimuat di dalam 
surah-surah Ai-Qur'an yang diturun di Makkah dan di 
Madinah ternyata bahawa pandangan terhadap 
hakikat kedudukan dan pegangan kaum Ahlil-Kitab 
yang menyeleweng dari agama Allah yang betul itu 
tidak berubah sedikit pun dalam pernyataan- 
pernyataan Allah yang akhir yang dikemukakan di 
dalam surah-surah yang akhir, juga ternyata bahawa 
pernyataan-pernyataan yang menyifatkan mereka 
sebagai orang-orang yang menyeleweng, fasiq, syirik 
dan kafir bukanlah sesuatu yang baru dan bukanlah 
mengungkapkan sesuatu trend yang baru mengenai 
hakikat i'tikad, di samping itu dapat pula diperhatikan 
bahawa AI-Qur'anul-Karim tetap merakamkan 
keimanan dan kesolehan golongan Ahlil-Kitab yang 
mendapat hidayat dan beramal soleh. Firman Aliah 
(dalam Surah Al-A'raf: ayat 1 59) memerikan keadaan 
orang-orang yang soleh dari kalangan mereka: 



"Dan dari kaum Musa terdapat satu golongan umat (Ahlil- 
Kitab) yang memberi hidayat kepada manusia dengan 
agama yang benar dan dengannya mereka berlaku adil. " 

Allah dan membunuh nabi-nabi tanpa suatu alasan yang 
sebenar. Balasan itu disebabkan kerana mereka melanggar 
perintah-perintah Allah dan kerana mereka melampaui 
batas(l 12). Mereka tidak sama. Di antara kaum Ahlil-Kitab 
ada segolongan umat yang ta'at dan lurus. Mereka 
membaca ayat-ayat Allah di waktu malam dan mereka sujud 
(bersembahyang) (1 13). Mereka beriman kepada Allah dan 
hari Akhirat dan mereka menyuruh melakukan perbuatan- 
perbuatan ma'ruf dan melarang melakukan perbuatan- 
perbuatan yang mungkar dan mereka bersegera 
mengerjakan kebajikan-kebajikan dan mereka adalah dari 
golongan orang-orang yang soleh(114). Dan apa sahaja 
kebaikan yang dilakukan mereka, maka mereka tidak akan 
dihapuskan pahalanya, dan Allah Maha Mengetahui 
terhadap para Muttagin. "(1 15) 


"Dan di antara kaum Ahlil-Kitab ada orang yang kalau 
engkau mengamanahkannya menyimpan sejumlah harta 
yang banyak dia akan mengembalikannya kepada engkau, 
dan di antara mereka pula ada orang yang kalau engkau 
mengamanahkannya menyimpan satu dinar nescaya dia 
tidak mengembalikannya kepada engkau kecuali engkau 
terus berdiri mendesakkannya, itu disebabkan kerana 
mereka mengatakan: Kami tidak menanggung apa-apa dosa 
(dari perbuatan kami) terhadap orang-orang Ummi, dan 
mereka mengatakan perkara-perkara dusta terhadap Allah, 
sedangkan mereka mengetahui." 


(Surah Aali 'imran: 75) 

“ Kehinaan telah diterapkan ke atas mereka di mana sahaja 
mereka berada kecuali (jika mereka berpegang) dengan tali 
(agama) Allah dan dengan tali (perjanjian) manusia. Dan 
mereka telah kembali dengan kemurkaan dari Allah dan 
kepapaan, balasan itu kerana mereka ingkarkan ayat-ayat 


(Surah Aali 'Imran : 112 - 115) 


Perkara-perkara yang sebenar diubah dan dipinda 
ialah perkara-perkara yang menyangkut hukum- 
hukum atau peraturan-peraturan bermuamalah atau 
berinteraksi dengan kaum Ahlil-Kitab. Pindaan itu 
dilakukan dari satu masa ke satu masa, dari satu 
peringkat ke satu peringkat mengikut tatacara 
pergerakan islam dalam menghadapi keadaan- 
keadaan, tindak-tanduk dan pendirian-pendirian 
kaum Ahlil-Kitab terhadap kaum Muslimin. 


Kaum Muslimin telah menghadapi satu zaman di 
mana mereka diperintah: 

‘ ,elSi 


"Dan janganlah kamu berdebat dengan kaum Ahlil-Kitab 
melainkan dengan, (menggunakan) cara yang paling baik 
kecuali terhadap orang-orang yang zalim dari kalangan 
mereka. Dan katakanlah: Kami beriman dengan kitab yang 
diturunkan kepada kami dan kitab-kitab yang diturunkan 
kepada kamu. Tuhan kami dan Tuhan kamu adalah satu dan 
kepada-Nyalah kami sekalian menyerah dengan penuh 
kepatuhan." 

(Surah al-Ankabut: 44) 

"Katakanlah: Kami beriman kepada Allah dan kepada wahyu 
yang diturunkan kepada kami dan kepada wahyu yang 
diturunkan kepada Ibrahim, Ismail, ishaq, Ya'kub dan anak- 
anaknya, juga kepada wahyu yang diturunkan kepada Musa, 
Isa dan kepada wahyu yang diturunkan kepada para anbia' 
yang lain dari Allah Tuhan mereka. Kami tidak membeza- 
bezakan seseorang pun di antara mereka dan kepada-Nya 
kami sekalian menyerah diri dengan penuh kepatuhan(136). 
Dan seandainya mereka beriman sama dengan apa yang 
telah diimani kamu, bererti mereka telah mendapat hidayat 
dan seandainya mereka berpaling, bererti mereka sentiasa 
berada di dalam perseteruan. Oleh itu Allah akan melindungi 
engkau (dari kejahatan mereka) dan Allah Maha Mendengar 
dan Maha Mengetahui." (137) 


(Surah al-Baqarah : 136 - 137) 

"Katakanlah: Wahai Ahlil-Kitab! Marilah kita berpegang 
kepada satu kata sepakat yang saksama di antara kami dan 
kamu, iaitu kita jangan menyembah melainkan Allah dan 
kita jangan mempersekutukan-Nya dengan sesuatu apa pun, 
dan janganlah pula setengah kita menjadikan setengah yang 
lain sebagai tuhan-tuhan selain dan Allah dan jika mereka 
berpaling, maka katakanlah (kepada mereka): Saksikanlah 
bahawa kami sekalian adalah golongan orang-orang yang 
menyerah kepada Allah dengan penuh kepatuhan. " 


(Surah Aali 'Imran: 64) 




"Ramai Ahlil-Kitab Yang mengingini agar mereka dapat 
mengembalikan kamu menjadi kafir semula sesudah kamu 
beriman kerana hasad dengki dari hati mereka setelah 
kebenaran terserlah kepada mereka. Oleh itu maafkan 
mereka dan ampunkan mereka hingga Allah melaksanakan 
tadbir urusan-Nya. Sesungguhnya Allah Maha Berkuasa di 
atas segala sesuatu. " 


(Surah al-Baqarah: 109) 


Kemudian Allah melaksanakan tadbir urusan-Nya 
yang menyerahkan para Mu'minin kepada-Nya, lalu 
berlakulah berbagai-bagai peristiwa dan berlakulah 
pindaan kepada peraturan-peraturan dan seterusnya 
berlakulah tatacara pergerakan Islam yang realistik 
dan positif itu mengikut relnya hingga lahirlah 
peraturan-peraturan final yang terkini di dalam surah 
ini sebagaimana yang dapat kita lihat. 

Kini jelaslah bahawa di sana tidak ada sedikit pun 
perubahan dalam pandangan agama ini terhadap 
hakikat kedudukan kaum Ahlil-Kitab yang terlibat 
dalam kerosakan 'aqidah, kesyirikan terhadap Allah 
dan keingkaran mereka terhadap ayat-ayat Allah. Apa 
yang berubah hanya dasar bermuamalah atau 
berinteraksi dengan mereka . dan perubahan ini 
dipengaruhi oleh dasar-dasar yang telah kami ulaskan 
di awal kata pengantar bahagian ini dalam 
perenggan-perenggan berikut: 

"Pindaan terakhir dalam dasar-dasar hubungan di 
antara masyarakat Islam dengan masyarakat kaum 
Ahlil-Kitab tidak dapat difahamkan dengan betul 
kecuali setelah difahamkan dengan jelas tabi'at 
hubungan-hubungan yang harus wujud di antara 
sistem hidup ciptaan Allah dengan sistem-sistem 
hidup jahiliyah dalam satu aspek juga setelah 
difahamkan dengan jelas tabi'at tatacara pergerakan 
Islam dengan berbagai-bagai peringkatnya dan 
sarananya yang berubah-ubah sesuai dengan realiti 

manusia dalam satu aspek yang lain hingga 

akhir." 


Kini kami ingin kemukakan sedikit penjelasan 
mengenai sikap dan situasi sebenar yang wujud di 
antara kaum Ahlil-Kitab dengan masyarakat Islam 
sama ada dari segi yang tetap atau dari segi situasi- 
situasi sejarah, kerana inilah unsur-unsur pokok yang 
telah melahirkan peraturan-peraturan yang mutakhir 
ini. 

Sikap dan situasi sebenar yang wujud di antara 
kaum Ahlil-Kitab dengan masyarakat Islam pastilah 
dikaji, pertama: Di dalam pernyataan-pernyataan 
Allah S.W.T. di dalam Al-Qur'an mengenai sikap dan 
situasi itu memandangkan pernyataan-pernyataan ini 
merupakan hakikat yang final yang tidak dapat 
dipertikaikan, di samping memandangkan 
pernyataan-pernyataan ini - selaku pernyataan 
Rabbani - tidak terdedah kepada salah silap yang 
berlaku kepada hasil-hasil istinbat dan pendalilan- 
pendalilan manusia. Dan kedua: Ia pasti dikajikan di 
dalam situasi-situasi sejarah yang membenarkan 
pernyataan-pernyataan Allah itu. 

Allah S.W.T. telah menjelaskan sikap kaum Ahlil- 
Kitab yang sebenar terhadap kaum Muslimin di dalam 
berbagai-bagai tempat dari kitab suci Al-Qur'an. 
Kadang-kadang Allah memperkatakan keperihalan 
mereka sahaja dan kadang-kadang Allah melibatkan 
mereka bersama-sama orang-orang kafir dari kaum 
Musyrikin memandangkan di sana wujudnya 

persamaan matlamat mereka terhadap Islam dan 
kaum Muslimin. Matlamat inilah yang mengumpulkan 
orang-orang kafir dari kaum Ahiil-Kitab dan orang- 
orang kafir dari kaum Musyrikin. Kadang-kadang 
Allah S.W.T. menceritakan tentang sikap-sikap yang 
ditunjuk mereka, yang mendedahkan wujudnya 
persamaan matlamat dan persamaan susunan 
pergerakan untuk menghadapi Islam dan kaum 
Muslimin. Ayat-ayat yang menjelaskan hakikat-hakikat 
ini adalah begitu ketara dan tegas hingga tidak 
memerlukan sebarang ulasan. Di antara contoh- 
contohnya ialah: 





"Orang-orang kafir dari kaum Ahiil-Kitab dan orang-orang 
kafir dan kaum Musyrikin sama sekali tidak mengingini 
diturunkan kepada kamu sesuatu kebaikan dari Allah Tuhan 
kamu." 


(Surah al-Baqarah: 105) 



-Co 

"Ramai Ahiil-Kitab yang mengingini agar mereka dapat 
mengembalikan kamu menjadi kafir semula sesudah kamu 
beriman kerana hasad dengki dari hati mereka setelah 
kebenaran kelihatan jelas kepada mereka. " 

(Surah ai-Baqarah: 109) 


"Orang-orang Yahudi dan orang-orang Nasara tidak akan 
berpuas hati sehingga engkau mengikut agama mereka . " 







(Surah al-Baqarah: 120) 






"Segolongan Ahiil-Kitab sangat mengingini jika mereka 
dapat menyesatkan kamu. " 


(Surah Aali 'lmran: 69) 

"Dan sekumpulan Ahiil-Kitab telah berkata ( 'sesama mereka): 
Berimanlah kamu kepada Al-Qurian yang telah diturunkan 
kepada orang-orang yang beriman itu di sebelah pagi dan 
ingkarkannya pula di sebelah petang supaya mereka kembali 
(menjadi kafir). "(72) 




"Dan janganlah kamu percaya melainkan kepada orang yang 
mengikut agama kamu. "(73) 


(Surah Aali 'lmran : 72 - 73) 

"Wahai orang-orang yang beriman! Jika kamu mengikut 
segolongan kaum Ahiil-Kitab nescaya mereka akan 
mengembalikan kamu menjadi orang-orang kafir setelah 
kamu beriman."(100) 


(Surah Aali 'lmran : 1 00) 

"Apakah engkau tidak melihat kepada orang-orang yang 
telah di kurniakan sebahagian dari kitab suci ? Mereka 
membeli kesesatan dan mereka mahukan kamu tersesat (dari 
jalan yang benar). "(44) 




"Dan Allah lebih mengetahui tentang musuh-musuh 
kamu." (45) 


(Surah an-Nisa' : 44 - 45) 


\jfe\ 




"Apakah tidak engkau melihat kepada orang-orang yang 
telah dikurniakan sebahagian dari kitab suci? Mereka 
mempercayai sembahan-sembahan yang palsu dan Taghut 
dan mereka berkata kepada orang-orang kafir: Mereka ini 
lebih betul jalan mereka dari orang-orang yang 
beriman. "(51) 


(Surah an-Nisa' : 51) 


Di dalam contoh-contoh ini sahaja sudah cukup 
untuk menjelaskan sikap sebenar kaum Ahiil-Kitab 
terhadap kaum Muslimin. Mereka berangan-angan 
agar kaum Muslimin kembali menjadi kafir kerana 
ditekan perasaan hasad dengki dari hati mereka 
setelah terserlah kebenaran kepada mereka. Mereka 
menentukan sikap mereka yang muktamad terhadap 
kaum Muslimin dengan menyatakan keazaman 
mereka yang kukuh untuk terus menjadi orang-orang 
Yahudi atau orang-orang Kristian. Mereka tidak akan 

merasa puas dan senang dan tidak akan berdamai 
dengan kaum Muslimin melainkan apabila tercapainya 
matlamat ini, di mana kaum Muslimin meninggalkan 
'aqidah Islam secara muktamad. Mereka membuat 
pengakuan dan pernyataan bahawa kaum Musyrikin 
yang menyembah berhala itu adalah lebih betul jalan 

'aqidah mereka dari kaum Muslimin! hingga 

akhir. 

Apabila kita kaji matlamat-matlamat terakhir kaum 
Musyrikin terhadap Islam dan kaum Muslimin 
sebagaimana yang dijelaskan oleh Allah S.W.T. di 
dalam firman-firman-Nya yang berikut: 



"Mereka akan terus memerangi kamu sehingga mereka 
dapat mengembalikan kamu dari agama kamu (kepada 
kekafiran) jika mereka berupaya." 


(Surah al-Baqarah: 217) 



"Orang-orang kafir mengingini agar kamu alpa terhadap 
senjata-senjata dan barang-barang kepunyaan kamu supaya 
mereka dapat melancarkan serangan serentak ke atas 
kamu." 

(Surah an-Nisa': 102) 


"Jika mereka dapat menangkap kamu, nescaya mereka 
menjadi musuh-musuh kamu dan menghulurkan tangan 
mereka memukul dan membunuh kamu dan menghulurkan 
lidah mereka dengan kata nista yang jahat dan mereka 
bercita-cita supaya kamu menjadi kafir. " 


(Surah ai-Mumtahanah: 2) 

"Dan jika mereka memperolehi kemenangan terhadap kamu, 
nescaya mereka tidak memelihara hubungan kekerabatan 
dengan kamu dan tidak pula menghormati perjanjian." 

^ ^ (Surah at-Taubah: 8) 

"Mereka tidak memelihara hubungan kekerabatan dengan 
orang Mu'min dan tidak pula menghormati perjanjian" 

(Surah at-Taubah: 10) 

apabila kita mengkaji pernyataan-pertanyaan Allah 
mengenai kaum Musyrikin nescaya kita dapati 


bahawa matlamat-matlamat terakhir mereka terhadap 
Islam dan kaum Muslimin adalah sama dengan, 
matlamat-matlamat terakhir kaum Ahlil-Kitab 
terhadap Islam dan kaum Muslimin. Ini menunjukkan 
pendirian mereka terhadap islam dan kaum Muslimin 
adalah sama dengan pendirian kaum Musyrikin. 

Di sini juga kita dapat memerhatikan bahawa 
pernyataan-pernyataan Allah mengenai kedua-dua 
golongan ini diungkap dengan versi yang muktamad, 
yang menunjukkan bahawa pernyataan-pernyataan 
itu bertujuan untuk menjelaskan satu tabi'at yang 
berterusan bukannya bertujuan menceritakan sesuatu 
keadaan yang sementara sebagaimana yang 
dijelaskan dalam firman Allah mengenai kaum 
Musyrikin: 



"Mereka akan terus memerangi kamu sehingga mereka 
dapat mengembalikan kamu dari agama kamu (kepada 
kekafiran) jika mereka berupaya" 


(Surah al-Baqarah: 217) 


dan dalam firman-Nya mengenai kaum Ahlil-Kitab: 



"Dan orang-orang Yahudi dan orang-orang Nasara tidak 
akan berpuas hati sehingga engkau mengikut agama 
mereka." 


(Surah al-Baqarah: 120) 

Apabila kita membuat kajian sedemikian ternyatalah 
kepada kita dengan jelas - tanpa memerlukan 
sebarang ta'wilan untuk mentafsirkan ayat-ayat itu - 
bahawa ayat-ayat itu bertujuan menjelaskan tabi'at 
hubungan-hubungan yang bertunjang kuat dan 
berterusan bukannya bertujuan menceritakan satu 
keadaan sementara dan kebetulan sahaja. 

Apabila kita kecualikan kes-kes individu atau 
beberapa keperihalan golongan-golongan kecil (kaum 
Ahlil-Kitab) yang diceritakan oleh Al-Qur'an dan 
dimuatkan dalam peristiwa sejarah, yang 
memperlihatkan sikap mereka yang mesra terhadap 
Islam dan kaum Muslimin, di samping 
memperlihatkan keyakinan mereka terhadap 
kebenaran Rasulullah s.a.w. dan kebenaran agama 
Islam dan selepas itu mereka masuk Islam dan 
menggabungkan diri dalam kelompok Muslimin, iaitu 
beberapa keperihalan kaum Ahlil-Kitab yang telah 
kami sentuhkan sebelum ini ... apabila kita kecualikan 
kes-kes dan keperihalan-keperihalan ini nescaya kita 
tidak dapat menemukan di sebalik kes-kes individu 
atau beberapa keperihalan golongan kecil yang 
terbatas ini kecuali sejarah permusuhan yang degil, 
sejarah tipu angkara dan peperangan-peperangan 

yang terus bersemarak dan tidak pernah reda di 
sepanjang sejarah.. 

Mengenai kaum Yahudi, Ai-Qur'an telah 
menceritakan sikap, tindak-tanduk, tipu daya dan 
peperangan-peperangan mereka terhadap kaum 
Muslimin di dalam berbagai-bagai surah. Semuanya 
telah dicatat oleh sejarah tanpa putus-putus 
walaupun sesa'at sejak hari pertama Islam 
menghadapi mereka di Madinah hingga sekarang ini. 

Kitab Fi Zilal ini bukannya bidang yang sesuai untuk 
membentangkan sejarah yang panjang ini, namun 
begitu, kami hanya akan menyentuh sedikit sebanyak 
tentang peperangan-peperangan giia-giiaan yang 
telah dilancarkan oleh kaum Yahudi ke atas Islam dan 
kaum Muslimin di sepanjang sejarah. 

Kaum Yahudi telah menyambut Rasulullah s.a.w. 
dan agama yang dibawa oleh beliau dengan 
sambutan yang paling buruk yang tidak wajar 
dilakukan oleh penganut-penganut agama samawi 
terhadap seorang rasul yang mereka mengetahui 
kebenarannya dan terhadap agama yang mereka 
yang yakin kebenarannya. 


Mereka telah menyambut kedatangan Rasulullah 
s.a.w. dengan berbagai konspirasi dan pakatan rahsia, 
berbagai-bagai pembohongan dan pengeiiruan. 
Mereka menyebarkan berbagai-bagai fitnah dalam 
barisan Muslimin di Madinah dengan menggunakan 
segala sarana yang berbelit-belit dan curang yang 
memang menjadi bidang kemahiran dan kepintaran 
mereka. Mereka menaburkan keraguan terhadap 
kerasulan Rasulullah s.a.w., sedangkan mereka tahu 
kebenarannya. Mereka mengadakan hubungan yang 
baik dengan kaum Munafiqin Arab dan membekalkan 
mereka dengan pandangan-pandangan yang keliru 
dan salah yang disebarkan ke udara, juga dengan 
melemparkan tuduhan-tuduhan palsu dan 
pembohongan-pembohongan yang nekad. Apa yang 
telah dilakukan mereka dalam peristiwa pengalihan 
kiblat, apa yang telah diaturkan mereka dalam 
peristiwa fitnah terhadap Aisyah r.a. dan segala apa 
yang dilakukan mereka dalam setiap kesempatan 
adalah semuanya merupakan contoh-contoh tipu 
daya mereka yang jahat. Kerana tindak-tanduk 
mereka seperti ini, ayat-ayat Al-Qur'an diturunkan. 
Surah-surah ai-Baqarah, Aali 'Imran, al-Nisa' al- 
Ma'idah, al-Hasyr, al-Ahzab, At-Taubah dan lain- 
lainnya memuat banyak cerita-cerita mereka: 15 



5 Lihat kata pengantar Surah-surah al-Baqarah, Aali-'lmran, an- 
Nisa’ dan al-Ma'idah di dalam cetakan kedua Fi Zilal yang 
dikemaskinikan. 




"Dan setelah datang kepada mereka kitab dari sisi Allah yang 
membenarkan kitab yang ada pada mereka, dan mereka 
sebelum itu telah memohon, kemenangan ke atas orang- 
orang (Arab) yang kafir (dengan kedatangan rasul yang akan 
dibangkitkan itu), tetapi setelah datang rasul yang mereka 
ketahui (kebenarannya) mereka terus ingkarkannya. Oleh itu 
laknat Allah ditimpakan ke atas orang-orang yang kafir(89). 
Alangkah buruknya perbuatan mereka yang menjual diri 
sendiri dengan mengingkarkan Al-Qur'an yang telah 
diturunkan Allah kerana menaruh perasaan dengki 
disebabkan Allah menurunkan limpah kumia-Nya kepada 
sesiapa yang disukai-Nya di antara para hamba kesayangan- 
Nya, kerana itu mereka kembali dengan mendapat 
kemurkaan demi kemurkaan dan untuk orang-orang yang 
kafir disediakan 'azab yang amat menghinakan. "(90) 


(Surah al-Baqarah : 89 - 90) 




\j>J\ 



" Dan setelah datang kepada mereka seorang rasul dari sisi 
Allah yang membenarkan kitab suci yang ada pada mereka, 
maka segolongan orang-orang yang dikumiakan kitab itu 
telah mencampakkan kitab Allah di belakang mereka seolah- 
olah mereka tidak mengetahui. " 


(Surah al-Baqarah: 101) 





"Orang-orang yang bodoh dari kalangan orang ramai (kaum 
Ahlil-Kitab) akan berkata: Apakah sebab yang memalingkan 
mereka (kaum Muslimin) dari kiblat yang telah dihadapi 
mereka (selama ini)? Katakanlah: Allah memiliki Timur dan 
Barat. Dia memberi ■ hidayat kepada sesiapa yang 
dikehendaki-Nya ke jalan yang lurus." 


(Surah aI-Baqarah: 142) 

sekalian merupakan saksi-saksi yang mengetahui? Dan Allah 
tidak sekali-kali lalai dari segala apa yang dilakukan 
kamu. "(99) 


(Surah Aali 'Imran : 98 - 99) 





" Wahai kaum Ahlil-Kitabl Mengapakah kamu ingkarkan 
ayat-ayat Allah, sedangkan kamu menyaksikan 
(kebenarannya)?(70). Wahai kaum Ahlil-Kitab! Mengapa 
kamu campur adukkan kebenaran dengan kepalsuan dan 
menyembunyikan kebenaran, sedangkan kamu 
mengetahui.(71) Dan sekumpulan kaum Ahlil-Kitab telah 
berkata (sesama mereka): Berfirmanlah kamu kepada Al- 
Qur’an yang telah diturunkan kepada orang-orang yang 
beriman itu di sebelah pagi dan ingkarkannya pula di sebelah 
petang supaya mereka kembali (menjadi kafir)." 


(Surah Aali 'Imran : 70 - 72) 

0&9 



"Dan sesungguhnya di antara mereka terdapat sekumpulan 
orang-orang yang memutarbelitkan lidah mereka dengan 
kitab Taurat supaya kamu menyangkakannya sebahagian 
dari kitab Taurat, sedangkan ianya bukan dari Allah dan 
mereka selalu mengatakan perkara-perkara dusta terhadap 
Allah, sedangkan mereka mengetahui. " 


(Surah Aali 'Imran: 78) 



"Katakanlah Wahai kaum Ahlil-Kitabl Mengapakah^kamu 
ingkarkan ayat-ayat Allah, sedangkan Allah menyaksikannya 
segala apa yang dilakukan kamu. (98) Katakanlah: Wahai 
kaum Ahlil-Kitab! Mengapakah kamu menghalangkan 
mereka yang beriman dari jalan Allah kerana kamu hendak 
menjadikannya jalan yang bengkok, sedangkan kamu 



“Kaum Ahlil-Kitab meminta kepada engkau supaya engkau 
turunkan kepada mereka sebuah kitab dari langit. 
Sesungguhnya (sebelum ini) mereka pernah meminta kepada 
Musa sesuatu yang lebih besar dari itu, iaitu mereka telah 
berkata (kepada Musa): Perlihatkanlah Allah kepada kami 
secara terang-terangan. Lalu mereka disambar petir dengan 
sebab kezaliman mereka, kemudian mereka menyembah 
patung anak lembu setelah datang kepada mereka 
keterangan-keterangan yang jelas. " 


(Surah an-Nisa': 1 53) 



"Mereka mahu memadamkan nur agama Allah dengan 
mulut mereka, sedangkan Allah tidak menghendaki kecuali 
menyempurnakan pancaran nur agama-Nya walaupun tidak 
di sukai oleh orang-orang kafir. " 

(Surah At-Taubah: 32) 

Demikian juga sejarah telah menyaksi bagaimana 
kaum Yahudi membatalkan perjanjian-perjanjian 
mereka sekali demi sekali dan bagaimana mereka 
melakukan provokasi-provokasi terhadap kaum 
Muslimin hingga mencetuskan peristiwa-peristiwa 
perang Bani Qaynuqa', Bani an-Nadhir, Bani Qurayzah 
dan Khaybar, di samping menyaksi bagaimana kaum 
Yahudi menghasut dan mengemblengkan kaum 
Musyrikin Arab di dalam Peperangan al-Ahzab yang 
terkenal dan masyhur itu. 

Kemudian kaum Yahudi terus menyambung gerak 
tipu daya mereka terhadap Islam dan kaum Muslimin 
sejak masa itu. Merekalah juga merupakan anasir- 
anasir teras yang menjadi dalang di dalam usaha 
menimbulkan peristiwa al-Fitnatul-kubra (huru-hara 
besar), di mana terbunuhnya al-Khalifah ar-Rasyid 
Uthman ibn Affan r.a. dan berlaku selepasnya 
perpecahan perpaduan islam hingga ke tahap yang 
parah. Kaum Yahudi juga merupakan kepala 
penghasut yang menimbulkan selepas itu pergeseran 
di antara Aii r.a. dengan Muawiyah. Merekalah juga 
yang memimpin gerakan memalsukan hadith, cerita- 
cerita dalam sirah rasul dan cerita-cerita bohong di 
dalam tafsir Al-Qur'an. Merekalah yang menjadi 

perintis jalan yang menghasut kaum Tatar menyerang 
Baghdad dan menumbangkan kerajaan khalifah Islam. 

Di dalam sejarah moden, kaum Yahudi juga 
merupakan dalang-dalang yang berada di sebalik 
setiap malapetaka yang telah menimpa kaum 
Muslimin di setiap negeri di muka bumi ini. Merekalah 
dalang-dalang di sebalik segala usaha untuk 
menghancurkan gerakan printis kebangkitan Islam 
dan seterusnya merekalah yang menjadi penaung 
setiap establishment yang mengendalikan gerakan 
memerangi printis kebangkitan Islam ini di merata 
pelosok dunia Islam. 

Itulah gerak langkah kaum Yahudi. Adapun gerak 
langkah kaum Kristian dari kaum Ahlil-Kitab yang lain, 
mereka telah memperlihatkan sikap perseteruan dan 
langkah-langkah perang yang tidak kurang degil dan 
sengitnya dari gerak langkah kaum Yahudi. 

Kerajaan Roman dan kerajaan Parsi telah bermusuh 
dan bersengketa berabad lamanya, tetapi sebaik 
sahaja munculnya Islam di Semenanjung Tanah Arab 
dan sebaik sahaja pihak gereja menyedari kekuatan 
agama yang benar ini telah mengancam agama 
Kristian yang diada-adakan mereka dan dinamakan 
mereka sebagai 'aqidah Kristian, sedangkan 
sebenarnya ia diambil dari kepercayaan-kepercayaan 
paganisme lama dan kepercayaan-kepercayaan sesat 
yang diciptakan oleh gereja dan dicampuradukkan 
dengan saki-baki pengajaran al-Masih dan 
sejarahnya 16 .... sebaik sahaja munculnya Islam, kita 
melihat kerajaan Roman dan kerajaan Parsi terus 
melupakan persengketaan-persengketaan lama 
mereka yang bersejarah, melupakan permusuhan- 
permusuhan dan perseteruan-perseteruan mereka 
yang begitu mendalam demi untuk menghadapi 
agama yang baru ini. 

Angkatan tentera Roman berkumpul di sebelah 
utara bersama-sama tentera kuncu-kuncu mereka dari 
orang-orang Arab dari kaum Ghasasinah dengan 
tujuan untuk menyerang agama yang baru ini. 
Langkah ini telah diambil setelah mereka membunuh 
al-Harith ibn 'Umayr al-Azadi utusan Rasulullah s.a.w. 
yang diutus kepada gabenor yang dilantik oleh pihak 
kerajaan Roman. Tradisi kaum Muslimin menjamin 
keselamatan para utusan yang dikirim kepada 
mereka, tetapi kaum Kristian telah membunuh utusan 
Rasulullah s.a.w. menyebabkan beliau bertindak 
menghantar angkatan tentera yang dibelai tiga 
panglima syuhada', iaitu Zayd ibn Harithah, Ja'far ibn 
Abu Talib dan Abduliah ibn Rawahah di dalam 
Peperangan Mu'tah. Di sana angkatan Muslimin 
dapati kerajaan Roman mengumpulkan bala 
tenteranya, yang mengikut riwayat-riwayat adalah 
terdiri dari seratus ribu orang-orang Roman bersama 


16 Lihat bab: "^1 fUaill" dalam buku: " 


tentera kuncu-kuncu mereka di Syam dari suku-suku 
bangsa Arab yang beragama Kristian yang berjumlah 
seratus ribu orang pula, sedangkan angkatan tentera 
Islam tidak melebihi tiga ribu orang sahaja. Peristiwa 
ini berlaku dalam bulan Jamadilawal tahun yang 
kelapan Hijrah. 

Kemudian tercetus pula Peperangan Tabuk yang 
menjadi pokok pembicaraan sebahagian terbesar 
surah ini (huraian terperinci mengenai peperangan ini 
akan dibentangkan pada tempatnya, insya Allah), 
kemudian muncul angkatan tentera pimpinan 
Usamah ibn Za'yd yang telah dibentuk oleh Rasulullah 
s.a.w. sejurus sebelum kewafatan beliau, kemudian 
angkatan ini telah dihantar oleh al-Khalifah ar-Rasyid 
Abu Bakr ke sempadan-sempadan negeri Syam untuk 
menghadapi perhimpunan-perhimpunan angkatan 
tentera Roman yang bertujuan untuk menghapuskan 
agama ini. 

Kemudian api hasad dengki dan dendam kesumat 
kaum Kristian terus bersemarak selepas tercetusnya 
Peperangan Yarmuk yang memberi kemenangan 
kepada kaum Muslimin, diiringi pula dengan 
kemaraan Islam yang berjuang membebaskan tanah- 
tanah jajahan Empayar Roman di Syam, di utara 
Afrika dan di kepulauan-kepulauan Laut Putih 
(Mediterranean), kemudian kejayaan kaum Muslimin 
menegakkan tapak kerajaan Islam yang kuat di 
Andalusia di akhir perjuangan mereka. 

"Peperangan-peperangan Salib" yang terkenal di 
dalam sejarah itu bukanlah satu-satunya peperangan 
yang dilancarkan oleh gereja Kristian terhadap Islam, 
malah peperangan-peperangan ini telah tercetus jauh 
lebih awal dari tarikh tersebut, la sebenarnya bermula 
sejak masa yang amat jauh dari itu lagi, la bermula 
sejak kerajaan Roman melupakan permusuhan dan 
persengketaan mereka dengan kerajaan Parsi dan 
sejak orang-orang Kristian membantu orang-orang 
Parsi menentang Islam di selatan Semenanjung Tanah 
Arab dan selepas itu di dalam Peperangan Mu'tah 
kemudian di dalam Peperangan Yarmuk. Kemudian 
peperangan-peperangan mereka semakin bertambah 
sengit dan ganas di negeri Andalusia ketika tentera 
Salib menyerang tapak kerajaan Islam di Eropah dan 
melakukan keganasan menindas, menyeksa dan 
membunuh berjuta-juta kaum Muslimin di sana, iaitu 
satu keganasan yang tidak diketahui tolok 
bandingnya di dalam sejarah. Begitu juga di dalam 
peperangan-peperangan Salib di Timur Tengah, di 
mana peperangan dilancarkan ke atas kaum Muslimin 
dengan keganasan dan kekejaman yang sama, la 
dilakukan tanpa silu malu, tanpa mempedulikan suatu 
apa dan tanpa memelihara sebarang hubungan dan 
perjanjian. 

Di antara keterangan yang terdapat dalam buku 
"Tamadun Arab" karangan G. Lebon dari bangsa 
Perancis yang beragama Kristian ialah: 

"Tindakan pertama yang telah dilakukan oleh 
Ricardus dari bangsa Inggeris ialah ia telah 
membunuh di hadapan kem orang-orang Islam 
seramai tiga ribu tawanan Islam yang telah menyerah 
diri kepadanya setelah ia berjanji tidak akan 
menumpahkan darah mereka. Kemudian tiba-tiba 
Ricardus bertindak sewenang-wenang membunuh 
dan merompak tawanan-tawanan Islam itu, 
menyebabkan Solahud-Din ai-Ayubi marah. Beliau 
(adalah seorang pemerintah Islam yang paling agung 
di masa itu) yang berjiwa besar dan berhati mulia. 
Beliau memberi layanan yang penuh timbang rasa 
terhadap penduduk-penduduk Kristian di Baitul- 
Maqdis dan tidak pernah melakukan tindakan yang 
buruk terhadap mereka. Beliau telah mengirim 
bantuan dalam bentuk minuman-minuman penyegar, 
ubat-ubat dan bekalan kepada panglima Philip 
(angkatan tentera-tentera Kristian) dan panglima 
Richard 'Hati Singa' semasa kedua-duanya sakit". 17 

Seorang penulis Kristian yang lain bernama Yorga 
telah menulis seperti ini juga katanya: 

"Angkatan tentera Salib telah memulakan 
perjalanan mereka dengan seburuk-buruk tindakan 
yang sial. Sepasukan dari pengunjung-pengunjung 
Baitui-Maqdis ini telah menumpahkan darah di istana- 
istana yang ditawan oleh mereka. Mereka melakukan 
tindakan-tindakan yang amat ganas. Mereka 
membelah perut (orang-orang Islam) untuk mencari 
wang-wang dinar dalam usus-usus mereka. Adapun 
Solahud-Din al-Ayubi sebaik sahaja beliau berjaya 
merampaskan kembali Baitui-Maqdis (dari tangan 
tentera Salib), beliau memberi keamanan kepada 
semua tentera Salib dan memenuhi segala perjanjian 
terhadap mereka. Tentera-tentera Muslimin telah 
menunjukkan kemurahan dan timbang rasa terhadap 
musuh-musuh mereka sehingga al-Ma I iku I-'Adil 
saudara sultan itu membebaskan seribu hamba dari 
tawanan-tawanan perang dan memberi kurnia 
kepada semua orang-orang Arman dan memberi 
kebenaran kepada ketua paderi membawa Salib dan 
perhiasan gereja, dan seterusnya membenarkan anak- 
anak raja perempuan dan raja permaisuri menziarahi 
suami-suami mereka." 

Kitab Fi Zilal ini tidak mempunyai ruang yang cukup 
untuk membentangkan garis peperangan-peperangan 
Salib yang panjang di sepanjang sejarah itu, tetapi 
cukuplah untuk kita simpulkan bahawa Peperangan 
Salib tidak pernah diberhentikan oleh pihak Kristian. 
Cukuplah bagi kita mengingati semula apa yang telah 
berlaku di Zanjibar baru-baru ini, di mana seluruh 
orang-orang Islam dihapuskan! Dua belas ribu dari 
mereka dibunuh dan empat ribu yang baki dicampak 
ke laut dan diusir dari pulau itu. Cukuplah bagi kita 
mengenangkan kembali apakah yang telah berlaku di 
Cyprus, di mana bekalan makanan dan air disekat dari 


Dinukil dari buku " 

karangan Ustaz Ali Mansor. 


kawasan-kawasan yang didiami oleh kaum Muslimin 
supaya mereka mati lapar dan dahaga di samping 
mereka dibunuh, disembelih dan diusir. Cukuplah, 
kita mengingati kembali tindakan-tindakan ganas 
kerajaan Habsyah terhadap kaum Muslimin Eritrea 
dan di tengah-tengah negeri Habsyah, juga tindakan- 
tindakan ganas kerajaan Kenya terhadap seratus ribu 
kaum Muslimin yang berasal dari Somalia yang ingin 
bergabung dengan kaum Muslimin di Somalia, dan 
cukuplah bagi kita mengetahui tindakan-tindakan 
ganas pejuang-pejuang Kristian terhadap kaum 
Muslimin di Sudan Selatan. 

Untuk menggambarkan peperangan kaum Kristian 
terhadap Islam, cukuplah kami nukilkan di sini satu 
perenggan dari sebuah buku yang dikarang oleh 
seorang Eropah yang diterbit pada tahun 1944 yang 
berbunyi: 

"Dahulu kita memomok-momokkan berbagai-bagai 
bangsa, tetapi setelah diuji kita tidak mendapat 
sebarang sebab dan alasan terhadap momokan ini. 
Dahulu kita momokan ancaman bahaya bangsa 
Yahudi, ancaman bahaya bangsa Kuning, ancaman 
bahaya penganut-penganut Bolshevisme, tetapi 
semua momokan itu tidak tepat dengan gambaran 
imaginasi kita. Apa yang sebenar kita dapati ialah 
kaum Yahudi adalah sahabat-sahabat kita yang baik. 
Berdasarkan hakikat ini setiap pihak yang memusuhi 
kaum Yahudi adalah sebenarnya musuh ketat kita. 
Kemudian kita melihat bagaimana penganut- 
penganut Bolshevisme menjadi sekutu-sekutu kita. 
Adapun bangsa-bangsa yang berkulit kuning, maka di 
sana telah wujud kerajaan-kerajaan besar demokratik 
yang menentang mereka. Tetapi ancaman bahaya 
yang haqiqi adalah terletak di dalam sistem hidup 
Islam, terletak pada kekuatannya yang berdaya 
meluas dan menunduk dan pada dinamikannya. Islam 
merupakan satu-satunya tembok yang menghalang 
penjajahan Eropah." 18 

Kami tidak dapat pergi lebih jauh dari ini dalam 
membentangkan sejarah peperangan yang ganas 
dilancarkan oleh kaum Kristian terhadap islam hingga 
ke masa kini. Kami telah memperkatakan berulang- 
ulang kali di dalam berbagai-bagai juzu' tafsir Fi Zilal 
yang silam - sesuai dengan nas-nas Ai-Qur'an - 
mengenai tabi'at konflik yang berlarutan ini serta 
permasalahan-permasalahan dan bentuk-bentuk 
rupanya. Oleh itu bagi kami cukuplah dengan 
keterangan-keterangan segera dan ringkas yang 
dibentangkan di sini dengan merujukkan kepada 
setengah-setengah sumber lain yang dekat. 19 


18 Dari buku George Brown yang dinukil dari buku “ 

^ oleh Dr. Mustafa Khalidi dan 

Dr. UmarFarukh. 

19 Lihat buku jU*2^Y1" oleh Dr. Mustafa Khalidi 

dan Dr. Umar Farukh, buku fUUJ! tJ tc. ^jULSI" 

oleh Ustaz al-Baqi dan Muhibbud-Din al-Khatib, buku 

Demikianlah kita dapat melihat dari keterangan- 
keterangan segera ini, di samping keterangan- 
keterangan yang kami bentangkan sebelum ini 
mengenai tabi'at perisytiharan umum Islam untuk 
membebaskan umat manusia dan persiapan jahiliyah 
di seluruh dunia ini untuk menghancurkan pergerakan 
Islam yang mendokong perisytiharan ini dan 
menghebohkannya ke seluruh negeri di dunia ini, kita 
dapat melihat bahawa peraturan-peraturan mutakhir 
yang diterangkan di dalam surah ini adalah peraturan- 
peraturan yang secocok dengan seluruh hakikat ini 
dan ianya bukan peraturan-peraturan yang terbatas 
dengan sesuatu masa yang tertentu atau terikat 
dengan sesuatu situasi. Walaupun begitu, namun 
dalam waktu yang sama peraturan-peraturan yang 
mutakhir ini tidak memansukhkan peraturan- 
peraturan Marhaliyah yang telah lepas dalam erti 
pemansuhan syari'i yang menegahkan peraturan- 
peraturan Marhaliyah itu di amal di dalam keadaan- 
keadaan dan situasi-situasi yang sama dengan 
keadaan-keadaan dan situasi-situasi turunnya 
peraturan-peraturan itu. Di sana selama-lamanya 
wujud tabi'at tatacara pergerakan Islam yang 
menghadapi realiti manusia secara realistik dengan 
sarana-sarana baru dalam berbagai-bagai peringkat 
perkembangan. 

Sebenarnya peraturan-peraturan mutakhir yang 
dimuatkan di dalam surah ini adalah menghadapi satu 
situasi yang tertentu di Semenanjung Tanah Arab. 
Peraturan-peraturan itu merupakan satu persediaan 
perundangan bagi gerak langkah seperti yang berlaku 
di dalam Peperangan Tabuk, iaitu- gerak langkah 
untuk menghadapi angkatan tentera Roman yang 
berhimpun di perbatasan-perbatasan Semenanjung 
Tanah Arab bersama-sama dengan orang-orang Arab 
yang menjadi kuncu-kuncu mereka untuk menyerang 
Islam dan kaum Muslimin. Peperangan Tabuk 
merupakan pokok pembicaraan di dalam surah ini, 
tetapi sikap dan kedudukan kaum Ahiil-Kitab 
terhadap Islam dan penganut-penganutnya bukanlah 
hasil dari peringkat perkembangan sejarah yang 
tertentu, malah ia adalah hasil dari satu" hakikat yang 
berterusan dan tetap, begitu juga peperangan yang 
dilancarkan mereka ke atas Islam dan kaum Muslimin 
bukanlah hasil dari sesuatu masa sejarah yang 
tertentu, malah peperangan itu masih terus 
dilancarkan mereka dan akan terus dilancarkan 
kecuali orang-orang Islam semuanya murtad dari 
agama mereka. Peperangan itu diisytiharkan dengan 
begitu sengit, konsisten dan degil dengan 
menggunakan berbagai cara dan sarana di sepanjang 
sejarah. Oleh sebab itulah peraturan-peraturan yang 


oUkLajVl" 0 /e/) Doktor 
Muhammad Husain dan buku L- ** 0 leh 

Muhammad Qutb. 


dikemukakan dalam surah ini merupakan peraturan- 
peraturan yang bertunjang kuat dan umum, ia tidak 
terikat dengan zaman dan masa, tetapi pelaksanaan 
peraturan-peraturan ini harus dilakukan dalam frem 
tatacara pergerakan Islam yang harus di faham 
dengan sempurna sebelum peraturan itu sendiri 
diperkatakan oleh pihak yang ingin membicarakannya 
dan sebelum meletakkan tanggungjawab nasib anak- 
anak keturunan kaum Muslimin, kelemahan dan 
kehancuran mereka sekarang ini di atas bahu agama 
Allah Yang Maha Kuat dan Gagah. 

Undang-undang atau peraturan-peraturan Fiqhiyah 
di dalam Islam selama-lamanya merupakan hasil dari 
pergerakan yang berlangsung mengikut tatacara 
pergerakan Islam. Nas-nas Al-Qur'an tidak dapat 
difahami kecuali disertakan dengan hakikat ini. Di 
sana terdapat perbezaan yang jauh di antara 
pandangan yang melihat nas-nas Al-Qur'an selaku 
acuan-acuan yang kosong dengan pandangan yang 
melihat nas-nas Al-Qur'an dalam bentuk 
pergerakannya yang mengikut sistem Islam, la pasti 
diikat begini: "Pergerakan mengikut sistem Islam", 
kerana pergerakan itu bukanlah pergerakan bebas 
yang berada di luar sistem Islam yang mana kita 
memandang "realiti manusia" sebagai asal biar 
bagaimana pun bentuk harakat yang diwujudkan 
olehnya, tetapi "realiti manusia" menjadi satu unsur 
asasi di dalam memahami hukum-hukum atau 
peraturan-peraturan apabila ia diwujudkan oleh 
sistem Islam itu sendiri. 

Berdasarkan prinsip ini dapatlah difahami dengan 
mudah peraturan-peraturan yang final itu dalam 
tatacara hubungan di antara kaum Ahiil-Kitab dengan 
masyarakat Islam. Peraturan-peraturan itu bergerak 
dengan gerakan yang dinamis di dalam bidang- 
bidangnya yang wujud di alam realiti mengikut 
tatacara pergerakan yang realistik, positif dan syumul. 

Cukuplah bagi kita dengan kata pengantar yang 
ringkas ini untuk membantu kita menghadapi nas-nas 
Al-Qur'an yang terkandung di dalam bahagian ini. 
****** 


(Pentafsiran ayat 29) 



dan tidak pula beriman kepada hari Akhirat dan mereka 
tidak mengharamkan apa yang telah diharamkan Allah dan 
rasul-Nya dan mereka tidak beragama dengan agama yang 
benar, iaitu orang-orang (Yahudi dan Nasara) yang 

dikurniakan kitab sehingga mereka sanggup membayar 
jizyah dengan patuh dan ta'at."(29) 

Perisytiharan Perang Terhadap Kaum Ahlil-Kitab 

Ayat ini dan. ayat-ayat selanjutnya merupakan 
persiapan untuk menghadapi Peperangan Tabuk dan 
menghadapi angkatan Roman dan kuncu-kuncunya 
dari kaum Ghasasinah Arab yang beragama Kristian. 
Ayat-ayat itu membayangkan bahawa sifat-sifat yang 
disebut di dalamnya adalah sifat-sifat yang wujud 
pada kaum yang dihadapkan peperangan itu. Ayat- 
ayat itu memerikan keadaan yang wujud dengan 
sifat-sifatnya yang tertentu. Inilah yang dibayangkan 
oleh penjelasan ayat-ayat Al-Qur'an di tempat-tempat 
yang seperti ini. Sifat-sifat yang wujud ini tidak 
disebut di sini sebagai syarat-syarat untuk memerangi 
kaum Ahlil-Kitab, malah ia disebut sebagai perkara- 
perkara yang wujud di dalam 'aqidah kaum-kaum itu 
dan di dalam realiti hidup mereka. Ia merupakan 
alasan-alasan dan sebab-sebab mengapa mereka 
diperintah supaya dibunuh. Dan orang-orang yang 
seperti mereka yang tercakup di dalam peraturan ini 
ialah setiap orang yang mempunyai 'aqidah dan realiti 
hidup yang sama dengan 'aqidah dan realiti hidup 
mereka. 

Penjelasan Al-Qur'an telah menggariskan sifat-sifat 
yang berikut: 

Pertama : Mereka tidak beriman kepada Allah dan 
kepada hari Akhirat. 

Kedua : Mereka tidak mengharamkan apa yang 
diharamkan Allah dan rasul-Nya. 

Ketiga : Mereka tidak berpegang dengan agama 
yang benar. 

Kemudian dijelaskan di dalam ayat-ayat selanjutnya 
bagaimana mereka tidak beriman kepada Aliah dan 
kepada hati Akhirat, dan bagaimana mereka tidak 
mengharamkan apa yang diharamkan Allah dan rasul- 
Nya, dan bagaimana mereka tidak berpegang dengan 
agama yang benar. Semuanya itu disebabkan kerana: 

Pertama : Kerana kaum Yahudi berkata: 'Uzayr itu 
putera Allah dan kerana Orang-orang Kristian 
berkata: AI-Masih itu putera Allah dan tanggapan ini 
adalah sama dengan tanggapan orang-orang kafir 
dari golongan paganis (wathani) sebelum mereka. 
Oleh sebab itu mereka dikira sama dengan golongan 
ini dalam tanggapan ini, di mana penganutnya tidak 
dianggapkan sebagai orang yang berfirman kepada 
Allah dan kepada hari Akhirat (kami akan jelaskan 
dengan tepat bagaimana mereka di katakan tidak 
beriman kepada hari Akhirat). 

Kedua : Mereka jadikan ulama'-uiama' dan paderi- 
paderi mereka dan al-Masih putera Maryam selaku 
tuhan-tuhan selain dari Allah, dan perbuatan ini 
adalah bertentangan dengan agama yang benar yang 
menumpukan seluruh keta'atan itu kepada Allah 
Yang Maha Esa tanpa sekutu-sekutu yang lain. 
Perbuatan ini telah menjadikan mereka kaum 


Musyrikin yang tidak berpegang dengan agama yang 
benar. 

Ketiga : Mereka mahu memadamkan nur agama 
Aliah dengan mulut mereka. Ini bererti mereka 
menentang agama Allah, sedangkan orang yang 
benar beriman kepada Allah dan kepada hari Akhirat 
dan berpegang dengan agama yang benar tidak akan 
menentang Allah. 

Keempat : Adanya sebilangan besar dari ulama'- 
uiama' dan paderi-paderi mereka yang makan harta 
orang ramai dengan jalan yang tidak sebenar. Ini 
bererti mereka tidak mengharamkan apa yang 
diharamkan Allah dan rasul-Nya (sama ada rasul yang 
dimaksudkan di sisi rasul mereka atau Nabi 
Muhammad s.a.w.). 

Semua sifat-sifat ini merupakan sifat-sifat yang 
wujud pada penganut-penganut Kristian di Syam dan 
di Rom, di samping merupakan sifat-sifat yang wujud 
pada orang-orang Kristian yang lain dari mereka sejak 
Majlis-Majlis paderi mengubahkan agama al-Masih 
a.s. dan menganggapkan Isa a.s. sebagai anak Allah 
dan menganut kepercayaan, triniti (tiga uqnum). 
Walaupun di sana wujudnya perbezaan faham di 
antara berbagai-bagai mazhab dan puak-puak 
Kristian, namun seluruh mereka bertemu pada 
kepercayaan triniti di sepanjang sejarah sehingga 
masa kini! 

Di sini jelaslah bahawa perintah di dalam ayat ini 
merupakan satu perintah yang menjelaskan satu dasar 
umum dalam mengaturkan hubungan dua hala 
dengan kaum Ahlil-Kitab yang mempunyai sifat-sifat 
yang wujud pada orang-orang Arab dan orang-orang 
Roman yang beragama Kristian itu. Dan keumuman 
dasar ini tidak menghalangkan perintah-perintah 
nabawi yang telah mengecualikan individu-individu 
dan golongan-golongan tertentu dari perintah bunuh 
seperti kanak-kanak, kaum wanita, orang-orang tua, 
orang-orang lemah dan kaum paderi yang hidup 
memencilkan diri untuk beribadat dan tinggal di 
biara-biara dengan sifat mereka tidak membabitkan 
diri sebagai pejuang-pejuang. Islam melarang 
membunuh orang-orang yang bukan pejuang dari 
mana-mana agama sekali pun. Mereka (kaum Ahlil- 
Kitab) tidak dikecualikan oleh perintah-perintah 
nabawi bukannya kerana mereka tidak melakukan 
pencerobohan yang sebenar terhadap kaum 
Muslimin, tetapi kerana mereka sama sekali tidak 
sepatutnya melakukan pencerobohan itu. Oleh sebab 
itu tidak ada suatu sebab untuk mengikatkan perintah 
yang umum ini dengan mengatakan bahawa orang- 
orang yang dimaksudkan dengan perintah bunuh 
dalam ayat itu ialah orang-orang yang melakukan 
pencerobohan yang sebenar (terhadap Islam dan 
kaum Muslimin) sebagaimana yang di katakan oleh 
cerdik pandai Islam yang berjiwa kalah dalam usaha 
mereka untuk menepiskan tuduhan terhadap Islam. 
Kerana pencerobohan itu dari awal-awal lagi telah 
wujud, iaitu pencerobohan terhadap Uluhiyah Allah 
dan pencerobohan terhadap manusia dalam bentuk 

memperhambakan mereka kepada yang lain dari 
Allah. Dan apabila Islam bertindak mempertahankan 
Uluhiyah Allah S.W.T. dan mempertahankan 
kehormatan dan maruah manusia di bumi ini, maka 
sudah tentu ia akan dihadapi oleh jahiliyah dengan 
penentangan, peperangan dan perseteruan. Dan di 
sini tiada lagi ruang untuk mengelakkan diri dari 
menghadapi tabi'at segala sesuatu. 

Ayat ini memerintah kaum Muslimin supaya 
memerangi kaum Ahlil-Kitab yang tidak beriman 
kepada Allah dan kepada hari Akhirat dan 
menganggapkan 'Uzayr dan al-Masih sebagai anak 
Allah, maka ia tidak boleh di katakan sebagai orang 
yang beriman kepada Allah. Begitu juga orang yang 
mengatakan Allah itu ialah al-Masih ibn Maryam atau 
Allah itu ialah yang ketiga' dari tiga uqnum atau Allah 
menjelma di dalam jasad al-Masih dan sebagainya dari 
kefahaman-kefahaman gereja yang diputuskan oleh 
Majlis-majlis paderi walaupun di sana wujudnya 
perbezaan-perbezaan faham di kalangan mereka, 
begitu juga mereka yang mendakwa bahawa mereka 
tidak akan masuk Neraka kecuali selama beberapa 
hari sahaja walau sebanyak mana mereka melakukan 
dosa dengan alasan kerana mereka adalah anak-anak 
Allah, kekasih-kekasih Allah dan umat pilihan Allah, 
juga orang-orang yang mendakwa bahawa segala 
maksiat itu hanya di ampun melalui ijtihad dengan al- 
Masih dan makan malam yang suci. Tiada keampunan 
melainkan melalui jalan ini sahaja. Orang-orang ini 
semua tidak mungkin di katakan sebagai orang-orang 
yang beriman kepada hari Akhirat. 

Ayat ini menyifatkan kaum Ahlil-Kitab itu sebagai 
orang-orang yang tidak mengharamkan apa yang 
diharamkan Allah dan rasui-Nya. Sama ada yang 
dimaksudkan dengan kata-kata "rasul-Nya" itu ialah 
rasul yang diutuskan Allah kepada mereka atau Nabi 
Muhammad s.a.w. kerana pengertiannya adalah 
sama, kerana ayat-ayat selanjutnya menjelaskan sifat 
mereka sebagai orang-orang yang makan harta orang 
ramai dengan cara yang tidak sebenar dan perbuatan 
itu diharamkan dalam setiap agama dan oleh setiap 
rasul. Contoh yang paling dekat bagi perbuatan 
makan harta orang lain dengan cara yang tidak 
sebenar ialah muamalah-muamalah yang berasaskan 
riba, juga harta yang diambil oleh pegawai-pegawai 
gereja sebagai bayaran kepada surat keampunan yang 
dikeluarkan mereka, juga perbuatan menghalangkan 
orang lain dari agama Allah dan perbuatan 
menentang agama Allah dengan kekuasaan dan 
menindas orang-orang yang beriman supaya 
meninggalkan agama mereka, juga perbuatan 
memperhambakan manusia kepada yang lain dari 
Allah dan menundukkan mereka kepada peraturan 
dan undang-undang yang tidak diturunkan Allah. 
Semuanya tercakup dalam ungkapan "mereka tidak 
mengharamkan apa yang diharamkan Allah". Semua 
sifat ini ada pada kaum Ahlil-Kitab di samping ada 
pada Ahlil-Kitab di zaman itu. Begitu juga ayat ini 
memerikan bahawa mereka "tidak beragama dengan 


agama yang benar". Ini ternyata dari apa yang telah 
disebutkan terdahulu. Tidak dianggap agama yang 
benar sebarang i'tikad terhadap Rububiyah sesiapa 
bersama-sama Rububiyah Allah. Begitu juga tidak 
dianggap agama yang benar sikap berinteraksi 
dengan syari'at selain syari'at Allah, memperolehi 
hukum-hukum selain hukum Allah dan tunduk 
kepada kuasa selain kuasa Allah. Semua ini ada 
terdapat di kalangan Ahlil-Kitab sebagaimana yang 
pernah terdapat di kalangan mereka pada masa 
dahulu. Syarat yang disyaratkan oleh nas Al-Qur'an ini 
untuk menyekat pembunuhan terhadap mereka 
bukannya menganut Islam, kerana tiada paksaan 
dalam agama, tetapi dengan membayar jizyah dengan 
ta'at dan patuh. Apakah hikmat dari syarat itu? 
Mengapakah bayaran jizyah dijadikan tujuan bagi 
mengakhiri peperangan? 

Kaum Ahlil-Kitab dengan sifat-sifat yang seperti ini 
merupakan penentangan terhadap agama Allah baik 
dari segi i'tikad mahu pun dari segi perilaku, la 
merupakan penentangan terhadap masyarakat Islam 
dengan sebab wujudnya pertentangan dasar di antara 
sistem hidup ciptaan Allah dengan sistem hidup 
ciptaan jahiliyah yang dapat di lihat pada 'aqidah dan 
realiti kaum Ahlil-Kitab mengikut sebagaimana yang 
digambarkan oleh ayat-ayat ini. Di samping itu realiti 
sejarah juga telah membuktikan wujudnya hakikat 
pertentangan, percanggahan dan ketidakmungkinan 
hidup bersama di antara dua sistem itu, ini 
disebabkan kerana kaum Ahlil-Kitab benar-benar 
menentang agama Allah dan mengumumkan perang 
terhadap Islam dan kaum Muslimin tanpa kasihan 
belas di sepanjang masa menjelang turunnya ayat ini 
dan di sepanjang masa yang mengiringi turunnya ayat 
ini hingga kepada hari ini. 

Hikmat Diadakan Peraturan Membayar Jizyah 

Islam - dengan sifatnya sebagai satu-satunya agama 
yang benar, yang wujud di muka bumi ini - pastilah 
bertindak dan bergerak untuk menghapuskan segala 
halangan, fizikal yang ada di hadapannya dan untuk 
membebaskan manusia dari agama yang lain dari 
agama yang benar dengan syarat setiap orang itu 
diberi kebebasan memilih tanpa sebarang paksaan 
darinya dan dari halangan-halangan fizikal. 

Jika demikian, maka cara yang praktikal untuk 
menjamin kehapusan halangan-halangan fizikal. dan 
dalam waktu yang sama menjamin ketiadaan paksaan 
memeluk Islam ialah menghancurkan kekuatan 
pemerintah-pemerintah yang ditegakkan di atas 
landasan yang lain dari agama yang benar sehingga 
mereka menyerah kalah dan mengumumkan 
penyerahan dirinya dengan membayar jizyah. 

Di waktu ini sempurnalah proses pembebasan itu 
dengan memberi jaminan kebebasan kepada setiap 
individu untuk memilih agama yang benar mengikut 
keyakinan hatinya dan jika ia tidak mempunyai 
keyakinan, maka ia boleh kekal dengan agamanya 

dan membayar jizyah untuk merealisasikan beberapa yang selalu berkata: "Jika perkara itu berlaku begini, 
matlamat: maka apakah hukumnya mengikut pendapat anda?" 


Pertama : Dengan pembayaran jizyah itu bererti ia 
mengumumkan penyerahan dirinya dan 
kesanggupannya untuk tidak menentang da'wah 
agama Allah yang benar dengan kekuatan fizikal. 

Kedua : Dengan pembayaran jizyah itu bererti ia 
turut mengambil bahagian dalam pembiayaan negara 
untuk mempertahankan keselamatan dirinya, harta 
bendanya, maruahnya dan kehormatan- 
kehormatannya yang dijaminkan Islam terhadap 
warga zimmi (iaitu orang-orang kafir yang membayar 
jizyah dan dengan pembayaran itu ia menjadi warga 
yang dijaminkan keselamatan-keselamatan di bawah 
tanggungjawab kaum Muslimin). Sebarang 
pencerobohan terhadapnya baik dari dalam mahu 
pun dari luar akan dipertahankan oleh para Mujahidin 
Islam. 

Ketiga : Turut memberi sumbangan kepada dana 
Baitul-Mal kaum Muslimin yang menjamin saraan dan 
bantuan bagi setiap warga yang tidak berupaya 
bekerja termasuk warga zimmi tanpa dibeza-bezakan 
di antara mereka dengan kaum Muslimin yang 
membayar zakat. 

Di sini kami tidak ingin memasuki ke dalam 
perselisihan-perselisihan fiqhiyah mengenai siapakah 
yang dikenakan jizyah dan siapakah yang tidak 
dikenakan jizyah, juga mengenai kadar bayaran jizyah, 
cara-cara pengagihannya dan tempat-tempat 
pengagihannya, kerana seluruh isu ini tidak lagi 
dibentangkan kepada kita pada masa ini sebagaimana 
ia di bentang di zaman fuqaha" yang memberi fatwa 
dan berijtihad mengenainya di zaman pelaksanaan 
jizyah. 

Pada hari ini isu jizyah merupakan isu "sejarah" 
bukannya isu "waqi'iyah" yang berlaku di zaman itu, 
kerana kaum Muslimin pada hari ini tidak berjihad. Ini 
disebabkan kerana kaum Muslimin yang sebenar tidak 
wujud pada hari ini. Sebenarnya isu kewujudan Islam 
yang sebenar dan kewujudan kaum Muslimin yang 
sebenar merupakan isu yang memerlukan, kepada 
penanganan dan penggarapan. 

Sistem hidup Islam - sebagaimana telah kami 
tegaskan berulang-ulang kali sebelum ini - adalah satu 
sistem hidup yang waqi'i yang berpijak pada 
kenyataan yang serius. Sistem ini tidak mahu 
membincangkan isu-isu yang tergantung-gantung di 
awan dan menolak untuk berubah kepada 
perbincangan-perbincangan fikhiyah yang tidak 
diaplikasikan di alam realiti, kerana di dalam realiti 
hari ini tidak ada masyarakat Islam yang diperintah 
oleh syari'at Allah dan dikendalikan urusan hidupnya 
oleh perundangan (fiqah) Islam. Sistem ini 
memandang hina terhadap mereka yang 
menyibukkan diri mereka dan orang ramai dengan 
perbincangan-perbincangan yang seperti ini mengenai 
isu-isu yang tidak wujud lagi di zaman ini. la 
menggelarkan mereka sebagai golongan "jikawan" 


Titik tolak sekarang ialah titik tolak masa pertama 
manusia mengenal agama Allah, di mana terdapat di 
suatu tempat di bumi segolongan manusia yang 
berpegang dengan agama yang benar dan mengucap 
syahadat Jj— j 1 ob iisl VI V". Oleh 

kerana itu mereka mengakui bahawa hanya Allah 
sahaja yang memegang teraju Hakimiyah kuasa 
pentadbiran dan perundangan dan mereka terapkan 
konsep ini di dalam realiti hidup mereka, kemudian 
mereka berjuang dan bertindak di bumi mendokong 
perisytiharan umum untuk membebaskan manusia 
(dari perhambaan kepada sesama manusia). Hanya 
pada masa ini sahaja akan wujudnya ruang-ruang 
yang memungkinkan untuk mentatbiqkan nas-nas Al- 
Qur'an dan undang-undang Islam dalam bidang 
perhubungan-perhubungan di antara masyarakat 
Islam dengan masyarakat-masyarakat yang lain yang 
bukan Islam. Hanya pada masa ini sahaja 
memungkinkan kita memasuki ke dalam 
perbincangan-perbincangan fikhiyah, usaha-usaha 
penggubalan undang-undang, dan usaha-usaha 
mengadakan undang-undang untuk menghadapi 
situasi-situasi waqi'i yang dihadapi oleh Islam di alam 
kenyataan bukannya di alam teori-teori! 

Apabila kami telah bertindak mentafsirkan ayat ini 
dari segi asal dan dasar, maka tindakan kami ini ialah 
kerana ayat ini berhubung kait dengan persoalan 
i'tikadiyah di samping berhubung kait dengan tabi'at 
sistem hidup Islam. Kami hanya berhenti setakat ini 
sahaja dan tidak melewati hingga kepada 
perbincangan-perbincangan fikhiyah yang far'iyah 
kerana menghormati sifat serius sistem hidup Islam 
yang berpijak pada kenyataan dan menjauhkan diri 
dari situasi yang lucu ini. 

(Pentafsiran ayat 30) 


Mengapa Kaum Muslimin Diperintah 
Memerangi Kaum Ahlil-Kitab ? 


cKj ^ \ c3 Sj 



" Dan orang-orang Yahudi telah berkata: 'Uzayr itu putera 
Allah, dan orang Nasara pula telah berkata: Al-Masih itu 
putera Allah. Itulah perkataan mereka yang diucapkan 
dengan mulut mereka. Mereka meniru perkataan orang- 
orang kafir sebelum ini. Allah binasakan mereka! Bagaimana 
mereka boleh dipesongkan begitu?"(30) 


Apabila Allah memerintah kaum Muslimin 
memerangi kaum Ahlil-Kitab sehingga mereka 
sanggup membayar jizyah dengan patuh, maka 
sebenarnya di sana terdapat situasi-situasi di dalam 

realiti masyarakat Islam di Madinah - yang telah kami 
perkatakannya di dalam kata pengantar surah ini dan 
kata pengantar bahagian pertama darinya yang 
memerlukan penerangan untuk menguatkan perintah 
itu dan menjelaskan sebab-sebab dan faktor-faktor 
yang mempastikan perintah itu, juga memerlukan 
penerangan untuk menghapuskan kekeliruan dan 
halangan-haiangan yang berkecamuk di dalam hati 
setengah-setengah orang Islam terhadap perintah itu, 
terutama keta'atan kepada perintah ini memerlukan 
kepada kesanggupan berperang melawan bala 
tentera Roman yang berada di perbatasan-perbatasan 
negeri Syam, sedangkan kekuatan orang-orang 
Roman itu digeruni oleh orang-orang Arab sebelum 
Islam. Mereka menguasai kawasan utara 
Semenanjung Tanah Arab dalam masa yang lama. 
Mereka mempunyai penyokong-penyokong dari suku- 
suku Arab dan sebuah kerajaan yang tunduk kepada 
pengaruh mereka, iaitu kerajaan Ghasasinah. 
Sebenarnya peperangan ini bukanlah peperangan 
pertama yang diceburi kaum Muslimin melawan 
bangsa Roman, setelah Allah memuliakan bangsa 
Arab dengan agama Islam dan menjadikan mereka 
satu umat yang berupaya menentang kerajaan Roman 
dan kerajaan Parsi, sedangkan dulunya mereka hanya 
merupakan suku-suku yang tidak pernah sanggup 
berfikir untuk berperang dengan kerajaan Roman, 
dan Parsi. Mereka hanya terkenal berani berperang 
sesama sendiri sahaja, berani melakukan serangan- 
serangan membalas dendam, merompak dan 
menyamun. Perasaan gerun dan takut masih melekat 
di dalam hati mereka terutama di kalangan orang- 
orang yang belum lagi terterap dengan nilai-nilai Islam 
yang kuat. Peperangan Mu'tah selaku peperangan 
besar yang akhir yang tercetus di antara kaum 
Muslimin dengan kerajaan Roman tidak memberi 
kemenangan kepada kaum Muslimin. Di dalam 
peperangan ini kerajaan Roman di katakan telah 
mengemblengkan tenteranya dan tentera-tentera 
penyokong-penyokongnya dari orang-orang Arab 
yang beragama Kristian seramai dua ratus ribu orang. 

Semua situasi ini, sama ada mengenai struktur 
masyarakat Islam pada masa itu atau mengenai 
kegerunan orang-orang Arab untuk berperang 
dengan orang-orang Roman dan ditokokkan pula 
dengan suasana peperangan itu sendiri yang 
digelarkan sebagai "peperangan kesulitan" kerana 
situasi-situasi yang menyelubunginya terutama 
kekeliruan mereka bahawa orang-orang Roman dan 
penyokong-penyokong mereka dari orang-orang Arab 
yang beragama Kristian adalah kaum Ahlil-Kitab, 
seluruh situasi ini memerlukan penerangan dan 
pernyataan yang kuat untuk menjelaskan kepastian 
melaksanakan perintah ini dan menghapuskan 
kekeliruan dan halangan-haiangan psikologi, juga 
menjelaskan sebab-sebab dan faktor-faktor bagi 
kepastian melaksanakan perintah itu. 


Kepercayaan Kaum Ahlil-Kitab Sama Dengan 
Kepercayaan Kaum Musyrikin 

Di dalam ayat ini Al-CJur'an menjelaskan tentang 
kesesatan 'aqidah kaum Ahlil-Kitab, iaitu 'aqidah 
mereka sama dengan 'aqidah kaum Musyrikin Arab 
dan 'aqidah kaum paganis bangsa Roman purba kala 
dan lainnya. Mereka tidak berpegang teguh dengan 
'aqidah yang betul yang dibawa oleh kitab-kitab suci 
mereka. Oleh itu gelaran mereka sebagai kaum Ahlil- 
Kitab tidak boleh dijadikan asas pertimbangan selama 
mereka menyalahi pokok i'tikad yang menjadi asas 
'aqidah yang betul di dalam kitab-kitab suci mereka. 
Yang menarik perhatian kita di sini ialah ayat ini 
menyebut kaum Yahudi dan tanggapan mereka 
bahawa 'Uzayr itu putera Allah, sedangkan ayat-ayat 
ini membicarakan arahan dan persiapan untuk 
menghadapi angkatan tentera Roman dan sekutu- 
sekutunya dari orang-orang Arab yang beragama 
Kristian. Hal ini menurut hemat kami disebabkan 
kerana dua perkara: 

Yana pertama : Oleh sebab nas ayat-ayat ini umum 
yang mengandungi perintah memerangi seluruh 
kaum Ahlil-Kitab sehingga mereka sanggup 
membayar jizyah dengan patuh. Justeru itu, maka 
ayat ini perlu menjelaskan pokok i'tikad yang menjadi 
landasan perintah yang umum sehubungan dengan 
kaum Ahlil-Kitab umumnya sama ada kaum Yahudi 
atau kaum Kristian. 

Yang kedua : Oleh kerana kaum Yahudi telah 
berhijrah dari negeri Madinah kepada perbatasan- 
perbatasan negeri Syam setelah mereka terlibat di 
dalam peperangan yang pahit dengan Islam dan 
kaum Muslimin sejak kedatangan Rasulullah s.a.w. ke 
Madinah, dan peperangan itu telah berakhir dengan 
pengusiran Bani Qaynuqa' dan Bani al-Nadhir ke 
perbatasan-perbatasan negeri . Syam bersama-sama 
orang-orang Yahudi dari Bani Qurayzah. Oleh sebab 
kaum Yahudi pada masa itu berada di jalan kemaraan 
angkatan Islam menuju perbatasan-perbatasan negeri 
Syam, maka perintah berperang dan penjelasan ayat 
ini perlulah diungkapkan secara umum yang 
merangkumi kaum Yahudi juga. 

Tanggapan kaum Kristian "al-Masih putera Allah" 
itu merupakan tanggapan yang diketahui umum dan 
masyhur di mana-mana. Begitulah 'aqidah mereka 
hingga ke masa ini sejak ia diselewengkan oleh Pauls, 
kemudian penyelewengan itu disempurnakan pula 
oleh Majlis-majlis paderi sebagai-mana kami akan 
terangkan nanti. Adapun tanggapan "Uzayr putera 
Allah" bukanlah satu tanggapan yang masyhur dan 
terkenal pada hari ini. Di dalam kitab-kitab suci 
Yahudi yang masih wujud hingga sekarang terdapat 
satu sifr (bab) yang dijodolkan dengan nama 'Uzara 
iaitu 'Uzayr. Di dalam sifr ini Uzayr disifatkan sebagai 
seorang penulis kitab Taurat yang mahir, yang 
membulatkan hatinya untuk mencari syari'at Tuhan, 
tetapi cerita tanggapan kaum Yahudi yang diceritakan 
di dalam Ai-Qur'an itu .merupakan bukti yang kuat 

yang menunjukkan bahawa sekurang-kurangnya, 
sebahagian kaum Yahudi terutama kaum Yahudi 
Madinah berpegang dengan tanggapan itu dan 
terkenal di kalangan mereka. Al-Qur'an menghadapi 
kaum Yahudi dan kaum Kristian secara realistik, jika 
apa yang diceritakan oleh Al-Qur'an itu tidak wujud di 
kalangan mereka sudah tentu cerita ini menjadi alasan 
bagi mereka untuk mendustakan segala apa yang 
diceritakan oleh Rasulullah s.a.w. dan sudah tentu 
kaum Yahudi tidak akan diam dari mempergunakan 
alasan ini dalam skop yang seluas-luasnya. 

Al-Marhum Syeikh Rasyid Ridha telah 
membentangkan di dalam tafsir al-Manar (mukasurat 
378-385) juzu' yang kesepuluh satu saringan yang 
amat berguna mengenai kedudukan 'Uzara di sisi 
kaum Yahudi. Di samping itu beliau juga membuat 
alasan yang baik dan di sini kami petikkan beberapa 
perenggan yang berguna kepada kami untuk 
menjelaskan hakikat pegangan kaum Yahudi secara 
ringkas. Ujar beliau: 

"Mengikut Ensaiklopedia Yahudi (cetakan 1903), 
zaman 'Uzara merupakan sejarah musim bunga 
agama Yahudi, di mana bunga-bunganya 
berkembang harum. 'Uzara layak digelarkan sebagai 
penyiar syari'at jika ■ syari'at itu tidak dibawa oleh 
Musa (at-Talmud 21). Syari'at itu telah dilupai kaum 
Yahudi lalu dihidupkan kembali oleh 'Uzara. Jika tidak 
kerana dosa-dosa Bani Israel sudah tentu mereka 
dapat melihat mu'jizat-mu'jizat yang di lihat di zaman 
Musa. Ensaiklopedia Yahudi menyebut bahawa 'Uzara 
menulis syari'at dengan huruf Assyrian dan dia 
meletak alamat di atas kalimat-kalimat yang 
diraguinya, juga menyebut bahawa permulaan sejarah 
Yahudi dirujukkan kepada zamannya. 

"Ujar doktor George Post di dalam Kamus Kitab 
Suci: 'Uzara ('Aun) adalah seorang kahin Yahudi dan 
penulis yang terkenal, tinggal di Babil pada masa 
Artahsyathta yang bijak dan di dalam tahun yang 
ketujuh dari zaman pemerintahan-nya baginda 
membenarkan 'Uzara mengambil sebilangan ramai 
bangsa Yahudi untuk dibawa ke Jerusalem kira-kira 
tahun 457 sebelum Masihi ('Uzara muka surah 7), 
lama masa perjalanannya ialah empat bulan. 

"Kemudian beliau berkata lagi: Dalam tradisi 
bangsa Yahudi 'Uzara diletakkan pada kedudukan 
yang sama dengan kedudukan Musa dan llia. Mereka 
berkata Uzaralah yang mengasaskan Majiis 
Perhimpunan Agung dan mengumpulkan sifr-sifr 
kitab suci Taurat. Dia telah memasukkan huruf-huruf 
Kaidani sebagai ganti huruf-huruf 'Ibrani tua dan 
dialah yang menyusun sifr-sifr 'Hari-Hari', "Uzara'- 
dan 'Nahmiya'. 

"Kemudian beliau berkata: Bahasa sifr 'Uzara' dari 
muka surat 4: 6 - 8 : 19 adalah bahasa Kaidani begitu 
juga muka surat 7:1-27, dan bangsa Yahudi selepas 
mereka kembali dari tawanan dapat memahami 
bahasa Kaidani lebih banyak dari bahasa 'Ibrani." 


"Aku Berkata: Yang masyhur di sisi ahli-ahli sejarah 
bangsa-bangsa termasuk kaum Ahlil-Kitab bahawa 
kitab Taurat yang ditulis oleh Musa a.s. dan 
diletakkannya di dalam Peti Perjanjian atau 

disimpannya telah hilang sebelum zaman Sulaiman 
a.s., kerana itu apabila peti itu dibuka di zamannya, 
maka tidak ada yang didapati selain dari dua luh yang 
mencatatkan rukun sepuluh 20 sebagaimana engkau 
melihatnya di dalam sifr al-MuIuk yang pertama. Dan 
'Uzara inilah yang menulis kitab Taurat dan lainnya 
selepas peristiwa Bani Israel ditawan dengan 
menggunakan huruf Kaidani dan bahasa Kaidani yang 
bercampur dengan sisa-sisa bahasa Ibrani yang 
kebanyakannya telah dilupai oleh orang-orang 
Yahudi. Kata kaum Ahlil-Kitab Uzara telah menulis 
kitab Taurat mengikut sebagaimana yang di wahyu 
atau dengan ilham dari Allah. Inilah perkara yang 
tidak diterima oleh orang yang lain dari kaum Ahlil- 
Kitab dan ia menerima berbagai-bagai bangkangan 
yang disebut di dalam buku-buku yang khusus 
membicarakan perkara ini sehingga buku-buku 
karangan mereka sendiri seperti buku 
'Perbendaharaan Hati' yang dikarang oleh Kathoiik 
yang berasal dari bangsa Perancis. Dia telah 
memperuntukkan dua bab, iaitu bab yang kesebelas 
dan yang keduabelas untuk menyebut setengah- 
setengah bantahan mengenai sifr-sifr yang lima bagi 
Nabi Musa. Di antara bantahan itu ialah kata beliau: 

"Tersebut dalam sifr 'Uzara (4p 14 bilangan 21) 
bahawa sifr-sifr yang suci itu telah dibakar di zaman 
Maharaja Nebuchadnezzar yang bertitah: 'Api telah 
menghapuskan syari'at engkau dan tiada jalan bagi 
seseorang untuk mengetahui apa yang engkau 
buat', 21 keterangan ini ditambahkan pula dengan 
keterangan bahawa 'Uzara telah menulis semula sifr- 
sifr yang suci yang telah dimusnahkan api itu dengan 
wahyu dari roh aI-Qudus. Pendapat ini disokong oleh 
lima orang penulis yang sezaman. Oleh sebab itu kita 
melihat Tharthulianus, Saint Irene, Saint Jerome, Saint 
John Keemasan, Saint Bacilius dan lain-lain 
menggelarkan 'Uzara, sebagai pembaik pulih kitab- 
kitab suci yang terkenal di sisi kaum Yahudi". 

Hingga kepada perkataannya: 

"Kami merasa cukup dengan kenyataan ini di sini 
dan dalam kenyataan ini kami mempunyai dua tujuan: 
(pertama) seluruh kaum Ahlil-Kitab terhutang budi 
kepada 'Uzara mengenai pegangan agama mereka 
dan asal kitab-kitab suci yang ada pada mereka, 
(kedua) pegangan agama ini lemah, dilupai dan tidak 


20 Peristiwa ini telah dicatatkan di dalam Ai-Qur'an (al-Baqarah: 
248) Sesungguhnya tanda ia (Talut) wajar menjadi raja ialah 
kembalinya peti itu kepada kamu, di dalamnya terdapat 
ketenteraman dari kamu dan sisa-sisa dari peninggalan 
keluarga Musa dan keluarga Harun dan peti itu dibawa oleh 
malaikat ' 

27 Kita berkata keterangan Al-Oudan lebih benar, kerana Al- 
Qur’an menjelaskannya bahawa di sana masih terdapat sisa- 
sisa kitab suci itu. 

kukuh. Inilah hasil kajian yang disahkan oleh para 
ilmuan Eropah yang bebas. 22 Mengikut biografi 'Uzara 
di dalam. Ensiklopedia Britannica selepas menyebut 
kandungan sifrnya dan sifr Nahmia dari hasil 
penulisannya mengenai syari'at, di sana terdapat 
riwayat-riwayat yang lain yang terkemudian darinya 
yang menyebut bahawa 'Uzara bukan sahaja 
mengembalikan kepada mereka kitab syari'at yang 
terbakar, malah mengembalikan semua kitab-kitab 
suci di dalam bahasa 'Ibrani yang telah rosak, di 
samping mengembalikan tujuh puluh buah kitab yang 
bukan undang-undang (Abu Kurayf), kemudian ujar 
penulis biografi ini: Sekiranya lagenda yang khusus 
mengenai 'Uzara itu telah ditulis oleh para ahli sejarah 
dari hasil kajian mereka sendiri tanpa bersandar 
kepada sebuah buku yang lain, maka penulis-penulis 
di zaman ini melihat bahawa lagenda 'Uzara itu telah 
dipalsukan oleh periwayat-periwayat itu. (Lihat muka 
surat 14 juzu' 9 dari cetakan yang keempat belas 
tahun 1 929). 

"Pendekkata, kaum Yahudi sejak dahulu hingga 
sekarang masih memandang 'Uzara sebagai seorang 
yang suci hingga setengah-setengah mereka 
menggelarkannya sebagai anak Allah dan kita tidak 
mengetahui sama ada gelaran anak Allah itu 
merupakan gelaran yang bertujuan memuliakan 
'Uzara sebagaimana gelaran yang diberikan mereka 
kepada Israel, Daud dan lainnya atau gelaran itu 
dimaksudkan dengan pengertian oleh ahlil falsafah 
mereka (Philon), yang akan datang sebentar lagi, iaitu 
pengertian yang hampir sama dengan falsafah 
paganisme Hindu yang berasal dari 'aqidah orang 
Kristian. 23 Para pentafsir sepakat bahawa 


22 Dalam tafsir Fi Zilal ini kami berkewajipan mengingatkan 
tentang pengertian kata-kata (para ilmiawan Eropah yang 
bebas) mengikut sekolah as-Syeikh Muhammad Abduh dan 
para murid-muridnya kerana pada umumnya sekolah itu 
terpengaruh kepada method berfikir dan idea-idea Barat yang 
asing kepada pemikiran Islam yang bersih. Keterpengaruhan 
inilah yang mendorong sekolah ini memandang penulis- 
penulis Eropah yang menentang gereja sebagai penulis- 
penulis yang bebas, begitu juga penulis-penulis yang menulis 
tentang demokrasi dan kebebasan ala Barat Sekolah ini juga 
memandang baik kepada undang-undang dan peraturan 
Eropah dan menyeru kaum muslimin supaya mengambil apa 
yang dinamakannya sebagai (Ukiran-Ukiran, undang-undang 
dan peraturan yang baik dari Eropah) kerana keterpengaruhan 
itu. Inilah tempat gelincir yang merbahaya yang disukai Lord 
Cromer dan pemuka-pemuka kristian yang lain. Perkara ini 
memerlukan pandangan ' yang lebih mendalam dan luas di 
samping memerlukan kepada kebebasan dan sikap berdikari 
dengan sistem hidup Islam. 

23 Kami berpendapat bahawa perkara ini tidak seharusnya 
diragu-ragukan lagi, kerana Al-Qur'an sendiri menyarankan 
bahawa perkataan kaum Yahudi "'Uzayr putera Aliah " adalah 
sama dengan perkataan kaum Kristian "al-Masih putera 
Allah", . kedua-duanya sama dengan pengertian yang 
dimalsudkan oleh orang-orang kafir sebelum ini. Iaitu 
menyandarkan sifat anak kepada Allah yang mengeluarkan 
seseorang yang mengatakannya dari agama yang benar, dan 


menyandarkan pendapat ini kepada kaum Yahudi 
adalah dimaksudkan sebahagian dari mereka 
bukannya seluruhnya mereka. 

..... "Adapun orang-orang yang mengatakan 'Uzara 
itu putera Allah adalah dari kaum Yahudi, iaitu 
sebahagian dari kaum Yahudi Madinah, iaitu orang- 
orang Yahudi yang diceritakan Allah: 

clc> \ 

"Orang-orang Yahudi berkata: Tangan Allah terbelenggu, 
sebenar tangan merekalah yang terbelenggu. " 

(Surah al-Ma'idah: 64) 


"Sesungguhnya Allah telah mendengar perkataan orang- 
orang yang berkata bahawa Allah itu faqir dan kamilah 
orang-orang yang kaya. “ 

(Surah Aaii 'Imran: 1 81) 

mereka berkata begitu sebagai jawapan kepada 
firman Allah: ^ 

"Siapakah yang sanggup memberi pinjaman yang baik 
kepada Allah?" 

(Surah al-Baqarah: 245) 

dan mungkin juga kata-kata 'Uzayr anak Allah itu 
telah didahului oleh kaum Yahudi yang lain dari kaum 
Yahudi di Madinah, tetapi tidak dinukilkan kepada 
kita. 


"Ibn lshaq, Ibn Jarir, Ibn Abi Hattam, Abusy-Syeikh 
dan Ibn Mardawayh telah meriwayatkan dari Ibn 
Abbas r.a. katanya: Rasulullah s.a.w. telah dikunjungi 
oleh Salam ibn Masykam, Nu'man ibn Aufa, Abu 
Anas, Syas ibn Qays dan Malik ibn as-Sayf, lalu 
mereka berkata:. Bagaimana kami hendak mengikut 
anda, sedangkan anda telah meninggalkan kiblat 
kami dan anda tidak menganggapkan 'Uzara sebagai 
putera Allah? ... hingga akhir 

"Di antara perkara yang umum diketahui ialah 
setengah-setengah kaum Kristian yang mengatakan 
ai-Masih itu putera Allah adalah dari kaum Yahudi 
sendiri. Philon seorang ahli falsafah Yahudi dari 
Iskandariyah yang hidup sezaman dengan al-Masih 
telah berkata: Allah mempunyai anak, iaitu kalimat- 
Nya yang dengannya Dia menciptakan segala sesuatu. 
Berdasarkan pengertian ini tidaklah jauh bahawa 
setengah-setengah kaum Yahudi yang terdahulu dari 


memasukkannya ke dalam golongan orang-orang kafir dan 
orang-orang musyrik. 

zaman kebangkitan Muhammad telah mengatakan 
bahawa 'Uzayr itu anak Allah dengan pengertian ini". 

Dari keterangan ini ternyatalah tujuan di sebalik 
penceritaan Ai-Qur'an tentang perkataan kaum 
Yahudi yang mendakwa 'Uzayr sebagai anak Allah 
dalam konteks ayat ini, iaitu ia bertujuan menjelaskan 
hakikat kerosakan i'tikad yang dipegang oleh 
sebahagian kaum Ahjil-Kitab, iaitu penyelewengan 
i'tikad yang tidak sesuai dengan mereka yang 
mengaku beriman kepada Allah atau mengaku 
berpegang dengan agama yang benar. Inilah sifat 
asasi yang dikenakan hukuman perang walaupun 
peperangan ini bukannya bertujuan untuk memaksa 
mereka menganut Islam, maiah bertujuan untuk 
menghancurkan kekuatan mereka menentang Islam 
dan menundukkan mereka di bawah ke-kuasaan 
Islam supaya manusia bebas dari pengaruh tekanan- 
tekanan yang menyekat kemahuan mereka untuk 
memilih agama yang benar tanpa paksaan dari sana 
dan sini. 

Adapun dakwaan kaum Kristian bahawa "al-Masih 
anak Allah" dan Allah ialah yang ketiga dari tiga, 
maka ia merupakan suatu kepercayaan yang lumrah 
dan masyhur, yang dipegang oleh semua mazhab 
agama Kristian sejak Paul mengubahkan agama al- 
Masih yang berlandaskan tauhid seperti agama- 
agama samawi yang lain, kemudian penyelewengan 
itu disempurnakan pula oleh Majlis-majlis paderi yang 
suci yang telah memusnahkan gagasan tauhid secara 
habis-habisan. 

'Aqidah Triniti Kristian 

Sekali lagi kami berpada dengan hanya menukilkan 
satu saringan yang; baik mengenai 'aqidah Kristian 
dari tafsir al-Manar oleh al-Syeikh Muhammad Rasyid 
Redha. la disebut di bawah judul "Triniti": 

"Triniti merupakan istilah yang digunakan oleh 
kaum Kristian untuk membuktikan kewujudan tiga 
uqnum pada ketuhanan ( ) yang dikenali 

sebagai bapa, sang anak dan roh al-Qudus. 
Pengajaran ini adalah dari pengajaran-pengajaran 
gereja Katolik, gereja Timur dan keseluruhan mazhab 
Protestant kecuali yang jarang. Orang-orang yang 
berpegang dengan pengajaran ini percaya bahawa ia 
selaras dan tepat dengan nas-nas kitab suci. Para ahli 
ilmu ketuhanan Kristian menambahkan berbagai- 
bagai ulasan dan keterangan yang diambil dari 
pengajaran Majlis-majlis paderi yang’ lama dan dari 
karangan ketua-ketua gereja-gereja yang besar. 
Pengajaran-pengajaran itu membahaskan cara 
kelahiran uqnum yang kedua dan kelahiran uqnum 
yang ketiga dan nisbah hubungan di antara tiga 
uqnum itu, sifat yang membezakan mereka dan 
gelaran-gelaran mereka. Walaupun kata-kata triniti 
itu sendiri tidak terdapat di dalam kitab suci, dan tidak 
ada satu nas pun yang dapat diambil dari perjanjian 
lama yang menerangkan pengajaran triniti itu, 
pengarang-pengarang Kristian di zaman dahulu telah 
menetap berbagai-bagai ayat yang menunjukkan 
adanya gambaran uniti pada ketuhanan, tetapi oleh 


kerana ayat-ayat itu boleh ditafsirkan dengan 
berbagai-bagai pentafsiran, maka ayat-ayat itu tidak 
dapat ditampilkan sebagai satu bukti yang muktamad 
terhadap pengajaran triniti, malah hanya dapat 
ditampilkan sebagai rumusan kepada wahyu yang 
jelas dan terang yang dipercayai mereka tersebut di 
dalam perjanjian baru. Di sana terdapat dua 
kumpulan ayat-ayat yang besar yang diambil dari 
perjanjian baru sebagai hujah-hujah untuk 
mengithbatkan pengajaran ini. Kumpulan pertama 
ialah ayat-ayat yang menyebut bapa, anak dan roh al- 
Qudus serentak bersama. Kumpulan kedua ialah ayat- 
ayat yang menyebut tiga uqnum itu secara 
berasingan, iaitu ayat yang mengandungi sejenis sifat- 
sifat mereka yang paling khusus dan nisbah uqnum- 
uqnum ilu terhadap satu sama lain. 

"Perdebatan mengenai uqnum-uqnum pada 
ketuhanan ( ) adalah bermula di zaman 

kerasulan (apostolic) dan sebahagian besarnya 
terbentuk dari pengajaran-pengajaran ahli-ahli 
falsafah' Greek tua (Hellenistic) dan Gnosticisme 
kerana Theophilus paderi besar Antakiyah dalam abad 
yang kedua telah menggunakan kata-kata 'trias' dari 
bahasa Greek dan orang yang pertama menggunakan 
kata-kata trinitas yang seerti dengan trias dan triniti 
ialah Tartelianus. Di masa-masa sebelum Majlis paderi 
Nicaea, perdebatan telah berlaku secara berterusan 
mengenai pengajaran triniti ini terutama di Timur dan 
pihak gereja telah menghukumkan kebanyakan fikiran 
itu sebagai sesat dan bid'ah dan di antaranya 
termasuk pendapat puak Abyuni yang mengi'tiqadkan 
al-Masih itu sebagai manusia tulen dan puak Sabiii 
yang mengi'tikadkan sang bapa, sang anak dan roh 
al-Qudus sebagai imej-imej yang berlainan, yang 
dengannya Allah mengiklankan dirinya kepada 
manusia, juga puak Aryusi yang mengi'tikadkan 
bahawa sang anak itu tidak bersifat azali seperti sang 
bapa, malah ia adalah ciptaan sang bapa sebelum 
alam buana ini, oleh sebab itu ia kurang dari sang 
bapa dan tunduk kepadanya, juga puak Makduni 
yang menolak roh al-Qudus sebagai satu uqnum. 

"Berhubung dengan pengajaran gereja, maka ia 
telah ditetapkan oleh Majlis Paderi Nicaea pada tahun 
325 Masihi dan oleh Majlis Paderi Constantinople 
pada tahun 381 Masihi. Kedua-dua Majlis Paderi itu 
telah memutuskan bahawa sang anak dan roh al- 
Qudus sama dengan sang bapa dalam keesaan 
ketuhanan dan sang anak telah dilahirkan sejak azali 
lagi dari sang bapa dan roh al-Qudus terpancar dari 
sang bapa. Sementara Majlis Paderi Toledo, yang 
bersidang dalam tahun 589, telah memutuskan 
bahawa roh al-Qudus adalah terpancar dari sang anak 
juga. Semua tambahan ini telah di terima dan 
dipegang oleh seluruh gereja Latin, tetapi pihak gereja 
Greek, walaupun pada awalnya diam tidak 
menentang, namun kemudiannya telah menegakkan 
hujah untuk mengubahkan undang-undang itu dan 
menganggapkannya sebagai bid'ah. 

"Ungkapan (terpancar dari sang anak juga) itu terus 
menjadi salah satu dari halangan-halangan besaryang 

menyekat persatuan di antara gereja Greek dan gereja 
Katolik. Buku-buku yang ditulis oleh pengikut Luther 
dan gereja-gereja reformis telah menerima pengajaran 
Katolik mengenai 'aqidah triniti mengikut 
sebagaimana yang ada tanpa sebarang perubahan, 
tetapi sejak abad yang ketiga belas 'aqidah itu telah 
ditentang oleh sebiiangan besar ahli-ahli ilmu 
ketuhanan dan berbagai-bagai puak yang baru seperti 
puak Susiniani, puak Germani, puak penganut tauhid 
dan puak orang ramai dan lain-lain. Mereka mengira 
'aqidah triniti ini bertentangan dengan kitab suci dan 
akal. Swedtiragh menamakan triniti itu kepada 
uqnum al-Masih yang di tanda dengan triniti, tetapi 
bukan triniti uqnum-uqnum, malah triniti satu uqnum. 
Dengan keterangan ini di faham bahawa yang bersifat 
ketuhanan di dalam tabi'at al-Masih ialah sang bapa, 
dan ketuhanan yang bersatu dengan manusia al- 
Masih ialah sang anak,, dan ketuhanan yang terpancar 
darinya ialah roh al-Qudus. Perkembangan mazhab 
aqliyah yang tersebar luas di gereja-gereja Luther dan 
gereja-gereja reformis telah melemahkan kepercayaan 
triniti pada satu ketika di kalangan ramai ahli-ahli ilmu 
ketuhanan German. 

"Mengikut Kant, sang bapa, sang anak dan roh al- 
Qudus hanya menunjukkan tiga sifat asasi pada 
ketuhanan, iaitu sifat qudrat, sifat kebijaksanaan dan 
sifat kasih, atau menunjukkan tiga tindakan tertinggi 
iaitu mencipta, memelihara dan mengawal. Hegen 
dan Schelling masing-masing berusaha untuk 
mewujudkan asas imaginasi bagi pengajaran triniti. 
Usaha keduanya telah diikuti oleh ahli-ahli ilmu 
ketuhanan German yang mutakhir. Mereka berusaha 
mempertahankan pengajaran triniti dengan cara-cara 
yang berlandaskan imaginasi dan ilmu ketuhanan. 
Setengah-setengah ahli ilmu ketuhanan yang 
berpegang kepada wahyu tidak berpegang dengan 
pengajaran yang mengatakan fikiran gereja itu adalah 
betul belaka sebagaimana yang telah diputuskan oleh 
Majiis Paderi Nicaea dan Majlis Paderi Constantinople 
yang universal. Di masa mutakhir terdapat ramai 
pembela-pembela yang menyokong pendapat- 
pendapat puak Sabili khususnya". 

Dari keterangan ringkas yang berguna ini 
ternyatalah bahawa semua puak dan mazhab-mazhab 
Kristian yang berasaskan gereja tidak berpegang 
dengan agama yang benar yang berlandaskan i'tikad 
mentauhidkan Allah, yang tiada tolok bandingnya dan 
tiada siapa pun yang terpancar darinya i 

Seringkaii puak Aryusi menyifatkan diri mereka 
sebagai penganut-penganut tauhid. Kata-kata itu 
sangat mengeiirukan, kerana puak Aryusi sebenarnya 
tidak menganut fahaman tauhid yang di faham dari 
agama Allah yang benar, malah mereka hanya 
mencampuraduk. Apabila mereka membuat 
pengakuan bahawa al-Masih tidak bersifat azali 
seperti Allah - ini memang benar - maka dalam masa 
yang sama juga mereka membuat pengakuan bahawa 
al-Masih itu anak Tuhan dan ia diciptakan dari sang 
bapa sebelum dijadikan alam buana ini. Kepercayaan 


yang seperti ini tidak sedikit pun dikira sebagai 
kepercayaan tauhid yang haqiqi! 

Allah telah menghukumkan dengan hukuman kafir 
yang terus terang ke atas mereka yang mengatakan 
al-Masih itu putera Allah, dan ke atas mereka yang 
mengatakan al-Masih itu Aliah, juga ke atas mereka 
yang mengatakan Allah itu yang ketiga dari tiga 
uqnum. Sifat kekafiran dan sifat keimanan tidak 
berkumpul dalam satu 'aqidah dan tidak pula di 
dalam satu hati kerana kedua-duanya dua perkara 
yang berlainan. 

Ulasan Ai-Qur'an atas perkataan kaum Yahudi: ... 
'"Uzayr putera Allah", dan atas perkataan kaum 
Kristian: Al-Masih putera Allah", membuktikan 
bahawa perkataan mereka adalah sama dengan 
perkataan, kepercayaan dan tanggapan-tanggapan 
orang-orang kafir yang terdahulu dari mereka: 


"Itulah perkataan mereka yang diucapkan dengan mulut 
mereka. Mereka meniru perkataan orang-orang kafir 
sebelum ini." (30) 

Ayat ini membuktikan bahawa perkataan ini adalah 
keluar dari mereka sendiri dan bukannya perkataan 
yang dihubungkan kepada mereka. Oleh sebab itulah 
ayat ini menyebut "dengan mulut mereka" untuk 
memberi gambaran yang fizikal dan realistik mengikut 
cara penggambaran Al-Qur'an, kerana ia dapat di 
faham bahawa perkataan mereka adalah diucapkan 
oleh mulut mereka sendiri. Jadi, kata-kata "dengan 
mulut mereka" itu bukanlah kata-kata tambahan 
yang tidak bermakna. Maha Suci Allah dari 
mengeluarkan perkataan yang tidak bermakna. Kata- 
kata itu bukannya kata-kata lebihan yang tidak perlu, 
malah itulah cara pengungkapan Al-Qur'an 
melukiskan gambaran, iaitu ia menghadirkan 
gambaran "perkataan" itu dan mengubahkannya 
kepada gambaran yang realistik seolah-olah 
gambaran kata-kata itu boleh didengar dan boleh di 
lihat. Selain dari itu kata-kata itu menyampaikan satu 
pengertian penjelasan yang lain di samping 
mengilhamkan dan menampilkan gambaran itu, iaitu 
perkataan ini tidak mempunyai hakikat di alam 
kenyataan, malah ia semata-mata perkataan yang 
diucapkan mulut mereka, sedangkan di sebaliknya 
tidak ada maudhu' dan hakikat. 


Kemudian tibalah pula kita di suatu sudut yang lain 
dari i'jaz Al-Qur'an yang membuktikan sumber 
Rabbaninya, iaitu firman Allah: 



"Mereka meniru perkataan orang-orang kafir sebelum 
ini. "(30) 

Dahulu para Mufassirin mengatakan tentang ayat 
ini bahawa maksud ayat ini ialah perkataan kaum 
Ahlii-Kitab bahawa 'Uzayr dan al-Masih itu putera 
Allah adalah sama dengan perkataan kaum Musyrikin 
Arab yang mendakwa malaikat sebagai anak Allah. 
Ini memang betul, tetapi tujuan nas AI-Qur'an ini 
lebih jauh dari itu lagi. Dan maksud yang lebih jauh 
itu belum lagi jelas kecuali baru-baru ini sahaja, iaitu 
setelah dikaji 'aqidah-'aqidah paganisme di India, 
Mesir tua dan Greek. Kajian itu mendedahkan asal 
punca 'aqidah-'aqidah kaum Ahlii-Kitab yang 
menyeleweng dan sesat terutama kaum Kristian, dan 
menunjukkan bagaimana 'aqidah-'aqidah paganisme 
itu menyerap masuk muia-mula ke dalam ajaran Paul, 
kemudian akhirnya menyerap ke dalam ajaran-ajaran 
Majlis-majlis Paderi. 

Kepercayaan triniti Mesir yang terdiri dari Uzuris 
(Osiris), Isis dan huris merupakan asas paganisme 
Fir'aun, di mana Uzuris mewakili (sang bapa) dan 
Huris mewakili (sang anak) di dalam triniti ini. 

Tersebut di dalam ilmu ketuhanan Iskandariyah 
yang dipelajari sekian banyak tahun sebelum al-Masih 
bahawa "kalimat" merupakan tuhan yang kedua dan 
ia juga digelar sebagai "putera Allah yang sulung". 

Orang-orang Hindu juga mempercayai 'aqidah tiga 
uqnum atau tiga situasi penjelmaan tuhan-tuhan iaitu 
"Brahma" dalam situasi penciptaan "Visnu" dalam 
situasi pemeliharaan dan penjagaan dan "Siva" dalam 
situasi pembinasaan dan permusnahan. Di dalam 
'aqidah ini, 'Visnu" merupakan "sang anak" yang 
terpancar dan berubah dari ketuhanan di dalam 
Brahma. 

Orang-orang Assiria beriman kepada kalimat dan 
mereka namakannya (Mardukh) dan mereka beri'tikad 
bahawa Mardukh ialah putera Allah yang sulung. 

Orang-orang Greek juga mempercayai tuhan yang 
mempunyai tiga uqnum dan apabila kahin-kahin 
mereka mula menampilkan persembahan- 
persembahan, maka mereka merenjis tempat 
persembahan itu dengan air suci sebanyak tiga kali 
dan mereka mengambil dupa dari pendupaannya 
dengan tiga jari dan merenjis para hadirin di sekitar 
tempat persembahan itu dengan air suci sebanyak 
tiga kali sebagai isyarat kepada 'aqidah triniti. Inilah 
upacara-upacara ibadat yang diambil oleh gereja 
dengan segala kepercayaan paganisme yang ada di 
sebaliknya dan mencantumkannya dengan 
kepercayaan Kristian yang menyerupai perkataan 
orang-orang kafir sebelum ini. 

Kajian 'aqidah-'aqidah paganisme tua yang tidak 
diketahui umum semasa turunnya Al-Qur'an bersama 
nas Al-Qur'an yang menerangkan "bahawa mereka 
meniru perkataan orang kafir sebelum ini di samping 
membuktikan bahawa kaum Ahlii-Kitab tidak 
berpegang dengan agama yang benar dan tidak 
beriman kepada Allah dengan keimanan yang benar, 
juga membuktikan salah satu dari sudut i'jaz Al- 


Qur'anul-Karim yang menunjukkan sumbernya dari 
Allah Yang Maha Mengetahui dan Maha Pakar. 

Selepas penerangan dan penjelasan ini, maka ayat 
yang menjelaskan hakikat kekafiran dan kesyirikan 
kaum Ahlii-Kitab di akhiri dengan firman Allah Taala: 



"Allah binasakan mereka, bagaimana mereka boleh 
dipesongkan begitu?"(30) 

Ya, Allah binasakan mereka bagaimana mereka 
boleh dipalingkan dari kebenaran yang jelas dan 
ringkas itu kepada kepercayaan paganisme yang rumit 
dan kabur dan tidak betul di sisi insan yang berakal 
dan berhati nurani? 

• ****** 

Kemudian rangkaian ayat-ayat yang berikut 
berpindah ke satu lembaran yang lain dari lembaran- 
lembaran penyelewengan kaum Ahlii-Kitab yang 
dapat di lihat pada kali ini bukan sahaja di dalam 
perkataan dan i'tikad mereka, malah dapat di lihat 
dalam realiti hidup mereka yang berlandaskan i'tikad 
yang rosak itu: 


(Diiringi Jilid Yang Kelima) 

SAMBUNGAN SURAH AT-TAUBAH 


(Pentafsiran ayat 3 1) 



"Mereka telah mengambil orang-orang alim dan rahib-rahib 
mereka sebagal tuhan-tuhan selain Allah dan begitulah juga 
mereka lakukan terhadap al-Masih putera Maryam, 
sedangkan mereka tidak disuruh melainkan supaya mereka 
menyembah Tuhan yang satu. Tiada Tuhan kecuali Dia. 
Maha Suci Allah dari segala apa yang dipersekutukan 
mereka. "(31) 

Di dalam ayat ini terdapat kesinambungan arah 
pembicaraan ayat-ayat di bahagian ini dari surah ini, 
iaitu pembicaraan untuk menghapuskan kekeliruan 
bahawa mereka adalah kaum Ahlil-Kitab dan kerana 
itu mereka adalah orang-orang yang berpegang 
dengan agama Allah. Oleh sebab itu ayat ini 
menjelaskan bahawa mereka tidak lagi berpegang 
dengan agama Allah berdasarkan pengakuan dari 
realiti hidup mereka selepas pengakuan dari i'tiqad 
mereka. Mereka telah diperintah supaya menyembah 
Allah yang Maha Esa sahaja, tetapi mereka 
mengambil ulama'-ulama' dan rahib-rahib mereka 
sebagai tuhan-tuhan selain Allah sebagaimana 
mereka mengambil al-Masih sebagai tuhan. Ini adalah 
perbuatan syirik mereka terhadap Allah, dan Maha 
Suci Allah dari syirik mereka. Di sini jelaslah bahawa 
mereka tidak beriman kepada Allah dari segi i'tiqad 
dan kefahaman, begitu juga mereka tidak berpegang 
dengan agama yang benar dari segi realiti- dan 
amalan. 

Makna Mempertuhankan Rahib Dan Ulama' 

Sebelum kami jelaskan bagaimana mereka 
mengambil ulama'-ulama' dan rahib-rahib mereka 
sebagai tuhan-tuhan selain Allah, kami ingin 
mengemukakan riwayat-riwayat yang sahih yang 
mengandungi pentafsiran Rasulullah s.a.w. mengenai 
ayat ini. 

Kata-kata adalah kata-kata jama' bagi kata- 

kata "jja." dengan "c" baris di atas atau baris di 
bawah yang bererti orang-orang alim dari kaum Ahlil- 
Kitab dan kata-kata ini banyak dipakai kepada ulama'- 
ulama 1 kaum Yahudi. Kata-kata adalah 

kata-kata jama' bagi kata-kata "«r 1 * U". Kata-kata ini 
dipakai dalam kalangan-kalangan kaum Kristian 
kepada mereka yang menumpukan hidup mereka 


kepada beramal ibadat kepada Allah dan biasanya 
mereka tidak berkahwin dan tidak berusaha mencari 
kehidupan. 

Tersebut di dalam kitab at-Tirmizi 

telah meriwayatkan satu riwayat yang disifatkannya 
sebagai hadith Hasan. Dan mereka yang turut sama 
meriwayatkan hadith ini ialah Ibn al-Munzir, Ibn Abu 
Hatim, Abusy-Syeikh, Ibn Mardawayh dan al-Bayhaqi 
di dalam sunannya dan orang-orang yang lain dari 
mereka dari 'Adi ibn Hatim r.a. katanya: Saya datang 
menemui Nabi s.a.w. ketika beliau sedang membaca 
Al-Qur'an Surah Bara'ah: 



"Mereka telah mengambil orang-orang alim dan rahib-rahib 
mereka sebagai tuhan-tuhan selain Allah" 


Lalu beliau bersabda: "Walaupun mereka tidak 
pernah menyembah orang-orang alim dan rahib-rahib 
tetapi apabila orang-orang alim dan rahib-rahib 
menghalalkan sesuatu kepada mereka nescaya 
mereka menghalalkannya dan apabila mereka 
mengharamkan sesuatu nescaya mereka 
mengharamkannya." 

Tersebut dalam tafsir Ibn Kathir: Imam Ahmad, at- 
Tirmizi dan Ibn Jarir telah meriwayat hadith tersebut 
dari berbagai-bagai saluran dari 'Adi ibn Hatim r.a. 
katanya: Apabila da'wah Rasulullah s.a.w. sampai 
kepadanya ia terus lari ke negeri Syam. Dia telah 
menganut agama Kristian dalam masa jahiliyah. Tiba- 
tiba saudara perempuannya bersama sekumpulan 
kaumnya telah ditawan oleh kaum Muslimin. 
Kemudian Rasulullah s.a.w. membebaskan saudara 
perempuannya dan Allah memberi hidayat 
kepadanya. Lalu ia pulang mendapatkan saudaranya 
'Adi dan memberangsangkannya .supaya memeluk 
Islam dan pergi menemui Rasulullah s.a.w. Lalu 'Adi 
datang ke Madinah. Dia adalah ketua kaum Ta'y dan 
bapanya Hatim al-Ta'y seorang dermawan yang 
termasyhur murah hati. Kedatangannya telah menjadi 
buah mulut orang ramai. Dia masuk menemui 
Rasulullah s.a.w. dengan memakai kalung salib di 
lehernya yang diperbuat dari perak. Ketika itu beliau 
sedang membaca ayat: 



"Mereka telah mengambil orang-orang alim dan rahib-rahib 
mereka sebagai tuhan-tuhan selain Allah . " 


(Kata 'Adi) lalu aku berkata: "Mereka tidak pernah 
menyembah rahib-rahib mereka". Jawab Rasulullah: 
"Itu benar, tetapi mereka telah mengharamkan 
perkara yang halal dan menghalalkan perkara yang 
haram kepada mereka, lalu mereka ikut rahib-rahib 
mereka, itulah makna mereka menyembah 
mereka " 

Ujar as-Suddi: Mereka meminta nasihat dari tokoh- 
tokoh agama mereka dan mencampakkan kitab Allah 
di belakang mereka. Oleh sebab itu Allah berfirman: 

"Mereka tidak disuruh melainkan supaya mereka 
menyembah Tuhan yang satu . " 

laitu Tuhan yang apabila la mengharamkan sesuatu, 
maka itulah yang haram dan apabila la menghalalkan 
sesuatu, maka itulah yang halal dan apa yang 
disyari’atkan olehnya dipatuhi dan apa ' yang 
diputuskan olehnya dilaksanakan. 

Ujar al-Alusi dalam tafsirnya: "Kebanyakan 

Mufassirin berpendapat: Yang dimaksudkan dengan 
. tuhan-tuhan dalam ayat ini bukannya mereka 
mempercayai ulama'-ulama' dan rahib-rahib itu 
sebagai tuhan-tuhan alam ini, malahan maksudnya 
mereka patuh menjunjung suruhan-suruhan dan 
larangan-larangan mereka." 

Bertolak dari nas Al-Qur'an yang jelas dan dari 
pentafsiran Rasulullah s.a.w. sendiri yang merupakan 
kata pemutus, . juga berlandaskan kefahaman- 
kefahaman para Mufassirin angkatan pertama dan 
angkatan . .pnuta'akhir, maka jelaslah kepada kita 
hakikat-hakikat 'aqidah dan agama yang amat 
penting,, yang kami sentuhkannya di sini dengan 
seringkas mungkin: . 

• Erti penyembahan atau ibadat iaiah mengikut 
undang-undang' ' dan peraturan. Pengertian ini 
berdasarkan nas Al-Qur'an dan pentafsiran Rasulullah 
s,a.w. sendiri. Kaum Yahudi dan kaum Kristian tidak 
mengambil ulama-ulama' dan rahib-rahib mereka 
sebagai tuhan-tuhan dengan erti kata mereka 
mengi'tiqadkan ketuhanan mereka atau melakukan 
upacara-upacara ibadat kepada mereka. Walaupun 
begitu, perbuatan mereka telah dihukumkan Allah 
sebagai syirik di dalam ayat ini dan sebagai kufur di 
dalam ayat selanjutnya semata-mata kerana mereka 
telah menerima undang-undang dan peraturan yang 
dibuat oleh ulama'-ulama' dan rahib-rahib itu dan 
mengikutinya dengan patuh. Ini sahaja - tanpa i'tiqad 
dan tanpa melakukan upacara ibadat - sudah cukup 
untuk' menganggapkan orang yang melakukan 
perbuatan ini sebagai seorang yang 
mempersekutukan Allah, iaitu perbuatan syirik yang 
mengeluarkannya dari barisan para Mu'minin dan 
memasukkannya ke dalam barisan para Kafirin. 

• Nas Al-Qur'an menyamakan perbuatan syirik dan 
perbuatan mengambil tuhan-tuhan selain Allah di 
antara kaum Yahudi yang menerima dan menta'ati 
undang-undang dan peraturan yang dibuat oleh 
ulama'-ulama' mereka dengan kaum Kristian yang 
mengi'tiqadkan ketuhanan al-Masih dan melakukan 
upacara-upacara ibadat kepadanya. Kedua-dua 
perbuatan ini adalah sama sahaja, di mana orang 
yang melakukannya dianggap sebagai musyrik 
terhadap Allah, dan mengeluarkannya dari barisan 
Mu'minin dan memasukkannya ke dalam barisan para 
Kafirin. 

• Perbuatan syirik terhadap Allah terlaksana dengan 
tindakan memberi kuasa perundangan kepada yang 
lain dari Aliah walaupun tidak disertai dengan syirik 


i’tiqad yang mempercayainya sebagai tuhan atau 
tidak disertai dengan perbuatan melakukan upacara 
ibadat kepadanya sebagaimana telah dijelaskan dalam 
perenggan yang lepas. Di sini kami ingin 
menambahkannya supaya lebih jelas lagi. 

Hakikat-hakikat ini - walaupun pada awalnya 
disebut dalam rangkaian ayat-ayat ini dengan tujuan 
untuk menghadapi situasi-situasi yang wujud di dalam 
masyarakat Islam pada masa itu iaitu situasi keraguan 
dan kebimbangan untuk berperang dengan orang- 
orang Roman, juga untuk menjelaskan kekeliruan 
bahawa orang-orang Yahudi dan Kristian adalah 
beriman kepada Allah kerana mereka kaum Ahlil- 
Kitab - maka hakikat-hakikat ini juga merupakan 
hakikat-hakikat umum yang berguna kepada kita 
untuk menentukan "hakikat agama" yang umum. 1 

Agama yang benar, yang satu-satunya 
diterimai Allah ialah agama Islam. Allah tidak 
menerima dari seluruh manusia satu agama yang 
lain dari Islam. Agama Islam tidak direalisasi 
kecuali dengan menjunjung syari'at Allah sahaja 
selepas mengi'tiqadkan ketuhanan-Nya sahaja 
dan melakukan upacara-upacara ibadat kepada- 
Nya sahaja. Apabila manusia mengikut syari'at 
yang lain dari syari'at Allah, maka berlakulah 
kepada mereka hukuman yang berlaku kepada 
kaum Yahudi dan kaum Kristian, iaitu hukuman 
bahawa mereka adalah kaum Musyrikin yang 
tidak beriman kepada Allah walaupun mereka 
mendakwa beriman kepada Allah, kerana sifat 
musyrik ini terpalit pada mereka sebaik sahaja 
mereka mengikut dan mematuhi undang-undang 
dan peraturan ciptaan manusia yang lain dari 
undang-undang ciptaan Allah tanpa sebarang 
bantahan dari mereka yang menunjukkan 
bahawa mereka mengikut undang-undang itu 
kerana paksaan yang dikenakan ke atas mereka 
dan tidak dapat ditolak oleh mereka dan 
menunjukkan bahawa mereka tidak redha 
melanggar syari'at Allah. 

Istilah "agarna" telah menjadi kabur dalam hati 
manusia pada masa ini sehingga mereka mengira 
agama itu hanya sebagai 'aqidah yang tersemat 
di dalam hati dan sebagai upacara-upacara 
ibadat yang dikerjakan mereka sahaja. Inilah 
tanggapan orang-orang Yahudi yang telah 
dihukum oleh nas yang kukuh ini dan oleh 


Perenggan-perenggan yang ditebalkan huruf-hurufnya selepas 
ini membuktikan bahawa asy-Syahid Sayyid Qutb tidak pernah 
mensyirik atau mengkafirkan masyarakat-masyarakat Islam yang 
memakai undang-undang yang lain dari syari'at Allah secara 
mutlak dan sewenang-wenang sebagaimana yang mahu 
ditonjolkan oleh musuh-musuh aliran pemikiran Islamiyyah beliau 
dan pembaca-pembaca tulisan beliau yang tidak teliti malah 
dalam perenggan-perenggan ini beliau mengaitkan pengalaman 
undang-undang asing yang salah itu dengan kerelaan hati kaum 
Muslimin tanpa sebarang bantahan dari mereka yang 
menunjukkan bahawa mereka mengikut undang-undang itu 
kerana paksaan yang dikenakan ke atas mereka dan tidak dapat 
ditolak oleh mereka dan menunjukkan bahawa mereka tidak 
redha melanggar syari'at Allah. (Penterjemah). 

pentafsiran Rasulullah s.a.w. bahawa mereka 
bukannya orang-orang yang beriman kepada 
Allah, malah mereka telah mempersekutukan 
Allah dan melanggar perintah-Nya yang 
menyuruh mereka supaya menyembah Tuhan 
Yang Maha Esa sahaja, malah mereka telah 
disifatkan Allah sebagai orang-orang yang 
mengambil ulama'-uiama' mereka sebagai 
tuhan-tuhan selain Allah. 


Pengertian pertama agama ialah keta'atan, 
iaitu kepatuhan dan menjunjung perintah dan 
keta'atan ini dapat di lihat pada amalan 
mengikut dan menjunjung syari'at Allah di 
samping dapat di lihat pada amalan melakukan 
syi'ar-syi'ar ibadat kepada Allah, hakikat ini 
adalah serius, ia tidak menerima sikap yang 
goyah yang masih menganggap orang-orang 
yang mengikut syari’at-syari'at yang bukan dari 
ciptaan Allah - tanpa sebarang bantahan yang 
menunjukkan bahawa mereka tidak rela 
melanggar syari'at Allah - sebagai orang-orang 
yang beriman kepada Allah dan sebagai orang- 
orang Muslimin semata-mata dengan alasan 
kerana mereka mengi'tiqadkan Uluhiyah Allah 
Ta'ala dan melakukan syi'ar-syi'ar ibadat kepada 
Allah. Sikap yang goyah ini merupakan gejala 
yang paling merbahaya yang dialami oleh agama 
Islam di zaman ini. la merupakan senjata yang 
paling ampuh yang digunakan oleh musuh- 
musuh Islam untuk memeranginya. Mereka 
begitu gemar menggunakan label Islam ke atas 
establishment-establishment dan tokoh-tokoh 
tertentu, sedangkan Allah menghukumkan 
orang-orang yang seperti mereka sebagai 
golongan Musyrikin yang tidak berpegang 
dengan agama yang benar dan sebagai orang- 
orang yang telah bertuhankan tuhan-tuhan yang 
lain dari Allah sekiranya musuh-musuh Islam 
begitu gemar menggunakan label ISlam ke atas 
establishment-establishment dan tokoh-tokoh 
itu, maka kewajipan pembela-pembela agama ini 
ialah mencabutkan label yang palsu itu dan 
membongkarkan kesyirikan, kekafiran dan 
perbuatan bertuhankan tuhan-tuhan yang lain 
dari Allah yang tersorok di bawahnya. 





“Mereka tidak" disuruh melainkan supaya mereka 
menyembah Tuhan yang satu. Tiada Tuhan kecuali Dia. 
Maha Suci Allah dari segala apa yang dipersekutukan 
mereka."(31) 


(Pentafsiran ayat-ayat 32 - 33] 

Sikap Dan Keazaman Kaum Ahlil-Kitab 
Terhadap Islam 


Kemudian rangkaian ayat-ayat yang berikut 
menapak selangkah lagi ke depan 

memberangsangkan para Mu'minin supaya mereka 
sanggup berperang: 








"Mereka mahu memadamkan nur Allah dengan mulut 
mereka, sedangkan Allah tidak menghendaki kecuali 
menyempurnakan pancaran nur-Nya walaupun tidak disukai 
oleh orang-orang kafir(32). Dialah yang telah mengutuskan 
Rasul-Nya membawa hidayat dan agama yang benar untuk 
ditonjolkannya mengatasi seluruh agama yang lain walaupun 
tidak disukai oleh orang-orang Musyrikin."(33) 


Kaum Ahlil-Kitab tidak hanya sekadar berhenti di 
tahap penyelewengan dari agama yang benar, 
penyembahan tuhan-tuhan yang lain dari Allah dan 
ketidakimanan kepada Allah dan hari Akhirat 
mengikut konsep keimanan yang betul kepada Allah 
dan hari Akhirat, malah mereka mengisytiharkah 
perang terhadap agama yang benar. Mereka 
berhasrat untuk memadamkan nur Allah di muka 
bumi ini, iaitu nur yang wujud dalam agama ini dan di 
dalam da'wah yang memperjuangkannya di muka 
bumi ini, juga di dalam sistem hidup Islam yang mahu 
mencorakkan kehidupan manusia mengikut 
peraturannya. 



"Mereka mahu memadamkan nur Allah dengan mulut 
mereka.” 


Maksudnya, mereka memerangi nur Allah sama ada 
dengan pembohongan-pembohongan, konspirasi- 
konspirasi dan fitnah-fitnah yang dihamburkan 
mereka atau dengan hasutan-hasutan yang 
memberangsangkan pengikut-pengikut dan kuncu- 
kuncu mereka supaya memerangi agama ini dan para 
penganutnya dan menghalangkan perkembangannya 
sebagaimana situasi yang dihadapi oleh ayat-ayat ini 
dan sebagaimana yang berlaku di sepanjang sejarah 
agama ini. 



"Sedangkan Allah tidak menghendaki kecuali 
menyempurnakan pancaran nur-Nya walaupun tidak disukai 
oleh orang-orang kafir." (32) 

Itulah janji yang benar dari Allah yang membuktikan 
keteguhan Sunnatullah yang tidak berganjak dan 
berubah dari ketetapan-Nya untuk menyempurnakan 
pancaran nur-Nya dengan menonjolkan agama-Nya 
walaupun tidak di sukai oleh orang-orang kafir. 

Itulah janji yang mententeramkan hati para Mu'min 
dan mendorong mereka mara terus di jalan 
perjuangan yang penuh dengan kesulitan, tipu daya 
dan penentangan dari orang-orang kafir (yang 
dimaksudkan di sini ialah kaum Ahlil-Kitab yang 
disebut sebelum ini), dan janji ini juga mengandungi 
amaran dan peringatan kepada orang-orang kafir itu 
dan orang-orang yang seumpama mereka di 
sepanjang zaman. 

Ayat yang berikut menguatkan lagi janji dan amaran 
itu: 

"Dialah yang telah mengutuskan Rasul-Nya membawa 
hidayat dan agama yang benar untuk ditonjolkannya 
mengatasi seluruh 'agama yang lain walaupun tidak disukai 
oleh orang-orang Musyrikin. "(33) 


Dari ayat ini ternyata bahawa yang dimaksudkan 
dengan agama yang benar itu ialah agama yang telah 
disebut dalam firman Allah: 



"Perangilah orang-orang yang tidak benman kepada Allah 
dan tidak pula beriman kepada hari Akhirat dan mereka 
tidak mengharamkan apa yang telah diharamkan Allah dan 
Rasul-Nya dan mereka tidak beragama dengan agama yang 
benar, iaitu orang-orang (Yahudi dan Nasara) yang 
dikurniakan kitab sehingga mereka sanggup membayar 
jizyah dengan patuh dan ta'at."(29) 

Inilah agama yang dibawa oleh utusan Allah yang 
akhir dan mereka yang tidak berpegang dengan 
agama ini termasuk dalam golongan orang-orang 
yang diperintah supaya diperangi. 

Tujuan ini adalah betul mengikut mana-mana asas 
pentafsiran kami terhadap ayat ini, kerana yang 
dimaksudkan dengan agama yang benar pada 
umumnya ialah keta'atan dan kepatuhan kepada 
Allah Yang Maha Esa sahaja dalam bidang-bidang 
i'tiqad, syi'ar-syi'ar ibadat, undang-undang dan 
peraturan-peraturan, inilah asas seluruh agama Allah. 
Itulah agama yang diwakili oleh agama yang dibawa 
oleh Nabi Muhammad s.a.w. di zaman akhir ini. Oleh 


sebab itu mana-mana individu atau kaum yang tidak 
menta'ati dan mematuhi Allah Yang Maha Esa sahaja 
dalam urusan i'tiqad, syi'ar-syi'ar ibadat, undang- 
undang dan peraturan secara total akan terangkul 
dalam istilah orang-orang yang tidak berpegang 
dengan agama yang benar dan tergolong dalam 
maksud ayat yang mengisytiharkan perang terhadap 
mereka- .... dengan syarat disesuaikan dengan tabi'at 
tatacara pergerakan Islam, peringkat-peringkat 
■ perkembangannya dan cara-caranya yang sentiasa 
berubah-ubah sebagaimana telah kami jelaskan 
berulang-ulang kali. 

"Dialah Yang telah mengutuskan Rasul-Nya membawa 
hidayat dan agama yang benar untuk ditonjolkannya 
mengatasi seluruh agama yang lain walaupun tidak disukai 
oleh orang-orang Musyrikin."(33) 


Ayat ini menguatkan janji Allah yang pertama: 


"Sedangkan Allah tidak menghendaki kecuali 
menyempurnakan pancaran nur-Nya walaupun tidak di sukai 
orang-orang kafir"(32) 


tetapi ia menguatkannya di dalam bentuk yang lebih 
jelas dan tepat lagi, kerana nur Allah yang hendak 
disempurnakan pancarannya itu ialah agama yang 
benar yang dibawa oleh Rasul-Nya yang akhir yang 
mahu ditonjolkannya supaya mengatasi seluruh 
agama yang lain. 


Agama yang benar - sebagaimana yang telah kami 
jelaskan sebelum ini - ialah kepatuhan dan keta'atan 
kepada Allah Yang Maha Esa sahaja dalam bidang- 
bidang i‘tiqad, ibadat dan perundangan -yang 
terangkum semua sekali. Agama yang benar ini dapat 
dilihat pada setiap agama samawi yang dibawa oleh 
para rasul sebelum ini. la sudah tentu tidak termasuk 
agama-agama yang menyeleweng, sesat dan 
bercampuraduk dengan kepercayaan-kepercayaan 
karut paganisme sebagaimana yang dipegang oleh 
kaum Yahudi dan kaum Kristian pada hari ini. Begitu 
juga ia tidak termasuk sistem-sistem hidup ciptaan 
manusia dan establisment-establisment yang 
menggunakan label agama dan mewujudkan di bumi 
ini tuhan-tuhan yang lain dari Allah dalam bentuk 
mengikut dan menjunjung undang-undang dan 
peraturan yang tidak diturunkan Allah. 

Allah S.W.T. telah menegaskan bahawa Dia telah 
mengutuskan Rasul-Nya membawa hidayat dan 
agama yang benar untuk ditonjolkannya sebagai satu- 
satunya agama yang mengatasi segala agama yang 
lain, dan justeru itu kita harus memahami "agama" 
dengan pengertiannya yang luas yang telah kami 
jelaskan sebelum ini supaya kita memahami dimensi- 
dimensi janji Allah ini. 

Agama ialah "kepatuhan dan keta'atan" dan dalam 
takrif ini termasuk setiap sistem hidup, setiap aliran 
pemikiran dan peraturan yang diikuti dan dipatuhi 
oleh manusia. 

Allah S.W.T. telah mengumumkan keputusan-Nya 
untuk menonjolkan agama yang benar yang dibawa 
oleh Rasul-Nya mengatasi seluruh agama yang lain 
dengan pengertiannya yang syumui dan umum ini. 

Keta'atan dan kepatuhan hanya tertentu kepada 
Allah Yang Maha Esa sahaja dan penonjolan (yang 
dijanjikan Aliah itu) hanya untuk sistem hidup yang 
memusatkan kepatuhan dan keta'atan kepada Allah 
Yang Maha Esa sahaja. 

Penonjolan dan dominasi agama yang benar ini 
telah direalisasikan di tangan Rasulullah s.a.w., para 
khalifahnya dan tokoh-tokoh yang datang selepas 
mereka dalam masa yang begitu lama, di mana 
agama yang benar mempunyai kedudukan yang lebih 
menonjol dan dominan, sedangkan agama-agama 
yang lain yang tidak menumpukan keta'atan dan 
kepatuhan kepada Allah berada . dalam keadaan 
ketakutan dan goyah. Kemudian pendokong- 
pendokong agama yang benar ini mulai menjauhkan 
diri darinya selangkah demi selangkah akibat faktor- 
faktor yang mempengaruhi struktur masyarakat- 
masyarakat Islam dari satu aspek dan akibat 
peperangan yang berlarutan yang dilancarkan dengan 
berbagai-bagai cara dan taktik oleh musuh-musuhnya 
yang terdiri dari kaum paganisme dan kaum Ahlil- 
Kitab. 

Walau bagaimanapun, ini bukannya perjalanan 
yang terakhir... janji Allah tetap terbuka menunggu 
kelompok Muslimin yang sanggup mengibarkan 
benderanya dan mara ke hadapan dari titik tolak yang 
dimulakan oleh langkah-langkah Rasulullah s.a.w. 
yang mendokong agama yang benar dan bergerak 
dengan nur Allah... 


(Pentafsiran ayat-ayat 34-35] 

Kemudian ayat-ayat yang berikut menghayunkan 
langkahnya yang terakhir di dalam bahagian itu di 
surah ini. la menggambarkan bagaimana kaum Ahlil- 
Kitab tidak mengharamkan apa yang telah 
diharamkan Allah dan Rasul-Nya setelah 
mengisyaratkan kepada hakikat ini dalam firman-Nya: 



"Mereka telah mengambil orang-orang alim dan rahib-rahib 
mereka sebagai tuhan-tuhan selain Allah... ."(31) 


Dan ayat ini telah ditafsirkan oleh Rasulullah s.a.w. 
bahawa perkara ini berlaku disebabkan ulama-ulama' 
mereka telah menghalalkan perkara yang haram dan 
mengharamkan perkara yang halal lalu diikuti oleh 
mereka. Oleh sebab itu Allah menyatakan bahawa 
mereka tidak mengharamkan apa yang telah 
diharamkan Allah, malah mereka mengharamkan apa 


yang telah diharamkan kepada mereka oleh para 
ulama' dan para rahib mereka. 

Ayat yang berikut menghayunkan langkah terakhir 
untuk menerangkan hakikat ini yang ditujukan 
kepada orang-orang yang beriman. Di dalam ayat ini 
ia menjelaskan kepada mereka hakikat kaum Ahlil- 
Kitab: 



"Wahai orang-orang yang beriman! Sesungguhnya 
sebilangan besar dari orang-orang alim dan rahib-rahib 
makan harta orang ramai dengan cara yang tidak betul dan 
mereka menghalangi orang lain dari jalan Allah. Dan orang- 
orang yang menyimpan emas . dan perak dan tidak 
menginfaqkannya di jalan Allah, maka sampaikan berita 
gembira bahawa mereka akan mendapat 'azab yang amat 
pedih(34). Pada hari emas dan perak itu dipanaskan di dalam 
api Neraka Jahannam, lalu dengannya dibakarkan dahi, 
lambung dan belakang mereka (sambil dikatakan kepada 
mereka: Inilah harta kekayaan yang kamu simpan untuk diri 
kamu, oleh itu rasakanlah sekarang harta kekayaan yang 
disimpan kamu itu."05) 

Pendedahan Tembelang Para Ulama' Dan Para Rahib 

Di dalam ayat yang pertama ia menjelaskan peranan 
yang dimainkan oleh para ulama' dan para rahib yang 
telah dijadikan kaum Ahlil-Kitab sebagai tuhan-tuhan 
selain dari Allah. Mereka telah mengikuti dengan 
patuh segala peraturan mu'amalah dan ibadat yang 
diperundangkan oleh ulama'-ulama' dan rahib-rahib 
mereka. Di sini para ulama’ dan rahib telah 
meletakkan diri mereka sebagai tuhan-tuhan, dan 
kaum mereka juga telah menjadikan mereka sebagai 
tuhan-tuhan yang dipatuhi dan diikuti. Mereka telah 
memakan harta orang ramai secara haram dan 
menghalangkan mereka dari agama Allah dengan 
peraturan-peraturan yang telah diperundangkan 
mereka. 

Perbuatan mereka memakan harta orang ramai 
secara haram itu berlaku di dalam berbagai bentuk 
dan masih terus berlaku sehingga hari ini. 

Di antaranya ialah wang bayaran yang diambil oleh 
mereka kerana mengeluarkan fatwa yang 
menghalalkan yang haram dan mengharamkan yang 
halal untuk kepentingan mereka yang berharta dan 
berkuasa. Di antaranya lagi ialah wang bayaran yang 
diambil oleh paderi-paderi kerana menerima 
pengakuan bersalah dan kerana keampunan mereka 
terhadap kesalahan-kesalahan itu mengikut kuasa 
yang diberikan kepada gereja mengikut dakwaan 
mereka. Di antaranya puia ialah wang riba yang 
merupakan pintu harta haram yang paling luas dan 
paling keji di samping berbagai-bagai harta haram 
yang lain. 


Begitu juga harta yang dipungut dari orang ramai 
untuk memerangi agama yang benar. Para rahib, para 
paderi, ketua-ketua paderi dan para pope telah 
mengumpul ratusan juta di dalam Peperangan- 
peperangan Salib dan sehingga sekarang mereka 
masih mengumpul dana-dana untuk gerakan 
mengembang agama Kristian dan kajian-kajian hal 
ehwal timur (oriental studies) dengan tujuan untuk 
menghalangkan manusia dari agama Allah. 


Kita harus memerhatikan kehalusan ungkapan Al- 
C^uKan dan keadilan Ilahi di dalam firman Allah yang 
berikut: 



"Sesungguhnya sebilangan besar dari orang-orang alim dan 
rahib-rahib." 


Ungkapan ini bertujuan mengelakkan hukuman dari 
golongan kecil yang tidak melakukan kesalahan.ini. Di 
dalam mana-mana kelompok manusia tentu sahaja 
terdapat individu-individu yang masih ada sisa-sisa 
kebaikan pada mereka, dan Allah Tuhanmu tidak 
menzalimi sesiapa pun. 


Kebanyakan ulama’ dan para rahib menyimpan 
harta ,-yang dimakan mereka secara haram. Sejarah 
kaum'Ahlil- Kitab telah menyaksi betapa banyaknya 
harta kekayaan yang jatuh ke tangan ahli-ahli agama 
kemudian mengalir ke gereja-gereja dan biara-biara. 
Mereka pernah dilalui satu zaman, di mana ulama'- 
ulama' dan paderi-paderi lebih kaya dari raja-raja dan 
empayar-empayar yang zalim. 


Ayat di bawah ini menggambarkan keseksaan yang 
dialami mereka di negeri Akhirat kerana kesalahan 
menyimpan harta kekayaan, juga menggambarkan 
keazaman yang diwarisi setiap mereka yang 
menyimpan emas dan perak tanpa 
membelanjakannya ke jalan Allah. Ayat ini 
menggambarkan mereka dalam satu adegan dari 
adegan-adegan penggambaran yang hebat dan 
mengerikan: 





"Dan orang-orang yang menyimpan emas dan perak dan 
tidak menginfaqkan di jalan Allah, maka sampaikan berita 
gembira kepada mereka bahawa mereka akan mendapat 
'azab yang amat pedih. "(34) 



"Pada hari emas dan perak itu dipanaskan di dalam api 
Neraka Jahannam, lalu dengannya dibakarkan dahi, lambung 
dan belakang mereka (sambil dikatakan kepada mereka:) 
inilah harta kekayaan yang kamu simpan untuk diri kamu, 
oleh itu rasakanlah sekarang harta kekayaan yang disimpan 
kamu itu."(35) 

Adegan ini digambarkan dengan terperinci sebegini 
rupa, la dibentangkan dari langkah-langkah pertama 
hingga ke langkah-langkah yang akhir dengan tujuan 
untuk memanjangkan adegan itu di dalam imaginasi 
dan tanggapan. Pemanjangan ini memang 
dimaksudkan. 



“Dan orang-orang yang menyimpan emas dan perak dan 
tidak menginfaqkan di jalan Allah, maka sampaikan berita 
gembira kepada mereka bahawa mereka akan mendapat 
'azab yang amat pedih. "(34) 

Setelah menceritakan 'azab itu secara ringkas dan 
kabur, ayat itu pun berhenti sejenak. 

Kemudian ayat yang berikut mula memperincikan 
gambaran 'azab yang ringkas itu: 

"Pada hari emas dan perak itu dipanaskan di dalam api 
Neraka." 


Para pendengar menunggu proses pemanasan itu! 
Kini emas dan perak itu telah dipanaskan hingga 
menjadi merah dan siap sedia untuk bertindak. Kini 
pelaksanaan 'azab yang amat pedih telah dimulakan, 
di mana dahi-dahi diselar dengan emas dan perak 
yang panas memerah, setelah itu lambung-lambung 
pula diselar, kemudian belakang-belakang pula turut 
diselar. Setelah selesai 'azab selaran ini, diikuti pula 
dengan 'azab penghinaan dan kecaman: 



" inilah harta kekayaan yang kamu simpan untuk diri kamu. " 


Harta yang kamu simpan itu memang 
menyeronokkan, kemudian ia berubah menjadi alat 
penyeksaan yang amat pedih. 

' Oleh itu rasakanlah sekarang harta kekayaan yang disimpan 
kamu itu. "(35) 

Rasakanlah harta kekayaan itu sendiri dan selaran 
harta itulah yang dirasakan kamu menyelar lambung, 
belakang dan dahi kamu. 

Itulah satu pemandangan yang ngeri dan 
menakutkan, yang dibentangkan dengan terperinci, 
panjang dan perlahan-perlahan. 

Pemandangan itu pada mulanya dibentangkan 
untuk menggambarkan nasib kesudahan kebanyakan 
ulama' dan para rahib kaum Ahlil-Kitab kemudian 
untuk menggambarkan nasib kesudahan penyimpan- 
penyimpan emas dan perak yang tidak dibelanjakan di 
jalan Allah. Penjelasan ayat-ayat ini juga merupakan 
penjelasan muqaddimah bagi peperangan yang sulit 
di masa itu. 

Di sini kita harus berhenti sebentar untuk membuat 
ulasan sejauh mana maksud pernyataan Rabbani ini 
yang memperkatakan tentang hakikat 'aqidah, 
agama, perangai dan perilaku kaum Ahlil-Kitab 
sebagai tambahan kepada keterangan-keterangan 
ringkas yang kami telah bentangkan di dalam 
perenggan-perenggan yang lepas. 

Pernyataan yang dapat menghapuskan kekeliruan 
mengenai kedudukan kaum, Ahlil-Kitab bahawa 
mereka masih mempunyai suatu pegangan yang betul 
di dalam agama Allah adalah lebih mustahak dan 
lebih perlu dari pernyataan mengenai kedudukan 
kaum Musyrikin Arab yang terang-terangan 
mempersekutui Allah dan mengakui diri mereka 
sebagai kafir berlandaskan 'aqidah-'aqidah dan syi'ar- 
syi'ar ibadat mereka yang lahir. Pernyataan jtu lebih 
perlu kerana hati kaum Muslimin tidak dapat 
mengadakan titik tolak yang sempurna untuk 
menghadapi jahiliyah kecuali setelah ia mengenali 
aspek jahiliyah dengan sempurna, sedangkan aspek 
jahiliyah itu begitu jelas terdedah dan terbuka kepada 
kaum Musyrikin Arab, tetapi tidak begitu jelas terbuka 
kepada kaum Ahlil-Kitab. (Mereka yang, mendakwa 
bahawa kaum Ahlil-Kitab masih mempunyai suatu 
pegangan yang betul di dalam agama Allah adalah 
sama dengan kebanyakan orang-orang sekarang yang 
mendakwa diri mereka sebagai orang-orang Islam). 

Titik tolak yang sempurna untuk menghadapi kaum 
Musyrikin memerlukan banyak pernyataan di dalam 
surah ini memandangkan situasi-situasi latar belakang 
yang telah kami jelaskan dalam muqaddimah surah ini 
dan dalam kata pengantar bahagian pertama ayat- 
ayat surah ini, di mana Allah menjelaskan kepada 
kaum Mu'minin: 

"Bagaimana mungkin orang-orang Musyrikin itu wajar 
mempunyai perjanjian yang diakui di sisi Allah dan Rasul- 
Nya, kecuali kaum Musyrikin yang kamu telah mengadakan 
perjanjian dengan mereka berhampiran Masjidil-Haram. Oleh 
itu selama mereka berlaku lurus terhadap kamu, maka 
hendaklah kamu berlaku lurus terhadap mereka. 
Sesungguhnya Allah menyayangi orang-orang yang 
bertaqwa(7). Bagaimana wajar begitu, sedangkan jika 
mereka memperolehi kemenangan terhadap kamu, mereka 
tidak memelihara hubungan kekerabatan dengan kamu dan 
tidak pula menghormati perjanjian. Mereka menyenangkan 
hati kamu dengan mulut mereka, sedangkan hati mereka 
menolak dan kebanyakan mereka adalah orang-orang yang 
fasiq(8). Mereka menukar ayat-ayat Allah dengan harga yang 
sedikit kemudian mereka menghalangi manusia dari jalan 
Allah. Sesungguhnya amat buruk sekali segala perbuatan 
yang dilakukan mereka(9). Mereka tidak memelihara 
hubungan kekerabatan dengan orang Mu'min dan tidak 
pula menghormati perjanjian dan mereka adalah golongan 
yang melampaui batas". (10). 



"Mengapa kamu tidak memerangi orang-orang yang telah 
mencabuli sumpah (perjanjian) mereka dan berazam untuk 
mengusir Rasulullah dan merekalah yang mula-mula 


so SURAH AT-TAUBAH oa 


JUZU'KE-10 


memerangi kamu? Apakah kamu takut kepada mereka, 
sedangkan Allah itulah yang lebih wajar kamu takuti-Nya jika 
kamu benar orang-orang yang beriman(13). Perangilah 
mereka nescaya Allah meng'azabkan mereka dengan 
perantaraan tangan kamu dan menghinakan mereka serta 
menolong kamu mengalahkan mereka dan menyembuhkan 
hati orang-orang yang beriman(14). Dan menghapuskan 
kemarahan hati mereka, dan Allah menerima taubat orang- 
orang yang dikehendaki-Nya. Dan Allah Maha Mengetahui 
dan Maha Bijaksana, "(i S) 



"Tidak sekali-kali wajar bagi kaum Musyrikin mengimarahkan 
masjid-masjid Allah, sedangkan mereka sendiri mengakui diri 
mereka kafir. Itulah orang-orang yang sia-sia amalan mereka 
dan mereka akan kekal di dalam api Neraka. "(17) 



"Wahai orang-orang yang beriman! Janganlah kamu 
mengambil bapa-bapa dan saudara-saudara kamu sebagai 
sahabat-sahabat setia jika mereka mengutamakan kekufuran 
dari keimanan, dan sesiapa di antara kamu yang mengambil 
mereka sebagai sahabat-sahabat setia, maka merekalah 
orang-orang yang zalim. "(23) 

Dan lain-lain pernyataan.... 

Seandainya tindakan untuk memerangi kaum 
Musyrikin memerlukan semua kempen ini - 
sedangkan kedudukan mereka amat jelas - 
memandangkan situasi-situasi yang wujud dan 
melatari masyarakat Islam pada masa itu, maka 
tindakan untuk memerangi kaum Ahlil-Kitab 
memerlukan kempen-kempen yang lebih keras dan 
mendalam lagi, iaitu kempen yang bertujuan - 
pertamanya - untuk membuang label Ahlil-Kitab dari 
kaum Ahlil-Kitab yang tidak lagi mempunyai apa-apa 
hakikat di sebaliknya dan mendedahkan mereka 
kepada hakikat mereka yang sebenar, iaitu mereka 
adalah kaum Musyrikin yang sama seperti kaum 
Musyrikin Arab dan mereka adalah kaum Kafirin yang 
sama dengan kaum yang lain. Mereka 

memerangi Allah dan agama-Nya yang benar sama 
seperti yang dilakukan oleh kaum Musyrikin dan 
Kafirin yang lain. Mereka adalah golongan insan yang 
sesat yang memakan harta orang ramai secara haram 
dan menghalangkan mereka dari jalan Allah 
sebagaimana yang dijelaskan dalam nas-nas yang 
tegas dan terus terang yang berikut: 

"Perangilah orang-orang yang tidak beriman kepada Allah 
dan tidak pula beriman kepada hari Akhirat dan mereka 
tidak mengharamkan apa yang telah diharamkan Allah dan 
Rasul-Nya dan mereka tidak beragama dengan agama yang 
benar, iaitu orang-orang (Yahudi dan Nasara) yang 
dikurniakan kitab sehingga mereka sanggup membayar 
jizyah dengan patuh dan ta'at(29). Dan orang-orang Yahudi 
telah berkata: Uzayr itu putera Allah, dan orang Nasara pula 

telah berkata: Al-Masih itu putera Allah. Itulah perkataan 
mereka yang diucapkan dengan mulut mereka. Mereka 
meniru perkataan orang-orang kafir sebelum ini. Allah 
binasakan mereka! Bagaimana mereka boleh dipesongkan 
begitu?(30). Mereka telah mengambil orang-orang alim dan 
rahib-rahib mereka sebagai tuhan-tuhan selain AJIah dan. 
begitulah juga mereka lakukan terhadap al-Masih putera 
Maryam, sedangkan mereka tidak disuruh melainkan supaya 
mereka menyembah Tuhan yang satu. Tiada Tuhan kecuali 
Dia. Maha Suci Allah dari segala apa yang dipersekutukan 
mereka'(31). Mereka mahu memadamkan nur Allah dengan 
mulut mereka, sedangkan Allah tidak menghendaki kecuali | 
menyempurnakan pancaran nur-Nya walaupun tidak disukai 
oleh orang-orang kafir(32). Dialah yang telah mengutuskan 
Rasul-Nya membawa hidayat dan agama yang benar untuk 
ditonjolkannya mengatasi seluruh agama yang lain walaupun 
tidak di sukai oleh orang-orang Musyrikin(33). Wahai orang- 
orang yang beriman! Sesungguhnya sebilangan besar dari ' 
orang-orang alim dan rahib-rahib makan harta orang ramai 
dengan cara yang tidak betul dan mereka menghalangi 
orang lain dari jalan Allah. Dan orang-orang yang_ 
menyimpan emas dan perak dan tidak menginfaqkannya di 
jalan Allah, maka sampaikan berita gembira bahawa mereka 
akan mendapat 'azab yang amat pedih."(34) 


Pernyataan-pernyataan itu ditambahkan pula 
dengan pernyataan-pernyataan Al-Qur'an yang tegas 
di dalam surah-surah Makkiyah dan Madaniyah 
mengenai hakikat kedudukan kaum Ahlil-Kitab yang 
berakhir dengan kesudahan menjadi kaum Musyrikin 
dan Kafirin yang keluar dari agama Allah yang dibawa 
oleh para anbiya' mereka sebelum ini, lebih-lebih lagi 
sikap yang telah diambil mereka terhadap agama 
Allah yang terakhir, yang mana dengan sikap dan 
pendirian ini mereka akan ditentukan sama ada kafir 
atau beriman. 


Sebelum ini kaum Ahlil-Kitab telah dicabar bahawa 
mereka tidak sedikit pun berpegang dengan agama 
Allah dalam firman-Nya yang berikut: 





Katakanlah: Wahai kaum Ahlil-Kitab! Kamu tidak 

berpegang dengan agama sedikit pun sehingga kamu 
menegakkan ajaran Taurat dan Injil dan kitab yang 
diturunkan kepada kamu dari Tuhan kamu (Al-Ourian). 
Sesungguhnya kitab yang diturunkan kepadamu 
(Muhammad) itu menyebabkan ramai dari mereka 
bertambah melampaui dan kufur. Kerana itu janganlah 
engkau bersedih terhadap golongan manusia yang kafir itu. 


(Surah al-Ma'idah: 68) 


Begitu juga sebelum ini mereka telah disifatkan 
sebagai orang-orang yang kafir dan mereka telah 
digabungkan dengan kaum Musyrikin dalam sifat 
kekafiran ini sama ada mereka kaum Yahudi atau 
kaum Kristian atau mereka terangkul dalam sifat 


"kaum Ahlil-Kitab" di dalam firman Allah yang 


berikut: 


cAo Jy&j 


" Kaum Yahudi berkata: Tangan Allah terbelenggu (bakhil), 
tangan merekalah yang terbelenggu. Dan merekalah yang 
ditimpa la'nat dengan sebab kata-kata yang diucapkan 
mereka malah sebenarnya tangan Allah sentlasa terbuka 
(murah). Dia membelanjakannya mengikut bagaimana yang 
dikehendaki-Nya. Sesungguhnya kitab yang diturunkan 
kepadamu (Muhammad) dari Tuhanmu menyebabkan ramai 
dari mereka bertambah melampaui dan kufur." 


(Surah al-Ma'idah: 64) 


"Sesungguhnya telah kafirlah mereka yang berkata bahawa 
Allah itu ialah al-Masih putera Maryam." (72) 

"Sesungguhnya telah kafirlah mereka yang berkata bahawa 
Allah itu ialah yang ketiga dari tiga uqnum."(73) 

(Surah al-Ma'idah) 

"Orang-orang yang kafir dari golongan Ahlil-Kitab dan kaum 
Musyrikin tidak akan terlepas (dari kepercayaan-kepercayaan 
agama mereka yang menyeleweng itu) sehingga datang 
kepada mereka bukti yang jelas." 

(Surah al-Bayyinah: 1) 


Selain dari ayat-ayat ini terdapat banyak lagi ayat- 
ayat yang kami telah bentangkan setengah- 
setengahnya sebelum ini. Al-Qur'anul-Karim sama ada 
yang diturunkan di Makkah atau di Madinah adalah 
penuh dengan pernyataan-pernyataan yang seperti 
ini. 


Makna Hak Istimewa Yang Diberikan Kepada 
Kaum Ahlil-Kitab 


Seandainya hukum-hukum Al-Qur'an telah memberi 
beberapa hak istimewa kepada kaum Ahlil-Kitab yang 
tidak diberi kepada kaum Musyrikin seperti 
menghalalkan makanan mereka kepada orang-orang 
Islam, mengharuskan orang Isiam berkahwin dengan 
perempuan-perempuan mereka yang baik 
(muhsanat), maka keistimewaan itu bukanlah 
berlandaskan kerana mereka mempunyai sesuatu 
pegangan yang betul dari agama Allah yang benar, 
malah mereka diberi pertimbangan kerana pada 
dasarnya mereka mempunyai agama dan kitab suci. 

walaupun mereka tidak menegakkan ajarannya. Oleh 
sebab itu mereka boleh diadili dengan agama dan 
kitab suci asal mereka yang didakwa dipegang oleh 
mereka. Di sinilah perbezaan kedudukan kaum Ahlil- 
Kitab dari kaum Musyrikin yang paganis yang tidak 
mempunyai kitab suci, kerana mereka tidak 
mempunyai sesuatu asal yang dapat dirujukkan 
mereka kepadanya dan dihukumkan mereka 
dengannya. Adapun pernyataan-pernyataan Al- 
Qur'an mengenai hakikat 'aqidah dan agama yang 
dipegang oleh kaum Ahlil-Kitab, maka pernyataan- 
pernyataan itu amat terang dan tegas menjelaskan 
bahawa mereka tidak mempunyai apa-apa pegangan 
yang betul di dalam agama Allah setelah mereka 
meninggalkan kitab-kitab suci dan agama mereka dan 
mengambil agama dari kefahaman-kefahaman yang 
diciptakan oleh ulama-ulama', rahib-rahib, Majlis- 
majlis Perhimpunan para paderi dan gereja-gereja 
mereka dan pernyataan Allah itu merupakan kata 
pemutus dalam persoalan ini. 

Yang penting sekarang ialah menonjolkan maksud 
pernyataan Rabbani ini tentang hakikat 'aqidah dan 
agama yang dipegang oleh kaum Ahlil-Kitab.... 

Label "Ahlil-Kitab" yang mengeliru dan tidak 
mempunyai sebarang hakikat di sebalik itu telah 
menghalangkan titik tolak Islam yang sempurna untuk 
menentang jahiliyah. Oleh sebab itu pastilah 
dihapuskan label Ahlil-Kitab itu dan menelanjanginya 
dari pengertiannya yang mengeliru dan mendedahkan 
hakikat mereka yang sebenar. Di samping itu kami 
tidak mengabai situasi-situasi yang wujud dan 
melatari masyarakat Islam pada masa itu sebagaimana 
kami telah jelaskan sebelum ini sama ada situasi- 
situasi yang mengenai struktur organik masyarakat 
Islam di waktu itu atau mengenai situasi-situasi 
peperangan itu sendiri yang berlaku di musim panas 
dan dalam keadaan-keadaan yang penuh dengan 
kesulitan dan kesukaran, juga mengenai perasaan 
takut dan bimbang untuk berperang dengan tentera 
Roman, kerana orang-orang Arab sebelum Islam 
memang tersemat di dalam hati mereka perasaan 
memandang hebat dan takut kepada bangsa Roman, 
tetapi yang lebih mendalam dari itu lagi ialah 
perasaan keraguan yang sedang berkecamuk di dalam 
hati kaum Muslimin apabila mereka diperintah 
memerangi kaum Ahlil-Kitab secara total, sedangkan 
mereka kaum Ahlil-Kitab. 

Penggunaan Label Islam Untuk Menentang Islam 

Musuh-musuh Islam yang mengawasi pergerakan- 
pergerakan kebangkitan Islam di dalam generasi ini 
adalah mengawasinya dengan pengalaman yang luas 
tentang tabi'at jiwa manusia dan sejarah pergerakan 
islam. Oleh sebab itu mereka begitu gemar 
memasang label Islam pada establisment- 
establisment, pergerakan-pergerakan, aliran-aliran 
pemikiran, nilai-nilai, tradisi-tradisi dan idea-idea yang 
disedia, ditegak dan dilancarkan mereka untuk 
menghancurkan kebangkitan Islam yang baru di 
merata pelosok dunia. Mereka berbuat begitu supaya 


label Islam yang palsu itu dapat menghalangkan titik 
tolak perjuangan yang sebenar untuk menentang 
jahiliyah yang haqiqi yang berselindung di sebalik 
label Islam yang palsu itu. 

Mereka terpaksa melakukan kesilapan yang 
berulang-ulang kali dalam mengumumkan hakikat 
setengah-setengah establisment dan pergerakan, juga 
dalam mendedahkan wajah buruk jahiliyah yang 
menentang islam di dalam establishment- 
establishment dan pergerakan-pergerakan itu. Contoh 
yang paling dekat ialah pergerakan Kamal Ataturk 
yang non-Islamik dan kafir di negeri Turki. Mereka 
terpaksa berbuat begitu kerana mereka benar-benar 
perlu untuk menghapuskan fenomena terakhir 
perpaduan umat Muslimin di bawah panji-panji 
'aqidah, iaitu fenomena menegakkan sistem 
.pemerintahan "khalifah" walaupun sistem ini cuma 
merupakan suatu fenomena sahaja, namun ia 
merupakan mata rantai Islam terakhir yang terhurai 
sebelum terhurainya mata rantai solat sebagaimana 
sabda Rasulullah s.a.w: 

i p-Sd-i LijU aj jjjjJI IJ-» i 

"Mata rantai agama ini terhurai satu demi satu, pertama 
mata rantai pemerintahan dan akhirnya mata rantai solat." 

Tetapi musuh-musuh Islam yang hati-hati - yang 
terdiri dari kaum Ahlil-Kitab dan kaum mulhidin 
(Atheis) yang tidak pernah bersatu kecuali di dalam 
perjuangan menentang Islam - sebaik sahaja mereka 
melewati zon terpaksa mendedah wajah non-Islamik 
dan kafir di dalam pergerakan Ataturk, mereka 
kembali pula dengan usaha yang amat berhati-hati 
untuk menutup dan melindungi establishment- 
establishment yang muncul selepas itu yang serupa 
dengan pergerakan Ataturk dari segi tujuan 
keagamaannya dengan mengunakan tabir Islam. 
Mereka begitu berhati-hati memasang label yang 
palsu ke atas establishment-establishment itu, yang 
merupakan establishment-establishment yang lebih 
merbahaya kepada Islam dari pergerakan Ataturk 
yang terbuka itu. Mereka menggunakan berbagai- 
bagai cara untuk melindungi hakikat establishment- 
establishment itu, yang ditubuh dan dibantu mereka 
dari segi ekonomi, politik dan idea. Mereka 
menyediakan untuk establisment-establisment itu 
segala sarana perlindungan dengan menggunakan 
biro-biro perisik dan alat-alat media massa 
antarabangsa mereka, malahan menggunakan segala 
daya, tipu helah dan pengalaman yang dimiliki 
mereka. Kaum Ahlil-Kitab dan kaum mulhidin 
bekerjasama menghulurkan berbagai-bagai bantuan 
kepada establishment-establishment ini supaya dapat 
melaksanakan tugas ini yang, belum lagi dapat 
diselesaikan oleh Peperangan-peperangan Salib 
dahulu dan sekarang, di mana Peperangan- 
peperangan Salib ini merupakan satu konflik terbuka 
di antara Islam dan musuh-musuhnya yang lahir dan 
terbuka. 

Orang-orang yang lurus yang mendakwa diri 
mereka sebagai "orang-orang Islam" telah tertipu 
dengan label yang palsu ini. Di antara mereka 
termasuk ramai penda'wah Islam di dunia ini. Oleh 
kerana itu mereka merasa keberatan untuk 
menghapuskan label palsu yang menyembunyikan 
jahiliyah di sebaliknya. Mereka keberatan untuk 
menyifatkan establishment-establishment ini dengan 
sifat-sifatnya yang sebenar yang tersembunyi di 
sebalik label yang mengelirukan itu, iaitu sifat-sifat 
syirik dan kufur yang terang-terangan. Mereka 
keberatan untuk menyifatkan orang-orang yang 
berminat dengan establishment-establishment ini 
dengan sifat-sifat mereka yang sebenar. Semuanya ini 
menghalangkan titik tolak perjuangan Islam yang 
haqiqi dan sempurna untuk menghadapi jahiliyah ini 
secara terang-terangan tanpa merasa keberatan dan 
bersalah untuk menyifatkan nya dengan sifat-sifatnya 
yang sebenar yang wujud di alam kenyataan. 

Demikianlah label yang palsu itu melaksanakan 
fungsi yang merbahaya, iaitu melumpuhkan 
pergerakan-pergerakan kebangkitan Islam dan 
menjadi penghalang bagi kesedaran yang sebenar 
dan titik tolak perjuangan yang sebenar untuk 
menghadapi jahiliyah abad dua puluh yang berusaha 
untuk menghapuskan sisa-sisa akar umbi agama 
Islam . 2 

Para penda'wah yang lurus itu - pada hemat saya 
lebih merbahaya kepada pergerakan-pergerakan 
kebangkitan Islam dari musuh-musuh Islam yang hati- 
hati, yang memasang label Islam di atas establisment- 
establisment, pergerakan-pergerakan, trend-trend 
pemikiran, gagasan-gagasan, nilai-nilai dan tradisi- 
tradisi yang diwujud dan dibantu oleh mereka untuk 
menghapuskan agama Islam. 

Agama islam tetap menang selama-lamanya apabila 
kesedaran terhadap hakikatnya dan terhadap hakikat 
jahiliyah sampai ke tahap yang tertentu di dalam hati 
kelompok Muslimin, di mana-mana zaman dan 
tempat sekali pun. Bahaya yang haqiqi yang 
mengancam agama ini bukannya terletak .pada 
musuh-musuhnya yang kuat, hati-hati dan terlatih, 
malah terletak pada kawan-kawannya ’yang lurus, 
tertipu dan merasa keberatan dan bersalah pada 
bukan tempatnya, kawan-kawannya yang 
membiarkan musuh-musuh mereka berselindung di 
sebalik label yang menipu Islam, sedangkan mereka 
menyerang Islam di sebalik label yang palsu itu. 

Kewajipan pertama para penda'wah islam di muka 
bumi ini ialah menghapuskan label-label palsu yang 
dipasang pada establisment-establisment jahiliyah, 
label-label yang mempertahankan establishment- 
establishment yang ditubuhkan untuk menghapuskan 
akar umbi agama Islam di seluruh dunia ini. Yang 
harus menjadi titik tolak perjuangan mana-mana 
pergerakan Islam ialah menelanjangi jahiliyah dari 
baju-bajunya yang palsu dan mendedahkannya 


dengan hakikatnya yang sebenar, iaitu hakikat syirik 
dan kufur, juga menyifatkan manusia-manusia 
dengan sifat-sifat yang mempotretkan realiti mereka 
yang sebenar supaya pergerakan Islam dapat 
menghadapi mereka dengan tindakan yang 
sempurna, juga supaya manusia-manusia itu sendiri 
menyedari kedudukan yang sebenar yang diakhiri 
mereka, iaitu hakikat kedudukan yang diakhiri oleh 
kaum Ahlil-Kitab sebagaimana yang diterangkan oleh 
Allah Yang Maha Bijaksana dan mendalam ilmu-Nya, 
semoga kesedaran itu merangsangkan mereka untuk 
mengubahkan keadaan diri mereka supaya Aliah 
mengubahkan keseksaan, kecelakaan dan 
penderitaan pedih yang sedang dialami mereka. 

Segala perasaan keberatan yang bukan pada 
tempatnya yang wajar, segala penipuan dengan kulit 
luar, dengan fenomena-fenomena yang lahir dan 
dengan label-label palsu merupakan penghalang bagi 
titik tolak perjuangan yang pertama bagi mana-mana 
pergerakan Islamiyah di semua tempat di bumi ini, 
dan akan membolehkan musuh-musuh Islam 
menjalankan tipu daya mereka dengan usaha 
memasang label-label palsu setelah terbongkar rahsia 
pergerakan "Ataturk" di dalam sejarah moden dan 
menyebabkan pergerakan itu lemah untuk mara 
setapak lagi setelah dihapuskan sistem khilafah, yang 
merupakan fenomena terakhir dari fenomena- 
fenomena perpaduan Islam yang berlandaskan 
'aqidah. Ini memandangkan kerana tembelang tujuan 
pergerakan itu telah terbuka begitu jelas 
menyebabkan seorang penulis Kristian yang sangat 
pintar dan lihai iaitu Wilfred Canlwell Smith menulis 
di dalam bukunya "Islam Di Dalam Sejarah Moden", 
di mana beliau sekali lagi ' berusaha melindungi 
pergerakan Ataturk dan menolak tuduhan tidak 
percayakan Allah dari pergerakan itu dan seterusnya 
menganggapkan pergerakan itu sebagai satu 
pergerakan kebangkitan islam yang paling agung dan 
paling betul di dalam sejarah moden! II 


(Kumpulan ayat-ayat 36 - 37) 

"Sesungguhnya bilangan bulan-bulan di sisi Allah ialah dua 
belas bulan yang tercatat di dalam kitab Allah pada hari Dia 
menciptakan langit dan bumi dan di antaranya ialah empat 
Bulan Haram. Itulah ketetapan agama yang lurus. Oleh 
sebab itu janganlah kamu menzalimi diri kamu di dalam 
bulan-bulan haram itu. Dan perangilah kaum Musyrikin 
seluruhnya sebagaimana mereka memerangi kamu 
seluruhnya dan ketahuilah bahawa Allah tetap bersama para 
Muttaqin(36). Sesungguhnya perbuatan mengundurkan 
Bulan Haram itu menambahkan kekafiran, dengan 
perbuatan itu menyebabkan orang-orang kafir menjadi 
sesat, mereka menghalalkannya pada satu tahun dan 
mengharamkannya pada tahun yang lain agar mereka dapat 
menyesuaikan dengan bilangan bulan yang diharamkan 
Allah. Oleh itu mereka menghalalkan apa yang telah 
diharamkan Allah. Mereka dipesonakan syaitan memandang 
baik perbuatan mereka yang buruk, dan Allah tidak memberi 
hidayat kepada golongan manusia yang kafir". 07) 


(Latar belakang dan pokok pembicaraan) 

Bahagian ayat-ayat ini merupakan selingan untuk 
menghapuskan halangan-halangan untuk keluar 
berjihad menentang angkatan tentera Roman dan 
sekutu-sekutunya yang terdiri dari orang-orang Arab 
yang beragama Kristian di utara 'Semenanjung Tanah 
Arab, ini disebabkan kerana seruan menyertai di 
dalam Peperangan Tabuk ini berlaku di dalam bulan 
Rejab, yang merupakan salah satu dari bulan-bulan 
haram. Tetapi di sana ada sesuatu sebab yang 
mempunyai hubungan dengan kejadian ini, iaitu 
bulan Rejab pada tahun ini bukannya berada di dalam 
masanya yang haqiqi akibat perbuatan 
mengundurkan Bulan Haram yang disebut di dalam 
ayat yang kedua sebagaimana kami akan terangkan 
nanti. Mengikut riwayat, bulan Zulhijjah pada tahun 
itu juga bukannya berada dalam masanya yang 
haqiqi, malah ia berada di dalam bulan Zulkaedah. Di 
sini seolah-olah bulan Rejab berada di dalam bulan 
Jamadii-akhir. Kekacauan ini berlaku akibat 
kekacauan jahiiiyah dalam mematuhi tradisi-tradisinya 
dan ketiadaan komitmen yang tetap menjunjung 
pantang larang mereka kecuali komitmen secara kulit 
luar sahaja, juga akibat dari ta'wilan-ta'wilan dan 
fatwa-fatwa yang terbit dari manusia, kerana urusan 
menentukan halal dan haram di zaman jahiiiyah 
adalah diserahkan kepada manusia. 

Keterangan isu ini ialah begini: Allah S.W.T. telah 
mengharamkan bulan-bulan haram yang empat, iaitu 
tiga bulan yang berturut-turut: Zulkaedah, Zulhijjah 
dan Muharam dan bulan keempat yang menunggal 
ialah bulan Rejab. Yang jelasnya pengharaman ini 
adalah disertakan dengan kefardhuan haji pada 
bulan-bulannya yang diketahui umum sejak Nabi 


Ibrahim dan Ismail lagi. Walaupun banyak perubahan- 
perubahan - yang telah dilakukan oleh orang-orang 
Arab di dalam agama Ibrahim dan walaupun 
penyelewengan-penyelewengan itu begitu kuat 
berlaku di zaman jahiiiyah mereka sebelum Islam, 
namun mereka tetap kekal menghormati bulan-bulan 
haram ini, kerana pertaliannya dengan musim haji 
yang menjadi asas kehidupan penduduk-penduduk 
negeri Hijaz terutama penduduk Makkah agar di sana 
wujudnya suasana aman damai yang meliputi 
Semenanjung Tanah Arab di mana dapat 

dilangsungkan musim haji, pergerakan berpindah dan 
aktiviti perniagaan pada musim itu. 

Kemudian selepas itu setengah-setengah qabilah 
Arab menghadapi keperluan-keperluan yang 
bertentangan dengan tradisi pengharaman bulan- 
bulan ini. Di sini bermulalah permainan hawa nafsu 
dan muncullah orang yang memberi fatwa 
menghalalkan salah satu dari bulan-bulan haram itu 
dengan jalan mengundurkan bulan itu pada satu 
tahun dan mendahulukannya pada tahun yang lain, 
dengan demikian bilangan bulan-bulan yang 

diharamkan itu tetap empat, tetapi tubuh bulan-bulan 
itu sendiri berubah-berubah "agar mereka dapat 
menyesuaikan dengan bilangan bulan yang 
diharamkan Aliah. Oleh itu mereka menghalalkan apa 
yang telah diharamkan Allah". Apabila berlaku di 
dalam tahun yang kesembilan ini,- di mana bulan 
Rejab yang haqiqi bukan bulan Rejab tahun itu dan 
bulan Zulhijjah yang haqiqi bukannya bulan Zulhijjah 
tahun itu, malah bulan Rejab yang haqiqi ialah bulan 
Jamadilakhir tahun itu dan bulan Zulhijjah yang haqiqi 
ialah bulan Zulkaedah tahun itu, sedangkan seruan 
berperang berlaku dalam bulan Jamadii-akhir, tetapi 
bulan ini berada dalam bulan Rejab dari segi nama 
dengan sebab perbuatan mereka yang 
mengundurkan Bulan Haram. Oleh sebab itulah 
turunnya ayat-ayat ini untuk membatalkan amalan 
mengundurkan Bulan Haram ini dan untuk 
menyatakan bahawa perbuatan ini pada dasarnya 
adalah bertentangan dengan agama Allah yang telah 
menentukan kuasa menghalal dan mengharam (kuasa 
perundangan seluruhnya) itu sebagai kuasa yang 
khusus bagi Allah sahaja dan perbuatan mana-mana 
manusia menggunakan kuasa ini tanpa izin Allah 
adalah satu perbuatan yang kufur, malah 
menambahkan kekufuran. Oleh kerana itu ayat ini 
menghapuskan kekeliruan yang berkecamuk di dalam 
hati kaum Muslimin (kononnya peperangan di bulan 
itu) bererti menghalalkan bulan Rejab dan sekaligus 
menjelaskan sesuatu dasar dari dasar-dasar 'aqidah 
yang asasi, iaitu kuasa membuat undang-undang 
halal dan haram itu hanya tertentu bagi Allah sahaja, 
sambil menghubungkan hakikat ini dengan kuasa asal 
yang menciptakan seluruh alam buana ini, iaitu pada 
hari Allah menciptakan langit dan bumi. Kuasa 
mengadakan undang-undang dan peraturan bagi 
manusia merupakan cabang dari kuasa Allah yang 
telah mengadakan undang-undang bagi seluruh alam 
buana termasuk manusia. Sebarang penyelewengan 
dari dasar ini bererti bertentangan dengan dasar 
penciptaan dan pembinaan alam buana ini, malah 

perbuatan ini menambahkan kekufuran dan 
menyesatkan orang-orang yang kafir. 3 

Ada satu hakikat lagi yang dijelaskan oleh nas-nas 
ini, iaitu hakikat yang ada kaitannya dengan 
penjelasan yang tejah dibuat secara langsung di 
dalam bahagian ayat-ayat yang silam, iaitu kaum 
Ahlil-Kitab itu dianggap sebagai kaum Musyrikin dan 
digabungkan dalam kumpulan kaum Musyrikin dari 
segi permusuhan mereka terhadap Islam dan 
kewajipan kaum Muslimin berjihad menentang 
mereka. Perintah memerangi mereka yang 
terkandung dalam ayat itu merangkumi seluruh 
mereka iaitu seluruh kaum Musyrikin dan seluruh 
kaum Ahlil-Kitab 'sebagaimana mereka memerangi 
seluruh kaum Muslimin. Perkara ini merupakan 
hakikat yang diakui oleh realiti sejarah dan dijelaskan 
oleh pernyataan-pernyataan dari Allah sendiri. 
Pernyataan-pernyataan itu menerangkan adanya 
persamaan matlamat di antara kaum Musyrikin dan 
kaum Ahlil-Kitab terhadap Islam dan kaum Muslimin 
dan wujudnya barisan bersama di antara mereka 
apabila peperangan itu bertujuan untuk 
mengganyang Islam dan kaum Muslimin walaupun di 
antara mereka sebelum ini telah tercetus 
permusuhan-permusuhan, pembalasan-pembalasan 
dendam dan perselisihan faham dalam pentafsiran- 
pentafsiran yang berhubung dengan 'aqidah mereka. 
Semuanya itu tidak menjejaskan hasrat perpaduan 
mereka untuk menghalang kemaraan Islam dan tidak 
menghalangkan kerjasama mereka untuk 
melenyapkan kewujudan Islam. 

Hakikat yang terakhir ini yang menjelaskan bahawa 
kaum Ahlil-Kitab adalah kaum Musyrikin yang sama 
dengan kaum Musyrikin Arab dan kedua-dua 
golongan ini bekerjasama memerangi seluruh kaum 
Muslimin dan kerana itu kaum Muslimin wajib 
memerangi seluruh mereka, kemudian hakikat ini 
ditokok pula kepada hakikat yang pertama iaitu 
perbuatan mengundurkan Bulan Haram adalah suatu 
perbuatan yang menambahkan kekafiran kerana ia 
mengadakan undang-undang dan peraturan yang 
berlainan dari undang-undang dan peraturan ■ yang 
telah diturunkan Allah. Ini adalah satu perbuatan 
kufur yang ditokok kepada kekufuran i‘tiqad yang 
menambahkan lagi kekafiran itu. Kedua-dua hakikat 
ini merupakan titik kesesuaian yang mengikat kedua- 
dua ayat ini dengan ayat-ayat sebelumnya dan ayat- 
ayat kemudiannya di dalam rangkaian ayat-ayat ini 
yang memperkatakan tentang halangan-halangan 
yang menghalangkan mereka dari keluar berperang di 
dalam Peperangan Tabuk, di samping menghalangkan 
titik tolak perjuangan islam terhadap kaum Musyrikin 
dan kaum Ahlil- Kitab. 


3 Lihat bab dalam buku J* 


(Pentafsiran ayat-ayat 36 - 37) 

Tipu Helah Menundakan Bulan Haram 

* Sesungguhnya bilangan bulan-bulan di sisi Allah ialah dua 
belas bulan yang tercatat di dalam kitab Allah pada hari Dia 
mendptakan langit dan bumi dan di antaranya ialah empat 
Bulan Haram. Itulah ketetapan agama yang lurus...."(36) 

Ayat ini merujukkan "ukuran zaman" dan 
penentuan peredarannya kepada tabi'at alam buana 
yang difitrahkan oleh Allah dan kepada asal kejadian 
langit dan bumi. Ia mengisyaratkan bahawa di sana 
wujudnya satu peredaran zaman yang tetap yang 
dibahagikan kepada dua belas bulan dan ketetapan 
peredaran ini dibuktikan dengan ketetapan bilangan 
bulan-bulan. Oleh sebab itu ia tidak lebih dalam satu 
peredaran dan kurang dalam satu peredaran yang 
lain. Semuanya tercatat dalam kitab Allah yakni di 
dalam undang-undang-Nya yang menjadi asas 
peraturan alam ini. Peredaran zaman itu tetap beredar 
mengikut peraturannya, ia tidak meleset dan terdedah 
kepada kekurangan dan kelebihan, kerana ia beredar 
mengikut satu undang-undang yang tetap. Itulah 
undang-undang alam yang dikehendaki Allah sejak 
hari Dia mendptakan langit dan bumi. 

Isyarat ayat ini yang membuktikan kemantapan 
undang-undang alam yang dijadikan sebagai kata 
pengantar untuk mengharamkan bulan-bulan haram 
dan menentukan nama-namanya adalah bertujuan 
untuk menjelaskan bahawa penentuan dan 
pengharaman ini merupakan sebahagian dari undang- 
undang Allah yang sama tetap dengannya, yang tidak 
harus diubah mengikut kehendak nafsu dan tidak 
harus diganjak dahulu dan kemudian, kerana ia 
serupa dengan pusingan peredaran zaman yang 
berlaku dengan perencanaan yang tetap mengikut 
undang-undang yang tidak pernah berubah: 

"Itulah ketetapan agama yang lurus." 

Agama ini adalah sesuai dengan undang-undang 
alam yang kukuh yang menjadi asas tegaknya langit 
dan bumi sejak Allah mendptakan keduanya. 

Demikianlah nas yang pendek ini mengandungi satu 
rangkaian yang panjang dari pengertian-pengertian 
dan maksud-maksud yang menarik yang mengiringi, 
merintis jalan dan menguatkan satu sama lain, la 
merangkumi berbagai-bagai hakikat alam, yang mana 
sains moden bekerja dengan sungguh-sungguh untuk 
sampai kepada hakikat-hakikat itu dengan 
perantaraan berbagai-bagai method ujikajinya. Nas ini 
juga menghubungkan di antara undang-undang fitrah 

kejadian alam buana dengan lunas-lunas agama ini 
dan fardhu-fardhunya untuk menyatakan di daiam 
hati dan fikiran manusia betapa mendalam akar 
umbinya agama ini, betapa kukuh dan lama asas- 
asasnya. Semuanya itu diungkap dalam dua puluh 
satu kalimat yang pada lahirnya kelihatan biasa, 
ringkas, mudah di faham dan lumrah. 



"Itulah ketetapan agama yang lurus. Oleh sebab itu 
janganlah kamu menzalimi diri kamu di dalam bulan-bulan 
haram itu... "(36) 


Maksudnya, janganlah kamu menzalimi diri kamu di 
dalam bulan-bulan haram ini, yang mana 
pengharamannya berhubung rapat dengan undang- 
undang alam yang menjadi asas tegaknya langit dan 
bumi. Undang-undang itu ialah Allah itulah Pengatur 
undang-undang manusia dan Dialah juga Pengatur 
undang-undang alam. Justeru itu janganlah kamu 
menzalimi diri kamu dengan perbuatan menghalalkan 
pengharaman bulan-bulan itu yang telah dikehendaki 
Allah untuk menjadikan bulan-bulan itu satu tempoh 
yang aman, istirehat dan damai agar kamu tidak 
melanggar kehendak Allah, kerana perbuatan 
melanggar kehendak Allah adalah menzalimi diri 
sendiri dan mendedahkan kepada 'azab Allah pada 
hari Akhirat dan kepada ketakutan dan kegelisahan di 
dunia apabila seluruh masa menjadi neraka 
peperangan di mana tiada gencatan senjata dan tiada 
aman damai. 



“Dan perangilah kaum Musyrikin seluruhnya sebagaimana 
mereka memerangi kamu seluruhnya... " (36) 


Perintah ini harus dilakukan pada bulan-bulan yang 
lain dari bulan-bulan haram selama kaum Musyrikin 
tidak memulakan peperangan itu, dan andainya 
mereka memulakan peperangan itu di dalam bulan- 
bulan haram, maka peperangan itu wajiblah 
ditentang dengan peperangan, kerana keengganan 
melawan dari satu pihak akan melemahkan kekuatan 
pihak yang baik yang diharap dapat mengawal, 
memelihara kehormatan-kehormatan dan 
mencegahkan kekuatan jahat yang menceroboh, 
kekuatan yang menimbulkan kerosakan di bumi dan 
mengacau-bilaukan undang-undang. Oleh sebab itu 
tindakan menentang pencerobohan dalam situasi 
yang seperti ini merupakan sarana untuk memelihara 
kehormatan bulan-bulan haram dari pencerobohan 
dan penghinaan. 



"Dan perangilah kaum Musyrikin seluruhnya sebagai-mana 
mereka memerangi kamu seluruhnya.... " (36) 


Maksudnya, perangilah seluruh mereka tanpa 
dikecualikan seorang atau sekumpulan pun dari 
mereka kerana mereka juga memerangi kamu tanpa 
dikecualikan seorang atau sekumpulan pun dari 
kamu. Peperangan ini pada hakikatnya ialah 
peperangan di antara syirik dan tauhid, di antara 
kekufuran dan keimanan dan di antara hidayat dan 
kesesatan. la merupakan pertarungan di antara dua 
kem yang berbeza, yang tidak mungkin wujud di 
antara keduanya perdamaian yang berkekalan dan 
tidak mungkin diadakan di antara keduanya sesuatu 
persetujuan yang sempurna, kerana perselisihan di 
antara keduanya bukanlah perselisihan secara 
kebetulan atau perselisihan juzu', bukan perselisihan 
kerana kepentingan-kepentingan yang boleh 
dicarikan jalan penyelesaian dan bukan perselisihan 
kerana garis-garis sempadan yang boleh diaturkan 
semula. Umat Muslimin akan tertipu tentang hakikat 
pertarungan di antara mereka dengan kaum 
Musyrikin iaitu kaum paganisme dan kaum Ahlil-Kitab 
jika mereka memahami atau difahamkan bahawa 
pertarungan ini ialah pertarungan ekonomi atau 
pertarungan perkauman atau pertarungan kerana 
tanah air atau pertarungan strategik. Tidak sekali-kali 
begitu, la adalah pertarungan 'aqidah sebelum segala 
pertarungan yang lain, pertarungan sistem hidup yang 
lahir dari 'aqidah ini. 4 Di dalam pertarungan ini 
penyelesaian-penyelesaian separuh-paruh tidak 
berguna dan ia tidak boleh diselesaikan dengan 
perjanjian-perjanjian dan tindak-tanduk muslihat, la 
hanya boleh diselesaikan dengan peperangan dan 
perjuangan yang total. Itulah Sunnatullah yang tidak 
berubah dan itulah undang-undang Allah yang 
ditegakkan di atasnya langit dan bumi, 'aqidah- 
'aqidah dan agama-agama, dhamir dan hati. Itulah 
undang-undang yang tercatat di dalam kitab Allah 
sejak hari Allah menciptakan langit dan bumi. 


"Dan ketahuilah bahawa Allah tetap bersama para 
Muttagin. "06) 


Oleh kerana kemenangan akan dicapai oleh mereka 
yang menahankan diri dari mencabul perkara-perkara 
yang diharamkan Allah, menghalalkan perkara- 
perkara yang dilarangkan Allah dan mengubahkan 
undang-undang Allah. Oleh kerana itu kaum 
Muslimin tidak seharusnya berhenti dari memerangi 
kaum Musyrikin umumnya dan tidak seharusnya 
merasa takut untuk melancarkan jihad yang syumul. 
Itulah jihad fi Sabilillah, di mana mereka berhenti di 
garis-garis batasnya dan adab-adab caranya, dan 
dengan jihad inilah mereka bertawajjuh kepada Allah, 
bermuraqabah dengan-Nya dalam keadaan-keadaan 
sulit dan keadaan-keadaan nyata. Mereka tetap akan 
mencapai kemenangan, kerana Allah bersama mereka 
dan sesiapa yang Allah bersama dengannya, maka 
tidak syak lagi ia akan mendapat kemenangan. 


Lihat bab 4ii vi asi 'i” dalam buku 

“Sesungguhnya perbuatan mengundurkan Bulan Haram itu 
menambahkan kekafiran, dengan perbuatan itu 
menyebabkan orang-orang kafir menjadi sesat mereka 
menghalalkannya pada satu tahun dan mengharamkannya 
pada tahun yang lain agar mereka dapat menyesuaikan 
dengan bilangan bulan yang diharamkan Allah. Oleh itu 
mereka menghalalkan apa yang telah diharamkan Allah. 
Mereka dipesonakan syaitan memandang baik perbuatan 
mereka yang buruk dan Allah tidak memberi hidayat kepada 
golongan manusia yang kafir."07) 


Ujar Mujahid r.a.: Ada seorang lelaki dari Bani 
Kinanah datang setiap tahun di musim haji dengan 
menunggang himar kepunyaannya. Lalu dia berkata: 
"Wahai sekalian yang hadir! Aku tidak boleh dicela 
dan dikecewa dan kata-kata aku tidak boleh ditolak. 
Kami telah mengharamkan buian Muharam dan 
mengundurkan bulan Safar". Kemudian apabila 
datang tahun depan selepasnya dia mengeluarkan 
perkataan yang sama dan berkata: "Kami telah 
mengharamkan bulan Safar dan mengundurkan bulan 
Muharam". Itulah maksud firman Allah "agar mereka 
dapat menyesuaikan dengan bilangan bulan yang 
telah diharamkan Allah". Ujar Mujahid: laitu empat 
bulan. Dan dengan itu bererti mereka menghalalkan 
apa yang telah diharamkan Allah dengan 
mengundurkan Bulan Haram ini. 


ditentukan Allah dengan sebab ia menghalalkan 
bulan Muharam. Di dalam gambaran yang kedua, 
diharamkan tiga bulan dalam satu tahun dan pada 
tahun yang lain diharamkan lima bulan. Jadi jumlah 
bulan-bulan yang diharamkan itu ialah lapan bulan 
dengan purata empat bulan setahun, tetapi 
pengharaman bulan Muharam telah luput pada salah 
satu dari dua tahun dan kehalalan bulan Safar juga 
luput pada tahun yang keduanya. 

Kedua-duanya merupakan perbuatan menghalalkan 
apa yang diharamkan Allah dan merupakan 
perbuatan melanggar peraturan Allah. 

"Menambahkan kekafiran...."(37) 


laitu kekafiran kerana menggunakan kuasa 
perundangan kemudian ditambahkan kekafiran ini 
kepada kekafiran i'tiqad. 

, S* 4 ^ j 

"Menyebabkan orang-orang kafir menjadi sesat..."(37) 


Mereka tertipu dengan perbuatan mempermain- 
main, mengubah dan menta'wilkan undang-undang 
dan peraturan Allah. 



"Mereka dipesonakan syaitan memandang baik perbuatan 
mereka yang buruk..."(37) 


Kerana itu mereka memandang perbuatan mereka 
yang keji itu sebagai baik, perbuatan mengubahkan 
peraturan Allah yang buruk itu sebagai bagus dan 
cantik, sedangkan mereka tidak menyedari bahawa 
perbuatan-perbuatan ini menyebabkan mereka 
berada di dalam kesesatan dan kekafiran yang 
semakin bertambah berat. 


Ujar Abdul Rahman ibn Zayd ibn Aslam. Lelaki dari 
Bani Kinanah ini bernama al-Kalammas yang hidup di 
dalam jahiliyah. Orang-orang Arab di zaman jahiliyah 
tidak menyerang satu sama lain di dalam Bulan 
Haram. Apabila seorang menemui . orang yang 
membunuh bapanya di bulan-bulan itu ia tidak akan 
menyerangnya, tetapi bagi lelaki ini ia berkata: 
"Keluarkan kami! "Jawabnya "Kita undurkannya 
sahaja pada tahun ini. Kedua-duanya ialah bulan 
Muharam dan bulan Safar. Pada tahun hadapan kita 
qada' dan jadikan kedua-duanya Bulan Haram". Ujar 
Abdul Rahman, lelaki itu telah berbuat begitu dan 
apabila tiba tahun hadapan dia berkata: "Jangan 
berperang di bulan Safar dan haramkan bulan itu 
bersama . bulan Muharam. Kedua-duanya 
diharamkan". 

Inilah dua cerita mengenai ayat ini dan merupakan 
dua bentuk pengunduran Bulan Haram. Dalam 
gambaran yang pertama diharamkan bulan Safar 
sebagai ganti bulan Muharam, kerana bilangan bulan- 
bulan yang diharamkan itu ialah empat bulan, tetapi 
bulan-bulan itu bukannya bulan-bulan yang 





"Dan Allah tidak memberi hidayat kepada manusia yang 
kafir. "07) 


laitu orang-orang yang menutup hati mereka dari 
hidayat dan menyembunyikan bukti-bukti hidayat dari 
hati mereka dan dengan perbuatan ini mereka wajar 
ditinggalkan Allah di dalam kegelapan dan kesesatan. 


(Kumpulan ayat-ayat 38 - 41) 

"Wahai orang-orang yang beriman! Mengapa jika dikatakan 
kepada kamu: Keluarlah beramai-ramai berperang untuk 
Sabilullah, lantas kamu merasa keberatan dan ingin duduk 
tidak bergerak di bumi ? Apakah kamu lebih berpuas hati 
dengan kehidupan dunia dari kehidupan Akhirat? 
Sedangkan keni'matan hidup dunia hanya sedikit sahaja 
dibandingkan dengan keni'matan hidup di Akhirat(38). Jika 
kamu tidak keluar beramai-ramai untuk berperang nescaya 
Allah akan menyeksakan kamu dengan azab yang amat 
pedih dan menukarkan kamu dengan satu kaum yang lain 
dan kamu tidak dapat mendatangkan sesuatu kemudharatan 
kepada-Nya, dan Allah Maha Berkuasa di atas segala 
sesuatu(39). Jika kamu tidak menolongnya (Nabi 
Muhammad), maka sesungguhnya Allah telah pun 
menolongnya ketika ia diusir (dari Makkah) oleh orang-orang 
kafir dan ketika kedua-duanya berlindung di dalam gua, di 
mana ia berkata kepada sahabatnya (Abu Bakr): Janganlah 
anda berdukacita kerana Allah bersama kita lalu Allah 
menurunkan ketenteraman-Nya ke atasnya dan 
membantunya dengan bala tentera-Nya (malaikat) yang 
tidak dapat dilihat oleh kamu dan Allah jadikan kalimat 
orang-orang kafir itu berada di tempat yang paling rendah, 
sedangkan Kalimatullah itulah kalimat yang paling tinggi dan 
Allah Maha Perkasa dan Maha Bijaksana(40). Keluarlah 
beramai-ramai berperang dalam semua keadaan, baik dalam 
keadaan ringan mahupun dalam keadaan berat. Dan 
berjihadlah dengan harta benda dan jiwa raga kamu untuk 
Sabilullah, kerana perjuangan itu lebih baik kepada kamu 
jika kamu mengetahui". (41). 

Kerahan Untuk Menghadapi Peperangan Mu'tah 

Bahagian ini dari rangkaian ayat-ayat surah ini 
adalah ditarjihkan turun selepas perintah kerahan am 
bagi Peperangan Tabuk. Pada ketika itu Rasulullah 


mendapat berita bahawa angkatan bala tentera 
Roman telah dikumpulkan di perbatasan 
Semenanjung Tanah Arab di Syam untuk memerangi 
beliau, dan Sri Maharaja Heraclius telah memberi 
perbelanjaan setahun kepada sahabat-sahabat 
baginda. Turut serta dalam angkatan mereka ialah 
suku-suku Arab yang terdiri dari suku-suku Lakhm, 
Juzam, 'Amilah dan Ghassan, dan mereka telah 
menghantar pasukan-pasukan printis mereka ke 
Balqa' dari jajahan Syam. Beliau mengerah orang 
ramai supaya keluar memerangi angkatan Roman. 
Kebiasaan Rasulullah s.a.w. jarang keluar di dalam 
sesuatu peperangan melainkan beliau sembunyikan 
peperangan itu dengan sesuatu yang lain sebagai 
salah satu muslihat peperangan kecuali Peperangan 
Tabuk kerana beliau telah mengumumkan dengan 
terus terang kerana tempat peperangan itu jauh dan 
waktunya sangat sulit disebabkan panas, di mana 
bayang-bayang begitu selesa, buah-buahan sedang 
masak dan membuat orang ramai lebih suka menetap 
di kampung halaman masing-masing. Di waktu inilah 
mula lahirnya gejala-gejala yang tidak sihat di dalam 
masyarakat islam yang telah kami jelaskannya dalam 
kata pengantar surah ini, dan di waktu inilah juga 
kaum Munafiqin mendapat peluang-peluang untuk 
mematahkan semangat perjuangan kaum Muslimin. 
Mereka berkata-kata, "Janganlah kamu keluar 
berperang di musim panas". Mereka menakutkan- 
nakutkan kaum Muslimin dengan 'perjalanan yang 
jauh dan dengan kekuatan angkatan tentera Roman. 
Faktor-faktor ini membuat setengah-setengah orang 
ramai keberatan untuk keluar berperang. Inilah 
persoalan yang dihuraikan oleh ayat tadi. 

(Pentafsiran ayat-ayat 38 - 41) 

"Wahai orang-orang yang beriman! Mengapa jika dikatakan 
kepada kamu: Keluarlah beramai-ramai berperang untuk 
Sabilullah, lantas kamu merasa keberatan dan ingin duduk 
tidak bergerak di bumi ? Apakah kamu lebih berpuas hati 
dengan kehidupan dunia dari kehidupan Akhirat? 
Sedangkan keni'matan hidup dunia hanya sedikit sahaja 
dibandingkan dengan keni'matan hidup di Akhirat(38). Jika 
kamu tidak keluar beramai-ramai untuk berperang nescaya 
Allah akan menyeksakan kamu dengan azab yang amat 
pedih dan menukarkan kamu dengan satu kaum yang lain 
dan kamu tidak dapat mendatangkan sesuatu kemudharatan 
kepada-Nya, dan Allah Maha Berkuasa di atas segala 
sesuatu(39). Jika kamu tidak menolongnya (Nabi 

Muhammad), maka sesungguhnya Allah telah pun 
menolongnya ketika ia diusir (dari Makkah) oleh orang-orang 
kafir dan ketika kedua-duanya berlindung di dalam gua, di 
mana ia berkata kepada sahabatnya (Abu Bakr): Janganlah 
anda berdukacita kerana Allah bersama kita lalu Allah 
menurunkan ketenteraman-Nya ke atasnya dan 

membantunya dengan bala tentera-Nya (malaikat) yang 
tidak dapat dilihat oleh kamu dan Allah jadikan kafir orang- 
orang kafir itu berada di tempat yang paling rendah, 
sedangkan Kalimatullah itulah kalimat yang paling tinggi dan 
Allah Maha Perkasa dan Maha Bijaksana(40). Keluarlah 
beramai-ramai berperang dalam semua keadaan, baik dalam 
keadaan ringan mahupun dalam keadaan berat Dan 
berjihadlah dengan harta benda dan jiwa raga kamu untuk 
Sabilullah, kerana perjuangan itu lebih baik kepada kamu 
jika kamu mengetahui."(41) 


Ayat-ayat yang dikemukakan tadi merupakan 
permulaan kecaman yang ditujukan kepada orang- 
orang yang ponteng dari keluar berperang, juga 
merupakan ancaman pertama bahawa mereka akan 
menerima padah yang buruk akibat mereka keberatan 
keluar berjihad fi Sabilillah. Ayat-ayat ini juga 
mengingatkan mereka tentang pertolongan Allah 
yang telah memberi kemenangan kepada Rasul-Nya 
sebelum adanya seorang yang lain bersama beliau 
dan seterusnya mengingatkan mereka tentang qudrat 
kuasa Allah yang berupaya mengulangi kemenangan 
itu tanpa kehadiran mereka dan di waktu ini mereka 
tidak mendapat sesuatu apa selain dari dosa ponteng 
dan cuai. 


Ketakutan Berperang Kerana Cintakan Dunia 


/y U 

"Wahai orang-orang yang beriman! Mengapa jika dikatakan 
kepada kamu: Keluarlah beramai-ramai berperang untuk 
Sabilillah, lantas kamu merasa keberatan dan ingin duduk 
tidak bergerak di bumi?"(38) 

Itulah keberatan cintakan dunia, itulah keberatan 
keinginan-keinginan dunia yang tamak dan itulah 
keberatan kefahaman-kefahaman dan pemikiran- 
pemikiran cintakan dunia. Itulah rasa keberatan 
kerana takut jiwa melayang dan harta kekayaan dunia 
hilang. Itulah keberatan kerana takut hilang 
keni'matan-keni'matan, kepentingan-kepentingan 
dan kesenangan. Itulah rasa keberatan kerana ingin 
hidup senang, istirehat dan stabil. Itulah rasa 
keberatan kerana hendak mempertahankan 
keselamatan diri yang fana, ajal yang terbatas dan 
matlamat hidup yang dekat. Itulah rasa keberatan dari 
tabi'at daging, darah dan tanah. Kata-kata 
dengan nada bunyinya yang berat telah 
menyampaikan semua bayangan dari pengertian ini. 
la menggambarkan dengan nada bunyinya tubuh 
yang rilek dan berat dan walaupun diangkat oleh 
beberapa orang dengan susah payah, namun ia terus 
jatuh juga ke bumi dengan berat kerana graviti bumi 
yang menarik tubuh itu ke bawah dan melawan daya 
terbang roh dan daya luncur cita-cita yang tinggi. 5 

Kesanggupan keluar berperang fi sabilillah 
merupakan gerak luncur yang terlepas dari ikatan 
bumi, merupakan penerbangan yang mengatasi berat 
daging dan darah. Dan merupakan kerealisasian 
konsep yang luhur pada manusia, di samping 
merupakan kemenangan unsur cita-cita tinggi yang 
wujud dalam diri manusia dan mengatasi unsur 
keterikatan dan keperluan, cita-cita untuk mencapai 
keabadian yang berkesinambungan dan mencapai 
keselamatan dari kefanaan yang tertentu: 



"Apakah kamu lebih berpuas hati dengan kehidupan dunia 
dari kehidupan Akhirat? Sedangkan keni'matan dunia itu 
hanya sedikit sahaja dibandingkan dengan keni'matan hidup 
di Akhirat. "(38) 

Tiada seorang Muslim yang beriman kepada Allah 
sanggup menolak kerahan berperang fi Sabilillah 
kecuali aqidahnya telah dimasuki sesuatu kecacatan 
dan kecuali keimanannya telah dilanda kelemahan. 
Oleh sebab itulah. Rasulullah s.a.w. telah bersabda: 

CJ Jj; Olo 

(JliiJI i... * . i * 


5 Mengikut qira'ah Hafas dan qira'ah ini memberi gambaran 
yang lebih kuat dari qira'ah (saling memberat- 

beratkan diri di bumi) 

" Barang siapa yang mati dengan tidak pernah berperang dan 
tidak pernah bercita<ita untuk berperang, nescaya ia mati di 
atas satu cabangan nifaq (hipokril)." 

Nifaq suatu kecacatan yang masuk ke dalam aqidah 
dan mengganggu kesihatan dan kesempurnaannya. 
Nifaqlah yang mendorong seorang yang beriman 
mengelakkan dirinya dari berjihad kerana takut mati 
dan jatuh miskin, sedangkan ajal di tangan Allah dan 
rezeki datang dari sisi Allah, dan keni'matan hidup 
dunia hanya sedikit sahaja dibandingkan dengan 
keni'matan hidup Akhirat. 


Oleh sebab itulah mereka diancam oleh firman 
Allah: 



"Jika kamu tidak keluar beramai-ramai untuk berperang 
nescaya Allah akan menyeksakan kamu dengan azab yang 
amat pedih dan menukarkan kamu dengan satu kaum yang 
lain dan kamu tidak dapat mendatangkan sesuatu 
kemudharatan kepada-Nya, dan Allah Maha Kuasa di atas 
segala sesuatu. "(39) 

Ayat ini ditujukan kepada golongan Muslimin yang 
tertentu dalam satu situasi yang tertentu, tetapi 
maksudnya merangkumi setiap orang yang beriman 
kepada Aliah, dan azab yang mengancam mereka 
bukan hanya azab di Akhirat sahaja, malah azab di 
dunia juga, iaitu 'azab kehinaan yang menimpa 
golongan Muslimin yang enggan berjihad dan 
berjuang, juga azab kekalahan kepada musuh, azab 
penafian dari kebaikan dan kebajikan dan azab 
dieksploitasi oleh musuh. Di samping 'azab-'azab ini 
semuanya, mereka mengalami kerugian jiwa dan 
harta benda berganda-ganda lebih banyak dari 
kerugian yang dialami mereka di dalam perjuangan 
dan jihad. Mereka mempersembahkan korban-korban 
di altar kehinaan berganda-ganda lebih banyak dari 
korban-korban yang diperlukan oleh maruah 
kehormatan jika mereka mempersembahkan tebusan 
kepadanya. Tiada umat yang meninggal jihad 
melainkan mereka akan ditimpakan Allah dengan 
azab kehinaan. Mereka terpaksa membayar dengan 
hina-dina berkali-kali lebih banyak dari apa yang 
diperlukan oleh perjuangan melawan musuh. 

"Dan menukarkan kamu dengan satu kaum yang lain . ". . (39) 

yang berdiri teguh di atas aqidah dan sanggup 
membayar harga kemuliaan dan mengalahkan 
musuh-musuh Allah: 



"Dan kamu tidak dapat mendatangkan sesuatu 
kemudharatan kepada-Nya. .."(39) 


Kamu tidak di nilaikan sedikit pun dan tidak 
dimasukkan dalam kiraan-Nya. 



"Dan Allah Maha Berkuasa di atas segala sesuatu. "(39) 

Dia berkuasa menghapuskan kamu dan 
menukarkan kamu dengan satu kaum yang lain. Dia 
berkuasa mengabaikan kamu dari penilaian dan 
kiraan. 

Peningkatan perasaan keunggulan yang mengatasi 
keberatan bumi dan kelemahan jiwa bererti 
menegakkan kewujudan insan yang mulia di samping 
menegakkan kehidupannya dalam erti kata hidup 
yang tinggi. Rasa keberatan dan keinginan tidak 
mahu bergerak dari bumi dan menyerah diri kepada 
ketakutan bererti membunuh kewujudan insan yang 
mulia di samping merupakan ketiadaan nilai dalam 
pertimbangan Allah dan di dalam kiraan roh yang 
membezakan manusia dari haiwan. 


Contoh Dari Peristiwa Hijrah 


Kemudian Allah membawa contoh dari inti sari 
sejarah yang diketahui mereka, di mana Allah 
menolong Rasul-Nya mendapat kemenangan tanpa 
apa-apa pertolongan dan setia kawan dari mereka. 
Kemenangan dan pertolongan itu hanya datang dari 
sisi Allah sahaja. Dia mengurniakan pertolongan itu 
kepada sesiapa yang dikehendaki-Nya: 


s'* ** 'Z. S'*** 

"Jika kamu tidak menolongnya (Nabi Muhammad), maka 
sesungguhnya Allah telah pun menolongnya ketika ia diusir 
(dari Makkah) oleh orang-orang kafir dan ketika kedua- 
duanya berlindung di dalam gua, di mana ia berkata kepada 
sahabatnya (Abu Bakr): Janganlah anda berdukacita kerana 
Allah bersama kita. Lalu Allah menurunkan ketenteraman- 
Nya ke atasnya dan membantunya dengan bala tentera-Nya 
(malaikat) yang tidak dapat di lihat oleh kamu dan Allah 
jadikan kalimat orang-orang kafir itu berada di tempat yang 
paling rendah, sedangkan Kalimatullah, itulah kalimat yang 
paling tinggi dan Allah Maha Perkasa dan Maha 
Bijaksana."(40) 


Peristiwa itu berlaku ketika kaum Quraisy merasa 
tidak senang terhadap Nabi Muhammad s.a.w. 
sebagaimana kuasa yang zalim selalunya tidak senang 
terhadap kalimat yang benar, yang tidak dapat ditolak 
dan ditanggung olehnya. Mereka telah mengaturkan 

berbagai-bagai konspirasi terhadap beliau dan pada 
akhirnya memutuskan untuk menghapuskan beliau. 
Lalu Allah memberitahu kepada beliau pakatan sulit 
yang telah dirancangkan mereka terhadap beliau dan 
mewahyukan kepadanya supaya keluar dari negeri 
Makkah. Beliau secara diam-diam keluar sendirian 
sahaja kecuali hanya ditemani oleh sahabatnya Abu 
Bakr as-Siddiq. Beliau keluar tanpa dikawal bala 
tentera dan tanpa membawa kelengkapan, 
sedangkan musuhnya ramai dan mempunyai 
kekuatan yang begitu nyata. Ayat-ayat yang berikut 
melukiskan pemandangan Rasulullah s.a.w. bersama 
sahabatnya: 



"Ketika keduanya berlindung di dalam gua." 

Sedangkan kaum Quraisy menurut jejak keduanya 
dan Abu Bakr as-Siddiq r.a. di waktu itu merasa 
begitu cemas bukan terhadap keselamatan dirinya, 
tetapi terhadap keselamatan sahabatnya s.a.w. Dia 
takut mereka dapat melihat keduanya dan 
menangkap sahabatnya yang dikasihi, lantas dia 
membisikkan kepada sahabatnya: "Jika salah seorang 
dari musuh itu melihat ke arah dua kakinya tentulah 
dia akan nampak kita berada di bawah kakinya", 
tetapi Rasulullah s.a.w. yang telah dilimpahkan Allah 
ketenteraman di dalam hatinya menenangkan hati 
sahabatnya seraya berkata: "Janganlah bimbang, 
walaupun kita hanya berdua, tetapi yang menigai (ke 
tiga) kita ialah Allah". 

Tetapi apakah akibatnya? Walaupun seluruh 
kekuatan fizikal berada di pihak musuh, dan 
Rasulullah s.a.w. bersama sahabatnya tidak 
mempunyai apa-apa kekuatan, namun Rasulullah 
s.a.w. telah mendapat kemenangan dari pertolongan 
Allah yang telah membantunya dengan bala tentera 
malaikat yang tidak dapat di lihat oleh manusia, 
sedangkan orang-orang kafir telah menerima 
kekalahan dan kehinaan: 

■ 

"Dan Allah jadikan kalimat orang-orang kafir berada di 
tempat yang paling rendah . " 

Sementara Kalimatullah tetap berada di tempat 
yang paling tinggi dan tetap menang, kuat dan lulus: 

"Sedangkan Kalimatullah itulah kalimat yang paling tinggi." 

Ada qira'ah yang membaca "Kalimatullah" dengan 
barisan di atas, tetapi qira'ah yang membaca dengan 
baris di hadapan itu memberi makna yang lebih kuat, 
kerana ia memberi makna penjelasan. Maksudnya, 
Kalimatullah itu adalah kalimat yang paling tinggi dari 
segi tabi'at dan dasar tanpa dikaitkan dengan sesuatu 



"Dan Allah Maha Perkasa dan Maha Bijaksana."(40) 

"Maha Perkasa" Tuhan yang tidak akan 
membiarkan para hamba kesayangan-Nya dihina, dan 
"Maha Bijaksana" Tuhan yang menentukan 
kemenangan dan pertolongan pada sa'atnya yang 
wajar kepada mereka yang berhak menerimanya. 

Itulah contoh bagaimana Allah menolong Rasul-Nya 
dan kalimat-Nya dan Allah berkuasa mengulangi 
pertolongan-Nya kepada golongan Muslimin yang lain 
yang tidak bertindak berat dan berlambat-lambat. 
Itulah satu contoh dari alam realiti jika mereka masih 
memerlukan bukti walaupun setelah mendapat 
penjelasan dari Allah. 

Di bawah bayangan contoh dari alam realiti yang 
berkesan ini Allah menyeru mereka supaya, seluruh 
mereka keluar berperang tanpa diganggu sebarang 
halangan jika mereka benar-benar ingin mendapat 
kebaikan di alam bumi dan di alam Akhirat: 



"Keluarlah beramai-ramai berperang dalam semua keadaan 
baik dalam keadaan ringan mahupun dalam keadaan berat 
Dan berjihadlah dengan harta benda dan jiwa raga kamu 
untuk Sabilullah, kerana perjuangan itu lebih baik kepada 
kamu jika kamu mengetahui."(41) 

■ Keluarlah berperang dalam segala keadaan dan 
berjihadlah dengan jiwa raga dan harta benda kamu 
dan janganlah mencari-cari alasan-alasan dan dalihan- 
dalihan dan janganlah tunduk kepada halangan- 
haiangan dan dalihan-daiihan. 



“Kerana perjuangan itu lebih baik kepada kamu jika kamu 
mengetahui."(41) 


Para Mu'minin, yang ikhlas telah memahami 
"kebaikan dalam perjuangan ini" lalu mereka keluar 
berperang walaupun dirintangi berbagai-bagai 
halangan dan walaupun mereka dapati berbagai- 
bagai keuzuran dan alasan di hadapan mereka, jika 
mereka mahu berpegang dengan alasan-alasan dan 
keuzuran-keuzuran itu. Lalu Allah bukakan pintu hati 
manusia dan negeri-negeri kepada mereka dan 
meneguhkan Kalimatullah dengan perjuangan mereka 
dan memuliakan mereka dengan Kalimatullah serta 
merealisasikan di tangan mereka mu'jizat kejayaan di 
dalam sejarah berbagai-bagai penaklukan dan 
pembukaan negara. 

Abu Talhah r.a. telah membaca Surah Bara'ah dan 
apabila tiba pada ayat ini beliau berkata: "Aku lihat 
Tuhan kita menyeru kita tua dan muda supaya keluar 
berperang, oleh itu wahai anak-anakku, sediakan 
kelengkapan perang untukku". Lalu anak-anaknya 

menjawab: "Allah cucurkan rahmat ke atas 

ayahanda! Ayahanda telah ikut berperang bersama 
Rasulullah s.a.w. sehingga beliau wafat dan ikut 
berperang bersama Abu Bakr hingga beliau wafat dan 
seterusnya ikut berperang bersama Umar sehingga 
beliau wafat. Oleh itu cukuplah kami sahaja yang 
berperang mewakili ayahanda". Tetapi beliau 
menolak, lalu beliau turut meredahi lautan (untuk 
berperang), tiba-tiba beliau meninggal dunia. Mereka 
tidak menemui sebuah pulau pun di lautan itu untuk 
mengkebumikan beliau kecuali setelah belayar selama 
sembilan hari, namun mayatnya tidak berubah lalu 
mereka kebumikannya di pulau itu. 

Mengikut riwayat Ibn Jarir dengan isnadnya dari 
Abu Rasyid al-Harrani katanya: "Saya temui al-Miqdad 
ibn al-Aswad pahlawan Rasulullah s.a.w. duduk di 
atas sebuah peti dari peti-peti penukar wang, Itulah 
satu-satunya peti lebihan dari peti-petinya yang 
banyak, la mahu berperang lalu saya berkata 
kepadanya: 'Allah telah menguzurkan anda dari 
berperang'. Jawab beliau "Kami didatangi surah 

\ juj Isljl 

"Keluarlah beramai-ramai berperang dalam semua keadaan, 
baik dalam keadaan ringan mahupun dalam keadaan berat." 

Menurut riwayat Ibn Jarir lagi dengan isnadnya dari 
Hayan ibn Zayd as-Syar'i katanya: Saya keluar untuk 
berperang bersama-sama Safwan ibn Amr - beliau 
adalah wali kota Homs dekat al-Afsus menuju 
Jarajimah, dan di sana saya lihat seorang yang sangat 
tua menunggang kenderaannya. Kedua keningnya 
jatuh di atas dua matanya. Dia dari penduduk negeri 
Damsyik yang menarik perhatian saya lalu saya 
menemuinya dan berkata: "Pakcik! Allah telah 
menguzurkan pakcik dari berperang". Ujar Hayan: 
Orang tua itu mengangkat dua keningnya dan 
berkata: "Wahai anak saudaraku, Allah telah 

mengerah kita keluar berperang dalam semua 
keadaan baik ringan atau berat. Ingatlah I Sesiapa 
yang disayangi Allah akan diujinya. Kemudian dia 
mengembalikannya dan mengekalkannya. 
Sesungguhnya Allah menguji para hamba-Nya yang 
bersyukur, sabar dan mengingati-Nya dan tidak 
menyembah melainkan Allah Azzawajalla sahaja. 

Dengan sikap serius seperti inilah mereka 
menjunjung perintah Allah dan dengan sikap inilah. 
Islam berkembang maju di bumi dan berjuang 
menyelamatkan manusia dari menyembah sesama 
manusia kepada menyembah Allah Yang Maha Esa 
dan seterusnya dengan sikap inilah terlaksananya 
mu'jizat kejayaan di dalam penaklukan-penaklukan 
Islam yang unik untuk membebaskan umat manusia. 


6 Di sana terdapat berbagai-bagai gelaran Surah Bara'ah. la di 
gelarkan pendedah rahsia golongan MunaHqin 

dan antaranya ialah l” t “3 

dan yang bererti penggerak dan pengungkap isi 

hati, penggerak hati Mujahidin, t ajsidi ” 

dan 


(Terjemahan ayat-ayat 42 - 92) 

' 'Jika perkara yang diserukan engkau itu merupakan suatu 
manfaat yang senang dicapai dan suatu perjalanan yang 
mudah tentu mereka akan menurutmu, tetapi tempat yang 
dituju engkau itu dirasa amat jauh oleh mereka. Dan mereka 
akan bersumpah dengan nama Allah, 'Jika kami mampu 
tentulah kami keluar bersama kamu', mereka membinasakan 
diri mereka sendiri dan Allah memang mengetahui bahawa 
mereka adalah pendusta~pendusta(42). Allah telah 
memaafkan engkau. Mengapa engkau benarkan mereka 
(tidak ikut berperang) sebelum jelas kepadamu orang-orang 
yang benar (berada dalam keuzuran) dan sebelum engkau 
mengetahui orang-orang yang berdusta(43). Orang-orang 
yang benar beriman kepada Allah dan hari Akhirat tidak 
akan meminta kebenaran kepadamu untuk tidak ikut 
berjihad dengan harta benda dan jiwa raga mereka dan 
Allah Maha Mengetahui dengan para Muttaqin(44). 
Sesungguh-nya orang-orang yang sanggup meminta 
kebenaran kepadamu (untuk tidak ikut berjihad) ialah orang- 
orang yang tidak beriman kepada Allah dan hari Akhirat 
sedangkan hati mereka ragu-ragu dan oleh sebab itu mereka 
terumbang-ambing di dalam keraguan mereka (45). Dan jika 
mereka benar mahu keluar berperang tentulah mereka telah 
mengadakan persediaan untuknya, tetapi Allah sebenarnya 
tidak suka mereka terdorong keluar berperang, lalu Allah 
menghalangkan mereka dan mereka diseru: Tinggallah 
bersama-sama orang-orang yang tidak ikut berperang(46). 
Jika mereka keluar bersama kamu, maka mereka tidak 
menambahkan suatu apa kepada kamu selain dari 
kekacauan dan mereka akan segera meresap di dalam 
kalangan kamu untuk menyebarkan fitnah terhadap kamu. 
Sedangkan di dalam kalangan kamu ada golongan yang 
suka mendengar percakapan mereka. Dan Allah Maha 
Mengetahui orang-orang yang zalim(47). Sesungguhnya 
sebelum ini mereka telah pun berusaha menimbulkan fitnah 
terhadap kamu dan mereka telah mengaturkan berbagai- 
bagai tipudaya terhadapmu hingga datanglah kebenaran 
dan munculnya agama Allah, sedangkan mereka tidak 
menyukainya(48). Di antara mereka ada yang berkata: 
(Wahai Rasulullah,) benarkan saya tidak ikut berperang dan 
jangan dedahkan saya kepada fitnah (perempuan). Ingatlah 
sebenarnya mereka telah jatuh ke dalam fitnah (azab) dan 
sesungguhnya Neraka Jahannam mengepungi seluruh 
orang-orang kafir(49). Dan jika engkau mendapat sesuatu 
kebaikan ia menjadikan mereka berdukacita dan jika engkau 
di timpa sesuatu bencana, mereka berkata: Kami telah 
memikirkan urusan kami dengan hati-hati sebelum ini dan 
mereka beredar dari situ dengan penuh gembira(50). 
Katakanlah: Tiada suatu yang akan menimpa kami kecuali 
apa yang telah ditetapkan Allah kepada kami. Dialah 
Pelindung kami dan hanya kepada Allah Para Mu'minin 
bertawakkal (51). Katakanlah: Tiada yang kamu tunggu- 
tunggu terhadap kami kecuali salah satu dua kebaikan yang 
paling besar (kemenangan atau mati syahid), sedangkan apa 
yang kami tunggu-tunggu terhadap kamu ialah kamu akan 
ditimpakan Allah dengan azab dari sisi-Nya atau azab dari 
tangan kami. Oleh sebab itu tunggulah kamu dan kami juga 
menunggu bersama kamu.“(52) 

"Katakanlah: Belanjakanlah harta kamu dengan sukarela 
atau terpaksa, namun ia tidak akan diterima dari kamu, 
kerana sesungguhnya kamu adalah satu golongan manusia 
yang fasiq(53). Dan tiada yang menghalang mereka dari 
diterima perbelanjaan mereka kecuali kerana mereka 
mengingkarkan Allah dan Rasul-Nya dan mereka tidak 
mengerjakan solat melainkan dengan keadaan malas dan 
mereka tidak membelanjakan harta mereka melainkan 
dengan perasaan benci(54). Oleh kerana itu janganlah kamu 
dikagumi harta kekayaan dan anak-anak mereka. 
Sesungguhnya Allah hendak mengazabkan mereka dengan 
ni'mat harta dan anak-anak itu di dalam kehidupan dunia 
dan kelak nyawa mereka akan melayang, sedangkan mereka 
berada dalam keadaan kafir(SS). Dan mereka bersumpah 
dengan nama Allah bahawa mereka dari golongan kamu, 
sedangkan sebenarnya mereka bukan dari golongan kamu, 
tetapi mereka adalah orang-orang pengecut(S6). Seandainya 
mereka mendapat tempat perlindungan atau gua-gua atau 
lubang tentulah mereka akan menuju kepadanya dengan 
berlari segera(S7). Dan di antara mereka ada yang 
mencelamu tentang pembahagian sedekah-sedekah , jika 
mereka diberi sebahagian darinya, mereka bersenang hati 
dan jika mereka tidak diberi sebahagian darinya mereka 
terus marah(58). Dan jika mereka berpuas hati dengan apa 
yang diberikan Allah dan Rasul-Nya kepada mereka dan 
berkata: "Cukuplah anugerah Allah kepada kami, Allah tetap 
akan mengurniakan kepada kami dari limpah kumia-Nya 
juga Rasul-Nya. Sesungguhnya kami amat gemar kepada 
Allah" (tentulah lebih baik kepada mereka) (59). 
Sesungguhnya zakat itu hanya untuk orang-orang faqir, 
orang-orang miskin, pengurus-pengurus zakat, para mualaf 
yang dijinakkan hati mereka, untuk memerdekakan para 
hamba, untuk orang-orang yang menanggung hutang, 
untuk Sabilullah dan untuk orang-orang yang merantau 
sebagai suatu kefardhuan dari Allah. Dan Allah Maha 
Mengetahui dan Maha Bijaksana (60). DI antara mereka 
(kaum Munafiqin) ada orang-orang yang menyakiti Nabi dan 
mereka mengatakan bahawa Nabi mempercayai segala apa 
yang didengari-nya. Katakanlah: Dia mempercayai segala 
yang baik untuk kamu. Dia beriman kepada Allah dan 
mempercayai para Mu'minin dan Dia menjadi rahmat 
kepada orang-orang yang beriman dari kalangan, kamu. Dan 
orang-orang yang menyakiti Rasulullah, mereka akan 
mendapat azab yang amat pedih(61). Mereka bersumpah 
kepada kamu dengan nama Allah untuk mendapat 
keredhaan kamu, sedangkan Allah dan Rasul-Nya itulah yang 
lebih wajar bagi mereka mendapat keredhaan-Nya, jika 
mereka benar orang-orang yang beriman"(62). 

‘ Tidakkah mereka mengetahui bahawa sesiapa yang 
menentang Allah dan Rasul-Nya, maka dia akan mendapat 
balasan hidup kekal di dalam Neraka Jahannam. Itulah 
penghinaan yang paling besar(63). Orang-orang Munafiqin 
itu takut diturunkan kepada mereka suatu surah yang 
mendedahkan kepada mereka segala isi hati mereka. 
Katakanlah: Teruskan ejekan kamu itu, sesungguhnya Allah 
tetap akan mendedahkan segala apa yang ditakuti 
kamu(64). Dan jika engkau bertanya mereka (tentang 
ejekan-ejekan itu) nescaya mereka menjawab: Kami hanya 
berbual-bual dan bermain-main sahaja Katakanlah: Apakah 
wajar kamu mengejek-ngejek Allah, ayat-ayat-Nya dan 
Rasul-Nya? (65). Janganlah kamu berdalih. Sebenarnya kamu 
telah kafir kembali setelah kamu beriman. Jika Kami 
memaafkan segolongan dan kamu, maka Kami tetap akan 
mengazabkan segolongan yang lain, kerana mereka adalah 
orang-orang yang berdosa(66). Orang-orang Munafiqin 
lelaki dan perempuan adalah bekerjasama satu sama lain. 
Mereka menyuruh melakukan kemungkaran dan melarang 
melakukan kebaikan dan mereka sentiasa menggenggam 
tangan mereka (bakhil). Mereka telah melupakan Allah, 
kerana itu Allah telah melupakan mereka. Sesungguhnya 
orang-orang Munafiqin itulah orang-orang yang fasiq(67). 
Allah mengancam orang-orang Munafiqin lelaki dan 
perempuan serta orang-orang kafir dengan balasan hidup, 
kekal abadi dalam Neraka Jahannam. Itulah balasan yang 
cukup untuk mereka dan Allah telah mengutuk mereka dan 
mereka akan mendapat keseksaan yang kekal(68). (Kamu) 
adalah seperti orang-orang yang sebelum kamu. Mereka 
lebih kuat dari kamu dan lebih banyak mempunyai harta 
kekayaan dan anak-anak. Mereka telah meni'mati habuan 
(keni'matan dunia) mereka dan kamu juga telah meni'mati 
habuan (keni'matan dunia) kamu sebagaimana orang-orang 
sebelum kamu telah meni'mati habuan (keni'matan dunia) 
dan kamu juga telah berkecimpung di dalam kebatilan sama 
seperti mereka. Merekalah orang-orang yang sia-sia amalan 
mereka di dunia dan Akhirat, dan merekalah orang-orang 
yang rugi(69). Apakah tidak sampai kepada mereka berita 
orang-orang sebelum mereka, iaitu kaum Nuh, kaum 'Ad, 
kaum Thamud, kaum Ibrahim, penduduk Madyan, penduduk 
negeri-negeri yang telah dibinasakan. Para Rasul mereka 
telah datang kepada mereka membawa pengajaran- 
pengajaran yang jelas. Allah tidak sekali-kali menzalimi 
mereka, tetapi merekalah yang menzalimi diri sendiri(70). 
Para Mu'minin dan para Mu'minat adalah rakan-rakan setia 
terhadap satu sama lain. Mereka menyuruh melakukan 
segala yang ma'ruf dan melarang melakukan segala yang 
mungkar. Mereka mendirikan solat, menunaikan zakat dan 
menta'ati Allah dan Rasul-Nya. Merekalah orang-orang yang 
akan dirahmati Allah. Sesungguhnya Allah Maha Perkasa 


dan Maha Bijaksana (71). Allah telah menjanjikan para 
Mu'minin dan para Mu'minat dengan balasan taman-taman 
Syurga yang mengalir di bawahnya sungai-sungai, di mana 
mereka hidup kekal abadi, juga dengan tempat-tempat 
kediaman yang selesa di taman-taman Syurga 'Adni, dan 
pengurniaan keredhaan dari Allah adalah balasan yang lebih 
besar lagi. Itulah keberuntungan yang amat besar"(72). 

"Wahai Nabi! Perangilah orang-orang kafir dan orang-orang 
Munafiqin dan kasarilah mereka. Tempat kediaman mereka 
ialah Neraka Jahannam dan itulah seburuk-buruk tempat 
kembali(73). Mereka bersumpah dengan nama Allah bahawa 
mereka tidak berkata begitu. Sebenarnya mereka telah 
mengeluarkan perkataan yang kufur dan mereka telah kafir 
kembali selepas keislaman mereka dan mereka telah 
mengingini untuk melakukan sesuatu yang tidak mungkin 
dicapai mereka. Mereka tidak menaruh dendam melainkan 
kerana Allah dan Rasui-Nya telah memberi kesenangan 
kepada mereka dari limpah kurnia-Nya. Oleh itu jika mereka 
bertaubat, maka itu adalah lebih baik kepada mereka. Dan 
jika mereka enggan nescaya Allah akan menyeksakan 
mereka dengan azab yang amat pedih di dunia dan di 
Akhirat dan mereka tidak akan memperolehi di bumi ini 
sebarang pelindung dan sebarang penolong(74). Dan di 
antara mereka ada orang yang berjanji dengan Allah, iaitu 
jika Allah mengumiakan kami sebahagian dari limpah kurnia- 
Nya nescaya kami akan mengeluarkan sedekah dan tetap 
berada di dalam golongan orang-orang yang soleh(75). 
Tetapi setelah Allah mengumiakan kepada mereka 
sebahagian dari limpah kumia-Nya mereka terus bakhil 
dengan pengurniaan itu dan berpaling (dari janji itu) dan 
mereka adalah orang-orang yang sentiasa membelakangi 
(perjanjian)(76). Lalu Allah menimbulkan sifat hipokrit di 
dalam hati mereka hingga sampai pada hari mereka 
menemui Allah kerana mereka telah memungkiri apa yang 
dijanjikan mereka dengan Allah dan kerana mereka 
berdusta(77). Tidakkah mereka tahu bahawa Allah 
mengetahui rahsia dan bisikan mereka dan bahawa Allah 
Maha Mengetahui segala urusan yang ghaib(78). Orang- 
orang (Munafiq) yang mencela orang-orang Mu'min yang 
memberi sedekah secara sukarela, juga mencela orang-orang 
yang tidak mempunyai wang untuk bersedekah kecuali 
sekadar kemampuan mereka serta mengejek mereka, maka 
Allah telah membalas ejekan mereka dan mereka akan 
memperolehi azab yang amat pedih(79). (Sama sahaja) sama 
ada engkau memohon ampun untuk mereka atau engkau 
tidak memohon ampun untuk mereka. Sekali pun tujuh kali 
engkau memohon ampun untuk mereka, maka Allah tetap 
tidak akan mengampunkan mereka. Hukuman itu 
disebabkan kerana mereka telah kafir terhadap Allah dan 
Rasul-Nya dan Allah sekali-kali tidak memberi hidayat kepada 
golongan orang-orang yang fasiq(80). Orang-orang yang 
ditinggal (tidak ikut berperang) telah bergembira dengan 
kedudukan mereka yang tertinggal di belakang Rasulullah 
dan mereka memang tidak suka berjihad dengan harta 
benda dan jiwa raga mereka untuk Sabilullah dan mereka 
telah berkata: Janganlah kamu keluar berperang di dalam 
panas terik ini. Katakanlah: Api Neraka Jahannam itu lebih 


panas lagi jika mereka mengerti(81). Oleh itu hendaklah 
mereka sedikit ketawa dan banyak menangis sebagai 
balasan terhadap perbuatan-perbuatan yang diusahakan 
mereka(82). 

"Jika Allah mengembalikan engkau kepada satu puak dari 
mereka (Munafiqin) lalu mereka meminta keizinan engkau 
untuk keluar berperang, maka katakanlah kepada mereka: 
Kamu tidak akan keluar berperang bersamaku buat selama- 
lamanya dan kamu tidak akan memerangi seorang musuh 
pun bersamaku, kerana pada kali yang pertama dulu, kamu 
telah pun rela untuk tidak keluar berperang. Oleh itu 
sekarang tinggallah kamu bersama-sama mereka yang tidak 
keluar berperang(83). Dan janganlah engkau 
menyembahyangkan jenazah seseorang pun dari mereka 
yang telah mati buat selama-lamanya dan jangan sekali-kali 
engkau berdiri di kuburnya, kerana mereka telah kafir 
terhadap Allah dan Rasul-Nya dan kerana mereka mati 
dalam keadaan fasiq(84). Dan janganlah engkau 
dipesonakan oleh harta kekayaan dan anak-anak mereka 
yang ramai. Sebenarnya Allah mahu menyeksakan mereka 
dengan harta dan anak-anak mereka di dunia ini dan agar 
nyawa mereka tercabut dalam keadaan kafir(85). Apabila 
turun satu surah ■ (yang menyeru:) Berimanlah kamu kepada 
Allah dan beijihadlah bersama Rasul-Nya nescaya orang- 
orang yang mempunyai keupayaan (berjihad) dari kalangan 
mereka meminta kebenaran kepadamu untuk tidak ikut 
(berjihad) dan mereka berkata: Biarkanlah kami tinggal 
bersama orang-orang yang tidak ikut berperang(86). Mereka 
rela berada bersama orang-orang yang ponteng dari berjihad 
dan hati mereka telah dikunci mati, maka kerana itu mereka 
tidak dapat memahami(87). Tetapi Rasulullah dan orang- 
orang yang beriman yang ada bersamanya telah berjihad 
dengan harta benda dan jiwa raga mereka, dan merekalah 
orang-orang yang memperolehi berbagai-bagai kebajikan- 
Nya dan merekalah orang-orang yang beruntung(88), Allah 
telah menyediakan untuk mereka taman-taman Syurga yang 
mengalir di bawahnya sungai-sungai, di maha' mereka hidup 
kekal abadi. Itulah keberuntungan yang besar(89). Dan 
datanglah kepada Rasulullah orang-orang yang mahu 
mengemukakan alasan-alasan keuzuran dari orang-orang 
A’arab (penduduk padang pasir) supaya mereka diberi 
kebenaran untuk tidak ikut berjihad, sedangkan orang-orang 
yang mendustakan Allah dan Rasul-Nya juga tidak ikut 
berperang. Orang-orang yang kafir dari kalangan mereka 
akan ditimpa azab yang amat pedih(90). Tiada apa-apa dosa 
ke atas orang-orang yang lemah dan tiada apa-apa dosa ke 
atas orang-orang yang sakit dan tiada pula apa-apa dosa 
keatas orang-orang yang tidak mempunyai apa-apa harta 
benda untuk dibelanjakannya (kerana jihad fi Sabilillah) 
apabila mereka berlaku ikhlas kepada Allah dan Rasul-Nya. 
Tiada jalan untuk mengalahkan para muhsinin. Dan Allah 
Maha Pengampun dan Maha Pengasih(91). Dan tiada apa- 
apa dosa ke atas orang-orang yang datang menemui engkau 
supaya engkau memberi kenderaan kepada mereka lalu 
engkau menjawab: Aku tidak boleh mendapat apa-apa 
kenderaan untuk kamu. Lalu mereka kembali, sedangkan 


mata mereka melimpah dengan air mata kerana sedih tidak 
mempunyai apa-apa harta benda yang dapat dibelanjakan 
mereka(92). 

Dari sini Al-Qur'an memulakan ceritanya tentang 
golongan-golongan yang telah, memperlihatkan 
gejala-gejala kelemahan di dalam barisan Muslimin 
terutama golongan Munafiqin yang meresap masuk di 
dalam barisan-barisan Muslimin dengan nama Islam 
setelah Islam menang dan kuat. Pada hemat mereka, 
untuk mendapat keselamatan dan keuntungan 
mereka perlu menundukkan kepala mereka kepada 
Islam dan mengatur tipu daya mereka terhadap Islam 
dari dalam barisan-barisan Muslimin setelah mereka 
dapati sukar untuk mengaturkan tipudaya terhadap 
Islam dari luar barisan-barisan Muslimin. 

Di dalam bahagian ini kita akan melihat segala 
gejala yang telah kami bicarakannya dalam kata 
pengantar surah ini mengikut sebagaimana yang 
digambarkan oleh penjelasan ayat-ayat Al-Qur'an. 
Kami kira gejala-gejala itu akan dapat drfahami 
dengan jelas dengan pertolongan kata pengantar 
yang telah kami kemukakan sebelum ini. 

(Pentafsiran ayat-ayat 42 - 48] 

Sambutan Berjihad Dari Golongan 
Yang Bergoyang Keimanan 

"Jika perkara yang diserukan engkau itu merupakan suatu 
manfa'at yang senang dicapai dan suatu perjalanan yang 
mudah tentu mereka akan menurutmu, tetapi tempat yang 
dituju engkau itu dirasa amat jauh oleh mereka. Dan mereka 
akan bersumpah dengan nama Allah, ‘Jika kami mampu 
tentulah kami keluar bersama kamu/ mereka membinasakan 
diri mereka sendiri dan Allah memang mengetahui bahawa 
mereka adalah pendusta-pendusta(42). Allah telah 
mema'afkan engkau. Mengapa engkau benarkan mereka 
(tidak ikut berperang) sebelum jelas kepadamu orang-orang 
yang benar (berada dalam keuzuran) dan sebelum engkau 
mengetahui orang-orang yang berdusta(43). Orang-orang 
yang benar beriman kepada Allah dan hari Akhirat tidak 
akan meminta kebenaran kepadamu untuk tidak ikut 
berjihad dengan harta benda dan jiwa raga mereka dan 
Allah Maha Mengetahui dengan para Muttaqin(44). 
Sesungguhnya orang-orang yang sanggup meminta 
kebenaran kepadamu (untuk tidak ikut berjihad) ialah orang- 
orang yang tidak beriman kepada Allah dan hari Akhirat 
sedangkan hati mereka ragu-ragu dan oleh sebab itu mereka 
terumbang-ambing di dalam keraguan mereka(45). Dan jika 
mereka benar mahu keluar berperang tentulah mereka telah 
mengadakan persediaan untuknya, tetapi Allah sebenarnya 
tidak suka mereka terdorong keluar berperang lalu Allah 
menghalangkan mereka dan mereka diseru: Tinggallah 
bersama-sama orang-orang yang tidak ikut berperang(46). 
Jika mereka keluar bersama kamu, maka mereka tidak 
menambahkan suatu apa kepada kamu selain dari 
kekacauan dan mereka akan segera meresap di dalam 
kalangan kamu untuk menyebarkan fitnah terhadap kamu. 
Sedangkan di dalam kalangan kamu ada golongan yang 
suka mendengar percakapan mereka. Dan Allah Maha 
Mengetahui orang-orang yang zalim(47). Sesungguhnya 
sebelum ini, mereka telah pun berusaha menimbulkan fitnah 
terhadap kamu dan mereka telah mengaturkan berbagai- 
bagai tipu daya terhadapmu hingga datanglah kebenaran 
dan munculnya agama Allah, sedangkan mereka tidak 
menyukainya. "(48) 

Jika perkara yang diserukan Rasul itu merupakan 
salah satu perkara dari perkara-perkara manfa'at 
dunia yang dekat atau merupakan satu perjalanan 
yang pendek dan aman akibatnya tentulah mereka 
akan mengikut engkau, tetapi ia adalah satu jarak 
perjalanan yang amat jauh, yang tidak sanggup 
ditempuh oleh orang-orang yang berhemah rendah 
dan bertekad lemah, la adalah suatu kesulitan yang 
penuh bahaya yang mencemaskan orang-orang yang 
berjiwa kerdil dap berhati pengecut, la adalah suatu 
ufuk yang amat tinggi yang tidak sanggup didaki oleh 
orang-orang yang berhati kecil dan berbadan kerdil. 


Itulah contoh yang berulang-ulang pada umat 
manusia yang dilukiskan oleh rangkai kata yang 
agung ini: 

"Jika perkara yang diserukan engkau itu merupakan sesuatu 
manfa'at yang senang dicapai dan suatu peijalanan yang 
mudah tentu mereka akan menurutmu, tetapi tempat yang 
dituju engkau itu dirasa amat jauh oleh mereka." 


Oleh kerana itu jumlah yang ramai ialah orang- 
orang yang gugur di tengah jalan mendaki kemuncak 
yang luhur, jumlah yang banyak ialah orang-orang 
yang capek dan letih lesu kerana jarak perjalanan 
begitu jauh. Justeru itu mereka tidak sanggup 
mengikut angkatan dan cenderung kepada sesuatu 
manfa'at yang remeh-temeh atau tuntutan yang 
mudah. Inilah golongan ramai yang dikenali umat 
manusia setiap zaman dan tempat. Mereka bukannya 
satu golongan kecil yang kebetulan, mereka adalah 
contoh-contoh manusia yang berulang-ulang. Mereka 
hidup di pinggir hayat walaupun mereka merasa telah 
mencapai berbagai-bagai manfa'at dan tuntutan. 
Mereka menjauhkan diri dari bayaran yang mahal, 
sedangkan bayaran yang murah tidak dapat membeli 
kecuali barangan yang enteng dan murah. 

l J 

"Mereka akan bersumpah dengan nama Allah, 'Jika kami 
mampu tentulah kami keluar bersama kamu." 


Itulah pembohongan yang sentiasa menemani 
kelemahan... tiada yang sanggup berbohong kecuali 
orang-orang yang lemah walaupun kadang-kadang 
mereka nampak kuat dan gagah perkasa. Si kuat 
melawan dan si lemah berpusing-pusing. Inilah adat 
dan kaedah yang tidak pernah meleset di dalam 
mana-mana situasi dan hari. 




"Mereka membinasakan diri mereka sendiri. " 


Dengan sumpah dan pembohongan ini, yang 
disangkakan mereka sebagai jalan selamat di sisi 
manusia, tetapi Allah mengetahui yang benar dan 
mendedahkannya kepada manusia. Oleh sebab itu si 
pembohong binasa di dunia kerana 
pembohongannya, juga binasa di Akhirat di mana 
penafian tidak berguna. 


"Dan Allah memang mengetahui bahawa mereka adalah 
pendusta-pendusta. "(42) 

' 'Allah telah mema'afkan engkau. Mengapa engkau 
benarkan mereka (tidak ikut berperang) sebelum jelas 
kepadamu orang-orang yang benar (berada dalam keuzuran) 
dan sebelum engkau mengetahui orang-orang yang 
berdusta."(43) 

Itulah layanan Allah yang lembut terhadap Rasul- 
Nya. Allah mema'afkan beliau sebelum 
mengemukakan kecaman terhadapnya. Orang-orang 
yang ponteng berjihad telah berlindung di sebalik 
kebenaran Rasulullah s.a.w. yang mengizinkan 
mereka tidak keluar berperang setelah mereka 
mengemukakan alasan-alasan keuzuran masing- 
masing dan sebelum jelas kepada beliau sama ada 
alasan-alasan itu benar atau dusta. Sebenarnya 
mereka tidak akan ikut berjuang bersama angkatan 
Rasulullah s.a.w. walaupun beliau tidak mengizinkan 
mereka. Di waktu inilah terdedahnya hakikat mereka 
yang sebenar dan gugurlah dari mereka tabir nifaq 
yang melindungi mereka. Kini mereka muncul di 
hadapan orang ramai dengan hakikat diri mereka 
yang sebenar dan tidak dapat lagi menyembunyikan 
diri di belakang kebenaran yang diberikan oleh 
Rasulullah s.a.w. 

Apabila perkara ini tidak berlaku, maka Al-Qur'an 
sendiri mendedahkan hakikat mereka dan 
menjelaskan ciri-ciri dasar yang membezakan para 
Mu'minin dari para Munafigin. 



"Orang-orang yang benar beriman kepada Allah dan hari 
Akhirat tidak akan meminta kebenaran kepadamu untuk 
tidak ikut berjihad dengan harta benda dan jiwa raga 
mereka dan Allah Maha Mengetahui dengan para 
Muttaqin(44). Sesungguhnya orang-orang yang sanggup 
meminta kebenaran kepadamu (untuk tidak ikut berjihad) 
ialah orang-orang yang tidak beriman kepada Allah dan hari 
Akhirat, sedangkan hati mereka ragu-ragu dan oleh sebab 
itu mereka terumbang-ambing di dalam keraguan 
mereka."(45) 

Inilah ciri asas yang tidak mungkir, iaitu orang-orang 
yang beriman kepada Allah dan mempercayai hari 
Akhirat tidak akan menunggu kebenaran untuk 
melaksanakan kewajipan jihad, mereka tidak akan 
teragak-agak untuk menyambut kerahan berjihad fi 
Sabilillah dengan harta benda dan jiwa raga mereka, 
malah mereka akan terus keluar berjihad sama ada 
dalam keadaan ringan atau berat kerana menjunjung 
perintah Allah, kerana yakin bertemu dengan Allah, 
kerana percaya kepada balasan-Nya dan kerana 
mencari keredhaan-Nya. Mereka akan berjuang 
dengan penuh sukarela tanpa memerlukan 
pemberangsangan dari orang lain, lebih-lebih lagi 
keizinan mereka. Orang-orang yang memohon 


kebenaran untuk tidak ikut berjuang itu ialah orang- 
orang yang kosong hati mereka dari keimanan. 
Merekalah yang teragak-agak dan mencari alasan dan 
dalihan semoga mendapat sesuatu halangan yang 
menghalangkan mereka dari memikul tugas-tugas 
'aqidah, yang mereka berpura-pura dengannya dan 
meragui kebenarannya. 

Jalan menuju Allah adalah jalan yang jelas dan 
terang. Hanya orang yang tidak mengetahui jalan itu 
sahaja yang ragu-ragu dan teragak-agak, atau orang 
yang mengetahui jalan itu tetapi sengaja 
menjauhkannya untuk mengelakkan dirinya dari 
kesulitan-kesulitan perjuangan jalan itu. 

Orang-orang yang ponteng dari perjuangan itu 
sememangnya berupaya untuk keluar berjihad. 
Mereka mempunyai alat-alat dan kelengkapan yang 
cukup: 



"Dan jika mereka benar-benar mahu berperang tentulah 
mereka telah mengadakan persediaan untuknya."(46) 

Di antara mereka termasuk Abdullah Ibn Ubay Ibn 
Abi Salul dan al-Jidd Ibn Qays. Kedua-duanya adalah 
pembesar-pembesar dan hartawan-hartawan kaum 
mereka. 



'Tetapi Allah sebenarnya tidak suka mereka terdorong keluar 
berperang." 

Kerana Allah mengetahui tabi'at dan hipokrit 
mereka di samping mengetahui niat-niat mereka yang 
jahat terhadap kaum Muslimin sebagaimana akan 
diterangkan nanti. 



"Lalu Allah menghalangkan mereka. " 

Maksudnya, Allah tidak membangkitkan semangat 
mereka untuk keluar berperang. 



"Dan mereka diseru : Tinggallah bersama-sama orang yang 
tidak ikut berperang. "(46) 

Maksudnya, tinggallah kamu bersama-sama orang- 
orang tua, wanita-wanita dan kanak-kanak yang tidak 
berupaya untuk berperang dan berjihad. Inilah tempat 
kamu yang sesuai dengan semangat kamu yang 
rendah, hati kamu yang ragu-ragu dan jiwa kamu 
yang kosong dari keyakinan. 


Itu lebih baik kepada da'wah Islamiyah dan kepada 
kaum Muslimin: 

"Jika mereka keluar bersama kamu, maka mereka tidak 
menambahkan suatu apa kepada kamu selain dari 
kekacauan dan mereka akan segera meresap di dalam 
kalangan kamu untuk menyebarkan fitnah terhadap kami. 
Sedangkan di dalam kalangan kamu ada golongan yang 
suka mendengar percakapan mereka. Dan Allah Maha 
Mengetahui orang-orang yang zalim. "(47) 

Penyertaan Kaum Munaflqin Dalam Perjuangan Hanya 
Memecahkan Perpaduan Barisan 


Hati-hati yang tidak mempunyai pendirian yang 
teguh boieh menyebarkan kelemahan di dalam 
barisan perjuangan, dan hati-hati yang khianat 
merupakan bahaya yang mengancam angkatan 
tentera. Seandainya golongan Munafiqin itu keluar 
berperang, mereka bukan sahaja tidak menambahkan 
kekuatan kepada kaum Muslimin, malah 
menambahkan kekacuan di dalam barisan mereka, 
kerana mereka akan bertindak menimbulkan 
pergeseran, fitnah dan pecah belah dan 
melumpuhkan semangat perjuangan, sedangkan di 
dalam golongan kaum Muslimin ada orang-orang 
yang suka mendengar percakapan mereka, tetapi 
Aliah yang sentiasa . memelihara da'wah-Nya dan 
memelihara perjuangan-perjuangan yang ikhlas telah 
menyelamatkan para Mu'minin dari huru-hara dan 
membiarkan golongan Munafiqin yang bersemangat 
lemah itu ponteng tidak ikut keluar berperang: 



"Dan Allah Maha Mengetahui orang-orang yang zalim. "(47) 

Yang dimaksudkan dengan orang-orang yang zalim 
di sini ialah "orang-orang yang mempersekutukan 
Allah", kerana Allah telah menggabungkan mereka 
ke dalam golongan kaum Musyrikin. 


Zaman silam mereka telah menyaksi betapa 
busuknya hati mereka. Mereka telah menentang 
Rasulullah s.a.w. dengan segala keupayaan yang ada 
pada mereka sehingga mereka kalah dan menyerah, 
tetapi penyakit lama tetap bersarang di dalam hati 
mereka: 




"Sesungguhnya sebelum ini, mereka telah pun berusaha 
menimbulkan fitnah terhadap kamu dan mereka telah 
mengaturkan berbagai-bagai tipudaya terhadapmu hingga 
datanglah kebenaran dan munculnya agama Allah, 
sedangkan mereka tidak menyukainya. "(48) 


Peristiwa itu berlaku sewaktu kedatangan Rasulullah 
s.a.w. ke Madinah sebelum Allah mengurniakan 
kepadanya kedudukan yang mengatasi musuh- 
musuhnya. Kemudian tibalah kebenaran dan 
menanglah Kalimatullah menyebabkan mereka 
terpaksa menundukkan kepala mereka kepada-Nya 


dengan hati yang penuh dengan kebencian dan 
mereka terus menunggu-nunggu agar Islam dan 
kaum Muslimin dilanda malapetaka. 


[Pentafsiran ayat-ayat 49 - 52) 


Kemudian ayat-ayat berikut mula membentangkan 
contoh-contoh kaum Munafiqin dan alasan-alasan 
keuzuran mereka yang bohong dan setelah itu ia 
mendedahkan angan-angan yang tersembunyi di 
daiam hati mereka agar Rasulullah s.a.w. dan kaum 
Muslimin dilanda malapetaka. 










4-j^t 





"Di antara mereka ada yang berkata: '(Wahai Rasulullah), 
benarkan saya tidak ikut berperang dan jangan didedahkan 
saya kepada fitnah (perempuan). Ingatlah! Sebenarnya 
mereka telah jatuh di dalam fitnah ('azab) dan sesungguhnya 
Neraka Jahannam mengepungi seluruh orang-orang 
kafiri(49). Dan jika engkau mendapat sesuatu kebaikan ia 
menjadikan mereka berdukacita dan jika engkau ditimpa 
sesuatu bencana, mereka berkata: Kami telah memikirkan 
urusan kami dengan hati-hati sebelum ini dan mereka 
beredar dari situ dengan penuh gembira(50). Katakanlah: 
Tiada suatu yang akan menimpa kami kecuali apa yang telah 
ditetapkan Allah kepada kami. Dialah Pelindung kami. Dan 
hanya kepada Allah para Mu'minin harus bertawakkal(51). 
Katakanlah: Tiada yang kamu tunggu-tunggu terhadap kami 
kecuali salah satu dari dua kebaikan yang paling besar 
(kemenangan atau mati syahid), sedangkan apa yang kami 
tunggu-tunggu terhadap kamu Ialah kamu ditimpakan Allah 
dengan 'azab dari sisi-Nya atau ‘azab dari tangan kami. Oleh 
sebab itu tunggulah kamu dan kami juga menunggu 
bersama kamu. "(52) 


JUZU' KE-10 


SO SURAH AT-TAUBAH OR 


29 


Jawapan Kepada Alasan-alasan Dusta 

Menurut riwayat Muhammad lbn Ishaq daripada 
az- Zuhri dan Yazid lbn Roman dan Abdullah lbn Abu 
Bakr dan Asim ibn Qatadah, mereka berkata: 
Rasulullah s.a.w. telah bersabda pada suatu hari 
ketika beliau bersiap sedia (untuk menghadapi 
peperangan Tabuk) kepada ai-Jidd lbn Qays saudara 
Bani Salamah: "Wahai Jidd, apakah engkau sanggup 
berperang dengan bangsa kuning (bangsa Roman)?" 
Jawab al-Jidd: "Wahai Rasulullah, dapatkah anda 
benarkan saya agar tidak ikut dalam peperangan ini, 
tolonglah jangan dedahkan saya kepada fitnah 
(godaan) perempuan? Demi Allah, kaum saya semua 
tahu, tiada seorang yang lebih terpesona kepada 
perempuan selain dari saya. Dan saya benar-benar 
takut jika saya melihat perempuan bangsa Roman 
bahawa saya tidak dapat menahan diri saya dan 
tergoda kepada mereka". Lalu Rasulullah s.a.w. 
berpaling meninggalkannya seraya bersabda: "Aku 
benarkan engkau tidak ikut berperang". Gara-gara 
dalihan al-Jidd Ibn Qays inilah diturunkan ayat ini. 

Dengan ■ menggunakan alasan dan dalihan-dalihan 
yang seperti inilah kaum Munafiqin mengemukakan 
sebab-sebab keuzuran mereka dari turut berperang. 
Alasan mereka telah dijawab oleh Allah: - 



"Ingatlah, sebenarnya mereka telah jatuh di dalam fitnah 
('azab) dan sesungguhnya Neraka Jahannam mengepungi 
seluruh orang-orang kafir." (49) - x 


Ayat ini melukis satu pemandangan, di mana' fitnah 
itu digambarkan seolah-olah sebuah lubang, di mana 
jatuhnya orang-orang yang ditimpakan 'azab dan 
Neraka Jahannam seolah-olah sedang mengepung di 
belakang mereka, di mana segala pintu dan jalan- 
jalan keluar ditutup kepada mereka menyebabkan 
mereka tidak dapat melepaskan diri. Ini adalah suatu 
kiasan yang menggambarkan bahawa kesalahan 
mereka telah dilakukan dengan sempurna dan 
pastilah menerima 'azab sebagai balasan kerana 
berbohong dan mengelakkan diri dari ikut berperang 
bersama Rasulullah s.a.w. dan kerana mereka 
menjatuhkan diri ke tahap yang paling rendah hingga 
sanggup mengemukakan alasan-alasan keuzuran 
yang palsu, juga sebagai penjelasan terhadap 
kekafiran mereka walaupun mereka berpura-pura 
Islam dan bersikap hipokrit. Mereka tidak mahu 
Rasulullah s.a.w. dan orang-orang Islam mendapat 
apa-apa kebaikan, malah mereka akan bersedih dan 
berdukacita andainya Rasulullah dan orang-orang 
Muslimin mendapat sesuatu kebaikan. 



"Dan jika engkau mendapat sesuatu kebaikan, ia menjadikan 
mereka berdukacita." 


Sebaliknya mereka akan bergembira jika orang- 
orang Islam ditimpa kesusahan dan kesulitan: 

\j)j oj J3 

"Dan jika engkau ditimpa sesuatu bencana, mereka berkata: 
Kami telah memikirkan urusan kami dengan hati-hati 
sebelum ini." 

Maksudnya, kami mengambil sikap berhati-hati agar 
kami tidak ditimpakan malapetaka bersama orang- 
orang Islam dan kerana itu kami mengelakkan diri dari 
ikut berperang dan berjuang bersama mereka. 

"Dan mereka beredar dari situ dengan penuh gembira. "(50) 

Kerana selamat dari malapetaka dan kerana kaum 
Muslimin ditimpa bala. 


Semangat Bertawakkal Kepada Allah Dan Menerima 
Qadha ’ Qadamya Dengan Penuh Kerelaan 


ini disebab kerana mereka melihat sesuatu dari 
permukaan lahirnya sahaja dan mereka mengira bala 
dan malapetaka itu sebagai buruk belaka dalam 
semua keadaan. Mereka menyangka bahawa mereka 
telah mencapai kebaikan apabila mereka telah berjaya 
mengelakkan diri mereka dari keluar berperang. Hati 
mereka kosong dari semangat berserah kepada Allah, 
semangat redha menerima qadha' dan qadar- Nya 
dan memandang adanya kebaikan di sebaliknya. 
Seorang Muslim yang tulen tetap berusaha dan tampil 
ke muka tanpa gentar dan takut dengan keyakinan 
bahawa segala sesuatu yang diperolehinya sama ada 
baik atau buruk adalah bergantung kepada kehendak 
Allah dan Allah tetap membantu dan menolongnya: 


\^yj* lili 4ji\ (j^==> USl 



“Katakanlah: Tiada sesuatu yang akan menimpa kami kecuali 
apa yang telah ditetapkan Allah kepada kami. Dialah 
Pelindung kami. Dan hanya kepada Allah para Mu'minin 
bertawakkal."(51) 


Allah telah menetapkan kemenangan kepada 
kelompok Mu'minin dan menjanjikannya kepada 
mereka di akhir perjuangan. Apa sahaja kesusahan 
yang menimpa mereka dan apa sahaja ujian yang 
dihadapi mereka, maka semuanya merupakan 
persediaan untuk menerima pertolongan dan 
kemenangan yang telah dijanjikan Allah agar para 
Mu'minin menerima kemenangan itu dengan hati 
yang jelas setelah melalui ujian-ujian dan 
menggunakan sarana-sarananya yang dikehendaki 
oleh Sunnatullah agar kemenangan itu merupakan 
suatu kemenangan yang sukar dan mahal bukannya 
suatu kemenangan yang murah, juga merupakan 


30 


bo SURAH AT-TAUBAH ca 


JUZU'KE-10 


suatu kemuliaan yang dilindungi oleh wira-wira yang 
berjiwa perkasa yang siap sedia untuk menghadapi 
segala ujian dan bersemangat tabah dan sabar untuk 
memberi segala pengorbanan. Dan Aliahlah yang 
memberi pertolongan dan bantuan: 



"Dan hanya kepada Allah para Mu'minin harus 
bertawakkal."(51) 

Tetapi kepercayaan kepada qadha' dan qadar Allah 
dan penyerahan diri yang total kepada Allah tidaklah 
menafikan keperluan atau kewajipan menyediakan 
lebih dahulu kelengkapan-kelengkapan perjuangan 
dan peperangan sedaya upaya berdasarkan perintah 
Allah yang terang dan jelas: 



"Dan sediakanlah untuk menghadapi mereka segala apa 
sahaja kekuatan yang mampu disediakan kamu." 

(Surah al-Anfal: 60) 

Mereka yang tidak menjunjung perintah Allah tidak 
boleh disifatkan sebagai orang yang bertawakkal 
dengan tawakkal yang sebenar, begitu juga orang 
yang tidak menggunakan sebab-sebab yang dijadikan 
Allah untuk mendapatkan sesuatu atau orang yang 
tidak mengikut Sunnatullah yang beroperasi tanpa 
memilih kasih dan tanpa mengambil hati seseorang 
pun. 

Tetapi nasib seorang Mu'min itu adalah baik belaka 
sama ada ia mendapat kemenangan atau gugur 
syahid di medan pertempuran, sedangkan nasib orang 
yang kafir itu adalah buruk belaka sama ada ia 
ditimpa 'azab dari Allah secara langsung atau dari 
tangan orang-orang yang beriman: 



"Katakanlah: Tiada yang kamu tunggu-tunggu terhadap 
kami kecuali salah satu dua kebaikan yang paling besar 
(kemenangan atau mati syahid), sedangkan apa yang kami 
tunggu-tunggu terhadap kamu ialah kamu akan ditimpakan 
Allah dengan 'azab dari sisi-Nya atau 'azab dari tangan kami. 
Oleh sebab itu tunggulah kamu dan kami juga menunggu 
bersama kamu. "(52) 

Nasib Seorang Pejuang Muslim Adalah Baik Belaka 

Apakah nasib yang ditunggu-tunggu oleh kaum 
Munafiqin terhadap pejuang-pejuang Mu'minin? 
Jawabnya, itulah nasib yang paling baik dalam segala 
keadaan, iaitu kemenangan yang meninggikan 
Kalimatullah sebagai balasan yang diperolehi mereka 
di dunia ini atau gugur syahid demi memperjuangkan 
kebenaran, dan itulah setinggi-tinggi darjah di sisi 
Allah. Dan apakah pula nasib yang ditunggu-tunggu 


kaum Mu'minin terhadap kaum Munafiqin? Jawapnya 
itulah 'azab Allah yang ditimpakan ke atas mereka 
sebagaimana sebelum ini telah ditimpakan ke atas 
orang-orang yang mendustakan Allah dan Rasul-Nya 
atau 'azab dari tindakan kaum Muslimin terhadap 
mereka sebagaimana sebelum ini telah berlaku ke 
atas kaum Musyrikin: 

"Oleh sebab itu tunggullah kamu dan kami juga menunggu 
bersama kamu."(52) 

Akibatnya diketahui umum, iaitu golongan 
Mu'minin tetap menerima kesudahan yang baik. 


(Pentafsiran ayat-ayat 53 - 54] 

Allah Menolak Infaq Dan Ibadat Kaum Munafiqin 

Setengah-setengah orang yang mengemukakan 
alasan-alasan untuk mengelakkan diri dari turut 
berjihad itu telah menawarkan harta mereka kepada 
Rasulullah s.a.w. dengan tujuan "memegang tongkat 
di tengahnya" mengikut taktik kaum Munafiqin di 
setiap zaman dan tempat, tetapi tipu muslihat mereka 
telah ditolak oieh Allah apabila Dia memerintah Rasul- 
Nya supaya mengisytiharkan bahawa infaq mereka 
tidak diterima' di sisi Allah, kerana mereka 
menginfaqkan harta mereka dengan tujuan riya' dan 
menyelamatkan diri dari ketakutan, bukannya kerana 
didorong oleh keimanan dan kepercayaan. Sama ada 
mereka menginfaqkan harta mereka dengan kerelaan 
hati kerana infaq merupakan suatu jalan untuk 
mengelirukan kaum Muslimin atau mereka 
menginfaqkan harta mereka secara terpaksa kerana 
takut terbuka tembelang mereka, maka di dalam 
kedua-dua keadaan ini, infaq mereka tetap ditolak 
dan tidak diterima, la tidak akan mendapat sebarang 
pahala dan tidak pula dikira di sisi Allah: 



terpaksa, namun ia tidak akan diterima dari kamu, kerana 
sesungguhnya kamu adalah satu golongan manusia yang 
fasiq(53). Dan tiada yang menghalang mereka dari diterima 
perbelanjaan mereka kecuali kerana mereka mengingkarkan 
Allah dan Rasul-Nya dan mereka tidak mengerjakan solat 
melainkan dengan keadaan malas dan mereka tidak 
membelanjakan harta mereka melainkan dengan perasaan 
benci."(54) 

Itulah gambaran kaum Munafiqin di setiap zaman. 
Mereka diburu ketakutan, mereka melakukan putar 
belit, hati mereka menyeleweng dan dimasuki 
penyakit. Itulah gejala-gejala kaum Munafiqin yang 
tidak berjiwa, itulah kepura-puraan yang melahirkan 
sikap-sikap yang tidak tersemat di dalam hati nurani: 




'Dan mereka tidak mengerjakan solat melainkan dengan 
keadaan malas." 


Maksudnya, mereka mengerjakan solat dengan 
bentuknya yang iahir tanpa hakikat. Mereka tidak 
mengerjakannya dengan betul, tekun dan jujur. 
Mereka mengerjakannya dengan keadaan malas, 
kerana motif yang mendorongkan mereka 
mengerjakan solat bukannya lahir dari lubuk hati 
mereka, malah mereka semacam ditolak dan dipaksa 
mengerjakannya. Oleh kerana itu mereka merasa 
bahawa mereka dipaksa melakukannya. Begitu juga 
keadaan mereka sewaktu mengerjakan amalan- 
amalan infaq, iaitu mereka melakukannya dengan 
perasaan benci dan terpaksa. 

Allah sekali-kali tidak akan menerima harakat- 
harakat ibadat yang lahir tanpa didorong oleh <aqidah 
dan tanpa disertai perasaan yang mendorong mereka. 
Motif itulah tonggak amalan dan niat itulah kayu ukur 
amalan yang betul. 

Mereka yang menginfaqkan harta mereka dengan 
perasaan benci adalah manusia-manusia yang 
mempunyai harta kekayaan dan anak pinak yang 
ramai di samping mempunyai pangkat dan darjat 
yang terhormat di kalangan kaum . mereka. Tetapi 
semuanya ini tidak memberi apa-apa makna di sisi 
Allah, begitu juga ia tidak seharusnya memberi apa- 
apa erti di sisi Rasulullah dan para Mu'minin, kerana 
harta kekayaan dan pangkat kebesaran itu bukannya 
sesuatu ni'mat yang dilimpahkan ke atas mereka 
supaya mereka dapat bersenang-senang dengannya, 
malah ia merupakan ujian dari Allah untuk 
meng'azabkan mereka dengannya: 

******* 


(Pentafsiran ayat 55) 


Harta Dan Anak Menjadi Bala Kepada 
Kaum Munafigin 

Harta kekayaan dan anak-pinak kadang-kadang 
merupakan suatu ni'mat yang dikurniakan Aliah 
kepada mana-mana hamba-Nya apabila Allah 
mentaufikkannya ke arah mensyukuri ni'mat-Nya dan 
ke arah menggunakannya untuk kerja-kerja yang baik 
di bumi dan untuk bertawajjuh kepada Allah. Oleh 
kerana itu ia merasakan hatinya begitu tenteram, 
tenang dan yakin kepada destininya. Setiap kali ia 
menginfaqkan harta kekayaan ia mengharapkan 
pahalanya dari Allah dan merasa bahawa dia telah 
menyimpan suatu bekalan untuk dirinya, dan setiap 
kali ia ditimpa kesusahan kerana harta benda atau 
anak-anaknya ia mengharapkan pahala dari Allah lalu 
hatinya diselubungi ketenteraman dan terhibur kerana 
ia meletakkan harapannya pada Allah. Kadang- 
kadang kekayaan dan anak pinak itu merupakan 
suatu bala yang ditimpakan Allah ke atas mana-mana 
hamba- Nya, kerana Allah mengetahui hatinya rosak 
dan dimasuki penyakit, justeru itu ia dilanda perasaan 
gelisah dan keluh kesah terhadap harta kekayaan dan 
anak-anaknya menyebabkan hidupnya berubah 
menjadi sebuah Neraka dunia. Tekanan perasaan 
tamak dan sayangkan harta dan anak menyebabkan 
ia tidak dapat tidur nyenyak lalu merosakkan sarafnya. 
Dia tiba-tiba membelanjakan harta kekayaannya pada 
perkara-perkara yang merosak dan mendatangkan 
akibat yang buruk kepadanya. Dia menderita kerana 
anak-anaknya apabila mereka sakit dan ia juga 
menderita kerana mereka apabila mereka- sihat. Di 
sana terdapat ramai manusia yang hidup terseksa dan 
menderita ( kerana anak-anak. mereka akibat sesuatu 
sebab yang tertentu. 

Orang-orang Munafiqin di zaman Rasulullah s.a.w. 
itu dan mereka yang seumpamanya di setiap zaman 
memiliki harta kekayaan dan anak-anak yang ramai. 
Kehidupan mereka yang lahir mengkagumi orang 
ramai, sedangkan pada hakikatnya harta dan anak- 
anak mereka merupakan semacam keseksaan kepada 
mereka, iaitu keseksaan dalam kehidupan dunia, dan 
kemudian hidup mereka menuju ke lubang gaung, 
maut dalam kekafiran. Semoga kita dilindungi Allah 
dari destinasi ini! 



"Oleh kerana itu janganlah kamu dikagumi harta kekayaan 
dan anak-anak mereka. Sesungguhnya Allah hendak 
meng'azabkan mereka dengan ni'mat harta dan anak-anak 
itu di dalam kehidupan dunia, dan kelak nyawa mereka akan 
melayang, sedangkan mereka berada dalam keadaan 
kafir."(55) 


Ungkapan: 

"Dan kelak nyawa mereka melayang" (55) 

memberi makna bayangan lari atau binasa kepada 
kaum Munafiqin, iaitu makna bayangan yang 
mencemaskan, di mana tidak terdapat ketenteraman 
dan ketenangan. Bayangan ini sesuai dengan 
bayangan penderitaan di dalam kehidupan dunia 
yang disebabkan oleh harta kekayaan dan anak-anak. 
Itulah bayangan kegelisahan dan kesusahan hidup di 
dunia dan Akhirat. Dan sudah tentu tiada seorang 
pun yang ingin mendapat kesenangan-kesenangan 
kulit luar seperti ini, sedangkan di dalamnya penuh 
kesusahan. 

(Pentafsiran ayat-ayat 56-57) 
Pendedahan Tembelang Kaum Munafiqin 


Kaum Munafiqin memasukkan diri mereka ke dalam 
barisan Muslimin bukan kerana didorong . oleh 
keimanan dan kepercayaan, malah kerana didorong 
oleh ketakutan dan keinginan menjaga keselamatan 
diri, di samping didorong oleh ketamakan. Kemudian 
mereka sanggup bersumpah bahawa mereka adalah 
dari golongan orang-orang yang memeluk Islam dan 
beriman dengan penuh keyakinan dan kepercayaan. 
Oleh sebab itulah surah ini mendedahkan hakikat diri 
mereka yang sebenar, la merupakan surah pembuka 
tembelang dan membuka tabir putar-belit mereka 
dan mengoyak tabir hipokrit mereka: 




-i v' 9? ** 

“Dan mereka bersumpah dengan nama Allah bahawa 
mereka dari golongan kamu, sedangkan sebenarnya mereka 
bukan dari golongan kamu, tetapi mereka adalah orang- 
orang pengecut(56). Seandainya mereka mendapat tempat 
perlindungan atau gua-gua atau lubang tentulah mereka 
akan menuju kepadanya dengan berlari segera." (57) 


Maksudnya, mereka adalah manusia-manusia 
pengecut dan ungkapan ayat yang berikut melukiskan 
sifat pengecut itu dengan satu pemandangan yang 
digambarkan dengan harakat hati yang dijelmakan 
dalam harakat jasad yang dapat dilihat dengan mata: 




J' 




"Seandainya mereka mendapat tempat perlindungan atau 
gua-gua atau lubang tentulah mereka akan menuju 
kepadanya dengan berlari segera. " (57) 




Maksudnya, mereka selama-lamanya bercita-cita 
untuk mendapat tempat perlindungan dengan aman 
atau mendapat gua atau lubang untuk 
persembunyian. Mereka berada di dalam kecemasan 
dan diburu oleh ketakutan batin dan kepengecutan 
rohaniyah dan justeru itulah mereka: 



"Mereka bersumpah dengan nama Allah bahawa mereka 
dari golongan kamu. " 


Mereka bersumpah dengan menggunakan kata- 
kata yang tegas untuk melindungi rahsia di dalam hati 
mereka dan untuk mengelakkan diri dari terbuka 
tembelang dan seterusnya untuk mengamankan diri 
mereka. Itulah gambaran sifat pengecut, takut, dolak 


dalik dan riya' yang hina. Gambaran ini tidak dapat 
digambarkan kecuali oleh uslub Al-Qur'an yang 
mengkagumkan ini, iaitu uslub yang menonjolkan 
harakat-harakat jiwa yang dapat ditanggap 
pancaindera mengikut cara penggambaran Al-Qur'an 
yang seni, yang memberi saranan yang mendalam. 

(Pentafsiran ayat-ayat 58 - 60) 

Kemudian penjelasan ayat-ayat surah ini terus 
menyambung pembicaraannya tentang kaum 
Munafiqin, iaitu tentang perkataan-perkataan dan 
tindak-tanduk yang keluar dari mereka, di samping 
membongkarkan niat-niat mereka yang jahat, yang 
cuba dilindungi mereka tetapi gagal. Di antara mereka 
ada yang menyindir Nabi s.a.w. tentang cara 
pengagihan' zakat yang dilakukan beliau dan 
menuduh beliau tidak berlaku adil dalam pengagihan 
itu, sedangkan beliau seorang yang ma'sum dan 
berakhlak tinggi. Di antara mereka ada yang 
mengatakan bahawa beliau mendengar dan 
mempercayai segala apa yang didengar dan 
diceritakan kepadanya, sedangkan beliau seorang 
Nabi yang bijaksana dan jauh pandangannya, juga 
seorang pemikir dan pentadbir yang bijak. Di antara 
mereka ada pula yang mengeluarkan perkataan- 
perkataan yang jahat dan kafir secara sembunyi- 
sembunyi dan apabila rahsianya terbongkar ia terus 
berbohong dan bersumpah untuk mengelakkan 
dirinya dari tanggungjawab apa yang telah 
dikatakannya. Di antara mereka ada yang takut 
diturunkan Allah kepada Rasul-Nya satu surah yang 
mendedahkan sifat hipokrit mereka kepada kaum 
Muslimin. 

Di samping menjelaskan ragam-ragam kaum 
Munafiqin itu, ia diiringi pula dengan sebuah 
pertanyaan yang menerangkan tabi'at hipokrit dan 
kelakuan kaum Munafiqin. la menghubungkan 
mereka dengan kaum kafir yang telah berlaku 
sebelum mereka, dan telah dibinasakan Allah setelah 
mereka meni’mati habuan keni'matan hidup dunia 
hingga sampai kepada satu tempoh yang tertentu. 
Pernyataan ini bertujuan untuk mendedahkan 
perbezaan-perbezaan di antara tabi'at kaum 
Munafiqin dengan tabi'at para Mu'minin yang benar- 
benar ikhlas kepada 'aqidah dan tidak pernah 
menunjukkan sifat-sifat hipokrit. 

"Dan di antara mereka ada yang mencelamu tentang 
pembahagian sedekah-sedekah, jika mereka diberi 
sebahagian darinya, mereka bersenang hati dan jika mereka 
tidak diberi sebahagian darinya, mereka terus marah(58). 
Jika mereka berpuas hati dengan apa yang diberikan Allah 
dan Rasul-Nya kepada mereka dan berkata: Cukuplah 
anugerah Allah kepada kami, Allah tetap akan 
mengurniakan kepada kami dari limpah kumia-Nya, juga 
Rasul-Nya. Sesungguhnya kami amat gemar kepada Allah 
(tentulah lebih baik kepada mereka)(59). Sesungguhnya 
zakat itu hanya untuk orang-orang faqir, orang-orang 
miskin, pengurus-pengurus zakat para mu'allaf yang 
dijinakkan hati mereka, untuk memerdekakan para hamba, 
untuk orang-orang yang menanggung hutang, untuk 
Sabilullah dan untuk orang-orang yang merantau sebagai 
suatu kefardhuan dari Allah. Dan Allah Maha Mengetahui 
dan Maha Bijaksana. "(60) 


Ibn al-Khattab r.a menyampuk "Benarkan saya 
memanggal leher orang ini". Lalu Rasulullah s.a.w. 
bersabda: "Biarkan dia. Dia mempunyai sahabat- 
sahabat yang ramai, yang mana seseorang dari kamu 
akan memandang kecil kepada solatnya dibandingkan 
dengan solat mereka, juga memandang kecil kepada 
puasanya dibandingkan dengan puasa mereka. 
Mereka keluar dari agama laksana keluarnya anak 
panah dari busurnya ketika dipanah". Ujar Abu Said: 
"Kerana merekalah diturunkan ayat: 

"... 

Mengikut riwayat ibn Mardawayh dari Ibn Mas'ud 
r.a. katanya: Apabila Nabi s.a.w. selesai 

membahagikan harta rampasan Peperangan Hunayn 
aku dengar seorang ielaki berkata: "Pembahagian ini 
dibuat bukan kerana Allah", lalu aku datang 
menemui Nabi s.a.w. dan menceritakan perkara itu 
kepadanya lalu beiiau bersabda: 

jysai U* jSi (jijl Ji) ^ ^ 4Jll 


"Allah cucurkan rahmat ke atas Musa. Beliau telah disakiti 
hatinya lebih banyak dari ini, tetapi beliau bersabar" 


Mereka Mempertikaikan Keadilan Pengagihan Zakat 

Maksudnya, di antara kaum Munafiqin terdapat 
orang-orang yang mengkritik dan mengecam engkau, 
mereka mempertikaikan keadilan engkau dalam 
pengagihan harta zakat dan mendakwa bahawa 
engkau memilih kasih dalam pengagihan. Mereka 
berkata begitu- bukan kerana membela keadilan dan 
bukan kerana mempertahankan kebenaran dan 
bukan juga kerana keghairahan terhadap agama, 
malah mereka berkata begitu kerana membela 
kepentingan diri mereka dan kerana ketamakan 
mereka dan seterusnya kerana keghairahan mereka 
terhadap faedah peribadi mereka: 



"Jika mereka diberi sebahagian darinya, mereka bersenang 
hati." 



"Dan jika mereka tidak diberi sebahagian darinya mereka 
terus marah. (58) 

Di sana terdapat berbagai-bagai riwayat tentang 
nuzui ayat ini. Riwayat-riwayat itu menceritakan 
peristiwa-peristiwa tertentu tentang orang-orang 
tertentu yang telah mengkritik dan mempertikaikan 
keadilan Rasulullah s.a.w. dalam pengagihan harta 
zakat. 

Menurut riwayat ai-Bukhari dan an-Nasa'i dari Abu 
Said al-Khudri r.a katanya: Ketika Nabi s.a.w. sedang 
melakukan pembahagian zakat tiba-tiba datang Zul- 
Khuwaysar at-Tamimi dan berkata kepada beliau: 
"Wahai Rasulullah I Bahagilah dengan adil!" Lantas 
beliau menjawab: "Celakalah engkau, siapa lagi yang 
berlaku adil jika aku tidak berlaku adil?" Lalu Umar 


lalu turunlah ayat ' • 

Mengikut riwayat Sanid dan Ibn Jarir daripada Daud 
Ibn Abu Asim katanya: Apabila harta zakat telah 
dibawa kepada Nabi s.a.w. ia terus 
membahagikannya di situ juga sehingga habis, tiba- 
tiba seorang lelaki dari kaum Ansar berkata: 
"Pembahagian ini tidak adil", ialu turunlah ayat ini. 

Ujar Qatadah mengenai ayat" 
katanya: Maksudnya di antara mereka ada orang yang 
mencela engkau dalam pembahagian sedekah, lalu ia 
menyebut seorang lelaki Badwi yang masih baru 
dengan perilaku kekampungannya datang menemui 
Nabi s.a.w. semasa beliau sedang membahagi emas 
dan perak lalu ia berkata: "Wahai Muhammad, demi 
Allah, jika Allah menyuruh engkau berlaku adil, 
nescaya engkau tidak dapat berlaku adil". Nabi s.a.w. 
terus menjawab: "Celakalah engkau, sesiapa lagi 
yang dapat berlaku adil kepada engkau selepas aku?" 

Walau bagaimanapun, nas Ai-Qur'an menjelaskan 
bahawa perkataan itu adalah perkataan sekumpulan 
kaum Munafiqin. Mereka mengeluarkan perkataan itu 
bukan kerana ghairah terhadap agama, tetapi kerana 
marah tidak mendapat habuan untuk dirinya. Itulah 
tanda hipokrit mereka secara terang-terangan. Tiada 
seseorang yang beriman dengan agama ini sanggup 
meragui akhlak Nabi s.a.w. yang bersih. Beliau 
terkenal, sebagai seorang yang sentiasa berkata 
benar, jujur dan amanah sebelum beliau diangkat 
menjadi Rasul, sedangkan keadilan merupakan satu 
cabang dari amanah-amanah Allah yang dibebankan 
ke atas bahu para Mu'minin lebih-lebih lagi ke atas 
Nabi bagi para Mu'minin. Di sini jelas bahawa nas-nas 
ini menceritakan kejadian-kejadian dan gejala-gejala 
yang telah berlaku sebelum ini, tetapi ia 
menceritakannya semasa berlakunya peperangan 

untuk menggambarkan keadaan-keadaan kaum 
Munafiqin yang berterusan dan bersambung- 
sambung sebelum tercetusnya peperangan dan 
semasa berlakunya peperangan. 

Sehubungan dengan kejadian ini ayat yang berikut 
menggariskan jalan yang patut diikuti oleh para 
Mu'minin yang beriman dengan sebenar: 

Adab Sopan Seorang Mu'min 

\) % <X>\ 

" Dan jika mereka berpuas hati dengan apa yang diberikan 
Allah dan Rasui-Nya kepada mereka dan berkata: Cukuplah 
anugerah Allah kepada kami, Allah tetap akan 
mengurniakan kepada kami dari limpah kurnia-Nya juga 
Rasul-Nya. Sesungguhnya kami amat gemar kepada Allah 
(tentulah lebih baik kepada mereka). "(59) 

Inilah adab sopan hati dan lidah, juga adab sopan 
keimanan, iaitu redha dan berpuas hati dengan 
pembahagian Allah dan Rasul-Nya, iaitu keredhaan 
yang lahir dari persetujuan dan keyakinan hati, bukan 
keredhaan yang lahir dari keadaan terpaksa. Sikap 
berpada dengan pemberian Allah yang memberi 
secukupnya kepada hamba-Nya, sikap menaruh 
harapan kepada limpah kurnia Allah dan Rasul-Nya, 
sikap gemar dan menyayangi Allah yang bersih dari 
segala faedah kebendaan dan dari segala perasaan 
loba duniawi... itulah adab sopan keimanan yang 
sebenar yang melimpahi hati Mu'min. Inilah adab 
sopan yang tidak dikenali oleh hati kaum Munafiqin 
kerana jiwa mereka tidak pernah merasai kemanisan 
iman dan hati mereka tidak pernah diterangi nur 
keyakinan. 

Setelah menjelaskan adab sopan yang layak 
terhadap Allah dan Rasul yang harus dijunjung 
dengan penuh kerelaan, maka ayat yang berikut 
menjelaskan pula bahawa urusan pengagihan zakat 
itu bukan urusan Rasul, malah ia adalah urusan Allah, 
kefardhuan yang ditetapkan Allah dan pengagihan 
yang diaturkan Allah. Tugas Rasul dalam urusan ini 
hanya sebagai pelaksana atau penguatkuasa fardhu 
zakat yang telah ditetapkan pembahagiannya oleh 
Allah Tuhan semesta alam. Harta zakat ini diambil dari 
orang-orang kaya sebagai fardhu yang diwajibkan 
Allah, dan dikembalikan kepada faqir miskin sebagai 
fardhu yang diwajibkan Allah, la diperuntukkan 
kepada kumpulan-kumpulan manusia yang 
ditentukan oleh Al-Qur'an dan bukannya diserahkan 
kepada pemilihan seseorang sekalipun pemilihan 
Rasul. 

Kefardhuan Zakat Dan Hakikatnya 



o > 44 ^ 

"Sesungguhnya zakat Itu hanya untuk orang-orang faqir, 
orang-orang miskin, pengurus-pengurus zakat, para mu'allaf 
yang dijinakkan hati mereka, untuk memerdekakan para 
hamba, untuk orang-orang yang menanggung hutang, 
untuk Sabilullah dan untuk orang-orang yang merantau 
sebagai suatu kefardhuan dari Allah. Dan Allah Maha 
Mengetahui dan Maha Bijaksana."(60) 

Dengan nas ini zakat mengambil tempatnya di 
dalam syari'at Islam dan mengambil tempatnya di 
dalam sistem hidup Islam bukan sebagai pemberian 
sukarela dan tidak pula sebagai pemberian ihsan dari 
orang-orang yang diwajibkan zakat ke atas mereka, 
malah ia merupakan kefardhuan yang diwajibkan 
Allah, la bukannya pengurniaan dan bukan pula 
pemberian secara serampangan dari pegawai 
pembahagi dan pengagih. la adalah kefardhuan yang 
ditentukan Allah, la merupakan salah satu dari 
kefardhuan-kefardhuan Islam, la dikumpulkan oleh 
kerajaan islam' mengikut satu peraturan yang tertentu 
untuk menjalankan perkhidmatan sosial yang 
tertentu, la bukannya pemberian ihsan dari pemberi 
dan bukan pula pengemis dari pihak penerima, la 
sekali-kali tidak begitu. Sistem kemasyarakatan Islam 
tidak pernah dan tidak akan ditegakkan di atas 
pengemis atau meminta sedekah. 

Asas kehidupan dalam sistem hidup Islam ialah 
bekerja dengan segala jenis pekerjaan. Kewajipan 
kerajaan Islam ialah menyediakan peluang pekerjaan 
bagi setiap orang yang mampu bekerja dan menjamin 
upahan yang baik. Orang-orang yang mampu bekerja 
tidak berhak diberi zakat, kerana zakat merupakan 
cukai takaful kemasyarakatan di antara orang-orang 
yang mampu dan orang-orang yang tidak mampu, la 
diatur dan dikendalikan oleh kerajaan dalam urusan 
pengumpulan dan pengagihan apabila masyarakat itu 
ditegakkan di atas asas Islam yang betul dan 
menguatkuasakan syari'at islam dan tidak mengambil 
undang-undang dan peraturan yang lain darinya. 

Daripada Ibn Umar r.a. katanya: Sabda Rasulullah 
s.a.w.: 

(i.J— 0 jA (5-il 'j j Si-CyaJI Jji 'i 

"Zakat tidak halal bagi orang kaya dan tidak pula halal bagi 
orang yang kuat dan sihat. " 

(Diriwayatkan oleh Ahmad, Abu Daud 
dan at- Tarmizi) 

Daripada Abduliah Ibn 'Adi. Ibn al-Khiar katanya: 
Ada dua orang lelaki menceritakan kepadanya 
bahawa duaka (mereka berdua) telah menemui Nabi 
s.a.w. meminta zakat dari beliau lalu beliau 
memandang duaka dengan teliti dan apabila beliau 
melihat duaka kuat-kuat belaka beliau pun bersabda: 

“Jika duaka (kamu berdua) suka aku boleh berikan zakat itu 
kepada duaka, tetapi sebenarnya dalam harta zakat tidak 
ada habuan bagi orang kaya dan tidak pula bagi orang kuat 
yang boleh berusaha. " . 

(Diriwayatkan oleh Ahmad, Abu Daud 
dan An- Nasa'i) 

Zakat merupakan salah satu cabang dari cabang- 
cabang sistem takaful kemasyarakatan di dalam Islam. 
Sistem takaful ini jauh lebih merangkumi dan lebih 
luas dari zakat, kerana ia dilaksanakan di dalam 
beberapa peraturan yang merangkumi seluruh cabang 
kehidupan dan seluruh aspek perhubungan manusia, 
dan zakat merupakan satu peraturan asasi dari 
peraturan-peraturan kehidupan ini. 7 

Zakat dipungut dengan kadar satu persepuluh dan 
separuh dari satu persepuluh dan satu perempat dari 
satu persepuluh dari harta pokok mengikut jenis-jenis 
harta, la dipungut dari setiap orang yang memiliki 
paun (wang Mesir) kira-kira dua puluh nisab yang 
lebih dari keperluannya dan dilalui haul (mengikut 
nisab lama wang paun Mesir di zaman pengarang 
tafsir ini). Dengan ini bererti kebanyakan individu 
umat turut menyumbang dalam kumpulan hasil zakat, 
kemudian wang kumpulan zakat ini dibelanjakan 
kepada asnaf yang diterangkan di dalam ayat tadi. 
Kumpulan pertama yang berhak menerima zakat ialah 
kumpulan orang-orang faqir dan orang-orang miskin. 
Orang-orang faqir ialah orang-orang yang mempunyai 
pendapatan yang tidak mencukupi dan orang-orang 
miskin juga sama dengan orang-orang faqir tetapi 
mereka sabar dan pemalu oleh kerana itu mereka 
tidak memperlihatkan kemiskinan mereka dan tidak 
pula meminta-minta kepada orang lain. 

Ramai orang-orang yang membayar zakat pada 
sesuatu tahun kadang-kadang pada tahun selanjutnya 
menjadi orang-orang yang berhak menerima zakat 
kerana kekurangan wang di tangan mereka untuk 
menampung keperluan hidup. Oleh itu dari aspek ini 
zakat merupakan jaminan sosial ("social security"). 
Setengah orang pula tidak pernah menyumbang 
dalam kumpulan wang hasil zakat, tetapi mereka 
berhak menerimanya. Dari aspek ini juga zakat 
merupakan jaminan sosial, dan keduanya merupakan 
kefardhuan yang ditetapkan Allah. Penunaian zakat 
dapat membersihkan diri seorang di samping 
merupakan amal ibadat kepada Allah, la 
menyelamatkan seorang dari perangai bakhil dan kikir 
dan dapat mengatasinya dengan menunaikan zakat. 


7 Lihat huraian bab dalam buku ''V^Y' 

dan buku “h&A , juga lihat huraian ini dalam juzu' 

yang ke tiga dari Tafsir Fi Zilal ini, iaitu bahagian akhir Surah 
Al-Baqarah. 


“Sesungguhnya zakat itu hanya untuk orang-orang faqir dan 
orang miskin." 

Keterangan mengenai kedua-dua golongan ini telah 
pun dikemukakan. 



"Dan untuk pengurus-pengurus zakat . " 

"Dan para mu'allafyang dijinakkan hati mereka 

Mereka terdiri dari beberapa golongan. Di 
antaranya ialah golongan mu'allaf yang baru 
memeluk Islam, dan tujuan diberi zakat kepada 
mereka ialah supaya mereka berpegang teguh 
dengan agama Islam. Di antaranya ialah golongan 
mu'allaf yang diharapkan dapat dijinakkan hati 
mereka supaya menganut agama Islam. Di antaranya 
ialah golongan mu'allaf yang telah memeluk Islam 
dan berpegang teguh dengannya dan diharap dapat 
menarik hati orang-orang yang seperti mereka di 
kalangan kaum mereka supaya memeluk Islam setelah 
mereka melihat saudara-saudara mereka mendapat 
rezeki yang lumayan. Di sana terdapat perselisihan 
fiqhiyah di sekitar gugurnya habuan kaum mu'allaf 

selepas kemenangan Islam Tetapi tatacara 

pergerakan Islam akan terus menghadapi di dalam 
berbagai-bagai peringkat perjuangannya banyak kes- 
kes yang memerlukan diberi peruntukan kewangan 
yang seperti itu kepada kumpulan-kumpulan manusia 
yang tertentu sebagai bantuan kepada mereka supaya 
berpegang teguh dengan agama Islam jika mereka 
ditentang dan rezeki-rezeki mereka dihimpit kerana 
keislaman mereka, atau sebagai dorongan untuk 
mendekatkan mereka kepada Islam seperti tokoh- 
tokoh penting bukan Islam yang diharap dapat 
memberi manfa'at kepada Islam melalui da'wah 
kepada Islam dan mempertahankannya di sana sini. 
Dengan memahami hakikat ini dapatlah kita melihat 
betapa sempurnanya hakikat kebijaksanaan Allah 
dalam mentadbirkan urusan kaum Muslimin di dalam 
berbagai-bagai situasi dan keadaan. 

"Dan untuk memerdekakan para hamba." 

Iaitu semasa perhambaan menjadi undang-undang 
antarabangsa, di mana mu'amalah yang sama 
dilakukan dengan memperhambakan tawanan- 
tawanan perang yang berlaku di antara kaum 
Muslimin dan musuh-musuh mereka. Islam terpaksa 
bertindak melakukan mua'malah yang sama sehingga 
dunia internasional bersetuju mengadakan satu 
peraturan yang lain dari sistem memperhambakan 
tawanan perang. Peruntukan wang zakat ini 
digunakan untuk menolong mereka yang hendak 
memerdekakan diri dari tuan mereka dengan 
menunaikan bayaran yang tertentu kepadanya melalui 
pertolongan bantuan dari wang zakat atau dengan 

membeli hamba-hamba itu dan memerdekakan 
mereka dengan wang zakat dengan pengetahuan 
kerajaan. 



"Dan untuk orang-orang yang menanggung hutang." 

laitu orang-orang yang menanggung beban hutang 
yang bukan kerana maksiat. Mereka berhak diberi 
zakat untuk menjelaskan hutang mereka, ini adalah 
lebih baik dari mengisytiharkan mereka sebagai 
muflis-muflis sebagaimana yang dilakukan oleh 
tamadun kebendaan Barat terhadap peniaga-peniaga 
yang mena/iggung beban hutang walaupun berpunca 
dari mana-mana sebab sekalipun. Islam merupakan 
satu sistem takafui, di mana warga yang mulia tidak 
dibiarkan jatuh dan warga yang amanah tidak 
dibiarkan hilang dan manusia tidak dibenarkan 
memakan satu sama lain dalam bentuk undang- 
undang pemerintahan sebagaimana yang berlaku 
dalam undang-undang dunia atau undang-undang 
riba. 

"Dan untuk Sabilullah." 

Ini adalah satu bab yang luas yang merangkumi 
segala kepentingan kelompok Muslimin yang 
merealisasikan Kalimatuilah. 



“Dan untuk orang yang merantau." 

laitu musafir yang putus perbelanjaan walaupun dia 
seorang yang kaya di negerinya. 

inilah sistem zakat yang menjadi buah mulut yang 
diperkatakan di zaman ini, di mana ia dituduh sebagai 
satu sistem mengemis dan satu pemberian secara 
ihsan 8 , sedangkan zakat merupakan satu kewajipan 
sosial yang ditunaikan dalam bentuk ibadat Islamiyah 
dan dengan perantaraannya Allah membersihkan hati 
manusia dari perangai bakhil dan kikir dan 
menjadikannya tali ikatan saling bertimbang rasa dan 
takafui di antara individu-individu umat Muslimin, 
yang menyelesakan suasana hidup manusia dan 
menyembuhkan luka-luka mereka dan sekaligus 
merealisasikan jaminan sosial dalam skop yang seluas- 
luasnya. Seterusnya zakat mengekalkan sifat ibadat 
yang menghubungkan di antara hati manusia dengan 
Allah Pencipta mereka di samping menghubungkan di 
antara seorang dengan orang ramai: 

^ < 

"Sebagai suatu kefardhuan dari Allah" 


Lihat buku j fOLuli" dalam maudhu' "Sisjli" 


Tuhan yang mengetahui segala sesuatu yang 
mendatangkan kebaikan kepada manusia dan 
mentadbirkan urusan mereka dengan kebijaksanaan. 



"Dan Allah Maha Mengetahui dan Maha Bijaksana. "(60) 

(Pentafsiran ayat-ayat 61 - 66) 

Selepas menerangkan peraturan-peraturan zakat 
yang menjadi asas rujukan dalam pengagihan dan 
pembahagian zakat, iaitu satu penerangan yang 
mendedahkan kejahilan orang-orang yang mencela 
dan mengkritik Rasulullah s.a.w. di samping 
mendedahkan kebiadaban mereka apabila mereka 
mencela Rasulullah yang bersifat amanah dan jujur... 
selepas penerangan ini, rangkaian ayat-ayat berikut 
membentangkan jenis-jenis kaum Munafiqin dan 
segala apa yang dikata dan dilakukan mereka: 

"Di antara mereka (kaum Munafiqin) ada orang-orang yang 
menyakiti Nabi dan mereka mengatakan bahawa Nabi 
mempercayai segala apa yang didengarinya. Katakanlah: Dia 
mempercayai segala yang baik untuk kamu. Dia beriman 
kepada Allah dan mempercayai para Mu'minin dan dia 
menjadi rahmat kepada orang-orang yang beriman dari 
kalangan kamu. Dan orang-orang yang menyakiti Rasulullah, 
mereka akan mendapat 'azab yang amat pedih(61). Mereka 
bersumpah kepada kamu dengan nama Allah untuk 
mendapat keredhaan kamu, sedangkan Allah dan Rasul-Nya 
itulah yang lebih wajar bagi mereka mendapat keredhaan- 
Nya jika mereka benar-benar orang-orang yang beriman(62). 
Tidakkah mereka mengetahui bahawa sesiapa yang 
menentang Allah dan Rasul-Nya, maka dia akan mendapat 
balasan hidup kekal di dalam Neraka Jahannam. Itulah 
penghinaan yang paling besar(63). Orang-orang munafiqin 
itu takut diturunkan kepada mereka suatu surah, yang 
mendedahkan kepada mereka segala isi hati mereka. 
Katakanlah: Teruskan ejekan kamu itu, sesungguhnya Allah 
tetap akan mendedahkan segala apa yang ditakuti 
kamu(64). Dan jika engkau bertanya mereka (tentang 
ejekan-ejekan itu) nescaya mereka menjawab: Kami hanya 
berbual-bual dan bermain-main sahaja. Katakanlah: Apakah 
wajar kamu mengejek-ngejek Allah, ayat-ayat-Nya dan 
Rasul-Nya? (65). Janganlah kamu berdalih. Sebenarnya kamu 
telah kafir kembali setelah kamu beriman. Jika Kami 
mema'afkan segolongan dari kamu, maka Kami tetap akan 
meng'azabkan segolongan yang lain, kerana mereka adalah 
orang-orang yang berdosa. "(66) 

Kebiadaban Kaum Munafiqin Terhadap Rasulullah 

Itulah kebiadaban terhadap Rasulullah s.a.w. yang 
dilihat dalam satu bentuk yang lain dari bentuk kritik 
terhadap cara beliau mengagihkan zakat. Mereka 
dapati Nabi s.a.w. menunjukkan adab sopan yang 
tinggi apabila mendengar orang lain bercakap 
kepadanya. Beliau mendengar dengan penuh 
perhatian dan toleransi dan melayani mereka 
mengikut keadaan mereka yang zahir berdasarkan 
lunas-lunas syari'atnya. Beliau sentiasa memberi 
senyumannya dan melapangkan dadanya, tetapi 
mereka namakan adab sopan yang tinggi ini dengan 
nama yang lain dan menyifatkannya dengan hakikat 
yang lain. Mereka mengatakan beliau sebagai seorang 
yang mempercayai apa sahaja perkataan yang 
disampaikan kepadanya, baik perkataan bohong 
mahupun menipu dan putar belit. Beliau tidak 
mengetahui perkataan yang bertujuan menipu dan 
bohong. Siapa sahaja yang bercakap dengan 
bersumpah-sumpah, beliau akan membenarkannya 
dan sesiapa sahaja yang pandai menyelit perkataan- 
perkataan dusta akan diterima oleh beliau. Mereka 
mengeluarkan perkataan ini kepada satu sama lain 
untuk menenteramkan hati mereka bahawa Nabi 
s.a.w. tidak mengetahui hakikat mereka yang sebenar 
atau mengetahui rahsia hipokrit mereka. Atau mereka 
berkata begitu kepada Rasulullah s.a.w. dengan 
tujuan mencerca beliau kerana mendengar orang- 
orang Mu'min yang jujur yang telah menyampaikan 
kepada beliau berita-berita yang diketahui mereka 
tentang keperihalan-keperihalan kaum Munafiqin, 
tindak-tanduk mereka dan perkataan-perkataan 
mereka terhadap Rasulullah s.a.w., dan kaum 
Muslimin. Kedua-dua tujuan itu telah disebut dalam 


riwayat-riwayat yang menerangkan sebab nuzul ayat 
ini. Kedua-duanya termasuk dalam keumuman ayat 
ini dan kedua-duanya dilakukan oleh kaum 
Munafiqin. 

Al-Qur'an mengambil perkataan mereka untuk- 
diberi jawapan yang tepat: 
pjAsJ . \ 

"Dan mereka mengatakan bahawa Nabi mempercayai segala 
apa yang didengarinya." 

Ini memang benar, tetapi: 



"Katakanlah: Dia mempercayai segala yang baik untuk 
kamu." 

la seorang pendengar yang baik yang mendengar 
wahyu kemudian ia menyampaikannya kepada kamu 
dan di dalam wahyu itulah terkandung segala sesuatu 
yang baik bagi kamu. Dia pendengar yang baik yang 
mendengar percakapan kamu dengan adab sopan, la 
tidak mencabar kamu terhadap sikap hipokrit kamu, 
ia tidak menuduh kamu menipu dan tidak pula 
mencerca sifat riya' kamu. 

"Dia beriman kepada Allah. " 

Oleh kerana itu ia mempercayai segala berita yang 
disampaikan Allah tentang kamu dan orang-orang 
yang lain dari kamu. 



"Dan mempercayai para Mu'minin." 

Maksudnya, ia percaya kepada mereka kerana ia 
mengetahui mereka mempunyai keimanan yang tulen 
yang memelihara mereka dari berdusta, memutar- 



“Dan dia menjadi rahmat kepada orang-orang yang beriman 
di kalangan kamu. " 

laitu ia memimpin mereka kepada kebaikan. 

<iU S l 

"Dan orang-orang yang menyakiti Rasulullah, mereka akan 
mendapat 'azab yang amat pedih."(61) 

Itulah keprihatinan Allah terhadap Rasul-Nya. Dia 
tidak membenarkan Rasul-Nya disakiti. 



"Mereka bersumpah kepada kamu dengan nama Allah 
untuk mendapat keredhaan kamu, sedangkan Allah dan 

Rasul-Nya itulah yang lebih wajar bagi mendapat keredhaan- 
Nya jika mereka benar-benar orang-orang yang 
beriman. "(62) 

Maksudnya, mereka bersumpah kepada kamu 
dengan nama Allah untuk mendapat keredhaan kamu 
mengikut cara golongan Munafiqin di setiap zaman. 
Mereka berkata dan bertindak di belakang, kemudian 
mereka takut menghadapinya dan merasa lemah 
untuk berterus terang. Oleh sebab itu mereka 
mengecil dan merendahkan diri mereka kepada orang 
ramai untuk mendapat keredhaan mereka. 

M A 

lH 

"Sedangkan Allah dan Rasul-Nya itulah yang lebih wajar bagi 
mereka mendapat keredhaan-Nya jika mereka benar-benar 
orang-orang yang beriman. "(62) 

Apakah yang ada pada manusia? Sejauh manakah 
kekuatan mereka? Tetapi orang yang tidak beriman 
kepada Allah dan tidak tunduk kepada-Nya biasanya 
tunduk dan takut kepada manusia yang sama 
sepertinya, sedangkan mereka lebih wajar tunduk 
kepada Allah, di mana seluruh manusia sama sahaja 
di hadapan-Nya, di mana tiada orang yang tunduk 
kepada-Nya menjadi hina dina, malah yang menjadi 
hina dina ialah orang yang tunduk kepada para 
hamba-Nya, dan tiada orang yang takut kepada Allah 
menjadi kecil dan kerdil, malah yang menjadi kecil 
dan kerdil ialah orang yang berpaling dari Allah dan 
takut kepada yang lain dari Allah iaitu takut kepada 
para hamba-Nya. 

^r) 

"Tidakkah mereka mengetahui bahawa sesiapa yang 
menentang Allah dan Rasul-Nya, maka dia akan mendapat 
balasan hidup kekal di dalam api Neraka Jahannam. Itulah 
penghinaan yang paling besar. "(63) 

Pertanyaan ini dikemukakan dengan tujuan untuk 
mencela dan mengecam perbuatan mereka. Mereka 
mendakwa beriman, sedangkan orang yang beriman 
sedar bahawa tindakan memerangi Allah dan Rasul- 
Nya merupakan dosa yang paling besar dan Neraka 
Jahannam menunggu mana-mana hamba yang 
melakukan tindakan itu. Kehinaan itulah balasan yang 
setimpal terhadap tindakan penderhaka. Jika mereka 
benar-benar beriman kepada Allah seperti yang 
didakwa mereka, bagaimana mereka tidak 
mengetahui hukum ini? 

Mereka takut kepada manusia dan kerana itu 
mereka bersumpah kepada mereka untuk mendapat 
keredhaan mereka dan supaya manusia-manusia itu 
menafikan berita-berita buruk yang sampai kepada 
mereka tentang diri mereka. Tetapi bagaimana 
mereka tidak takut kepada Allah yang menciptakan 
rmanusia ketika mereka menyakiti Rasul-Nya dan 
menentang agamanya. Bukankah ini bermakna 
seolah-oiah mereka memerangi Allah sendiri? Maha 
Suci Allah dari mana-mana manusia yang mahu 




% 




memerangi-Nya! Ayat ini membesar-besarkan dosa 
dan kesalahan yang dilakukan mereka serta menakut- 
nakutkan mereka yang menyakiti Rasulullah dan 
mengaturkan secara diam-diam tipu daya terhadap 
agamanya. 

Mereka begitu takut dan pengecut untuk 
menghadapi Rasul dan orang-orang Mu'minin yang 
ada bersamanya. Mereka takut Allah mendedahkan 
rahsia mereka dan takut Rasulullah s.a.w. mengetahui 
niat mereka: 



"Orang-orang Munafiqin itu takut diturunkan kepada 
mereka suatu surah yang mendedahkan kepada mereka 
segala isi hati mereka. Katakanlah: Teruskan ejekan kamu 
itu, sesungguhnya Allah tetap akan mendedahkan segala 
apa yang ditakuti kamu(64). Dan jika engkau bertanya 
mereka tentang ejekan-ejekan itu, nescaya mereka 
menjawab: Kami hanya berbual-bual dan bermain-main 
sahaja. Katakanlah, apakah wajar kamu mengejek-ngejek 
Allah, ayat-ayat-Nya dan Rasul-Nya? (65). Janganlah kamu 
berdalih. Sebenarnya kamu telah kembali kafir setelah kamu 
beriman. Jika Kami memaafkan segolongan dari kamu, maka 
Kami tetap akan meng'azabkan segolongan yang lain, 
kerana mereka adalah orang-orang yang berdosa."(66) 

Kebimbangan Kaum Munafigin 


Nas ini suatu nas umum yang menyatakan 
kebimbangan kaum Munafiqin terhadap 
kemungkinan Allah menurunkan Al-Qur'an yang 
mendedahkan rahsia dan isi kandungan hati mereka 
dan menyebabkan segala niat jahat mereka yang 
tersembunyi selama ini itu terdedah kepada orang 
ramai. Di sana terdapat beberapa riwayat mengenai 
peristiwa-peristiwa tertentu yang menjadi sebab 
nuzulnya ayat-ayat ini. 

Ujar Abu Ma'syar al-Madini dari Muhammad Ibn 
Ka'b al-Qurazi dan lainnya, kata mereka: Ada seorang 
lelaki dari kaum Munafiqin berkata: "Aku tidak 
nampak qari-qari kita itu melainkan orang-orang yang 
paling lahap makan di kalangan kita dan paling dusta 
lidahnya dan paling pengecut ketika menghadapi 
musuh" (mereka maksudkan qari-qari AI-Qur'an), 
kemudian perkataan orang ini disampaikan kepada 

Rasulullah s.a.w., lalu dia datang hendak menemui 
Rasulullah s.a.w. ketika beliau berlepas menaiki 
untanya, lalu dia berkata: "Wahai Rasulullah, kami 
hanya berbual-bual dan bermain-main sahaja". Lantas 
dijawab oleh beliau (ayat 65 - 66): "Apakah kamu 
mengejek-ngejek Allah, ayat-ayat-Nya dan Rasul- 
Nya? Janganlah kamu berdalih. Sebenarnya 
kamu telah kembali kafir setelah kamu beriman. 
Jika Kami mema'afkan segolongan dari kamu, 
maka Kami tetap akan meng'azabkan 
segolongan yang lain, kerana mereka adalah 
orang-orang yang berdosa" (orang itu bergantung 
pada kuda beliau) dan kedua kakinya berlanggar 
dengan batu, tetapi Rasulullah s.a.w. tidak menoleh 
kepadanya walaupun ia bergantung pada pedang 
Rasulullah s.a.w. 

Ujar Muhammad Ibn lshaq: Ketika itu ada 
segolongan kaum Munafiqin di antara mereka 
termasuk Wadi'ah Ibn Thabit saudara Bani Umaiyah 
Ibn Zaid Ibn 'Amr Ibn 'Auf dan seorang lelaki dari 
suku Asyja' sekutu Bani Salamah yang benama 
Makhsyi Ibn Humayr sedang berjalan bersama 
Rasulullah s.a.w. yang sedang berlepas menuju Tabuk, 
lalu setengah-setengah mereka berbual-bual sesama 
mereka: "Apakah kamu fikir berperang dengan 
bangsa kulit kuning (bangsa Roman) itu sama dengan 
berperang dengan sesama Arab? Demi Allah, kami 
seolah-olah nampak kamu besok dibelenggu mereka 
dengan tali". Mereka berkata begitu dengan tujuan 
untuk menakut-nakutkan orang-orang yang beriman. 
Lalu Makhsyi Ibn Humayr berkata: "Demi Allah, aku 
bercita-cita aku dibicarakan dan setiap orang dari kita 
patut dihukum seratus kali' sebat agar kita selamat 
dari diturunkan ayat Al-Qur'an yang 'mendedahkan 
rahsia kita kerana perkataan kamu ini". Menurut 
cerita yang sampai kepada saya, Rasulullah s.a.w. 
telah bersabda kepada Ammar Ibn Yasir: "Selamatkan 
mereka kerana mereka telah terbakar dan tanya 
mereka apakah perkataan-perkataan yang telah 
diucapkan mereka dan jika mereka ingkar katakanlah 
kepada mereka: Sebenarnya kamu telah berkata 
begini, begini". Lalu 'Ammar pun pergi menemui 
mereka dan menyampaikan apa yang telah dikatakan 
oleh Rasulullah kepada mereka. Lalu mereka pun 
datang untuk meminta ma'af kepada beliau. Ketika 
itu beliau berhenti di atas kenderaannya. Kemudian 
Wadi'ah ibn Thabit berkata sambil memegang ikat 
tunggang unta beliau: "Ya Rasulullah, kami hanya 
berbual-bual dan bermain-main sahaja". Kemudian 
Makhsyi Ibn Humayr berkata: "Wahai Rasulullah, 
hinalah nama saya dan nama bapa saya". Orang yang 
dima'af di dalam ayat ini ialah Makhsyi Ibn Humayr. la 
kemudian dinamakan dengan nama Abdul Rahman 
dan ia telah berdoa kepada Allah agar ia mati 
terbunuh sebagai seorang syahid di suatu tempat 
yang tidak diketahui. Kemudian beliau gugur syahid di 
dalam Peperangan al-Yamamah dan mayatnya tidak 
dapat dikesan. 

Menurut riwayat yang dikeluarkan oleh Ibn al- 
Munzir dan Ibn Abu Hatim dan Abu asy-Syeikh 


daripada Qatadah katanya: Semasa Rasulullah s.a.w. 
dalam perjalanan menuju ke Tabuk untuk berperang 
dan di hadapannya didahului oleh sekumpulan kaum 
Munafiqin lalu mereka berkata sesama mereka: 
"Apakah orang ini (Nabi) berharap dapat menakluk 
istana-istana dan kubu-kubu di negeri Syam? Jauh 
sekali, jauh sekali", kemudian Allah memberitahu 
perkara ini kepada Nabi-Nya lalu beliau memerintah 
sahabat-sahabatnya: "Tahan penunggang- 

penunggang itu!" Lantas beliau datang menemui 
mereka dan bersabda: "Bukankah kamu telah berkata 
begini, begini?". Jawab mereka: "Wahai Nabi Allah, 
kami hanya berbual-bual dan bermain-main sahaja". 
Lalu Allah menurun ayat-ayat yang mendedahkan 
rahsia mereka sebagaimana yang kamu dengar. 


Kata-kata: "Kami hanya berbual-bual dan bermain- 
main sahaja" seolah-olah perkara-perkara besar 
seperti ini wajar dipermain-mainkan mereka, 
sedangkan ia mempunyai pertalian yang rapat dengan 
dasar 'aqidah. 




"Apakah wajar kamu mengejek-ngejek Allah, ayat-ayat-Nya 
dan Rasul-Nya?"(65) 


Oleh sebab kesalahan itu amat besar, maka Allah 
hadapi mereka dengan terus terang dan menyatakan 
bahawa mereka telah melafazkan kata-kata kekafiran 
dan telah kembali menjadi kafir setelah mereka 
menzahirkan keimanan mereka, dan seterusnya 
mengancamkan mereka dengan 'azab. Walaupun 
setengah mereka telah terlepas dari 'azab ini kerana 
mereka segera bertaubat dan kembali kepada 
keimanan yang betul, namun Allah tidak melepaskan 
setengah mereka yang lain yang terus kekal di dalam 
hipokrit mereka dan mempermainkan ayat-ayat Allah 
dan Rasul-Nya di samping mempermain-mainkan 
'aqidah dan agama mereka: 

"Kerana mereka adalah orang-orang yang berdosa. "(66) 


(Pentafsiran ayat-ayat 67 - 68) 

Apabila penjelasan ayat-ayat sampai ke tahap ini di 
dalam mengemukakan contoh perkataan-perkataan, 
tindakan-tindakan dan kefahaman-kefahaman kaum 
Munafiqin, ia teruskan pula menjelaskan hakikat 
kaum Munafiqin secara umum, iaitu ia 
membentangkan sifat-sifat pokok yang membezakan 
kaum Munafiqin dari para Mu'minin yang sebenar 
dan menentukan 'azab keseksaan yang menunggu 
seluruh mereka: 

"Orang-orang Munafiqin lelaki dan perempuan adalah 
bekerjasama satu sama lain, mereka menyuruh melakukan 
kemungkaran dan melarang melakukan kebaikan dan 
mereka sentiasa menggenggam tangan mereka (bakhil). 
Mereka telah melupakan Allah, kerana itu Allah melupakan 
mereka. Sesungguhnya orang-orang Munafiqin itulah orang- 
orang yang fasiq(67). Allah mengancam orang-orang 
Munafiqin lelaki dan perempuan serta orang-orang kafir 
dengan balasan hidup kekal abadi dalam Neraka Jahannam. 
Itulah balasan yang cukup untuk mereka dan Allah telah 
mengutuk mereka dan mereka akan mendapat keseksaan 
yang kekal. "(68) 

Balasan Yang Men unggu Kaum Munafiqin 

Kaum Munafiqin lelaki dan perempuan adalah dari 
jenis tanah yang sama dan dari jenis tabi'at yang 
sama. Walaupun kaum Munafiqin di setiap zaman 
dan tempat tidak sama perbuatan dan perkataan 
mereka, tetapi semuanya berpunca dari satu tabi'at 
dan mengalir dari satu matair sahaja, iaitu hati yang 
busuk dan keji, suka mencerca, suka melakukan 
konspirasi, lemah untuk bersemuka dan pengecut 
untuk berterus terang. Itulah ciri-ciri mereka yang 
pokok. Perilaku mereka menyuruh melakukan 

kemungkaran dan melarang melakukan kebaikan, 
bakhil mengeluarkan wang kecuali dengan tujuan 
riya' atau menunjuk-nunjuk kepada orang ramai. 
Mereka bukan sahaja menyuruh melakukan 

kemungkaran dan melarang melakukan kebaikan, 
tetapi memandang ringan kepada perbuatan- 
perbuatan itu. Mereka melakukan perbuatan- 

perbuatan itu msSaJiii gerakan konspirasi, bisik- 
membisik, cela-mencela, kritik-mengkritik, kerana 
mereka tidak berani berterus-terang kecuali mereka 
merasa aman. Mereka lupakan Aliah dan justeru itu 
mereka hanya memperhitungkan kira-kira manusia 
dan kepentingan mereka sahaja. Mereka hanya takut 
kepada orang-orang yang kuat dan berkorban untuk 
mereka serta mengampu menurut liuk mereka. Oleh 
sebab itulah mereka dilupakan Allah, mereka tidak 
diberikan sebarang nilai dan perhitungan di sisi Allah. 
Demikianlah kedudukan mereka di dunia di kalangan 
manusia dan kedudukan mereka di Akhirat di sisi 
Allah. Orang ramai hanya memberi perhitungan dan 
penghormatan kepada orang-orang yang kuat dan 
berani berterus-terang mengemukakan pendapat- 
pendapat mereka, orang-orang yang berdiri teguh 
mempertahankan 'aqidah mereka, orang-orang yang 
sanggup menghadapi dunia dengan fikiran-fikiran 
mereka, orang-orang yang berani berperang dan 
berdamai di siang hari. Orang-orang inilah yang 
melupakan manusia dan mengingati Allah Tuhan 
manusia. Justeru itu mereka tidak gentar kepada 


kritikan manusia demi mempertahankan kebenaran. 
Merekalah orang-orang yang diingati Allah di 
samping diingati dan dihormati manusia. 



"Sesungguhnya orang-orang Munafiqin itulah orang-orang 
yang fasiq."(67) 


Maksudnya, mereka terkeluar dari keimanan dan 
menyeleweng dari jalan yang benar. Allah seterusnya 
mengancam bahawa mereka akan menerima nasib 
yang sama dengan orang-orang kafir: 



"Allah mengancam orang-orang Munafiqin lelaki dan 
perempuan serta orang-orang kafir dengan balasan hidup 
kekal abadi dalam Neraka Jahannam. Itulah balasan yang 
cukup untuk mereka . " 


Maksudnya, itulah balasan yang setimpal dengan 
kesalahan mereka. 

"Dan Allah telah mengutuk mereka. " 


Maksudnya, mereka diusirkan dari rahmat Allah. 



"Dan mereka akan mendapat keseksaan yang kekal. "(68) 


(Pentafsiran ayat-ayat 69-70] 
Contoh-contoh Yang Sama Dari Sejarah 


Tabi'at yang fasiq, menyeleweng dan sesat ini 
bukan merupakan sesuatu yang baru. Di dalam 
sejarah manusia terdapat berbagai-bagai contoh dan 
bandingan. Sejarah umat manusia sebelum ini telah 
mencatatkan banyak contoh-contoh tabi'at manusia 
yang seperti ini. Mereka telah menerima nasib yang 
sejajar dengan penyelewengan mereka dari fitrah 
yang sihat dan dari jalan yang betul setelah mereka 
meni'mati habuan keni'matan hidup dunia yang telah 
ditetapkan Allah kepada mereka di bumi ini. Mereka 
adalah manusia-manusia yang amat kuat, amat kaya 
dengan harta dan anak-pinak, tetapi semuanya tidak 
dapat menolong mereka sedikit pun. 


Ayat Al-Qur'an yang berikut mengingatkan kaum 
Musyrikin terhadap sejarah generasi-generasi sebelum 
mereka dan membuka mata mereka bahawa mereka 
sedang mengikuti jejak generasi-generasi itu dan 
memperingatkan mereka agar tidak menerima nasib 
kesudahan mereka semoga mereka mendapat 
hidayat: 

“(Kamu) adalah seperti orang-orang yang sebelum kamu. 
Mereka lebih kuat dari kamu dan lebih banyak mempunyai 
harta kekayaan dan anak-anak. Mereka telah meni'mati 
habuan (keni'matan dunia) mereka dan kamu juga telah 
meni'mati habuan (keni'matan dunia) kamu sebagaimana 
orang-orang sebelum kamu telah meni'mati habuan 
(keni'matan dunia) mereka dan kamu juga telah 
berkecimpung di dalam kebathilan sama seperti mereka. 
Merekalah orang-orang yang sia-sia amalan mereka di dunia 
dan Akhirat, dan merekalah orang-orang yang rugi."(69) 

Itulah sikap terpesona dengan kekuatan dan 
terpedaya dengan harta kekayaan dan anak-anak 
yang ramai. Bagi mereka yang mempunyai hati yang 
sentiasa berhubung dengan kekuatan ilahi yang 
agung, mereka tidak terpesona dengan kekuatan 
sementara yang dikurniakan kepada mereka di dunia 
ini, kerana mereka sentiasa takut kepada Allah yang 
lebih kuat. Mereka menggunakan kekuatan yang ada 
pada mereka untuk menjunjung perintah Allah dan 
meninggikan kalimat-Nya. Mereka tidak terpedaya 
dengan harta kekayaan dan anak-pinak, kerana 
mereka benar-benar mengetahui dan insaf siapakah 
yang mengurniakan ni'mat-ni'mat itu kepada mereka. 
Mereka mensyukuri limpah kurnia-Nya dengan penuh 
minat. Mereka menggunakan harta kekayaan dan 
menghalakan anak-anak mereka ke arah menjunjung 
perintah-perintah Allah, tetapi mereka yang 
mempunyai hati yang menyeleweng dan sesat dari 
sumber yang memberi kekuatan dan keni'matan- 
keni'matan itu, mereka bertindak sewenang-wenang 
dan melakukan kejahatan di bumi. Mereka berpoya- 
poya dalam keni'matan dan makan dan minum 
seperti haiwan ternakan: 



"Merekalah orang-orang yang sia-sia amalan mereka di 
dunia dan Akhirat." 


Maksudnya, amalan-amalan mereka sia-sia dari 
awal lagi, kerana ia laksana tumbuhan tanpa akar, 
tumbuhan-tumbuhan yang tidak mantap, tidak subur 
dan tidak berbunga. 





"Dan merekalah orang-orang yang rugi. "(69) 


Maksudnya, mereka kerugian segala-gala. Ini 
merupakan satu pernyataan ringkas tanpa perincian 
dan penentuan tentang kerugian itu. 

Kemudian ayat yang berikut mengalihkan hala 
bicaranya dengan mereka kepada hala bicara yang 


umum seolah-olah ia melahirkan rasa takjubnya 
terhadap orang-orang yang terus berjalan di jalan 
orang-orang yang binasa tanpa mengambil i'tibar dan 
contoh teladan: 



"Apakah tidak sampai kepada mereka berita-berita orang- 
orang sebelum mereka, iaitu kaum Nuh, kaum 'Ad, kaum 
Thamud, kaum Ibrahim, penduduk Madyan dan penduduk 
negeri-negeri yang telah dibinasakan. Para rasul mereka 
telah datang kepada mereka membawa pengajaran- 
pengajaran yang jelas. Allah tidak sekali-kali menzalimi 
mereka, tetapi merekalah yang menzalimi diri sendiri. "(70) 


Mereka yang berpoya-poya di dalam keni'matan itu 
tidak sedar dan terus menurut jejak orang-orang yang 
telah binasa tanpa mengambil i'tibar dan pengajaran. 
Apakah berita orang-orang sebelum mereka tidak 
sampai kepada mereka, iaitu berita mereka yang 
menjalani jalan yang sama dengan mereka seperti 
berita kaum Nuh yang telah ditenggelami banjir dan 
digulung arus lautan maut yang ngeri, kaum 'Ad yang 
telah dibinasakan dengan ribut taufan yang dahsyat, 
kaum Thamud yang telah dibinasakan dengan 
ledakan yang kuat, kaum Ibrahim di mana Seri 
Maharaja mereka yang zalim yang telah dibinasakan 
dan Ibrahim telah diselamatkan dari kekejamannya, 
juga penduduk Madyan yang telah ditimpa gempa 
bumi dan mati tercekik dan penduduk-penduduk 
perkampungan-perkampungan kaum Lut yang telah 
dibinasakan Allah habis-habisan kecuali segelintir 
sahaja yang selamat. Apakah berita-berita kebinasaan 
kaum-kaum ini tidak sampai kepada mereka. Para 
Rasul yang diutuskan Allah kepada mereka telah 
membawa pengajaran-pengajaran yang jelas, tetapi 
mereka telah mendustakan mereka, lalu Allah 
binasakan mereka dengan sebab dosa-dosa mereka: 


"Allah tidak sekali-kali menzalimi mereka, tetapi merekalah 
yang menzalimi diri sendiri. "(70) 


Hati yang menyeleweng menjadi angkuh dan 
sewenang-wenang dengan sebab memiliki kekuatan, 
kerana itu ia lupa daratan. Ia menjadi buta dengan 
sebab ni'mat-ni'mat kesenangan dan kemewahan, 
kerana itu ia tidak nampak dan tidak dapat melihat. 
Pengajaran dan contoh teladan zaman silam tidak 
berguna melainkan kepada mereka yang terbuka 
mata batinnya untuk memahami Sunnatuliah yang 
tidak pernah meleset, tidak pernah berhenti dan tidak 

pernah memilih kasih terhadap sesiapa pun. Ramai 
orang yang diujikan Allah dengan ni'mat kuasa dan 
kesenangan telah menyebabkan penglihatan mereka 
kabur dan mata hati mereka ditutupi selaput, kerana 
itu mereka tidak dapat melihat kebinasaan manusia 
jagoan yang kuat dan berkuasa sebelum mereka. 
Mereka tidak dapat menyedari nasib kesudahan 
manusia-manusia zalim dan bermaharajalela di zaman 
silam. Di waktu inilah berlakunya keputusan Allah 
terhadap mereka dan seterusnya berlakulah 
Sunnatullah ke atas mereka, iaitu mereka ditimpa 
'azab dari Allah Yang Maha Perkasa dan Maha Kuat 
semasa mereka sedang asyik berpoya-poya dengan 
kesenangan dan kemewahan dan mabuk khayal 
dengan kekuatan dan kuasa mereka, sedangkan 
qudrat Aliah mengepung di sekeliling mereka. 

Kelalaian, kebutaan dan kejahilan itulah yang 
selalunya kita nampak menemani ni'mat 
kekuatan/kuasa, ni'mat kesenangan dan kemewahan. 
Kita dapat melihat gejala ini di setiap zaman dan 
tempat kecuali mereka yang mendapat rahmat Allah 
dari para hamba-Nya yang ikhlas dan jujur. 

(Pentafsiran ayat-ayat 71 - 72] 

Di sebelah barisan kaum Munafiqin dan kaum 
Kafirin terdapat barisan kaum Mu'minin yang tulen. 
Kedua-dua golongan ini mempunyai tabi'at yang 
berlainan, perilaku yang berlainan dan destinasi yang 
berlainan: 



"Para Mu'minin dan Para Mu'minat adalah rakan-rakan setia 
terhadap satu sama lain. Mereka menyuruh melakukan 
segala yang ma'ruf dan melarang melakukan segala yang 
mungkar. Mereka mendirikan solat, menunaikan zakat dan 
menta'ati Allah dan Rasul-Nya. Merekalah orang-orang yang 
akan dirahmati Allah. Sesungguhnya Allah Maha Perkasa 
dan Maha Bijaksana(71). Allah telah menjanjikan Para 
Mu'minin dan Para Mu'minat dengan balasan taman-taman 
Syurga yang mengalir di bawahnya sungai-sungai, di mana 
mereka hidup kekal abadi, juga dengan tempat-tempat 
kediaman yang selesa di taman-taman Syurga 'Adni, dan 


pengurniaan keredhaan dari Allah adalah balasan yang lebih 
besar lagi. Itulah keberuntungan yang amat besar. "(72) 

Sifat-sifat Utama Kelompok Muslimin 

Jika para Munafiqin lelaki dan perempuan itu 
bekerjasama di antara satu sama lain kerana mereka 
mempunyai pembawaan dan tabi'at yang sama, maka 
para Mu'minin lelaki dan perempuan adalah rakan- 
rakan setia terhadap satu sama lain. Para Munafiqin 
lelaki dan perempuan walaupun mereka mempunyai 
tabi'at yang sama, namun mereka tidak sampai ke 
tahap rakan-rakan setia terhadap satu sama lain, 
kerana semangat setiakawan itu memerlukan 
keberanian, kesanggupan saling membantu dan 
kesediaan memikul, tugas-tugas yang meminta 
pengorbanan, sedangkan tabi'at nifaq/hipokrit 
enggan berbuat begitu walaupun di antara sesama 
mereka. Sebenarnya kaum Munafiqin itu adalah 
individu-individu yang lemah dan kerdil. Mereka 
bukannya satu kelompok yang padu, kuat dan saling 
membantu, walaupun pada lahirnya mereka kelihatan 
mempunyai ciri keserupaan tabi'at, perangai dan 
perilaku. 


Pengungkapan Al-Qur'an yang halus tidak 
mengabaikan ciri pengertian ini apabila kedua-dua 
golongan disifatkan seperti berikut: 



“Orang-orang Munafiqin lelaki dan perempuan adalah 
bekerjasama satu sama lain . " (67) 


"Para Mu'minin dan para Mu'minat adalah rakan-rakan setia 
terhadap satu sama lain." (71) 

Tabi'at seorang Mu'min ialah tabi'at umat yang 
beriman, iaitu tabi'at bersatu padu, tabi'at bertakaful 
dan saling membantu untuk mewujudkan kebaikan 
dan menolak kejahatan. 

^ 

"Mereka menyuruh melakukan segala yang ma'ruf dan 
melarang melakukan segala yang mungkar." 

Usaha-usaha untuk mewujudkan kebaikan dan 
menolak kejahatan itu memerlukan hubungan 
setiakawan yang erat dan semangat gotong-royong 
dan saling membantu. Kerana inilah umat yang 
beriman dapat berdiri dalam satu barisan yang padu 
dan tidak dapat dimasuki faktor-faktor pemecah 
belah, tetapi apabila terdapat perpecahan dalam 
kelompok orang-orang yang beriman, maka di sana 
pasti ada resapan unsur yang asing dari tabi'atnya dan 
dari 'aqidahnya dan unsur inilah yang membawa bibit 
perpecahan itu, di sana pasti ada udang di sebalik 
batu atau ada penyakit yang menghalangkan 
wujudnya ciri utama kelompok Mu'minin yang 
dijelaskan dalam firman Allah Yang Maha 
Mengetahui: 

"Rakan-rakan setia terhadap satu sama lain. " 

Dengan semangat setiakawan inilah mereka 
melaksanakan tugas al-amru bil-ma’ruf dan an-nahyu 
'anil-munkar dan berjuang meninggikan Kalimatullah 
dan merealisasikan arahan-arahan Aliah kepada umat 
Muslimin di muka bumi ini. 



"Dan mereka mendirikan solat." 

laitu ibadat yang menghubungkan mereka dengan 
Allah. 

^ 'Z)? ^ 

\£==j\ bjy*} 

"Dan mereka menunaikan zakat." 

laitu suatu kefardhuan yang menghubungkan di 
antara warga kelompok Muslimin dan merealisasikan 
semangat setiakawan dan perpaduan dalam bentuk 
material dan spiritual. 

"Dan mereka menta'ati Allah dan Rasul-Nya." 

laitu mereka tidak mempunyai keinginan selain dari 
melaksanakan perintah Allah dan Rasul-Nya dan tidak, 
mempunyai perlembagaan selain dari syari'at Aliah 
dan Rasul-Nya. dan tidak mempunyai sistem hidup 
selain dari agama Allah dan Rasul-Nya, dan mereka 
tidak mempunyai pilihan selain dari keputusan Allah 
dan Rasul-Nya. Dengan pendirian ini mereka dapat 
menyatukan cara hidup, matlamat dan jalan 
perjuangan mereka dan terselamat dari tersimpang- 
siur mengikut jalan-jalan yang lain dari jalan Allah 
yang tunggal, lurus dan sampai kepada-Nya. 



"Merekalah orang-orang yang akan dirahmati Allah." 

Rahmat Aliah itu bukannya hanya berada di Akhirat 
sahaja, malah pertama ia wujud di bumi ini. Rahmat 
Allah menyelubungi individu yang melaksanakan 
tugas-tugas al-amru bil-ma'ruf dan an-nahyu 'anil- 
mungkar, mendirikan solat dan menunaikan zakat 
dan menyelubungi kelompok yang soleh seperti ini. 
Rahmat Allah dikurniakan dalam bentuk 
ketenteraman hati, dalam bentuk perhubungan 
dengan Allah, dalam bentuk perlindungan dan 
keterpeliharaan dari keadaan-keadaan huru-hara dan 
kejadian-kejadian yang dahsyat. Rahmat Aliah juga 
dikurniakan dalam bentuk kebaikan kelompok, 
perpaduan di antara para anggotanya dan seterusnya 
dalam bentuk keyakinan dan ketenteraman para 
individunya terhadap kehidupan dan dalam bentuk 
keyakinan mendapat keredhaan Allah. 

Keempat-empat sifat yang wujud pada kelompok 
Mu'minin iaitu sifat menyuruh melakukan segala yang 


ma'ruf, melarang melakukan segala 'yang mungkar, 
mendirikan solat dan mengeluarkan zakat adalah 
bertentangan dengan sifat-sifat yang wujud pada 
kaum Munafiqin iaitu menyuruh melakukan segala 
yang mungkar, melarang melakukan segala yang 
ma'ruf, lupakan Allah dan bersifat bakhil. Rahmat 
Allah yang dilimpahkan kepada kelompok Mu'minin 
bertentangan dengan la'nat Aliah yang ditimpakan ke 
atas kaum Munafiqin dan kaum Kafirin. Itulah sifat- 
sifat yang dijanjikan Aliah sebagai syarat untuk 
dikurniakan kemenangan dan kedudukan yang kuat 
di bumi kepada kaum Muslimin agar mereka 
merealisasikan sifat-sifat itu dalam kepimpinan 
mereka membimbing umat manusia: 



"Sesungguhnya Allah Maha Perkasa dan Maha 
Bijaksana."(71) 

Yakni Allah berkuasa membantu kelompok 
Mu'minin supaya mereka menjadi rakan-rakan setia 
terhadap satu sama lain untuk melaksanakan tugas- 
tugas yang besar ini dan Maha Bijaksana dalam 
mengaturkan kemenangan dan kedudukan yang kuat 
kepada mereka agar mereka dapat mewujudkan 
kebaikan-kebaikan di bumi dan mengawal 
Kalimatullah di antara para hamba-Nya. 

Seandainya 'azab Neraka Jahannam menunggu 
kaum Munafiqin dan Kafirin, di samping ditunggu 
la'nat Allah dan kelupaan Allah terhadap mereka 
mengakibatkan mereka menjadi lemah dan tidak 
mendapat sesuatu apa, maka ni'mat kesenangan di 
dalam Syurga pula menunggu .para Mu'minin: 



"Dengan balasan taman-taman Syurga yang mengalir di 
bawahnya sungai-sungai, di mana mereka hidup kekal abadi, 
juga dengan tempat-tempat kediaman yang selesa di taman- 
taman Syurga 'Adni." 

Maksudnya, tempat-tempat kediaman untuk hidup 
dalam suasana yang penuh tenteram. Dan selain dari 
ni’mat-ni’mat itu mereka akan mendapat ni'mat yang 
lebih besar lagi: 

V- 1 "$*'*»*, ^ 

btiSyPJj 

"Dan pengurniaan keredhaan dari Allah adalah lebih besar 
lagi. " 

Ni’mat Keredhaan Allah Yang Agung 

Syurga dengan segala ni'mat kesenangannya adalah 
kelihatan kedi dan hampir terlindung dalam buiatan- 
bulatan cahaya ni'mat keredhaan Allah Yang Maha 
Pemurah itu. 

' Dan pengurniaan keredhaan dari Allah adalah lebih besar 
lagi. " 

Detik perhubungan dengan Allah, detik syuhud 
kebesaran Allah, detik kebebasan dari penjara adunan 
nutfah dan dari keberatan bumi dan kerungsingan- 
kerungsingan yang dekat, detik cetusan pancaran nur 
di dalam hati manusia yang tidak dapat dilihat dengan 
mata kasar, detik sorotan sinaran Rauhullah yang 
menerangi liku-liku roh, jika setiap detik-detik dari 
detik-detik agung ini yang dihayati oleh segolongan 
kecil manusia di sa'at kejernihan jiwa akan membuat 
segala keni'matan dan harapan kelihatan begitu kecil 
di sampingnya, maka bagaimana pula dengan kesan 
keredhaan Allah yang mengenangi roh-roh yang 
meni'matinya dengan tidak putus-putus? 

* Itulah keberuntungan yang amat besar. "(72) 


(Pentafsiran ayat-ayat 73 - 74] 

Selepas menjelaskan sifat-sifat para Mu'minin yang 
tulen dan sifat-sifat para Munafiqin yang mendakwa 
beriman, maka dalam ayat-ayat yang berikut Allah 
memerintah Nabi-Nya supaya memerangi kaum 
Kafirin dan Munafiqin. Dan di dalam ayat-ayat itu juga 
al-Qur'anul-Karim menerangkan bahawa kaum 
Munafiqin itu telah melafazkan kata-kata kufur dan 
telah kembali menjadi kafir selepas mereka menganut 
. Islam. Mereka telah merancang suatu perkataan jahat 
terhadap Rasulullah s.a.w. yang telah digagalkan oleh 
Allah, iaitu satu rancangan yang telah diilhamkan oleh 
kekafiran mereka. AI-Qur'an melahirkan rasa 
takjubnya terhadap dendam kesumat mereka kepada 
Rasulullah s.a.w., sedangkan tujuan dibangkitkan 
beliau ialah untuk memberi kebajikan dan 
kesenangan kepada mereka. Kemudian Al-Qur'an 
mengajak mereka bertaubat dan menakutkan mereka 
dari hidup yang berlarutan di dalam kekafiran dan 
hipokrit: 

is. 


h ' J 

l } La-J 

C)\j 

lIj 


"Wahai Nabi! Perangilah orang-orang kafir dan orang-orang 
Munaflqin dan kasarilah mereka. Tempat kediaman mereka 
ialah Neraka Jahannam dan itulah seburuk-buruk tempat 
kembali(73). Mereka bersumpah dengan nama Allah bahawa 
mereka tidak berkata begitu. Sebenarnya mereka telah 
mengeluarkan perkataan yang kufur dan mereka telah kafir 
kembali selepas keislaman mereka dan mereka telah 
mengingini untuk melakukan sesuatu yang tidak mungkin 
dicapai mereka. Mereka tidak menaruh dendam melainkan 
kerana Allah dan Rasul-Nya telah memberi kesenangan 
kepada mereka dari limpah kurnia-Nya. Oleh itu jika mereka 
bertaubat, maka itu adalah lebih baik kepada mereka, dan 
jika mereka enggan nescaya Allah akan menyeksakan 
mereka dengan 'azab yang amat pedih di dunia dan di 
Akhirat, dan mereka tidak akan memperolehi di bumi ini 
sebarang pelindung dan penolong." (74) 

Rasulullah s.a.w. telah banyak berlembut dengan 
kaum M’unafiqin, banyak memejam mata dan 
mema'afkan tindak-tanduk mereka. Kini 
kesabarannya telah sampai ke kemuncaknya dan 
toleransinya telah sampai ke batasnya. Kini beliau 
diperintah Allah supaya memulakan langkah baru 
terhadap mereka. Allah menggabungkan mereka 
dalam kumpulan Kafirin dan memerintah Rasul-Nya 
supaya memerangi dua golongan ini dengan keras, 
kasar dan tanpa rahmat kasihan belas. 


Di sana ada tempat-tempat untuk berlemah-lembut 
dan ada pula tempat-tempat untuk berkasar, jika 
masa berlemah-lembut telah berakhir, maka masa 
berkeras dan berkasar perlu dimulakan, dan jika masa 
bersabar telah berlalu, maka masa bertindak tegas 
perlu dimulakan. Setiap harakat ada keperluan- 
keperluannya dan setiap program ada peringkat- 
peringkatnya. Bersikap lemah-lembut kadang-kadang 
membahayakan dan bersikap menangguh-nangguh 
kadang-kadang membawa mudharat. 


Para ulama' tidak sepakat tentang maksud 
melancarkan jihad dan bertindak kasar terhadap 
kaum Munafiqin; Apakah kekasaran itu dilakukan 
dengan mata pedang sebagaimana yang diriwayatkan 
oleh Ali Karramallahu wajhahu, dan dipilih oleh Ibn 
Jarir, Rahimahullah atau kekasaran itu ditunjukkan 
dalam berinteraksi dan menghadapi mereka dan 
mendedahkan niat-niat buruk mereka kepada umum 
sebagaimana yang diriwayatkan oleh Ibn Abbas r.a.? 
Tetapi yang telah berlaku - sebagaimana akan 
diterangkan nanti - ialah Rasulullah s.a.w. tidak 
pernah membunuh orang-orang Munafigin. 


" ^ ' /s* * ^ 


"Mereka bersumpah dengan nama Allah bahawa mereka 
tidak berkata begitu. Sebenarnya mereka telah 
mengeluarkan perkataan yang kufur dan mereka telah kafir 
kembali selepas keislaman mereka dan mereka telah 
mengingini untuk melakukan sesuatu yang tidak mungkin 
dicapai mereka." 

Peristiwa Kebiadaban Abdullah Ibn Ubay 

Nas yang umum ini membentangkan keadaan kaum 
Munafiqin di dalam berbagai-bagai situasi mereka di 
samping memberi isyarat kepada rancangan jahat 
yang telah dilakukan mereka berulang-ulang kali 
terhadap Rasulullah s.a.w. dan kaum Muslimin. Di 
sana terdapat beberapa riwayat yang menentukan 
satu peristiwa khusus yang menyebabkan turunnya 
ayat ini. 

Ujar Qatadah, ayat ini turun kerana Abdullah Ibn 
Ubay. Ceritanya begini: Dua orang lelaki dari suku 
Juhani dan dari kaum Ansar telah berkelahi. Lelaki 
dari suku Juhani itu telah berjaya mengalahkan orang 
Ansar, lalu Abdullah berkata kepada kaum Ansar: 
"Mengapa kamu tidak menolong saudara kamu? 
Demi Allah, kedudukan kita dengan Muhammad ini 
adalah sama dengan kata-kata pepatah: Jika engkau 
gemukkan anjing engkau, nescaya ia akan menggigit 
engkau". Kemudian dia berkata lagi: "Jika kita pulang 
ke Madinah nanti orang yang paling mulia akan 
mengusir keluar orang yang paling hina dari 
Madinah". Seorang lelaki dari kaum Muslimin datang 
menyampaikan cerita ini kepada Nabi s.a.w., 
kemudian Nabi memanggil Abdullah dan menyoalnya, 
lalu ia bersumpah dengan nama Allah bahawa dia 
tidak berkata begitu kemudian Allah menurunkan 
ayat ini. 

Mengikut riwayat al-lmam Abu Ja'far Ibn Jarir 
dengan isnadnya dari Ibn Abbas katanya: Pada suatu' 
masa Rasulullah s.a.w. duduk di bawah bayang 
sepohon kayu lalu beliau bersabda: "Ada seorang 
manusia akan datang menemui kamu dan ia akan 
melihat kamu dengan mata syaitan. Oleh itu apabila 
orang ini datang, maka janganlah kamu bercakap 
dengannya". Tidak lama kemudian muncullah 
seorang lelaki berpakaian biru, lalu Rasulullah s.a.w. 
memanggilnya kemudian bersabda: "Mengapa awak 
dan sahabat-sahabat awak mencaci maki saya? 
"Lelaki itu terus pergi dan kemudian datang 
membawa sahabat-sahabatnya lalu mereka 
bersumpah dengan nama Allah bahawa mereka tidak 
berkata begitu, dan akhirnya beliau .mema'afkan 
mereka, lalu Allah turunkan ayat ini. 

Diriwayatkan dari 'Urwah Ibn az-Zubayr dan lainnya 
bahawa ayat ini diturunkan kerana al-JuIas Ibn 
Suwayd bin as-Samit. Dia mempunyai seorang anak 
tiri lelaki dari isterinya benama 'Umayr Ibn Sa'd. Al- 
Julas telah berkata: "Jika apa yang dibawa oleh 
Muhammad itu benar, maka kita adalah lebih buruk 
(bodoh) dari keldai yang kita tunggangi ini." Lantas 
dibalas oleh 'Umayr: "Demi Allah, wahai al-Julas, 
andalah seorang insan yang paling saya sayangi, 
seorang insan yang terbukti paling baik di sisi saya, 
seorang insan yang paling berat bagi saya jika ia 
ditimpa sesuatu yang tidak diingini. Anda telah 
mengeluarkan satu perkataan jika saya sebut akan 
memalukan saya dan jika saya sembunyi akan 
membinasakan saya, tetapi salah satu dari keduanya 
lebih mudah bagi saya dari yang satu lagi": Lalu dia 


menceritakan perkara ini kepada Rasulullah s.a.w., 
tetapi al-Julas tidak mengaku dan bersumpah dengan 
nama Allah bahawa dia tidak berkata begitu. Lalu 
Allah menurunkan ayat ini. Al- Juias kemudian 
berkata: "Memang benar saya telah berkata begitu 
dan Allah menawarkan taubat kepada saya, lalu saya 
terus bertaubat", dan taubatnya diterima Allah. 

Tetapi riwayat-riwayat ini tidak selaras dengan 
ungkapan nas Al-Qur'an: 



"Dan mereka telah mengingini untuk melakukan sesuatu 
yang tidak mungkin dicapai mereka. " 

Pakatan Membunuh Rasulullah 

Di sana terdapat riwayat-riwayat yang menguatkan 
satu sama lain bahawa yang dimaksudkan dengan 
ungkapan ini ialah rancangan jahat yang telah 
diaturkan oleh sekumpulan kaum Munafiqin sewaktu 
pulang dari peperangan untuk membunuh Rasulullah 
s.a.w. secara tipu helah, ketika beliau balik dari 
Tabuk. Justeru itu kami memilih salah satu dari 
riwayat-riwayat ini: 

Ujar al-lmam Ahmad Rahimahullah: Kami telah 
diceritakan oleh Yazid, kami telah dikhabarkan oleh 
al-Walid Ibn Abdullah Ibn Jami' dari Abu at-Tufayl 
katanya: Apabila Rasulullah s.a.w. pulang dari 
Peperangan Tabuk, beliau menyuruh seorang 
juruhebah agar menghebahkan bahawa Rasulullah 
s.a.w. telah mengambil jalan bukit. Oleh itu janganlah 
ada seorang yang lain mengambil jalan itu. Ketika 
Rasulullah s.a.w. dipandu oleh Huzayfah dan dari 
belakangnya diikuti oleh 'Ammar, tiba-tiba datang 
sekumpulan penunggang-penunggang unta betina 
yang membungkus muka mereka lalu mereka 

menyerang 'Ammar yang sedang memandu 
kenderaan Rasulullah s.a.w. Kemudian 'Ammar r.a. 
tampil memukul muka penungang-penungang unta 
itu, lalu Rasulullah s.a.w. berkata kepada Huzayfah, 
"Cukup! Cukup!" Dan apabila Rasulullah turun dari 
kenderaannya dan 'Ammar kembali, beliau bersabda 
kepada 'Ammar, "Apakah engkau kenal orang-orang 
itu?" Jawab Ammar: "Saya kenal kebanyakan 

penunggang-penunggang unta itu, dan mereka 

membungkus muka mereka". Beliau bertanya lagi: 
"Apakah engkau tahu tujuan mereka?" Jawab 
'Ammar: "Hanya Allah dan Rasul-Nya sahaja yang 
lebih mengetahui". Kemudian ia bersabda: "Mereka 
mahu mengejutkan kenderaan Rasulullah dengan 

tujuan menjatuhkannya". Kata at-Tufayl: Kemudian 
'Ammar bertanya seorang dari sahabat Rasulullah 
s.a.w.: "Setahu awak berapa ramai penghuni- 
penghuni di jalan bukit itu?!" Jawab sahabat itu: 
"Empat belas orang lelaki". Kata 'Ammar: "Jika awak 
dari mereka, maka jumlahnya jadi lima belas orang 
semuanya". Ujar Abu at-Tufayl: Kemudian Rasulullah 
s.a.w. membilang tiga orang dari mereka dan mereka 
berkata: "Demi Allah, saya tidak dengar 

pengumuman juruhebah Rasulullah s.a.w. dan kami 

tidak mengetahui tujuan orang-orang itu". Lantas 
Ammar berkata: "Aku bersaksi bahawa dua belas 
orang yang baki lagi itu akan diperangi Allah dan 
Rasul-Nya di dunia ini dan di hari Akhirat di mana 
saksi-saksi akan memberi keterangan." 

Peristiwa ini mendedahkan niat jahat kaum 
Munafiqin. Sama ada peristiwa ini atau peristiwa lain 
yang serupa dengannya yang dimaksudkan oleh ayat 
ini, namun peristiwa itu nampak jelas menimbulkan 
kehairanan mengapa hati mereka sampai begini sekali 
sanggup menyimpan niat khianat yang seperti itu. 
Ayat yang berikut melahirkan keta'jubannya terhadap 
mereka: 

jaJ ^ 4r s ~^ Si ^ y>J& K aj 

"Mereka tidak menaruh dendam melainkan kerana Allah dan 
Rasul-Nya telah memberi kesenangan kepada mereka dari 
limpah kurnia-Nya. " 

Selama itu Islam tidak pernah melakukan sesuatu 
kejahatan terhadap mereka hingga menyebabkan 
mereka menaruh dendam yang seburuk itu terhadap 
Islam kecuali mungkin kerana kesenangan yang 
melimpahi mereka -selepas kedatangan Islam atau 
mungkin kemewahan yang dini'mati mereka dengan 
ekoran dan kemunculan Islam itu telah menjadi punca 
kemarahan dan dendam mereka. 

Kemudian ayat yang berikut mengulas sikap mereka 
yang aneh ini setelah mendedahkan niat-niat mereka 
yang jahat, kemudian ia menyampaikan keputusan 
yang mu'tamad: 


"Oleh itu jika mereka bertaubat, maka itu adalah lebih baik 
kepada mereka, dan jika mereka enggan nescaya Allah akan 
menyeksakan mereka dengan 'azab yang amat pedih di 
dunia dan Akhirat, dan mereka tidak akan memperolehi di 
bumi ini sebarang pelindung dan penolong. "(74) 

(Pentafsiran ayat-ayat 75-78) 

Kemudian rangkaian ayat-ayat ini terus 
membentangkan contoh-contoh para Munafiqin, 
keperihalan dan perkataan-perkataan yang diucapkan 
mereka sebelum dan dalam masa berlakunya 
Peperangan Tabuk: 



Keputusan Allah Yang Muktamad 




" Oleh itu jika mereka bertaubat, maka itu adalah lebih baik 
kepada mereka, dan jika mereka enggan nescaya Allah akan 
menyeksakan mereka dengan 'azab yang amat pedih di 
dunia dan di Akhirat, dan mereka tidak akan memperolehi di 
bumi ini sebarang pelindung dan penolong. "(74) 


"Dan di antara mereka ada orang yang berjanji dengan 
Allah, iaitu jika Allah mengurniakan kami sebahagian dari 
limpah kurnia-Nya nescaya Kami akan mengeluarkan 
sedekah dan tetap berada di dalam golongan orang-orang 
yang soleh(75). Tetapi setelah Allah mengurniakan kepada 
mereka sebahagian dari limpah kurnia-Nya, mereka terus 
bakhil dengan pengurniaan itu dan berpaling (dari janji itu) 
dan mereka adalah orang-orang yang sentiasa 
membelakangi (perjanjian)(76). Lalu Allah menimbulkan sifat 
hipokrit di dalam hati mereka hingga sampai pada hari 
mereka menemui Allah kerana mereka telah memungkiri apa 
yang dijanjikan mereka dengan Allah dan kerana mereka 
berdusta."(77) 

Kaum Munaflgin TidakMenepati Janji 


iok? 



Selepas ini semuanya, pintu taubat terus dibuka 
selebar-lebarnya. Oleh itu sesiapa yang ingin 
mendapat kebaikan kepada dirinya, maka hendaklah 
ia masuk ke dalam pintu yang terbuka itu dan 
sebaliknya sesiapa yang mahu meneruskan 
perjalanannya di jalan yang bengkok, maka akibatnya 
juga jelas, iaitu ia akan mendapat 'azab keseksaan 
yang berat di dunia dan Akhirat dan tidak akan 
memperolehi pelindung dan penolong di dunia ini. 
Setiap orang bebas memilih dan dialah sahaja yang 
bertanggungjawab: 




Maksudnya, di antara para Munafiqin ada yang 
telah berjanji dengan Allah jika Allah mengurniakan 
ni'mat kesenangan dan rezeki kepadanya nescaya ia 
akan mengeluarkan sedekah dan melakukan amalan- 
amalan yang soleh, tetapi perjanjian ini hanya 
dijanjikan semasa ia miskin dan susah, semasa ia 
mengharap dan mengingini pemberian Allah, tetapi 
apabila Allah memperkenankan permohonannya dan 
mengurniakan rezeki dari limpah kurnia-Nya, ia terus 
lupakan janjinya dan menjadi bakhil dan enggan 
menunjukkan perjanjiannya. Perbuatan mungkir janji 
dan berdusta dengan Aliah menyebabkan sifat 

hipokrit bertapak kukuh di dalam hatinya sehingga ia 
mati dan menemui Allah dengan sifat itu. 

Hati manusia memang lemah dan bakhil kecuali 
mereka yang dipeliharakan Allah, dan ia tidak dapat 
membersihkannya dari sifat bakhil kecuali ia dipenuhi 
keimanan dan bebas dari keperluan-keperluan bumi, 
kecuali ia bebas dari belenggu-belenggu tamak dan 
haloba kepada kepentingan-kepentingan yang dekat, 
kerana hati yang bebas ini sentiasa mengharapkan 
gantian rezeki yang lebih banyak dan bercita-cita 
mendapat keredhaan Allah yang lebih besar. Hati 
yang Mu'min sentiasa menghayati ketenteraman 
dengan keimanan. Justeru itu ia tidak takut miskin 
apabila ia menginfaqkan hartanya di jalan Allah, 
kerana ia percaya bahawa apa yang ada di tangan 
manusia lambat-laun akan habis dan apa yang ada di 
sisi Allah tetap kekal. Kepercayaan inilah yang 
mendorongnya menginfaqkan harta kekayaannya di 
jalan Allah dengan penuh kerelaan dan dengan tujuan 
membersihkan dirinya serta yakin terhadap akibatnya 
walaupun ia tidak mempunyai wang dan 
memerlukannya, kerana ia akan mendapat gantian 
yang lebih besar dari sisi Allah. 

Tetapi apabila hati itu kosong dari keimanan yang 
sebenar, maka tabi'at bakhil semula jadi itu akan 
bergerak aktif di dalam hati itu setiap kali ia diseru 
supaya mengeluarkan derma atau sedekah, kerana 
kebimbangan menjadi miskin sentiasa terbayang- 
bayang di matanya dan menghalangkannya dari 
menginfaqkan hartanya. Dan akhirnya ia terpenjara di 
dalam kebakhilan dan ketakutan tanpa menghayati 
keamanan dan ketenteraman. 

Orang yang berjanji dengan Allah kemudian ia 
memungkiri janjinya dan orang yang berdusta dengan 
Allah dan tidak memenuhi janjinya, maka hatinya 
tidak terselamat dari sifat nifaq/hipokrit. Sabda 
Rasulullah s.a.w.: 

JLS’ vij Jb>- ISj Jibii 
ISj j ii_aJL>-l Aej ISj_j 

'Tanda seorang Munafiq itu tiga: Jika bercakap ia berdusta 
dan jika ia berjanji ia mungkin dan jika diberi amanah ia 
khianati." 

(Tercatat dalam Sahih al-Bukhari 
dan Sahih Muslim) 

Oleh sebab itu sudah semestinya perbuatan 
memungkiri janji dan berdusta dengan Allah 
mengakibatkan sifat nifaq itu terus kekal di dalam hati 
kumpulan Munafigin yang disebut di dalam ayat ini: 



@ U>_ 

"Lalu Allah menimbulkan sifat hipokrit di dalam hati mereka 
hingga sampai pada hari mereka menemui Allah kerana 
mereka telah memungkiri apa yang dijanjikan mereka 
dengan Allah dan kerana mereka berdusta(77). Tidakkah 
mereka tahu bahawa Allah mengetahui rahsia dan bisikan 
mereka dan bahawa Allah Maha Mengetahui segala urusan 
yang ghaib."(78) 

Maksudnya, apakah mereka tidak tahu - sedangkan 
mereka mendakwa beriman - bahawa Allah 
mengetahui segala rahsia hati mereka, mengetahui 
segala percakapan yang berlangsung di antara 
mereka, yang dikira sebagai rahsia-rahsia di antara 
mereka, kerana perkara itu dibisik-bisikkan mereka 
jauh dari orang ramai? Apakah mereka tidak tahu 
bahawa Allah mengetahui segala sesuatu yang ghaib, 
tersembunyi dan terlindung? Apakah mereka tidak 
tahu bahawa Allah mengetahui hakikat niat-niat yang 
terpendam di dalam dada mereka? Jika mereka tahu 
tentulah mereka tidak menyembunyikan sebarang 
niat mereka dari Allah dan tentulah mereka tidak 
sanggup memungkiri perjanjian mereka dengan Allah 
atau membuat janji-janji dusta dengan-Nya. 

Cerita ThaTabah Yang Ditolak Zakatnya 

Di sana terdapat beberapa riwayat mengenai sebab 
nuzul tiga ayat ini. Di antaranya yang kami ingin 
sebutkan di sini ialah sebuah riwayat dari Ibn Jarir dan 
Ibn Abu Hatim dari Mu'an dengan isnadnya dari Abu 
Umamah al-Bahili dari Tha'labah Ibn Hatib al-Ansari 
katanya: Dia berkata kepada Rasulullah s.a.w.: 
"Do'akan kepada Allah supaya mengurniakan 
kekayaan kepada saya". Katanya: Jawab Rasulullah 
s.a.w.: "Malang sungguh engkau ini, wahai 

Tha'labah, harta yang sedikit yang disyukuri itu lebih 
baik dari harta yang banyak yang tidak dapat 
ditanggung oleh engkau" Katanya: Kemudian beliau 
bersabda sekali lagi: "Apakah engkau tidak suka jadi 
seperti Nabi Allah? Demi jiwaku di tangan Allah, jika 
aku mahu gunung-ganang menjadi emas dan perak 
yang berjalan bersamaku tentulah gunung-ganang itu 
berjalan". Kata Tha'labah Ibn Hatib al- Ansari: "Demi 
Allah yang telah menguatkan anda membawa agama 
yang benar, jika anda berdoa kepada Allah lalu Allah 
mengurniakan harta kekayaan kepada saya, nescaya 
saya akan tunaikan sedekah kepada setiap orang yang 
berhak menerimanya". Lalu Rasulullah s.a.w. berdoa: 
"Ya Allah, ya Tuhanku, kurniakanlah harta kekayaan 
kepada Tha'labah". Kata rawi: Lalu Tha'labah 
menternak kambing dan tidak lama kemudian 
kambingnya membiak seperti ulat hingga kawasan di 
Madinah itu menjadi sempit dan Tha'labah terpaksa 
mencari tempat yang jauh dari Madinah dan tinggal 
di sebuah kawasan pelembahan dari pelembahan- 
pelembahan Madinah. Kini dia hanya dapat 
sembahyang Zohor dan 'Asar sahaja secara berjamaah 
di Madinah dan meninggalkan solat-solat yang lain. 
Kemudian ternakannya bertambah biak dan banyak 
dan dia tinggal semakin jauh dari Madinah hingga ia 

terpaksa meninggalkan solat berjamaah kecuali hari 
Jumaat sahaja. Kemudian temakannya terus membiak 
hingga ia terpaksa meninggalkan solat Jumaat. Kini 
dia hanya bertanya penunggang-penunggang (dari 
Madinah) pada hari Jumaat untuk mendapat berita- 
berita dari mereka. Pada suatu hari Rasulullah 
bertanya: "Apakah yang telah dibuat, oleh 

Tha'Iabah?" Jawab sahabat-sahabatnya: "Ya 

Rasulullah, Tha'Iabah menternak kambing dan 
kambingnya membiak begitu banyak hingga kawasan 
di Madinah menjadi sempit kepadanya". Lalu mereka 
mencerita hal ehwal Tha'Iabah kepada beliau dan 
beliau terus merungut: "Malang sungguh engkau ini, 
wahai Tha'Iabah, malang sungguh engkau ni, wahai 
Tha'Iabah, malang sungguh engkau ini, wahai 
Tha'Iabah! "Lalu Allah Jalia Thana'uHu menurunkan 
ayat (Surah at-taubah 103) (Ambillah 

dari sebahagian harta mereka bayaran zakat) dan 
turunlah fardhu-fardhu zakat. Kemudian Rasulullah 
s.a.w. menghantar dua orang utusan untuk 
memungut zakat dari orang-orang Islam; seorang dari 
suku Juhaynah dan seorang lagi dari suku Bani Sulaym 
dan beliau telah menulis kepada duaka (kedua- 
duanya) peraturan memungut zakat dari orang-orang 
Islam dan bersabda kepada duaka: "Hendaklah duaka 
(engkau berdua) temui Tha'Iabah dan si anu dari Bani 
Sulaym dan ambil zakat duaka". Kemudian kedua 
utusan itu keluar menemui Tha'Iabah dan menuntut 
zakatnya dan membaca surat Rasulullah s.a.w. 
kepadanya lalu dia berkata: "Ini tidak lain melainkan 
cukai jizyah. Ini tidak lain melainkan serupa dengan 
cukai jizyah, aku tidak tahu apakah bayaran ini 
sebenarnya. Pergilah duaka kepada orang lain, dan 
apabila duaka selesai memungut dari mereka, maka 
datanglah semula kepada saya". Adapun si anu dari 
Bani Sulaym sebaik sahaja ia mendengar kedatangan 
dua orang utusan Rasulullah s.a.w., ia terus 
memeriksa unta-untanya yang terbaik dan 
mengasingkannya untuk dijadikan bayaran zakat. 
Kemudian dia menyambut kedatangan kedua utusan 
itu dan menyerahkan unta-unta itu. Apabila duaka 
melihat unta-unta itu duaka terus berkata: "Anda 
tidak wajib mengeluarkan zakat dengan unta-unta 
yang terbaik ini, kami tidak mahu mengambil unta- 
unta seperti ini dari anda". Lalu lelaki itu menjawab: 
"Ambillah unta-unta ini, saya berikannya dengan 
kerelaan hati saya. Unta-unta ini sememangnya saya 
sediakannya untuk zakat". Lalu kedua-dua utusan itu 
mengambil unta-unta itu dan meneruskan perjalanan 
menemui orang ramai untuk memungut zakat. 
Kemudian akhirnya duaka kembali menemui 
Tha'Iabah, lalu ia berkata: "Tunjukkan surat duaka itu 
kepada saya". Setelah membaca surat itu ia berkata: 
"Ini tidak lain melainkan cukai jizyah. Ini tidak lain 
melainkan serupa dengan cukai jizyah, baliklah dulu 
sehingga saya faqir sebaik-baiknya". Kedua-dua 
utusan itu balik dan menemui Nabi s.a.w. Sebaik 
sahaja beliau melihat kedua utusan itu, beliau terus 
berkata sebelum bercakap dengan duaka: "Sungguh 
malang Tha'Iabah ini". Kemudian beliau berdoa 
kepada Allah supaya melimpahkan kerberkatan 
kepada lelaki dari Bani Sulaym itu. Kemudian kedua 
utusan itu melaporkan kepada beliau apa yang telah 


dilakukan oleh Tha'Iabah dan lelaki dari Bani Sulaym 
itu, lalu Aliah menurunkan ayat: 



* Dan di antara mereka ada orang yang berjanjikan dengan 
Allah iaitu jika Allah mengumiakan sebahagian dari limpah 
kurnia-Nya nescaya kami akan mengeluarkan sedekah dan 
tetap berada di dalam golongan orang-orang yang 
soleh. "(75) 

Kebetulan ketika itu ada seorang lelaki dari keluarga 
Tha'Iabah di majlis Rasulullah s.a.w. Setelah ia 
mendengar apa yang berlaku itu ia terus keluar 
menemuiTha'labah dan berkata kepadanya, "Malang 
sungguh engkau ini, wahai Tha'Iabah! Allah telah 
menurunkan ayat begini, begini mengenai engkau". 
Lalu Tha'Iabah keluar menemui Nabi s.a.w. dan 
memohon kepada beliau supaya menerima zakatnya, 
tetapi beliau bersabda kepadanya: "Sesungguhnya 
Allah telah menghalang aku dari menerima zakat 
engkau". Lalu Tha'Iabah mengaut tanah dan 
mencurahkan di atas kepalanya (kerana menyesal) 
dan beliau terus bersabda kepadanya: "Inilah akibat 
perbuatan engkau. Aku telah menyuruh engkau, 
tetapi engkau tidak menta'atinya". Apabila Rasulullah 
s.a.w. enggan menerima zakatnya ia pun pulang ke 
rumahnya. Beliau tidak menerima zakat Tha'Iabah 
walau sedikit pun sehingga beliau wafat. Kemudian 
Tha'Iabah datang menemui Abu Bakr r.a. setelah 
beliau dilantik menjadi khalifah lalu ia berkata 
kepadanya: "Anda tahu kedudukan saya di sisi 
Rasulullah dan kedudukan saya di kalangan kaum 
Ansar. Oleh itu terimalah zakat dari saya". Jawab Abu 
Bakr: "Rasulullah s.a.w. sendiri tidak menerima zakat 
dari engkau, bagaimana pula saya?" Abu Bakr tidak 
menerima zakat dari Tha'Iabah sehingga beliau wafat. 
Apabila Umar r.a. dilantik menjadi khalifah, Tha'Iabah 
datang menemui beliau dan berkata kepadanya: 
"Wahai Amirul-Mu'minin, terimalah zakat saya". 
Jawab beliau, "Jika Rasulullah s.a.w. tidak menerima 
zakat dari engkau dan Abu Bakr juga tidak 
menerimanya, maka bagaimana pula saya?" Beliau 
tidak menerima zakat Tha'Iabah sehingga beliau 
wafat. Apabila Uthman r.a. dilantik menjadi khalifah, 
Tha'Iabah datang menemuinya dan berkata 
kepadanya: "Terimalah zakat saya". Jawab beliau: 
"Jika Rasulullah s.a.w. tidak menerimanya, Abu Bakr 
juga tidak menerima, malah Umar juga tidak 
menerimanya. Bagaimana pula saya?" Beliau tidak 
menerima zakat Tha'Iabah dan dia telah mati dalam 
zaman pemerintahannya. Sama ada peristiwa ini 
menemani turunnya ayat ini atau peristiwa yang lain, 
maka nas ini me-rupakan satu nas yang umum, la 
menggambarkan satu keadaan yang umum dan 
melukiskan satu contoh jiwa manusia yang berlaku 
berulang-ulang kali, iaitu contoh manusia yang tidak 
yakin, di mana keimanan belum bertapak kukuh, di 
dalam hatinya. Jika riwayat ini benar menghubungkan 
peristiwa ini dengan nuzul ayat ini maka kearifan 
Rasulullah s.a.w. yang mengetahui bahawa 
perbuatannya memungkiri perjanjian dan berdusta 

dengan Allah telah mengakibatkan timbulnya sifat 
nifaq di dalam hati mereka yang memungkiri 
perjanjian itu sehingga sampai pada hari mereka 
menemui Allah... maka ke'arifan inilah yang 
mendorong beliau tidak mahu menerima zakat dari 
Tha'labah dan taubatnya yang lahir. Beliau tidak 
melayaninya dengan hakikatnya yang zahir mengikut 
kehendak biasa syari'at, malah beliau melayaninya 
dengan ilmunya yang mengetahui hakikat Tha'labah 
yang sebenar, yang tidak diraguinya, kerana ia 
merupakan pemberitaan dari Allah Yang Maha 
Mengetahui dan Maha Mendalam Ilmu-Nya. Tindakan 
yang dilakukan Rasulullah s.a.w. menolak zakat 
Tha'labah itu adalah suatu tindakan disiplin tanpa 
menganggapkannya sebagai seorang yang murtad 
yang boleh dikenakan hukuman murtad dan tanpa 
menganggapkannya sebagai seorang Islam yang 
boleh diterima zakatnya. Ini tidak pula boleh diertikan 
bahawa zakat itu digugurkan dari orang-orang 
Munafiqin dari segi syari'at, kerana syari'at 
mempersalahkan manusia dengan keadaan mereka 
yang zahir dalam persoalan yang tidak diketahui 
dengan yakin seperti dalam peristiwa Tha'labah yang 
khusus ini, dan justeru itu peristiwa ini tidak boleh 
dijadikan ukuran. 

Tetapi peristiwa ini mendedahkan kepada kita 
bagaimana pandangan angkatan-angkatan Muslimin 
yang pertama kepada fardhu zakat. Mereka yang 
mengira zakat sebagai sesuatu ni'mat yang 
dikurniakan kepada mereka. Sesiapa yang 
mengharamkan penunaian zakat atau diharamkan 
menerima zakat darinya, maka dialah seorang insan 
yang benar-benar rugi yang wajar diucapkan 
kepadanya dengan kata-kata kasihan -belas kerana ia 
ditimpa bala (ditolak zakatnya). Mereka memandang 
begitu kerana mereka memahami hakikat yang 
terkandung di dalam firman Allah: 



"Ambillah dari sebahagian harta mereka bayaran zakat yang 
membersih dan menyucikan diri mereka. "(103) 

Oleh itu zakat merupakan suatu keuntungan yang 
diperolehi mereka bukannya suatu kerugian yang 
ditanggung mereka. Inilah perbezaan di antara 
kefardhuan yang ditunaikan dengan maksud mencari 
keredhaan Allah dan bayaran cukai yang ditunaikan 
kerana ia diwajibkan oleh undang-undang dan 
dikenakan hukuman jika gagal membayarnya. 

(Pentafsiran ayat-ayat 79 - 80) 

Kini ayat-ayat yang berikut membentangkan sejenis 
kefahaman yang lain dari kefahaman-kefahaman 
kaum Munafiqin terhadap zakat, iaitu satu kefahaman 
yang bertentangan dengan kefahaman yang sebenar 
yang dipegang oleh orang-orang Mu'minin yang tulen 
di samping mendedahkan sejenis budaya mencaci dan 
mencela, mengejek dan membidas yang lahir dari 
tabi'at kaum Munafiqin yang menyeleweng dan 
diserapi penyakit: 


< }< 



"Orang-orang (Munafiq) yang mencela orang-orang Mu'min 
yang memberi sedekah secara sukarela, juga mencela orang- 
orang yang tidak mempunyai wang untuk bersedekah 
kecuali sekadar kemampuan mereka serta mengejek mereka, 
maka Allah telah membalas ejekan mereka dan mereka akan 
memperolehi azab yang amat pedih. "(79) 

Kisah yang diceritakan mengenai sebab nuzul ayat 
ini menggambarkan pandangan kaum Munafiqin 
yang sesat terhadap tabi'at infaq fi Sabilillah dan 
motif-motifnya yang tersemat di dalam hati. 

Derma Abdul Rahman Ibn 'AufDan Derma 'Uqayl 

Ibn Jarir telah mengeluarkan satu riwayat dari 
saluran Yahya ibn Kathir dan dari saluran Qatadah 
dan Ibn Abu Hatim dari saluran al-Hakam ibn Aban 
dari 'Ikrimah - dengan lafaz-lafaz yang berlain-lainan - 
katanya: Rasulullah s.a.w. telah menggalakkan kaum 
Muslimin mengeluarkan sedekah (untuk menghadapi 
Peperangan Tabuk) lalu Abdur-Rahman ibn 'Auf 
datang menemui beliau dengan membawa wang 
sebanyak empat ribu serta berkata kepadanya: "Ya 
Rasulullah, saya ada wang sebanyak lapan ribu, saya 
bawa kepada anda separuh dari wang itu dan saya 
simpan separuh". Lantas beliau bersabda: Allah 
berkati harta yang disimpankan anda dan harta yang 
disedekahkan anda". Kemudian datang Abu Uqayl 
membawa segantang buah tamar dan berkata: "Ya 
Rasulullah, saya hanya memperolehi dua gantang 
buah tamar, segantang saya peruntukan kepada Allah 
dan segantang lagi saya peruntukan kepada keluarga 
saya". Kata rawi: Pemberian ini telah diejek dan dicela 
oleh orang-orang Munafiqin. Mereka berkata: 
Pemberian yang dilakukan oleh Abdur-Rahman ibn 
'Auf itu adalah didorong oleh keinginan riya'". 
Mereka mengejek Abu Uqayl: Bukankah Allah dan 
Rasul-Nya tidak perlu kepada pemberian segantang 
tamar ini? 

Dalam riwayat-riwayat yang lain, mereka mengejek- 
ngejek Abu Uqayl, sedangkan ia bertungkus-Iumus 
bekerja untuk mendapatkan dua gantang tamar 
sebagai upahannya dan segantang darinya telah 
dibawa kepada Rasulullah s.a.w. Mereka berkata: Abu 
Uqayl berbuat begitu dengan tujuan untuk 
menonjolkan dirinya! 

Demikianlah mereka mengejek-ngejek dan mencela 
orang-orang Mu'min yang mengeluarkan sedekah 
dengan ikhlas dan sukarela hati mereka dan dengan 
tujuan untuk turut memberi sumbangan kepada 
tabung jihad mengikut kemampuan masing-masing. 
Ini disebabkan kerana orang-orang Munafigin itu 

tidak memahami motif kesukarelaan yang mendorong 
hati yang beriman. Mereka tidak memahami 
kepekaan hati nurani yang tidak akan tenteram 
kecuali dengan mengorbankan harta dengan penuh 
sukarela. Mereka tidak memahami perasaan-perasaan 
spontan yang bersemarak untuk menyahut seruan 
iman, seruan berkorban dan memberi sumbangan. 
Oleh sebab itu mereka mengejek dermawan yang 
memberi sumbangan yang banyak sebagai bertujuan 
kerana riya' dan mengejek dermawan yang memberi 
sumbangan yang sedikit sebagai bertujuan untuk 
menonjolkan diri. Mereka meiukakan perasaan 
dermawan yang kaya yang menghulurkan derma 
yang banyak dan menghinakan dermawan yang tidak 
berada kerana menghulurkan derma yang kecil. 
Kerana itu tiada seorang ahli kebajikan pun yang 
terselamat dari celaan dan kecaman mereka, 
sedangkan mereka sendiri ponteng dari berjihad dan 
bakhil mengeluar sedekah. Mereka tidak 
menginfaqkan harta mereka di jalan Allah kecuali 
dengan tujuan menunjuk-nunjukkan kepada orang 
ramai. Mereka tidak memahami niat-niat dan motif- 
motif orang lain melainkan motif riya' yang rendah ini 
sahaja. 

Oleh itu ayat berikut menghadapkan kepada 
mereka dengan jawapan yang tegas: 

(fi) jQ) & & 

' 'Allah telah membalas ejekan mereka dan mereka akan 
memperolehi azab yang amat pedih. "(79) 

Alangkah dahsyat balasan ejekan itu dan alangkah 
buruknya akibat balasan ejekan itu, apakah ertinya 
ejekan dari segelintir manusia yang kecil, lemah dan 
fana dibandingkan dengan balasan ejekan Allah 
Pencipta Yang Maha Gagah dan azab keseksaan Allah 
yang menunggu mereka. Itulah balasan yang sungguh 
ngeri dan menakutkan. 



"(Sama sahaja) sama ada engkau memohon ampun untuk 
mereka atau tidak memohon ampun untuk mereka 
sekalipun tujuh puluh kali engkau memohon ampun untuk 
mereka, maka Allah tetap tidak akan mengampunkan 
mereka. Hukuman itu disebabkan kerana mereka telah kafir 
terhadap Allah dan Rasul-Nya dan Allah sekali-kali tidak 
memberi hidayat kepada golongan orang-orang yang 
fasiq. “(80) 

Orang-orang Munafiqin yang mencela para 
dermawan yang memberi sedekah dengan sukarela 
ini telah ditentukan nasib kesudahan mereka yang 
tidak akan berubah: 

"Maka Allah tetap tidak akan mengampunkan mereka. " 


Permohonan untuk mendapat keampunan tidak lagi 
berguna kepada mereka. Sama sahaja sama ada 
dipohon keampunan atau tidak. 

Yang jelas biasanya Rasulullah s.a.w. memohon 
keampunan untuk mereka yang melakukan kesalahan 
semoga Allah menerima taubat mereka, tetapi bagi 
orang-orang ini beliau telah dimaklumkan bahawa 
nasib kesudahan mereka telah pun ditetapkan Allah 
dan tidak dapat dipindakan lagi: 

"Hukuman itu disebabkan kerana mereka telah kafir 
terhadap Allah dan Rasul-Nya dan Allah sekali-kali tidak 
memberi hidayat kepada golongan orang-orang yang 
fasiq."(80) 

Mereka yang telah menyeleweng dari jalan yang 
lurus itu tidak dapat diharap akan kembali ke pangkal 
jalan. Hati mereka telah pun rosak dan tidak dapat 
diharap lagi menjadi baik. 



"Sekalipun tujuh puluh kali engkau memohon ampun untuk 
mereka, maka Allah tetap tidak akan mengampunkan 
mereka." 


Bilangan "tujuh puluh kali" biasanya digunakan 
untuk maksud menyatakan banyak bukannya untuk 
maksud bilangan sebanyak itu. Pengertiannya yang 
umum, mereka tidak mempunyai harapan untuk 
mendapat keampunan, kerana tiada jalan untuk 
mereka bertaubat. Apabila hati manusia yang telah 
rosak itu sampai ke tahap yang tertentu, maka ia 
tidak akan menjadi baik lagi. Begitu juga kesesatan 
apabila sampai ke tahap yang tertentu, maka ia tidak 
dapat diharap mendapat hidayat lagi dan Allah Maha 
Mengetahui tabi'at hati. 

(Pentafsiran ayat-ayat 81 - 85) 

Rangkaian ayat-ayat yang berikut sekali lagi kembali 
membicarakan tentang orang-orang yang tidak ikut 
berjihad bersama Rasulullah s.a.w. di dalam 
Peperangan Tabuk: 

"Orang-orang yang ditinggalkan itu (tidak ikut berperang) 
telah bergembira dengan kedudukan mereka yang tertinggal 
di belakang Rasulullah dan mereka memang tidak suka 
berjihad dengan harta benda dan jiwa raga untuk Sabilullah 
dan mereka telah berkata: Janganlah kamu keluar berperang 
dalam panas terik. Katakanlah: Api Neraka Jahannam itu 
lebih panas lagi jika mereka mengerti(81). Oleh itu 
hendaklah mereka sedikitkan ketawa dan banyakkan 
menangis sebagai balasan terhadap perbuatan yang 
diusahakan mereka (82). Jika Allah mengembalikan engkau 
kepada satu puak dari mereka (Munafiqin) lalu mereka 
meminta keizinan engkau untuk keluar berperang, maka 
katakanlah kepada mereka: Kamu tidak akan keluar 
berperang bersamaku buat selama-lamanya dan kamu tidak 
akan memerangi seorang musuh pun bersamaku, kerana 
pada kali yang pertama dulu kamu telah pun rela untuk 
tidak keluar berperang. Oleh itu sekarang tinggallah kamu 
bersama-sama mereka yang tidak keluar berperang(83). Dan 
janganlah engkau menyembahyangkan jenazah seseorang 
pun dari mereka yang telah mati buat selama-lamanya dan 
janganlah sekali-kali engkau berdiri di kuburnya, kerana 
mereka telah kafir terhadap Allah dan Rasul-Nya dan kerana 
mereka mati di dalam keadaan fasiq(84). Dan janganlah 
engkau dipesonakan oleh harta kekayaan dan anak-anak 
mereka yang ramai. Sebenarnya Allah mahu menyeksakan 
mereka dengan harta dan anak-anak mereka di dunia ini dan 
agar nyawa mereka tercabut dalam keadaan kafir."(85) 


Barisan Munafiqin Yang Runtuh 
Semangat Dan Daya Juang 


Orang-orang Munafiqin yang terpengaruh kepada 
kepentingan dunia, terpengaruh kepada keinginan 
beristirehat, terpengaruh kepada tabi'at bakhil dan 
kikir dan tidak ikut berjihad kerana kelemahan 
semangat, kesusutan maruah dan kehormatan diri 
dan kekosongan hati dari keimanan ... orang-orang 
yang ditinggalkan itu (ungkapan ini membayangkan 
mereka segolongan orang yang diabaikan sedemikian 
rupa seolah-olah barang-barang remeh yang 
ditinggalkan begitu sahaja) bergembira kerana 
terselamat dari malapetaka peperangan dan dapat 


beristirehat dan bersenang-senang "di belakang 
Rasulullah" dan membiarkan para Mujahidin 
bergelut dengan panas terik, dengan kesulitan dan 
penat jerih peperangan. Mereka memperhitungkan 
keselamatan diri sebagai matlamat yang diimpikan 
oleh kaum lelaki dan "mereka memang tidak suka 
berjihad dengan harta benda dan jiwa raga 
mereka untuk Sabilullah dan mereka telah 
berkata: Janganlah kamu keluar berperang 

dalam panas terik". Inilah perkataan orang-orang 
yang lemah semangat perjuangan yang tidak layak 
dengan kaum, lelaki. 

Mereka merupakan contoh manusia yang lemah 
semangat dan kemahuan. Kebanyakan mereka takut 
dan benci kepada kepenatan dan kesusahan. Mereka 
mementingkan kerehatan yang murah dari 
perjuangan yang mulia. Mereka mengutamakan 
keselamatan yang hina dari menghadapi bahaya yang 
mulia. Mereka rebah bergelimpangan kerana letih 
lesu di belakang barisan pejuang-pejuang yang 
bersemangat, yang terus mara di medan perjuangan 
dan sedar dengan tugas-tugas da'wah. Mereka tidak 
teragak-agak menempuh jalan perjuangan mereka 
yang penuh dengan ranjau dan duri, kerana mereka 
mengetahui dengan fitrah mereka bahawa 
perjuangan melawan ranjau dan duri merupakan 
tabi'at semula jadi manusia dan perjuangan ini adalah 
lebih cita rasa dan lebih indah dari ponteng dan 
istirehat yang dungu, yang tidak sesuai dengan sifat 
kaum lelaki. 


Ayat yang berikut menjawab perkataan mereka 
dengan ejekan yang mengandungi kebenaran: 






"Dan mereka telah berkata: Janganlah kamu keluar 
berperang dalam panas terik. Katakanlah: Api Neraka 
Jahannam itu lebih panas lagi jika mereka mengerti. "(81) 


Jika mereka takut kepada panas dunia dan lebih 
mementing istirehat di bawah naungan bayang yang 
teduh, maka bagaimana mereka hendak menghadapi 
panas Neraka yang jauh lebih panas dari panas dunia 
dan lebih panjang masanya? Ini merupakan satu 
ejekan yang pahit tetapi benar. Pilihan hanya di antara 
dua: Berjihad fi Sabilillah dalam masa yang pendek di 
bawah sorotan panas matahari dunia atau terlontar 
dalam Neraka Jahannam yang tidak diketahui lama 
masanya melainkan Allah: 



"Oleh itu hendaklah mereka sedikitkan ketawa dan 
banyakkan menangis sebagai balasan terhadap perbuatan 
yang diusahakan mereka. "(82) 

Itulah gelak ketawa di bumi pada hari-harinya yang 
pendek dan itulah tangisan di hari-hari Akhirat yang 
amat panjang, di mana sehari di sisi Tuhanmu seolah- 
olah seperti seribu tahun dari tahun-tahun yang 
dihitungkan mereka. 

"Sebagai balasan terhadap perbuatan yang diusahakan 
mereka."(82) 

Itulah balasan yang setimpal dengan perbuatan dan 
itulah balasan yang adil dan halus. Mereka yang lebih 
mementingkan kerehatan dari kepenatan di sa'at 
kesusahan dan tidak ikut bersama kelompok ke 
medan peperangan pada kali yang pertama adalah 
orang-orang yang tidak layak untuk perjuangan dan 
tidak dapat diharap untuk berjihad dan mereka tidak 
seharusnya ditangani dengan toleransi dan sikap 
"tidak apa", malah tidak seharusnya diberi peluang 
untuk mendapat kehormatan berjihad yang telah 
ditinggalkan mereka dengan penuh kerelaan: 

Kumpulan Ponteng Tidak Wajar Diberi 
Penghormatan Memasuki Barisan Kembali 


terhadap da'wah yang diperjuangkan dengan penuh 
pahit getir: 



"Kamu tidak akan keluar berperang bersamaku buat selama- 
lamanya dan kamu tidak akan memerangi seorang musuh 
pun bersamaku." 


"Kerana pada kali yang pertama dulu kamu telah pun rela 
untuk tidak keluar berperang . " 


Maksudnya, dengan perbuatan itu kamu telah 
hilang kehormatan untuk keluar berjihad dan 
kehormatan untuk memasuki pasukan jihad. Oleh 
kerana jihad merupakan suatu beban tanggungjawab 
yang tidak dapat dipikul melainkan oleh mereka yang 
berkelayakan, maka di sini tidak ada toleransi dan 
etiket mulut manis: 



"Oleh itu sekarang, tinggallah kamu bersama mereka yang 
tidak keluar berperang. “(83) 








"Jika Allah mengembalikan engkau kepada satu puak dari 
mereka (Munafiqin) lalu mereka minta keizinan engkau 
untuk keluar berperang maka katakanlah kepada mereka: 
Kamu tidak akan keluar berperang bersamaku buat selama- 
lamanya dan kamu tidak akan memerangi seorang musuh 
pun bersamaku, kerana pada kali pertama dulu kamu telah 
pun rela untuk tidak keluar berperang. Oleh itu sekarang 
tinggallah kamu bersama-sama mereka yang tidak keluar 
berperang. "(83) 


Perjuangan-perjuangan da'wah memerlukan 
pejuang-pejuang yang bersifat keras, cekal, istiqamah, 
teguh dan bertekad waja, yang tahan menghadapi 
perjuangan yang panjang dan sukar. Barisan yang 
dimasuki manusia-manusia yang lemah tidak tahan 
menghadapi perjuangan kerana mereka akan 
mengkhianatinya di sa'at-sa'at yang gawat, di mana 
mereka akan menaburkan rasa kecewa, kelemahan 
semangat perjuangan dan kekacauan di dalam 
barisan. Justeru itu mereka yang bersemangat lemah 
dan ponteng dari berjihad pastilah dibuang jauh dari 
barisan demi untuk menyelamatkan barisan dari 
kelemahan dan kekalahan. Bersikap toleran terhadap 
unsur-unsur yang ponteng dari barisan di sa'at-sa'at 
yang gawat kemudian mereka kembali balik ke dalam 
barisan di sa'at-sa'at yang senang lenang merupakan 
suatu jenayah terhadap barisan seluruhnya dan 


laitu bersama kumpulan yang sama dengan kamu 
yang tidak' ikut berjihad dan duduk beristirehat di 
rumah. 

Inilah peraturan perjuangan yang digariskan Allah 
Taala kepada Nabi-Nya yang mulia. Inilah peraturan 
perjuangan da'wah dan pejuang'-pejuangnya untuk 
selama-lamanya, justeru itu pejuang-pejuang da'wah 
di setiap zaman dan tempat hendaklah mengetahui 
peraturan ini. 

Di samping memerintah Rasul-Nya s.a.w. supaya 
jangan membenarkan gerombolan ponteng di sa'at- 
sa'at yang gawat itu pulang semula ke dalam barisan, 
maka Allah juga memerintah beliau supaya jangan 
memberi sebarang tanda penghormatan kepada 
mereka: 

lio 

\j\ 

"Dan janganlah engkau menyembahyangkan jenazah 
seseorang pun dari mereka yang telah mati buat selama- 
lamanya dan jangan sekali-kali engkau berdiri di kuburnya, 
kerana mereka telah kafir terhadap Allah dan Rasul-Nya dan 
kerana mereka mati di dalam keadaan fasiq."(84) 

Para Mufassirin telah menyebut beberapa peristiwa 
tertentu yang dimaksudkan oleh ayat ini, tetapi 
sebenarnya maksud ayat ini lebih umum dari 
peristiwa-peristiwa yang tertentu itu. la menjelaskan 
salah satu dasar penilaian di dalam peraturan 
kelompok yang berjuang demi menegakkan aqidah, 
iaitu dasar tiada toleransi untuk memberi tanda-tanda 
penghormatan kepada mereka yang lebih 
mengutamakan istirehat dari perjuangan yang sukar, 
dan dasar yang tiada etiket mulut manis dalam 
menilaikan kedudukan individu-individu dalam barisan 
perjuangan. Satu-satunya ukuran penilaian ini ialah 

sifat sabar, gigih, bersemangat waja, tabah dan 
bertekad yang tidak mengenal lemah dan lembut. 


Sebab larangan ini telah dinyatakan dalam ayat 
yang berikut: 



* Kerana mereka telah kafir terhadap Allah dan Rasul-Nya 
dan kerana mereka mati di dalam keadaan fasig. "(84) 


Sebab ini merupakan sebab khusus bagi larangan 
yang menegah Rasulullah s.a.w. dari menyembahyang 
mayat dan berdiri di kubur orang yang Munafiq, 
tetapi dasar ini sebagaimana telah kami sebut - adalah 
lebih luas dari peristiwa yang tertentu. Sembahyang 
jenazah dan berdiri di kubur merupakan suatu 
penghormatan. Justeru itu kaum Muslimin wajib 
jangan memberi penghormatan ini kepada mereka 
yang meninggalkan barisan di sa'at perjuangan 
supaya nilai penghormatan ini kekal dan supaya nilai 
para pejuang itu diukur dengan pengorbanan yang 
diberikan mereka dalam perjuangan sabilullah, diukur 
dengan kesabaran dan kegigihan mereka berkorban 
dan berkorban dengan keikhlasan mereka memberi 
jiwa raga dan harta benda kepada Allah tanpa 
mengundurkan diri di sa'at-sa'at yang gawat 
kemudian kembali semula ke dalam barisan dengan 
mendapat penghormatan. 


Mereka tidak berhak mendapat penghormatan yang 
zahir di mata kelompok Muslimin, juga tidak berhak 
mendapat penghormatan batin di alam hati nurani 
mereka: 










"Dan janganlah engkau dipesonakan oleh harta kekayaan 
dan anak-anak mereka yang ramai. Sebenarnya Allah mahu 
menyeksakan mereka dengan harta dan anak-anak mereka 
di dunia ini dan agar nyawa mereka tercabut dalam keadaan 
kafir. "(85) 


Maksud umum dari ayat ini telah pun dijelaskan dan 
di sana terdapat sebab nuzul yang berbeza-beza. 
Yang dimaksudkan di sini ialah menyarankan supaya 
tidak diberikan penilaian kepada harta benda dan 
anak-anak mereka, kerana sikap terpesona kepada 
harta benda dan anak-anak mereka merupakan 
sejenis penghormatan perasaan terhadap mereka, 
sedangkan mereka tidak berhak menerima 
penghormatan baik yang zahir mahu pun yang batin, 
malah yang wajar diterima mereka ialah penghinaan 
dan pengabaian, terhadap diri mereka dan segala 
kepunyaan mereka. 


(Pentafsiran ayat-ayat 86 - 90) 






(w) „ "f a flj Sl jT 'g 3 

dJ\Xs> ^ 4 ^. 


"Apabila turun satu surah (yang menyeru) berimanlah kamu 
kepada Allah dan beijihadlah bersama Rasul-Nya nescaya 
orang-orang yang mempunyai keupayaan (berjihad) dari 
kalangan mereka meminta kebenaran kepadamu (untuk 
tidak ikut berjihad) dan mereka berkata: “Biarkanlah kami 
tinggal bersama-sama orang-orang yang tidak ikut 
berperang(86). Mereka rela berada bersama orang-orang 
yang ponteng dari berjihad dan hati mereka telah dikunci 
mati, maka kerana itu mereka tidak dapat memahami(87). 
Tetapi Rasulullah dan orang-orang yang beriman yang ada 
bersamanya telah berjihad dengan harta benda dan jiwa 
raga mereka dan merekalah orang-orang yang meraih 
berbagai-bagai kebajikan dan merekalah orang-orang yang 
beruntung(88). Allah telah menyediakan untuk mereka 
taman-taman Syurga yang mengalir di bawahnya sungai- 
sungai, di mana mereka hidup kekal abadi. Itulah 
keberuntungan yang besar (89). Dan datanglah kepada 
Rasulullah orang-orang yang mahu mengemukakan alasan- 
alasan keuzuran dari orang-orang A’ arab (penduduk padang 
pasir) supaya mereka diberi kebenaran untuk tidak Ikut 
beijihad, dan orang-orang yang mendustakan Allah dan 
Rasul-Nya telah tidak ikut berperang. Orang-orang yang kafir 
dari kalangan mereka akan ditimpa azab yang amat 
pedih. "(90) 


Antara Tabi’at Keimanan Dan Tabi'at Hipokrit 

Itulah dua tabi'at: Tabi'at hipokrit, lemah dan 
rendah diri dan tabi'at keimanan, kekuatan dan 

keperwiraan. Itulah dua garis: Garis bengkok, 
ponteng dan berpuas hati dengan kedudukan yang 
rendah dan garis istiqamah, pengorbanan dan 
kehormatan. 

Apabila turun surah yang mengarah supaya 
berjihad, maka datanglah orang-orang yang 

berkeupayaan dan memiliki alat-alat dan sarana- 
sarana berperang dan berkorban... tetapi mereka 
datang bukan untuk mengepalai barisan sesuai 
dengan keupayaan yang dikurniakan Allah kepada 
mereka, juga sebagai bersyukur terhadap ni'mat itu, 
tetapi mereka datang untuk menunjukkan kelemahan 
diri dan mengemukakan keuzuran. Dan seterusnya 
memohon supaya mereka dibenarkan tidak ikut 
berperang dan tinggal bersama-sama kaum 
perempuan tanpa berjuang mempertahankan 
kehormatan kelompok dan kampung halaman dan 
tanpa merasa hina dan kecil diri dengan kepontengan 
mereka yang keji itu selama mereka terselamat. 
Pencinta-pendnta keselamatan atau Awang-Awang 
Selamat sememangnya tidak mempunyai perasaan 
malu, dan keinginan kepada keselamatan 
sememangnya menjadi matlamat orang yang rela 
dengan kedudukan yang rendah: 



"Mereka rela berada bersama orang-orang yang ponteng 
dari berjihad dan hati mereka telah dikunci mati, maka 
kerana itu mereka tidak dapat memahami. "(87) 


Jika mereka mengerti tentulah mereka dapat 
memahami hakikat kekuatan, kehormatan dan 
survival yang mulia yang wujud di sebalik jihad dan 
dapat memahami hakikat kelemahan, kehinaan dan 
kehapusan yang hina yang wujud di sebalik 
kepontengan dari berjihad. 

Kehinaan ada cukainya dan kemuliaan juga ada 
cukainya, tetapi cukai kehinaan lebih berat di 
kebanyakan masa, tetapi setengah-setengah orang 
yang berjiwa lemah merasakan cukai kemuliaan itu 
lebih berat dan tidak tertanggung dan justeru itu ia 
memilih kehinaan kerana mengelakkan diri dari 
bayaran-bayaran yang tinggi dan akibatnya ia hidup 
dengan kehidupan yang remeh dan murah, hidup 
dalam keadaan cemas dan gelisah, takut kepada 
bayangan sendiri dan terkejut dengan gemanya. 
Segala tempikan disangkakan serangan dan mereka 
begitu tamak dan cinta kepada hidup. Mereka yang 
berjiwa rendah dan hina ini membayar cukainya yang 
lebih berat dari cukai kemuliaan. Mereka membayar 
cukainya dengan sempurna, mereka membayarnya 
dengan jiwa mereka, dengan martabat diri mereka 
dan nama baik mereka, malah mereka seringkali 
membayar cukai itu dengan darah dan harta mereka 
tanpa disedari mereka, dan termasuk dalam golongan 
ini ialah "orang-orang yang rela berada bersama 
orang-orang yang ponteng dari berjihad dan hati 
mereka telah dikunci mati, maka kerana itu mereka 
tidak dapat memahami." 


"Tetapi Rasulullah dan orang-orang yang beriman yang ada 
bersamanya" 


merupakan sekumpulan manusia dari jenis yang 
lain 


"Mereka telah berjihad dengan harta benda dan jiwa raga 
mereka" 


yakni mereka telah melaksanakan tugas-tugas aqidah 
dan menunaikan kewajipan keimanan dan mereka 
telah bekerja keras untuk menegakkan kekuatan dan 
kemuliaan yang tidak boleh dicapai dengan duduk 
berehat. ‘ 



"Dan merekalah orang-orang yang meraih berbagai-bagai 
kebajikan" 

iaitu kebajikan-kebajikan dunia dan Akhirat. Di dunia 
mereka mendapat kekuatan, kemuliaan, keuntungan 
dan pengaruh yang tinggi. Sementara di Akhirat 
mereka mendapat balasan yang sempurna dan 
keredhaan Allah Yang Maha Pemurah.... 



"Dan merekalah orang-orang yang beruntung"(88) 


keberuntungan di dunia dengan menjalani kehidupan 
yang mulia dan lurus dan keberuntungan di Akhirat 
dengan mendapat pahala yang amat besar: 




"Allah telah menyediakan untuk mereka taman Syurga yang 
mengalir di bawahnya sungai-sungai, di mana mereka hidup 
kekal abadi. Itulah keberuntungan yang besar."(89) 




"Dan datanglah kepada Rasulullah orang-orang yang mahu 
mengemukakan alasan-alasan keuzuran dari orang-orang ■ 
A'arab (penduduk padang pasir) supaya mereka diberi 
kebenaran untuk tidak ikut berjihad, dan orang-orang yang 
mendustakan Allah dan Rasul-Nya telah tidak ikut 
berperang. Orang-orang yang kafir dari kalangan mereka 
akan ditimpa azab yang amat pedih. "(90) 


Golongan yang pertama memang golongan yang 
mempunyai keuzuran-keuzuran yang sebenar dan 
mereka memang wajar diberi kebenaran jika mereka 
memohon untuk tidak ikut berjihad, tetapi golongan 
yang satu lagi memang ponteng dari berjihad. Mereka 

tidak mempunyai sebarang keuzuran. Mereka telah 
berbohong kepada Allah dan Rasul-Nya dan 
kumpulan yang kafir dari kalangan mereka menunggu 
azab yang amat pedih, tetapi kumpulan yang 
bertaubat dan tidak kafir tidak disebut nasib 
kesudahan mereka, semoga nasib kesudahan mereka 
berlainan dari nasib kesudahan kumpulan yang kafir 
ini. 


(Pentafsiran ayat-ayat 91 - 92) 

Pada akhirnya tanggungjawab keluar berperang itu 
dibataskan kepada kumpulan-kumpulan yang tertentu 
kerana tugas keluar berperang itu bukanlah suatu 
tugas yang dikenakan ke atas siapa sahaja sama ada 
berkeupayaan atau tidak berkeupayaan, kerana Islam 
adalah agama mudah dan Allah tidak mentaklifkan 
seseorang, melainkan sekadar keupayaannya. Orang- 
orang yang tidak berupaya berperang mereka tidak 
dikenakan apa-apa dosa kerana mereka diberi 
keuzuran: 


Kumpulan Dibebaskan Dari Tugas Jihad 


^ \ 





"Tiada dosa ke atas orang-orang yang lemah dan tiada dosa 
ke atas orang-orang yang sakit dan tiada pula dosa ke atas 
orang-orang yang tidak mempunyai apa harta benda untuk 
dibelanjakannya (kerana jihad fi Sabilillah) apabila mereka 
berlaku ikhlas kepada Allah dan Rasul-Nya. Tiada jalan untuk 
menyalahkan para Muhsinin dan Allah Maha Pengampun 
dan Maha Pengasih(91). Dan tiada dosa ke atas orang-orang 
yang datang menemui engkau supaya engkau memberi 
kenderaan kepada mereka lalu engkau menjawab "aku tidak 
boleh mendapat apa-apa kenderaan untuk kamu" lalu 
mereka kembali, sedangkan mata mereka melimpah dengan 
air mata kerana (sedih) tidak mempunyai apa-apa harta 
benda yang dapat dibelanjakan mereka. "(92) 


tidak dapat turun ke medan pertempuran selama hati 
mereka ikhlas terhadap Allah dan Rasul-Nya, iaitu 
selama mereka tidak menipu dan membuat helah, 
kemudian selepas itu mereka melaksanakan tugas - 
tugas lain yang mampu dilakukan mereka - yang lain 
dari berperang - seperti tugas-tugas mengawal, 
menjaga atau mengendalikan urusan kaum 
perempuan dan kanak-kanak dalam negeri Islam atau 
lain-lain pekerjaan yang berguna kepada kaum 
Muslimin. Tiada apa-apa kesalahan ke atas mereka 
selama mereka melakukan kerja-kerja yang baik 
sekadar terdaya oleh mereka. Pendeknya tiada apa- 
apa kesalahan ke atas para Muhsinin. Kesalahan itu 
hanya dikenakan ke atas mereka yang melakukan 
kerja-kerja yang tidak baik. 

Begitu juga tiada apa-apa kesalahan ke atas orang- 
orang yang berupaya berperang, tetapi mereka tidak 
berupaya mendapat kenderaan untuk membawa 
mereka ke medan pertempuran. Apabila mereka tidak 
dapat mengambil bahagian di dalam peperangan 
kerana tidak ada kenderaan, maka hati mereka 
menjadi begitu sedih hingga mengalir air mata 
mereka. Mereka bersedih kerana tidak mempunyai 
harta untuk dibelanjakan dijalan Allah. 

Itulah satu gambaran yang menarik yang 
menggambarkan hasrat keinginan yang tulen untuk 
berjihad dan itulah gambaran kesedihan yang sebenar 
kerana dinafikan ni'mat berjihad. Itulah satu cerita 
yang benar yang dirakamkan oleh riwayat-riwayat 
tentang sekumpulan Muslimin di zaman Rasulullah 
s.a.w. Walaupun riwayat-riwayat itu tidak sepakat 
dalam menentukan nama-nama mereka, namun ia 
sepakat dalam merakamkan cerita yang benar itu. 

Menurut riwayat al-'Aufi dari Ibn Abbas katanya: 
Cerita itu berlaku apabila Rasulullah s.a.w. menyuruh 
kaum Muslimin tampil berperang bersama beliau, lalu 
sekumpulan dari para sahabatnya datang menemui 
beliau, di antara mereka termasuk Abdullah ibn 
Mughaffal ibn Maqwi al-Mazini, mereka berkata 
kepada beliau: "Ya Rasulullah, dapatkan kenderaan 
untuk kami". Jawab beliau: "Demi Allah aku tidak 
mampu mendapatkan kenderaan untuk kamu". 
Mereka balik sambil menangis. Mereka begitu sedih 
kerana tidak dapat berjihad dan kerana tidak 
mempunyai belanja dan kenderaan. Apabila Allah 
melihat betapa tingginya kasih mereka kepada Allah 
dan Rasul-Nya, maka Dia menurunkan ayat yang 
memaafkan keuzuran mereka dalam kitab suci-Nya. 

Ujar Mujahid: Ayat ini diturunkan kerana Bani 
Mugarrin suku Muzainah. 


Tiada apa-apa kesalahan ke atas orang-orang yang 
lemah dari berperang kerana sesuatu kecacatan pada 
dirinya atau kerana tua. Begitu juga tiada apa-apa 
kesalahan ke atas orang-orang sakit yang tidak 
mampu bergerak dan berpenat lelah dan tiada apa- 
apa kesalahan ke atas orang-orang yang tidak berada, 
yang tidak mampu mengadakan bekalan-bekalan 
yang diperlukan dalam menghadapi peperangan. 
Tiada apa-apa kesalahan ke atas mereka jika mereka 


Ujar Muhammad ibn Ka'b: Mereka terdiri dari tujuh 
orang. Dari Bani 'Amr ibn 'Auf: Salim ibn 'Auf, dan 
dari Bani Waqif: Harami ibn 'Umar, dan dari Bani 
Mazin ibn an-Najjar: Abdur-Rahman ibn Ka'b yang 
dipanggil dengan nama Abu Layla dan dari Bani al- 
Mu'alla: Fadhlullah, dan dari Bani Salamah: 'Amr ibn 
'Atmah dan Abdullah ibn 'Amr al-Muzany. 

Ujar Ibn lshaq ketika menceritakan Peperangan 
Tabuk: Kemudian sekumpulan lelaki datang menemui 
Rasulullah s.a.w. dengan keadaan menangis. Mereka 
terdiri dari tujuh orang dari kaum Ansar dan lainnya 
dari Bani 'Amr ibn 'Auf, Salim ibn 'Umayr, 'Aliyah ibn 
Zaid saudara Bani Harithah dan Abu Layla Abdur- 
Rahman ibn Ka'b saudara Bani Mazin dan 'Amr ibn al- 
Hamam ibn al-Jamuh saudara Bani Salamah dan 
Abdullah ibn al-Mughaffal al-Muzani. Kata setengah- 
setengah orang ialah Abdullah ibn 'Amr al-Muzany 
dan Harami ibn Abdullah saudara Bani Waqif dan 
'lyaadh ibn Sariyah al-Fazari. Mereka meminta 
kenderaan dari Rasulullah s.a.w. kerana mereka 
miskin lalu beliau menjawab: "Aku tidak mampu 
mendapatkan kenderaan untuk kamu". Mereka pun 
balik dengan mata yang melimpah dengan air mata 
kerana sedih tidak mempunyai belanja untuk berjihad. 

Dengan semangat inilah Islam mencapai 
kemenangan dan dengan semangat inilah kalimatnya 
berada di tempat yang mulia. Marilah kita melihat dan 
bandingkan diri kita dengan mereka. Di manakah 
kita? Lihatlah, di manakah semangat kita 
dibandingkan dengan semangat mereka. Kemudian 
marilah kita menuntut kemenangan dan kemuliaan 
jika kita merasa diri kita memiliki sebahagian dari 
perasaan mereka. Jika tidak, marilah kita betulkan diri 
kita dan hampirkan diri kita kepada Allah. 

(Tamat Juzu' Yang Kesepuluh) 





JUZU' KE-1 1 


BO SURAH AT-TAUBAH G» 


57 


SAMBUNGAN SURAH AT-TAUBAH 
JUZU' YANG KESEBELAS 



Dengan nama Allah 

Yang Maha Penyayang dan Maha Pengasih 
(Kata Pengantar] 

Juzu' ini terdiri dari baki Surah at-Taubah, yang 
sebahagian terbesarnya termuat di dalam juzu' yang 
kesepuluh, dan dari Surah Yunus. Mula-mula kami 
akan teruskan peranan kami bersama baki Surah at- 
Taubah. Adapun Surah Yunus, maka kami akan 
membuat kata pengenalannya di tempatnya nanti 
dalam juzu' ini, Insya Allah. 

Dalam juzu' yang kesepuluh dalam kata pengantar 
Surah at-Taubah telah dimuatkan dengan perenggan- 
perenggan yang berikut yang menjelaskan tabi'at 
surah ini, latar belakang dan suasana-suasana yang 
melingkungi turunnya ayat-ayat ini, juga menjelaskan 
kepentingannya dalam menghuraikan tata 
perhubungan-perhubungan yang muktamad di antara 
masyarakat Islam dan seluruh masyarakat-masyarakat 
yang lain di samping menghuraikan tabi'at tatacara 
pergerakan Islam.: 

"Surah ini ialah Surah Madaniyah dari antara surah- 
surah Al-Qur'an yang akhir diturunkan jika ia tidak 
merupakan surah terakhir Al-Qur'an. Justeru itu ia 
mengandungi peraturan-peraturan atau hukum- 
hukum yang muktamad mengenai tata hubungan di 
antara umat Muslimin dan seluruh umat yang lain, di 
samping mengandungi penjelasan masyarakat Islam 
itu sendiri, penentuan nilai-nilainya dan darjat- 
darjatnya, kedudukan-kedudukan setiap kumpulan 
dan setiap kelas dari kelas-kelasnya serta huraian yang 
halus dan jelas mengenai realiti masyarakat ini secara 
keseluruhannya dan realiti setiap kumpulan dan kelas. 

"Surah ini - bertolak dari pertimbangan ini - 
mempunyai kepentingan yang khusus dalam 
menjelaskan tabi'at tatacara pergerakan, fasa-fasa 
dan langkah-langkahnya - apabila ditinjau peraturan- 
peraturan muktamad yang terkandung di dalam surah 
ini bersama-sama dengan peraturan-peraturan 
Marhaliyah yang diterangkan di dalam surah 
sebelumnya tinjauan ini akan mendedahkan sejauh 
mana fleksibiliti dan ketegasan sistem hidup Islam. 
Tanpa dibuat tinjauan yang seperti ini, maka 
gambaran peraturan-peraturan dan prinsip-prinsip itu 
akan bercampuraduk sebagaimana yang pernah 
berlaku apabila diambil ayat-ayat yang mengandungi 
peraturan-peraturan Marhaliyah lalu dijadikan 
peraturan-peraturan yang muktamad, kemudian ayat- 
ayat yang mengandungi hukum-hukum yang 
muktamad ini dikehendaki ditafsir dan dita'wilkan 
supaya sesuai dengan peraturan Marhaliyah itu 


terutama dalam pembicaraan mengenai jihad di 
dalam Islam dan mengenai tata perhubungan 
masyarakat Islam dengan masyarakat Islam, dengan 
masyarakat-masyarakat lain yang bukan Islam " 


Begitu juga kami telah sebut dalam kata pengantar 
surah ini bahawa surah ini mempunyai bahagian- 
bahagian - walaupun maudhu'nya, suasananya dan 
latarbelakangnya sama - dan setiap bahagian 
bertugas menerangkan peraturan-peraturan atau 
hukum-hukum yang muktamad dalam maudhu' 
pembicaraannya. Bahagian yang pertama 
menerangkan peraturan-peraturan perhubungan yang 
muktamad di antara kaum Muslimin dan kaum 
Musyrikin di Semenanjung Tanah Arab. Bahagian 
yang kedua menerangkan peraturan-peraturan 
perhubungan yang muktamad di antara kaum 
Muslimin dan kaum Ahlil-Kitab umumnya, kemudian 
bahagian yang ketiga mengancam golongan Muslimin 
yang bertindak berat dan berlengah-lengah apabila 
diseru supaya membuat persediaan untuk 
menghadapi Peperangan Tabuk, iaitu peperangan 
menentang bala tentera Ahlil-Kitab yang berkumpul 
di perbatasan-perbatasan Semenanjung Tanah Arab 
untuk melakukan serangan mengejut ke atas Islam 
dan kaum Muslimin. Sementara bahagian yang 
keempat membukti tembelang dan mendedahkan 
tindak-tanduk kaum Munafiqin di dalam masyarakat 
Islam dan memerikan keadaan-keadaan psikologi dan 
tindakan yang dilakukan mereka, di samping 
menerangkan kedudukan dan pendirian mereka di 
dalam Peperangan Tabuk dan sebelumnya dan 
semasa berlakunya peperangan itu dan selepasnya, 
juga mendedahkan hakikat niat-niat, tipu helah dan 
alasan-alasan keuzuran mereka yang dusta untuk 
mengelakkan diri dari keluar berperang, juga usaha- 
usaha mereka menaburkan kelemahan semangat, 
fitnah dan bibit-bibit perpecahan di dalam barisan 
Muslimin, menyakiti Rasulullah s.a.w. dan para 
Mu'minin yang tulen. Pendedahan ini disertai dengan 
amaran memperingatkan golongan Mu'min yang 
tulen dari tipu daya kaum Munafiqin, menggariskan 
batas hubungan di antara kedua golongan itu, 
mengadakan pemisahan di antara keduanya dan 
menggariskan ciri-ciri perbezaan di antara dua 
golongan itu dengan sifat-sifat dan amalan-amalan 
masing-masing. 


Empat bahagian ini telah dihuraikan semuanya di 
dalam juzu' yang kesepuluh kecuali baki pembicaraan 
mengenai orang-orang yang tidak ikut berjihad dan 
batas-batas tanggungjawab mengelakkan diri dari 
berjihad. 

Ayat yang terakhir di dalam juzu' yang kesepuluh 
ialah: ^ ^ 

'Tiada dosa ke atas orang-orang yang lemah dan tiada dosa 
ke atas orang-orang yang sakit, dan tiada pula dosa ke atas 
orang-orang yang tidak mempunyai apa-apa harta benda 
untuk dibelanjakannya (kerana jihad fi Sabilillah) apabila 
mereka bedaku ikhlas kepada Allah dan Rasul-Nya. 7 lada 
jalan untuk menyalahkan para Muhsinin, dan Allah Maha 
Pengampun dan Maha Pengasih(91). Dan tiada dosa ke atas 
orang-orang yang datang menemui engkau supaya engkau 
memberi kenderaan kepada mereka, lalu engkau menjawab: 
Aku tidak mampu mendapat apa-apa kenderaan untuk 
kamu. Lalu mereka kembali, sedangkan mata mereka 
melimpah dengan air mata kerana (sedih) tidak mempunyai 
apa-apa harta benda yang dapat dibelanjakan mereka. "(92) 

Ayat-ayat pelengkap yang menjadi titik mula juzu' 



"Sesungguhnya jalan (untuk menyalahkan perbuatan tidak 
ikut berperang itu) hanya dikenakan ke atas orang-orang 
yang meminta kebenaran kepadamu (supaya dikecualikan 
dari keluar berperang) sedangkan mereka kaya. Mereka rela 
tinggal bersama orang-orang yang tidak dapat ikut 
berperang dan Allah telah mengunci mati hati mereka dan 
kerana itu mereka tidak mengetahui(93). Mereka akan 
mengemukakan kepada kamu alasan keuzuran mereka 
apabila kamu kembali kepada mereka. Katakanlah: 
Janganlah kamu mengemukakan alasan keuzuran kamu, 
kami tidak akan percaya kepada kamu lagi kerana Allah 
telah menceritakan kepada kami berita-berita mengenai 
kamu. Allah dan Rasul-Nya akan melihat tindak-tanduk 
kamu, kemudian kamu akan dikembalikan kepada Yang 
Maha Mengetahui urusan yang ghaib dan yang nyata dan 
Dialah yang akan menceritakan kepada kamu segala apa 
yang dilakukan kamu(94). Mereka akan bersumpah kepada 
kamu dengan nama Allah apabila kamu kembali kepada, 
mereka (dari medan perang) supaya kamu berpaling dari 
mereka (tidak mencelakan mereka), oleh itu berpalinglah 
dari mereka kerana sesungguhnya mereka adalah najis, dan. 
tempat kediaman mereka ialah Neraka Jahannam sebagai 
balasan atas segala apa yang dilakukan mereka(95). Mereka 
bersumpah kepada kamu supaya kamu redha terhadap 
mereka, tetapi jika kamu redha terhadap mereka, maka 
sesungguhnya Allah tidak akan redha terhadap golongan 
orang-orang yang fasiq."(96) 

Ini adalah sebahagian dari pemberitaan Allah 
kepada Nabi s.a.w. mengenai peristiwa masa depan 
yang akan berlaku kepada kaum Munafiqin yang 
telah ponteng dari berjihad dan yang akan 
mengemukakan alasan-alasan keuzuran mereka 
apabila beliau kembali dengan selamat dari medan 
peperangan bersama-sama pejuang-pejuang kaum 
Muslimin yang tulen. Ayat-ayat ini juga merupakan 
arahan kepada Rasulullah dan kepada kelompok 
Muslimin tentang bagaimana seharusnya mereka 
menghadapi kaum Munafiqin itu dan berinteraksi 
dengan mereka. 


Selepas itu datang pula bahagian yang kelima dari 
surah ini yang mengklasifikasikan masyarakat Islam 
secara umumnya dalam tempoh di antara pembukaan 
negeri Makkah dan Peperangan Tabuk. Dan dari 
klasifikasi ini kita dapat mengetahui - sebagaimana 
telah kami katakan - bahawa di samping golongan 
Muslimin perintis yang ikhlas dari kaum Muhajirin dan 
kaum Ansar - selaku tapak masyarakat Islam yang 
padu dan kuat - di sana terdapat kelompok-kelompok 
yang lain, iaitu kelompok A'arab (penghuni desa 
padang pasir). Di antara mereka ada golongan yang 
ikhlas dan ada golongan talam dua muka, dan 
golongan kaum Munafiqin dari penduduk negeri 
Madinah. Di sana juga terdapat satu golongan yang 
lain lagi yang mencampuradukkan di antara amalan- 
amalan yang soleh dengan amalan-amalan yang 
jahat. Mereka belum lagi sempurna diterapkan 
dengan ciri-ciri Islamiyah atau belum lagi dileburkan 
dengan sempurna di dalam acuan-acuan Islam. Di 
samping itu ada lagi satu kelompok yang tidak 
diketahui keadaan dan nasib kesudahan mereka yang 
sebenar. Urusan mereka terserah kepada Allah 
mengikut ilmu-Nya yang mengetahui keadaan dan 

nasib kesudahan mereka yang sebenar. Dan 
seterusnya di sana terdapat satu golongan yang 
melakukan gerakan konspirasi dengan berselindung di 
sebalik nama Islam. Mereka mengaturkan tipu daya- 
tipu daya dan mengadakan hubungan-hubungan sulit 
dengan musuh-musuh Islam dari luar. Nas-nas Al- 
Qur'an yang berikut memperkatakan tentang semua 
kelompok ini dengan ringkas dan jelas, di samping 
menerangkan bagaimana cara melayani dan 
menangani kelompok-kelompok itu di dalam 
masyarakat Islam. Rasulullah s.a.w. dan para Muslimin 
yang tulen di arah mengikut cara-cara menangani 

"Orang-orang A'arab itu lebih kental kekufuran dan 
kemunafiqan mereka dan lebih wajar tidak mengetahui 
batas-batas hukum yang diturunkan Allah kepada Rasul-Nya, 
dan Allah Maha Mengetahui dan Maha Bijaksana (97). Dan 
sebahagian dari orang-orang Arab (yang Munafiqin) 
memandang apa yang dibelanjakan mereka untuk Sabilullah 
itu sebagai bayaran yang merugikan dan mereka menunggu- 
nunggu agar kamu dilanda pancaroba-pancaroba zaman. 
Sebenarnya di atas merekalah wajar ditimpakan pancaroba- 
pancaroba yang buruk. Dan Allah Maha Mendengar dan 
Maha Mengetahui (98). Dan sebahagian dari orang-orang 
A'arab itu ada yang beriman kepada Allah dan kepada hari 
Akhirat dan memandang apa yang dibelanjakan mereka 
untuk Sabilullah itu sebagai amalan yang mendekatkan diri 
mereka kepada Aliah dan sebagai jalan untuk mendapat 
rahmat dari do'a-do'a Rasulullah. Ketahuilah bahawa segala 
apa yang dibelanjakan mereka merupakan amalan yang baik 
bagi mereka. Allah akan memasukkan mereka ke dalam 
rahmat-Nya. Sesungguhnya Allah Maha Pengampun dan 
Maha Pengasih(99). Dan angkatan perintis Islam yang 
pertama dari para Muhajirin dan Ansar, juga orang-orang 
yang mengikuti mereka dengan sebaik-baiknya, maka Allah 
redha terhadap mereka dan mereka redha terhadap Allah. 
Allah telah menyediakan untuk mereka taman-taman Syurga 
yang mengalir di bawahnya sungai-sungai, di mana mereka 
hidup kekal abadi. Itulah kejayaan yang amat besar(100). 
Dan diantara orang-orang A'arab yang berada di sekeliling 
kamu terdapat orang-orang Munafiqin dan golongan ini 
juga terdapat di dalam kalangan penduduk Madinah. 
Mereka tetap berdegil dengan sikap munafiq itu. Kamu tidak 
mengenali mereka, tetapi Kami, mengenali mereka. Kami 
akan menyeksakan mereka dua kali kemudian mereka akan 
dikembalikan kepada 'azab yang amat besar(101). Dan ada 
pula golongan lain yang mengakui dosa-dosa mereka. 
Mereka telah mencampurkan amalan-amalan yang baik 
dengan amalan-amalan yang jahat. Semoga Allah menerima 
taubat mereka. Sesungguhnya Allah Maha Pengampun dan 
Maha Pengasih(1 02). Ambillah (wahai Muhammad) dari 
harta mereka bahagian sedekah yang 'membersihkan diri 
mereka dan menyuburkan harta mereka dan berdo'alah ke 
atas mereka. Sesungguhnya do'amu itu memberi 
ketenteraman kepada mereka. Dan Allah Maha Mendengar 
dan Maha Mengetahui."(1 03) 

"Dan ada pula golongan lain yang ditangguhkan hukuman 
(terhadap mereka) kepada keputusan Allah sama ada Dia 
meng'azabkan mereka atau menerima taubat mereka. Dan 
Allah Maha Mengetahui dan Maha Bijaksana(106). Dan di 
antara mereka ada pula orang-orang yang mendirikan masjid 
dengan tujuan untuk menimbulkan kemudaratan (kepada 
orang-orang yang beriman), menegakkan kekufuran dan 
memecah-belahkan para Mu'minin, juga untuk dijadikan 
pengkalan intipan bagi mereka yang memerangi Allah dan 
Rasul-Nya sebelum ini. Mereka bersumpah: Tujuan kami 
tidak lain melainkan semata-mata untuk kebajikan. 
Sedangkan Allah menjadi saksi bahawa mereka adalah para 
pembohong(1 07). Janganlah engkau mendirikan solat di 
dalam masjid itu buat selama-lamanya. Sesungguhnya 
Masjid (Quba‘) yang dibinakan di atas landasan taqwa sejak 
hari yang pertama lagi itu adalah lebih wajar engkau 
mendirikan solat di dalamnya, di mana terdapat orang-orang 
yang suka membersihkan diri dan Allah menyayangi orang- 
orang yang banyak membersihkan diri. "(108) 

Dan kami akan cuba menerangkan siapakah yang 
dimaksudkan dengan kelompok-kelompok itu ketika 
kami menghuraikan ayat-ayat ini dengan terperinci 
selepas ini nanti. 


Bahagian yang keenam dan terakhir dari surah ini 
mengandungi penjelasan tentang tabi'at bai'ah atau 
perjanjian setia Islamiyah dengan Allah untuk berjihad 
di jalan-Nya, juga tentang tabi'at jihad, peraturannya, 
caranya dan kewajipan berjihad bagi penduduk 
Madinah dan orang-orang A'arab yang berada di 
sekitar mereka. Bahagian ini juga memuat pernyataan 
tentang perlunya diadakan perpisahan yang total di 
antara kaum Muslimin dengan kaum-kaum yang lain 
berdasarkan 'aqidah sahaja, di samping mengadakan 
hubungan di antara mereka dengan kaum-kaum yang 
lain berasaskan hubungan 'aqidah sahaja termasuk 
hubungan dengan kaum keluarga mereka sendiri 
(yang tidak se'aqidah dengan mereka). Bahagian ini 
juga seterusnya mengandungi penerangan tentang 
nasib kesudahan orang-orang yang ponteng dari 
peperangan, tetapi mereka bukan dari kumpulan 
Munafiqin dan bukan pula dari kumpulan yang 
mengadakan konspirasi-konspirasi yang jahat, di 
samping menerangkan beberapa keperihalan kaum 
Munafiqin dan pendirian mereka yang jelas terhadap 
perintah-perintah Al-Qur'an, semuanya itu dijelaskan 
di dalam ayat-ayat yang berikut: 





"Sesungguhnya Allah telah membeli dari orang-orang yang 
beriman jiwa raga dan harta benda mereka dengan bayaran 
bahawa mereka akan memperolehi Syurga. Mereka berjuang 
di jalan Allah lalu mereka membunuh atau dibunuh. Itulah 
janji Allah yang benar di dalam Taurat, Injil dan Al-Qurian. 
Siapakah yang lebih menepati janjinya dari Allah? Oleh itu 
bergembiralah dengan jual beli yang kamu telah lakukan itu. 
Dan itulah suatu kejayaan yang amat besar. "(111) 

"Tidaklah wajar bagi Nabi dan orang-orang yang beriman 
memohon keampunan (kepada Allah) untuk orang-orang 
Musyrikin walaupun mereka dari kaum kerabat sendiri 
setelah ternyata kepada mereka bahawa orang-orang 
Musyrikin itu adalah penghuni Neraka(113). Dan tiadalah 
permohonan keampunan yang dilakukan oleh Ibrahim untuk 
bapanya itu melainkan kerana adanya suatu perjanjian yang 
telah dijanjikan Allah kepadanya, tetapi setelah ternyata 
bahawa bapanya adalah musuh Allah, ia terus berlepas diri 
darinya. Sesungguhnya Ibrahim adalah seorang yang sangat 
merendahkan dirinya kepada Allah dan sangat sabar."(1 14) 






J V ^ „ 


j 


JUZU' KE-1 1 


£0 SURAH AT-TAUBAH G& 


61 


"Sesungguhnya Allah telah mengurniakan taubat ke atas 
Nabi, para Muhajirin dan para Ansar yang keluar 
mengikutinya di sa'at yang gawat setelah hati segolongan 
dari mereka hampir-hampir menyeleweng kemudian Allah 
menerima taubat mereka. Sesungguhnya Allah Maha 
Penyayang dan Maha Pengasih(117). Dan mengurniakan 
taubat ke atas tiga orang yang telah ditangguhkan 
keputusan terhadap mereka sehingga bumi yang luas 
menjadi sempit kepada mereka dan hati mereka juga dirasa 
begitu picik dan mereka yakin tiada tempat perlindungan 
dari kemurkaan Allah melainkan kembali kepada-Nya, 
kemudian Allah mengurniakan taubat ke atas mereka supaya 
mereka sentiasa bertaubat. Sesungguhnya Allah Maha 
Penerima taubat dan Maha Pengasih." (i 18) 






"Tidaklah wajar bagi penduduk Madinah dan orang-orang 
A'arab yang tinggal di sekitar mereka mengelakkan diri dari 
ikut berperang bersama, Rasulullah dan tidak pula wajar bagi 
mereka menyintai diri mereka hingga tidak menghiraukan 
diri Rasulullah. Hal itu disebabkan kerana tiada kedahagaan, 
tiada kepenatan, tiada kelaparan di dalam perjuangan fi 
Sabilillah, tiada tempat yang dipijak mereka yang 
menimbulkan kemarahan orang-orang kafir dan tiada 
kecederaan yang diterima mereka dan musuh melainkan 
semuanya ditulis sebagai amalan yang soleh kepada mereka. 
Sesungguhnya Allah tidak sekali-kali mensia-siakan pahala 
para Muhsinin (120). Dan begitu juga tiada perbelanjaan 
yang dibelanjakan mereka (untuk Sabilullah) sama ada kecil 
atau besar dan tiada wadi yang dilintasi mereka melainkan 
semuanya ditulis (sebagai amalan yang soleh) kepada 
mereka, kerana Allah hendak memberi balasan yang sebaik- 
baiknya terhadap segala amalan yang dilakukan 

mereka(121 ). Dan tidaklah wajar bagi orang-orang yang 
beriman keluar semuanya untuk berperang. Oleh itu 
hendaklah sekumpulan dari setiap puak dari mereka keluar 
untuk memperdalamkan kefahaman di dalam agama dan 
untuk memberi peringatan kepada kaum mereka apabila 
mereka kembali kepada mereka supaya mereka 

berwaspada(1 22). Wahai orang-orang yang berimanl 
Perangilah orang-orang kafir yang berada berdekatan 
dengan kamu dan biarlah mereka menemui sikap yang keras 
dan kasar di kalangan kamu, dan ketahuilah bahawa Allah 
bersama-sama para Muttaqin (123). Dan apabila diturunkan 
sesuatu surah, maka di antara mereka (kaum Munafiqin) ada 
yang bertanya: Siapakah di antara kamu yang bertambah 
keimanannya dengan turunnya surah ini? Adapun orang- 
orang yang beriman, maka surah ini telah menambahkan 
keimanan mereka dan mereka bergembira(124). Dan adapun 
orang-orang yang berpenyakit di dalam hati mereka, maka 
surah itu menambahkan lagi noda kekufuran di atas noda 
kekufuran yang telah sedia ada dan mereka telah mati dalam 
keadaan kafir(125). Apakah mereka tidak berfikir bahawa 
mereka diuji (dengan bala dan kesusahan) pada setiap tahun 
sekail atau dua kali, kemudian mereka tidak bertaubat dan 
tidak pula mereka mengambil pengajaran(1 26). Dan apabila 
diturunkan sesuatu surah, mereka memandang satu sama 
lain seraya bertanya: Adakah seseorang Islam melihat kamu? 

Kemudian mereka beredar dari situ. Allah telah 
memalingkan hati mereka kerana mereka adalah satu 
golongan orang-orang yang tidak mengerti."(1 27) 

Pada akhirnya surah ini ditamatkan dengan 
keterangan mengenai sifat Rasulullah s.a.w. dan 
dengan arahan Allah kepada Rasul-Nya supaya beliau 
bertawakal kepada-Nya sahaja dan merasa cukup 
dengan pemeliharaan dan penjagaan-Nya: 





“ Sesungguhnya telah didatangi kepada kamu seorang Rasul 
dari kalangan kamu sendiri, la prihatin terhadap segala 
kesusahan yang dialami kamu dan ia begitu prihatin 
terhadap kamu, dan ia amat sayang dan kasihi terhadap 
para Mu'mininO 28). Dan jika mereka berpaling (dari 
keimanan) maka katakanlah: Cukuplah Allah menjadi 
pelindungkul Tiada Tuhan selain Dia. Kepada-Nya aku 
berserah dan Dia Tuhan yang memiliki Arasy yang 
agung."(129) 

Selepas tinjauan sepintas lalu ini kami akan huraikan 
baki nas-nas Al-Qur'an di dalam surah ini dengan 
terperinci. 

[Pentafsiran ayat-ayat 93 - 96) 


Hukuman Orang Yang Ponteng Dari Jihad 




"Sesungguhnya jalan (untuk menyalahkan perbuatan tidak 
ikut berperang itu) hanya dikenakan ke atas orang-orang 
yang meminta kebenaran kepadamu (supaya dikecualikan 
dari keluar berperang) sedangkan mereka kaya. Mereka rela 
tinggal bersama orang-orang yang tidak dapat ikut 
berperang dan Allah telah mengunci mati hati mereka dan 
kerana itu mereka tidak mengetahui (93). Mereka akan 
mengemukakan kepada kamu alasan keuzuran mereka 
apabila kamu kembali kepada mereka. Katakanlah: 
Janganlah kamu mengemukakan alasan keuzuran kamu, 
kami tidak akan percaya kepada kamu lagi kerana Allah 
telah menceritakan kepada kami berita-berita mengenai 
kamu. Allah dan Rasul-Nya akan melihat tindak-tanduk 
kamu, kemudian kamu akan dikembalikan kepada Yang 
Maha Mengetahui urusan yang ghaib dan yang nyata dan 
Dialah yang akan menceritakan kepada kamu segala apa 
yang dilakukan kamu(94). Mereka akan bersumpah kepada 
kamu dengan nama Allah apabila kamu kembali kepada 
mereka (dari medan perang) supaya kamu berpaling dari 
mereka (tidak mencelakan mereka), oleh itu berpalinglah 
dari mereka kerana sesungguhnya mereka adalah najis, dan 
tempat kediaman mereka ialah Neraka Jahannam sebagai 
balasan atas segala apa yang dilakukan mereka(95). Mereka 
bersumpah kepada kamu supaya kamu redha terhadap 
mereka, tetapi jika kamu redha terhadap mereka, maka 
sesungguhnya Allah tidak akan redha terhadap golongan 
orang-orang yang fasiq."(96) 

Maksudnya, tiada apa-apa dosa di atas orang-orang 
yang lemah, orang-orang yang sakit dan orang-orang 
miskin yang tidak mempunyai harta untuk 
dibelanjakan di jalan Allah dan tidak pula disanggupi 
Rasulullah s.a.w. untuk mengadakan kenderaan yang 
dapat membawa mereka ke medan pertempuran... 
tiada apa-apa dosa di atas mereka seandainya mereka 
tidak ikut berjihad, malah dosa dan kesalahan hanya 
terbeban ke atas mereka yang meminta kebenaran 
dari Rasulullah s.a.w. untuk menghindarkan diri dari 
ikut berperang, sedangkan mereka tergolong dari 
orang-orang kaya yang berkeupayaan untuk keluar 
berperang. Mereka tidak mengalami sebarang 
keuzuran yang sebenar yang menghalangkan mereka 
dari ikut berperang, malah dosa dan kesalahan itu 
hanya terbeban di atas orang-orang yang 
berkeupayaan yang rela duduk di rumah bersama 
mereka yang tidak dapat ikut berperang. 

Orang-orang inilah yang menanggung dosa kerana 
tidak ikut berperang dan kerana meminta kebenaran 
untuk tidak ikut berperang. Merekalah orang-orang 
yang sengaja menarik diri dan merasa begitu berat 
untuk keluar berjihad. Mereka tidak menunaikan 
kewajipan mereka terhadap Allah, sedangkan Allah 
telah mengurniakan kekayaan dan keupayaan kepada 
mereka. Mereka tidak membayar hak mereka kepada 
Islam yang selama ini memberi perlindungan, 
kemuliaan dan kekuatan kepada mereka. Mereka 
tidak menunaikan kewajipan mereka kepada 

masyarakat yang menjadi gelanggang hidup mereka, 
di mana mereka dimuiia dan diberi perlindungan dan 
pemeliharaan. Oleh sebab itulah Allah memilih 
ungkapan berikut untuk memerikan keadaan mereka: 
M K 


"Mereka rela tinggal bersama orang-orang yang tidak dapat 
ikut berperang." 


Itulah gambaran kejatuhan semangat perjuangan 
dan kelemahan tekad di samping gambaran kerelaan 
untuk tinggal bersama kaum perempuan, kanak- 
kanak dan orang-orang tua yang terpaksa duduk di 
rumah kerana tidak berupaya memikul tugas-tugas 
berjihad, dan orang-orang itu memanglah dima'afkan 
dari tugas itu. Adapun mereka sama sekali tidak 
dima'afkan. 



"Dan Allah telah mengunci mati hati mereka dan kerana itu 
mereka tidak mengetahui."(93) 


Maksudnya, Allah telah menutup pintu kesedaran 
dan pengetahuan mereka, iaitu Allah mematikan alat- 
alat penerimaan dan penanggapan dalam jiwa 
mereka, kerana mereka rela diri mereka hidup 
lumpuh, kaku beku, berat penat dan menghindarkan 
diri dari melakukan kegiatan, pergerakan yang cergas, 
dinamis, terbuka, bebas dan tampil ke hadapan. 
Seseorang yang mengutamakan keselamatan yang 
hina dan kerehatan yang kaku beku membayangkan 
jiwanya kosong 'dari dorongan bercita-cita, dorongan 
mencari citarasa yang baru, dorongan melakukan 
ujian-ujian dan mendapatkan ilmu pengetahuan, di 
samping kosong dari motif menonjolkan kewujudan 
dan kehadiran, motif melahirkan rasa terpengaruh 
dan memberi pengaruh di dalam realiti kehidupan. 
Kerehatan yang kaku beku itu akan menutup lubang- 
lubang pengetahuan dan perasaan, menutup mati 
hati dan akal, sedangkan pergerakan merupakan 
alamat hayat dan sekaligus merupakan penggerak 
kehidupan. Kesanggupan menghadapi bahaya 
merangsangkan potensi-potensi jiwa dan tenaga- 
tenaga akal yang tersembunyi, menguat-nguatkan 
otot-otot dan membongkarkan bakat-bakat 
tersembunyi yang membongkar ketika diperlukan, di 
samping melatih tenaga-tenaga manusia bekerja dan 
menguatkannya untuk menyambut cabaran-cabaran. 
Semuanya ini merupakan aneka ragam ilmu 
pengetahuan dan keterbukaan jiwa yang tidak dapat 
dini'mati oleh pencinta-pencinta kerehatan yang kaku 
beku dan keselamatan yang hina itu. 


Kemudian ayat yang berikut terus memerikan 
keadaan orang-orang yang kaya dan berupaya 
berperang yang rela tinggal di rumah bersama orang- 
orang yang sememangnya tidak berupaya untuk 
berjihad. 


Disebalik keinginan untuk hidup rehat dan 
mementingkan keselamatan diri terletak kejatuhan 


semangat, kerendahan jiwa, kepala yang tak sanggup 
mendongak dan hati yang tidak sanggup menghadapi 
cabaran dan berterus terang: 



"Mereka akan mengemukakan kepada kamu alasan 
keuzuran mereka apabila kamu kembali kepada mereka. 
Katakanlah: Janganlah kamu mengemukakan alasan 
keuzuran- kamu, kami tidak akan percaya kepada kamu lagi 
kerana Allah telah menceritakan kepada kami berita-berita 
mengenai kamu. Allah dan Rasul-Nya akan melihat tindak- 
tanduk kamu, kemudian kamu akan dikembalikan kepada 
Yang Maha Mengetahui urusan yang ghaib dan yang nyata 
dan Dialah yang akan menceritakan kepada kamu segala apa 
yang dilakukan kamu. "(94) 

Cerita ini disampaikan Allah kepada Rasul-Nya 
s.a.w. dan kepada kaum Mu'minin yang tulen tentang 
peristiwa yang akan berlaku kepada kaum Munafiqin 
yang ponteng dari peperangan itu selepas beliau 
pulang dari medan perang. Cerita ini merupakan 
salah satu bukti yang menunjukkan bahawa ayat-ayat 
ini diturunkan semasa beliau di dalam perjalanan 
pulang dan sebelum sampai ke 'Madinah. 

Mereka akan mengemukakan kepada kamu alasan- 
alasan dusta mengapa mereka tidak dapat ikut 
berperang bersama kamu, kerana mereka malu 
menunjukkan belang mereka yang sebenar dan malu 
mendedahkan sebab-sebabnya yang haqiqi, iaitu 
kelemahan iman, mementingkan keselamatan diri dan 
kebaculan untuk berjihad. 


Pemberitaan Dari Allah 

jS 

j^==sJCI^\ bt 

“Katakanlah: Janganlah kamu mengemukakan alasan 
keuzuran kamu, kami tidak akan percaya kepada kamu lagi 
kerana Allah telah menceritakan kepada kami berita-berita 
mengenai kamu. "(94) 

Maksudnya, tak usahlah kamu mengeluarkan 
alasan-alasan keuzuran kamu, kami tidak akan 
percaya kepada kamu dan tidak akan menerima 
keislaman kamu yang lahir sebagaimana kami lakukan 
sebelum ini, kerana Allah telah mendedahkan hakikat 
dan isi kandungan hati kamu kepada kami. Dia telah 
menceritakan kepada • kami motif-motif sebenar 
perbuatan kamu dan realiti keadaan kamu. Semuanya 






64 


£Q SURAH AT-TAUBAH 08 


JUZU' KE-1 1 


tidak lagi terlindung kepada kami hingga membuat 
kami tidak nampak kecuali keadaan kamu yang lahir 
sahaja sebagaimana keadaan kami sebelum ini 
melihat kamu. 


Pengungkapan tidak percaya, tidak akui dan tidak 
yakin yang disampaikan oleh firman Allah: 

^===^^ 1^3 

"Kami tidak akan percaya kepada kamu lagi " 


adalah membawa makna yang khusus, kerana 
keimanan itu ialah pengakuan, kepercayaan dan 
keyakinan, yakni pengakuan dengan kata-kata, 
keyakinan dengan akal dan kepercayaan dengan hati, 
iaitu kepercayaan orang yang beriman terhadap 
Tuhannya dan kepercayaan timbal balik di antaranya 
dengan para Mu'minin yang bersama-sama 
dengannya. Pengungkapan Al-Qur'an selama-lamanya 
mempunyai makna dan saranannya yang halus. 

"Katakanlah: Janganlah kamu kemukakan alasan-alasan 
keuzuran kamu" 


kerana perkataan . kamu tidak berguna dan 
percakapan kamu tidak boleh dipegang, tetapi 
tunjukkan buktinya dengan amalan. Jika amalan 
kamu membuktikan kebenaran percakapan kamu, 
maka itulah yang dipegang dan jika tidak, maka 
percakapan sahaja tidak boleh dipegang, dipercayai 
dan diyakini: 

"Allah dan Rasul-Nya akan melihat tindak-tanduk kamu." 


Segala tindak-tanduk dan niat-niat yang 
tersembunyi sebaliknya tidak terlindung kepada Allah, 
dan Rasulullah s.a.w. akan menimbang kebenaran 
percakapan kamu dengan amalan kamu. Dan amalan 
inilah yang menjadi dasar bermu'amalah dengan 
kamu di dalam masyarakat Islam. 


diketahui manusia. Dengan pengertian inilah Allah 
S.W.T. disifatkan sebagai "Yang Maha Mengetahui 
segala urusan yang ghaib dan yang nyata". Dan 
dengan pengertian yang lebih syumul dan luas ialah 
Aliah S.W.T. mengetahui segala makhluk yang wujud 
di alam nyata ini dan mengetahui segala alam ghaib 
yang wujud di sebalik alam ini. Firman Allah: "Dan 
Dialah yang akan menceritakan kepada kamu 
segala apa yang dilakukan kamu" mengandungi 
satu isyarat yang dimaksudkan, iaitu mereka 
sememangnya tahu perbuatan-perbuatan yang telah 
dilakukan mereka, tetapi Allah S.W.T. lebih 
mengetahui lagi dari mereka hingga Dia Berkuasa 
menceritakannya kepada mereka satu persatu. Berapa 
banyak motif yang sulit yang mendorong seseorang 
melakukah' sesuatu perbuatan, sedangkan ia sendiri 
tidak mengetahuinya, tetapi Allah lebih 
mengetahuinya darinya. Berapa banyak natijah 
perbuatan ini berlaku di luar pengetahuan si 
pelakunya, sedangkan Allah lebih mengetahui 
darinya. Dan yang dimaksudkan dengan natijah - 
sudah tentu - ialah natijah penceritaan itu, iaitu hisab 
dan balasan yang setimpal terhadap perbuatan- 
perbuatan itu, tetapi natijah ini tidak disebut di dalam 
ayat, malah yang disebut ialah penceritaan itu sendiri 
kerana sesuai dengan isyarat yang wujud dalam 
konteks ini. 







"Mereka akan bersumpah kepada kamu dengan nama Allah 
apabila kamu kembali kepada mereka (dari medan perang) 
supaya kamu berpaling dari mereka (tidak mencelakan 
mereka), oleh itu berpalinglah dari mereka kerana 
sesungguhnya mereka adalah najis, dan tempat kediaman 
mereka ialah Neraka Jahannam sebagai balasan atas segala 
apa yang dilakukan mereka." (95) 


Walau bagaimanapun segala apa yang berlaku di 
muka bumi ini tidak berakhir dalam masa hidup di 
dunia ini, malah selepas hidup di dunia ini akan 
diadakan perhitungan semula dan balasan yang 
didasarkan di atas ilmu Allah yang mutlak yang 
mengetahui segala yang lahir dan segala yang 
tersembunyi: 



"Kemudian kamu akan dikembalikan kepada Yang Maha 
Mengetahui urusan yang ghaib dan yang nyata dan Dialah 
yang akan menceritakan kepada kamu segala apa yang 
dilakukan kamu. "(94) 

"Urusan yang ghaib" ialah perkara-perkara yang 
terlindung dari pengetahuan manusia dan "urusan 
yang nyata" ialah segala perkara yang dilihat dan 


Kumpulan Ponteng Jihad Merupakan Kumpulan 
Manusia Yang Najis 

Ini satu iagi penceritaan dari Allah kepada Nabi-Nya 
s.a.w. tentang apa yang akan dilakukan oleh kaum 
Munafiqin ketika beliau kembali kepada mereka dari 
medan peperangan bersama para Mu'minin yang 
tulen dengan selamat, sedangkan mereka menyangka 
bahawa pejuang-pejuang Mu'minin itu tidak akan 
pulang lagi selepas bertempur dengan tentera Roman. 

Allah telah mengetahui dan menceritakan kepada 
Nabi-Nya bahawa mereka akan bersumpah dengan 
nama Allah ketika mengemukakan alasan-alasan 
keuzuran dengan tujuan agar para Mu'minin tidak 
mengambil salah dan mema'afkan perbuatan mereka 
yang mengelakkan diri dari turut serta di dalam 
peperangan itu. 

Kemudian Allah mengarahkan Rasul-Nya supaya 
jangan menghirau mereka, tetapi bukan dalam erti 
mema'afkan perbuatan mereka, malah dalam erti 
kata mengabai dan menjauhi diri dari mereka dengan 
alasan kerana mereka merupakan manusia najis yang 
perlu dijauhi dan dijaga dari mereka: 

“ Oleh itu berpalinglah dari mereka kerana sesungguhnya 
mereka adalah najis. " 

Itulah pernyataan yang bertujuan memfizikalkan 
najis mental, kerana tubuh badan mereka bukannya 
najis, malah yang najis ialah jiwa dan amalan mereka, 
tetapi gambaran memfizikalkan najis jiwa dan amalan 
ini lebih buruk dan lebih kotor lagi, malah lebih 
menjijikkan dan menghinakan lagi. 

Orang-orang yang tinggal diam tidak bergerak di 
dalami suatu kelompok yang berjuang sedangkan 
mereka berupaya untuk bergerak, orang-orang yang 
tinggal diam tidak bergerak kerana mengutamakan 
keselamatan diri dari berjihad merupakan longgokan 
najis yang kotor, yang menodai jiwa dan menyakiti 
perasaan orang lain. Mereka adalah sama dengan 
bangkai yang busuk yang menyakiti dan menjangkiti 
orang-orang yang hidup. 



"Dan tempat kediaman mereka ialah Neraka Jahannam 
sebagai balasan atas segala apa yang dilakukan mereka. "(95) 


Mereka mengira mereka berjaya mendapat 
keuntungan kerana dapat mengelakkan diri dari 
berjihad. Mereka menyangka mereka berjaya 
mendapat keselamatan dan kerehatan dan berjaya 
dapat memelihara kesihatan dan harta kekayaan 
mereka, tetapi sebenarnya mereka adalah insan-insan 
yang najis di dunia dan tidak mendapat apa-apa 
habuan di negeri Akhirat. Itulah suatu kerugian yang 
mutlak, yang merangkumi segala jenis dan bentuk 
kerugian. Dan tiada kata-kata yang lebih benar dari 
kata-kata Allah. 


Ayat yang berikut terus memberitakan tentang 
tindakan yang akan dilakukan oleh kaum Munafiqin 
selepas kepulangan para Mujahidin: 



"Mereka bersumpah kepada kamu supaya redha terhadap 
mereka, tetapi jika kamu redha terhadap mereka, maka 
sesungguhnya Allah tidak akan redha terhadap golongan 
orang-orang yang fasiq. "(96) 

Mula-mula mereka memohon kepada kaum 
Muslimin supaya tidak mengambil salah dan 
mema'afkan perbuatan mereka, kemudian mereka 
beransur-ansur meluaskan permohonan mereka untuk 


mendapat keredhaan kaum Muslimin demi menjamin 
keamanan dan kesejahteraan hidup mereka di dalam 
masyarakat Islam dan seterusnya untuk menjamin 
agar kaum Muslimin terus melayani mereka mengikut 
keislaman mereka yang lahir sebagaimana yang telah 
dilakukan mereka di masa-masa yang silam, di mana 
mereka tidak dilayani dengan kasar seperti yang 
diperintah oleh ayat ini, yang menggariskan tata 
perhubungan yang muktamad di antara kaum 
Muslimin dan kaum Munafiqin yang hidup dalam 
kalangan mereka. 

Tetapi di dalam ayat ini Allah telah menjelaskan 
dengan tegas bahawa mereka telah menyeleweng 
dari agama Allah dengan tindakan mereka yang telah 
ponteng dari berjihad, iaitu suatu tindakan yang 
didorongkan oleh sifat hipokrit mereka dan 
seterusnya menjelaskan bahawa Allah tidak 
melimpahkan keredhaan-Nya kepada orang-orang 
menyeleweng dari agamanya, walaupun mereka 
mampu mempengaruhi kaum Muslimin dengan 
sumpah dan alasan-alasan keuzuran hingga berjaya 
mendapat keredhaan mereka. Aliah telah pun 
menetapkan hukuman-Nya terhadap mereka dan 
dalam kes ini, keredhaan manusia -walaupun mereka 
kaum Muslimin - tidak dapat mengubahkan 
kemurkaan Allah, dan tidak berguna kepada mereka 
walau sedikit pun. Satu-satunya jalan untuk mencapai 
keredhaan Allah ialah bertaubat dari penyelewengan 
itu dan kembali semula kepada agama Allah yang 
lurus. 

Demikianlah Allah mendedahkan tembelang kaum 
Munafiqin - di dalam kalangan kaum Muslimin - yang 
mengelakkan diri dari tugas berjihad tanpa keuzuran 
di samping menjelaskan tata perhubungan yang 
muktamad di antara kaum Muslimin dan kaum 
Munafiqin sebagaimana sebelum ini Allah telah 
menjelaskan tata perhubungan di antara kaum 
Muslimin dan kaum Musyrikin dan di antara kaum 
Muslimin dan kaum Ahlii-Kitab. Dan surah ini 
merupakan peraturan muktamad yang terakhir. 


(Kumpulan ayat-ayat 97 - 110] 

“Orang-orang A'arab (Badwi) itu lebih kental kekufuran dan 
kemunafiqan mereka dan lebih wajar tidak mengetahui 
batas-batas hukum yang diturunkan Allah kepada Rasul-Nya, 
dan Allah Maha Mengetahui dan Maha Bijaksana(97). Dan 
sebahagian dari orang-orang A'arab (yang Munafiqin) 
memandang apa yang dibelanjakan mereka untuk Sabilullah 
itu sebagai bayaran yang merugikan dan ia menunggu- 
nunggu agar kamu dilanda pancaroba-pancaroba zaman. 
Sebenarnya di atas merekalah ditimpakan pancaroba yang 
buruk itu. Dan Allah Maha Mendengar dan Maha 
Mengetahui(98). Dan sebahagian dari orang-orang A'arab 
itu ada yang beriman kepada Allah dan kepada hari Akhirat 
dan memandang apa yang dibelanjakan mereka untuk 
Sabilullah itu sebagai amalan yang mendekatkan diri mereka 
kepada Allah dan sebagai jalan untuk mendapat rahmat dari 
do'a-do'a Rasulullah. Ketahuilah, bahawa segala apa yang ■ 
dibelanjakan mereka merupakan amalan yang baik bagi 
mereka. Allah akan memasukkan mereka ke dalam rahmat- 
Nya. Sesungguhnya Allah Maha Pengampun dan Maha 
Pengasih(99). Dan angkatan perintis Islam yang pertama dari 
para Muhajirin dan Ansar, juga orang-orang yang mengikut 
mereka dengan sebaik-baiknya , maka Aliah redha terhadap 
mereka dan mereka juga redha terhadap Allah. Allah telah 
menyediakan untuk mereka taman-taman Syurga yang 
mengalir di bawahnya sungai-sungai, di mana mereka hidup, 
kekal abadi. Itulah kejayaan yang amat besar(100). Dan di 
antara orang-orang A'arab yang berada di sekeliling kamu 
terdapat orang-orang Munafiqin dan golongan ini juga 
terdapat di dalam kalangan penduduk Madinah. Mereka 
tetap berdegil dengan sikap Munafiq itu. Kamu tidak 
mengenali mereka, tetapi Kami mengenali mereka. Kami 
akan menyeksakan mereka dua kali kemudian mereka akan 
dikembalikan kepada 'azab yang amat besar(IOI). Dan ada 
pula golongan lain yang mengakui dosa-dosa mereka. 
Mereka telah mencampurkan amalan-amalan yang baik 
dengan amalan-amalan yang jahat. Semoga Allah menerima 
taubat mereka. Sesungguhnya Allah Maha Pengampun dan 
Maha Pengasih(1 02). Ambillah (wahai Muhammad) dari 

harta mereka bahagian sedekah yang membersihkan diri 
mereka dan menyuburkan harta mereka dan berdo'alah 
terhadap mereka. Sesungguhnya do'amu itu memberi 
ketenteraman kepada mereka. Dan Allah Maha Mendengar 
dan Maha Mengetahuifl 03). Tidakkah mereka mengetahui 
bahawa Allah berhak menerima taubat dari para hamba-Nya 
dan menerima sedekah. Dan sesungguhnya Allah Maha 
Penerima taubat dan Maha Pengasih(104). Dan katakanlah: 
Bekerjalah kamu, Allah dan Rasul-Nya serta para Mu'minin 
akan melihat pekerjaan kamu itu dan kamu akan 
dikembalikan kepada Allah yang mengetahui segala urusan 
yang ghaib dan segala urusan yang nyata dan Dialah yang 
akan memberitakan kepada kamu segala apa yang dilakukan 
kamu(105). Dan ada pula golongan yang ditangguhkan 
hukuman (terhadap mereka ) kepada keputusan Allah sama 
ada Dia meng'azabkan merela atau menerima taubat 
mereka dan Allah Maha Mengetahui dan Maha 
Bijaksana(1 06). Dan di antara mereka ada pula orang-orang 
yang mendirikan masjid dengan tujuan untuk menimbulkan 
kemudaratan (kepada orang-orang yang beriman), 
menegakkan kekufuran dan memecahbelahkan para 
Mu'minin, juga untuk dijadikan pengkalan intipan bagi 
mereka yang memerangi Allah dan Rasul-Nya sebelum ini. 
Dan mereka bersumpah: Tujuan kami tidak lain melainkan 
semata-mata untuk kebajikan. Sedangkan Allah menyaksi 
bahawa mereka adalah para pembohong (107). Janganlah 
engkau mendirikan soiat di dalam masjid itu buat selama- 
lamanya. Sesungguhnya Masjid (Qubaj yang dihinakan di 
atas landasan taqwa sejak hari pertama lagi itu adalah lebih 
wajar engkau mendirikan soiat di dalamnya, di mana 
terdapat orang-orang yang suka membersihkan diri dan 
Allah menyayangi orang-orang yang banyak membersihkan 
diri(108). Apakah orang yang mendirikan bangunannya di 
atas landasan taqwa dan keredhaan Allah itu lebih baik atau 
orang yang mendirikan bangunannya di tepi jurang yang 
runtuh lalu bangunan itu roboh bersama dengannya ke 
dalam api Neraka Jahannam ? Dan Allah tidak memberi 
hidayat kepada golongan orang-orang yang zalim(109). 
Bangunan yang dibinakan mereka terus menjadi punca 
keraguan didalam hati mereka kecuali hati mereka putus 
(kerana mati). Dan Allah Maha Mengetahui dan Maha 
Bijaksana".(1 10) 

(Latar 'b elakang dan pokok pembicaraan) 

Keseluruhan pelajaran ini mengklasifikasikan 
masyarakat Islam pada masa itu semasa berlakunya 
Peperangan Tabuk - ia menggambarkan puak-puak 
dan peringkat-peringkat keimanan yang wujud di 
dalam struktur umum masyarakat Islam yang organik 
itu dan setiap puak berbeza-beza 'dengan sifat-sifat 
dan perilaku-perilaku masing-masing. 

Kami telah menghuraikan secara terperinci di dalam 
juzu' yang kesepuluh tentang sebab-sebab sejarah 
yang membentuk berbagai-bagai tahap keimanan di 
dalam kelompok Muslimin di Madinah. Oleh itu di sini 
kami petikkan beberapa perenggan akhir dari huraian 
itu untuk mengingatkan kembali latarbelakang- 
latarbeiakang yang melingkungi berbagai-bagai tahap 
keimanan dalam masyarakat Islam yang tunggal itu: 

"Penentangan kaum Quraysy yang begitu degil 

dan lama terhadap Islam merupakan penghalang 
yang kuat, yang menyekat pengaliran Islam di 
Semenanjung Tanah Arab. Selama ini kaum Quraysy 


merupakan pihak tertinggi yang memegang kata 
pemutus dalam urusan-urusan keagamaan di 
Semenanjung Tanah Arab di samping menerajui 
pengaruh ekonomi, politik dan moral. Penentangan 
kaum Quraysy terhadap agama yang baru dalam 
bentuknya yang begitu degil itu merupakan faktor 
yang berjaya memalingkan orang-orang Arab di 
seluruh Semenanjung Tanah Arab dari menganut 
agama itu atau setidak-tidaknya merupakan faktor 
yang menyebabkan mereka teragak-agak atau 
menunggu-nunggu sehingga perjuangan di antara 
kaum Quraysy dengan anak buahnya Nabi 
Muhammad itu selesai. Apabila kaum Quraysy 
mengaku kalah selepas pembukaan Makkah dan 
kemudian diikuti oleh suku Hawazin dan Thaqif di 
Ta'if, sedangkan ketiga-tiga suku Yahudi yang kuat di 
Madinah telah pun dihancurkan kekuasaan mereka 
buat selama-lamanya, iaitu suku-suku Bani Qaynuqa' 
dan Bani an-Nadhir telah diusir ke Syam dan suku 
Bani Qurayzah telah dihapuskan dan kaum Yahudi di 
Khaybar pada akhirnya telah menyerah diri... seluruh 
peristiwa ini menandakan zaman kemasukan manusia 
berduyun-duyun ke dalam agama Allah atau zaman 
pengaliran Islam di merata pelusuk Semenanjung 
Tanah Arab di dalam jangka masa setahun sahaja. 

"Tetapi perkembangan horizontal Islam ini telah 
membawa kembali dalam bentuk yang lebih luas 
gejala-gejala lama yang telah lahir dalam masyarakat 
Islam selepas Peperangan Badar setelah masyarakat 
Islam di waktu itu hampir-hampir bersih dari gejala- 
gejala yang tidak sihat itu berkat pengaruh tarbiah 
Islamiyah yang lama masa dan berterusan selama kira- 
kira tujuh tahun selepas peperangan besar Badar. 
Sekiranya tidak kerana keseluruhan masyarakat 
Madinah telah berubah menjadi asas yang kukuh dan 
bersih bagi 'aqidah Islam dan tapak yang teguh 
kepada masyarakat Islam tentulah perkembangan 
horizontal Islam yang pantas di Semenanjung Tanah 
Arab itu akan membawa bahaya yang besar, tetapi 
Allah yang mengatur dan mengendalikan urusan 
perkembangan ini telah menyediakan angkatan 
perintis pertama para Muhajirin dan Ansar untuk 
menjadi tapak yang kukuh bagi 'aqidah Islam selepas 
perkembangan yang agak luas setelah mencapai 
kemenangan di dalam Peperangan Badar. Begitu juga 
Allah S.W.T. telah menyediakan keseluruhan 
masyarakat islam di Madinah untuk menjadi tapak 
yang kuat selepas perkembangan Islam yang sangat 
pantas itu setelah negeri Makkah ditaklukkan. Allah 
Maha Mengetahui di manakah ia hendak meletakkan 
risalah-Nya... 


"Awal-awal gejala buruk yang muncul ialah pada 
masa Peperangan Hunayn yang diceritakan di dalam 
surah ini (at-Taubah): 

"(Wahai orang-orang yang beriman) sesungguhnya Allah 
telah memberi pertolongan kepada kamu di berbagai-bagai 
medan peperangan, juga pada hari Peperangan Hunayn, di 
mana kamu terpesona dengan bilangan kamu yang ramai, 
namun ia tidak memberi faedah sedikit pun kepada kamu. 
Dan (menyebabkan kamu mengalami kekalahan-kekalahan) 
hingga bumi yang luas dirasakan kamu sempit kemudian 
kamu melarikan diri ke belakang (25). Kemudian Allah 
menurunkan ketenteraman-Nya ke atas Rasul-Nya dan ke 
atas para Mu'minin serta menurunkan bala tentera malaikat 
yang tidak dapat dilihat oleh kamu dan menyeksakan orang- 
orang yang kafir. Itulah balasan terhadap orang-orang 
kafir."(26) 


Di antara sebab-sebab yang menonjol bagi 
kekalahan ini pada mulanya ialah apabila dua ribu 
orang yang mendapat pengampunan pada hari 
penaklukan Makkah telah memeluk Islam pada hari 
itu dan turut keluar bersama sepuluh ribu tentera 
Muslimin dari Madinah yang telah menakluk negeri 
Makkah itu. Penyertaan dua ribu orang ini dalam 
angkatan sepuluh ribu tentera Muslimin itu menjadi 
punca timbulnya kerosakan imbangan di dalam 
barisan Muslimin ditambah pula dengan faktor 
tindakan mengejut suku Hawazin. Ini disebabkan 
kerana angkatan tentera ini bukan semuanya dari bala 
tentera angkatan pertama Muslimin yang menjadi 
teras masyarakat islam yang kukuh dan bersih, yang 
telah dididik dan diselaraskan dengan sempurna 
dalam satu jangka masa yang lama, iaitu di antara 
Peperangan Badar dan penaklukan negeri Makkah. 

"Begitu juga gejala-gejala yang muncul dalam masa 
tercetusnya Peperangan Tabuk, iaitu gejala-gejala 
yang tidak sihat yang timbul sebagai hasil tabi'i dari 
perkembangan horizontal islam yang pantas itu atau 
dari kemasukan berbagai-bagai kelompok manusia 
yang baru ke dalam Islam dengan berbagai-bagai 
tahap keimanan dan disiplin, gejala-gejala inilah yang 
dibicarakan oleh Surah at-Taubah dan yang 
memerlukan penjelasan yang terperinci dengan uslub 
penerangan yang beraneka ragam sebagaimana telah 
kami sebut petikan-petikan ayat yang mewakili setiap 
bahagian surah ini". 1 

Berdasar kepada keterangan ringkas ini kita ikuti 
seterusnya nas-nas pelajaran ini secara terperinci: 


1 Lihat huraian yang panjang lebar dalam juzu' yang 
kesepuluh. 


(Pentafsiran ayat-ayat 97 - 99) 


Perangai Dan Tabi'at Kaum Badwi 




(j') ^ (Jpl Ka 

^3 iSsS 




"Orang-orang A'arab (Badwi) itu lebih kental kekufuran dan 
kemunafiqan mereka dan lebih wajar tidak mengetahui 
batas-batas hukum yang diturunkan Allah kepada Rasul-Nya, 
dan Allah Maha Mengetahui dan Maha Bijaksana(97). Dan 
sebahagian dari orang-orang A'arab (yang Munafiqin) 
memandang apa yang dibelanjakan mereka untuk Sabilullah 
itu sebagai bayaran yang merugikan dan mereka menunggu- 
nunggu agar kamu dilanda pancaroba-pancaroba zaman. 
Sebenarnya di atas merekalah ditimpakan pancaroba- 
pancaroba yang buruk itu. Dan Allah Maha Mendengar dan 
Maha Mengetahui(98). Dan sebahagian dari orang-orang 
A'arab itu ada yang beriman kepada Allah dan kepada hari 
Akhirat dan memandang apa yang dibelanjakan mereka 
untuk Sabilullah itu sebagai amalan yang mendekatkan diri 
mereka kepada Allah dan sebagai jalan untuk mendapat 
rahmat dari do'a-do'a Rasulullah. Ketahuilah bahawa segala 
apa yang dibelanjakan mereka merupakan yang baik bagi 
mereka. Allah akan memasukkan mereka ke dalam rahmat- 
Nya. Sesungguhnya Allah Maha Pengampun dan Maha 
Pengasih."(99) 


Ayat-ayat ini dimuiakan dengan mengklasifikasikan 
orang-orang A'arab yang terdiri dari beberapa qabilah 
yang tinggal di sekitar Madinah. Mereka pernah 
memainkan peranan menyerang negeri Islam di 
Madinah sebelum mereka memeluk Islam. Apabila 
mereka menganut agama Islam, maka secara 
umumnya mereka tergolong dalam dua golongan 
yang disifatkan di dalam ayat-ayat ini. 


Ayat-ayat ini memulakan pembicaraan mengenai 
dua golongan ini dengan menjelaskan asas umum 
tabi'at orang-orang A'arab: 

"Orang-orang A'arab (Badwi) itu lebih kental kekufuran dan 
kemunaflqan mereka dan lebih wajar tidak mengetahui 
batas-batas hukum yang diturunkan Allah kepada Rasul-Nya, 
dan Allah Maha Mengetahui dan Maha Bijaksana."(97) 

Pengungkapan yang umum ini menggambarkan 
satu sifat yang tetap orang-orang Badwi dan 
kehidupan mereka yang kasar. Keadaan mereka 
begitu kental dengan sifat-sifat yang kufur dan 
Munafiq. Mereka memang wajar jika mereka tidak 
mengetahui batas-batas hukum yang diturunkan 
Allah kepada Rasul-Nya, dan kewajaran ini adalah 
lahir dari situasi-situasi hidup mereka yang 
membentuk tabi'at dan kelakuan mereka yang kasar 
dan jakun, situasi-situasi hidup mereka yang jauh dari 
ilmu pengetahuan yang mengenali batas-batas 
hukum, situasi hidup yang membuat mereka bersifat 
kebendaan dan menjadikan nilai kebendaan sebagai 
nilai yang dominan di dalam kalangan mereka 
walaupun keimanan telah berjaya mengubahkan 
tabi'at-tabi'at mereka, meningkatkan nilai-nilai hidup 
mereka dan menghubungkan mereka dengan 
kemuncak nilai-nilai yang gemilang, yang mengatasi 
nilai-nilai kebendaan. 

Di sana terdapat banyak riwayat yang mengisahkan 
tentang kekasaran perilaku orang-orang A'arab. Di 
antara riwayat yang dimuatkan oleh Ibn Kathir dalam 
tafsirnya ialah: 

"Kata al-'Amasy daripada Ibrahim katanya: Ada 
seorang A'arabi duduk menghadapi Zayd ibn Suhaym 
ketika ia sedang menceritakan hal dirinya kepada 
sahabat-sahabatnya. Tangannya telah mendapat 
kecederaan pada hari Peperangan "Nahawond" lalu 
orang A'arabi itu berkata: "Demi Allah, saya sangat 
tertarik dengan cerita awak, tetapi tangan awak yang 
cedera itu meragukan saya". Jawab Zayd: "Apa yang 
meragukan awak? Itulah tangan kiri!" Kata orang 
A'arabi itu: "Demi Allah, saya tidak tahu tangan 
kanan atau tangan kiri yang mereka potong." lalu 
Zayd ibn Suhaym berkata: "Memang tepat apa yang 
telah dikatakan Aliah dan Rasul-Nya: 



"Orang-orang A'arab (Badwi) itu lebih kental kekufuran dan 
kemunafiqan mereka dan lebih wajar tidak mengetahui 
batas-batas hukum yang diturunkan Allah kepada Rasul- 
Nya. "(97) 

"Ujar al-lmam Ahmad: Kami telah diceritakan oleh 
Abdul Rahman ibn Mahdi kami telah diceritakan oleh 
Sufyan daripada Abu Musa, daripada Wahb ibn 
Munabbih, daripada Ibn Abbas, daripada Rasulullah 
s.a.w. sabdanya: 

‘J** AjvaJI ij*J “UiUi (j* 


"Sesiapa yang tinggal di padang sahara berkelakuan kasar 
dan siapa yang mengikut binatang buruan menjadi lalai dan 
siapa yang mendampingi orang yang berkuasa menjadi 
terpesona . " 

Oleh sebab perilaku yang kasar itu merupakan sifat 
penduduk-penduduk Padang Sahara, maka Allah 
S.W.T. tidak membangkitkan seorang rasul pun dari 
kalangan mereka, malah kebangkitan rasul itu berlaku 
di dalam kalangan penduduk kota atau bandar 
sebagaimana firman Allah: 



"Dan kami tidak utuskan sebelum engkau melainkan lelaki- 
lelaki yang kami wahyukan kepada mereka dari penduduk- 
penduduk kota." 


(Surah Yusuf: 109) 

"Apabila seorang A'arab memberi hadiah kepada 
Rasulullah s.a.w., maka beliau membalaskannya 
dengan berganda-ganda hingga A'arab itu berpuas 
hati. Beliau bersabda: 'Aku suka tidak menerima 
hadiah melainkan dari orang Quraysy atau orang 
Thaqif atau orang Daus', kerana orang-orang ini dari 
penduduk kota-kota Makkah, Ta'if, Madinah dan 
Yaman. Akhlak mereka lebih lembut dari orang-orang 
A'arab yang memang mempunyai tabi'at yang kasar." 

"Kata hadith Muslim: Kami telah diceritakan oleh 
Abu Bakr ibn Abu Shaybah dan Abu Kurayb kedua- 
duanya berkata: Kami telah diceritakan oleh Abu 
Usamah dan Ibn Numayr dari 'Hisyam dari bapanya 
dari Aisyah katanya: Ada sekumpulan orang-orang 
Arab datang mengadap Rasulullah s.a.w. lalu mereka 
bertanya (sahabat-sahabat Rasulullah): 'Adakah kamu 
mencium anak-anak kamu?' Jawab para sahabat, 'Ya, 
Lantas mereka berkata: 'Tetapi kami, demi Allah, tidak 
pernah mencium mereka'. Lalu Rasulullah s.a.w. 
bersabda: 'Apakah dayaku, jika Allah telah mencabut 
perasaan rahmat kasihan belas dari hati kamu?... " 

Banyak lagi riwayat-riwayat yang mendedahkan 
kekasaran, tabi'at dan perilaku orang-orang A'arab 
sehingga selepas mereka memeluk Islam. Justeru 
itulah kekufuran dan kemunafiqan mereka amat 
kental dan memang wajar andainya mereka tidak 
mengetahui batas-batas hukum yang diturunkan 
Allah kepada Rasul-Nya. Ini disebabkan kerana 
mereka begitu lama terdidik dengan kelakuan kasar 
ketika mereka mengalah dan menguasai orang-orang 
lain atau terbiasa dengan perilaku hipokrit dan 
menyeleweng apabila mereka dikalah dan kuasai 
orang lain atau terbiasa dengan kelakuan 
menceroboh dan melanggar peraturan-peraturan 
kerana didesak kehendak-kehendak keperluan di 
dalam kehidupan Padang Sahara mereka. 

"Dan Allah Maha Mengetahui dan Maha Bi]aksana."(97) 

Yakni Allah amat mengetahui keperihalan- 
keperihalan, sifat-sifat dan tabi'at para hamba-Nya 
dan amat bijaksana mengagihkan kebolehan, ciri-ciri, 
potensi-potensi, bakat-bakat dan mengadakan 
berbagai-bagai bangsa dan masyarakat. 

Selepas, menjelaskan sifat pokok yang umum, yang 
terdapat pada orang-orang A'arab, maka ayat-ayat 
yang berikut mengkategorikan mereka kepada 
beberapa jenis golongan mengikut tahap-tahap 
keimanan yang membawa perubahan-perubahan di 
dalam hati mereka, di samping membawa perbezaan- 
perbezaan di antara hati-hati yang telah bersebati 
dengan kemanisan keimanan dan hati-hati yang 
masih disarangi sisa-sisa kekufuran yang wujud di 
dalam realiti masyarakat Islam pada masa itu: 


Golongan Munaflqin Kaum Badwt 



"Dan sebahagian dari orang-orang Arab (yang Munafiqin) 
memandang apa yang dibelanjakan mereka untuk Sabilullah 
itu sebagai bayaran yang merugikan dan mereka menunggu- 
nunggu agar kamu dilanda pancaroba-pancaroba 
zaman.Sebenarnya di atas merekalah ditimpakan pancaroba- 
pancaroba yang buruk itu. Dan Allah Maha Mendengar dan 
Maha Mengetahui."(98) 

Di dalam ayat ini Allah menyegerakan 
pembicaraannya mengenai golongan Munafiqin dari 
kalangan orang-orang A'arab sebelum membicarakan 
tentang golongan Mu'minin di kalangan mereka. Ini 
mungkin bertujuan untuk menghubungkan golongan 
Munafiqin dari orang-orang A'arab dengan golongan 
Munafiqin di kalangan penduduk negeri Madinah 
yang telah dibicarakan di dalam bahagian ayat-ayat 
yang silam agar suasana pembicaraan tentang 
Munafiqin bersambung dari Munafiqin Madinah 
dengan-Munafigin dari kalangan orang-orang A'arab. 



"Dan sebahagian dari orang-orang Arab (yang Munafiqin) 
memandang apa yang dibelanjakan mereka untuk Sabilullah 
sebagai bayaran yang merugikan. "(98) 

Dia terpaksa membelanjakan hartanya untuk zakat 
dan membiayai peperangan-peperangan kaum 
Muslimin untuk menunjukkan keislamannya secara 
berpura-pura supaya dapat meni'mati hak-hak 
istimewa hidup di dalam masyarakat Islam dan untuk 
mengambil hati kaum Muslimin sebagai pihak yang 
berkuasa di Semenanjung Tanah Arab pada masa itu. 
Dia menganggap segala apa yang dibelanjakannya itu 
sebagai suatu kerugian yang membosankannya bukan 


sebagai bantuan untuk menolong para Mujahidin 
Islam dan bukan pula kerana keinginan agar Islam dan 
kaum Muslimin mencapai kemenangan. 



"Dan ia menunggu-nunggu agar kamu dilanda pancaroba- 
panoaroba zaman. " 


Maksudnya, mereka menunggu-nunggu supaya 
kaum Muslimin ditimpa malapetaka kekalahan dan 
bercita-cita supaya mereka tidak akan kembali dari 
medan peperangan dengan selamat. 


Ayat yang berikut dengan segera menyampaikan 
do'a Allah yang membinasakan mereka dan do'a dari 
Allah bererti malapetaka yang terkandung dalam do'a 
itu tetap akan menimpa mereka: 




"Sebenarnya di atas mereka ditimpakan pancaroba- 
pancaroba yang buruk itu. "(98) 


(Pengungkapan dengan) kata-kata (bulatan 
atau lingkungan) seolah-olah malapetaka yang buruk 
itu merupakan suatu lingkungan yang mengepung 
mereka, -yang tidak dapat dihindari mereka. 
Pengungkapan ini memfizikalkan suatu yang niskala 
(abstrak) dengan menggunakan pengkhayalan yang 
mendalam dan menghidupkan kesan pengertian 
malapetaka itu. 



'Dan Allah Maha Mendengar dan Maha Mengetahui."(98) 


Sifat Allah Yang Maha Mendengar dan Maha 
Mengetahui yang disebut di sini amat sesuai dengan 
suasana musuh-musuh kaum Muslimin yang sedang 
mengharap dan menunggu-nunggu agar mereka 
ditimpa malapetaka, juga sesuai dengan suasana 
hipokrit yang tersembunyi di dalam hati kaum 
Munafiqin itu dan terlindung di sebalik perilaku- 
perilaku mereka yang lahir. Allah mendengar segala 
kata-kata yang diucapkan mereka dan Aliah 
Mengetahui segala apa yang dizahir dan 
disembunyikan mereka. 


Di sana terdapat pula satu golongan orang-orang 
A'arab yang lain, yang mana hati mereka telah 
diterapkan kemanisan iman: 




(J) jL^) 6^ 


"Dan sebahagian dari orang-orang A'arab itu ada yang 
beriman kepada Allah dan kepada hari Akhirat dan 
memandang apa yang dibelanjakan mereka untuk Sabilullah 

itu sebagai amalan yang mendekatkan diri mereka kepada 
Allah dan sebagai jalan untuk mendapat rahmat dari do'a- 
do’a Rasulullah. Ketahuilah, bahawa segala apa yang 
dibelanjakan mereka merupakan amalan yang baik bagi 
mereka. Allah akan memasukkan mereka ke dalam rahmat- 
Nya. Sesungguhnya Allah Maha Pengampun dan Maha 
Pengasih."(99) 

Keimanan mereka kepada Allah dan kepada hari 
Akhirat itulah yang mendorong mereka 
menginfaqkan harta mereka untuk Sabiluilah dan 
bukannya kerana takut kepada manusia dan bukan 
pula mengampu-ngampu pihak yang berkuasa dan 
seterusnya bukan kerana perhitungan untung rugi di 
dunia manusia. 


Golongan A'arab yang beriman kepada Allah dan 
kepada hari Akhirat ini mahukan infaq mereka 
menjadi amalan-amalan yang mendekatkan diri 
mereka kepada Allah dan ingin mendapat rahmat dari 
do'a-do'a Rasulullah yang membuktikan keredhaan 
beliau terhadap mereka dan diterima di sisi Allah 
apabila beliau mendo'akan orang-orang yang beriman 
kepada Allah dan kepada hari Akhirat dan 
menginfaqkan harta mereka dengan tujuan 
mendekatkan pendampingan mereka dengan Allah 
dan mencapai keredhaan-Nya: Justeru itu ayat yang 
berikut dengan segera menjelaskan bahawa infaq 
mereka merupakan amalan yang mendekatkan 
mereka di sisi Allah: 

" Ketahuilah , bahawa segala apa yang dibelanjakan mereka 
merupakan amalan yang baik bagi mereka" 

dan seterusnya mentabsyirkan (memberi berita 
gembira) bahawa mereka akan memperolehi balasan 
yang baik yang dijanjikan Allah: 



"Allah akan memasukkan mereka ke dalam rahmat-Nya. 


Di dalam ayat ini rahmat difizikalkan seolah-olah 
sebuah rumah yang bakal dimasuki mereka sebagai 
tandingan kepada "malapetaka" yang ‘difizikalkan 
dengan satu bulatan atau lingkungan yang buruk 
yang menimpa golongan orang-orang A'arab yang 
lain, yang menganggap segala infaq mereka sebagai 
bayaran-bayaran yang merugikan mereka dan bercita- 
cita agar kaum Muslimin ditimpa malapetaka. 




"Sesungguhnya Allah Maha Pengampun dan Maha 
Pengasih." (99) 


Maksudnya, Allah sentiasa menerima taubat dan 
infaq para hamba-Nya dan sentiasa mengampunkan 
dosa mereka dan sentiasa bersedia mengurniakan 
rahmat kepada mereka yang memohon rahmat. 


(Pentafsiran ayat-ayat 100 - 106) 


Selepas mengkategorikan orang-orang A'arab 
secara ringkas, maka ayat-ayat yang berikut terus 
mengklasifikasikan seluruh masyarakat islam dari 
penduduk-penduduk kota dan penduduk-penduduk 
desa Padang Sahara kepada empat kelas keimanan, 
iaitu kelas angkatan perintis Islam yang pertama dari 
kaum Muhajirin dan kaum Ansar dan orang-orang 
yang mengikut mereka dengan sebaik-baiknya, kelas 
Munafiqin yang menampilkan sifat hipokrit dari 
penduduk-penduduk kota Madinah dan orang A'arab 
di desa-desa Padang Sahara, kelas orang-orang yang 
mencampurkan amalan-amalan yang soleh dengan 
amalan-amalan yang jahat dan kelas orang-orang 
yang ditangguhkan hukuman ke atas mereka 
sehingga Allah menentukan keputusan-Nya terhadap 
mereka: 

"Dan angkatan perintis Islam yang pertama dari para 
Muhajirin dan Ansar, juga orang-orang yang mengikut 
mereka dengan sebaik-baiknya, maka Allah redha terhadap 
mereka dan mereka redha terhadap Allah. Allah telah 
menyediakan untuk mereka taman-taman Syurga yang 
mengalir di bawahnya sungai-sungai, di mana mereka hidup 
kekal abadi. Itulah kejayaan yang amat besar(100). Dan 
diantara orang-orang Arab yang berada di sekeliling kamu 
terdapat orang-orang Munafiqin, dan golongan ini juga 
terdapat di dalam kalangan penduduk Madinah. Mereka 
tetap berdegll dengan sikap Munafiq itu. Kamu tidak 
mengenali mereka, tetapi Kami mengenali mereka. Kami 
akan menyeksakan mereka dua kali kemudian mereka akan 
dikembalikan kepada 'azab yang amat besar(IOI). Dan ada 
pula golongan lain yang mengakui dosa-dosa mereka. 
Mereka telah mencampurkan amalan-amalan yang baik 
dengan amalan-amalan yang jahat. Semoga Allah menerima 
taubat mereka. Sesungguhnya Allah Maha Pengampun dan 
Maha Pengasih(102). Ambillah (wahai Muhammad) dari 
harta mereka bahagian sedekah yang membersihkan diri 
mereka dan menyuburkan harta mereka dan berdo'alah ke 
atas mereka. Sesungguhnya do'amu itu memberi 
ketenteraman kepada mereka. Dan Allah Maha Mendengar 
dan Maha Mengetahui(1 03). Tidakkah mereka mengetahui 
bahawa Allah berhak menerima taubat dari para hamba-Nya 
dan menerima sedekah. Dan sesungguhnya Allah Maha 
Penerima taubat dan Maha Pengasih(1 04). Dan katakanlah: 
Bekerjalah kamu, Allah dan Rasui-Nya serta para Mu'minin 
akan melihat pekerjaan kamu itu dan kamu akan 
dikembalikan kepada Allah yang mengetahui segala urusan 
yang ghaib dan segala urusan yang nyata dan Dialah yang 
akan memberitakan kepada kamu segala apa yang dilakukan 
kamu(105). Dan ada pula golongan lain yang ditangguhkan 
hukuman (terhadap mereka) kepada keputusan Allah sama 
ada Dia meng’azabkan mereka atau menerima taubat 
mereka dan Allah Maha Mengetahui dan Maha 
Bijaksana."(106) 

Yang nampak jelas ialah klasifikasi ini diturunkan 
oleh ayat-ayat ini selepas golongan angkatan perang 
kaum Muslimin kembali dari Tabuk dan selepas 
penampilan alasan-alasan keuzuran yang dilakukan 
oleh kaum Munafiqin dan kaum Mu'minin yang 
mengelakkan diri dari jihad sama ada mereka yang 
mengemukakan alasan keuzuran mereka dengan jujur 
dan benar atau mereka yang menambatkan diri 
mereka di tiang masjid hingga ikatannya di buka oleh 
Rasulullah s.a.w. sendiri, juga termasuk mereka yang 
tidak mengemukakan sebarang alasan keuzuran 
kerana mengharapkan bahawa Allah akan menerima 
taubat mereka kerana mereka bercakap benar. 
Mereka terdiri dari tiga orang yang tidak ikut 
berperang bersama Rasulullah s.a.w. dan mereka 
belum lagi menerima sebarang hukuman sehingga 
Aliah menerima taubat mereka sebagaimana akan 
diterangkan nanti. Kumpulan-kumpulan ini 


merupakan jenis-jenis insan yang berada di sekeliling 
pergerakan da'wah isiamiyah di Semenanjung Tanah 
Arab selepas tercetus Peperangan Tabuk. 

Di sini Allah S.W.T. telah mendedahkan seluruh 
kawasan bumi pergerakan da'wah Isiamiyah dengan 
segala penghuninya kepada Rasulullah s. a. w. dan 
kepada angkatan para Mu'minin yang tulen yang ada 
bersama beliau. Pendedahan mutakhir yang lengkap 
ini dibuat di sa'at-sa'at menghampiri perjalanan akhir 
dalam pusingan pertama perjalanan agama ini di 
tempat lahirnya yang pertama sebelum berlepas ke 
seluruh muka bumi membawa perisytiharan 
umumnya bahawa 'Ubudiyah dan keta'atan hanya 
tertentu kepada Allah sahaja serta berjuang 
membebaskan umat manusia di muka bumi ini dari 
'Ubudiyah kepada sesama manusia dalam, segala 
bentuk dan rupanya. 

Sebelum bertolak dan bertindak, pergerakan 
Isiamiyah perlu melihat dan meninjau bumi 
perjuangannya dengan segala jenis manusia yang ada 
di sana. Pendedahan ini perlu pada setiap langkah 
perjuangan supaya para pejuangnya benar-benar 
mengetahui di manakah tempat mereka harus 
berpijak di setiap langkah perjalanan mereka. 


Angkatan Teras Dan Perintis Dan Angkatan Yang 
Mengikut Jejak Langkah Mereka 







“Dan angkatan perintis Islam yang pertama dari para 
Muhajirin dan Ansar, juga orang-orang yang mengikut 
mereka dengan sebaik-baiknya, maka Allah redha terhadap 
mereka dan mereka redha terhadap Allah. Allah telah 
menyediakan untuk mereka taman-taman Syurga yang 
mengalir di bawahnya sungai-sungai, di mana mereka hidup 
kekal abadi. Itulah kejayaan yang amat besar."(l 00) 


Kelas kaum Muslimin yang terdiri dari tiga 
kumpulan, iaitu angkatan perintis dari kaum 
Muhajirin, angkatan perintis dari kaum Ansar dan 
angkatan Muslimin yang mengikut mereka dengan 
sebaik-baiknya, merupakan angkatan yang 
membentuk tapak asas yang kukuh bagi masyarakat 
Islam di Semenanjung Tanah Arab selepas penaklukan 
negeri Makkah sebagaimana telah kami jelaskan di 
dalam juzu' yang kesepuluh di dalam kata 
pengantarnya. Angkatan inilah yang menjadi teras 
yang memegang seluruh masyarakat ini baik dalam 
masa kesulitan mahupun di dalam masa kesenangan, 
tetapi ujian kesenangan dan kemewahan seringkali 
menjadi lebih sukar dan lebih merbahaya dari ujian 
kesusahan dan kesulitan. 

Kami cenderung menganggapkan angkatan perintis 
kaum Muhajirin ialah golongan orang-orang Islam 
yang berhijrah ke Madinah sebelum Peperangan 
Badar begitu juga angkatan perintis dari kaum Ansar. 
Adapun angkatan Muslimin yang menurut mereka 
dengan sebaik-baiknya yang dimaksudkan oleh ayat 
ini yang memperkatakan tentang peristiwa-peristiwa 
yang berlaku dalam masa Peperangan Tabuk ialah 
golongan Muslimin yang mengikuti perjalanan 
Muhajirin dan Ansar dan beriman seperti keimanan 
dua angkatan ini serta menunjukkan prestasi-prestasi 
perjuangan yang baik seperti mereka dan berjaya 
meningkat ke tahap keimanan mereka walaupun 
angkatan perintis ini melebihi mereka dengan sebab 
mereka lebih dulu berjuang dan menghadapi masa 
kesulitan sebelum berlakunya Peperangan Badar, iaitu 
masa kesulitan yang paling buruk (di daiam sejarah 
perjuangan Islam). 

Di sana terdapat berbagai-bagai pendapat 
mengenai siapakah yang dikatakan angkatan perintis 
yang pertama dari kaum Muhajirin dan Ansar itu. Ada 
pendapat yang mengatakan bahawa mereka ialah 
golongan Muslimin yang berhijrah ke Madinah dan 
membantu perjuangan Islam sebelum Peperangan 
Badar. Ada yang berpendapat bahawa mereka ialah 
golongan Muslimin yang sempat mendirikan solat ke 
arah dua kiblat. Ada pula yang berpendapat bahawa 
mereka ialah golongan Muslimin yang menyertai 
Peperangan Badar. Ada yang berpendapat bahawa 
mereka ialah golongan Muslimin yang berpindah dan 
membantu perjuangan Islam sebelum perjanjian 
Hudaybiah dan seterusnya ada yang berpendapat 
bahawa mereka ialah golongan Muslimin yang turut 
serta di dalam Perjanjian ar-Ridhwan, tetapi mengikut 
pendapat kami, setelah meneliti fasa-fasa pembinaan 
masyarakat Islam dan pembentukan tahap-tahap 
keimanannya, bahawa asas perhitungan yang kami 
pegang itu adalah lebih kuat. Wallahu 'alam. 

Barangkali di sini elok kami sebutkan kembali 
perenggan-perenggan yang telah kami huraikan di 
dalam juzu' yang kesepuluh mengenai fasa-fasa 
pembinaan masyarakat Islam dan pembentukan 
tahap-tahap keimanannya agar - ia terbentang di 
hadapan mata paras pembaca juzu' ini, dan ia lebih 
baik dari semata-mata merujukkan pembaca kepada 
juzu' yang telah lepas supaya hakikat ini lebih akrab 
kepadanya, dan ia dapat melihat dan mengikuti 
perkembangan dan seterusnya dapat memahami 
klasifikasi terakhir masyarakat Islam yang dijelaskan di 
dalam ayat-ayat yang sedang kita hadapinya di sini: 

"Pergerakan Islam lahir di Makkah di atas batu uji 
yang amat sulit. Sebaik sahaja jahiliyah - yang diwakili 
kaum Quraysy - menyedari bahaya yang sebenar, 
yang diancam oleh da'wah "Al Al Vj AJj Y" 

yang melahirkan pemberontakan terhadap setiap 
kuasa dunia yang tidak diambil dari kuasa Allah dan 
penentangan terhadap setiap Taghut yang wujud di 
muka bumi serta mendorong manusia melarikan diri 
dari kuasa ini kepada kuasa Allah... sebaik sahaja 


jahiliyah menyedari bahaya yang serius dari kelompok 
pergerakan organik yang baru, yang dicetuskan oleh 
da'wah tauhid di bawah kepimpinan Rasulullah 
s.a.w., iaitu kelompok pergerakan yang menumpukan 
keta'atan dan kepatuhannya kepada Allah dan Rasul- 
Nya sejak hari pertama lagi dan menentang 
kepimpinan jahiliyah yang diwakili kaum Quraysy, di 
samping menentang undang-undang dan peraturan 
yang wujud di dalam jahiliyah ini.... sebaik sahaja 
jahiliyah yang diwakili pada mulanya oleh kaum 
Quraysy itu menyedari bahaya-bahaya tersebut, ia 
terus melancarkan penentangan yang membabi buta 
terhadap da'wah, kelompok dan kepimpinan yang 
baru ini. Segala senjata yang dimilikinya dalam bentuk 
mengadakan gangguan, tipu daya, fitnah, 
penindasan, heiah dan muslihat telah ditumpukan 
kepada da'wah Islamiyah itu. 

"Masyarakat jahiliyah secara mendadak bangkit 
mempertahankan diri dari bahaya yang mengancam 
kewujudannya. la menggunakan segala alat yang 
digunakan oleh setiap makhluk yang hidup untuk 
menyelamatkan diri dari bahaya maut. Ini adalah satu 
reaksi biasa yang tidak dapat dielak setiap kali 
munculnya da'wah yang memperjuangkan konsep 
Rububiyah Allah yang menguasai semesta alam dalam 
sebuah masyarakat jahiliyah yang berlandaskan 
prinsip Rububiyah kepada sesama manusia atau setiap 
kali munculnya da'wah baru dalam kelompok 
pergerakan yang baru, yang bergerak di bawah 
kepimpinan yang baru dan menentang kelompok 
jahiliyah yang lama dengan penentangan yang sama 
handal. 

"Di waktu inilah setiap individu di dalam kelompok 
Islam yang baru itu terdedah kepada gangguan dan 
penindasan dalam segala bentuk dan ragam hingga 
seringkali sampai ke tahap menumpahkan darah. 
Pada masa ini tiada siapa yang sanggup membuat 
pengakuan Al Al Y.l aji y dan 

menggabungkan diri di dalam kelompok Islam yang 
• baru lahir dan menyatakan keta'atannya kepada 
kepimpinan yang baru itu, kecuali mereka yang 
menyerahkan jiwa raga mereka kepada Allah dan 
bersedia untuk menghadapi gangguan, penindasan, 
kelaparan, pemencilan diri, penyeksaan dan 

pembunuhan hingga kadang-kadang sampai ke tahap 
yang paling buruk. 

"Melalui pengalaman-pengalaman yang 

sedemikian, Islam dapat mewujudkan satu tapak yang 
kukuh yang terdiri dari individu-individu yang paling 
handal dan kuat di dalam masyarakat Arab di zaman 
itu. Adapun individu-individu yang tidak sanggup 
menghadapi tekanan-tekanan ini, mereka 
meninggalkan agama yang dianuti mereka dan 
kembali semula kepada jahiliyah, tetapi golongan ini 
sangat kecil, kerana seluruh risiko yang seperti ini 
memang diketahui umum sebelum ini. Oleh sebab itu 
dari awal-awal lagi tiada siapa yang sanggup 
berpindah dari jahiliyah kepada Islam dan menjalani 
jalan berduri yang penuh dengan bahaya yang 

ditakuti itu melainkan individu-individu yang terpilih, 
istimewa dan unik sifatnya. 

"Demikianlah Allah memilih angkatan perintis 
pertama kaum Muhajirin dari individu-individu yang 
unik dan cemerlang untuk menjadi tapak yang kukuh 
bagi agama Islam di Makkah, di samping menjadi 
tapak yang kukuh agama Islam selepas itu di Madinah 
bersama-sama angkatan perintis pertama kaum Ansar 
walaupun di peringkat awal mereka tidak digelarkan 
dengan istilah Ansar sebagaimana orang-orang yang 
berpindah ke Madinah di gelarkan kaum Muhajirin, 
namun kesanggupan mereka mengadakan Bai'ah al- 
'Aqabah dengan Rasulullah s.a.w. membuktikan 
bahawa mereka mempunyai sifat-sifat keperibadian 
yang tulen, yang sesuai dengan tabi'at agama Islam. 
Ujar Ibn Kathir di dalam tafsirnya: Dan kata 
Muhammad ibn Ka'b aI-Qurazi dan lainnya: Ujar 
Abdullah ibn Rawahah r.a. kepada Rasulullah s.a.w. 
(iaitu pada malam Bai'ah al-'Aqabah): 'Kemukakan 
syarat-syarat yang dikehendaki anda untuk Tuhan 
anda dan diri anda'. Lalu beliau bersabda: "Syarat 
saya untuk Tuhan saya ialah kamu hendaklah 
mengabdikan diri kamu kepada-Nya dan janganlah 
kamu mempersekutukan-Nya dengan suatu apa, dan 
syarat untuk diri saya pula ialah kamu hendaklah 
mempertahankan diri saya sebagaimana kamu 
mempertahankan diri kamu dan harta benda kamu.' 
Lalu mereka bertanya: 'Apakah ganjaran untuk kami 
jika kami lakukan semuanya itu?' Jawab beliau: 
'Syurga'. Lantas mereka berkata: 'Perjanjian ini amat 
menguntungkan kami, kami tidak akan membatal 
atau meminta dibatalkannya.' 

"Kaum Ansar yang telah mengadakan bai'ah ini 
dengan Rasulullah s.a.w. tidak mengharapkan sesuatu 
yang lain di sebaliknya kecuali ganjaran Syurga. 
Mereka telah mengikatkan bai'ah itu dan 
mengumumkan bahawa mereka tidak akan 
membatalkan dan tidak pula akan menerima 
dibatalkan oleh Rasulullah s.a.w. Mereka berbuat 
begitu kerana mereka tahu bahawa mereka bukannya 
mengadakan satu perjanjian yang enteng, malah 
mereka yakin bahawa kaum Quraysy dan seluruh 
orang A'arab akan memusuhi mereka, mereka yakin 
bahawa selepas perjanjian itu, mereka tidak akan 
hidup damai dengan pendokong-pendokong jahiliyah 
yang bertapak kuat di sekeliling mereka di 
Semenanjung Tanah Arab dan di kalangan mereka di 
Madinah." 

"Dari sini jelaslah bahawa kaum Ansar memang 
mengetahui segala risiko dari perjanjian ini. Mereka 
juga mengetahui bahawa mereka tidak dijanjikan apa- 
apa balasan di dunia ini dan menghadapi risiko-risiko 
ini walaupun dalam bentuk kemenangan 
mengalahkan musuh. Mereka tidak dijanjikan dengan 
sesuatu ganjaran yang lain dari ganjaran Syurga. Di 
samping itu cerita ini membuktikan sejauh mana 
kesedaran mereka terhadap Syurga dan sejauh mana 
keinginan mereka untuk hidup di dalam Syurga. Oleh 
sebab itu tidak syak lagi mereka tergolong sama 
dalam angkatan perintis pertama kaum Muhajirin 


yang telah membina dan menyediakan masyarakat ini. 
Mereka merupakan tapak dan teras yang kukuh bagi 
masyarakat Islam di peringkat ditegakkan di 
Madinah." 

"Tetapi masyarakat Madinah tidak terus kekal 
bersih dan jernih kerana agama Islam telah tersebar di 
merata pelusuk Madinah menyebabkan sebilangan 
besar penduduknya yang kebanyakannya terdiri dari 
golongan yang mempunyai kedudukan di kalangan 
kaum mereka terpaksa mengikut langkah kaum 
mereka demi menjaga kedudukan di kalangan mereka 
sehingga apabila tercetus Peperangan Badar, maka 
pembesar mereka iaitu Abdullah ibn Ubay ibn Salul 
telah berkata: 'Perkara ini telah menentukan arahnya' 
lalu dia berpura-pura menganut agama Islam. Sudah 
tentu ramai di antara mereka telah dihanyut oleh arus 
itu lalu memeluk agama Islam secara ikut-ikutan 
sahaja walaupun mereka tidak bersikap Munafiq, 
tetapi mereka belum lagi memahami ajaran Islam 
yang sebenar dan belum lagi terterap dengan ciri-ciri 
Islam yang sejati. Situasi yang seperti ini telah 
mengakibatkan wujudnya ketidakpaduan dalam 
pembinaan masyarakat Madinah yang berpunca dari 
perbezaan tahap-tahap keimanan warga 
masyarakat. “ 

"Di sinilah methodologi tarbiyah Al-Qur'an yang 
unik memulakan operasinya untuk mendidik 
berbagai-bagai anasir warga masyarakat Islam yang 
baru ini dan untuk berusaha membina semula 
keselarasan dan kesesuaian di antara tahap-tahap 
'aqidah, tahap-tahap akhlak dan perilaku berbagai- 
bagai jenis warga dan manusia yang masuk ke dalam 
badan masyarakat yang baru itu. 

"Apabila kita mengkaji surah-surah Madaniyah 
dengan tertib nuzulnya secara lebih kurang kita dapat 
melihat betapa besarnya usaha yang dicurahkan 
dalam operasi yang berterusan untuk meleburkan 
semula berbagai-bagai anasir manusia dalam 
masyarakat Islam terutama anasir-anasir yang terus 
masuk di dalam masyarakat ini walaupun di halang 
oleh kaum Quraysy yang degil yang telah berusaha 
menghasut setiap qabilah Arab yang tinggal di 
Semenanjung Tanah Arab, dan walaupun dihalang 
oleh orang-orang Yahudi yang telah berusaha 
mengemblengkan anasir-anasir yang menentang 
agama dan masyarakat yang baru ini. Situasi ini 
memerlukan kepada operasi-operasi melebur dan 
menyusun semula anasir-anasir di dalam masyarakat 
dalam bentuk yang berterusan, yang tidak mengenal 
lemah dan alpa walaupun sedetik. 

"Walaupun seluruh usaha ini telah dilancarkan, 
namun gejala-gejala kelemahan, kemunafiqan, 
kesangsian, kebakhilan berkorban dengan jiwa raga 
dan harta benda dan ketakutan untuk menghadapi 
bahaya masih terus muncul dari semasa ke semasa 
terutama di masa-masa yang gawat dan terutama 
gejala-gejala ketidakjelasan 'aqidah yang memutuskan 
hubungan di antara seorang Muslim dengan kaum 
kerabatnya yang mendokong jahiliyah. Ayat-ayat Al- 

Qur'an di dalam surah-surah yang berturut-turut 
mendedahkan kepada kita tabi'at gejala-gejala itu, di 
mana methodologi tarbiah Al-Qur'an cuba 
mengubatinya dengan berbagai-bagai uslub 
Rabbaniyah yang unik". 

"Tetapi tapak masyarakat Islam di Madinah pada 
keseluruhannya masih lagi utuh, kerana ja ditegakkan 
di atas satu tapak yang kukuh dan bersih, iaitu tapak 
angkatan perintis Islam yang terdiri dari kaum 
Muhajirin dan Ansar yang telah melahirkan 
perpaduan yang kukuh dan menjadi teras yang kuat 
yang membolehkannya untuk menghadapi gejala- 
gejala kelemahan dan bahaya-bahaya yang lahir dari 
anasir-anasir (warga masyarakat yang baru) yang 
belum lagi sempurna menjalani proses peleburan, 
pematangan dan penyelarasannya. 

"Sedikit demi sedikit anasir-anasir yang baru ini 
dilebur, dibersih dan diselaraskan dengan angkatan 
teras masyarakat, dan semakin hari semakin 
bertambah kurang bilangan anasir-anasir sumbang 
yang terdiri dari orang-orang yang bersemangat 
lemah, orang-orang Munafiqin, orang-orang yang 
teragak-agak dan takut-takut, juga orang-orang yang 
belum lagi mempunyai pandangan 'aqidah yang jelas 
dan sempurna yang dapat dijadikannya sebagai asas 
hubungan mereka dengan orang-orang lain (yang 
bukan Islam) sehingga tidak lama menjelang 
penaklukan negeri Makkah, masyarakat Islam hampir- 
hampir mencapai tahap keselarasan yang sempurna 
dengan angkatan yang kukuh dan bersih dan hampir- 
hampir pada keseluruhannya mencapai tahap contoh 
yang menjadi matlamat methodologi tarbiyah Rabbani 
yang unik itu. 

"Namun begitu dalam masyarakat Islam di waktu 
itu masih terdapat darjat-darjat prestasi yang tidak 
sama yang dilahirkan oleh pergerakan 'aqidah itu 
sendiri, iaitu di sana muncul kumpulan-kumpulan 
Mu'min yang berbeza-beza darjat mereka dari 
kumpulan-kumpulan Mu'minin yang lain mengikut 
prestasi yang dicapai mereka di dalam pergerakan 
'aqidah, juga mengikut senioriti dan ketabahan 
mereka' di dalam perjuangan. Kumpulan-kumpulan 
yang mendapat darjat keutamaan ialah angkatan 
pertama kaum Muhajirin dan kaum Ansar, pejuang- 
pejuang yang menyertai Peperangan Badar, para 
sahabat yang mengambil bahagian di dalam 
perjanjian ar-Ridhwan di Hudaybiyah. Kemudian turut 
mendapat keutamaan secara umum ialah para 
dermawan yang menginfaqkan harta mereka untuk 
perjuangan fi Sabilillah sebelum penaklukan negeri 
Makkah serta turut ke medan pertempuran, 
kemudian datang nas-nas Al-Qur'an dan hadith- 
hadith Nabi di samping kedudukan-kedudukan amali 
mereka di dalam masyarakat Islam menguatkan 
darjat-darjat keutamaan ini, iaitu darjat-darjat 
keutamaan yang diwujud dan ditetapkan oleh 
pergerakan 'aqidah 


"Walau bagaimanapun, namun . perbezaan 
golongan-golongan ini dengan darjat-darjat keimanan 
mereka masing-masing yang dicetuskan oleh 
pergerakan Islam itu sama, sekali tidak 
menghalangkan jurang tahap-tahap keimanan yang 
berbeza-beza itu dari menjadi semakin bertambah 
dekat dan selaras di dalam masyarakat Madinah 
sebelum penaklukan negeri Makkah, juga tidak 
menghalangkan hilangnya sebahagian besar dari 
gejala-gejala ketidak paduan di dalam barisan 
Muslimin, dan sebahagian besar dari gejala-gejala 
kelemahan, semangat kesangsian, kebakhilan _ untuk 
berkorban jiwa raga dan harta benda, ketidakjelasan 
'aqidah dan sikap hipokrit dari masyarakat islam di 
Madinah, yang pada keseluruhannya dapat dianggap 
sebagai tapak Islam. 

"Tetapi penaklukan negeri Makkah yang berlaku 
pada tahun yang kelapan Hijrah dan ekoran- 
ekorannya seperti kemasukan suku-suku Hawazin dan 
Thaqif di Ta'if ke dalam Islam, yang merupakan dua 
kekuatan kaum yang besar di Semenanjung Tanah 
Arab selepas kaum Quraysy menyebabkan masyarakat 
Islam kembali terdedah kepada curahan berbagai- 
bagai kelompok manusia baru yang begitu ramai. 
Mereka masuk ke dalam agama Islam dengan 
berbagai-bagai tahap keimanan. Ada yang menganut 
Islam dengan perasaan benci, ada yang berpura-pura 
menganut Islam (Munafiq), ada yang hanyut dan 
terikut-ikut masuk Islam kerana kedudukannya yang 
kuat dan menonjol, dan ada pula golongan muallaf 
yang belum terterap dengan hakikat-hakikat ajaran 
Islam yang pokok dan belum lagi sebati dengan roh 
Islam yang haqiqi..." 

Dari petikan-petikan ini ternyata dengan jelas 
kepada kita kedudukan angkatan perintis Islam yang 
pertama yang terdiri dari kaum Muhajirin dan kaum 
Ansar serta orang-orang yang mengikut mereka 
dengan sebaik-baiknya selepas itu hingga berjaya 
mencapai tahap keimanan mereka dan tahap prestasi 
mereka di dalam pergerakan Islam. Dari petikan- 
petikan ini juga kita dapat memahami hakikat 
peranan mereka selanjutnya di dalam usaha 
pembinaan Islam dan usaha menterjemahkan islam di 
dalam realiti amalan-amalan hidup yang berkesan di 
dalam sejarah umat manusia seluruhnya sebagaimana 
kita dapat melihat hakikat mereka yang dibayangkan 
Allah di dalam firman-Nya: 

- Allah redha terhadap mereka dan mereka redha terhadap 
Allah." 

Keredhaan Yang Bertimbal-balik 

Keredhaan Allah terhadap mereka ialah keredhaan 
yang diiringi ganjaran dan balasan yang baik. 
Keredhaan ini sendiri merupakan ganjaran dan 
balasan yang paling tinggi dan paling mulia. 
Keredhaan mereka terhadap Allah ialah kepercayaan 

mereka yang kuat terhadap Allah S.W.T., keyakinan 
mereka kepada perencanaan-perencanaan Allah, 
sangkaan mereka yang baik terhadap qada' dan 
keputusan-keputusan Allah, kesyukuran mereka 
terhadap limpah kurnia Allah dan kesabaran mereka 
menghadapi ujian-ujian Allah. Pernyataan dengan 
ungkapan redha di sana sini melahirkan suasana 
keredhaan dan puas hati yang syumul, yang bertimbal 
balik, yang limpah dan datang pergi di antara Allah 
S.W.T. dengan golongan para hamba-Nya yang 
terpilih. Pernyataan ini mengangkatkan darjat 
golongan manusia pilihan itu hingga mereka dapat 
saling membalas keredhaan dengan Tuhan mereka 
Yang Maha Tinggi, sedangkan mereka hanya para 
hamba ciptaan-Nya sahaja. Itulah situasi-situasi 
keadaan dan suasana yang tidak dapat diungkapkan 
dengan susunan kata-kata manusia, tetapi ia dapat 
dicium dan dilihat dari celah-celah ayat A!-Qur'an 
dengan jiwa yang arif, hati yang terbuka dan 
tanggapan yang rapi. 

Itulah keadaan mereka yang berterusan dengan 
Allah: "Allah redha terhadap mereka dan mereka 
redha terhadap Allah", dan di sana ada tanda bahawa 
keredhaan ini sedang menunggu mereka: 



"Allah telah menyediakan untuk mereka taman-taman 
Syurga yang mengalir di bawahnya sungai-sungai, di mana 
mereka hidup kekal abadi. Itulah kejayaan yang amat 
besar." (i 00) 

Maksudnya, manakah lagi balasan yang lebih besar 
dari keredhaan dan Syurga. Itulah tahap keimanan 
yang tinggi dan tandingannya ialah tahap keimanan 
yang berikut: 

y ^ ^ 'i, 9 J >» J ^ ^ s' y, 

khusus, iaitu sekumpulan Munafiqin yang sangat 
pintar, degil dan licin mengaturkan tindak-tanduk 
mereka hingga pergerakan mereka terlindung dari 
perhatian Rasulullah s.a.w. walaupun beliau 
mempunyai firasat yang begitu tajam dan 
pengalaman yang begitu luas. Bagaimana boleh 
berlaku? 

Allah S.W.T. menjelaskan bahawa kumpulan 
Munafiqin ini terdapat dalam kalangan penduduk 
Madinah dan kalangan orang-orang A'arab yang 
berada di sekitar kota Madinah dan sekaligus 
meyakinkan Rasulullah s.a.w. dan para Mu'minin yang 
ada bersama beliau bahawa mereka akan terus 
terselamat dari angkara dan tipu daya kumpulan 
Munafiqin yang licin dan pintar ini. Dan di samping itu 
juga Allah memberi amaran kepada kumpulan 
Munafiqin yang licin dan pintar ini bahawa Dia tidak 
akan membiarkan mereka, malah akan mengazabkan 
mereka dengan keseksaan yang berlipat ganda di 
dunia dan Akhirat: 



"Kamu tidak mengenali mereka, tetapi Kami mengenali 
mereka. Kami akan menyeksakan mereka-dua kali kemudian 
mereka akan dikembalikan kepada azab yang amat 
besar." (101) 

Azab keseksaan dua kali itu akan ditimpakan ke 
atas mereka di dunia. Pentafsiran yang lebih dekat 
mengenai dua kali keseksaan ini ialah keseksaan 
kegelisahan dan kecemasan yang dialami mereka 
kerana takut terbuka tembelang mereka di dalam 
masyarakat Islam dan keseksaan menghadapi maut, di 
mana roh mereka di soal, muka dan punggung 
mereka dibelasah oleh malaikat. Atau itulah 
keseksaan perasaan kecewa dan hina yang 
mengazabkan mereka kerana kemenangan kaum 
Muslimin dan keseksaan perasaan takut terbuka 
rahsia hipokrit mereka dan takut ditindakkan dengan 
peperangan yang berat. Wallahu 'alam. 




"Dan di antara orang-orang A'arab yang ada di sekeliling 
kamu terdapat orang-orang Munafiqin dan golongan ini 
juga terdapat di dalam kalangan penduduk Madinah. 
Mereka tetap berdegil dengan sikap Munafiq itu. Kamu tidak 
mengenali mereka, tetapi Kami mengenali mereka. Kami 
akan menyeksakan mereka dua kali kemudian mereka akan 
dikembalikan kepada azab yang amat besar. "(101) 

Golongan Munaflgin Yang Pintar 


Di antara dua tahap keimanan yang bertentangan 
itu terdapat pula dua tahap yang terletak di antara 
keduanya. Pertama: 






Huraian dan pendedahan mengenai kaum 
Munafiqin umumnya telah pun dijelaskan sebelum ini 
sama ada golongan Munafiqin dari penduduk 
Madinah atau golongan Munafiqin dari orang-orang 
A'arab, tetapi huraian yang dikemukakan oleh ayat ini 
di sini ialah mengenai sekumpulan Munafiqin yang 

"Dan ada pula golongan lain yang mengakui dosa-dosa 
mereka. Mereka telah mencampurkan amalan-amalan yang 
baik dengan amalan-amalan yang jahat Semoga Allah 
menerima taubat mereka. Sesungguhnya Allah Maha 
Pengampun dan Maha Pengasih(102). Ambillah (wahai 
Muhammad) dari harta mereka bahagian sedekah yang 
membersihkan diri mereka dan menyuburkan harta mereka 
dan berdo'alah terhadap mereka. Sesungguhnya do'amu itu 
memberi ketenteraman kepada mereka. Dan Allah Maha 
Mendengar dan Maha Mengetahui(1 03). Tidakkah mereka 
mengetahui bahawa Allah berhak menerima taubat dari para 
hamba-Nya dan menerima sedekah. Dan sesungguhnya 
Allah Maha Penerima taubat dan Maha Pengasihfl 04). Dan 
katakanlah: Bekerjalah kamu, Allah dan Rasul-Nya serta para 
Mu'mlnin akan melihat pekeijaan kamu itu dan kamu akan 
dikembalikan kepada Allah yang mengetahui segala urusan 
yang ghaib dan segala urusan yang nyata dan Dialah yang 
akan memberitakan kepada kamu segala apa yang dilakukan 
kamu."(105) 

Arahan Allah- kepada Rasul-Nya supaya melakukan 
suatu tindakan yang tertentu ke atas kumpulan ini 
membuktikan bahawa kumpulan ini suatu kumpulan 
yang telah ditentukan dengan orang-orangnya 
kepada Rasulullah s.a.w. sebagaimana yang dapat 
difaham dari zahir keterangan ayat-ayat ini. 

Mengikut riwayat, ayat-ayat ini telah diturunkan 
mengenai satu kumpulan khas yang tertentu yang 
terdiri dari mereka yang tidak ikut berperang bersama 
Rasulullah s.a.w. di dalam Peperangan Tabuk 
kemudian mereka mengalami tekanan . dosa 
perbuatan mereka lalu mereka mengakui dosa-dosa 
mereka dan mengharapkan Allah menerima taubat 
mereka. Mereka ponteng dari berperang dan itulah 
amalan mereka yang jahat, mereka menyesal dan 
bertaubat dan itulah amalan mereka yang baik. 

Ujar Abu Ja'afar ibn Jarir at-Tabari: Saya telah 
diceritakan dari al-Husin ibn al-Farj katanya: Saya 
dengar Abu Mu'az berkata: Kami telah dikhabarkan 
oleh Ubayd ibn Salman katanya: Saya dengar adh- 
Dhahak berkata mengenai firman Allah: 



' Dan ada pula golongan lain yang mengakui dosa-dosa 
mereka. Mereka telah mencampurkan amalan-amalan yang 
baik dengan amalan-amalan yang jahat. "(1 02) 


Cerita Abu Lubabah Dan Sahabat-sahabatnya 

Katanya ayat ini diturunkan kerana Abu Lubabah 
dan rakan-rakannya. Mereka tidak ikut berperang 
bersama Nabi s.a.w. di dalam Peperangan Tabuk. 
Apabila Rasulullah s.a.w. berangkat pulang dari 
medan peperangan dan berada berhampiran dengan 
kota Madinah, mereka menyesali perbuatan mereka 
yang ponteng dari berjihad bersama Rasulullah seraya 
berkata: "Sebenarnya kita tidak patut tinggal di 
tempat yang teduh meni'mati aneka makanan dan 
perempuan, sedangkan Nabi Allah berada di medan 
peperangan dan kesusahan. Demi Allah kita akan 
ikatkan diri kita di tiang-tiang masjid dan kita tidak 
akan lepaskan diri kita sehingga Nabi Allah s.a.w. 
sendiri melepaskan kita dan memaafkan kita". Lalu 
mereka mengikatkan diri kecuali tiga orang sahaja 
yang tidak ikut mengikat diri mereka. Apabila 
Rasulullah s.a.w. pulang dari medan peperangan dan 
lalu di masjid dan melihat mereka, beliau pun 
bertanya? Siapa mereka, "Lalu diceritakan kepada 
beliau, "Itulah Abu Lubabah dan rakan-rakannya yang 
tidak ikut berperang bersama anda. Wahai Rasulullah, 
mereka sendiri yang mengikatkan diri mereka 
sebagaimana yang anda lihat. Mereka telah berjanji 
dengan Allah bahawa mereka tidak akan melepaskan 
diri mereka sehingga anda sendiri yang melepaskan 
mereka". Jawab Nabi Allah s.a.w., "Aku tidak dapat 
melepaskan mereka sehingga aku diperintah 
melepaskan mereka dan aku tidak dapat memaafkan 
mereka sehingga Allah sendiri memaafkan mereka, 
kerana mereka sendiri yang tidak suka ikut berperang 
bersama kaum Muslimin". Lalu Allah menurunkan 
ayat: 

-? f-' 

Jo \J>J£A OjjsAeJ 

"Dan ada pula golongan lain yang mengakui dosa-dosa 
mereka. Mereka telah mencampurkan amalan-amalan yang 
baik dengan amalan-amalan yang jahat semoga Allah 
menerima taubat mereka. "(102) 

Kata-kata atau "semoga" dari Allah itu 

bermakna wajib atau tetap, yakni Allah tetap 
menerima taubat mereka. Kemudian Nabi Allah 
melepaskan mereka dan memaafkan mereka. 

Di samping itu di sana terdapat berbagai-bagai 
riwayat yang lain mengenai sebab nuzulnya ayat ini. 
Di antaranya ialah riwayat yang mengatakan bahawa 
ayat ini diturunkan kerana Abu Lubabah seorang 
sahaja, kerana di dalam peperangan Bani Quraizah, 
Abu Lubabah mengingatkan mereka (orang-orang 
Yahudi) bahawa mereka akan disembelih dengan 
menggunakan isyarat pada lehernya, tetapi riwayat ini 
ditolak, kerana bagaimana mungkin ayat-ayat ini 
bertujuan menceritakan apa yang telah berlaku 
kepada Bani Quraizah. Begitu juga di sana terdapat 
riwayat yang mengatakan ayat ini diturunkan kerana 

orang-orang A'arab. Ibn Jarir telah mengulaskan 
riwayat-riwayat ini semuanya dengan katanya: 

"Pendapat yang lebih betul di antara riwayat- 
riwayat itu ialah pendapat yang mengatakan bahawa 
ayat ini diturunkan kerana satu kumpulan yang telah 
mengaku kesalahan terhadap perbuatan mereka yang 
tidak ikut berperang bersama Rasulullah s.a.w. dalam 
peperangan melawan bala tentera Roman apabila 
beliau berangkat ke Tabuk, dan orang-orang yang 
diturunkan ayat ini kerana mereka adalah terdiri dari 
satu kumpulan dan salah seorang dari mereka ialah 
Abu Lubabah. 

"Sebab kami berkata pendapat ini lebih betul ialah 
kerana Allah S.W.T. telah berfirman: 

OjjsA Cj 

"Dan ada pula golongan lain yang mengakui dosa-dosa 
mereka." 

"Dalam ayat ini Allah menceritakan tentang satu 
kumpulan yang telah mengaku melakukan kesalahan- 
kesalahan mereka dan orang yang mengaku bersalah 
dan mengikatkan diri di tiang masjid dalam peristiwa 
kepungan Bani Quraizah itu bukannya Abu Lubabah 
seorang sahaja dan jika begitulah kedudukannya dan 
ditambah pula dengan keterangan Allah "dan ada 
pula golongan lain yang mengakui dosa-dosa 
mereka" yang menjelaskan adanya satu kumpulan 
yang telah mengaku membuat kesalahan, maka 
dapatlah difaham bahawa kumpulan yang diceritakan 
Allah itu bukannya seorang sahaja, malah ternyata 
bahawa keterangan itu iaiah mengenai satu 
kumpulan dan tiada kumpulan lain yang melakukan 
perbuatan itu mengikut nukilan ahli sejarah dan 
peristiwa dan mengikut kata sepakat ahli ta'wil 
kecuali kumpulan yang ponteng dari menyertai 
Peperangan Tabuk, maka di sini ternyatalah bahawa 
apa yang kami katakan itu adalah benar, di mana 
kami tegaskan salah seorang dari kumpulan itu ialah 
Abu Lubabah, kerana wujudnya kata sepakat ahli 
ta'wil dalam persoalan ini." 


Setelah Allah menyebut sifat kumpulan orang-orang 
ponteng yang meminta maaf dan bertaubat, maka 
Aliah iringi pula dengan firman-Nya: 



"Semoga Allah menerima taubat mereka. Sesungguhnya 
Allah Maha Pengampun dan Maha Pengasih." (! 02) 


Mengikut ibn Jarir "kata-kata semoga dari Allah itu 
bererti tetap atau wajib", la merupakan harapan 
kepada Allah yang berkuasa memenuhi harapan. 
Maha Suci Allah! Pengakuan bersalah yang dilakukan 
sedemikian rupa dan kesedaran terhadap tekanan 
perasaan bersalah merupakan bukti bahawa hati 
mereka hidup dan peka, dan kerana itulah taubat 
mereka mempunyai harapan diterima Allah dan 
permohonan keampunan mereka dapat diharap 
diperkenankan Allah Yang Maha Pengampun dan 


Maha Penyayang. Dan sememangnya Allah telah 
menerima taubat mereka dan mengampunkan 
kesalahan mereka. 


Kemudian Allah memerintah Nabi-Nya s.a.w.: 



"Ambillah (wahai Muhammad) dari harta mereka bahagian 
sedekah yang membersihkan diri mereka dan menyuburkan 
harta mereka dan berdo'alah terhadap mereka. 
Sesungguhnya do'amu itu memberi ketenteraman kepada 
mereka. Dan Allah Maha Mendengar dan Maha 
Mengetahui."(103) 

Kepekaan yang membangkitkan penyesalan dan 
keinginan bertaubat di dalam hati kumpulan itu 
adalah layak diberi keyakinan dan wajar dikurniakan 
simpati yang mencurahkan hasrat dan cita-cita dan 
membuka pintu harapan kepada mereka ... walaupun 
Rasulullah s.a.w. selaku pemimpin pergerakan, 
pendidik umat dan penegak peraturan telah 
memutuskan untuk menunjukkan sikap yang tegas 
terhadap perbuatan mereka sehingga datang kepada 
beliau perintah yang tertentu dari Allah mengenai 
mereka. 

Ujar Ibn Jarir: Saya telah diceritakan oleh 
Muhammad ibn Sa'ad katanya: Saya telah diceritakan 
oleh bapa saya katanya: Saya telah diceritakan oleh 
bapa saudara saya katanya: Saya telah diceritakan 
oleh bapa saya dari bapanya dari Ibn Abbas katanya: 
Apabila Rasulullah s.a.w. membebaskan Abu Lubabah 
dan dua orang rakannya, 2 mereka pun balik lalu 
membawa harta kepada Rasulullah s.a.w. seraya 
berkata: "Ambillah harta kami ini dan dermakannya 
bagi pihak kami serta do'akanlah ke atas kami". 
Kemudian mereka berkata lagi: "Pohonkanlah 

keampunan Allah kepada kami dan bersihkan diri 
kami!" Jawab Rasulullah s.a.w. "Saya tidak boleh 
mengambil sedikit pun dari harta ini sehingga saya 
diperintah oleh Allah". Lalu Allah menurunkan ayat: 



"Ambillah (wahai Muhammad) dari harta mereka bahagian 
sedekah yang membersihkan diri mereka dan menyuburkan 
harta mereka dan berdo'alah ke atas mereka. Sesungguhnya 
do'amu itu memberi ketenteraman kepada mereka"(103) 


2 Mengikut riwayat yang lain tiga orang dan satu riwayat 
lagi tujuh orang. Ada pula riwayat yang mengatakan 
sepuluh orang dan tiga orang dari mereka tidak 
mengikatkan diri di tiang masjid. 

Lalu beliau pun berdo'a, "Ya Allah, aku pohon 
kepada-Mu keampunan terhadap kesalahan- 
kesalahan yang telah dilakukan mereka". 

Setelah turun ayat ini Rasulullah s.a.w. telah 
mengambil sebahagian dari harta mereka dan 
menyedekahkannya bagi pihak mereka. 

Demikianlah Allah S.W.T. mengurniakan 
keampunan kepada mereka kerana kebaikan hati dan 
keikhlasan taubat mereka dan memerintah Rasul-Nya 
s.a.w. supaya mengambil sebahagian dari harta 
mereka untuk dijadikan sedekah bagi pihak mereka, 
juga supaya memanjatkan do'a yang baik terhadap 
mereka, kerana pengertian asai kata-kata "SjL-ali" 
ialah do'a. Hikmat menerima sedekah dari mereka 
ialah untuk mengembalikan rasa keanggotaan mereka 
yang sempurna di dalam masyarakat islam, dalam 
ertikata mereka sanggup turut serta memikul 
kewajipan-kewajipan dan bebanan-bebanan 
masyarakat dan dalam ertikata mereka tidak dibuang 
dan disingkirkan dari masyarakat. Kesediaan mereka 
menghulurkan derma sukarela merupakan suatu 
amalan yang membersihkan diri mereka dan 
menyuburkan (harta) mereka, dan kesan dari do'a 
Rasulullah s.a.w. terhadap mereka ialah memberi 
ketenteraman dan ketenangan kepada mereka. 



"Dan Allah Maha Mendengar dan Maha Mengetahui"(103) 


dari Allah. Justeru itulah Rasulullah s.a.w. enggan 
melepaskan kumpulan yang ponteng berperang 
bersama beliau dari tali yang mengikatkan mereka di 
tiang-tiang masjid, juga enggan menerima sedekah 
mereka setelah Allah mengizinkan beliau 
membebaskan mereka. Beliau bertindak begitu 
kerana kuasa itu bukan terletak di tangannya. Hanya 
Allah sahaja yang berhak bertindak begitu bukannya 
beliau. Tugas beliau hanya menjunjung perintah Allah 
sama ada menerima sedekah atau tidak menerima, 
sama ada membebas atau tidak membebas mereka 
dan sebagainya dari tindakan-tindakan beliau yang 
lain. Semuanya dilakukan beliau atas perintah Allah. 
Demikianlah kata Ibn Jarir. 


Pada akhirnya Allah tujukan ayat yang berikut 
kepada kumpulan ponteng jihad yang telah bertaubat 
itu: 



' Dan katakanlah: Bekerjalah kamu, Allah dan Rasul-Nya serta 
para Mu'minin akan melihat pekerjaan kamu itu, dan kamu 
akan dikembalikan kepada Allah yang mengetahui segala 
urusan yang ghaib dan segala urusan yang nyata dan Dialah 
yang akan memberitakan kepada kamu segala apa yang 
dilakukan kamu."(105) 


Maksudnya, Allah mendengar do'a para hamba-Nya 
dan mengetahui kandungan isi hati mereka. Dan 
Allah membuat keputusan-Nya mengikut apa yang 
didengar dan yang diketahui-Nya dan keputusan-Nya 
merupakan keputusan hakim Yang Maha Mendengar 
dan Maha Mengetahui. Dialah sahaja yang berhak 
membuat keputusan-keputusan terhadap para 
hamba-Nya, kerana itulah Dia yang berhak menerima 
taubat dan harta sedekah mereka, sedangkan tugas 
Rasulullah s.a.w. hanya melaksanakan perintah Allah 
bukannya membuat keputusan-keputusan itu . dari 
pendapat dirinya sendiri. Untuk menjelaskan hakikat 
ini Allah menyampaikan firman-Nya di ’dalam ayat 
yang berikut: 


"Tidakkah mereka mengetahui bahawa Allah berhak 
menerima taubat dari para hamba-Nya dan menerima 
sedekah. Dan sesungguhnya Allah Maha Penehma taubat 
dan Maha Pengasih ? "( 1 04) 

Inilah pernyataan dalam bentuk pertanyaan yang 
bererti hendaklah mereka mengetahui bahawa hanya 
Allah yang berhak menerima taubat dan menerima 
sedekah. Dialah sahaja yang berkuasa menerima 
taubat dan memberi rahmat kepada hamba-Nya dan 
tiada suatu pun dari kuasa itu dimiliki oleh yang lain 

Ini ialah kerana sistem hidup Islam ialah sistem 
hidup yang berpijak di bumi kenyataan, la tidak cukup 
dengan perasaan dan niat sahaja selagi ia tidak 
berubah kepada pergerakan yang wujud di alam 
kenyataan. Niat yang baik itu memang mempunyai 
tempatnya yang wajar, tetapi niat itu sendiri 
bukannya wadah hukuman dan balasan, malah niat 
dikira bersama tindakan dan amalan kerana niatlah 
yang menentukan nilai amalan itu. Inilah maksud 
hadith: 

oliL Jl/YI (Jj 

"Segala amalan itu hanya dinilaikan dengan niat." 

Jadi yang pokoknya ialah amalan dan tindakan 
bukannya semata-mata niat. 


Golongan kedua ialah golongan yang belum lagi 
diputuskan kedudukan mereka, dan nasib mereka 
adalah terserah kepada keputusan Allah: 



"Dan ada pula golongan lain yang ditangguhkan hukuman 
(terhadap mereka) kepada keputusan Allah sama ada Dia 

mengazabkan mereka atau menerima taubat mereka dan 
Allah Maha Mengetahui dan Maha Bijaksana."(106) 

Mereka merupakan golongan terakhir dari 
kumpulan yang ponteng berjihad di dalam 
Peperangan Tabuk yang bukan dari golongan 
Munafiqin, golongan yang meminta maaf, mengaku 
bersalah dan bertaubat. Golongan ini belum lagi' 
diputuskan kedudukannya sehingga turunnya ayat ini. 

Kisah Tiga Rakan Sejawat Yang Ponteng 

Nasib kedudukan mereka terserah kepada Allah 
yang masih tidak diketahui mereka, juga masih tidak 
diketahui oleh orang ramai. Menurut riwayat, ayat ini 
diturun kerana tiga orang yang ponteng dari 
Peperangan Tabuk, iaitu ia diturun dengan tujuan 
untuk mengumumkan taubat mereka dan keputusan 
Allah tentang kedudukan mereka. Mereka yang 
terbabit ialah Mararah ibn ar-Rabi', Ka'ab ibn Malik 
dan Hilal ibn Umayah. Mereka telah mengelak diri dari 
menyertai Peperangan Tabuk kerana malas dan ingin 
bersenang-senang dan beristirehat di bawah 
bayangan teduh dari cuaca panas terik di tengahari 
pada masa itu. Di samping itu mereka mempunyai 
suatu keperihalan dengan Rasulullah s.a.w. yang akan 
dihuraikan dengan terperinci di tempatnya nanti di 
dalam pelajaran yang akan datang. 


Menurut riwayat Ibn Jarir dengan isnadnya dari ibn 
Abbas katanya: Apabila turun ayat: 



" Ambillah (wahai Muhammad) dari harta mereka bahagian 
sedekah yang membersihkan diri mereka" 


maka Rasulullah s.a.w. terus mengambil harta 
mereka, iaitu harta Abu Lubabah dan dua orang 
rakannya dan mensedekahkan harta itu bagi pihak 
mereka. Sedangkan tiga orang lagi yang tidak 
mengikut langkah Abu Lubabah dan tidak 
mengikatkan diri mereka di tiang masjid ditinggalkan 
begitu sahaja tanpa disebut apa-apa mengenai 
kedudukan mereka. Tidak ada ayat yang diturun 
untuk memaafkan mereka dan ini menyebabkan 
mereka berada dalam keadaan gelisah dan serba 
salah hingga bumi yang luas dirasakan sempit. 
Merekalah orang-orang yang dimaksudkan di dalam 
ayat yang berikut: 



"Dan ada pula golongan lain yang ditangguhkan hukuman 
(terhadap mereka) kepada keputusan Allah sama ada Dia 
mengazabkan mereka atau menerima taubat mereka dan 
Allah Maha Mengetahui dan Maha Bijaksana. "(106) 

Orang ramai mengira kumpulan ini akan binasa jika 
tidak ada ayat yang diturunkan untuk memaafkan 
mereka, dan setengah-setengahnya pula berharap 
semoga Aliah memberi keampunan kepada mereka. 


Oleh sebab itu mereka merupakan kumpulan yang 
menunggu keputusan Allah hingga pada akhirnya 
turunlah ayat yang berikut: 

\j ^ ^ 

"Sesungguhnya Allah telah mengurniakan taubat ke atas 
Nabi, para Muhajirin dan para Ansar yang keluar 
mengikutinya disa'atyang gawat". 

(mereka keluar bersama beliau menuju ke negeri 
Syam). 

^ 



"Setelah hati segolongan dari mereka hampir-hampir 
menyeleweng kemudian Allah menerima taubat ke atas 
mereka. Sesungguhnya Allah Maha Penyayang dan Maha 
Pengasih. "(1 17) 

Kemudian Allah berfirman. 




"Dan mengurniakan taubat ke atas tiga orang yang telah 
ditangguhkan keputusan terhadap mereka"(1 18) 


(iaitu orang-orang yang menunggu keputusan Allah 
kemudian diturunkan taubat yang merangkumi 
mereka, dan penderitaan mereka telah diperikan 
Allah). 




"Sehingga bumi yang luas menjadi sempit kepada mereka 
dan hati mereka juga dirasa begitu picik dan mereka yakin 
tiada tempat perlindungan dari kemurkaan Allah melainkan 
kembali kepada-Nya. Kemudian Allah mengurniakan taubat 
ke atas mereka supaya mereka sentiasa bertaubat 
Sesungguhnya Allah Maha Penerima taubat dan Maha 
Pengasih."(l 18) 


(Riwayat yang sama juga telah diriwayatkan dengan 
isnadnya dari Ikrimah dan dari Mujahid, juga dari adh- 
Dhahak dan Qatadah dan seterusnya dari Ibn lshaq) 
riwayat ini adalah lebih rajih. Wallahu 'alam. 


Oleh sebab kedudukan golongan ini ditangguhkan, 
maka kami ingin menangguhkan pembicaraannya 
hingga sampai di tempatnya, Insya Allah. 


****** 

[Pentafsiran ayat-ayat 107 - 110) 


Kisah Pembinaan Masjid Dhirar 

"Dan di antara mereka ada pula orang-orang yang 
mendirikan masjid dengan tujuan untuk menimbulkan 
kemudharatan (kepada orang-orang yang beriman), 
menegakkan kekufuran dan memecahbelahkan para 
Mu'minin, juga untuk dijadikan pengkalan intipan bagi 
mereka yang memerangi Allah dan Rasul-Nya sebelum ini. 
Mereka bersumpah: Tujuan kami tidak lain melainkan 
semata-mata untuk kebajikan. Sedangkan Allah menyaksi 
bahawa mereka adalah para pembohong(1 07). Janganlah 
engkau mendirikan solat di dalam masjid itu buat selama- 
lamanya. Sesungguhnya Masjid Quba' yang dihinakan di atas 
landasan tagwa sejak hari pertama lagi itu adalah lebih wajar 
engkau mendirikan solat di dalamnya, di mana terdapat 
orang-orang yang suka membersihkan diri dan Allah 
menyayangi orang-orang yang banyak membersihkan 
diri(108). Apakah orang yang mendirikan bangunannya di 
atas landasan taqwa dan keredhaan Allah itu lebih baik atau 
orang-orang yang mendirikan bangunannya di tepi jurang 
yang runtuh lalu bangunan itu roboh bersama dengannya ke 
dalam api Neraka Jahannam? Dan Allah tidak memberi 
hidayat kepada golongan orang-orang yang zalim(109). 
Bangunan yang dihinakan mereka terus menjadi punca 
keraguan di dalam hati mereka kecuali hati mereka putus 
(kerana mati). Dan Allah Maha Mengetahui dan Maha 
Bijaksana."(110) 


Kisah pembinaan Masjid Dhirar merupakan satu 
kisah yang menonjol di dalam Peperangan Tabuk. 
Oleh sebab itulah kumpulan Munafiqin yang 
membangunkan masjid ini diasingkan dari seluruh 
golongan Munafiqin yang lain dan diadakan satu 
pembicaraan khusus dan berasingan mengenai 
mereka setelah selesai membicarakan secara umum 
puak-puak dan golongan-golongan manusia yang 
wujud di dalam masyarakat Islam pada masa itu. 

Ujar Ibn Kathir di dalam tafsirnya: Sebab nuzulnya 
ayat-ayat yang mulia ini ialah sebelum datangnya 
Rasulullah s.a.w. ke Madinah, di sana ada seorang 
lelaki dari kaum Khazraj yang bernama Abu 'Amir ar- 
Rahib atau (Abu 'Amir Paderi). Dia menganut agama 
Kristian dalam masa jahiliyah dan pandai membaca 
ilmu Ahlil-Kitab dan melakukan amalan ibadat secara 
Kristian di dalam jahiliyah. la mempunyai kedudukan 
yang terhormat di kalangan kaum Khazraj. Apabila 
Rasulullah s.a.w. berhijrah ke Madinah dan seluruh 
kaum Muslimin berkumpul di bawah kepimpinannya 
dan kedudukan Islam berada di tempat yang tinggi 
dan setelah Allah memberi kemenangan yang besar 
kepada kaum Muslimin di dalam Peperangan Badar, 
maka cahaya kegemilangan Abu 'Amir yang terkutuk 
itu menjadi malap dan secara terbuka ia bangkit 
menentang Rasulullah s.a.w. dan keluar melarikan diri 
dari Madinah dan bercantum dengan kafirin Makkah 
dari kaum Musyrikin Quraisy dan menyokong 
perjuangan mereka menentang Rasulullah s.a.w. 
Mereka bergabung dengan suku-suku Arab yang 
sehaluan dengan mereka dan datang ke Madinah 
pada tahun Peperangan Uhud, di mana kaum 
Muslimin telah menerima kekalahan di dalam 
peperangan itu. Allah 'Azzawajalla telah menguji 
mereka dan kesudahan yang baik akhirnya dicapai 
oleh golongan orang-orang yang bertaqwa. Abu 
'Amir yang sesat ini telah menggali lubang-lubang 
parit di kawasan yang terletak di antara barisan 
Muslimin dan barisan kafirin menyebabkan Rasulullah 
s.a.w. terjatuh ke dalam salah satu lubang-lubang ini 
dan mendapat kecederaan pada hari itu. Muka beliau 
mendapat luka-luka, gigi depan bawahnya patah dan 
kepalanya pecah Salawatullah wa SalaamuHu 'alaihi. 
Di awal pertarungan itu Abu 'Amir tampil menemui 
kaumnya dari kaum Ansar lalu berbicara dengan 
mereka dan mengajak mereka supaya menyokong 
perjuangannya, tetapi apabila mereka mengetahui 
tujuan percakapannya, mereka terus berkata 
kepadanya: "Allah tidak akan memberi kesenangan 
kepada awak! Wahai si fasiq! Wahai seteru Allah!" 
Mereka terus mencaci dan memakinya! Dan 
menyebabkannya terpaksa pulang kembali seraya 
merungut: "Demi Allah, kaumku telah di timpa 
malapetaka selepas pemergianku!" 

Rasulullah s.a.w. telah menyeru Abu 'Amir kepada 
agama Allah sebelum ia melarikan diri dan membaca 
kepadanya ayat-ayat Al-Qur'an, tetapi ia terus 

melawan dan enggan menganut Islam, lalu Rasulullah 
s.a.w. berdo'a, kepada Allah agar Abu 'Amir mati 
terbuang di tempat yang jauh dan padah do'a beliau 
telah tertimpa di atasnya. Hal itu berlaku begini: 
Apabila Peperangan Uhud tamat dan Abu 'Amir 
melihat perjuangan Rasulullah s.a.w. bertambah kuat 
dan meningkat maju, ia terus berangkat menemui 
Heracclius Sri Maharaja Roman meminta bantuan 
baginda untuk melawan Rasulullah s.a.w., lalu 
baginda berjanji untuk menghantar bantuan itu dan 
memberi galakan yang memberangsangkannya. la 
tinggal di sana sebagai tamu di raja dah menulis surat 
kepada sekumpulan kaumnya dari orang-orang Ansar 
yang Munafiqin dan ragu-ragu terhadap da'wah 
Rasulullah, di mana ia menjanjikan mereka dan 
memberangsangkan mereka bahawa dia akan 
membawa satu angkatan tentera untuk memerangi 
dan mengalahkan Rasulullah s.a.w., juga untuk 
menyekat usaha da'wahnya. Di samping itu ia 
menyuruh mereka mengadakan satu markas, di mana 
orang-orang dari utusannya dapat pergi ke sana 
untuk menyampaikan surat-suratnya dan dalam satu 
masa yang sama ia dapat berfungsi sebagai pusat 
intipannya apabila dia pulang nanti kepada mereka 
selepas itu. Lalu mereka merancang mendirikan 
sebuah masjid yang berhampiran dengan Masjid 
Quba'. Kemudian mereka berusaha membangunkan 
masjid itu dengan binaan yang kukuh dan berjaya 
menyiapkannya sebelum Rasulullah s.a.w. keluar ke 
Tabuk. Kemudian mereka datang menemui Rasulullah 
s.a.w. dan menjemput beliau datang bersembahyang 
di masjid itu dengan alasan bahawa kedatangan 
beliau bersembahyang di masjid itu membuktikan 
persetujuan dan restu beliau terhadap pembinaannya. 
Mereka juga telah menyebut kepada beliau bahawa 
tujuan mereka membina masjid itu ialah untuk 
memberi kemudahan kepada orang-orang yang 
lemah dan orang-orang yang sakit dari kalangan 
mereka di malam-malam yang dingin. Tetapi Allah 
telah memelihara Rasulullah s.a.w. dari 
bersembahyang di masjid itu lalu beliau menjawab: 
"Sekarang kami sibuk bersiap untuk keluar 
bermusafir, tetapi selepas kami pulang nanti, insya 
Allah..." Apabila Rasulullah s.a.w. pulang dari Tabuk 
ke Madinah dan berada kira-kira sehari atau setengah 
hari lagi jarak perjalanannya ke Madinah, Jibril a.s. 
turun menyampaikan berita Masjid Dhirar yang 
digunakan oleh para pengasasnya sebagai pusat 
kekufuran dan memecah belah di antara kaum 
Muslimin yang bersembahyang di dalam masjid asai 
mereka, iaitu Masjid Quba' yang dibinakan dari awal- 
awal lagi di atas landasan taqwa, lalu Rasulullah s.a.w. 
menghantarkan orang-orangnya supaya meruntuhkan 
masjid itu sebelum beliau tiba di Madinah 
(demikianlah telah diriwayatkan dengan isnadnya dari 
ibn Abbas dari Sa'id ibn Jubayr, Marwah ibn az-Zubir 
dan Qatadah). 

Inilah Masjid Dhirar yang Allah telah memerintah 
Rasul-Nya s.a.w. supaya jangan mendirikan solat di 
dalamnya dan supaya terus mendirikan solat di dalam 
masjid yang pertama iaitu Masjid Quba' yang dibina di 


atas landasan taqwa sejak hari pertama lagi dan. yang 
menampung para Mu'minin yang gemar 
membersihkan diri, dan Allah amat menyayangi 
orang-orang yang membersihkan diri. 

Inilah Masjid Dhirar yang telah digunakan di zaman 
Rasulullah s.a.w. sebagai pusat untuk 
memperdayakan Islam dan kaum Muslimin. Tujuan 
pembinaannya adalah semata-mata untuk 
merosakkan kaum Muslimin, untuk menyebarkan 
kekufuran terhadap Aliah dan untuk melindungkan 
orang-orang yang mengaturkan komplot-komplot 
yang jahat terhadap kaum Muslimin di dalam gelap, 
juga untuk tujuan bekerjasama dengan musuh-musuh 
islam dengan menggunakan tabir Islam. 

Berbagai-bagai Bentuk Masjid Dhirar 
Di Zaman Moden 

Masjid Dhirar ini masih terus mengambil berbagai- 
bagai bentuk yang lain, yang sesuai dengan kemajuan 
alat-alat media yang jahat yang digunakan oleh 
musuh-musuh Islam, la mengambil bentuk sesuatu 
aktiviti yang pada lahirnya memperjuangkan islam dan 
pada batinnya menghancurkan Islam atau 
memburukkan imej Islam atau menggambarkannya 
dengan imej 'yang palsu, lemah dan tidak mantap. Ia 
mengambil bentuk institusi-institusi menyerang Islam 
atau ebtablisment-establisment yang memakai papan 
tanda agama dan berselindung di sebaliknya untuk 
menyerang Islam, la mengambil bentuk berbagai 
badan dan pertubuhan dan seterusnya ia mengambil 
bentuk buku-buku dan kajian-kajian yang 
memperkatakan tentang Islam dengan tujuan untuk 
melalaikan kumpulan Muslimin yang melihat Islam 
sedang disembelih dan dihancurkan. Badan-badan 
dan buku-buku inilah yang melalai dan 
mententeramkan mereka bahawa islam berada di 
tempat yang baik dan tidak perlu ditakuti dan 
dibimbangi. Dan seterusnya ia mengambil berbagai- 
bagai bentuk yang lain lagi. 

Kerana wujudnya Masjid-masjid Dhirar yang 
sebegitu banyak, maka ia perlu didedahkan kepada 
umum, perlu diturunkan papan-papan tandanya yang 
palsu dan perlu dijelaskan hakikatnya dan tujuan- 
tujuan jahat yang tersembunyi di sebaliknya. Kita 
perlu mencontohi pendedahan Masjid Dhirar yang 
dilakukan di zaman Rasulullah s.a.w. dengan 
penjelasan yang kuat dan terus terang: "Dan di antara 
mereka ada pula orang-orang yang mendirikan masjid 
dengan tujuan untuk menimbulkan kemudharatan 
(kepada orang-orang yang beriman), menegakkan 
kekufuran dan memecahbelahkan para Mu'minin, 
juga untuk dijadikan pengkalan intipan bagi mereka 
yang memerangi Allah dan Rasul-Nya sebelum ini. 
Mereka sanggup bersumpah! "Tujuan kami tidak lain 
melainkan semata-mata untuk kebajikan." Sedangkan 
Aliah menyaksi bahawa mereka adalah para 
pembohong". 

"Dan di antara mereka ada pula orang-orang yang 
mendirikan masjid dengan tujuan untuk menimbulkan 
kemudharatan (kepada orang-orang yang benman), 
menegakkan kekufuran dan memecahbelahkan para 
Mu'minin, juga untuk dijadikan pengkalan mtipan bagi 
mereka yang memerangi Allah dan Rasul-Nya sebelum ini. 
Mereka sanggup bersumpah: Tujuan kami tidak lain 
melainkan semata-mata untuk kebajikan. Sedangkan Allah 
menyaksi bahawa mereka adalah para pembohong(107). 
Janganlah engkau mendirikan solat di dalam masjid itu buat 
selama-lamanya. Sesungguhnya Masjid Quba' yang 
dihinakan di atas landasan taqwa sejak hari pertama lagi itu 
adalah lebih wajar engkau mendirikan solat di dalamnya di 
mana terdapat orang-orang yang suka membersihkan diri 
dan Allah menyayangi orang-orang yang banyak 
membersihkan diri(108). Apakah orang yang mendirikan 
bangunannya di atas landasan taqwa dan keredhaan Allah 
itu lebih baik atau orang yang mendirikan bangunannya di 
tepi jurang yang runtuh lalu bangunan itu roboh bersama 
dengannya ke dalam api Neraka Jahannam? Dan Allah tidak 
memberi hidayat kepada golongan orang-orang yang 
zalim(109). Bangunan yang dihinakan mereka terus menjadi 
punca keraguan di dalam hati mereka kecuali hati mereka 
putus (kerana mati). Dan Allah Maha Mengetahui dan Maha 
Bijaksana."(110) 

Pengungkapan Al-Qur'an yang unik di sini telah 
melukiskan satu gambaran yang penuh dengan 
pergerakan yang menjelaskan nasib kesudahan setiap 
Masjid Dhirar yang dibangunkan berhampiran dengan 
Masjid at-Taqwa, dan tujuan pembinaannya ialah 
untuk merosakkan kaum Muslimin. Gambaran itu 
juga bertujuan mendedahkan matlamat setiap 


percubaan yang mengeliru, yang mendokong niat 
yang buruk di sebaliknya dan seterusnya bertujuan 
meyakinkan pejuang-pejuang Muslimin yang bersih 
agar terselamat dari segala tipu daya yang 
dirancangkan untuk mereka biarpun perancang- 
perancang yang jahat itu memakai pakaian-pakaian 
orang-orang yang berjuang untuk kebaikan: 



"Apakah orang yang mendirikan bangunannya di atas 
landasan taqwa dan keredhaan Allah itu lebih baik atau 
orang yang mendirikan bangunannya di tepi jurang yang 
runtuh lalu bangunan itu roboh bersama dengannya ke 
dalam api Neraka Jahannam? Dan Allah tidak memberi 
hidayat kepada golongan orang-orang yang zalim." (1 09) 

Marilah kita berhenti melihat sejenak kepada asas 
binaan taqwa yang kuat dan kukuh kemudian selepas 
itu marilah pula kita melihat kepada asas binaan 
Masjid Dhirar di sebelah lagi yang begitu cepat 
bergoncang kerana ia dihinakan di tepi jurang yang 
runtuh, dan dibangunkan di atas tanah yang tidak 
kuat dan mudah runtuh. Kini kita dapat melihat 
bangunan itu sedang terumbang-ambing dan 
bergoyang-goyang, sedang runtuh dan tumbang, dan 
ia kini telah ditelan gaung dan ditelan api Neraka. 
Alangkah dahsyatnya! 



"Dan Allah tidak memberi hidayat kepada golongan manusia 
yang zalim. "(1 09) 

laitu golongan Musyrikin dan kafirin yang telah 
membina bangunan itu untuk tujuan menggugatkan 
agama Islam. 

Itulah satu pemandangan yang menarik, penuh 
dengan harakat yang mengharukan yang dilukis dan 
digerakkan oleh selengkar kata-kata untuk 
meyakinkan pejuang-pejuang agama yang benar 
terhadap destinasi da'wah mereka ketika menghadapi 
kempen-kempen tipu daya, kekufuran dan hipokrit, 
juga untuk meyakinkan para pembina yang 
membangunkan bangunan yang berlandaskan taqwa 
apabila mereka menghadapi para pembina yang 
membangunkan bangunan yang berlandaskan tipu 
daya dan hasrat merosakkan kaum Muslimin. 

Ada satu lagi pemandangan yang dilukiskan oleh 
pengungkapan Al-Qur'an yang unik, di mana 
digambarkan kesan-kesan Masjid Dhirar di dalam Jiwa 
pembina-pembinanya yang jahat, malah dalam jiwa 
pembina seluruh Masjid Dhirar yang lain: 

"Bangunan yang dihinakan mereka terus menjadi punca 
keraguan di dalam hati mereka kecuali hati mereka putus 
(kerana mati). Dan Allah Maha Mengetahui dan Maha 
Bijaksana."(110) 

Tepi jurang yang mudah runtuh itu telah runtuh 
bersama Masjid Dhirar yang didirikan di atasnya. Ia 
runtuh dan terhumban jatuh di dalam Neraka 
Jahannam. Itulah seburuk-buruk tempat kediaman, 
tetapi saki-baki runtuhan bangunan itu masih wujud 
di dalam hati para pembinanya, iaitu saki-baki 
keraguan, kesangsian, kegelisahan dan kebingungan 
dan saki-baki perasaan-perasaan ini akan terus kekal 
dan tidak akan membiarkan hati mereka meni'mati 
rasa ketenteraman, ketenangan dan kemantapan 
kecuali hati itu sendiri terputus dan gugur dari dada 
mereka. 

Gambaran bangunan yang runtuh itu merupakan 
gambaran keraguan, kegelisahan dan 
ketidakmantapan. Gambaran bangunan yang runtuh 
itu merupakan gambaran fizikal, sedangkan 
gambaran keraguan dan kesangsian itu merupakan 
gambaran perasaan dan kedua-duanya gambaran itu 
dipotretkan dalam satu lukisan yang seni dan 
menarik, yang dilukiskan oleh pengungkapan Al- 
Qur'an yang unik. Kedua-duanya dipotretkan dalam 
realiti hidup manusia yang berulang-ulang di setiap 
zaman, di mana orang yang merancangkan tipu daya 
yang mengelirukan itu terus hidup dengan 'aqidah 
yang goyah, jiwa yang tidak tenteram, perasaan yang 
terus gelisah kerana takut terbuka tembelangnya dan 
hati yang terus sangsi dan tidak tenang. 

Inilah mu'jizat Al-Qur'an yang melukiskan realiti jiwa 
manusia dengan berus keindahan yang seni dalam 
bentuk yang begitu selaras dan dengan ungkapan 
dan gambaran yang begitu mudah. 

Di sebalik semuanya ini terserlah hikmat 
methodologi Al-CJudan dalam mendedahkan rahsia 
Masjid Dhirar dan para pembinanya, juga dalam 
mengklasifikasikan warga masyarakat Islam kepada 
berbagai-bagai kelas keimanan yang jelas, dan 
seterusnya dalam menjelaskan jalan harakat Islamiyah 
dan menggambarkan tabi'at bidang pergerakannya 
dari segala sudutnya. 

Al-Qur'anul-Karim selama-lamanya bertugas dan 
bekerja memimpin masyarakat Islam, mengarah, 
menyedar dan menyiapkannya untuk melaksanakan 
tugasnya yang besar, dan Al-Qur'an tidak akan dapat 
difahami dengan betul kecuali ia dikaji dalam bidang- 
bidang pergerakannya yang besar, malah Al-CJur'an 
tidak dapat difahami melainkan oleh orang-orang 
yang bergerak dengan Al-Qur'an seperti pergerakan 
yang besar ini dalam bidang yang seperti ini. 


(Kumpulan ayat-ayat 111 - 129) 

"Sesungguhnya Allah telah membeli dari orang-orang yang 
beriman jiwa raga dan harta benda mereka dengan bayaran 
bahawa mereka akan memperolehi Syurga. Mereka berjuang 
di jalan Allah lalu mereka membunuh atau dibunuh. Itulah 
janji Allah yang benar di dalam Tauratjnjil dan A!-Qur'an. 
Siapakah yang lebih menepati janjinya dari Allah? Oleh itu 
bergembiralah dengan jual beli yang telah kamu lakukan itu 
dan itulah suatu kejayaan yang amat besar(1 7 1). Mereka 
(para penjual jiwa raga dan harta) adalah orang-orang yang 
bertaubat, yang beribadat, yang memuji Allah, yang 
memikirkan kejadian alam, yang ruku' dan sujud, yang 
menyuruh melakukan ma'ruf dan melarang melakukan 
kemungkaran dan yang memelihara hukum-hukum Allah, 
dan sampaikanlah berita gembira kepada orang-orang yang 
beriman(1 1 2). Tidaklah wajar bagi Nabi dan orang-orang 
yang beriman memohon keampunan (kepada Allah) untuk 
orang-orang Musyrikin walaupun mereka dari kaum kerabat 
sendiri setelah ternyata kepada mereka bahawa orang-orang 
Musyrikin itu adalah penghuni-penghuni Neraka(1 13). Dan 
tiadalah permohonan keampunan yang di lakukan oleh 
Ibrahim untuk bapanya itu melainkan kerana adanya suatu 

perjanjian yang telah dijanjikan Allah kepadanya, tetapi 
setelah ternyata bahawa bapanya adalah musuh Allah, ia 
terus berlepas diri darinya. Sesungguhnya Ibrahim adalah 
seorang yang sangat merendahkan dirinya kepada Allah dan 
sangat sabar(1 14). Allah sekali-kali tidak akan menyesatkan 
sesuatu kaum setelah Dia memberi hidayat kepada mereka 
hingga Dia menjelaskan kepada mereka segala apa yang 
harus dijauhi mereka. Sesungguhnya Allah Maha 
Mengetahui segala sesuatu(1 1 5). Sesungguhnya Allah 
memiliki kerajaan langit dan bumi. Dialah yang menghidup 
dan yang mematikan. Dan kamu sekali-kali tidak mempunyai 
pelindung dan penolong selain Allah(116). Sesungguhnya 
Allah telah mengumiakan taubat ke atas Nabi, para 
Muhajirin dan para Ansar yang keluar mengikutinya di sa'at 
yang gawat setelah hati segolongan dari mereka hampir- 
hampir menyeleweng kemudian Allah mengumiakan taubat 
ke atas mereka. Sesungguhnya Allah Maha Penyayang dan 
Maha Pengasih(11 7). Dan mengumiakan taubat ke atas tiga 
orang yang telah ditangguhkan keputusan terhadap mereka 
sehingga bumi yang luas menjadi sempit kepada mereka dan 
hati mereka juga dirasakan begitu picik dan mereka yakin 
tiada tempat perlindungan dari kemurkaan Allah melainkan 
kembali kepada-Nya, kemudian Allah mengumiakan taubat 
ke atas mereka supaya mereka sentiasa bertaubat. 
Sesungguhnya Allah Maha Penerima taubat dan Maha 
Pengasih(118). Wahai orang-orang yang beriman! 
Bertaqwalah kepada Allah dan hendaklah kamu berada 
bersama-sama golongan Mu'minin yang tulen(119). Tidaklah 
wajar bagi penduduk-Madinah dan orang-orang A’arab yang 
tinggal di sekitar mereka mengelakkan diri dan ikut 
berperang bersama Rasulullah dan tidak pula wajar bagi 
mereka menyintai diri mereka hingga tidak menghiraukan 
diri Rasulullah. Hal itu disebabkan kerana tiada kedahagaan, 
tiada kepenatan, tiada kelaparan di dalam perjuangan fi 
Sabilillah, tiada tempat yang dipijak mereka yang 
menimbulkan kemarahan orang-orang kafir dan tiada 
kecederaan yang diterima mereka dari musuh melainkan 
semuanya ditulis sebagai yang soleh kepada mereka. 
Sesungguhnya Allah tidak sekali-kali mensia-siakan pahala 
para Muhsinin (120). Dan begitu juga tiada perbelanjaan 
yang dibelanjakan mereka (untuk Sabilullah) sama ada kedi 
atau besar dan tiada wadi yang dilintasi mereka melainkan 
semuanya ditulis (sebagai amalan yang soleh) kepada 
mereka, kerana Allah hendak memberi balasan yang sebaik- 
baiknya terhadap segala amalan yang dilakukan 

mereka(121). Dan tidaklah wajar bagi orang-orang yang 
beriman keluar semuanya untuk berperang. Oleh itu 
hendaklah sekumpulan dari setiap puak dari mereka keluar 
untuk memperdalamkan kefahaman di dalam agama dan 
untuk memberi peringatan kepada kaum mereka apabila 
mereka kembali kepada mereka supaya mereka 

berwaspada(122). Wahai orang-orang yang beriman! 
Perangilah orang-orang kafir yang berada berdekatan 
dengan kamu dan biarlah mereka menemui sikap yang keras 
dan kasar di kalangan kamu, dan ketahuilah bahawa Allah 
bersama para Muttaqin(1 23). Dan apabila diturunkan 
sesuatu surah, maka di antara mereka (kaum Munafiqin) ada 
yang bertanya: Siapakah di antara kamu yang bertambah 
keimanannya dengan turunnya surah ini? Adapun orang- 
orang yang beriman, maka surah ini tetap menambahkan 
keimanan mereka dan mereka bergembira(124). Adapun 
orang-orang yang berpenyakit di dalam hati mereka, maka 
surah ini menambahkan lagi noda kekufuran kepada noda 
kekufuran yang telah sedia ada dan mereka telah mati dalam 
keadaan kafir(12S). Apakah mereka tidak berfikir bahawa 
mereka diuji (dengan bala dan kesusahan) pada setiap tahun 
sekali atau dua kali, kemudian mereka tidak juga bertaubat 
dan tidak pula mereka mengambil pengajaran(126). Dan 
apabila diturunkan sesuatu surah, mereka memandang satu 


sama lain seraya bertanya: Adakah seseorang Islam melihat 
kamu? Kemudian mereka beredar dari situ. Allah telah 
memalingkan hati mereka kerana mereka adalah satu 
golongan orang-orang yang tidak mengerti(1 27). 

Sesungguhnya kamu telah didalangi seorang Rasul dari 
kalangan kamu sendiri, la sangat prihatin terhadap segala 
kesusahan yang dialami kamu dan ia begitu prihatin 
terhadap kamu, dan ia amat sayang dan kasihan belas 
terhadap para Mu'minin(1 28). Dan jika mereka berpaling 
(dari keimanan), maka katakanlah: Cukuplah Allah menjadi 
pelindungku, tiada Tuhan selain Dia. Kepada-Nya aku 
berserah dan Dia Tuhan yang memiliki Arasy yang 
agung(129). 

[Latar belakang dan pokok pembicaraan) 


Bahagian terakhir surah ini atau pelajaran terakhir 
dalam surah ini merupakan baki peraturan-peraturan 
yang terakhir mengenai tatacara hubungan di antara 
masyarakat islam dengan masyarakat yang bukan 
Islam, ia dimula dengan menggariskan hubungan di 
antara seorang Muslim dengan Tuhannya, 
menggariskan tabi'at Islam yang telah diumumkan 
olehnya, menjelaskan tugas-tugas agama ini dan tata 
cara pergerakannya di dalam berbagai-bagai 
bidangnya yang banyak. 


• Kemasukan seseorang dalam agama Islam 
merupakan suatu urusniaga di antara dua pihak, di 
mana Allah bertindak sebagai pembeli dan orang 
yang beriman sebagai penjual, la merupakan suatu 
urusjanji dengan Allah, di mana seorang Mu'min 
berjanji tidak akan menyimpan sesuatu apa-apa pun 
dari jiwa raganya dan dari harta bendanya untuk 
dikorbankan kerana Aliah dan kerana jihad fi Sabilillah 
supaya kedudukan Kalimatullah berada di tempat 
yang paling tinggi dan supaya seluruh keta'atan itu 
tertentu kepada Allah sahaja. Di dalam urusniaga ini 
seorang Mu'min menjual jiwa raganya dan harta 
bendanya kepada Allah dengan suatu bayaran yang 
tertentu, iaitu Syurga dan bayaran ini sama sekali 
tidak setanding dengan nilai barangan yang dijual, 
malah bayaran ini merupakan suatu limpah kurnia 
yang besar dari Allah. 

" Sesungguhnya Allah telah membeli dari orang-orang yang 
beriman jiwa raga dan harta benda mereka dengan bayaran 
bahawa mereka akan memperolehi Syurga. Mereka berjuang 
di jalan Allah lalu mereka membunuh atau dibunuh. Itulah 
janji Allah yang benar di dalam Taurat, Injil dan Al-Qur"an. 
Siapakah yang lebih menepati janjinya dari Allah? Oleh itu 
bergembiralah dengan jual beli yang telah kamu lakukan itu 
dan itulah suatu kejayaan yang amat besar. "(111) 

• Orang-orang yang sanggup melakukan jualan ini 
dan mengadakan urusniaga ini ialah golongan 
manusia yang terpilih, yang mempunyai sifat-sifat 
yang istimewa, di antaranya ialah sifat-sifat yang 
berkaitan dengan diri sendiri dalam hubungan secara 
langsungnya dengan Aliah dalam bidang perasaan 
dan syi'ar-syi'ar ibadat, dan di antaranya pula ialah 
sifat-sifat yang berkaitan dengan tugas-tugas kerja 
yang harus dipikulkan oleh mereka di luar diri mereka 
untuk menegakkan agama Allah di bumi, iaitu tugas- 
tugas menyuruh manusia melakukan perkara yang 
ma'ruf dan melarang mereka melakukan perkara 
mungkar dan menghormati hukum-hukum Allah 
sama ada terhadap diri mereka atau terhadap orang 
lain dari mereka: 




"Mereka (para penjual jiwa raga dan harta) adalah orang- 
orang yang bertaubat, yang beribadat yang memuji Allah, 
yang memikirkan kejadian alam, yang ruku' dan sujud, yang 
menyuruh melakukan ma'ruf dan melarang melakukan 
kemungkaran dan yang memelihara hukum-hukum Allah, 
dan sampaikanlah berita gembira kepada orang-orang yang 
beriman."(112) 

• Ayat-ayat yang berikut memutuskan hubungan di 
antara orang-orang Mu'min yang sanggup membuat 
jualan ini dan mengadakan urusniaga ini dengan 
orang-orang yang tidak sanggup mengadakan 
urusniaga itu walaupun mereka dari kaum keluarga 
sendiri. Kini arah tujuan masing-masing tidak lagi 
sama dan nasib kesudahan masing-masing tidak juga 
sama. Mereka yang sanggup mengadakan urusniaga 
ini akan menjadi penghuni-penghuni syurga dan 
mereka yang tidak sanggup mengadakan urusniaga 
ini akan menjadi penghuni-penghuni Neraka 
Jahannam, dan di sana tidak ada titik pertemuan di 
dunia dan di Akhirat di antara penghurii ‘Syurga dan 
penghuni Neraka: 

bjj 

"Tidaklah wajar bagi Nabi dan orang-orang yang beriman 
memohon keampunan (kepada Allah) untuk orang-orang 
Musyrikin walaupun mereka dari kaum kerabat sendiri 
setelah ternyata kepada mereka bahawa orang-orang 
Musyrikin itu adalah penghuni-penghuni Neraka. "(1 13) 



• Wala' atau kesetiaan seorang Mu'min pastilah 
ditumpukan kepada Allah yang telah mengadakan 
urusniaga dengan-Nya. Di atas asas kesetiaan yang 
tidak berbelah bagi inilah ditegakkan segala 
hubungan dan pertalian. Ayat yang berikut 
merupakan pernyataan dari Allah kepada seluruh 
orang yang beriman, iaitu satu pernyataan yang tegas 
yang menghapuskan segala kekeliruan dan 
memelihara dari segala kesesatan. Cukuplah bagi 
orang-orang yang beriman mendapat perlindungan 
dan pertolongan dari Allah. Dengan pertolongan ini, 
mereka tidak lagi perlu kepada pertolongan yang lain, 
kerana Allah memiliki kerajaan langit dan bumi dan 
tiada siapa yang berkuasa selain dari-Nya: 



"Allah sekali-kali tidak akan menyesatkan sesuatu kaum 
setelah Dia memberi hidayat kepada mereka hingga Dia 
menjelaskan kepada mereka segala apa yang harus dijauhi 
mereka. Sesungguhnya Allah Maha Mengetahui segala 
sesuatu(115). Sesungguhnya Allah memiliki kerajaan langit 
dan bumi. Dialah yang menghidup dan yang mematikan. 
Dan kamu sekali-kali tidak mempunyai pelindung dan 
penolong selain Allah. "(116) 


Oleh sebab kesetiaan yang tidak berbelah bagi ini 
merupakan tabi'at dari perjanjian itu, maka perbuatan 
teragak-agak dan ponteng dari berperang fi Sabilillah 
adalah dikira menjadi suatu kesalahan yang besar. 
Allah telah memberi kemaafan terhadap kesalahan ini 
kepada mereka yang diketahuinya mempunyai niat 
dan keazaman yang baik untuk kembali ke pangkal 
jalan setelah teragak-agak dan ponteng dari berjihad, 
lalu Aliah mengurniakan taubat kepada mereka 
sebagai suatu rahmat dan limpah kurnia dari-Nya: 

"Sesungguhnya Allah telah mengumiakan taubat ke atas 
Nabi, para Muhajirin dan para Ansar yang keluar 
mengikutinya di sa'at yang gawat setelah hati segolongan 
dari mereka hampir-hampir menyeleweng kemudian Allah 
mengumiakan taubat ke atas mereka. Sesungguhnya Allah 
Maha Penyayang dan Maha Pengasih(117). Dan 
mengumiakan taubat ke atas tiga orang yang telah 
ditangguhkan keputusan terhadap mereka sehingga bumi 
yang luas menjadi sempit kepada mereka dan hati mereka 
juga dirasakan begitu picik dan mereka yakin tiada tempat 
perlindungan dari kemurkaan Allah melainkan kembali 
kepada-Nya, kemudian Allah mengumiakan taubat ke atas 
mereka supaya mereka sentiasa bertaubat. Sesungguhnya 
Allah Maha Penerima taubat dan Maha Pengasih."(1 1 8) 


• Oleh sebab itulah di dalam ayat yang berikut 
dijelaskan tugas-tugas perjanjian yang terletak di atas 
leher penduduk Madinah dan orang-orang A'arab 
yang berada di sekelilingnya. Merekalah orang-orang 
yang hampir dengan Rasulullah s.a.w. yang menjadi 
tapak Islamiyah dan markas titik tolak perjuangan 
Islam, juga dikemukakan kecaman terhadap tindakan 
ponteng yang telah dilakukan oleh setengah-setengah 
orang dari mereka serta diterangkan nilai urusniaga 
itu dalam setiap langkah dan pergerakan dalam 
tugas-tugas perjanjian itu: 

'Tidaklah wajar bagi penduduk Madinah dan orang-orang 
A'arab yang tinggal di sekitar mereka mengelakkan diri dari 
ikut berperang bersama Rasulullah dan tidak pula wajar bagi 


mereka menyintai diri mereka hingga tidak menghiraukan 
diri Rasulullah. Hal itu disebabkan kerana tiada kedahagaan, 
tiada kepenatan, tiada kelaparan di dalam perjuangan fl 
Sabilillah, tiada tempat yang dipijak mereka yang 

menimbulkan kemarahan orang-orang kafir dan tiada 
kecederaan yang diterima mereka dari musuh melainkan 
semuanya ditulis sebagai amalan yang soleh kepada mereka. 
Sesungguhnya Allah tidak sekali-kali mensia-siakan pahala 
para Muhsinin (120). Dan begitu juga tiada perbelanjaan 
yang dibelanjakan mereka (untuk Sabilullah) sama ada kecil 
atau besar dan tiada wadi yang dilintasi mereka melainkan 
semuanya ditulis (sebagai amalan yang soleh) kepada 
mereka kerana Allah hendak memberi balasan yang sebaik- 
baiknya terhadap segala amalan yang dilakukan 
mereka."(121) 


• Di samping galakan yang begitu mendalam supaya 
kaum Muslimin keluar berjihad, maka di dalam ayat 
yang berikut dijelaskan pula batas-batas tugas 
kerahan umum itu, kerana bidang perjuangan telah 
bertambah luas dan bilangan kaum Muslimin telah 
bertambah ramai dan kedudukan masyarakat Islam 
telah memungkinkan pengagihan tugas-tugas. 
Setengah keluar berperang dan setengahnya 
memperdalamkan kefahaman agama dan setengah 
lagi keluar bekerja untuk memenuhi keperluan- 
keperluan masyarakat seperti menyediakan bekalan- 
bekalan makanan dan mengimarahkan bumi, 
kemudian seluruh usaha itu bertemu di penghujung 
jalan: 

"Dan tidaklah wajar bagi orang-orang yang beriman keluar 
semuanya untuk berperang. Oleh itu hendaklah sekumpulan 
dari setiap puak dari mereka keluar untuk memperdalamkan 
kefahaman dalam agama dan untuk memberi peringatan 
kepada kaum mereka apabila mereka kembali kepada 
mereka supaya mereka berwaspada."(122) 


• Di dalam ayat yang berikut digariskan pula cara 
pergerakan jihad setelah seluruh Semenanjung Tanah 
Arab telah menjadi tapak dan titik tolak perjuangan 
Islam, dan kini garisan perjuangan harus menjurus ke 
arah memerangi seluruh kaum Musyrikin agar tidak 
wujud lagi sebarang penindasan dan agar seluruh 
keta'atan dan keagamaan tertentu kepada Allah 
sahaja, juga memerangi seluruh Ahlil-Kitab sehingga 
mereka sanggup membayar jizyah dengan ta'at dan 
patuh: 

^_2^^===Li b^^jjil£==S\ 

"Wahai orang-orang yang beriman! Perangilah orang-orang 
kafir yang berada berdekatan dengan kamu dan biarlah 
mereka menemui sikap yang keras dan kasar di kalangan 
kamu, dan ketahuilah bahawa Allah bersama para 
Muttaqin."(123) 

• Selepas huraian terperinci mengenai tabi'at 
perjanjian itu, kehendak-kehendak, tugas-tugas dan 
tatacara pergerakannya, maka ayat yang berikut 
menayangkan satu pemandangan dari dua belah 
pihak yang menggambarkan pendirian kaum 
Munafiqin dan pendirian kaum Mu'minin terhadap Al- 
Qur'an yang menurunkan ayat-ayat yang 
mencetuskan keimanan di dalam hati, menjelaskan 
tugas-tugas dan kewajipan-kewajipan amali dan 
mengecam kaum Munafiqin yang tidak dapat 
dihidayatkan dengan bimbingan-bimbingan dan ayat- 
ayat Al-Qur'an dan tidak dapat diajarkan dengan 
amaran-amaran dan ujian-ujian: 



"Dan apabila diturunkan sesuatu surah, maka di antara 
mereka (kaum Munafiqin) ada yang bertanya: Siapakah di 
antara kamu yang bertambah imannya dengan surah ini? 
Adapun orang-orang yang beriman, maka surah ini tetap 
menambahkan keimanan mereka dan mereka 
bergembira(124). Adapun orang-orang yang berpenyakit di 
dalam hati mereka, maka surahini menambahkan lagi noda 
kekufuran kepada noda kekufuran yang telah sedia ada dan 
mereka telah mati dalam keadaan kafir(125). Apakah 
mereka tidak berfikir bahawa mereka diuji (dengan bala dan 
kesusahan) pada setiap tahun sekali atau dua kali, kemudian 
mereka tidak juga bertaubat dan tidak pula mereka 
mengambil pengajaran (126). Dan apabila diturunkan 
sesuatu surah, mereka memandang satu sama lain seraya 
bertanya: Adakah seseorang Islam melihat kamu? Kemudian 


mereka beredar dari situ. Allah telah memalingkan hati 
mereka kerana mereka adalah satu golongan orang-orang 
yang tidak mengerti. "(127) 

• Pelajaran dan surah ini diakhiri dengan dua ayat 
yang menggambarkan sifat Rasulullah s.a.w., 
keprihatinannya terhadap kaum Mu'minin, 
kesayangan dan kasihan belasnya terhadap mereka 
serta bimbingannya supaya mereka sentiasa 
bergantung kepada Allah Yang Maha Esa sahaja dan 
jangan menghiraukan mereka yang berpaling dari 
agama Aliah dan tidak menerima hidayat-Nya: 



"Sesungguhnya kamu telah didatangi seorang Rasul dari 
kalangan kamu sendiri, la sangat prihatin terhadap segala 
kesusahan yang dialami kamu dan ia begitu prihatin 
terhadap kamu, dan ia amat sayang dan kasihan belas 
terhadap para Mu'minin(128). Dan jika mereka berpaling 
(dari keimanan), maka katakanlah: Cukuplah Allah menjadi 
pelindungku, tiada Tuhan selain Dia. Kepada-Nya aku 
berserah dan Dia Tuhan yang memiliki Arasy yang 
agung. "(129) 

Mungkin dari celah-celah huraian ringkas mengenai 
isi kandungan ayat-ayat bahagian yang terakhir dari 
surah ini dapat dilihat sejauh mana ayat-ayat ini 
menekankan kepentingan jihad, kepentingan 
pemisahan (orang-orang yang beriman dari orang- 
orang yang tidak beriman) secara total dengan 
berlandaskan 'aqidah, kepentingan memperjuangkan 
agama Islam di muka bumi ini sesuai dengan 
perjanjian yang sanggup mengorbankan jiwa raga 
dan harta benda dengan bayaran Syurga untuk 
menegakkan hukum-hukum Allah dan 
memeliharakannya, iaitu untuk menegakkan kuasa 
Hakimiyah Aliah terhadap para hamba-Nya dan 
menghapuskan segala kuasa Hakimiyah yang 
dirampaskan dari Allah dan kuasa Hakimiyah yang 
merampas dan menceroboh. 

Dan mungkin dari huraian ringkas mengenai hakikat 
ini dapat dilihat sejauh mana kelemahan dan 
ketewasan semangat yang mengongkongi pengulas- 
pengulas ayat-ayat Allah dan syari'at Aliah di zaman 
ini. Mereka begitu bersungguh-sungguh berusaha 
untuk membendung pergerakan jihad Islami dalam 
lingkungan pertahanan daerah "negeri Islam", 
sedangkan firman-firman Allah S.W.T. menjelaskan 
secara terus terang dan tegas bahawa jihad ialah 
gerakan serangan yang berterusan ke atas kaum 
kafirin yang tinggal berdekatan dengan "negeri 

Islam" tanpa menyebut bahawa serangan yang 
dilakukan ke atas mereka disebabkan mereka telah 
melakukan pencerobohan, kerana pencerobohan 
asasi mereka telah wujud dalam bentuk 
pencerobohan mereka terhadap Uluhiyah Allah S.W.T. 
dengan mengabdikan diri mereka dan orang-orang 
lain kepada yang lain dari Allah, dan pencerobohan 
inilah yang mewajarkan mereka ditindakkan dengan 
jihad oleh kaum Muslimin sedaya upaya mereka. 

Dengan keterangan seimbas dalam kata pengantar 
ringkas pelajaran terakhir ini cukuplah setakat ini 
sahaja untuk membolehkan kita mentafsirkan ayat- 
ayat ini secara terperinci: 


(Pentafsiran ayat-ayat 111-112) 



"Sesungguhnya Allah telah membeli dari orang-orang yang 
beriman jiwa raga dan harta benda mereka dengan bayaran 
bahawa mereka akan memperolehi Syurga. Mereka berjuang 
di jalan Allah lalu mereka membunuh atau dibunuh. Itulah 
janji Allah yang benar di dalam Taurat, Injil dan Al-Qur'an. 
Siapakah yang lebih menepati janjinya dari Allah? Oleh itu 
bergembiralah dengan jual beli yang telah kamu lakukan itu 
dan itulah suatu kejayaan yang amat besar(lll). Mereka 
(penjual jiwa raga dan harta) adalah orang-orang yang 
bertaubat, yang beribadat, yang memuji Allah, yang 
memikirkan kejadian alam, yang ruku' dan sujud, yang 
menyuruh melakukan ma'ruf dan melarang melakukan 
kemungkaran dan yang memelihara hukum-hukum Allah 
dan sampaikanlah berita gembira kepada orang-orang yang 
beriman. "(1 12) 

Perjanjian Setia Para Mu'minin Dengan Allah 

Sebelum ini, saya telah baca dan dengar ayat-ayat 
ini begitu kerap hingga tidak terhitung banyaknya 
semasa saya menghafal Ai-Qur'an dan membacanya, 
juga semasa saya mengkaji Al-Qur'an selapas itu 
selama lebih dari seperempat abad, tetapi ketika saya 
menghadapi ayat-ayat ini semasa menyusun tafsir Fi 


Zilal ini, saya merasa saya dapat menanggapi darinya 
pengertian yang tidak pernah saya tanggapi 
sebelumnya di dalam sekian banyak kali membacanya 
di sepanjang masa yang tidak terhitung oleh saya. 

la merupakan ayat-ayat yang amat hebat, la 
mendedahkan hakikat tali hubungan yang 
mengikatkan para Mu'minin dengan Ailah dan 
hakikat perjanjian yang diberikan mereka di sepanjang 
hayat sejak kemasukan mereka ke dalam agama 
Islam. Sesiapa yang mengikatkan perjanjian ini dan 
menunaikannya, maka dialah seorang Mu'min yang 
tulen dan tepat disifatkan dengan kata-kata 
"Mu'min", iaitu seorang Mu'min yang terjelma pada 
dirinya hakikat keimanan yang sebenar. Jika tidak 
begitu, maka perjanjian itu hanya merupakan sesuatu 
dakwaan yang memerlukan bukti untuk 

membenarkannya. 

Hakikat urusjanji atau perjanjian setia ini 
sebagaimana yang dinamakan Allah atas dasar limpah 
kurnia dan toleransi darinya ialah Allah S.W.T. telah 
mengambil seluruh jiwa raga dan harta benda para 
Mu'minin untuk diri-Nya, tiada sedikit pun dari jiwa 
raga dan harta benda itu ditinggalkan untuk mereka. 
Tiada sedikitpun sisanya yang tidak diinfaqkan mereka 
di jalan Aliah. Mereka tidak lagi mempunyai apa-apa 
pilihan untuk menginfaq atau untuk 

menyimpankannya, tidak sekali-kali tidak! Kerana ia 
merupakan satu urusniaga yang telah pun dibeli 
orang. Hanya pembelinya sahaja yang bebas 
mengendalikan sesuka hatinya dan mengikut apa 
sahaja kehendak yang ditentukan olehnya, sedangkan 
penjual tidak mempunyai apa-apa hak lagi selain dari 
berlalu dari situ tanpa berpaling ke mana-mana, tanpa 
membuat pilihan, tanpa berbincang dan tanpa 
berdebat tanpa berkata-kata apa selain dari mematuhi 
perintah, dan selain dari bekerja dan menyerah diri. 
Sementara harga bayarannya ialah "Syurga" dan jalan 
menuju ke Syurga ialah berjihad dan berperang. Dan 
matlamatnya ialah kemenangan atau mati syahid: 



"Sesungguhnya Allah telah membeli dari orang-orang yang 
beriman jiwa raga dan harta benda mereka dengan bayaran 
bahawa mereka akan memperolehi Syurga. Mereka berjuang 
di jalan Allah lalu mereka membunuh atau dibunuh."(1 1 1) 

Siapa yang mengikatkan perjanjian ini, siapa yang 
melakukan urusniaga ini, siapa yang berpuas hati 
dengan harganya dan menyempurnakan 
urusniaganya, maka diaiah orang yang beriman. Jadi, 
orang-orang yang beriman itu ialah orang-orang yang 
telah dibeli Allah dan mereka sanggup menjual. Di 
antara rahmat Allah ialah Dia mengadakan bayaran 
bagi urusniaga ■ ini, sedangkan Dialah yang 
mengurniakan jiwa raga dan harta benda itu dan 

Dialah tuan punya jiwa raga dan harta benda itu, 
tetapi Dia telah memuliakan makhluk insan ini lalu 
dijadikannya mempunyai iradat dan berhak 
mengadakan kontrak jual beli dan meluluskannya 
walaupun dengan Aliah. Dia telah memuliakan 
makhluk insan dan mengikatkannya dengan kontrak- 
kontrak dan perjanjian-perjanjian-Nya. Dia telah 
menjadikan penyempurnaan janji insan ini sebagai 
ukuran insaniyahnya yang mulia dan kemungkirannya 
sebagai ukuran kejatuhannya ke alam haiwan, iaitu 
haiwan yang paling buruk. Firman-Nya: 



"Sesungguhnya binatang yang paling buruk di sisi Allah ialah 
orang-orang kafir kerana mereka tidak beriman, iaitu orang- 
orang yang engkau telah mengikat perjanjian dengan 
mereka kemudian mereka membatalkan perjanjian mereka 
setiap kali mereka mengikat perjanjian, sedangkan mereka 
tidak takut (akibatnya ). " 

(Surah al-Anfal: 55-56) 

Begitu juga Allah jadikan asas hisab dan balasan itu 
ialah pembatalan atau penunaian perjanjian dengan- 
Nya. 

Itulah satu ikatan janji yang tidak syak lagi sangat 
hebat, tetapi ia tetap terbeban di atas leher setiap 
Mu'min yang berkuasa memikulnya dan ia tidak akan 
gugur darinya kecuali imannya gugur, dan di sinilah 
saya merasa kehebatan perjanjian ini di sa'at saya 
menulis kalimat-kalimat ayat ini: 



"Sesungguhnya Allah telah membeli dari orang-orang yang 
beriman jiwa raga dan harta benda mereka dengan bayaran 
bahawa mereka akan memperolehi Syurga. Mereka berjuang 
di jalan Allah lalu mereka membunuh atau dibunuh."(1 1 1) 

Ya Allah Tuhanku, kami pohon pertolonganmu! 
Kerana urusniaga ini amat hebat, sedangkan orang- 
orang yang mendakwa diri mereka sebagai 
"Muslimin" di Timur dan di Barat masih duduk 
berehat dan belum lagi bangkit berjuang untuk 
menegakkan Uluhiyah Allah di muka bumi dan untuk 
menghapuskan Taghut yang merampas hak-hak 
Rububiyah dan ciri-cirinya di dalam kehidupan 
manusia, mereka tidak membunuh dan dibunuh di 


jalan Allah dan mereka tidak berjihad dalam 
perjuangan di mana mereka membunuh dan dibunuh. 

Kalimat-kalimat ayat ini pernah mengetuk hati para 
pendengarnya di zaman Rasulullah s.a.w., dan pada 
sa'at itu kalimat-kalimat ini terus berpindah dari 
dalam hati para Mu'minin ke alam realiti hidup 
mereka, kerana kalimat-kalimat itu bukannya semata- 
mata kalimat-kalimat yang mengandungi makna- 
makna untuk semata-mata dihayati oleh minda 
mereka atau semata-mata untuk dirasa di dalam 
perasaan mereka, malah kalimat-kalimat itu diterima 
mereka untuk terus diamalkannya secara langsung di 
alam realiti hidup atau untuk disalurkannya kepada 
sesuatu pergerakan yang dapat dilihat di alam realiti 
bukannya disalur untuk dijadikannya suatu gambaran 
angan-angan. Beginilah caranya kalimat-kalimat ini 
difaham dan ditanggap oleh Abdullah ibn Rawahah 
r.a. dalam masa diadakan Perjanjian al-'Aqabah yang 
kedua. Ujar Muhammad ibn Ka'b al-Qurazi dan 
lainnya: Abdullah ibn Rawahah telah berkata kepada 
Rasulullah s.a.w. (pada malam Perjanjian ai-'Aqabah): 
"Nyatakan syarat-syarat yang dikehendaki anda untuk 
Allah dan untuk diri anda". Jawab beliau: "Syarat 
untuk Allah ialah hendaklah kamu menyembahkan- 
Nya dan jangan sekali-kali mempersekutukan-Nya 
dengan suatu apa, dan syarat untuk diri saya ialah 
hendaklah kamu mempertahankan diri saya sama 
dengan kamu mempertahankan diri kamu dan harta 
benda kamu". Ujar Abdullah ibn Rawahah lagi: 
"Apakah balasan untuk kami jika kami lakukan 
semuanya itu?" Jawab beliau "Syurga". Lalu mereka 
menjawab: "Sungguh untung jual beli ini, kami tidak 
akan membatalkannya • atau menuntut 
dibatalkannya." 

Demikianlah tanggapan mereka... sungguh untung 
jual beli itu, kami tidak akan membatalkannya atau 
menuntut dibatalkannya. 3 Mereka telah menerima 
perjanjian itu sebagai suatu urusniaga yang telah 
dipersetujui di antara dua pihak. Satu urusniaga yang 
telah diselesaikan dan tiada jalan untuk dipertikaikan 
lagi "kami tidak akan membatalkannya atau 
menuntut dibatalkannya", kerana urusniaga itu telah 
berlangsung dan tidak boleh dirombakkan kembali 
dan tidak boleh dibuat pilihan semula. Balasan 
"Syurga" merupakan bayaran yang telah diterima 
bukannya bayaran yang dijanjikan, kerana bukankah 
perjanjian itu dari Allah? Bukankah Allah yang 
menjadi pihak pembeli? Bukankah Allah menjanjikan 


3 Mengikut riwayat ini, lalu diturunkan ayat: 

"SJaJI ck ffrUAs f i ‘"i’ ! Cy isJ*3 ^>1 0! ", tetapi 

kami menolak bahawa ayat ini diturunkan pada masa itu, 
kerana di masa itu belum lagi diiardhukan jihad Secara 
qati'i ayat ini memang diturunkan di Madinah tetapi ayat 
ini selaras dengan maksud perjanjian yang am itu (yang 
dimeteraikan di Makkah itu). 

bayaran itu, iaitu satu perjanjian yang qadim yang 
dicatat di dalam semua kitab suci-Nya: 

"Itulah janji Allah yang benar di dalam Taurat, Injil dan AT 
Pudan." 

Y < 't vSs’ 

C/J 

"Siapakah yang lebih menepati janjinya dari Allah?" 


Jihad fi Sabilillah merupakan suatu perjanjian yang 
terikat di leher setiap Mu'min secara umumnya sejak 
diturunkan para rasul dan sejak wujudnya agama 
Allah. Itulah suatu peraturan yang lazim dan tanpa 
peraturan jihad kehidupan manusia tidak menjadi 
betul atau kehidupan tidak boleh menjadi baik apabila 
peraturan jihad ini ditinggalkan. Firman Allah: 



"Dan andainya Allah tidak menolak (pencerobohan) 
setengah manusia denga.n setengah yang lain tentulah bumi 
menjadi rosak. " 


(Surah al-Baqarah: 251) 

Firman Allah: 

- —cS-x^ j&Ct (4^. (_p4 4 4*45 


“Dan andainya Allah tidak menolak (pencerobohan) 
setengah manusia dengan penentangan setengah yang lain 
tentulah dirobohkan biara-biara orang Kristian, gereja- 
gereja, rumah-rumah ibadat Yahudi dan masjid-masjid, di 
mana banyak disebutkan nama Allah. " 





(Surah al-Haj: 40) 

Agama yang benar pasti bergerak dan berjuang 
melalui jalannya dan di tengah jalan itu ia pasti 
dihalang oleh kebatilan dan jalan yang dilaluinya pasti 
disekat. Agama Allah pasti tampil bergerak untuk 
membebaskan manusia dari perhambaan kepada 
sesama manusia dan mengembalikan mereka kepada 
'Ubudiyah kepada Allah Yang Maha Esa sahaja, la 
pasti dihalang oleh Taghut di tengah jalan, malah 
jalan yang dilaluinya sudah pasti akan disekat, tetapi 
agama Aliah harus bergerak di seluruh pelosok bumi 
ini untuk membebaskan manusia seluruhnya. Agama 
yang benar harus bergerak terus melalui jalan 
perjuangannya tanpa membelok untuk memberi jalan 
kepada kebatilan. Selama kekafiran dan kebatilan 
bersarang di bumi dan selama di bumi ini masih ada 
'Ubudiyah kepada yang lain dari Allah, yang 
menjatuhkan maruah manusia, maka jihad fi Sabilillah 
akan terus dilancarkan dan perjanjian setia yang 


terikat di leher setiap Mu'min tetap mendorongnya 
supaya berjihad menunaikan perjanjian itu. Dan jika 
tidak, maka dia bukanlah seorang Mu'min yang tulen. 
Sabda Rasulullah s.a.w.: 


(jjliJl CjU 4— jl j tjju jlj C->lo ^ 


Sesiapa yang mati, sedangkan ia tidak pernah berperang dan 
tidak pernah bercita<ita untuk berperang, nescaya ia mati di 
atas satu cawangan nifag 


(Riwayat Imam Ahmad dan dikeluarkan oleh 
Muslim, Abu Daud dan an-Nasa'i) 





"Oleh itu bergembiralah dengan jual beli yang telah kamu 
lakukan itu dan itulah suatu kejayaan yang amat 
besar."(111) 


Maksudnya, bergembiralah dengan penyerahan jiwa 
raga dan harta benda kamu yang total kepada Allah 
dan penerimaan Syurga sebagai bayaran yang 
dijanjikan Allah... Apakah suatu kehilangan yang telah 
dialami oleh seorang Mu'min yang telah menyerahkan 
nyawa dan harta bendanya kepada Allah dan 
mendapat bayaran Syurga? Demi Allah, tiada suatu 
kehilangan yang telah dialaminya, kerana nyawa tetap 
menuju kematian dan harta benda lambat laun akan 
kehilangan juga sama ada kedua-duanya dikorbankan 
oleh tuannya untuk Sabilullah atau untuk jalan yang 
lain darinya, sementara Syurga yang akan di 
terimanya pada hakikatnya tetap merupakan suatu 
perolehan yang amat besar, suatu perolehan tanpa 
tukaran dan barangan, kerana tukaran itu tidak wujud 
sama ada dijalan Allah dan dijalan yang lain. 

Anda tidak usah bercakap tentang kedudukan 
istimewa seseorang yang hidup kerana Allah, la dikira 
mencapai kejayaan apabila ia berjaya dalam 
perjuangan meninggikan Kalimatullah, menegakkan 
agama-Nya dan membebaskan para hamba-Nya dari 
perhambaan yang hina kepada yang lain dari Allah. Ia 
dikira mati syahid apabila ia gugur di medan 
perjuangan fi Sabilillah untuk mengemukakan 
pengakuan kepada agamanya bahawa mati itu lebih 
baik di sisinya dari hidup. Dia merasa dalam setiap 
gerak langkahnya bahawa dia lebih kuat dari ikatan- 
ikatan dunia dan lebih tinggi dari kepentingan- 
kepentingan bumi, kerana keimanan dapat mengatasi 
kesakitan dan 'aqidah dapat mengatasi kepentingan 
hidup. 

ini sahaja merupakan ‘suatu perolehan dan 
keuntungan, iaitu keuntungan kerana kejayaan 
menegakkan insaniyah manusia yang tidak terlaksana 
kecuali ia dapat membebaskan dirinya dari belenggu- 
belenggu keperluan dan keimanannya dapat 
mengatasi kesakitan dan 'aqidahnya dapat mengatasi 
kepentingan hidup. Dan apabila ditambahkan pula 
dengan perolehan Syurga, maka sudah tentu jual beli 
itu mencetuskan kegembiraan yang besar dan 

merupakan kejayaan yang besar yang tidak dapat 
diragui dan dipertikaikan lagi: 



"Oleh itu bergembiralah dengan jual beli yang telah kamu 
lakukan itu. Dan itulah suatu kejayaan yang amat 
besar. "(111) 




"Itulah janji Allah yang benar di dalam Taurat, Injil dan AT 
Qur'an.“(111) 


Janji Allah kepada para Mujahidin yang berjuang di 
jalan Allah yang dinyatakan oleh Al-Qur'an memang 
masyhur dan diketahui umum, la dinyatakan begitu 
jelas dan berulang-ulang kali. Pernyataan itu tidak 
memberi sebarang ruang keraguan, terhadap keaslian 
unsur jihad fi Sabilillah di dalam sistem hidup Rabbani. 
Jihad dianggapkan suatu sarana yang sesuai dengan 
realiti hidup manusia - yang tidak khusus dengan 
suatu masa dan tempat yang tertentu - selama 
jahiliyah tidak dijelmakan dalam bentuk teori yang 
dapat ditentang dengan teori yang lain, malah 
dijelmakan dalam bentuk kelompok organik yang 
melindungkan dirinya dengan kekuatan kebendaan 
dan menentang agama Allah dan segala masyarakat 
Islam dengan kekuatan fizikal dan seterusnya 
menghalangkan manusia dari mendengar 
pengumuman Islam yang memperjuangkan konsep 
Uluhiyah Allah yang tunggal kepada seluruh manusia 
dan membebaskan manusia di bumi dari 'Ubudiyah 
kepada sesama manusia, juga menghalangkan 
manusia dari bergabung dengan masyarakat Islam 
yang bebas dari perhambaan kepada Taghut dan 
mengabdikan diri kepada Allah Yang Maha Esa 
sahaja.... Oleh sebab itulah Islam, yang wajib 
bertindak dan berjuang di bumi untuk merealisasikan 
pengumumannya bagi membebaskan "manusia" itu 
terpaksa bertembung dengan kekuatan-kekuatan 
kebendaan yang melindungi kelompok-kelompok 
jahiliyah, iaitu kelompok-kelompok yang pasti 
berjuang menghancurkan kebangkitan Islam dan 
menghalangkan pengumumannya yang mahu 
melancarkan gerakan pembebasan, untuk 
mengekalkan manusia terus terbelenggu kepada 
'Ubudiyah kepada sesama manusia. 

Adapun janji Allah kepada para Muhajidin yang 
diumumkan di dalam kitab Taurat dan Injil, maka ia 
memerlukan kepada sedikit huraian. 

Kitab-kitab Taurat dan Injil yang berada dalam 
tangan kaum Yahudi dan kaum Kristian pada hari ini 
tidak boleh di katakan sebagai kitab-kitab sebenar 
yang diturunkan Aliah kepada Nabi Musa dan Isa a.s. 
dan hingga kaum Yahudi dan kaum Kristian sendiri 
tidak mempertikaikan bahawa naskhah asal kedua 
kitab ini tidak lagi wujud, kerana naskhah-naskhah 


yang wujud di tangan mereka adalah ditulis setelah 
dilalui zaman yang lama, di mana kebanyakan 
kandungan asal kedua-dua kitab itu telah pun hilang 
dan tiada yang tinggal melainkan kandungan- 
kandungan yang kecil yang sempat diingati oleh 
ingatan demi ingatan kemudian diberi tokok tambah 
yang banyak. 

Walaupun begitu di dalam kitab-kitab perjanjian 
lama masih terdapat isyarat-isyarat mengenai jihad di 
samping terdapat pemberangsangan yang mengajak 
kaum Yahudi bangkit berperang menentang musuh- 
musuh mereka dari kaum paganisme untuk 
membantu Tuhan mereka, agama-Nya dan beribadat 
kepada-Nya sekalipun terdapat pemesongan dan 
penyelewengan yang mengubahkan kefahaman 
mereka terhadap Allah S.W.T. dan kefahaman mereka 
terhadap jihad fi Sabilillah. 

Adapun di dalam kitab-kitab Injil yang ada di dalam 
tangan penganut-penganut Kristian pada hari ini, 
maka di sana tidak ada apa-apa keterangan dan 
isyarat tentang jihad, tetapi kita amat perlu 
mengubahkan pengertian-pengertian dan konsep- 
konsep yang lumrah tentang agama Kristian . kerana 
pengertian-pengertian dan konsep-konsep itu diambil 
dari Injil-injil yang tidak mempunyai asalnya 
berlandaskan pengakuan pengkaji-pengkaji Kristian 
sendiri dan berlandaskan - sebelum itu - dengan 
pengakuan Allah S.W.T. sendiri dalam kitab suci-Nya 
Al-Oudan yang terpelihara kesahihan dan keasliannya, 
dan tidak dapat ditembusi kebatilan, baik dari depan_ 
mahupun dari belakang. 

Allah S.W.T. menerangkan di dalam kitab suci-Nya ■ 
yang terpelihara bahawa janji-Nya untuk 
mengurniakan balasan Syurga kepada para Mujahidin 
yang berjihad di jalan Allah, di mana mereka 
membunuh dan di bunuh itu memang tercatat di 
dalam Taurat, Injil dan Al-Qur'an. Keterangan ini 
merupakan suatu keterangan yang muktamad, yang 
tidak memberi ruang kepada sesiapa pun untuk 
mempertikaikanya. 

Jihad fi Sabilillah merupakan satu perjanjian yang 
diikat di leher setiap Mu'min umumnya sejak 
dibangkitkan para rasul dan sejak wujudnya agama 
Allah. 


Jihad Merupakan Kemuncak Keimanan 

Tetapi jihad fi Sabilillah bukannya semata-mata 
menyerbu ke dalam medan perang, malah ia 
merupakan kemuncak yang ditegakkan di atas tapak 
keimanan yang dijelmakan di dalam perasaan- 
perasaan, syi'ar-syi'ar ibadat, akhlak-akhlak yang 
mumi dan amalan-amalan yang soleh. Para Mu'minin 
yang mengikat perjanjian dengan Allah dan 
menunjukkan hakikat keimanan pada diri mereka 
adalah satu golongan yang dapat dilihat pada mereka 
sifat-sifat keimanan yang tulen yang disebut di dalam 
ayat yang berikut: 

"Mereka (penjual jiwa raga dan harta) adalah orang-orang 
yang bertaubat, yang beribadat, yang memuji Allah, yang 
memikirkan kejadian alam, yang ruku' dan sujud, yang 
menyuruh melakukan ma'ruf dan melarang melakukan 
kemungkaran dan yang memelihara hukum-hukum 
Allah. "(112) 

Konsep Bertaubat Dan Beribadat 

" Orang-orang yang bertaubat" dari dosa-dosa yang 
silam, orang-orang yang kembali kepada Allah 
memohon keampunan. Taubat ialah perasaan 
menyesal terhadap kesalahan-kesalahan yang lepas 
dan bertawajjuh kepada Allah dalam usia yang masih 
ada dan menahan diri dari dosa di samping 
melakukan amalan soleh untuk merealisasikan taubat 
dengan perbuatan sebagaimana . taubat itu 
direalisasikan dengan meninggalkan amalan yang 
jahat. Pendeknya taubat itu ialah pembersihan dan 
penyucian diri, bertawajjuh kepada Allah dan 
melakukan amalan yang soleh. "Orang-orang yang 
beribadat" iaitu orang-orang yang bertawajjuh 
kepada Allah Yang Maha Esa dengan ibadat dan 
'Ubudiyah sebagai pengakuan terhadap Rububiyah 
Allah. Sifat beribadat ini adalah suatu sifat yang 
mantap di dalam diri mereka yang diterjemahkan 
dengan syi'ar-syi'ar ibadat di samping diterjemahkan 
dengan amalan bertawajjuh kepada Allah Yang Maha 
Esa dengan segala perbuatan, segala perkataan, 
segala keta'atan dan segala kepatuhan mengikut 
perintah. Ibadat ialah pengakuan terhadap Uluhiyah 
dan Rububiyah Allah dalam bentuk yang praktikal dan 
realistik. 

Konsep Memuji Allah Dan Memikirkan Alam Kejadian 

“Orang-orang yang memuji Allah " ialah orang- 
orang yang mempunyai hati yang mengakui Allah 
sebagai Pengurnia ni'mat, dan mempunyai lidah yang 
sentiasa memuji Allah sama ada dalam kesenangan 
dan kesusahan. Di dalam kesenangan mereka memuji 
Allah sebagai melahirkan kesyukuran di atas 
pengurniaan ni'mat yang lahir dan di dalam 
kesusahan mereka memuji Aliah kerana menyedari 
wujudnya rahmat di dalam ujian Allah itu. Kepujian 
dan sanjungan itu bukan hanya dinyatakan dalam 
masa meni'mati kesenangan sahaja, tetapi harus 
dinyatakan juga ketika menghadapi kesusahan, 
kerana hati seorang Mu'min itu sedar bahawa Allah 
Yang Maha Pengasih dan Maha Adil itu tidak akan 
menguji seseorang Mu'min melainkan kerana dalam 
ujian itu terdapat sesuatu kebaikan yang diketahui- 
Nya walaupun para hamba-Nya tidak mengetahuinya. 

" Orang-orang yang memikirkan kejadian-kejadian 
alam". Riwayat-riwayat tidak sepakat tentang 


siapakah yang dimaksudkan dengan "ojauui" itu. 
Ada riwayat yang mengatakan bahawa yang 
dimaksudkan dengan kata-kata ini ialah kaum 
Muhajirin, dan ada pula riwayat yang mengatakan 
ianya para Mujahidin, ada yang mengatakan ianya 
orang-orang yang menjelajah kerana mencari ilmu 
dan ada pula yang mengatakan ianya orang-orang 
yang berpuasa. Kami cenderung mengatakan bahawa 
orang-orang yang dimaksudkan dengan itu 

ialah orang-orang yang memikirkan tentang kejadian- 
kejadian yang diciptakan Allah dan undang-undang- 
Nya yang dijelaskan di tempat-tempat yang lain 
seperti: 



"Sesungguhnya di dalam pendptaan langit dan bumi dan 
pertukaran malam dan siang terdapat bukti-bukti (kekuasaan 
Ilahi) bagi orang-orang yang berakal. (190) lartu orang-orang 
yang sentiasa mengingati Allah dalam keadaan mereka 
berdiri, duduk dan berbaring di atas lambung mereka dan 
mereka sentiasa memikirkan tentang pendptaan langit dan 
bumi. (Dan berkata): Wahai Tuhan kami! Tiadalah Engkau 
dptakan alam ini dengan sia-sia sahaja. Maha Sudlah 
Engkau! Oleh itu lindungilah kami dari azab Neraka. “ 

(Surah Aali-lmran: 190-191) 

Sifat ini lebih sesuai di sini dengan suasana selepas 
bertaubat, beribadat dan memuji Allah, iaitu di 
samping bertaubat, beribadat dan memuji Allah ialah 
memikir dan meneliti kejadian-kejadian kerajaan Allah 
dengan penelitian yang pada akhirnya membawa 
seorang itu kembali kepada Allah, memahami hikmat 
penciptaan-Nya dan memahami kebenaran yang 
menjadi landasan pendptaan itu. Penelitian kejadian- 
kejadian alam tidak memadai sekadar untuk 
memahami hikmat pendptaan dan sekadar untuk 
menghabiskan usia dalam usaha semata-mata 
memikir dan meneliti kejadian-kejadian alam, malah 
penelitian itu harus bertujuan untuk memaju dan 
membangunkan kehidupan berdasarkan kefahaman 
yang diperolehi dari penelitian itu. 

Konsep SolatDan AI-Amru Bil-Ma'rufDan An-Nahyu 
'Anil-Munkar 

" Orang-orang yang ruku ‘ dan sujud" iaitu orang- 
orang yang mendirikan solat dan menjunjung solat 
seolah-olah amalan itu menjadi salah satu sifat yang 
tetap pada mereka dan seolah-olah gerak ruku' dan 
sujud itu menjadi ciri yang membezakan mereka dari 
orang lain. 

"Orang-orang yang menyuruh melakukan ma'ruf 
dan melarang melakukan kemungkaran" - apabila 
wujudnya masyarakat Islam yang diperintah oleh 
syari'at Allah, di mana manusia hanya ta'at kepada 
Allah Yang Maha Esa sahaja dan tidak ta'at kepada 
yang lain dari-Nya, maka wujudlah tugas menyuruh 
manusia melakukan ma'ruf dan melarang mereka 
melakukan kemungkaran di dalam masyarakat ini. 
Kemungkaran itu merangkumi segala perbuatan yang 
salah dan menyeleweng dari peraturan dan undang- 
undang Allah, tetapi apabila di bumi ini tidak wujud 
sebuah masyarakat Islam, di mana kuasa Hakimiyah 
dipunyai oleh Allah Yang Maha Esa sahaja dan syari'at 
Allah sahaja yang mengendalikan pemerintahan di 
dalam masyarakat itu, maka tugas menyuruh 
melakukan ma'ruf harus menjurus pertama ke arah 
tugas menyuruh melakukan ma'ruf yang terbesar, 
iaitu menegakkan Uluhiyah Allah Yang Maha Esa dan 
merealisasikan pembangunan masyarakat Islam, 
begitu juga tugas melarang melakukan kemungkaran 
harus menjurus pertamanya ke arah tugas melarang 
kemungkaran yang terbesar iaitu mencegah 
pemerintahan Taghut dan perbuatan 
memperhambakan manusia kepada yang' lain dari 
Allah yang dilakukan melalui pentadbiran yang 
memerintah mereka dengan undang-undang yang 
lain dari syari'at Allah. 

(Angkatan Mu'minin pertama) yang beriman 
kepada Nabi Muhammad s.a.w. telah berhijrah dan 
berjihad dengan tujuan pertama-tamanya untuk 
menegakkan daulah Islamiyah yang memerintah 
dengan syari'at Islam dan membangun masyarakat 
Islam yang diperintah dengan syari'at jni. Dan setelah 
selesai menegakkan daulah Islamiyah dan 
membangun masyarakat Islam barulah mereka 
menjalankan tugas al-Amru bil-Ma'ruf dan an-Nahyu 
'Anil-Munkar dalam bidang-bidang cabangan yang 
berhubung dengan keta'atan-keta'atan dan 
pelanggaran-pelanggaran hukum. Mereka tidak 
membuang tenaga mereka sebelum tertubuhnya 
daulat Islamiyah dan masyarakat Islam itu dalam 
mana-mana bidang cabangan tersebut yang tidak lagi 
wujud melainkan setelah terdirinya . daulah dan 
masyarakat Islam. Konsep al-Amru bil-Ma'ruf dan an- 
Nahyu 'Anil-Munkar pastilah difahami mengikut 
kehendak yang sebenar. Oleh sebab itu tugas al-Amru 
bil-Ma'ruf yang bersifat cabangan dan tugas an- 
Nahyu, 'Anil-Munkar yang bersifat cabangan tidak 
dimulakan sebelum direalisasikan ma'ruf dan munkar 
yang terbesar sebagaimana telah dilakukan pertama 
kali sesudah ditegakkan masyarakat Islam (di zaman 
Rasulullah). 

Konsep Memelihara Undang-undang Allah 

'Orang-orang yang memelihara undang-undang 
Allah' iaitu usaha menegakkan hukum-hukum Allah 
untuk dilaksanakan terhadap diri sendiri dan orang 
ramai dan menentang mereka yang menggugat atau 
mencerobohkannya. Usaha ini sama dengan tugas al- 


Amru bil-Ma'ruf dan an-Nahyu 'Anil-Munkar iaitu ia 
tidak dapat dilaksanakan melainkan di dalam 
masyarakat Islam, iaitu masyarakat yang 
diperintahkan oleh syari'at Allah sahaja dalam segala 
urusan pentadbiran-Nya. la tidak boleh dilaksanakan 
melainkan oleh masyarakat yang mengifradkan Allah 
sahaja dengan sifat-sifat Uluhiyah, Rububiyah, 
Hakimiyah dan kuasa perundangan dan menolak 
peraturan Taghut yang wujud dalam setiap undang- 
undang yang tidak diizinkan Allah. Seluruh tenaga 
usaha pertama-tamanya harus ditumpukan kepada 
perjuangan menegakkan masyarakat Islam dan 
apabila masyarakat ini wujud, maka barulah di sana 
terdapat tempat bagi orang-orang yang memelihara 
dan mengawal undang-undang Allah sebagaimana 
telah dilakukan pertama kali sesudah ditegakkan 
masyarakat Islam (di zaman Rasulullah). 

Inilah kelompok Mu'minin yang telah mengikatkan 
perjanjian setia dengan Allah. Inilah sifat-sifat dan ciri- 
ciri istimewa mereka iaitu: Sifat bertaubat yang 
mengembalikan seseorang kepada Allah dan 
mencegahkannya dari melakukan dosa serta 
mendorongkannya melakukan amalan-amalan yang 
soleh. Sifat cintakan ibadat yang menghubungkan 
seseorang dengan Allah dan menjadikan Allah 
sebagai Ma'budnya dan sebagai matlamat dan hala 
tujuannya. Sifat memuji Allah dalam sukacita dan 
derita sebagai hasil dari penyerahan diri yang 
sempurna kepada Allah, juga sebagai hasil 
kepercayaannya yang mutlak kepada rahmat dan 
keadilan Allah. Sifat suka menjelajah untuk memikir 
dan meneliti kejadian-kejadian di dalam kerajaan 
Allah, juga untuk melihat ayat-ayat Allah yang jelas di 
alam buana yang membuktikan hikmat kebijaksanaan 
dan kebenaran Allah dalam merangkakan ciptaan- 
ciptaan-Nya. Sifat Amru Bil-Ma'ruf dan an-Nahyu 
'Anil-Munkar yang bertolak dari mengislahkan diri 
sendiri kepada mengislah manusia dan kehidupan 
mereka. Sifat memelihara undang-undang Allah dari 
tindak-tanduk penggugat-penggugat dan pencabul- 
pencabul, juga memeliharakannya dari segala 
serangan dan pencerobohan. 

Inilah kelompok Mu'minin yang telah dijanjikan 
Allah dengan balasan Syurga. Allah telah membeli 
dari mereka jiwa raga dan harta benda mereka untuk 
melaksanakan Sunnatullah yang telah dikuatkuasakan 
sejak wujudnya agama Allah dan para rasul-Nya, iaitu 
berjihad fi Sabilillah untuk meninggikan Kalimatuliah 
dan membunuh musuh-musuh Allah yang menentang 
Allah atau untuk gugur syahid di Medan pertarungan 
yang tidak pernah reda di antara kebenaran dan 
kebathilan, di antara Islam dan jahiliyah, di antara 
syari'at Allah dan undang-undang Taghut dan di 
antara hidayat dan kesesatan. 

Hidup itu bukannya hiburan dan permainan, hidup 
itu bukannya meni'mati makanan ala cara yang 
dini'mati oleh binatang ternakan, hidup itu bukannya 
keselamatan yang hina, kerehatan yang bodoh dan 
kerelaan dengan keamanan yang murah. Hidup yang 

benar ialah perjuangan di jalan kebenaran, jihad di 
jalan kebaikan dan pertarungan untuk meninggikan 
kalimat Allah atau gugur syahid fi Sabilillah... 
kemudian ganjarannya ialah Syurga dan keredhaan 
Allah. 



"Wahai orang-orang yang berimanl Sambutlah seruan Allah 
dan Rasul-Nya apabila ia menyeru kamu kepada agama/jihad 
yang memberi daya hayat kepada kamu. " 


(Surah al-Anfal: 24) 

(Pentafsiran ayat-ayat 113 - 116) 


Kelompak Mu'minin yang telah dibeli Allah jiwa 
raga dan harta benda mereka dengan bayaran Syurga 
itu adalah satu umat yang unik, di mana 'aqidah atau 
kepercayaan kepada Allah merupakan tali hubungan 
dan perpaduan yang tunggal di antara mereka. Surah 
ini yang menjelaskan tatatata hubungan yang 
mutakhir di antara kejompok-kelompok Muslimin dan 
kelompok-kelompok yang bukan Muslimin 
menggariskan peraturan yang tegas mengenai 
hubungan-hubungan yang bukan berlandaskan 
'aqidah ini terutama setelah berlakunya gejala 
perpecahan dan kelemahan perpaduan yang telah 
dicetuskan oleh perkembangan Islam yang begitu 
meluas selepas penaklukan negeri Makkah dan 
kemasukan puak-puak manusia yang begitu ramai ke 
dalam agama Islam yang belum lagi sempurna 
diterapkan dengan sifat-sifat Islam, di mana 
hubungan-hubungan kekeluargaan masih bertunjang 
begitu mendalam di dalam kehidupan mereka. Ayat- 
ayat yang berikut memutuskan hubungan di antara 
kelompok Mu'minin yang telah mengikatkan 
perjanjian setia dengan Allah dengan kelompok yang 
tidak mengikat perjanjian bersama mereka walaupun 
mereka dari kaum kerabat yang dekat setelah 
wujudnya perbezaan di antara dua matlamat dan dua 
akibat dua kelompok itu di dunia dan di Akhirat: 


-C? 

(|r) 






"Tidaklah wajar bagi Nabi dan orang-orang yang beriman 
memohon keampunan (kepada Allah) untuk orang-orang 
Musyrikin walaupun mereka dari kaum kerabat sendiri 
setelah ternyata kepada mereka bahawa orang-orang 
Musyrikin itu adalah penghuni-penghuni Neraka(1 13). Dan 
tiadalah permohonan keampunan yang dilakukan oleh 
Ibrahim untuk bapanya itu melainkan kerana adanya suatu 
perjanjian yang telah dijanjikan Allah kepadanya, tetapi 
setelah ternyata bahawa bapanya adalah musuh Allah, ia 
tems berlepas diri darinya. Sesungguhnya Ibrahim adalah 
seorang yang sangat merendahkan dirinya kepada Allah dan 
sangat sabar (1 14). Allah sekali-kali tidak akan menyesatkan 
sesuatu kaum setelah Dia memberi hidayat kepada mereka 
hingga Dia menjelaskan kepada mereka segala apa yang 
harus dijauhi mereka. Sesungguhnya Allah Maha 
Mengetahui segala sesuatufl 1 S). Sesungguhnya Allah 
memiliki kerajaan langit dan bumi. Dialah yang menghidup 
dan yang mematikan. Dan kamu sekali-kali tidak mempunyai 
pelindung dan penolong selain Allah. "(1 1 6) 

Perintah Memutuskan Hubungan Dengan Kaum 
Musyrikin 

Yang nampak jelas ialah adanya setengah-setengah 
orang Islam memohon keampunan kepada datuk 
nenek dan ibu bapa mereka yang Musyrikin. Mereka 
memohon Rasulullah s.a.w. agar beliau memohon 
keampunan kepada mereka lalu turunlah ayat-ayat 
tersebut menjelaskan bahawa permohonan yang 
seperti itu merupakan saki-baki dari hubungan darah 
keturunan yang tidak ada kena mengena 
hubungannya dengan Allah. Oleh sebab itulah 
permohonan keampunan yang seperti itu tidak 
sepatutnya dilakukan oleh Nabi dan orang-orang yang 
beriman. Mereka tidak sekali-kali wajar berbuat 
begitu. Adapun bagaimana mereka mengetahui 
bahawa datuk nenek dan ibu bapa mereka adalah 
penghuni-penghuni Neraka, maka bukti yang lebih 
kuat ialah kerana datuk nenek dan ibu bapa mereka 
mati dengan kepercayaan syirik dan kerana putusnya 
harapan dari mereka untuk mendapat hidayat kepada 
keimanan. 

'Aqidah merupakan tali hubungan agung, di mana 
bertemunya seluruh hubungan dan pertalian 
kemanusiaan. Apabila hubungan agung ini terputus, 
maka putuslah segala hubungan yang lain dari akar 
umbinya dan selepas itu tiada lagi pertemuan dalam 
hubungan darah keturunan, tiada lagi pertemuan 
dalam hubungan persemendaan, tiada lagi pertemuan 

dalam hubungan bangsa atau kaum dan tiada lagi 
pertemuan dalam hubungan negeri ... apabila wujud 
keimanan kepada Allah, maka bersambunglah tali 
hubungan agung dan seluruh hubungan yang lain 
akan lahir darinya dan akan bertemu dengannya. 
Sebaliknya jika tidak wujud keimanan kepada Allah, 
maka tiada lagi apa-apa hubungan yang dapat 
menyambung di antara seorang dengan seorang yang 
lain. 4 





"Dan tiadalah permohonan keampunan yang dilakukan oleh 
Ibrahim untuk bapanya itu melainkan kerana adanya suatu 
perjanjian yang telah dijanjikan Allah kepadanya, tetapi 
setelah ternyata bahawa bapanya adalah musuh Allah, ia 
terus berlepas diri darinya. Sesungguhnya Ibrahim adalah 
seorang yang sangat merendahkan dirinya kepada Allah dan 
sangat sabar."(1 14) 


Istighfar Ibrahim terhadap bapanya tidak boleh 
dijadikan teladan, kerana istighfar itu adalah dengan 
sebab beliau berjanji dengan bapanya bahawa beliau 
akan memohon keampunan kepada Allah untuknya 
supaya Aliah memberi hidayat kepadanya. Ini 
terkandung di dalam perkataan Ibrahim ketika beliau 
bercakap dengan bapanya: 



a&\ O /d (j£ Oj&Ij Xaj 


"Berkata (Ibrahim) : Sejahteralah ke atas ayahanda, saya 
akan pohon keampunan dari Tuhan saya untuk ayahanda. 
Sesungguhnya Dia amat baik dengan saya. (47) Dan saya 
akan menjauhkan diri dari ayahanda dan segala sembahan 
yang disembahkan ayahanda selain dari Allah semoga saya 
tidak hampa dengan berdo'a kepada Tuhan saya. " (48) 


(Surah Maryam: 47-48) 


Dan apabila bapa Ibrahim telah mati dengan 
kepercayaan syirik dan ternyata kepadanya bahawa 
bapanya terus menjadi musuh Allah dan tidak ada 
harapan mendapat hidayat, maka beliau pun berlepas 
diri darinya dan memutuskan hubungan dengannya. 



“Sesungguhnya Ibrahim adalah seorang yang sangat 
merendahkan diri kepada Allah dan sangat sabar." (1 14) 


4 Lihat bab "auJc j 3j«V' dalam buku "lslM tJ f***' 


Beliau sangat merendahkan diri kepada Allah dan 
sangat sabar menghadapi orang-orang yang 
menyakitinya. Bapanya telah menyakitinya, tetapi 
beliau hadapinya dengan sabar dan apabila beliau 
dapati bapanya terus menjadi musuh Allah, ia terus 
berlepas diri darinya dan kembali merendahkan diri 
kepada Allah. 

Prinsip Tiada Kesalahan Kecuali Telah 
Diberi Penjelasan 

Menurut riwayat, apabila turun dua ayat yang 
tersebut, maka orang-orang yang memohon 
keampunan kepada bapa-bapa mereka yang 
Musyriqin itu merasa takut menjadi sesat kerana 
mereka telah menyalahi perintah Allah mengenai 
perkara ini, lalu turunlah ayat yang berikut 
meyakinkan mereka bahawa mereka tidak bersalah 
dari segi ini dan menjelaskan satu prinsip Islam, iaitu 
tiada hukuman tanpa nas dan tiada kesalahan tanpa 
diberi penerangan lebih dahulu: 



"Allah sekali-kali tidak akan menyesatkan sesuatu kaum 
setelah Dia memberi hidayat kepada mereka hingga Dia 
menjelaskan kepada mereka segala apa yang harus dijauhi 
mereka. Sesungguhnya Allah Maha Mengetahui segala 
sesuatu."(115) 

Maksudnya, Allah tidak mempersalahkan manusia 
kecuali kerana melakukan perbuatan yang telah 
diterangkan kepada mereka supaya mereka menjauhi 
dari melakukannya dan bukanlah dari kerja Allah 
menghapuskan hidayat dari sesuatu kaum yang telah 
dikurniakan hidayat itu kepada mereka kemudian 
menyerahkan mereka kepada kesesatan semata-mata 
kerana mereka melakukan sesuatu perbuatan selama 
perbuatan itu tidak termasuk di dalam senarai 
perbuatan-perbuatan yang ditegahkan olehnya 
sebelum ini. Allah tidak bertindak begitu kerana 
manusia tidak mengetahui segala-galanya dan hanya 
Aliah sahaja yang mengetahui segala sesuatu dan 
hanya dari-Nya diterima penerangan dan pengajaran. 

Allah telah menjadikan Islam suatu agama yang 
mudah dan senang. Oleh kerana itu Allah 
menjelaskan larangan-larangan dan suruhan-suruhan- 
Nya dengan terang. Dan Allah sengaja tidak memberi 
apa-apa penjelasan mengenai bermacam-macam 
perkara bukan kerana terlupa, tetapi kerana sesuatu 
hikmat yang tertentu dan kerana memberi 
kemudahan, Allah melarang bertanya mengenai 
perkara-perkara yang didiamkan supaya pertanyaan 
itu tidak membawa kepada hukum yang 
memberatkan. Oleh sebab itu tiada siapa yang berhak 
mengharamkan sesuatu yang didiamkan Allah dan 

melarang sesuatu yang tidak diterangkan-Nya demi 
merealisasikan rahmat Aliah kepada para hamba-Nya. 


Di akhir ayat ini dan di dalam suasana da'wah yang 
menyeru supaya mengorbankan hubungan darah dan 
keturunan setelah menyeru mereka mengorbankan 
.jiwa raga dan harta benda, maka ayat yang berikut 
menjelaskan bahawa pelindung dan penolong yang 
haqiqi ialah Allah Yang Maha Esa sahaja, kerana 
Dialah Tuhan yang memiliki langit dan bumi dan 
memiliki urusan mati dan hidup: 


15 61 


Slj dj 02 ^ 

"Sesungguhnya Allah memiliki kerajaan langit dan bumi. 
Dialah yang menghidup dan yang mematikan. Dan kamu 
sekali-kali tidak mempunyai pelindung dan penolong selain 
Allah."(1 16) 


Jiwa raga, harta benda, langit dan bumi, hidup dan 
mati, perlindungan dan pertolongan adalah 
seluruhnya terletak di tangan Allah, bukan di tangan 
yang lain dari-Nya, oleh kerana itu perhubungan 
dengan Allah Yang Maha Esa sahaja sudah cukup dan 
memadai. Pernyataan tegas yang berturut-turut ini di 
samping pernyataan muktamad yang memutuskan 
tali hubungan kerabat menunjukkan bahawa hati 
setengah-setengah orang islam di waktu itu sedang 
mengalami keadaan goyah dan terumbang-ambing di 
antara hubungan-hubungan yang lumrah di dalam 
masyarakat dengan hubungan 'aqidah yang baru 
yang memerlukan penjelasan yang muktamad, yang 
dinyatakan dalam surah yang menetapkan tatacara 
hubungan yang mutakhir di antara masyarakat Islam 
dengan masyarakat-masyarakat di sekelilingnya 
sehingga perbuatan istighfar kepada orang-orang 
yang telah mati dengan kepercayaan syirik juga 
menerima hukuman yang ketat. Semuanya bertujuan 
supaya hati para Mu'minin bersih dari segala 
hubungan yang lain dari hubungan 'aqidah. 

Perpaduan yang dilandaskan di atas hubungan 
'aqidah sahaja merupakan prinsip pergerakan 
Islamiyah. la merupakan salah satu dari prinsip-prinsip 
i'tiqad dan kefahaman Islamiyah di samping 
merupakan salah satu dari prinsip pergerakan dan 
perjuangan. Inilah yang telah dijelaskan oleh surah 
yang tegas ini berulang-ulang kali. 


(Pentafsiran ayat-ayat 117-118) 

Jika kesediaan berjihad merupakan tabi'at dari 
perjanjian setia, maka perbuatan ponteng dari 
berjihad yang dilakukan oleh orang-orang yang 
berkuasa berjihad, walau dengan sebab apa sekalipun 
adalah satu perbuatan keji yang amat besar. Sikap 
teragak-agak dan ponteng yang dapat dilihat ketika 
berlaku Peperangan Tabuk merupakan satu gejala 


yang harus dikaji dan ditumpukan perhatian. Di dalam 
ayat-ayat yang berikut dapat dilihat sejauh mana 
limpah kurnia Allah dan rahmat-Nya terhadap kaum 
Mu'minin kerana Dia telah mema'afkan sikap teragak- 
agak dan perbuatan ponteng yang terbit dari orang- 
orang Mu'minin yang ikhlas dan mengurniakan 
taubat kepada mereka kerana kesalahan-kesalahan 
yang telah dilakukan mereka sama ada kecil atau 
besar. Dan ayat-ayat yang berikut juga menerangkan 
tentang nasib kesudahan tiga orang Mu'min yang 
ditangguhkan keputusan terhadap mereka. Mereka 
belum lagi dikenakan apa-apa hukuman terhadap 
mereka. Merekalah orang-orang yang ditangguh 
untuk menunggu keputusan Allah yang telah 
diceritakan sebelum ini sehingga turunlah keputusan 
berikut setelah dilalui satu tempoh yang agak lama: 




6245-*"*^ 5^1-6 6. 0^-6 








"Sesungguhnya Allah telah mengurniakan taubat ke atas 
Nabi, para Muhajirin dan para Ansar yang keluar 
mengikutinya di sa'at yang gawat setelah hati segolongan 
dari mereka hampir-hampir menyeleweng kemudian Allah 
mengurniakan taubat ke atas mereka. Sesungguhnya Allah 
Maha Penyayang dan Maha Pengasih(117). Dan 
mengurniakan taubat ke atas tiga orang yang telah 
ditangguhkan keputusan terhadap mereka sehingga bumi 
yang luas menjadi sempit kepada mereka dan hati mereka 
juga dirasakan begitu picik dan mereka yakin tiada tempat 
perlindungan dari kemurkaan Allah melainkan kembali 
kepada-Nya, kemudian Allah mengurniakan taubat ke atas 
mereka supaya mereka sentiasa bertaubat. Sesungguhnya 
Allah Maha Penerima taubat dan Maha Pengasih."(1 18) 


Pengurniaan taubat dari Allah kepada Nabi s.a.w. 
dapat difaham apabila dirujukkan kepada seluruh 
peristiwa Peperangan Tabuk. Yang nampak zahir ialah 
taubat ini adalah mempunyai hubungan dengan 
Firman Allah yang silam yang ditujukan kepada Nabi- 
Nya: 

^ ^ 0 -i 

" 'Allah telah mema'afkan engkau. Mengapa engkau 
benarkan mereka (tidak ikut berperang) sebelum jelas 
kepadamu orang-orang yang benar (berada di dalam 
keuzuran) dan sebelum engkau mengetahui orang-orang 
yang berdusta. "(43) 

Hal ini berlaku ketika sekumpulan orang-orang yang 
mampu berperang meminta kebenaran dari Rasulullah 
s.a.w. supaya diizinkan kepada mereka untuk tidak 
ikut berperang dengan menggunakan aiasan-aiasan 
keuzuran yang palsu, lalu beliau memberi keizinan 
kepada mereka. Dan Allah telah mema'afkan beliau 
atas ijtihadnya yang tidak tepat itu sambil 
mengingatkan beliau bahawa langkah yang lebih baik 
bagi beliau ialah bertindak dengan hati-hati sehingga 
dapat dikenalpastikan di antara orang-orang yang 
benar-benar uzur dengan mereka yang berpura-pura 
uzur. 

Adapun pengurniaan taubat ke atas kaum Muhajirin 
dan Ansar, maka nas yang ada di hadapan kita 
menunjukkan latar belakang dan situasi-situasi 
Peperangan Tabuk yang terkandung di dalam firman- 
Nya. ^ 

tj (jO^ 

"(laitu orang-orang Muhajirin dan Ansar) yang keluar 
mengikutinya di sa'at yang gawat setelah hati segolongan 
dari mereka hampir-hampir menyeleweng" (1 17) 

iaitu setengah-setengah dari mereka mula-mula 
merasa keberatan untuk keluar berperang kemudian 
barulah mereka keluar mendapatkan angkatan 
perang sebagaimana kami akan huraikan nanti. 
Mereka adalah golongan Mu'minin yang tulen. 
Setengah-setengah dari mereka mula-mula 
terpengaruh dengan propaganda kaum Munafiqin 
yang menakut-nakutkan mereka dari berperang 
dengan kaum Roman kemudian Allah meneguhkan 
hati mereka dan mereka meneruskan perjalanan 
mereka ke medan perang tanpa teragak-agak lagi. 

Situasi-situasi Peperangan Tabuk 

Di sini eloklah kita mengkaji kembali sebahagian 
dari situasi-situasi Peperangan Tabuk dan latar 
belakangnya supaya kita dapat menghayati 
suasananya yang digambarkan Allah sebagai "sa'at 
yang gawat" dan supaya kita dapat memahami 
tabi'at perasaan-perasaan dan pergerakan yang 
wujud pada masa itu, yang kami saringkan - dari 
kitab as-Sirah karangan Ibn Hisyam, kitab " 
£Uu,yr Karangan aI-Maqrizi, kitab oleh 

Ibn Kathir dan seterusnya dari tafsir Ibn Kathir: 




dan tidak pula beriman kepada hari Akhirat dan mereka 
tidak mengharamkan apa yang telah diharamkan Allah dan 
Rasul-Nya dan mereka tidak beragama dengan agama yang 
benar, iaitu orang-orang (Yahudi dan Nasara) yang 
dikurniakan kitab sehingga mereka sanggup membayar 
jizyah dengan patuh dan ta'at"(29) 

maka Rasulullah s.a.w. memerintah para sahabatnya 
supaya bersiap sedia untuk memerangi angkatan 
tentera Roman. Patut diperhatikan bahawa 
pertempuran dengan angkatan tentera Roman telah 
pun berlaku di dalam Peperangan Mu'tah sebelum 
turunnya ayat-ayat ini. Justeru itu perintah yang akhir 
ini adalah diturunkan dengan maksud untuk 
menjelaskan satu tindakan yang tetap dan berterusan 
.yang diterangkan di akhir ayat-ayat Al-Qur'an yang 
diturunkan iaitu pada masa orang ramai sedang 
mengalami kesulitan, panas yang amat terik, kemarau 
yang menyusahkan, juga pada masa buah-buah tamar 
sedang masak, sedangkan mereka sangat gemar 
tinggal di kampung halaman masing-masing untuk 
meni'mati buah-buahan dan bayangan yang teduh 
dan mereka tidak suka keluar meninggalkan kampung 
halaman dalam keadaan dan masa yang seperti ini. 
Biasanya Rasulullah s.a.w. apabila keluar untuk 
menghadapi sesuatu peperangan beliau tidak 
memberitahu tempat tujuannya dengan tepat, malah 
ia menyebut satu tempat yang lain dari tempat 
tujuannya yang sebenar kecuali Peperangan Tabuk, 
yang mana tempat ini telah diberitahu kepada 
pejuang-pejuang Muslimin dengan jelas 
memandangkan tempat itu sangat jauh, masanya 
sangat gawat dan angkatan musuh yang akan 
dihadapinya juga sangat besar supaya kaum Muslimin 
membuat persiapan yang wajar. Beliau memerintah 
mereka supaya bersedia dan secara langsung 
memberitahu kepada mereka bahawa beliau mahu 
berperang dengan orang-orang Roman. 

Setengah-setengah orang Munafiqin meminta 
kebenaran kepada Rasulullah s.a.w. supaya mereka 
dibenarkan tidak ikut berperang di dalam peperangan 
ini, kerana mereka takut terpesona dengan gadis- 
gadis Roman yang cantik. Permintaan mereka telah 
diluluskan oleh beliau. Kemudian Allah menurunkan 
ayat menegur Rasulullah s.a.w. kerana 
memperkenankan permintaan mereka dan ayat itu 
dimulakan dengan pernyataan ma'af terhadap beliau 
kerana kesilapan ijtihadnya: 

(y) \ 

"Allah telah mema'afkan engkau. Mengapa engkau 
benarkan mereka (tidak ikut berperang) sebelum jelas 

kepadamu orang-orang yang benar (berada di dalam 
keuzuran) dan sebelum engkau mengetahui orang-orang 
yang berdusta. "(43) 


Kaum Munafiqin menghasut satu sama lain supaya 
jangan keluar berperang pada masa panas terik ini, 
kerana memandang kecil terhadap tugas jihad dan 
kerana keraguan terhadap agama yang benar dan 
kerana menyebarkan berita-berita fitnah terhadap 
Rasulullah s.a.w. Lalu Aliah menurunkan ayat mencela 
mereka: 




"Dan mereka telah berkata: Janganlah kamu keluar 
berperang di dalam panas terik ini. Katakanlah: Api Neraka 
itu lebih panas lagi jika kamu mengerti. "(81) 

J - 




"Oleh itu hendaklah mereka sedikitkan ketawa dan 
banyakkan menangis sebagai balasan terhadap perbuatan- 
perbuatan yang diusahakan mereka."(82) 


Kemudian Rasulullah s.a.w. mendapat berita 
bahawa sekumpulan orang-orang Munafiqin sedang 
berkumpul di rumah Suwaylim dari bangsa Yahudi. 
Mereka menghalang orang ramai dari ikut berperang 
bersama Rasulullah s.a.w. di dalam Peperangan 
Tabuk, lalu beliau menghantar Talhah ibn 'Ubayd 
bersama sekumpulan sahabatnya kepada mereka dan 
menyuruhnya supaya membakar rumah Suwaylim 
bersama mereka. Apabila Talhah bertindak, ad- 
Dhahak ibn Khalifah menyerbu keluar dari belakang 
rumah itu menyebabkan kakinya patah dan rakan- 
rakannya juga menyerbu keluar melepaskan diri. 
Kemudian ad-Dhahak bertaubat. 


Kemudian Rasulullah s.a.w. bekerja keras membuat 
persiapan untuk keluar berperang dan menyuruh 
kaum Muslimin menyediakan kelengkapan perang 
dengan segera. Beliau menggalakkan orang-orang 
kaya menyumbangkan perbelanjaan perang dan 
mengadakan kenderaan-kenderaan bagi para 
Mujahidin yang tidak mempunyai kenderaan. 
Beberapa hartawan tampil mengadakan kenderaan 
semata-mata mengharapkan pahala dari Allah 
dikepalai oleh 'Uthman ibn 'Affan r.a. yang telah 
memberi sumbangan yang begitu besar yang tidak 
dapat ditandingi oleh sesiapa pun. Ujar Ibn Hisyam: 
Saya teiah diceritakan oleh seorang yang dipercayai 
bahawa 'Uthman telah menyumbangkan 
perbelanjaan sebanyak seribu dinar bagi 
melengkapkan angkatan tentera Muslimin yang 
berada di dalam kesukaran untuk menghadapi 
Peperangan Tabuk, lalu Rasulullah s.a.w. bersadba: 
"Ya Allah, ya Tuhanku, limpahkan keredhaan-Mu 
terhadap 'Uthman kerana aku amat redha 
terhadapnya". Ujar Abdullah ibn Ahmad di dalam 
Musnad bapanya (Imam Ahmad) dengan isnadnya 


dari Abdul Rahman ibn Hubab as-Salami katanya: 
Nabi s.a.w. telah berkhutbah memberangsangkan 
kaum Muslimin supaya memberi sumbangan untuk 
membentuk angkatan tentera Muslimin yang berada 
di dalam sa'at yang gawat itu, lalu Uthman ibn Affan 
tampil berkata: "Saya sanggup mengadakan seratus 
ekor unta yang lengkap dengan alat-alat 

kenderaannya". Kata perawi: Kemudian Rasulullah 
s.a.w. turun dari mimbar dan terus 
memberangsangkan kaum Muslimin supaya memberi 
sumbangan, lalu 'Uthman tampil sekali lagi dan 
berkata: "Saya sanggup mengadakan seratus ekor 
unta lagi yang lengkap dengan alat-alat 

kenderaannya". Kata perawi: Aku lihat Nabi s.a.w. 
menggerakkan tangannya begini (Abdus-Samad 
mengeluar tangannya mengajuk gerakan tangan Nabi 
yang membayangkan perasaan seseorang yang 
kagum) sambil bersabda: "Tiada apa-apa di atas 
'Uthman selepas sumbangan ini" (beginilah juga 
riwayat yang diriwayatkan oleh at-Tirmizi dari 'Umar 
ibn Yasar dari Abu Daud at-Tayalisi, dari Sakan ibn al- 
Mughirah Abu Muhammad maula keluarga 'Uthman 
dan katanya hadith ini adalah hadith Gharib dari 
saluran ini). Al-Bayhaqi meriwayatkan hadith ini dari 
saluran 'Amr ibn Marzuq dari Sakan ibn al-Mughirah 
dan katanya: 'Uthman berkata begitu sebanyak tiga 
kali iaitu ia sanggup mengadakan tiga ratus ekor unta 
yang lengkap dengan alat-alat kenderaan. 

Ibn Jarir telah mengeluarkan riwayat dari saluran 
Yahya ibn Abu Kathir dan dari saluran Sa'id dari 
Qatadah dan ibn Abu Hatim dari saluran al-Hakam ibn 
Aban dari Ikrimah dengan berbagai-bagai ungkapan 
kata, katanya: Rasulullah s.a.w. telah 

memberangsangkan kaum Muslimin supaya 
bersedekah (untuk membiayai persediaan bagi 
menghadapi Peperangan Tabuk), lalu datang Abdul 
Rahman ibn 'Auf membawa empat ribu dirham 
kepada Rasulullah s.a.w. sambil berkata: "Ya 

Rasulullah, semua harta saya berjumlah lapan ribu dan 
kini saya membawa kepada anda separuh darinya dan 
saya simpan separuh". Lalu beliau berkata: "Semoga 
Allah memberkati harta yang disimpan dan harta yang 
telah disedekahkan engkau". Sementara Abu Uqayl 
pula datang membawa segantang tamar dan berkata: 
"Saya hanya memperolehi dua gantang tamar lalu 
saya dermakan segantang untuk Allah dan saya 
simpan segantang lagi untuk keluarga saya". Kata 
perawi, perbuatan itu telah dikritik oleh orang-orang 
Munafiqin. Mereka berkata:"Apa yang diberikan ibn 
Auf itu ialah ria' sahaja", dan mereka memperli Abu 
'Uqayl: "Tidakkah Aliah dan Rasul-Nya terkaya dari 
segantang tamar ini?" 

Di dalam riwayat-riwayat yang lain menyebut 
bahawa kaum Munafiqin berkata tentang Abu 'Uqayl 
yang bekerja dengan seorang Yahudi untuk 
mendapat upah sebanyak dua gantang dan 
segantang darinya telah dibawa kepada Rasulullah 
s.a.w. bahawa tujuan ia berbuat begitu ialah supaya 
dirinya disebut-sebut orang. 

Kemudian ada sekumpulan orang-orang Islam yang 
mudah menangis datang menemui Rasulullah s.a.w. 
Mereka tujuh orang semuanya yang terdiri dari 
beberapa orang dari kaum Ansar dan lainnya. Mereka 
meminta beliau menumpangkan mereka di atas 
kenderaan-kenderaan yang menuju ke medan 
peperangan, kerana mereka adalah orang-orang 
miskin... beliau menjawab: "Dukacita, saya tidak 
dapat mengadakan kenderaan untuk membawa 
kamu ke sana". Lalu mereka berpaling pulang, 
sedangkan mata mereka digenangi air mata kerana 
sedih mengenangkan diri mereka tidak mempunyai 
harta untuk diinfaqkan di jalan Allah. 

Ujar Ibn lshaq: Saya mendapat berita bahawa Ibn 
Yamin ibn Umayr ibn Ka'ab an-Nadhir telah bertemu 
dengan Abu Layla, iaitu Abdul Rahman ibn Ka'ab dan 
Abdullah ibn Mughaffal (dari kumpulan tujuh orang 
yang mudah menangis), kedua-duanya sedang 
menangis, lalu Ibn Yamin bertanya: "Mengapa kamu 
berdua menangis?" Jawab mereka "Kami datang 
menemui Rasulullah s.a.w. supaya membawa kami ke 
medan perang, tetapi kami tidak boleh mendapat 
sebarang kenderaan dari Rasulullah yang boleh 
membawa kami ke sana dan kami sendiri tidak 
mempunyai harta yang membolehkan kami keluar 
berperang bersama beliau". Lalu Ibn Yamin memberi 
untanya yang membawa bekaian air dan 
membekalkan mereka dengan sedikit buah tamar, 
kemudian kedua-duanya keluar bersama angkatan 
Rasulullah s.a.w. 

Yunus ibn Bukayr menambahkan cerita ini dengan 
isnadnya dari Ibn lshaq katanya: Adapun 'Ulbah ibn 
Zaid (dari kumpulan tujuh orang 'yang mudah 
menangis) .ia telah keluar di malam itu lalu ia 
mendirikan solat sebanyak yang disukainya kemudian 
ia menangis seraya berkata: 'Ya Allah, ya Tuhanku, 
Engkau telah memerintah kami supaya berjihad dan 
menggalakkan kami supaya berjuang, kemudian 
Engkau tidak mengurniakan kepada aku harta yang 
boleh memberi kekuatan kepadaku dan Engkau tidak 
meletakkan di tangan Rasul-Mu sebarang kenderaan 
yang boleh membawaku ke medan perang. Aku 
sedekahkan kepada setiap Muslim pahala setiap 
kezaliman yang telah menimpa ke atas diriku baik 
mengenai harta atau tubuh badan atau maruah..." 
Kemudian pada pagi keesokan ia duduk bersama 
orang ramai, lalu Rasulullah s.a.w. bertanya: "Di 
manakah orang yang bersedekah semalam?" Tiada 
seseorang pun yang bangkit berdiri. Kemudian beliau 
bertanya lagi: "Di manakah orang yang bersedekah 
semalam? Sila bangun". Lalu Ulbah pun bangkit 
mendapatkan beliau dan menceritakan kepadanya. 
Lalu Rasulullah s.a.w. bersabda: "Bergembiralah... 
demi nyawaku di tangan-Nya. Aku telah tetapkan 
habuan engkau di dalam agihan zakat yang akan 
datang". 

Kemudian Rasulullah s.a.w. berangkat keluar 
dengan para Mujahidin yang ada bersamanya. 
Bilangan mereka hampir tiga puluh ribu orang dari 


penduduk negeri Madinah dan dari suku-suku Arab 
yang tinggal di sekelilingnya. Di sana terdapat 
sekumpulan kecil orang-orang Islam yang terlambat 
niat mereka, tetapi kelambatan itu bukan kerana, 
keraguan dan kesangsian. Di antara mereka ialah 
Ka'ab ibn Malik, Mararah ibn ar-Rabi', Hilal ibn 
Umaiyah (tiga orang tokoh yang akan dihuraikan 
cerita mereka nanti). Abu Khaythamah dan Umayr ibn 
Wahb al-Jumahi. Rasulullah s.a.w. dan bala 
tenteranya berhenti di Thaniyatul-Wada', sementara 
Abdullah ibn Ubay (kepala Munafiqin) dan bala 
tenteranya berhenti di Haddah terkebawah dari 
tempat Rasulullah dan angkatannya. Ujar Ibn lshaq, 
(mengikut dakwaan mereka) bilangan mereka hampir 
sama banyak. Tetapi mengikut riwayat-riwayat yang 
lain kumpulan orang-orang yang benar-benar 
ponteng dari berjihad itu tidak sampai seratus orang. 
Apabila Rasulullah s.a.w. berangkat bersama bala 
tenteranya, maka Abdullah ibn Ubay terus ponteng 
bersama-sama orang-orang Munafiqin dan orang 
yang masih di dalam keraguan. 

Kemudian Rasulullah s.a.w. meneruskan 
perjalanannya dan di dalam perjalanan itu ada 
seorang yang tidak ikut bersama-sama beliau, lalu 
mereka laporkan kepada beliau: "Wahai Rasulullah, si 
anu tidak ikut bersama kita". ' Lantas beliau 
menjawab: "Biarkan dia, jika kebaikan masih ada 
pada dirinya, maka Allah akan membawanya kembali 
bergabung dengan kamu dan jika tidak, maka Allah 
telah merehatkan kamu darinya". Kemudian datang 
pula laporan: "Wahai Rasulullah, Abu Zar tidak ikut 
bersama kita dan untanya terlambat". Lantas beliau 
menjawab: "Biarkanlah dia, jika kebaikan masih ada 
pada dirinya, maka Allah akan membawanya kembali 
bergabung dengan kamu dan jika tidak, maka Allah 
telah merehatkan kamu darinya". Abu Zar menunggu 
untanya dan apabila untanya terus terlambat ia pun 
mengambil barang-barangnya dan terus memikulnya 
di atas belakangnya, lalu ia berjalan kaki mengikut 
kesan-kesan perjalanan Rasulullah s.a.w. Apabila 
Rasulullah berada di salah satu perhentiannya, ada 
seorang datang melaporkan kepadanya: "Wahai 
Rasulullah, nun di sana saya nampak ada seorang 
berjalan sendirian". Beliau lantas menjawab: "Semoga 
orang itu Abu Zar". Kemudian mereka memerhati 
orang itu beramai-ramai, lalu mereka berkata: "Wahai 
Rasulullah, orang itu memang benar Abu Zar". Lantas 
Rasulullah s.a.w. bersabda: "Allah telah melimpahkan 
rahmat ke atas Abu Zar. la berjalan sendirian, akan 
mati sendirian dan akan dibangkitkan sendirian". 

Kemudian Abu Khaythamah pulang kepada 
keluarganya setelah Rasulullah s.a.w. berlepas 
beberapa hari ke Tabuk. la pulang pada hari panas 
terik dan dapati dua isterinya berada di dua bangsal 
istirehat masing-masing di kebun tamarnya. Kedua- 
dua bangsal istirehat itu direnjiskan dengan air dan 
disediakan dengan air yang dingin dan makanan yang 
enak oleh kedua isterinya. Apabila ia masuk dan 
berdiri di pintu bangsal-bangsal istirehat itu dan 

melihat kepada dua orang isterinya dan persiapan 
yang diadakan mereka untuk menyambut 
kedatangannya ia pun berkata: "Apakah wajar 
Rasulullah s.a.w. berada di bawah sinaran matahari, 
hembusan angin yang keras dan seiaran panas yang 
terik, sedangkan Abu Khaythamah berada di bawah 
bayangan teduh yang dingin, di hadapan makanan 
yang tersaji, di samping isteri-isterinya yang cantik dan 
beristirehat dalam kebun kepunyaannya? Ini tidak 
adil!" Kemudian dia berkata: "Demi Allah, aku tidak 
akan masuk ke dalam bangsal istirehat ini sehingga 
aku pergi mendapatkan Rasulullah s.a.w. Oleh itu 
sediakanlah bekalan untuk abang!" Setelah bekalan 
itu disediakan oleh kedua-dua isterinya, ia pun 
membawa untanya dan mengenderainya dan terus 
keluar untuk mendapat Rasulullah s.a.w. apabila ia 
berhenti di Tabuk nanti. Dalam perjalanan itu 'Umayr 
ibn Wahb al-Jumahi sempat mendapatkan Abu 
Khaythamah dan dia juga mahu mendapatkan 
Rasulullah s.a.w., lalu kedua-duanya berjalan 
bersama-sama. Apabila mereka tiba di suatu tempat 
yang berhampiran dengan Tabuk, Abu Khaythamah 
berkata kepada 'Umayr ibn Wahb: "Aku ini berdosa, 
oleh itu awak tidak salah apa-apa jika awak berjalan 
jauh di belakangku sehingga aku menemui Rasulullah 
s.a.w." 'Umayr pun bersetuju berbuat begitu, dan 
apabila Abu Khaythamah menghampiri perkhemahan 
Rasulullah s.a.w. di Tabuk, orang ramai melaporkan 
kepada beliau: "Ada seorang penunggang di tengah 
jalan sedang menuju ke sini". Rasulullah s.a.w. terus 
bersabda: "Semoga orang itu Abu Khaythamah!" 
Jawab mereka: "Ya Rasulullah, demi Allah, orang itu 
memang benar Abu Khaythamah". Apabila ia 
menuruni untanya ia terus mendapatkan Rasulullah 
dan memberi salam kepadanya, lalu beliau bersabda 
kepadanya: "Awaslah, wahai Abu Khaythamah!" 
Kemudian Abu Khaythamah menceritakan hal dirinya 
kepada Rasulullah s.a.w., lalu Rasulullah s.a.w. 
berkata kepadanya: "Baiklah" dan terus berdo'a agar 
ia mendapat kebaikan. 

Ujar Ibn Ishaq: Di sana terdapat sekumpulan 
Munafiqin di antara mereka ialah Wadi'ah ibn Thabit 
saudara Bani Amr ibn Auf dan seorang lelaki dari suku 
Asyja' sekutu Bani Salamah bernama Mukhasyin ibn 
Humayr (ujar Ibn Hisyam: la juga dipanggil Makhsyi), 
mereka menuding kepada Rasulullah ketika beliau 
bertolak ke Tabuk dan berkata satu sama lain, 
"Apakah kamu fikir berperang dengan orang-orang 
Roman sama dengan berperang dengan orang-orang 
Arab? Demi Allah, kami seolah-olah ternampak kamu 
besok diberkas dengan tali" (mereka berkata begitu) 
untuk menakut-nakutkan orang-orang yang beriman. 
Kemudian Mukhasyin ibn Humayr berkata: "Demi 
Aliah, aku suka jika aku dibicarakan dan setiap orang 
dari kita dikenakan hukuman sebat seratus kali 
asalkan kita terlepas dari diturunkan ayat Qur'an yang 
mengecam kita kerana perkataan ejekan yang 
dikeluarkan kamu ini". Rasulullah s.a.w. telah 
bersabda - mengikut berita yang sampai kepadaku 
kepada 'Ammar ibn Yasir: "Dapatkan kumpulan itu 
kerana mereka telah terbakar dan tanya mereka 


apakah perkataan yang telah dikeluarkan mereka, jika 
mereka ingkar katakan kepada mereka, adakah kamu 
telah berkata begini, begini?" Lalu 'Ammar pergi 
menemui mereka dan menceritakan kepada mereka 
apa yang telah diceritakan oleh Rasulullah s.a.w., lalu 
mereka datang menemui Rasulullah s.a.w. untuk 
meminta ma'af. Mula-mula Wadi'ah ibn Thabit 
berkata, ketika Rasulullah s.a.w. sedang berhenti di 
atas untanya, ia berkata sambil memegang tali 
pengikat pelana unta Rasulullah, 'Wahai Rasulullah, 
kami hanya berbual-bual dan bermain-main sahaja". 
Lalu Allah Azzawajalla menurunkan ayat: 



"Dan jika engkau bertanya mereka (tentang ejekan-ejekan 
itu) nescaya mereka menjawab: Kami hanya berbual-bual 
dan bermain-main sahaja katakanlah: Apakah wajar kamu 
mengejek-ngejek Allah, ayat-ayat-Nya dan Rasul-Nya?"(65) 

Kemudian Mukhasyin ibn Humayr berkata pula: 
"Wahai Rasulullah, binasalah nama saya dan nama 
bapa saya! 5 " Dan seolah-olah orang yang dima'afkan 
di dalam ayat ini ialah Mukhasyin ibn Humayr, dan 
oleh kerana itu dia memakai nama Abdul Rahman 
dan dia memohon kepada Allah supaya ia gugur 
syahid di suatu tempat yang tidak diketahui. Dia 
terbunuh di dalam peperangan al-Yamamah dan 
mayatnya tidak dapat dikesan. 

Ujar Ibn Lahi'ah dari Abu ai-Aswad dari 'Urwah ibn 
az-Zubayr katanya: Apabila Rasulullah s.a.w. pulang 
dari Tabuk setelah berada di sana selama sepuluh hari 
lebih tanpa menghadapi sebarang peperangan, maka 
sekumpulan kaum Munafiqin merancang hendak 
membunuh beliau, iaitu mereka merancang untuk 
mencampak beliau dari puncak jalan bukit. 
Rancangan mereka telah dimaklumkan kepada beliau, 
lalu beliau menyuruh pasukan tenteranya berjalan 
mengikut jalan lurah, sedangkan beliau naik mengikut 
jalan bukit yang tinggi diikuti oleh kumpulan 
Munafiqin yang membalut muka mereka. Rasulullah 
s.a.w. menyuruh Ammar ibn Yasir dan Huzaifah ibn 
al-Yaman supaya berjalan bersama beliau, iaitu 
Ammar memegang tali kang unta beliau dan Huzaifah 
memandunya. Ketika mereka sedang berjalan tiba- 
tiba mereka mendengar kumpulan Munafiqin 
mengepung mereka. Lalu Rasulullah s.a.w. marah dan 
memperlihatkan kemarahannya kepada Huzaifah dan 
Huzaifah terus berpatah balik menuju ke arah mereka 
dengan membawa sebatang tongkat yang bengkok 
hujungnya, lalu ia menghadang unta-unta mereka 
dengan tongkat itu. Apabila mereka melihat Huzaifah 


5 Kerana makna "Mukhasyin" ialah seorang yang 
berkelakuan sangat kasar dan makna “Humayr" keldai 
kecil. 

bertindak begitu, mereka menyangka rancangan 
besar yang dirahsiakan mereka telah terbuka, ialu 
mereka dengan segera berpatah balik dan terus 
bercampur baur dengan pasukan tentera yang ramai. 
Kemudian Huzaifah kembali mendapatkan Rasulullah 
s.a.w., lalu beliau menyuruh kedua-duanya berjalan 
segera sehingga mereka melintasi jalan kemuncak 
bukit dan di sana mereka menunggu ketibaan 
pasukan tentera yang mengikuti jalan lurah itu. 
Kemudian Rasulullah s.a.w. bertanya Huzaifah: 
"Apakah anda kenal mereka?" Jawab Huzaifah: 
"Tidak, saya hanya mengenal unta-unta mereka 
sahaja di dalam kegelapan malam yang melindungi 
mereka". Kemudian beliau bertanya lagi: "Apakah 
anda tahu rancangan penunggang-penunggang itu?" 
Jawab duaka (keduanya): "Tidak". Lalu beliau 
menceritakan rancangan jahat mereka terhadap 
beliau kepada keduanya dan memberi nama-nama 
mereka kepada duaka dan meminta duaka 
merahsiakannya. Kemudian duaka bertanya: "Wahai 
Rasulullah, apakah anda tidak menyuruh kami 
membunuh mereka?" Jawab beliau: "Aku tidak suka 
orang, ramai bercakap-cakap bahawa Muhammad 
membunuh sahabat-sahabatnya?" 

Ujar Ibn Kathir di dalam buku ^4^ j 4^, kisah ini 
telah disebut juga oleh Ibn lshaq, tetapi ia menyebut 
bahawa Nabi s.a.w. hanya menyebut nama-nama 
mereka kepada Huzaifah ibn al-Yaman seorang 
sahaja. Ini nampaknya lebih sesuai. Wailahu 'alam. 6 

Adapun kesulitan dan kegawatan yang dialami oleh 
kaum Muslimin di dalam Peperangan Tabuk ini, maka 
di sana terdapat beberapa riwayat di antaranya... Ujar 
Ibn Kathir dalam tafsirnya: 


Ujar Mujahid dan orang lain bahawa ayat yang 
berikut: . 








" Sesungguhnya Allah telah mengurniakan taubat ke atas 
Nabi, para Muhajirin dan para Ansar yang keluar 
mengikutinya di sa'at yang gawat setelah hati segolongan 
dari mereka hampir-hampir menyeleweng kemudian Allah 
mengurniakan taubat ke atas mereka. Sesungguhnya Allah 
Maha Penyayang dan Maha Pengasih"(117) 

adalah diturunkan di dalam Peperangan Tabuk, 
kerana angkatan kaum Muslimin keluar ke Tabuk 
dalam keadaan dan masa yang amat sulit, iaitu di 



masa kemarau dan panas yang amat terik, juga di 
masa kesulitan mengadakan bekalanbekalan perang 
dan air. Ujar Qatadah, mereka keluar ke Negeri Syam 
menuju ke Tabuk dalam sUasana panas terik, hanya 
Allah sahaja yang mengetahui kesulitan yang dihadapi 
mereka. Mereka di timpa kesusahan yang amat besar 
sehingga kami diceritakan bahawa dua orang dari 
mereka terpaksa membahagikan sebiji buah tamar di 
antara mereka dan ada pula orang-orang yang 
terpaksa bergilir-gilir menghisap sebiji buah tamar dan 
minum air dengannya. Lalu Allah mengurniakan 
taubat kepada mereka dan membawa mereka 
kembali balik dari peperangan itu. 

Mengikut riwayat Ibn Jarir dengan isnadnya kepada 
Abdullah ibn Abbas katanya: Ada orang bertanya 
Umar ibn Al-Khattab tentang kesulitan (semasa 
Peperangan Tabuk), lalu beliau berkata: "Kami keluar 
bersama Rasulullah s.a.w. ke Tabuk lalu kami berhenti 
di suatu tempat, di mana kami di timpa kedahagaan 
yang amat teruk sehingga kami merasa seolah-olah 
leher kami akan terputus. Ada di antara kami yang 
keluar mencari air dan apabila ia balik ia merasa 
lehernya akan terputus dan ada pula yang 
menyembelih untanya lalu diperah tahinya untuk 
diminum, juga diambil darah yang ada di dalam 
hatinya". 


Ujar Ibn Jarir dalam mentafsirkan firman Allah: 


Y ^ ^ ^ ^ j***'\s* * * 

2 &{ jj 

"Sesungguhnya Allah telah mengurniakan taubat ke atas 
Nabi, para Muhajirin dan para Ansar yang keluar 
mengikutinya di sa'at yang gawat" 


(untuk mendapat perbelanjaan, kenderaan, bekalan 
dan air). 

"Setelah hati segolongan dari mereka hampir-hampir 
menyeleweng" 


(dari kebenaran iaitu meragui agama yang dibawa 
oleh Rasulullah s.a.w. dan merasa sangsi kerana 
mereka telah di timpa kesulitan dan kesusahan dalam 
perjalanan dan peperangan yang dihadapi mereka). 

j- jJj 

"Kemudian Allah mengurniakan taubat ke atas mereka . " 


(Ujar Ibn Jarir maksudnya: Kemudian Allah 

mengurniakan kepulangan semula kepada Allah dan 
kembali berpegang teguh dengan agama-Nya): 


"Sesungguhnya Allah Maha'penyayang dan Maha Pengasih." 
( 117 ) 


Saya tidak dapati cerita ini dalam kisah yang diriwayatkan Mungkin tujuan Al-Qur'an membentangkan kisah 
oleh Ibn Hisyam dari Ibn Ishag dalam kitab as-Sirah. ini untuk menggambarkan kepada kita hari ini 

bagaimana kesulitan dan kesusahan yang dialami oleh 
kaum Muslimin di samping memindahkan kepada kita 
imbasan suasana yang dihayati oleh masyarakat Islam 
di masa itu, di mana dapat dilihat perbezaan darjat- 
darjat keimanan, iaitu keimanan yang kukuh pada 
satu golongan Muslimin dan keimanan yang 
terumbang-ambing kerana ditekan oleh kesulitan 
pada satu golongan yang lain, tindakan ponteng dari 
berjihad yang bukan berpunca dari keraguan 
terhadap kebenaran agama Allah pada satu golongan 
dan hipokrit yang halus pada satu golongan dan 
hipokrit yang jahat pada satu golongan yang lain dan 
seterusnya darjat hipokrit yang sanggup 
merancangkan konspirasi-konspirasi pada golongan 
yang lain. Pertamanya, semua menunjukkan 
bagaimana situasi umum masyarakat Islam yang 
hidup pada masa itu, dan keduanya, menunjukkan 
bagaimana kesulitan menghadapi peperangan 
melawan tentera Roman dan menghadapi kesulitan 
itu sendiri. Seluruh kesulitan ini benar-benar menjadi 
batu ujian dan barang kali kesulitan itu telah 
dirancangkan Allah untuk menguji, mendedah dan 
membezakan keimanan kaum Muslimin. 


Inilah kesulitan yang telah membuat sebahagian 
besar golongan Munafiqin bertindak ponteng dari 
menyertai Peperangan Tabuk sebagaimana telah 
diceritakan kisah mereka sebelum ini. Dan kesulitan 
inilah juga yang membuat setengah-setengah orang 
Mu'min tidak mahu menyertai peperangan itu bukan 
kerana didorong oleh keraguan mereka terhadap 
kebenaran agama Allah, malah semata-mata kerana 
didorong perasaan malas dan keinginan beristirahat di 
bawah bayangan teduh negeri Madinah. Golongan ini 
terdiri dari dua kumpulan. Satu kumpulan telah 
diputuskan Allah kedudukan mereka sebelum ini, iaitu 
mereka yang telah mencampuradukkan amalan yang 
soleh dengan amalan yang buruk dan mengakui 
kesalahan-kesalahan mereka. Dan satu kumpulan lagi 
ditunda keputusan terhadap kedudukan mereka 
kepada kehendak Allah sama ada mengenakan 
keseksaan terhadap mereka atau mengurniakan 
taubat kepada mereka. Kumpulan ini terdiri dari tiga 
orang yang ditangguhkan keputusan terhadap 
mereka. Mereka dibiarkan tanpa hukuman dan 
ditangguhkan sehingga Allah menghukum mereka. Di 
sini dibentangkan cerita mereka yang terperinci 
selepas ditangguhkan hukuman terhadap mereka dan 
ditangguhkan huraian mengenai mereka di dalam 
penjelasan ayat. 

Kisah Tiga Serangkai Yang Ponteng 

Sebelum kita memperkatakan sesuatu mengenai 
mereka dalam pentafsiran ayat yang menggambarkan 
keadaan mereka dan sebelum kita mengemukakan 
gambaran seni yang berdaya mu'jizat yang dilukiskan 
ayat untuk menggambarkan keadaan mereka, marilah 
kita dengar salah seorang dari mereka memerikan 
kisah yang telah berlaku. Orang ini ialah Ka'ab ibn 
Malik r.a. Riwayat ini telah dikeluarkan oleh Ahmad, 


al-Bukhari dan Muslim dari saluran az-Zuhri katanya: 
Saya telah dikhabarkan oleh Abdul Rahman ibn 
Abdullah ibn Ka'ab ibn Malik yang menjadi pemandu 
Ka'ab dari anak-anaknya semasa ia menjadi buta. 
Katanya: Saya dengar Ka'ab ibn Malik menceritakan 
kisahnya semasa ia tidak menyertai Rasulullah s.a.w. 
di dalam Peperangan Tabuk. Ujar Ka'ab: Saya tidak 
pemah ponteng dari mengikuti Rasulullah s.a.w. di 
dalam mana-mana peperangan yang diceburi beliau 
kecuali di dalam Peperangan Tabuk. Memang benar 
saya tidak menyertai beliau di dalam Peperangan 
Badar dan tiada siapa pun yang dicela kerana tidak 
mengikuti peperangan itu, sebab Rasulullah s.a.w. 
dan kaum Muslimin keluar dengan tujuan untuk 
menghalang angkatan unta perdagangan orang- 
orang Quraysy, tiba-tiba Allah mempertembungkan di 
antara mereka dengan musuh-musuh mereka tanpa 
sebarang perjanjian. 

Saya telah hadir bersama Rasulullah s.a.w. pada 
malam aI-'Aqabah ketika kami bersumpah setia untuk 
mempertahankan Islam dan saya tidak suka 
membandingkan kelebihan menghadiri malam al- 
'Aqabah dengan penyertaan dalam Peperangan Badar 
walaupun Peperangan Badar lebih banyak 
dikenangkan orang ramai dan lebih masyhur. 
Kedudukan saya semasa tidak menyertai Rasulullah 
s.a.w. di dalam Peperangan Badar itu adalah berada 
dalam kedudukan yang amat teguh dan senang 
lenang. Demi Allah saya tidak pernah memiliki dua 
ekor unta kecuali semasa peperangan itu. Kebiasaan 
Rasulullah s.a.w. apabila beliau hendak melancarkan 
sesuatu peperangan beliau sembunyikannya dengan 
suatu peperangan yang lain kecuali Peperangan 
Tabuk, di mana beliau menghadapi peperangan itu di 
masa panas terik dan beliau melakukan satu peranan 
yang sangat jauh dan menghadapi bilangan musuh 
yang ramai. Beliau menjelaskan kepada kaum 
Muslimin kedudukan mereka yang sebenar supaya 
mereka bersedia untuk menghadapi musuh mereka. 
Beliau memberitahu mereka arah tujuan yang dituju 
mereka. Bilangan pejuang-pejuang Muslimin yang 
mengikuti Rasulullah s.a.w. adalah amat ramai yang 
tidak dapat dicatatkan dalam Daftar Tentera (ad- 
Diwan). 

Ujar Ka'ab r.a.: Oleh sebab itu jaranglah orang yang 
mahu menghilangkan diri kecuali ia yakin Rasulullah 
tidak mengetahuinya selama tidak ada wahyu dari 
Allah Azzawajalla menceritakannya. Rasulullah s.a.w, 
telah menghadapi peperangan itu ketika buah-buah 
tamar masak ranum dan ketika mantapnya bayangan- 
bayangan yang teduh. Saya memang dengar seruan 
untuk menyertai peperangan itu. Rasulullah s.a.w. 
dan para Muslimin yang berada bersama beliau telah 
mengadakan persediaan-persediaan untuk 

menghadapi peperangan itu. Saya sendiri bercita-cita 
hendak pergi di pagi hari untuk mengadakan 
persiapan bersama mereka, tetapi tiba-tiba saya 
pulang semula ke rumah tanpa melakukan sesuatu 
sambil berkata di dalam hati: Aku mampu berbuat 
begitu jika aku mahu. Demikianlah keadaan saya terus 
terumbang ambing, sedangkan orang ramai 

meneruskan persiapan mereka dengan , bersungguh- 
sungguh. Kemudian pada suatu pagi Rasulullah s.a.w. 
dan para Mujahidin Muslimin bertolak ke Tabuk. 
Sedangkan saya masih belum mengadakan apa-apa 
persiapan. Keadaan saya masih mundar mandir 
sedangkan mereka mara dan berlumba-lumba untuk 
menghadapi peperangan. Kemudian saya berazam 
untuk berlepas ke Tabuk untuk mendapatkan mereka 
di sana dan alangkah baiknya jika saya laksanakan 
keazaman inil Akhirnya saya tidak dapat berbuat apa- 
apa. Lalu saya pun mulai keluar memerhati orang 
ramai selepas Rasulullah bertolak ke Tabuk, tetapi 
alangkah sedihnya apabila saya tidak dapat menemui 
seorang pun yang dapat dijadikan contoh yang baik 
bagi saya kecuali seorang lelaki yang terkenal dengan 
sifat munafiq atau seorang lelaki dari golongan yang 
dima'afkan Allah kerana keuzuran. Rasulullah tidak 
pernah menyebut nama saya kecuali setelah beliau 
sampai ke Tabuk. Beliau bertanya semasa beliau 
duduk bersama-sama pejuang-pejuang Muslimin di 
Tabuk: "Apakah yang telah dibuat oleh Ka'ab ibn 
Malik?" Jawab seorang lelaki dari Bani Salamah: "Ya 
Rasulullah, ia itu tidak datang kerana ditahan oleh 
baju kepak keluangnya yang lawa dan asyik melihat 
tubuhnya yang cantik". Lantas di bantah oleh Mu'az 
ibn Jabal: "Sungguh buruk cakap awak itu! Demi 
Allah, ya Rasulullah, kami tidak mengetahui sesuatu 
darinya melainkan semuanya baik". Lalu Rasulullah 
s.a.w. pun diam. 

Ujar Ka'ab ibn Malik lagi: Apabila saya mendapat 
berita bahawa Rasulullah s.a.w. sedang dalam 
perjalanan pulang dari Tabuk, saya dikunjungi 
perasaan dukacita dan saya mulai teringat kepada 
taktik berbohong dan saya tertanya-tanya diri sendiri 
bagaimana cara untuk saya selamatkan diri saya dari 
kemurkaan beliau besok. Saya meminta fikiran para 
cerdik pandai dalam keluarga saya dan apabila saya 
diberitahu bahawa Rasulullah s.a.w. hampir tiba, 
maka lenyaplah segala fikiran-fikiran yang karut dari 
kepala saya dan saya yakin bahawa saya tidak akan 
terselamat dari kemurkaannya dengan apa-apa alasan 
sekalipun, lalu saya mengambil keputusan untuk 
bercakap benar dengan beliau. Akhirnya Rasulullah 
s.a.w. tiba dan biasanya apabila beliau tiba dari mana- 
mana persafiran, beliau turun di masjid dan 
melakukan solat dua rakaat kemudian duduk di sana 
untuk menerima pengadapan orang ramai. Sebaik 
sahaja beliau berbuat begitu, maka golongan 
Munafiqin pun datang mengadap beliau dan 
memohon ma'af dari beliau kerana tidak dapat 
menyertai angkatan beliau dengan alasan-alasan yang 
dikemukakan mereka dengan sumpah. Bilangan 
mereka lebih dari lapan puluh orang. Rasulullah s.a.w. 
menerima semua alasan lahir mereka dan 
bermubaya'ah dengan mereka serta memohon 
keampunan untuk mereka dan menyerahkan rahsia 
hati mereka yang sebenarnya kepada Allah. Pada 
akhirnya tibalah giliran saya dan apabila saya memberi 
salam kepadanya beliau tersenyum bercampur marah 
seraya berkata: "Mari di sini!" Saya berjalan menuju 


kepadanya kemudian saya duduk di hadapannya. 
Lantas beliau bersabda: "Apakah yang telah berlaku 
kepada anda? Bukankah anda telah membeli 
kenderaan sendiri?" Saya menjawab: 'Ya Rasulullah, 
demi Allah, jika saya berdepan dengan orang yang 
lain dari anda dari pembesar-pembesar dunia tentulah 
saya dapat menyelamatkan diri saya dari 

kemurkaannya dengan menggunakan alasan yang 
dusta, kerana saya ialah seorang yang telah 
dikurniakan Allah dengan daya kepetahan bercakap 
dan berdebat, tetapi demi Allah, saya yakin jika saya 
bercakap bohong yang boleh diterima oleh anda, 
tentulah saya tidak akan terlepas juga dari kemurkaan 
Allah. Sebaliknya jika saya bercakap benar yang boleh 
menimbulkan kemarahan anda kepada saya, maka 
saya tetap dapat mengharapkan keredhaan dari Allah. 
Sebenarnya saya tidak mempunyai apa-apa keuzuran. 
Demi Allah, sebenarnya saya berada dalam 
kedudukan yang paling kuat dan senang lenang 
semasa saya ponteng dari anda". Lalu Rasulullah 
s.a.w. bersabda: "Adapun dia ini memang bercakap 
benar, oleh itu anda boleh bangun sekarang dan 
tunggulah sehingga Allah menentukan keputusannya 
terhadap anda". Lantas saya pun bangkit (dan 
berundur dari situ), beberapa orang dari Bani Salamah 
dengan segera mendapatkan saya dan mengikut saya. 
Mereka berkata kepada saya: "Demi Allah, kami tidak 
pernah tahu anda pernah membuat kesalahan 
sebelum ini. Anda nampaknya lemah untuk memberi 
sesuatu alasan keuzuran kepada Rasulullah s.a.w. 
seperti yang telah dilakukan oleh orang-orang lain 
yang ponteng dari peperangan. Kesalahan anda ini 
cukup dengan istighfar Rasulullah s.a.w. sahaja". Ujar 
Ka'ab lagi: Mereka terus mencela dan menyalah- 
nyalahkan saya sehingga saya terdorong untuk 
kembali menemui Rasulullah s.a.w. untuk 
mendustakan diri saya kemudian saya bertanya 
mereka: "Adakah orang lain yang senasib dengan 
saya?" Jawab mereka: 'Ya, ada dua orang yang 
bercakap benar seperti anda dan Rasulullah telah 
berkata kepada duaka sama seperti beliau berkata 
kepada anda". Lantas saya bertanya: "Siapa duaka 
(mereka berdua)?" Jawab mereka: "Mararah ibn Rabi' 
dan Hilal ibn Umayah al-Waqi'fi". Mereka mencerita 
bahawa duaka ini adalah dua orang soleh yang 
berjuang di dalam Peperangan Badar, yang dapat saya 
contohi. Lalu saya pun pergi untuk menemui duaka 
setelah, mereka menyebut cerita duaka. 

Ujar Ka'ab seterusnya: Kemudian Rasulullah s.a.w. 
melarang orang ramai bercakap dengan kami bertiga 
sahaja di antara orang-orang lain yang ponteng dari 
beliau. Sejak itu orang ramai menjauhi kami dan 
mengubahkan sikap mereka terhadap kami hingga 
saya merasa bumi Madinah menjadi asing kepada 
saya, la bukan lagi bumi Madinah yang saya kenal 
selama ini. Kami menghadapi pemulauan ini selama 
lima puluh malam. Dua orang rakan saya hanya 
menetap dan duduk di rumah sahaja. Adapun saya 
oleh kerana saya lebih kuat dan tabah dari duaka, 
saya terus keluar menghadiri solat bersama orang 

ramai Muslimin dan mengunjung pasar-pasar 
Madinah, tetapi tiada siapa pun yang sudi bercakap 
dengan saya. Saya datang menemui Rasulullah s.a.w. 
dan memberi salam kepadanya ketika beliau berada di 
majlisnya dan saya berkata di dalam hati adakah 
beliau menggerakkan dua bibir mulutnya menjawab 
salam saya atau tidak? Kemudian saya sembahyang 
berhampiran dengan beliau dan hujung mata saya 
mencuri melihatnya, saya nampak apabila saya 
tumpukan kepada solat saya, beliau menoleh kepada 
saya dan apabila saya menoleh kepadanya, beliau 
terus berpaling ke lain. Setelah merasa saya di pulau 
begitu lama oleh orang ramai Muslimin, saya pun 
berjalan lalu memanjat tembok kebun tamar Abu 
Qatadah, iaitu sepupu saya yang paling saya kasihi, 
lalu saya memberi salam kepadanya, tetapi demi 
Allah, ia tidak menjawab salam saya, lalu saya 
berkata: "Wahai Abu Qatadah, saya minta anda 
jawab atas nama Allah, adakah anda tahu bahawa 
saya kasih kepada Allah dan Rasul-Nya?" Kata Ka'ab: 
Abu Qatadah terus diam. Kata Ka'ab: Saya minta lagi, 
tetapi ia terus diam juga, lalu saya minta sekali lagi. 
Kata Ka'ab dia menjawab: "Allah dan Rasul-Nya yang 
lebih mengetahui". Lantas saya menitiskan air mata 
dan terus berundur dari situ sehingga saya memanjat 
tembok keluar dari kebun itu. 

(Pada suatu hari) ketika saya berjalan-jalan di pasar 
Madinah tiba-tiba seorang Nibti dari Syam yang 
membawa barangan untuk di jual Madinah berkata: 
Siapa yang boleh menunjuk Ka'ab ibn Malik kepada 
saya? Lantas orang-orang yang berada di situ 
menunjuk kepada saya, la pun datang dan menyerah 
kepada saya sepucuk surat dari Raja Ghassan. Oleh 
kerana saya pandai menulis, saya terus membaca 
surat itu yang berbunyi: "Adapun kemudian dari itu, 
beta mendapat berita bahawa sahabat anda (Nabi 
Muhammad) telah memulaukan anda, sedangkan 
Allah tidak menjadikan anda di negeri kehinaan dan 
kerugian. Datanglah ke negeri beta agar beta dapat 
menolong anda". Lalu saya berkata ketika membaca 
surat ini: "Ini juga sebahagian dari bala". Lalu saya 
bawa surat ini ke dapur dan terus membakarnya. 
Setelah berlalu empat puluh hari dari lima puluh hari 
tempoh pemulauan ini, tiba-tiba utusan dari 
Rasulullah s.a.w. datang menemui saya dan berkata: 
"Rasulullah s.a.w. menyuruh anda mengasingkan diri 
dari isteri anda". Lantas saya bertanya: "Adakah 
maksudnya saya harus menceraikannya atau 
bagaimana?" Jawab utusan itu: "Tidak, cuma dia 
tidak boleh mendekati anda". Utusan itu juga telah 
menyampaikan perintah yang sama kepada dua orang 
sahabat saya, lalu saya berkata kepada isteri saya: 
"Adinda, silalah adinda balik dahulu ke • rumah 
keluarga adinda dan tinggallah di sana sehingga Allah 
menentukan keputusan-Nya terhadap perkara ini". 
Kemudian isteri Hilal ibn Umaiyah datang menemui 
Rasulullah s.a.w. dan merayu: "Ya Rasulullah, Hilal itu 
seorang tua yang malang. Dia tidak mempunyai orang 
gaji. Apakah anda tidak suka saya melayaninya". 
Jawab beliau: "Tidak, tetapi anda tidak boleh 
mendekatinya". Jawab isteri Hilal: "Demi Allah, dia 


tidak bernafsu kepada sesuatu apa pun. Demi Allah, 
dia hanya asyik menangis sejak anda memulaukannya 
sehingga sampai pada hari ini". Kemudian setengah- 
setengah keluarga saya berkata kepada saya: Ada 
baiknya jika anda meminta izin Rasulullah s.a.w. 
supaya membenarkan isteri anda terus berkhidmat 
kepada anda, kerana beliau telah membenarkan isteri 
Hilal meneruskan perkhidmatan kepadanya". Lantas 
saya menjawab: "Demi Allah, saya tidak akan 
meminta izin Rasulullah s.a.w. supaya membenarkan 
isteri saya terus berkhidmat kepada saya, saya tidak 
tahu apakah beliau akan berkata jika saya meminta 
keizinan itu, sedangkan saya seorang pria yang masih 
muda". 

Ujar Ka'ab: Kemudian kami lalui sepuluh malam lagi 
dan dengan ini cukuplah lima puluh malam sejak 
Rasulullah s.a.w. melarang orang ramai bercakap 
dengan kami. Ujar Ka'ab lagi: Kemudian saya 

sembahyang di pagi malam yang kelima puluh itu di 
atas anjung rumah kami. Ketika saya sedang duduk 
dalam keadaan yang telah digambarkan Allah, iaitu 
saya merasa hati saya begitu sempit dan bumi yang 
luas menjadi kecil, tiba-tiba saya dengar seorang 
juruhebah dari arah sebuah bukit yang berseru 
dengan seti n g gi-tin g g i suaranya: "Bergembiralah, 
wahai Ka'ab ibn Malikl" Lalu saya pun merebahkan 
diri sujud, kini saya tahu masa kelepasan dan 

kebebasan telah datang dan Rasulullah s.a.w. telah 

mengumumkan pergurniaan taubat dari Allah ke atas 
kami ketika beliau selesai sembahyang fajar. 
Kemudian orang ramai datang menyampaikan berita 
gembira kepada saya dan kepada dua orang sahabat- 
sahabat saya. Kemudian seorang penunggang kuda 
menuju kepada saya dan seorang yang berjalan kaki 
dari Bani Aslam juga menuju ke arah saya dengan 
mendaki bukit dan suaranya lebih pantas dari 

kudanya. Apabila datang orang yang saya dengar 
suaranya menyampaikan berita gembira kepada saya, 
lantas saya tanggalkan dua helai baju saya dan saya 
salutkan keduanya ke tubuh orang itu kerana berita 
gembira yang disampaikan kepada saya. Demi Allah, 
saya tidak memiliki baju yang lain dari dua helai baju 
itu pada hari itu. Saya terpaksa meminjam dua helai 
baju untuk saya pakai dan saya terus menuju kepada 
Rasulullah s.a.w. Orang ramai menyambut saya 
sepuak demi sepuak. Mereka memberi tahniah 
kepada saya kerana menerima pengumiaan taubat 
dari Allah. Mereka berkata: "Bergembiralah dengan 
pengumiaan taubat dari Allah", sehingga saya masuk 
ke dalam masjid, di sini Talhah ibn Ubayd bangkit dan 
berlari-lari mendapatkan saya, dia menjabat tangan 
saya dan mengucap tahniah kepada saya. Demi Allah, 
tidak ada orang Muhajirin selain darinya yang bangkit 
mendapatkan saya. Itulah kebaikan Talhah yang tidak 
dapat dilupakan oleh Ka'ab r.a. 

Ujar Ka'ab r.a: Apabila saya memberi salam kepada 
Rasulullah, dia bersabda dengan muka berseri-seri 
gembira," Bergembiralah dengan sebaik-baik hari 
yang telah dilalui anda sejak anda dilahirkan ibu 
anda". Saya lantas bertanya: "Apakah berita yang 
baik ini dari anda atau dari Allah?" Jawab beliau: 

"Tidak, ia dari Allah". Biasanya Rasulullah apabila 
beliau bergembira, maka wajahnya berseri-seri 
bagaikan sepotongan bulan. Itulah kebiasaan yang 
kami kenal dari beliau. Apabila saya duduk di 
hadapannya, saya pun berkata: "Ya Rasulullah, di 
antara bukti taubat saya, ialah saya hendak 
melucutkan diri saya dari hak milik semua harta saya 
sebagai sedekah saya kepada Allah dan Rasulullah 
s.a.w." Jawab beliau: "Jangan, simpankan sebahagian 
dari harta anda. Ini lebih baik kepada anda". Saya 
lantas menjawab: "Saya akan simpan harta bahagian 
saya yang berada di Khaybar', dan saya menambah 
lagi: "Ya Rasulullah, Allah telah selamatkan saya 
kerana bercakap benar dan di antara bukti taubat 
saya lagi ialah saya berjanji tidak akan bercakap 
bohong selama hidup saya". Demi Allah, setahu saya 
tidak ada seorang Muslim yang telah diujikan Allah 
kerana bercakap benar sejak saya bercakap benar 
kepada Rasulullah lebih baik dari ujian Allah yang 
telah dihadapi saya. Demi Allah, saya tidak pernah 
mengeluarkan sepatah perkataan bohong sejak saya 
berkata benar kepada Rasulullah sehingga hari ini 
dan saya harap dengan sungguh-sungguh agar Allah 
memelihara saya dari bercakap bohong di sepanjang 
sisa hayat saya yang masih ada. Dan Allah telah 
menurunkan ayat berikut: ^ 

"Sesungguhnya Allah telah mengurniakan taubat ke atas 
Nabi, para Muhajirin dan para Ansar yang keluar 
mengikutinya di sa'at yang gawat setelah hati segolongan 
dari mereka hampir-hampir menyeleweng kemudian Allah 
mengurniakan taubat ke atas mereka. Sesungguhnya Allah 
Maha Penyayang dan Maha Pengasih(117). Dan 
mengurniakan taubat ke atas tiga orang yang telah 
ditangguhkan keputusan terhadap mereka sehingga bumi 
yang luas menjadi sempit kepada mereka dan hati mereka 
juga dirasakan begitu picik dan mereka yakin tiada tempat 


perlindungan dari kemurkaan Allah melainkan kembali 
kepada-Nya, kemudian Allah mengurniakan taubat ke atas 
mereka supaya mereka sentiasa bertaubat Sesungguhnya 
Allah Maha Penerima taubat dan Maha fengasihd 1 8). 
Wahai orang-orang yang beriman! Bertaqwalah kepada 
Allah dan hendaklah kami berada bersama-sama golongan 
Mu'minin yang tulen. "(119) 


Ujar Ka'ab: Demi Allah, tiada sesuatu ni'mat yang 
telah dikurniakan Allah kepada saya sejak saya telah 
diberi hidayat menganut Islam lebih besar dari nasihat 
Rasulullah yang benar pada masa itu supaya saya 
tidak bercakap bohong dengannya agar saya tidak 
dibinasakan Allah sebagaimana binasanya orang- 
orang yang telah bercakap dusta dengannya. Kerana 
Allah telah berfirman kepada beliau ketika Allah 
menurunkan wahyu dengan seburuk-buruk perkataan 
yang dihadapkan kepada seseorang. Firman Allah: 






"Mereka akan bersumpah kepada kamu dengan nama Allah 
apabila kamu kembali kepada mereka (dari medan perang) 
supaya kamu berpaling dari mereka (tidak mencelakan 
mereka), oleh itu berpalinglah dari mereka kerana 
sesungguhnya mereka adalah najis dan tempat kediaman 
mereka ialah Neraka Jahannam sebagai balasan atas segala 
apa yang dilakukan mereka(95). Mereka bersumpah kepada 
kamu supaya kamu redha terhadap mereka, tetapi jika kamu 
redha terhadap mereka, maka sesungguhnya Allah tidak 
akan redha terhadap golongan orang-orang yang fasiq."(96) 


Inilah kisah tiga orang sahabat yang tidak menyertai 
Peperangan Tabuk sebagaimana yang diceritakan 
sendiri oleh Ka'ab ibn Malik. Dalam setiap 
perenggannya mengandungi teladan, dan di dalam 
seluruh perenggannya muncul gambaran dengan 
garis-garisnya yang jelas yang melukiskan betapa 
kukuhnya tapak masyarakat Islam, betapa kuat 
binaannya, betapa jernih anasir-anasir warganya, dan 
betapa bersih kefahaman mereka terhadap konsep 
jama'ah, kefahaman mereka terhadap tugas-tugas 
taklif, terhadap nilai-nilai perintah dan terhadap 
keperluan kepada kepatuhan dan keta'atan. 

Lihat Ka'ab ibn Malik dan dua orang rakannya yang 
telah ponteng dari angkatan perang Rasulullah s.a.w. 
di sa'at masyarakat Islam sedang mengalami kesulitan 
dan kesukaran. Mereka telah dipengaruhi oleh sifat- 
sifat kelemahan manusia yang tertarik kepada 
bayangan yang teduh, kesenangan dan kerehatan 
dan mengutamakannya dari selaran panas terik, 
kesulitan, kesukaran, perjalanan yang jauh dan 

kepenatan yang berat, tetapi sebaik sahaja angkatan 
Rasulullah s.a.w. berlepas keluar, Ka'ab ibn Malik 
terus merasa ia telah melakukan kesalahan dan 
keadaan sekitar yang dilihatnya menekankan hatinya 
merasa begitu." Lalu saya pun mulai keluar 
memerhati orang ramai selepas Rasulullah s.a.w. 
bertolak ke Tabuk, tetapi alangkah sedihnya saya 
tidak dapat menemui seorang pun yang dapat 
dijadikan contoh yang baik kepada saya kecuali 
seorang lelaki yang terkenal dengan sifat Munafiq 
atau seorang lelaki dari golongan yang dima'afkan 
Allah kerana keuzuran." la maksudkan: Ialah 
golongan orang-orang yang lemah, orang-orang yang 
sakit dan orang-orang yang tidak mempunyai harta 
untuk membiayai perjalanan mereka ke medan 
perang yang sememangnya dima'afkan Allah. 

Kesulitan dan kesukaran tidak dapat mematahkan 
semangat kaum Muslimin dari menyambut seruan 
Rasulullah s.a.w. untuk keluar berjihad di suatu 
tempat yang jauh dan sukar. Tidak ada yang 
mengabaikan seruan itu kecuali orang-orang yang 
dianggap Munafiq dan kecuali orang-orang yang 
tidak berupaya yang dima'afkan Aliah. Orang-orang 
Mu'min, yang menjadi tapak yang kukuh bagi 
masyarakat Islam adalah mempunyai semangat yang 
lebih gagah dari kesulitan dan lebih teguh dari 
kesulitan dan kesusahan. Inilah sifat mereka yang 
pertama. 

Dan sifat yang kedua ialah bertaqwa, iaitu mereka 
mempunyai kesedaran taqwa yang membawa 
seseorang yang bersalah kepada bercakap benar dan 
mengakui kesalahan sendiri dan' selepas ia berserah 
kepada Allah (dengarlah kata Ka'ab), "Saya 
menjawab: Ya Rasulullah, demi Allah, jika saya 
berdepan dengan orang yang lain dari anda, dari 
pembesar-pembesar dunia tentulah saya dapat 
menyelamatkan diri saya dari kemurkaannya dengan 
menggunakan alasan dusta, kerana saya adalah 
seorang yang telah dikymiakan Allah dengan daya 
kepetahan bercakap dan berdebat, tetapi demi Allah, 
saya yakin jika saya bercakap bohong yang boleh 
diterima oleh anda, tentulah saya tidak akan terlepas 
juga dari kemurkaan Allah. Sebaliknya jika saya 
bercakap benar yang boleh menimbulkan kemarahan 
anda kepada saya, maka saya tetap dapat 
mengharapkan keredhaan dari Aliah. Sebenarnya saya 
tidak mempunyai apa-apa keuzuran, demi Allah, 
sebenarnya saya berada dalam kedudukan yang 
paling kuat dan senang lenang semasa saya ponteng 
dari anda". 

Allah sentiasa hadir di dalam hati Mu'min yang 
bersalah, la begitu ghairah untuk mendapat 
keredhaan Rasulullah s.a.w. Baginya - pada masa itu 
- keredhaan inilah yang memulia dan menghinakan 
seseorang, mengangkat dan menjatuhkan seseorang, 
membuat seseorang itu dipandang tinggi oleh 
masyarakat atau tidak dipandang oleh sesiapa pun, 
namun begitu, muraqabah dengan Allah adalah lebih 
kuat lagi dan taqwa kepada Allah adalah lebih 


mendalam lagi dan harapan kepada Allah adalah lebih 
kukuh lagi. Dengarlah kata Ka'ab : 

"Kemudian Rasulullah s.a.w. melarang orang ramai 
bercakap dengan kami bertiga sahaja di antara orang- 
orang lain yang ponteng dari beliau. Sejak itu orang 
ramai menjauhi kami dan mengubahkan sikap mereka 
terhadap kami sehingga saya merasa bumi Madinah 
menjadi asing kepada saya, la bukan lagi bumi 
Madinah yang saya kenal selama ini. Kami 
menghadapi pemulauan ini selama lima puluh malam. 
Dua orang rakan saya hanya menetap dan duduk di 
rumah sahaja. Adapun saya, oleh kerana saya lebih 
kuat dan tabah dari duaka, saya terus keluar 
menghadiri solat bersama orang ramai Muslimin dan 
mengunjungi pasar-pasar Madinah, tetapi tiada siapa 
pun yang sudi bercakap dengan saya. Saya datang 
menemui Rasulullah s.a.w. dan memberi salam 
kepadanya ketika beliau berada di majlisnya dan saya 
berkata di dalam hati: Adakah beliau menggerakkan 
dua bibir mulutnya menjawab salam saya atau tidak? 
Kemudian saya bersembahyang berhampiran dengan 
beliau dan hujung mata saya mencuri melihatnya. 
Saya nampak apabila saya tumpukan kepada solat 
saya, beliau menoleh kepada saya dan apabila saya 
menoleh kepadanya, beliau terus berpaling ke lain. 
Setelah merasa saya dipulau begitu lama oleh orang 
ramai Muslimin, saya pun berjalan lalu memanjat 
tembok kebun tamar Abu Qatadah, sepupu saya yang 
paling saya kasihi, lalu saya memberi salam 
kepadanya, tetapi demi Allah, dia tidak menjawab 
salam saya lalu saya berkata: Wahai Abu Qatadah, 
saya minta anda jawab atas nama Allah, adakah anda 
tahu bahawa saya kasih kepada Allah dan Rasul-Nya? 
Kata Ka'ab: Abu Qatadah terus diam. Kata Ka'ab: 
Saya minta lagi, tetapi ia terus diam juga, lalu saya 
minta sekali lagi. Kata Ka'ab: Dia menjawab: Allah 
dan Rasul-Nya yang lebih mengetahui. Lantas saya 
menitiskan air mata dan terus berundur dari situ 
sehingga saya memanjat tembok keluar dari kebun 
itu". 

Demikianlah disiplin dan keta'atan di dalam 
kelompok Muslimin walaupun pada masa itu 
wujudnya keadaan kelam kabut selepas penaklukan 
negeri Makkah dan keadaan kegelisahan dalam 
menghadapi detik-detik kesulitan dan kesukaran yang 
dialami masyarakat Islam. 

Rasulullah s.a.w. telah melarang orang ramai 
Muslimin supaya jangan bercakap dengan tiga orang 
yang senasib itu. Sejak itu tiada seorang pun yang 
sudi membuka mulutnya mengeluarkan sepatah tegur 
sapa kepadanya, tiada siapa pun yang menemuinya 
dengan kemesraan dan tiada siapa yang sudi 
mengambil sesuatu darinya atau memberi sesuatu 
kepadanya sehingga sepupunya sendiri selaku orang 
yang paling disayanginya tidak sudi menjawab 
salamnya ketika ia menemuinya selepas memanjat 
tembok kebun tamarnya dan tidak pula sudi 
menjawab pertanyaannya, dan setelah didesak ia 
hanya memberi satu jawapan kabur yang tidak dapat 
memuaskan keinginan hatinya dan tidak dapat 

mententeramkan kegelisahannya, la hanya berkata: 
"Allah dan Rasul-Nya yang lebih mengetahui". 

Setelah bumi Madinah menjadi asing kepada Ka'ab 
dan tidak lagi menjadi bumi yang telah dikenalinya 
selama ini dan dalam kerinduannya (untuk mendapat 
keredhaan Rasulullah) ia mencari gerak bibir 
Rasulullah s.a.w. dan mencuri pandang dengan ekor 
matanya kepada beliau dengan harapan untuk 
mengetahui bahawa Rasulullah juga melontarkan 
selayang pandang kepadanya yang dapat 
menghidupkan harapan di dalam hatinya dan 
menumbuhkan keyakinan bahawa dia tidak 
dicantaskan dari pokok kelompok Muslimin dan tidak 
dihukum mati layu dan kering. 

Ketika berada dalam keadaan terusir dan terbuang 
dari masyarakat, di mana tiada seorang pun yang sudi 
bercakap sepatah dengannya walaupun secara 
kebetulan, tiba-tiba datang sepucuk surat dari Raja 
Ghassan yang menawar kemuliaan, penghormatan 
dan kedudukan yang baik kepadanya, tetapi sekaligus 
ia menolak semuanya itu dan tiada apa yang 
dibuatnya lagi selain dari mencampakkan surat itu 
dalam api dan menganggapkannya sebagai sisa-sisa 
bala' dan terus kembali bersabar menghadapi ujian. 

Pemulauan itu bertambah luas lagi, ia diperintah 
supaya berasing dari isterinya agar ia tinggal 
keseorangan terusir dari segala kasih mesra dan 
tergantung-gantung di antara bumi dan langit. Dia 
malu untuk menemui Rasulullah s.a.w. untuk merayu 
supaya isterinya tidak diasingkan darinya, kerana dia 
tidak tahu bagaimana jawapan yang akan diberikan 
Rasulullah nanti. 

Inilah babak pemulauan, kemudian tiba pula babak 
berita gembira, iaitu babak penerimaan taubat, babak 
kepulangan kepada barisan kelompok, babak 
pengurniaan taubat kerana kesalahan dan babak 
kebangkitan semula dan pulang kembali kepada 
hayat. Dengarlah gambaran Ka'ab "Ketika saya 
sedang duduk dalam keadaan yang telah 
digambarkan Allah, iaitu saya merasa hati saya hegitu 
sempit dan bumi yang luas menjadi kecil, tiba-tiba 
saya mendengar seorang juruhebah dari 'atas sebuah 
bukit yang berseru dengan setinggi-tinggi suaranya: 
Bergembiralah, wahai Ka'ab ibn Malik! Lalu saya pun 
merebahkan diri sujud. Kini saya tahu masa kelepasan 
dan kebebasan telah datang dan Rasulullah s.a.w. 
telah mengumumkan penerimaan taubat dari Allah ke 
atas kami ketika beliau sembahyang fajar. Kemudian 
orang ramai datang menyampaikan berita gembira 
kepada saya dan kepada dua orang sahabat saya. 
Kemudian seorang penunggang kuda menuju kepada 
saya dan seorang yang berjalan kaki dari Bani Aslam 
juga menuju ke arah saya dan ia naik ke atas bukit 
dan suaranya lebih pantas dari kuda. Apabila datang 
orang yang saya dengar suaranya itu menyampaikan 
berita gembira kepada saya, lantas saya tanggalkan 
dua helai baju saya dan saya saiutkan keduanya ke 
tubuh orang itu kerana berita gembira yang 


disampaikan kepada saya. Demi Allah saya tidak 
memiliki baju yang lain dari dua helai baju itu pada 
hari itu, saya terpaksa meminjam dua helai baju untuk 
saya pakai dan saya terus menuju kepada Rasulullah 
s.a.w. Orang ramai menyambut saya sepuak demi 
sepuak. Mereka memberi tahniah kepada saya kerana 
menerima pengurniaan taubat dari Allah. Mereka 
berkata: Bergembiralah dengan pengurniaan taubat 
dari Allah, sehingga saya masuk ke dalam masjid. Di 
sini Talhah bin Ubayd bangkit berlari mendapatkan 
saya. Dia menjabat tangan saya dan mengucap 
tahniah kepada saya. Demi Allah, tidak ada orang 
Muhajirin selain darinya yang bangkit mendapatkan 
saya. Itulah kebaikan Talhah yang tidak dapat 
dilupakan oleh Ka'ab r.a". 

Demikianlah peristiwa-peristiwa yang dinilai dan 
dimuliakan di dalam kelompok ini dan demikianlah 
taubat yang diterima Allah disambut dan diberi 
penghormatan. Berita gembira pengurniaan taubat itu 
dibawa oleh penunggang kuda kepada penerimanya 
dan dilaungkan oleh seseorang yang datang dengan 
mendaki bukit supaya berita gembira itu lebih cepat 
sampai. Ucapan tahniah dan penghormatan yang 
diterima oleh orang yang mendapat pengurniaan 
taubat merupakan budi baik yang tidak dapat 
dilupakan olehnya kerana ia telah dipulangkan 
kembali kepada kelompok dan dihubungkan segala 
pertalian dengannya. Hari penerimaan taubat itu 
merupakan satu hari (yang amat bermakna) yang 
disifatkan Rasulullah s.a.w. dalam sabdanya: 
"Bergembiralah dengan sebaik-baik hari yang telah 
dilalui anda sejak anda dilahirkan ibu anda". Kata- 
kata ini telah diucapkan oleh Rasulullah s.a.w. dengan 
wajah yang berseri-seri gembira sebagaimana 
diceritakan, oleh Ka'ab. Inilah hari besar Rasulullah 
yang pemurah dan pengasih yang telah dilimpahi 
kegembiraan kerana Allah telah menerima taubat tiga 
orang sahabatnya dan mengembalikan mereka ke 
pangkuan kelompoknya dengan penuh kemuliaan. 

Inilah kisah tiga orang sahabat yang telah ponteng 
dari berjihad dan kemudian Allah mengurniakan 
taubat kepada mereka. Inilah beberapa imbasan 
kembali yang memberi gambaran yang jelas tentang 
kehidupan masyarakat Islam (di masa itu) dan tentang 
nilai-nilai yang dihayati mereka. 


Kisah yang diceritakan oleh salah seorang yang 
terbabit sendiri dalam kisah itu mendekatkan kepada 
hati kita pengertian ayat yang berikut: 




"Sehingga bumi yang luas menjadi sempit kepada mereka 
dan hati mereka juga dirasa begitu picik dan mereka yakin 
tiada tempat perlindungan dari kemurkaan Allah melainkan 
kembali kepada-Nya . " 

"Bumi yang luas menjadi sempit kepada mereka. " 

Apakah bumi? Tiada nilai bumi melainkan dengan 
penduduknya, dan tiada nilai penduduknya melainkan 
dengan nilai-nilai dominan yang ada padanya, juga 
dengan nilai-nilai pertalian dan perhubungan di 
antara penduduknya. Ungkapan itu memang tepat 
dengan pengertiannya yang waqi'i di samping tepat 
dengan keindahan pengertiannya yang seni yang 
melukiskan bumi menjadi sempit kepada tiga orang 
yang ponteng dari berjihad, di mana perbatasan- 
perbatasan daerah menjadi pendek dan ruangannya 
yang lebar menjadi kuncup dan mengerut dan 
membuat mereka gelisah dan tidak senang. 



"Dan hati mereka juga dirasa begitu picik." 

Seolah-olah hati itu merupakan wadah yang sempit 
yang tidak, dapat menampung mereka. Ia menekan 
dan menghimpit mereka menyebabkan mereka lemas 
dan picik. 

\ ^ Cjt Sl 0^ i 

"Dan mereka yakin tiada tempat perlindungan dari 
kemurkaan Allah melainkan kembali kepada-Nya". (11 8) 

Di sana tiada tempat perlindungan bagi seseorang 
dari kemurkaan Allah, kerana Allah menguasai segala 
pelosok bumi dan langit, tetapi menyebut hakikat ini 
di sini dalam suasana kesusahan membuat adegan 
dibayangi kesusahan, kesempitan dan ketiadaan 
harapan, di mana tiada jalan keluar darinya melainkan 
dengan berlindung kepada Allah yang berkuasa 
menghapuskan segala kesusahan dan derita. 



"Kemudian Allah mengurniakan taubat ke atas mereka 
supaya mereka sentiasa bertaubat. Sesungguhnya Allah 
Maha Penerima taubat dan Maha Pengasih."(1 18) 


Allah mengurniakan taubat ke atas mereka dari 
kesalahan yang tertentu supaya mereka bertaubat 
secara keseluruhan dari segala kesalahan yang telah 
silam dan supaya mereka kembali kepada Allah 
dengan sempurna dalam segala perkara yang akan 
datang. Hal ini dapat dilihat dengan tepatnya di 
dalam pengakuan Ka'ab: "Di antara bukti taubat saya 
ialah saya hendak melucutkan diri saya dari hak milik 
semua harta saya sebagai sedekah saya kepada Allah 
dan Rasul-Nya". Jawab beliau: "Jangan, simpankan 
sebahagian dari harta anda. Ini lebih baik kepada 
anda". Saya lantas menjawab: "Saya akan simpan 
harta bahagian saya yang berada di Khaybar," dan 
saya menambah lagi: "Ya Rasulullah, Allah telah 
selamatkan saya kerana bercakap benar dan di antara 
bukti taubat saya lagi falah saya berjanji tidak akan 
bercakap bohong selama hidup saya. Demi Allah, 
setahu saya tiada seorang Muslim yang telah diuji 


Allah kerana bercakap benar sejak saya bercakap 
benar kepada Rasulullah lebih baik dari ujian Allah 
yang telah dihadapi saya. Demi Allah, saya tidak 
mengeluarkan sepatah perkataan bohong sejak saya 
berkata benar kepada Rasulullah s.a.w. sehingga hari 
ini. Saya harap dengan sungguh-sungguh agar Allah 
memelihara saya dari bercakap bohong di sepanjang 
sisa hayat saya yang masih ada". 

Kami tidak dapat menghuraikan lebih banyak dari 
ini di dalam kitab "Fi Zilalil-Qur'an" mengenai kisah 
yang banyak memberi saranan ini, juga mengenai 
cara pengungkapan Al-Qur'an yang unik mengenai 
kisah ini. Oleh itu cukuplah kepada kami di sini 
sekadar huraian yang telah ditaufikkan Allah kepada 
kami. 


(Pentafsiran ayat-ayat 119 - 121) 


Seruan Supaya Kekal Berada Dalam 
Barisan Mu'minin Yang Tulen 


Di bawah bayangan kisah pengurniaan taubat yang 
dikurniakan kepada orang-orang yang teragak-agak, 
dan ponteng dari jihad dan di bawah bayangan 
kelebihan bercakap benar yang ketara di dalam kisah 
tiga orang sahabat yang ditangguhkan keputusan 
terhadap mereka, datanglah pula ayat yang 
mengandungi seruan yang ditujukan kepada seluruh 
orang-orang yang beriman supaya mereka bertaqwa 
kepada Allah dan supaya mereka berada di dalam 
golongan para Mu'minin yang tulen dari angkatan 
perintis, juga mengandungi kritikan dan kecaman 
terhadap orang-orang Madinah dan orang-orang 
A'arab yang tinggal di sekelilingnya kerana mereka 
ponteng dari tugas berjihad, di samping 
mengandungi janji ganjaran yang limpah kepada para 
Mujahidin: 

"Wahai orang-orang yang beriman! Bertaqwalah kepada 
Allah dan hendaklah kamu berada bersama-sama golongan 
Mu'minin yang tulen(119). Tidaklah wajar bagi penduduk 
Madinah dan orang-orang A’arab yang tinggal di sekitar 
mereka mengelakkan diri dari ikut berperang bersama 
Rasulullah dan tidak pula wajar bagi mereka menyintai diri 
mereka hingga tidak menghiraukan diri Rasulullah. Hal itu 
disebabkan kerana tiada kedahagaan , tiada kepenatan, tiada 
kelaparan di dalam perjuangan fi Sabilillah, tiada tempat 
yang dipijak mereka yang menimbulkan kemarahan orang- 
orang kafir dan tiada kecederaan yang diterima mereka dari 
musuh melainkan semuanya ditulis sebagai amalan yang 
soleh kepada mereka. Sesungguhnya Allah tidak sekali-kali 
mensia-siakan pahala para Muhsinin(120). Dan begitu juga 
tiada perbelanjaan yang dibelanjakan mereka (untuk 
Sabilullah) sama ada kecil atau besar dan tiada wadi yang 
dilintasi mereka melainkan semuanya ditulis (sebagai amalan 
yang soleh) kepada mereka, kerana Allah hendak memberi 
balasan yang sebaik-baiknya terhadap segala amalan yang 
telah dilakukan mereka"(121) 


Penghuni negeri Madinah inilah yang mendokong 
da'wah dan pergerakan Islamiyah. Merekalah 
pembela perjuangan da'wah yang paling dekat. 
Mereka hidup dengannya dan untuknya. Merekalah 
yang memberi tempat perlindungan kepada 
Rasulullah s.a.w. dan mengadakan perjanjian setia 
dengan beliau. Merekalah yang menjadi tapak asas 
yang kukuh bagi agama ini di seluruh Semenanjung 
Tanah Arab. Begitu juga suku-suku kaum yang tinggal 
di sekitar Madinah telah menganut Islam dan 
membentuk satu lingkaran benteng luar bagi tapak 
asas Islam itu. Kedua-dua golongan ini tidak 
sewajarnya ponteng dari Rasulullah s.a.w. dan tidak 
sepatutnya lebih mementingkan diri mereka dari diri 
beliau. Ketika Rasulullah s.a.w. keluar dalam cuaca 
yang panas atau dingin, dalam kesulitan atau 
kesenangan, dalam kemudahan atau kepayahan 
untuk melaksanakan tugas-tugas da'wah dan 
tanggunjawab-tanggungjawabnya, maka pendiiduk- 
penduduk Madinah selaku pendokong-pendokong 
da'wah, juga kaum A'arab yang tinggal di sekitar 
mereka selaku orang-orang yang dekat dengan 
Rasulullah s.a.w. adalah tidak wajar dan tidak ada 
sebarang alasan bagi mereka untuk menaruh 
kebimbangan terhadap keselamatan diri mereka dari 
perjuangan yang dipikul oleh Rasulullah s.a.w. 


Berdasarkan perhitungan-perhitungan inilah Allah 
menyeru mereka supaya bertaqwa kepada Allah dan 
berjuang bersama-sama para Mu'minin yang tulen 
yang tidak ponteng dari tugas berjihad dan tidak 
pernah beranganangan untuk ponteng. Keimanan 
mereka tidak pernah goyah dan goyang di dalam 
kesulitan dan kesukaran. Merekalah golongan pilihan 
dari angkatan perintis dan orang-orang yang 
mengikut mereka dengan sebaiknya: 

“Wahai orang-orang yang beriman! Bertaqwalah kepada 
Allah dan hendaklah kamu berada bersama-sama golongan 
Mu'minin yang tulen."(1 19) 

Selepas seruan ini, ayat yang berikut mengecam 
dasar ponteng dan cabut diri dari Rasulullah s.a.w. 

"Tidaklah wajar bagi penduduk Madinah dan orang-orang 
A'arab yang tinggal di sekitar mereka mengelakkan diri dari 
ikut berperang bersama Rasulullah dan tidaklah pula wajar 
bagi mereka menyintai diri mereka hingga tidak 
menghiraukan diri Rasulullah.” 


Ungkapan ini mengandungi kecaman yang halus, 
kerana tidak ada kecaman yang ditujukan kepada 
sahabat Rasulullah s.a.w. yang lebih pedih dari 
kecaman yang menyifatkannya sebagai orang yang 
lebih menyintai dirinya dari diri Rasulullah, sedangkan 
beliau berada bersamanya dan menjadi sahabatnya. 


la merupakan suatu isyarat yang ditujukan kepada 
pejuang-pejuang da'wah islam dalam setiap generasi, 
iaitu setiap Mu'min tidak seharusnya mengelakkan 
dirinya dari kesusahan yang dihadapi oleh Rasulullah 
dalam memperjuangkan da'wah Islamiyah, sedangkan 
dia sendiri yakin bahawa Rasulullah itu adalah 
pemimpin da'wah di samping ia juga berkewajipan 
menurut jejak langkah Rasulullah s.a.w. dalam 
perjuangan da'wah itu. 


Itulah kewajipan yang diwajibkan oleh perasaan 
malu terhadap Rasulullah apatah lagi ia merupakan 
perintah yang terbit dari Allah, namun begitu ia diberi 
balasan yang baik. Alangkah pemurah-Nya! 

"Hal itu disebabkan kerana tiada kedahagaan, tiada 
kepenatan, tiada kelaparan di dalam perjuangan fi Sabilillah. 
Tiada tempat yang dipijak mereka, yang menimbulkan 
kemarahan orang-orang kafir dan tiada kecederaan yang 
diterima mereka dari musuh • melainkan semuanya ditulis 
sebagai amalan yang soleh kepada mereka. Sesungguhnya 
Allah tidak sekali-kali mensia-siakan pahala para 
Muhsinin."(120) Dan begitu juga tiada perbelanjaan yang 
dibelanjakan mereka (untuk Sabilullah) sama ada kecil atau 
besar dan tiada wadi yang dilintasi mereka 'melainkan 
semuanya ditulisnya (sebagai amalan yang soleh) kepada 
mereka, kerana Allah hendak memberi balasan yang sebaik- 
baiknya terhadap segala amalan yang dilakukan 
mereka. "(121) 


Arab telah memeluk Islam. Bilangan pejuang-pejuang 
yang bersedia untuk berjihad telah bertambah begitu 
ramai. Bilangan mereka selepas berlakunya peristiwa 
ponteng dari Peperangan Tabuk telah mencapai 
angka kira-kira tiga puluh ribu orang, iaitu satu 
perkembangan yang tidak pernah berlaku di dalam 
mana-mana peperangan yang diceburi kaum 
Muslimin. Kini masanya telah tiba agar tenaga-tenaga 
manusia itu diagih-agihkan kepada berbagai-bagai 
bidang iaitu bidang jihad, bidang pembangunan 
bumi, bidang perniagaan dan sebagainya dari bidang- 
bidang kehidupan yang menjadi tunggak kemajuan 
satu umat yang muda yang berlainan keperluan- 
keperluannya dari keperluan-keperluan suku yang 
biasa atau dari keperluan-keperluan masyarakat 
sukuan yang primitif. Ayat yang berikut diturunkan 
untuk menjelaskan peraturan-peraturan kerahan 
perang itu: 


Maksudnya, setiap kedahagaan diberi ganjaran, 
setiap kepenatan diberi ganjaran, setiap kelaparan 
diberi ganjaran, setiap langkah yang menimbulkan 
kemarahan para kafirin diberi balasan, setiap 
kecederaan yang diterima dari musuh diberi ganjaran 
dan ditulis sebagai amalan soleh bagi seorang 
pejuang dan dimasukkan ke dalam golongan para 
Muhsinin yang tidak akan dihampakan Allah sebarang 
ganjaran kepada mereka. 

Setiap perbelanjaan sama ada kecil atau besar diberi 
pahala. Setiap langkah melintasi wadi diberi pahala 
yang sebaik-baiknya terhadap segala amalan yang 
dilakukan oleh seseorang Mujahid di dalam hayatnya. 

Amboi, demi Allah, itulah kemurahan-Nya 
mengurniakan ganjaran yang begitu, murah dan 
pahala yang begitu melimpah-ruah. Sesungguhnya 
amatlah memalukan sekali, apabila semua ganjaran 
itu diberikan kerana kesusahan dan kesulitan yang 
sangat kecil dibandingkan dengan kesusahan dan 
kesulitan yang ditanggung oleh Rasulullah s.a.w. di 
dalam memperjuangkan da'wah ini, di mana kitalah 
yang menjadi para khalifah dan para pemegang 
amanah yang bertugas menyambungkan perjuangan 
itu. 


(Pentafsiran ayat 122) 
Peraturan Kerahan Umum 


Yang dapat dilihat dengan jelas sebaik sahaja 
turunnya ayat-ayat surah ini mengecam orang-orang 
yang ponteng dari berjihad dan mencela perbuatan 
ponteng itu terutama apabila ia dilakukan oleh 
penduduk Madinah dan kaum A'arab yang berada di 
sekitar mereka, maka orang ramai Muslimin berpusu- 
pusu datang berkumpul di Madinah untuk menunggu 
perintah Rasulullah s.a.w. terutama dari suku-suku 
kaum yang berada di sekitar Madinah. Perkembangan 
ini memerlukan kepada penjelasan mengenai 
peraturan-peraturan kerahan umum dan penjelasan 
itu dari segi reaiiti memang tepat dengan waktunya, 
kerana daerah bumi Islam telah bertambah luas 
hingga hampir-hampir seluruh Semenanjung Tanah 





"Dan tidaklah wajar bagi orang-orang yang beriman keluar 
semuanya untuk berperang. Oleh itu hendaklah sekumpulan 
dari setiap puak dari mereka keluar untuk memperdalamkan 
kefahaman didalam agama dan untuk memberi peringatan 
kepada kaum mereka apabila mereka kembali kepada kaum 
mereka supaya mereka ben/vaspada."(1 22) 


Rahsia-rahsia Agama Allah Hanya Dapat Difahami 
Melalui Harakat Dan Perjuangan 

Di sana terdapat berbagai-bagai riwayat dalam 
mentafsirkan ayat ini, juga dalam menentukan 
kumpulan yang bertugas mendalamkan kefahaman 
dalam agama dan memberi peringatan dan 
pengajaran kepada masyarakat apabila mereka 
kembali kepadanya. Pada hemat kami pendapat yang 
sesuai dalam mentafsirkan ayat ini ialah para 
Mu'minin tidak semuanya dikehendaki keluar 
berperang, tetapi dalam setiap puak dari mereka 
hendaklah ada satu kumpulan - secara bergilir-gilir di 
antara mereka yang keluar berperang dan mereka 
yang tidak keluar berperang - yang bertugas 
mendalamkan kefahaman dalam agama melalui 
kegiatan-kegiatan keluar berperang, berjihad dan 
menjalankan pergerakan memperjuangkan 'aqidah 
Islam kemudian memberi peringatan dan pengajaran 
kepada golongan yang tidak keluar berperang apabila 
mereka kembali kepada kaum mereka, iaitu 
mendedahkan kepada mereka hasil-hasil yang dilihat 
dan difahami dari agama ini dalam masa mereka 
menjalankan kegiatan berjihad dan mengaturkan 
harakat perjuangan. 

Pendapat yang kami pilih ini berlandaskan ta'wilan 
yang dikemukakan oleh Ibn Abbas r.a., juga 
berlandaskan pentafsiran al-Hassan al-Basri, pendapat 
pilihan Ibn Jarir dan pendapat Ibn Kathir, iaitu agama 
Islam merupakan satu sistem haraki yang tidak dapat 
difahami melainkan oleh mereka yang bergerak 
dengannya. Justeru itu orang-orang yang keluar 
memperjuangkan agama ini merekalah orang-orang 
yang lebih memahaminya berdasarkan rahsia-rahsia 
dan pengertian-pengertiannya yang diperolehi mereka 
dalam perjuangan itu, juga berdasarkan contoh- 
contoh dan pelaksanaan-pelaksanaan amalinya yang 
dilalui mereka ketika mengendalikan harakat 
perjuangannya. Orang-orang yang tidak ikut dalam 
harakat perjuangan perlu menerima pengajaran- 
pengajaran dari mereka yang membabitkan diri dalam 
harakat perjuangan, kerana mereka tidak melihat apa 
yang dilihat oleh mereka yang keluar berjihad dan 
tidak memahami seperti kefahaman mereka. Dan 
mereka juga tidak sampai kepada rahsia-rahsia agama 
ini seperti yang dicapai oleh mereka yang bergerak di 
dalam perjuangan itu, terutama apabila mereka keluar 
berjihad bersama-sama Rasulullah s.a.w. Pada 
umumnya keluar berjuang itu lebih hampir ke arah 
mencapai kefahaman dan pengertian yang 
mendalam. 

Pendapat ini mungkin merupakan kebalikan dari 
apa yang terlintas dalam minda, iaitu orang-orang 
yang tidak ikut serta di dalam peperangan, jihad dan 
pergerakan, merekalah orang-orang yang dapat 
menumpukan - masa mereka untuk mendalamkan 
kefahaman di dalam agama, tetapi pandangan ini 
adalah salah dan tidak sesuai dengan sifat semulajadi 
agama Islam, kerana pergerakan merupakan asas 
agama ini. Justeru itu ia tidak dapat difahami 
melainkan oleh mereka yang bergerak dan berjihad 
untuk menegakkannya di dalam realiti hidup manusia 
dan berusaha mengalahkan jahiliyah dengan gerakan- 
gerakan amali. 

Pengalaman-pengalaman menegaskan bahawa 
orang-orang yang tidak membabitkan diri di dalam 
pergerakan Islam tidak dapat memahaminya 
walaupun mereka menumpukan sepenuh tenaga 
untuk mengkajinya melalui kitab-kitab dengan kajian 
yang dingin. Pandangan-pandangan yang 
mendedahkan rahsia-rahsia agama hanya dapat 
ditanggap oleh orang-orang yang menceburkan diri di 
dalam pergerakan jihad untuk menegakkan Islam di 
dalam kehidupan manusia, la tidak dapat ditanggap 
oleh orang-orang yang asyik mencari rahsia-rahsia itu 
dari kitab-kitab dan kertas-kertas kajian. 

Pemahaman terhadap agama ini tidak tercetus 
melainkan di bumi pergerakan, la tidak boleh diambil 
dari seorang fakih yang duduk berselimpuh dan putus 
dari pergerakan. Orang-orang yang hanya 
menumpukan tenaga mereka mengkaji kitab-kitab 
dan kertas-kertas kajian di zaman ini untuk 
mengeluarkan hukum-hukum feqah bagi membaharui 
perundangan Islam atau mengembangkannya 


mengikut sebagaimana yang diseranah para orientalis 
yang berjiwa Kristian, sedangkan mereka jauh dari 
pergerakan yang bertujuan membebaskan manusia 
dari 'Ubudiyah kepada sesama manusia dan 
mengembalikan mereka kepada 'Ubudiyah kepada 
Allah semata-mata dengan berhakimkan syari'at Islam 
sahaja dan menyingkirkan undang-undang ciptaan 
para Taghut, maka mereka adalah orang-orang yang 
tidak memahami sifat semulajadi agama Islam dan 
justeru itulah mereka tidak dapat menyusun 
perundangan agama ini dengan baik. 

Perundangan Islam adalah anak yang lahir dari 
pergerakan Islamiyah. Pertama-tama wujudnya agama 
kemudian barulah wujud perundangan dan bukan 
sebaliknya. Apabila wujudnya konsep kepatuhan 
kepada Allah Yang Maha Esa semata-mata, maka 
barulah wujud masyarakat yang menetapkan agar 
konsep kepatuhan kepada Allah Yang Maha Esa 
semata-mata ditekankan dalam masyarakat itu. 
Masyarakat yang membuang peraturan-peraturan 
jahiliyah, adat-adat resam dan tradisinya dan menolak 
undang-undang ciptaan manusia dalam mana-mana 
aspek kehidupannya kemudian ia mengendalikan 
urusan kehidupannya mengikut prinsip-prinsip umum 
syari'at Allah, di samping mengikut peraturan- 
peraturan kecil yang berlandaskan prinsip syari'at, dan 
dalam masa ia mentadbirkan urusan kehidupannya di 
bawah naugan konsep kepatuhan kepada Allah Yang 
Maha Esa semata-mata dan mengambil ilham-ilham 
dari syari'at-Nya sahaja untuk merealisasikan konsep 
kepatuhan ini kemudian timbul isu-isu cabangan yang 
baru sebagai ekoran dari perubahan situasi-situasi 
yang berlaku di dalam kehidupan, maka di sini sahaja 
barulah sampai waktunya untuk mengistinbatkan 
hukum-hukum fiqhiyah dan barulah tiba waktunya 
bagi perkembangan al-Fiqhul-lsIami. Pergerakan 
memperjuangkan agama inilah yang melahirkan al- 
Fiqhul-lslami dan merealisasikan perkembangannya, la 
bukannya feqah yang diistinbatkan dari lembaran 
kitab-kitab yang dingin dan jauh dari bahang 
kehidupan yang waqi'i. Oleh sebab itulah para 
fuqaha' dianggap sebagai orang-orang yang 
mempunyai kefahaman yang mendalam dalam 
agama, kerana pemahaman mereka adalah hasil dari 
pergerakan mereka memperjuangkan agama ini, juga 
hasil dari pergerakan mereka menghadapi kehidupan 
yang waqi'i di dalam masyarakat Islam yang dinamis, 
yang hidup dengan agama ini dan berjuang untuknya 
dan berinteraksi dengan feqah yang baru ini 
berdasarkan pergerakan kehidupan yang waqi'i. 

Cara Yang Betul Bagi Penggubalan AI-FiqhuI-Islami 

Tetapi pada hari ini, apakah yang ada? Di manakah 
masyarakat Islam yang menetapkan konsep 
kepatuhannya kepada Allah Yang Maha Esa semata- 
mata? Di manakah masyarakat Islam yang benar- 
benar menolak konsep kepatuhan kepada sesama 
manusia dan menetapkan syari'at Allah sebagai 
syari'at negara? Di manakah masyarakat Islam yang 

benar-benar menolak apa sahaja undang-undang dan 
peraturan yang tidak dihasilkan dari sumber syari'at 
Allah yang tunggal? 

Tiada seorang pun dapat mendakwa bahawa 
masyarakat Islam yang seperti ini memang wujud 
pada hari ini! Justeru itulah seorang Muslim yang 
mengenal Islam, memahami sistemnya dan sejarahnya 
tidak berusaha ke arah memaju al-Fiqhul-lslami atau 
membaharui atau mengembangkannya di bawah 
naungan masyarakat-masyarakat yang dari awal lagi 
tidak mengi'tirafkan al-Fiqhul-lslami sebagai undang- 
undang negara yang tunggal yang dihayatinya. Tetapi 
seorang Muslim yang serius dari awal-awal lagi 
berusaha ke arah merealisasikan lebih dahulu konsep 
kepatuhan kepada Allah Yang Maha Esa semata- 
mata, dan menegakkan konsep bahawa kuasa 
Hakimiyah hanya tertentu kepada Allah sahaja dan 
tiada penggubalan undang-undang dan peraturan 
melainkan semuanya harus diambil dari syari'at Allah 
yang tunggal sahaja untuk merealisasikan konsep 
kepatuhan itu. 

Adalah satu usaha mainan yang kosong yang tidak 
sesuai dengan sifat serius agama ini andainya ada 
orang-orang yang menyibukkan diri dengan usaha- 
usaha untuk memajukan al-Fiqhu!-Islami atau 
membaharuinya atau memperkembangkannya di 
dalam sebuah masyarakat yang tidak mengamalkan 
al-fiqhul-lslami dan tidak pula menegakkan kehidupan 
masyarakat di atas asasnya. Begitu juga ia merupakan 
suatu kejahilan yang mengaibkan terhadap sifat 
semulajadi agama Islam andainya ada orang yang 
menganggapkan bahawa dia dapat memahami 
agama ini secara mendalam dengan hanya duduk 
berselimpuh mengkaji kitab-kitab dan kertas-kertas 
kajian yang hambar dan mengistinbatkan hukum- 
hukum feqah dari acuan hukum-hukum feqah yang 
beku, kerana hukum-hukum feqah tidak diistinbatkan 
dari syari'at melainkan di dalam arus kehidupan yang 
deras dan melainkan bersama harakat yang 
memperjuangkan Islam di alam kenyataan. 

Konsep kepatuhan kepada Allah Yang Maha Esa 
semata-mata itulah yang melahirkan masyarakat 
Islam, kemudian masyarakat Islamlah yang melahirkan 
al-Fiqhul-lslami. Inilah tertibnya yang pasti, la lebih 
dahulu memerlukan wujudnya sebuah masyarakat 
Islam yang lahir dari konsep kepatuhan kepada Allah 
Yang Maha Esa semata-mata dan memutuskan untuk 
menguatkuasakan syari'at Allah semata, kemudian 
selepas itu - bukan sebelumnya - barulah lahir al- 
Fiqhul-Islami yang terperinci yang disusun mengikut 
saiz masyarakat yang wujud, la bukannya disiap- 
sediakan lebih dahulu (sebelum lahirnya masyarakat 
Islam), kerana setiap hukum feqah - mengikut sifat 
semulajadinya - merupakan langkah melaksanakan 
syari'at ke atas suatu kes yang berlaku, yang 
mempunyai ukuran, bentuk dan latar belakang yang 
tertentu yang dicetuskan oleh pergerakan kehidupan 
di dalam ruang lingkup Islam bukannya ruang lingkup 
yang jauh darinya. Kes-kes. yang berlaku inilah yang 
menentukan saiz, bentuk dan latar belakang hukum 


itu. Oleh sebab itulah setiap kes itu digubalkan 
untuknya satu peraturan yang langsung mengikut 
saiznya. Adapun hukum-hukum feqah yang tersedia 
di dalam kitab-kitab itu juga telah digubalkan sebelum 
ini untuk menghadapi kes-kes yang tertentu semasa 
berlangsungnya kehidupan Islamiyah yang 
berlandaskan syari'at Allah sebagai undang-undang 
negara. Pada masa itu hukum-hukum feqah tersebut 
bukanlah hukum-hukum yang telah tersedia dan 
dingin, malah ia merupakan hukum-hukum yang 
segar dan dinamis. Kewajipan kita pada hari ini ialah 
menggubalkan undang-undang yang seperti itu untuk 
menghadapi kes-kes yang baru, tetapi sebelum itu 
hendaklah lebih dahulu diwujudkan masyarakat Islam 
yang berikrar tidak akan patuh kepada undang- 
undang dan peraturannya yang lain dari syari'at Allah 
dan tidak akan menggubalkan hukum syara' 
melainkan dari syari'at Allah sahaja bukan dari 
undang-undang yang lain darinya. 

Inilah usaha yang serius yang memberi hasil yang 
layak dengan sifat serius agama ini. Inilah perjuangan 
yang membuka pintu hati dan membolehkannya 
untuk mendapat pemahaman yang mendalam di 
dalam agama. Selain dari usaha sedemikian, ia hanya 
merupakan usaha mainan yang tidak dapat diterima 
oleh agama ini, juga merupakan suatu pelarian dari 
kewajipan perjuangan yang haqiqi yang berlindung di 
sebalik tabir "pembaharuan aI-Fiqhul-lslami" atau 
"perkembangannya". Itulah suatu pelarian, 
sedangkan yang lebih baik dari usaha ini ialah 
membuat pengakuan lemah dan cuai serta memohon 
keampunan dari Allah kerana ponteng dan tinggal 
bersama-sama orang-orang yang ponteng dan duduk 
beristirehat. 

(Pentafsiran ayat 123) 

Selepas itu datang pula ayat yang berikut yang 
mengaturkan program pergerakan jihad dan skopnya 
yang diikuti oleh Rasulullah s.a.w. dan para 
khalifahnya selepas beliau secara umumnya, la tidak 
pernah terkeluar dari program ini kecuali dalam 
beberapa keadaan yang mempunyai kehendak- 
kehendak keperluan yang berlaku pada masa itu: 


Program Pergerakan Jihad 



“Wahai orang-orang yang beriman! Perangilah orang-orang 
kafir yang berada berdekatan dengan kamu dan biarlah 
mereka menemui sikap yang keras dan kasar di kalangan 
kamu dan ketahuilah bahawa Allah bersama para 
Muttaqin. (i 23) 

Adapun program pergerakan jihad yang disarankan 
oleh ayat tadi dalam firman-Nya: 

“Wahai orang-orang yang beriman! Perangilah orang-orang 
kafir yang berada berdekatan dengan kamu"(123) 


maka ia telah menjadi program yang diikuti oleh 
penaklukan-penaklukan Islam ke atas orang-orang 
kafir yang tinggal berdekatan atau berjiran dengan 
negara Islam seperingkat demi seperingkat. Apabila 
seluruh atau hampir seluruh Semenanjung Tanah 
Arab menganut Islam dan tiada lagi yang tinggal 
kecuali kumpulan-kumpulan kecil yang terpencil yang 
tidak dapat membentuk satu kumpulan yang 
mengancam negara Islam selepas penaklukan negeri 
Makkah, maka peperangan dilancarkan pula ke atas 
Tabuk yang terletak di perbatasan negeri-negeri 
takluk Roman, kemudian tentera-tentera islam 
memasuki ke dalam negeri-negeri takluk Roman dan 
negeri-negeri takluk Parsi dan tiada lagi poket-poket 
yang ditinggalkan oleh mereka. Dengan ini seluruh 
daerah Islam dapat di satu dan disambungkan 
perbatasan-perbatasannya. Akhirnya negara Islam 
menjadi satu blok yang amat besar dan luas serta 
mempunyai perbatasan-perbatasan yang padu. 
Kemudian negeri-negeri Islam telah dilanda 
kelemahan kerana berpecah belah, di mana 
diwujudkan perbatasan-perbatasan negeri yang palsu 
di antara negeri-negeri itu berasaskan milik keluarga 
atau bangsa-bangsa. Itulah perencanaan musuh- 
musuh Islam untuk mengekalkan perbatasan- 
perbatasan palsu itu dengan sedaya -upaya mereka 
dan mereka masih terus bekerja ke arah itu. Bangsa- 
bangsa ini yang pernah disatupadukan Islam sebagai 
satu umat di dalam negara Islam yang mempunyai 
perbatasan yang bersambung-sambung - mengatasi 
pemisah-pemisah bangsa, bahasa, keturunan dan 
warna - akan terus menjadi lemah kecuali mereka 
kembali semula kepada islam dan kepada bendera 
Islam yang tunggal dan kecuali mereka kembali 
mengikut jejak langkah Rasulullah s.a.w. ' dan 
memahami rahsia-rahsia kepimpinan Rabbani yang 
menjamin kemenangan, kemuliaan dan kedudukan 
yang teguh. 


Marilah kita berhenti sekali di hadapan firman Allah 
Ta'aia: 





I <j\j)SdS\ £^31 o\ 


“Wahai orang-orang yang beriman! Perangilah orang-orang 
kafir yang berada berdekatan dengan kamu dan biarlah 
mereka menemui sikap yang keras dan kasar di kalangan 


kamu dan ketahuilah bahawa Allah bersama para 
Muttaqin.“(123) 

Kekeliruan Penulis-penulis Islam 
Terhadap Konsep Jihad 

Di dalam ayat ini kita dapati perintah dari Allah 
supaya memerangi orang-orang kafir yang 
berdekatan dengan kaum Muslimin tanpa menyebut 
mereka menceroboh kaum Muslim atau menyerang 
kampung halaman kaum Muslimin. Dan kita faham 
bahawa perintah ini merupakan perintah muktamad 
yang membuat tugas memperjuangkan agama ini 
merupakan dasar yang melahirkan prinsip jihad dan ia 
bukannya merupakan semata-mata langkah 
"pertahanan" sebagaimana yang wujud di dalam 
peraturan-peraturan jahiliyah di masa pertama 
penubuhan kerajaan Islam di Madinah. 

Setengah-setengah orang yang memperkatakan 
pada hari ini tentang konsep perhubungan 
antarabangsa di dalam Islam atau tentang hukum- 
hukum jihad di dalam Islam, juga setengah-setengah 
orang yang mentafsirkan ayat-ayat jihad di dalam Al- 
Qur'an, cuba mencari dari nas-nas Marhaliyah yang 
lepas satu pembatasan atau had bagi perintah atau 
nas yang muktamad ini, di mana mereka kaitkan nas 
yang muktamad ini dengan syarat berlakunya 
pencerobohan atau wujudnya ketakutan dicerobohi, 
sedangkan perintah atau nas yang muktamad ini 
sendiri merupakan satu nas yang umum. 
Sememangnya kita telah biasa dengan cara 
penjelasan Al-Qur'an apabila ia mengemukakan 
peraturan-peraturan atau hukum-hukum, maka ia 
memberi pernyataan yang 'halus dalam setiap 
persoalan dan tidak merujukkan sesuatu persoalan 
kepada persoalan yang lain, malah ia memilih kata- 
kata khusus yang tertentu dan merakamkan segala 
peringatan-peringatan, pengecualian-pengecualian, 
perbatasan-perbatasan dan pengkhususan- 
pengkhususan di dalam nas itu sendiri jika di sana 
perlu diberi sesuatu peringatan, perkecualian, 
pembatasan atau pengkhususan. 

Dalam kata pengantar surah ini di dalam juzu' yang 
kesepuluh dan dalam kata pengantar ayat-ayat 
mengenai peperangan dengan kaum Musyrikin dan 
peperangan dengan kaum Ahiil-Kitab, kami telah 
membuat huraian yang terperinci tentang tujuan nas- 
nas dan peraturan-peraturan Marhaliyah, juga 
tentang nas-nas dan peraturan-peraturan muktamad 
mengikut tabi'at tatacara pergerakan Islam. Oleh itu 
bagi kami cukuplah dengan huraian yang telah kami 
kemukakan di sana. 

Tetapi penulis-penulis hari ini yang menulis tentang 
konsep perhubungan antarabangsa di dalam Islam 
dan tentang hukum-hukum jihad di dalam Islam, juga 
orang-orang yang berusaha mentafsirkan ayat-ayat 
yang mengandungi peraturan-peraturan ini, merasa 
begitu berat dan dahsyat untuk menerima ayat-ayat 
ini sebagai peraturan-peraturan Islam dan untuk 

menerima bahawa Allah telah memerintah orang- 
orang yang beriman supaya memerangi orang-orang 
kafir yang tinggal berdekatan dengan mereka dan 
terus bertindak begitu apabila terdapat di sana orang- 
orang kafir yang tinggal berdekatan dengan mereka. 
Mereka merasa begitu berat dan dahsyat untuk 
menerima perintah Ilahi yang sebegini rupa, oleh 
sebab itulah mereka mencari had-had atau syarat- 
syarat bagi nas-nas yang umum ini dan mereka 
menemui had-had dan syarat-syarat ini di dalam nas- 
nas Marhaliyah yang telah lalu. 

Matlamat Jihad Dalam Islam 

Kami mengetahui mengapa mereka merasa begitu 
berat dan dahsyat untuk menerima perintah Allah 
yang sedemikian rupa. 

Mereka lupa bahawa jihad di dalam Islam ialah jihad 
fi Sabilillah, iaitu jihad untuk menegakkan Uluhiyah 
Allah di bumi dan menghalaukan Taghut-taghut yang 
merampas kuasa Aliah, jihad untuk membebaskan 
manusia dari 'Ubudiyah kepada kuasa yang lain dari 
Allah dan dari penindasannya yang menghalangkan 
manusia dari menumpukan kepatuhan mereka 
kepada Allah Yang Maha Esa semata-mata, di 
samping membebaskan mereka dari 'Ubudiyah 
kepada sesama makhluk (matlamat jihad ialah): 



"Hingga tidak ada bagi penindasan dan seluruh kepatuhan 
tertentu kepada Allah sahaja." 

(Surah aI-Baqarah: 193) 

Jihad di dalam Islam bukannya jihad untuk 
memenangkan satu aliran pemikiran manusia ke atas 
satu aliran pemikiran manusia yang lain, malah ia 
merupakan jihad untuk menegakkan sistem ciptaan 
Allah ke atas sistem-sistem hidup ciptaan manusia, la 
bukannya jihad untuk menegakkan kuasa satu kaum 
ke atas kuasa satu kaum yang lain, malah ia 
merupakan jihad untuk memenangkan kuasa Allah ke 
atas kuasa manusia, la bukannya jihad untuk 
menegak kerajaan manusia, malah ia merupakan 
jihad untuk menegakkan kerajaan Allah di bumi. Oleh 
sebab itulah Islam harus memasuki seluruh negeri di 
bumi untuk membebaskan manusia seluruhnya tanpa 
membezakan di antara negeri-negeri yang termasuk 
di dalam perbatasan negara Islam dari negeri-negeri 
yang berada di luar perbatasannya, semuanya 
merupakan negeri yang didiami "manusia" dan di 
dalam negeri-negeri itu terdapat Taghut-taghut yang 
memperhambakan manusia kepada manusia. 

Apabila mereka lupakan hakikat ini sudah tentu 
mereka merasa 'takut dan dahsyat untuk melihat satu 
sistem hidup bertindak menyapu segala sistem hidup 
yang lain atau satu umat bertindak menundukkan 
seluruh umat yang lain. Kedudukan yang seperti ini 
tidak dapat ditelan dan sememangnya tidak dapat 
ditelan, sedangkan kehendak perintah Allah tidak 
begitu. Sistem hidup Islam tidak serupa dengan 


sistem-sistem hidup ciptaan manusia pada hari ini 
yang dapat hidup bersama, kerana semua sistem yang 
wujud pada hari ini adalah sistem dari ciptaan 
manusia. Justeru itu tiada satu sistem pun yang 
berhak mengatakan bahawa ia sahaja satu-satunya 
sistem yang berhak hidup, tetapi bukan begitu 
duduknya sistem hidup ciptaan ilahi, malah tujuan ia 
menentang sistem-sistem hidup ciptaan manusia ialah 
untuk menghapus dan menghancurkannya demi 
untuk membebaskan seluruh manusia dari kehinaan 
'Ubudiyah kepada sesama manusia dan 
mengangkatkan seluruh mereka kepada martabat 
kemuliaan memperhambakan diri kepada Allah Yang 
Maha Esa sahaja tanpa sebarang sekutu. 

Kemudian yang membuat mereka merasa dahsyat 
dan takut kerana mereka menghadapi serangan- 
serangan Kristian yang teratur, jahat, pintar dan liar 
yang mencabar mereka bahawa agama islam telah 
tersebar dengan kekuatan mata pedang dan tujuan 
jihad di dalam Islam ialah untuk memaksa orang lain 
menganut agama Islam dan mencabul kehormatan 
kebebasan beragama. 

Tentulah kedudukan persoalan ini tidak dapat 
ditelan seandainya perintah Ilahi sama sekali tidak 
begitu, kerana Islam berdiri di atas prinsip: 



"Tiada paksaan di dalam agama kerana jalan yang benar 
telah ketara dengan jelas dari jalan yang sesat" 

(Surah aI-Baqarah: 256) 

Tetapi mengapa Islam tampil berjihad dengan 
menggunakan pedang? Dan mengapa Allah membeli 
dari orang-orang Mu'minin jiwa raga dan harta benda 
mereka dengan menjanjikan balasan Syurga supaya 
mereka berperang fi Sabilillah, di mana mereka 
membunuh dan dibunuh? Jihad di dalam Islam 
mempunyai tujuan yang lain dari memaksa manusia 
menganut Islam. Tujuan jihad Islam sama sekali 
bukannya untuk memaksa manusia memeluk Islam, 
malah tujuannya ialah untuk menjamin kebebasan 
beragama, kerana islam merupakan satu perisytiharan 
umum untuk membebaskan "manusia" di "bumi"dari 
'Ubudiyah kepada sesama manusia, islam selama- 
lamanya menentang para Taghut di bumi yang 
menundukkan manusia kepada sesama manusia. 
Islam selama-lamanya menentang sistem-sistem hidup 
yang ditegakkan di atas landasan keta'atan manusia 
kepada sesama manusia, iaitu sistem-sistem yang 
dijaga dan dilindungi oleh kekuatan kerajaan atau 
kekuatan pertubuhan dalam apa bentuk sekalipun. 
Sistem-sistem ini menghalang manusia dari 
mendengar da'wah Islamiyah atau dari menganut 
agama Islam apabila diingini mereka atau menindas 
mereka dengan berbagai-bagai cara supaya mereka 
meninggal Islam dan ini merupakan satu corak 
pencabulan kebebasan beragama yang paling buruk. 
Dari landasan inilah Islam tampil menghunuskan 
pedang untuk menghancurkan sistem-sistem ini di 
samping menghancurkan kuasa-kuasa dan kekuatan- 

yang melindunginya... kemudian apa lagi? Kemudian 
Islam meninggalkan manusia dalam keadaan yang 
benar-benar bebas untuk memilih agama yang 
disukainya. Jika mereka mahu, mereka boleh masuk 
Islam dan mereka akan menikmati hak-hak yang sama 
dengan kaum Muslimin di samping memikul 
tanggungjawab yang sama yang dipikulkan oleh 
kaum Muslimin. Mereka dianggap saudara seagama 
dengan angkatan yang lebih dahulu menganut agama 
Islam. Dan jika mereka suka, mereka boleh kekal 
dengan agama mereka dengan membayar cukai 
jizyah sebagai pengakuan terhadap kebebasan 
da'wah Islamiyah yang berkembang di kalangan 
mereka tanpa sebarang penentangan dan sebagai 
kerjasama dari mereka menanggung perbelanjaan 
kerajaan Islam yang melindungi mereka dari 
pencerobohan-pencerobohan orang-orang yang 
belum lagi tunduk kepada kerajaan Islam. Di samping 
itu kerajaan Islam akan melindungi orang-orang tidak 
berupaya, lemah dan sakit dari kalangan mereka sama 
seperti perlindungan yang dinikmati oleh .kaum 
Muslimin. 

Islam tidak memaksakan seseorang mengubahkan 
'aqidahnya sebagaimana yang telah dilakukan oleh 
gerakan Kristian di sepanjang sejarah yang telah 
menyembelih, membunuh dan menghapuskan rakyat- 
rakyat seluruhnya, seperti rakyat Muslimin di Andalus 
di zaman dahulu dan rakyat Zanzibar di zaman baru, 
untuk memaksa mereka menganut agama Kristian 
dan kadang-kadang ia tidak menerima mereka 
walaupun mereka menganut agama Kristian, malah 
mereka terus dihapuskan semata-mata kerana mereka 
kaum Muslimin, dan kadang-kadang kerana mereka 
berpegang dengan mazhab Kristian yang berlainan 
dari mazhab rasmi gereja. Sebagai contoh ialah dua 
belas ribu penganut-penganut Kristian di negeri Mesir 
telah menjadi korban yang amat kejam, di mana 
mereka dibakar hidup-hidup di atas api obor-obor 
semata-mata kerana mereka mempunyai pegangan 
i'tiqad sampingan yang bertentangan dengan 
pegangan Gereja Roman mengenai pentafsiran sama 
ada Roh al-Qudus itu terpancar dari Sang Bapa sahaja 
atau dari Sang Bapa dan Sang Anak kedua-dua sekali 
atau mengenai pentafsiran sama ada al-Masih 
mempunyai satu sifat Iasutiyah (ketuhanan) sahaja 
atau mempunyai sifat lahutiah dan nahutiah 
(kemanusiaan) kedua-dua sekali dan sebagainya dari 
persoalan-persoalan i'tiqadiah yang kecil dan 
sampingan. 

Pada akhirnya, gambaran Islam bertindak di bumi 
untuk memerangi orang-orang kafir yang tinggal 
berdekatan dengan negeri Islam telah menakutkan 
mereka yang berjiwa kalah di zaman ini, kerana 
mereka melihat realiti di sekeliling mereka dan 
menyedari beban-beban berat dari tindakan ini. Inilah 
.perkara yang benar-benar menakutkan mereka dan ia 
memang benar-benar menakutkan, tetapi apakah 
mereka yang memakai nama-nama Islam, dan 
merupakan umat-umat Islam yang pada umumnya 


(pada masa ini) kalah atau lemah... apakah mereka 
inilah yang akan bertindak di bumi untuk memerangi 
seluruh umat di dunia sehingga dunia ini aman dan 
tiada sebarang penindasan lagi terhadap orang-orang 
yang beriman dan seluruh keta'atan tertentu kepada 
Allah Yang Maha Esa sahaja? Tentulah perkara ini 
tidak masuk akal dan tidak mungkin merupakan 
perintah Allah. 

Tetapi mereka tidak nampak bilakah perintah ini 
telah dilaksanakan? Dan dalam situasi bagaimana ia 
telah dilaksanakan? Sebenarnya perintah ini telah 
dilaksanakan sesudah Islam berjaya menegakkan 
daulat Islamiyah yang memerintah dengan syari'at 
Allah dan sesudah seluruh Semenanjung Tanah Arab 
tunduk dan menganut Islam dan ditadbirkan 
mengikut landasan Islam. Sebelum itu mereka hanya 
merupakan satu kelompok Muslimin yang telah 
menjualkan jiwa raga mereka kepada Allah dengan 
ikhlas lalu mereka mendapat pertolongan Allah sehari 
demi sehari, peperangan demi peperangan dan 
seperingkat demi seperingkat. Dan kini zaman telah- 
berpusing dan menjadi persis seperti zaman yang 
wujud ketika Allah mengutuskan Nabi Muhammad 
s.a.w. untuk menyeru manusia yang berada di dalam 
jahiliyah kepada syahadat ^1 a*»-* V) <JI V lalu 

beliau berjuang bersama-sama pengikutnya yang kecil 
sehingga pada akhirnya berjaya menegakkan daulat 
Islamiyah di negeri Madinah, dan perintah memerangi 
orang-orang kafir telah melalui berbagai-bagai 
peringkat peraturan yang semakin bertambah maju 
sehingga sampai kepada bentuk peraturan yang 
muktamad, dan untuk sampai kepada bentuk 
peraturan yang muktamad ini; kaum Muslimin pada 
hari ini harus memulakan perjuangan mereka dari 
syahadat ^1 tly*j -uii V| aJ| v , kemudian mereka 
akan beransur-ansur sampai kepada bentuk peraturan 
yang muktamad ini dengan izin Allah, dan pada masa 
itu mereka tidak akan menjadi kumpulan buih-buih di 
permukaan air yang dikotak-katikkan, oleh arus 
berbagai-bagai aliran pemikiran, berbagai-bagai 
sistem hidup dan berbagai-bagai kecenderungan 
nafsu di samping dikotak-katikkan oleh bendera- 
bendera perkauman, kebangsaan dan keturunan, 
tetapi mereka akan menjadi kelompok Muslimin yang 
padu yang mengangkat bendera isi VI <11 y tanpa 
mengangkat di sampingnya bendera dan lambang 
yang lain, dan tanpa mengambil aliran pemikiran dan 
sistem hidup yang lain dari ciptaan manusia di bumi 
ini, malah terus bertolak dan bergerak di atas nama 
Allah dan di bawah naungan keberkatan dari Allah. 

Umat Muslimin tidak dapat memahami peraturan- 
peraturan atau hukum-hukum agama ini jika mereka 
berada dalam kelemahan yang ada sekarang, kerana 
peraturan-peraturan agama ini tidak akan dapat 
difaham kecuali oleh orang-orang yang berjihad di 
dalam pergerakan yang bertujuan menegakkan 
Uluhiyah Allah Yang Maha Esa sahaja di bumi ini dan 
menghapuskan Uluhiyah para Taghut. 


118 


20 SURAH AT-TAUBAH GS 


JUZU' KE-1 1 


Pemahaman agama ini tidak harus diambil dari 
mereka yang duduk berseiimpuh yang hanya 
membelek kitab-kitab dan kertas-kertas kajian yang 
hambar, kerana pemahaman agama ini ialah 
pemahaman hayat, pemahaman pergerakan dan 
tindakan. Usaha menghafal isi kandungan kitab-kitab 
dan melayani nas-nas tanpa pergerakan dan 
perjuangan tidak melayakkan seseorang untuk 
memahami agama ini dan tidak pernah diakui layak 
pada mana-mana masa yang silam. 


Pada akhirnya, situasi turunnya firman Allah yang 
berikut: 


SL Ufc 

M=S\ 


"Wahai orang-orang yang beriman! Perangilah orang-orang 
kafir yang berada berdekatan dengan kamu dan biarlah 
mereka menemui sikap yang keras dan kasar di kalangan 
kamu dan ketahuilah bahawa Allah bersama para 
Muttaqin"(i23) 


menunjukkan bahawa orang-orang kafir yang 
dimaksudkan di dalam ayat itu ialah orang-orang 
Roman dari kaum Ahlil-Kitab, tetapi sebelum ini telah 
pun dijelaskan di dalam surah ini mengenai sebab 
kekafiran mereka dari segi i'tiqad dan amalan iaitu 
mereka telah melakukan penyelewengan di dalam 
'aqidah mereka dan berhakimkan kepada syari'at 
ciptaan manusia dalam kehidupan mereka. 


Peringatan ini perlu diteliti dan diberi perhatian 
untuk memahami tatacara pergerakan agama ini 
terhadap kaum Ahlil-Kitab yang menyeleweng dari 
kitab suci mereka dan mengamalkan-undang-undang 
dan peraturan dari ciptaan tokoh-tokoh dalam 
kalangan mereka, la merupakan satu dasar yang 
merangkumi seluruh kaum Ahlil-Kitab di mana-mana 
zaman dan tempat yang mengamalkan undang- 
undang dan peraturan dari ciptaan manusia, 
sedangkan syari'at Allah dan kitab suci-Nya berada di 
tangan mereka. 


Peraturan Etika Islam Dalam Peperangan 


Allah S.W.T. telah memerintah supaya kaum 
Muslimin memerangi orang-orang kafir yang tinggal 
berdekatan dengan mereka dan supaya bertindak 
kasar terhadap mereka, kemudian Allah iringi perintah 
itu dengan pernyataan: 




"Dan ketahuilah bahawa Allah menyayangi para 
Muttagin. "(123) 


Penyataan ini mempunyai maknanya, iaitu sifat 
taqwa para Muttaqin yang disayangi Allah itu ialah 
sifat taqwa yang bergerak dan bertindak di bumi 


memerangi orang-orang yang tinggal berdekatan 
dengan kaum Muslimin dan bertindak "kasar" 
terhadap mereka tanpa menunjukkan sikap 
berlembut-lembut dan teragak-agak sehingga (aman 
tenteram), di mana tiada wujud lagi penindasan 
terhadap Muslimin dan seluruh keta'atan tertentu 
kepada Allah sahaja. 

Tetapi kita dan seluruh manusia harus mengetahui 
bahawa "tindakan kasar" (yang dimaksudkan dalam 
ayat ini) ialah tindakan kasar terhadap mereka yang 
melawan, dan tindakan itu harus dilakukan dalam 
batas-batas umum etika Islam dan bukannya tindakan 
kasar yang terlepas dari segala batas dan adab sopan. 

Peperangan (yang dimaksudkan di dalam ayat ini) 
ialah peperangan selepas diberi amaran dan pilihan di 
ahtara menerima Islam atau membayar jizyah atau 
berperang dan selepas mereka mencabul perjanjian 
jika di sana ada perjanjian jika dibimbangi 
pengkhianatan (peraturan-peraturan Islam yang 
muktamad menghormati perjanjian dengan kaum 
Ahlil-Kitab apabila mereka sanggup bersikap damai 
dengan Islam dan membayar jizyah, tetapi perjanjian 
dengan mereka tidak dihormati dalam kes yang lain 
dari ini, kecuali kaum Muslimin lemah, maka dalam 
kes ini peraturan yang harus dipakai oleh mereka ialah 
peraturan Marhaliyah yang sesuai dengan keadaan 
mereka). 

Di bawah ini ialah kumpulan adab-adab peperangan 
dari wasiat Rasulullah s.a.w. : 

• Daripada Buraydah katanya: Biasanya Rasulullah 
s.a.w. apabila beliau menyampaikan amanah kepada 
ketua tentera atau pasukan tentera beliau 
menekankan pesanannya supaya mereka bertaqwa 
dan memberi layanan yang baik kepada pejuang 
Muslimin yang berada di bawah pimpinannya, 
kemudian beliau bersabda: "Berperanglah di jalan 
Allah dengan nama Allah! Perangilah mereka yang 
ingkarkan Allah. Berperanglah tetapi jangan sekali-kali 
melampaui batas, jangan mengkhianati, jangan 
mengerat-ngeratkan anggota musuh yang mati dan 
jangan membunuh kanak-kanak. Apabila engkau 
menghadapi musuh dari kaum Musyrikin, maka 
kemukakan kepada mereka tiga tawaran, jika mereka 
menyambut tawaran itu, maka terimalah dan jangan 
menyerang mereka, iaitu seru mereka memeluk Islam, 
jika mereka menyambut seruan itu maka terimalah 
mereka dan jangan menyerang mereka, kemudian 
seru mereka supaya berhijrah dari negeri mereka ke 
negeri Muhajirin dan terangkan kepada mereka jika 
mereka sanggup berhijrah, mereka akan mendapat 
segala hak yang dinikmati oleh Muhajirin dan 
memikul segala tanggungjawab yang dipikul oleh 
mereka. Sebaliknya jika mereka enggan berhijrah, 
maka terangkan kepada mereka bahawa status 
mereka sama dengan orang-orang Muslimin dari 
kaum A'arab (Badwi), di mana diperlakukan ke atas 
mereka segala peraturan Allah yang diperlakukan ke 
atas orang-orang yang beriman, tetapi mereka tidak 
berhak menerima habuan dari harta rampasan perang 


JUZU' KE-1 1 


BO SURAH AT-TAUBAH GS 


119 


dan harta rampasan tanpa perang kecuali mereka 
berjihad bersama-sama pejuang-pejuang Muslimin. 
Dan jika mereka enggan, maka mintalah mereka 
membayar jizyah, jika mereka setuju, maka terimalah 
mereka dan jangan serang mereka. Dan jika mereka 
enggan, maka pohonlah pertolongan Allah dan 
perangilah mereka." 

(Dikeluarkan oleh Muslim, Abu Daud 
dan at-Tirmizi) 

• Daripada Ibn Umar r.a. katanya: "Seorang 
perempuan di dapati terbunuh di dalam setengah 
peperangan Rasulullah s.a.w. lalu Rasulullah s.a.w. 
melarang membunuh perempuan dan kanak-kanak." 

(Dikeluarkan oieh al-Bukhari dan Muslim) 

Nabi s.a.w. telah mengutuskan Mu'az ibn Jabal r.a. 
kepada penduduk negeri Yaman sebagai seorang 
guru, lalu beliau menyampaikan amanah pesanan 
kepadanya: "Anda akan menemui kaum Ahlil-Kitab. 
Oleh itu serulah mereka kepada pengakuan bahawa 
tiada Tuhan selain Allah dan saya adalah utusan Allah. 
Jika mereka telah membuat pengakuan itu, maka 
terangkanlah kepada mereka bahawa Aliah Ta'aia 
telah memfardhukan ke atas mereka lima solat setiap 
hari dan malam. Jika mereka telah mematuhinya, 
maka terangkan pula kepada mereka bahawa Aliah 
telah memfardhukan ke atas mereka bayaran zakat 
yang diambil dari orang-orang kaya dalam kalangan 
mereka dan diberikan kepada golongan faqir miskin 
dalam kalangan mereka dan jika mereka telah 
melaksanakannya, maka awasilah dari mengambil 
harta mereka yang paling bernilai dan takutilah do'a 
orang yang teraniaya kerana tiada hijab di antaranya 
dengan Allah." 

Satu riwayat telah dikeluarkan oleh Abu Daud 
dengan isnadnya dari seorang lelaki dari suku 
Juhaynah bahawa Rasulullah s.a.w. telah bersabda: 
"Kamu mungkin memerangi satu kaum dan kamu 
dapat mengalahkan mereka lalu mereka memelihara 
diri mereka dari kamu dengan harta benda mereka, 
untuk melindungi jiwa dan anak-anak mereka 
kemudian mereka mengadakan perdamaian dengan 
kamu. Oleh itu janganlah kamu mengambil dari 
mereka lebih dari itu, kerana perbuatan itu tidak layak 
untuk kamu." 

Dari al-'lrbadh ibn Sariyah katanya: Kami berhenti 
bersama Rasulullah di kota perkubuan Khaybar 
bersama-sama pejuang-pejuang Muslimin yang 
mengikutinya. Penguasa Khaybar itu seorang yang 
bengis dan takbur, dia datang menemui Rasulullah 
s.a.w. lalu berkata: 'Wahai Muhammmad, apakah 
kamu berhak menyembelih keldai-keldai kami, makan 
buah-buahan kami dan memukul perempuan kami?" 
Lalu Rasulullah s.a.w. marah dan berkata: 'Wahai Ibn 
Auf, naiklah kuda anda". Kemudian beliau berseru: 
"Syurga itu tidak dihalalkan melainkan kepada orang 
yang beriman, dan berkumpullah kamu untuk solat". 


Lalu mereka berkumpul kemudian beliau 
bersembahyang bersama mereka, setelah itu beliau 
bangkit dan bersabda: "Apakah seorang dari kamu 
mengira sambil duduk bersandar di atas bangku dan 
boleh jadi menyangka bahawa Allah Taala tidak 
mengharamkan sesuatu yang lain kecuali apa yang 
disebutkan di dalam Al-Qur'an sahaja. Ingatlah! Aku 
telah mengajar, menyuruh dan melarang berbagai 
perkara-perkara yang sama dengan apa yang 
disebutkan di dalam Al-Qur'an atau lebih banyak lagi. 
Dan ingatlah bahawa kamu tidak dihalalkan 
memasuki rumah-rumah kaum Ahlil-Kitab melainkan 
sesudah diberi keizinan dan kamu tidak boleh 
memukul perempuan mereka dan memakan buah- 
buahan mereka apabila mereka telah membayar 
jizyah yang telah diwajibkan ke atas mereka," 

Dalam salah satu peperangan, Rasulullah s.a.w. 
telah dilaporkan ada seorang budak perempuan telah 
dibunuh di antara barisan-barisan perang, lalu beliau 
melahirkan perasaan dukacita yang begitu ketara 
hingga setengah-setengah sahabatnya berkata: "Ya 
Rasulullah, apakah sebab yang mendukacitakan anda, 
sedangkan mereka anak-anak kaum Musyrikin?" Lalu 
Nabi s.a,w. bersabda: "Mereka lebih baik dari kamu 
kerana mereka masih dalam fitrah yang suci, dan 
bukankah kamu juga dulunya anak-anak kaum 
Musyrikin, hubaya-hubaya jangan bunuh kanak- 
kanak! Hubaya-hubaya jangan bunuh kanak-kanak!" 

Inilah arahan-arahan nabawiah yang diikuti oleh 
para khalifah kemudian dari beliau: 

Malik telah meriwayatkan bahawa Abu Bakr as- 
Siddiq r.a. telah berkata: "Kamu akan menemui 
(dalam peperangan) satu kumpulan (rahib Ahlil-Kitab) 
yang mendakwa bahawa mereka telah mewaqafkan 
diri mereka kepada Allah, oleh itu tinggalkan mereka 
jangan ganggu mereka) dan kegiatan mereka yang 
telah mewaqafkan diri mereka kepada Allah. Dan 
janganlah kamu membunuh perempuan, kanak-kanak 
dan orang tua." 

Ujar Zaid ibn Wahb: Kami telah menerima sepucuk 
surat dari 'Umar al-Khattab r.a. dan di dalamnya 
tersurat: "Janganlah kamu melampaui batas, jangan 
berkhianat dan jangan bunuh kanak-kanak dan 
bertaqwalah kepada Allah terhadap kaum peladang." 

Dan di antara amanah pesanannya lagi ialah: 
"Janganlah kamu bunuh orang tua, perempuan dan 
kanak-kanak, hindarilah dari membunuh mereka 
ketika berlaku pertembungan di antara dua pihak dan 
ketika melancarkan serangan-serangan." 

Demikianlah banyaknya hadith-hadith yang 
menerangkan garis panduan umum yang jelas 
tentang tahap peraturan Islam dalam perjuangan 
memerangi musuh-musuhnya, tentang ketika 
peperangannya yang tinggi, tentang prihatinnya 
memelihara kehormatan manusia, tentang bagaimana 
ia membataskan peperangan pada kegiatan 
menghancurkan kekuatan kebendaan musuh yang 

menjadi batu penghalang yang menyekat manusia 
keluar dari 'Ubudiyah kepada sesama manusia kepada 
'Ubudiyah kepada Allah Yang Maha Esa semata dan 
tentang bagaimana toleransi Islam dalam melayani 
musuh-musuhnya. Yang dimaksudkan dengan 
tindakan kasar (yang dianjurkan Al-Qur'an dalam ayat 
yang lepas) ialah tindakan kasar di dalam peperangan 
bukan tindakan liar dan ganas terhadap kanak-kanak, 
perempuan, orang-orang tua dan orang-orang yang 
lemah, yang bukan pejuang, dan bukan pula tindakan 
mengerat-ngerat dan mencaing-caingkan anggota- 
anggota musuh yang gugur sebagaimana yang 
dilakukan oleh tentera-tentera pengganas yang 
menamakan diri mereka sebagai orang-orang yang 
bertamadun di zaman ini. Islam mendokong 
peraturan-peraturan yang cukup untuk melindungi 
orang-orang yang bukan pejuang dan untuk menjaga 
kehormatan kemanusiaan para pejuang, Tindakan 
kasar yang dimaksudkan di sini ialah tindakan kasar 
yang tidak melembutkan pertempuran. Peraturan ini 
adalah perlu kepada kaum Muslimin yang diperintah 
dengan tegas dan berulang-ulang kali supaya mereka 
bersifat kasihan belas. Justeru itu ia perlu dikecualikan 
dalam masa peperangan sekadar yang diperlukan 
oleh keadaan perang bukannya untuk melepas 
keinginan nafsu untuk mengazab, menyeksa dan 
bertindak ganas. 

(Pentafsiran ayat-ayat 124 - 127) 


Sebelum di akhiri surah ini, yang memperkatakan 
tentang kaum Munafiqin dengan panjang lebar, 
datang pula ayat-ayat yang menggambarkan cara 
kaum Munafiqin menyambut ayat-ayat Allah dan 
menerima tanggungjawab-tanggungjawab 'aqidah 
Islam, di mana mereka berpura-pura menganutinya di 
samping menggambarkan golongan Mu'minin dan 
cara mereka menyambut surah-surah Al-Qur'anul- 
Karim: 






“Dan apabila diturunkan sesuatu surah, maka di antara 
mereka (kaum Munafiqin) ada yang bertanya: Siapakah di 
antara kamu yang bertambah keimanannya dengan surah 
ini? Adapun orang-orang yang beriman, maka surah ini 
tetap menambahkan keimanan mereka dan mereka 
bergembira(124). Adapun orang-orang yang berpenyakit di 
dalam hati mereka, maka surah ini menambahkan lagi 
kekafiran kepada kekafiran mereka yang telah sedia ada dan 
mereka mati di dalam keadan kafir(125). Apakah mereka 
tidak berfikir bahawa mereka diuji sekali atau dua kali 
setahun kemudian mereka tidak juga bertaubat dan tidak 
pula mengambil pengajaran(126). Dan apabila diturunkan 
sesuatu surah, mereka memandang satu sama lain seraya 
bertanya: Adakah seseorang Islam melihat kamu? Kemudian 
mereka beredar dari situ. Allah telah memalingkan hati 
mereka kerana mereka adalah satu golongan orang-orang 
yang tidak mengerti. "(127) 


Cara Kaum Munafigin Menyambut Al-Qur'an 


Pernyataap pada ayat yang pertama: 



"Siapakah diantara kamu yang bertambah keimanannya 
dengan turunnya surah ini?"(124) 


adalah satu pernyataan yang melahirkan keraguan. 
Pernyataan ini tidak dikemukakan melainkan oleh 
orang yang tidak merasakan kesan surah itu turun di 
dalam hatinya, dan jika tidak, tentulah ia 
memperkatakan kesan-kesan surah itu di dalam 
hatinya bukannya mengemukakan pertanyaan kepada 
orang lain. Dan dalam waktu yang sama pernyataan 
ini membawa bau keinginan untuk merendahkan nilai 
surah itu dan meragui kesannya di dalam hati. 


Oleh sebab itu pernyataan ini dijawab dengan tegas 
oleh pihak yang tidak dapat ditolak pemyataan-Nya: 




"Ada pun orang-orang yang beriman, maka surah ini telah 
menambahkan keimanan mereka dan mereka 
bergembira. "(124) 





"Adapun orang-orang yang berpenyakit di dalam hati 
mereka, maka surah ini menambahkan lagi noda kekufuran 
kepada noda kekufuran yang telah sedia ada dan mereka 
telah mati dalam keadaan kafir. "(125) 


Maksudnya, bagi orang-orang yang beriman, maka 
bukti-bukti keimanan yang telah sedia ada pada 
mereka telah ditokokkan pula dengan satu bukti yang 

lain apabila turunnya surah itu, dan ini menambahkan 
keimanan mereka. Hati mereka berdebar-debar 
mengingati Allah yang menambahkan keimanan 
mereka. Mereka merasa betapa besarnya perhatian 
Allah terhadap mereka apabila Dia menurunkan ayat- 
ayat-Nya kepada mereka yang menambahkan 
keimanan mereka, sedangkan bagi orang-orang yang 
menghidap penyakit di dalam hati mereka dan 
dinodai najis nifaq, maka ia menambahkan lagi 
kekufuran kepada kekufuran yang telah sedia ada. 
Dan mereka mati di dalam keadaan kafir, itulah berita 
yang benar dari Allah dan keputusan Allah S.W.T. 
tetap terlaksana. 

Dan sebelum dibentangkan gambaran yang kedua 
terhadap cara sambutan mereka, maka ayat yang 
berikut mengemukakan pernyataan yang mengecam 
kaum Munafiqin yang tidak mengambil pengajaran 
dan tidak mengembalikan mereka ke pangkal jalan 
setelah menghadapi ujian dari Allah: 



"Apakah mereka tidak berfikir bahawa mereka diuji (dengan 
bala dan kesusahan) pada setiap tahun sekali atau dua kali, 
kemudian mereka tidak bertaubat dan tidak pula mereka 
mengambil pengajaran. "(126) 

Ujian itu ialah ujian yang telah membuka tembelang 
mereka atau ujian yang telah memberi kemenangan 
kepada kaum Muslimin tanpa penyertaan mereka 
atau ujian-ujian dalam bentuk yang lain lagi, yang 
telah berlaku dan kerap berulang di masa Rasulullah 
s.a.w. Dan sememangnya kaum Munafiqin masih 
terus diuji, tetapi mereka tidak juga bertaubat. 


Gambaran yang hidup atau adegan yang bergerak 
telah dipotretkan oleh ayat yang akhir dalam satu pita 
yang bergerak dan halus: 

"Dan apabila diturunkan sesuatu surah, mereka memandang 
satu sama lain seraya bertanya: Adakah seseorang Islam 
melihat kamu? Kemudian mereka beredar dari situ. Allah 
telah memalingkan hati mereka kerana mereka adalah satu 
golongan orang-orang yang tidak mengerti. "(127) 


Apabila kita membaca ayat ini ternampaklah kepada 
kita pemandangan kaum Munafiqin ketika diturunkan 
sesuatu surah, di mana mereka kelihatan berpandang- 


pandangan satu sama lain dan mengenyit-ngenyit 
mata yang membayangkan keraguan: 



“Adakah seseorang Islam melihat kamu?" 

Kemudian mereka nampak orang Mu'min tidak 
memberi apa perhatian dan sibuk dengan kerja 
masing-masing, lalu mereka berundur dari situ 
dengan penuh hati-hati: 

f* ^ ^ .f i 

"Kemudian mereka beredar dari situ" 

di bawah pemerhatian Allah yang tidak pernah lalai 
dan memburu mereka dengan seruan keras sesuai 
dengan perbuatan mereka yang ragu-ragu itu: 



"Allah telah memalingkan hati mereka." 

Maksudnya, Allah telah memalingkan hati mereka 
dari hidayat dan mereka sememangnya wajar terus 
meraba-raba di dalam kesesatan mereka: 



"Kerana mereka adalah satu golongan orang-orang yang 
tidak mengerti. "(127) 

Mereka telah menghalangkan hati mereka dari 
fungsinya. Justeru itu mereka berhak menerima 
balasan itu. 

Itulah satu pemandangan sempurna yang penuh 
dengan harakat yang dipotretkan oleh beberapa 
kalimat sahaja. Ia merupakan satu pemandangan 
yang seolah-olah terpampang di hadapan mata yang 
dapat dilihat oleh anda. 

(Pentafsiran ayat-ayat 128-129) 

Surah ini diakhiri dua ayat yang menurut satu 
riwayat ia diturunkan di Makkah dan mengikut satu 
riwayat yang lain ia diturunkan di Madinah. Kami 
memilih riwayat yang akhir ini kerana kesesuaiannya 
dengan berbagai-bagai tempat di dalam pelajaran ini 
dan dengan suasana surah umumnya. Salah satu dari 
dua ayat ini memperkatakan tentang hubungan di 
antara rasul dan kaumnya di samping memperkatakan 
tentang perhatiannya yang berat dan sifat kasihan 
belasnya terhadap mereka. Kesesuaian dua ayat ini 
nampak jelas dalam tanggungjawab-tanggungjawab 
yang dipikul oleh umat Mu'minin untuk membela 
Rasulullah s.a.w. dan da'wahnya, di samping untuk 
memerangi musuh-musuhnya dan menghadapi segala 
kesulitan dan kesukaran. Sementara ayat yang kedua 
merupakan arahan Allah kepada Rasulullah s.a.w. 
supaya bergantung kepada Allah Yang Maha Esa 
semata-mata apabila pihak-pihak yang lain enggan 

membantunya, kerana Allah adalah Pelindungnya dan 
Penolongnya: 



"Sesungguhnya kamu telah didatangi seorang Rasul dari 
kalangan kamu sendiri, la sangat prihatin terhadap segala 
kesusahan yang dialami kamu dan ia begitu prihatin 
terhadap kamu dan ia amat sayang dan kasihan belas 
terhadap para Mu'minin(128). Dan jika mereka berpaling 
(dari keimanan), maka katakanlah: Cukuplah Allah menjadi 
Pelindungku, tiada Tuhan selain Dia. Kepada-Nya aku 

berserah dan Dia Tuhan yang memiliki Arasy yang 

agung."(129) 

Bentuk Hubungan Rasulullah Dengan Para Mu'minin 

Dalam ayat ini Allah tidak mengatakan "telah 

datang seorang Rasul dari kamu" malah ia 

mengatakan "dari (kalangan) diri kamu" kerana 
ungkapan ini lebih peka dan lebih mendalam 
hubungannya serta lebih memperlihatkan semacam 
hubungan yang rapat yang mengikat mereka dengan 
beliau, iaitu beliau adalah sebahagian dari diri mereka 
yang mempunyai hubungan jiwa yang lebih 
mendalam dan lebih peka. 



"la sangat prihatin terhadap segala kesusahan yang dialami 
kamu " 

Maksudnya, beliau sangat susah hati apabila kamu 
ditimpa kesulitan dan kesusahan. 



"Dan ia begitu prihatin terhadap kamu . " 

Maksudnya, Rasulullah s.a.w. tidak sekali-kali 
bermaksud mencampakkan kamu ke dalam 
kebinasaan atau menolak kamu ke dalam gaung. 
Justeru itu apabila beliau menyuruh kamu berjihad 
dan menempuh kesusahan-kesusahan, maka 
bukanlah bererti beliau hendak menyusahkan kamu 
dan bukanlah kerana beliau mempunyai hati yang 
kejam dan kasar terhadap kamu, malah itulah suatu 
bentuk rahmat, iaitu rahmat terhadap kamu dari 
kehinaan dan dari dosa dan kesalahan, juga 
keprihatinan beliau agar kamu mendapat kehormatan 
memikul amanah da'wah Islamiyah di samping 
mendapat keredhaan Allah dan Syurga yang 
dijanjikan kepada para Muttagin. 


Kemudian pembicaraan berikut ditujukan pula 
kepada Rasulullah s.a.w. untuk menunjukkan jalan- 
Nya kepada beliau apabila mereka berpaling darinya, 
juga untuk menghubungkan beliau dengan kekuatan 
Ilahi yang sentiasa melindungi dan menolongnya: 



' Dan jika mereka berpaling (dari keimanan), maka 
katakanlah: Cukuplah Allah menjadi Pelindungku, tiada 
Tuhan selain Dia. Kepada-Nya aku berserah dan Dia Tuhan 
yang memijiki Arasy yang agung", (i 29) 

Inilah ayat terakhir surah peperangan dan jihad 
(Surah at-taubah). la menyarankan kepada Rasulullah 
s.a.w. supaya bertawakkal dan bergantung kepada 
Allah Yang Maha Esa dan mencari kekuatan dari-Nya 
sahaja. 



"Dan Dia Tuhan yang memiliki Arasy yang agung."(129) 


Selain dari itu surah yang muhkamah ini 
mengandungi penjelasan mengenai peraturan- 
peraturan yang muktamad tentang tata perhubungan 
yang tetap di antara masyarakat Islam dengan seluruh 
masyarakat lain di sekelilingnya sebagaimana telah 
kami terangkan ketika membentang dan 
mengemukakan peraturan-peraturan itu. Oleh sebab 
itulah (persoalan ini) harus dirujukkan kepada nas-nas 
yang terakhir selaku ketetapan yang muktamad dalam 
mengaturkan hubungan-hubungan itu, di samping 
merujukkan kepada peraturan-peraturannya selaku 
peraturan-peraturan muktamad yang umum, 
sebagaimana ditunjukkan, oleh nas-nas surah ini, 
begitu juga segia jangan dikaitkan nas-nas yang akhir 
ini dari peraturan-peraturan yang muktamad ini 
dengan nas-nas dan peraturan-peraturan yang 
dikemukakan sebelum ini, iaitu peraturan-peraturan 
yang kita namakannya sebagai peraturan Marhaliyah, 
mula-mula kerana berlandaskan nama ini di samping 
berlandaskan tertib nuzul ayat-ayat tersebut itu 
sendiri, dan akhirnya kerana berlandaskan pergerakan 
peristiwa-peristiwa di dalam pergerakan Islam di 
samping memahami tabi'at tatacara Islam di dalam 
pergerakan itu, iaitu tabi'at yang telah kami jelaskan 
di dalam kata pengantar surah dan di celah-celah 
huraian ayat-ayatnya. 

Dan tatacara ini tidak dapat difahami kecuali oleh 
orang-orang yang bergerak memperjuangkan Islam 
dengan pergerakan jihad untuk menegakkan 
kewujudan Islam di dalam realiti hidup manusia dan 
mengembalikan manusia kepada konsep Rububiyah 
Allah Yang Maha Esa dan menyelamatkan mereka 
dari 'Ubudiyah kepada sesama manusia. 

Di sana terbentang satu jurang yang amat luas 
antara feqah pergerakan dan feqah lembaran- 
lembaran kitab, kerana feqah lembaran-lembaran 
kitab mengabaikan pergerakan dan kehendak- 
kehendaknya dari perhitungannya kerana ia tidak 
mengamal dan menghayatinya, sedangkan feqah 
pergerakan melihat Islam menghadapi jahiliyah 
selangkah demi selangkah, peringkat demi peringkat, 
situasi demi satu situasi. Ia melihat Islam mengatur 
peraturan-peraturannya ketika menghadapi realiti 
yang bergerak itu, iaitu sesuai dan dapat menguasai 
dengan realiti itu, juga berubah-ubah mengikut 
perubahan realiti. 

Pada akhirnya ditegaskan bahawa peraturan- 
peraturan muktamad yang dikemukakan dalam ayat- 
ayat yang akhir ini adalah sesuai dengan realiti 
masyarakat Islam dan realiti masyarakat jahiliyah di 
sekelilingnya dan kedua-duanya memerlukan langkah- 
langkah dan pelaksanaan peraturan-peraturan itu. 
Tetapi jika realiti masyarakat Islam dan realiti 
masyarakat jahiliyah di sekelilingnya memerlukan 
peraturan-peraturan Marhaliyah, maka di dalam 
surah-surah yang terdahulu terdapat nas-nas dan 
peraturan-peraturan Marhaliyah. 

Apabila masyarakat Islam dapat diwujudkan sekali 
lagi dan mula bertindak dan bergerak, maka ia bebas 
menggunakan peraturan-peraturan Marhaliyah pada 
masa itu, tetapi ia harus mengetahui bahawa 
peraturan-peraturan itu ialah peraturan-peraturan 
Marhaliyah dan ia harus berjuang supaya pada 
akhirnya ia dapat menjalankan peraturan-peraturan 
muktamad yang mengatur tatacara perhubungan- 
perhubungan yang muktamad di antara masyarakat 
Islam dan seluruh masyarakat-masyarakat yang lain... 



